
SEPTIESME  LIVRE 

DES  MEMOIRES 

DE  (MESSIRE  GUILLAUME)  DU  BELLAY. 

SOMMAIRE  DU  LIVRE  SEPTIESME. 

Comme  l'Empereur  esloit  sur  le  point  de  passer  en  Provence,  il 
affecte  un  augure  ou  présage  du  succez  de  son  entreprise 5  à  ceste  cause, 
s'advence  deux  journées  plustost,  pour  arriver  sur  les  confins  de  France 
à  la  fesle  de  sainct  Jaques ,  par  ce  qu'au  mesme  jour  de  l'an  précédant 
il  avoit  prins  terre  en  Affrique  et  gaigné  le  royaume  du  Tunis  ,  aussi 
que  les  Espagnols  tiennent  ce  sainct  pour  leur  patron  ;  de  là  prent  oc* 
casion  d'haranguer  ses  soldats.  Ce  pendant  les  François  font  le  gviast 
en  Provence ,  pour  affamer  son  armée  :  d'un  costé ,  le  seigneur  l'Hu- 
mieres  pourvoit  à  la  deffcnce  du  Daupliiné  ;  d'autre  ,  on  met  fortes  gar- 
nisons à  Marseille  et  à  Arles.  Monsieur  le  grand  maistre  de  Montmo- 
rency dresse  un  camp  a  Avignon  ,  et  le  retranche  de  fossez  5  le  Roy  en 
assemble  un  autre  à  Valance.  Les  sieurs  de  Montejan  et  Boisi  sont  def- 
faits  à  Brignolles.  Les  Bourguignons  assiègent  Peronne.  Le  dauphin 
François  decede  ,  au  grand  regret  de  tous.  Le  comte  Rangon  et  les  au- 
tres pensionnaires  du  Roy  en  Italie  ,  assemblent  vme  armée ,  de  la- 
quelle ils  guerroyent  les  Gennevois  et  Impériaux,  en  Piémont,  L'Em- 
pereur séjourne  à  la  ville  d'Aix,  qui  estoit  abandonnée  ,  et  faict  mine 
de  vouloir  assiéger  Marseille  et  Arles  :  les  paisans  de  Provence  dé- 
troussent les  biscuits  qui  venoyent  de  Piémont  en  son  camp. 


SEPTIESME  LIVRE. 


[i  536]  La  dessuditte  resolution  prise,  et  le  nombre  or- 
donné des  gens  qui  demoureroient  au  siège  de  Turin  et 
à  poursuivre  ce  qui  restoit  pour  mettre  fin  aux  affaires 
de  Piémont,  chose  que  l'Empereur  estimoit  trop  plus 
facile  que  par  efl'ect  il  ne  la  trouva,  il  départit  son 
armée  en  trois ,  afin  de  passer  à  plus  grande  commo- 
dité. Ceux  de  la  première  bande,  en  laquelle  fut  la 
gendarmerie,  avec  les  lansquenets  du  sieur  de  Tha- 
mise,  prindrent  leur  chemin  par  la  rivière  de  Gennes, 
par  ce  qu'ils  conduisoient  l'artillerie  et  le  bagage  que 
ledit  sieur  avoit  ordonné  (pour  éviter  les  difficultez 
du  passage)  faire  embarquer  et  conduire  sur  son  ar- 
mée de  mer,  à  ce  qu'ils  se  vinssent  joindre  à  luy  en 
la  ville  de  Nice  ;  et  partit  ceste  trouppe  le  treiziesme 
jour  de  juillet.  En  la  seconde  marcha  dom  Ferrand 
deGonzague,  capitaine  gênerai  des  chevaux  légers, 
et  avecques  eux  quelques  hommes  d'armes  napoli- 
tains, les  sieurs  de  Iselsthein  ,  Dietric  Sepch,  Wolf 
Dietric  le  Kutrinhen,  et  leurs  chevaux.  Apres  eux  le 
marquis  du  Guast  avecques  les  Espagnols  ,  puis  la 
maison  de  l'Empereur,  et  à  sa  queue  le  seigneur  An- 
toine de  Levé ,  puis  les  lansquenets  du  capitaine  Marc 
de  Ebenstein  :  et  après  eux  se  mist  l'Empereur,  ac- 
compagné seulement  de  six  de  ses  chamberlans  et 
d'une  trouppe  d'Espagnols,  après  lesquels  marchoient 
les  lansquenets  du  capitaine  Gaspar  de  Fronsberg  ; 

et  prindrent  le  droict  chemin  de  Fossan  à  Nice.  En 
la  tierce  bande  furent  les  Italiens,  qui  prindrent  le 
chemin  par  Cony,  ausquels  il  fut  ordonne'  qu'au  plus- 
tost  que  faire  se  pourroit,  ils  se  rendissent  à  Nice,  et 
aux  lieux  de  Sainct  Laurens  et  de  Ville-Neufve,  près 
de  laditte  ville  de  Nice. 

Ce  temps  pendant, le  Roy  estant  à  Lion,  où  il  tenoit 
ordinairement  conseil,  faisant  les  depesches  recitées 
au  précédant  livre ,  et  pourvoyant  à  tous  les  endroicts 
par  oii  son   ennemy   pouvoit  faire  descente ,   après 
qu'il  eut  certaineté  de  la  délibération  de  sondit  en- 
nemy, ne  tarda  plus  à  faire  exécuter  les  choses  qu'il 
avoit  en  son  conseil  arrestë  de  faire,  ledit  cas  adve- 
nant. A  ceste  cause,  il  depescha  messire  Jean  de  Bon- 
neval,  seigneur  dudit  lîpu,  capitaine  de  cinquante 
hommes  d'armes  de  ses  ordonnances,  pour  avecques  sa 
compagnie  (laquelle,  pour  les  raisons  cy  dessus  dé- 
clarées, il  luy  ordonna  retirer  de  Marceille)  aller  se 
joindre  aux  autres  capitaines  estans  desja  sur  le  costé 
de  Sisteron,  pour  faire  le  degast  et  prendre  garde 
aux  passages  de  Rocquesparviere  et  de  Terres  Neuves  ; 
et  luy  donna  instructions  de  ce  qu'il  auroit  à  faire, 
ensemble  lettres  addressantes  à  tous  lesdits  capitaines 
et  à  tous  les  baillifs,  autres  officiers  et  subjects  de  Sa 
Majesté,  par  lesquelles  il  leur  estoit  mandé  obeïr  à 
monseigneur  Claude  de  Savoye,  comte  de  Tende,  et 
audit  capitaine  Bonneval,  ainsi  qu'à  sa  propre  per- 
sonne, et  comme  à  ceux  qu'il  ordonnoitses  lieutenans, 
ensemblement  ,  et  'chacun   apart  soy,    en  l'absence 
l'un  de  l'autre  :  et  à  son  partement  luy  donna  charge, 
sur  toutes  choses,  que  luy  et  tous  autres  se  gardassent 
de  donner  à  l'arrivée  quelque  curée  aux  ennemis. 

Audit  lieu  de  Sisteron  trouva  ledit  Bonneval  le 
comte  Guillaume  de  Fustemberg,  et  ses  lansquenets, 
qui  avoient  desja  bien  avant  commencé  à  faire  le  guast, 
et  avoient  pillé  Barcelonne  ,  et  tous  le  païs  des  Terres 
Neuves  ;  mais  avoient  excédé  l'intention  du  Roy,  d'au- 
tant qu'ils  n'avoient  eu  respect  aux  églises  ne  choses 
sacrées.  De  Sisteron  arrivant  à  Aix,  auquel  lieu  il 
avoit  donné  assignation  de  se  venir  rendre  à  trois  es- 
pies  qu'il  avoit  depeschées  du  lieu  de  Romans,  il  y 
trouva,  en  compagnie  du  comte  de  Tende,  messeigneurs 
le  prince  de  Melphe,  Steplie  Colonne  et  autres  dessus 
nommez,  qui  avoient  desja  visité  la  ville,  et  Favoient 
jugée  non  tenable;  parquoy  ils  avoient  regardé  de 
trouver  lieu  oportun  à  y  dresser  et  fortifier  un  camp 
qui  la  couvrist  :  et  avoient  choisy  le  lieu  où  est  une  église 
de  sainct  Jean  de  Hierusalem,  assez  logeable;  mais  il 
s'y  trouvoit  plusieurs  difïicultez,  et  mesmement  pour 
une  montagne  qui  regardoit  dedans.  Parquoy  fut  ad- 
visé  d'en  advertir  le  Roy,  et  que,  ce  pendant,  les  sei- 
gneurs Stepbe  Colonne  et  de  Bonneval  iroient  visiter 
la  ville  de  Grasse.  Et  sur  chemin,  ledit  Bonneval  bailla 
lettres  du  Roy  par  toutes  les  villes,  comme  à  Trez, 
Sainct  Maximin,  Brignolles,  Draguignan  et  autres,  et, 
suivant  sa  créance ,  leur  commanda  de  retirer  tous 
leurs  vivres  et  bestial,  sur  peine  de  confisquer  tout  ce 
qu'à  son  retour  de  Grasse  il  trouveroit  n'avoir  esté 
par  eulx  retiré.  Passant  à  Draguignan,  ils  prindrent 
avecques  eux  la  compagnie  de  cent  hommes  d'armes 
du  sire  de  Montejean ,  depuis  mareschal  de  France ,  qui 
estoit  logé  audit  lieu  et  es  enviions,  et  celle  dudit  de 
Bonneval,  qu'il  avoit  retirée  de  Marceille:  et  à  Grasse 
trouvèrent  partie  de  celle  du  Comte  de  Tende,  aussi 

de  cent  liommçs  d'armes,  soubs  la  cliarge  de  messire 
Germain  de  Urre,  sieur  de  Miolans,  son  lieutenant; 
avecques  quatre  mille  hommes  de  pied  provenceaux, 
desquels  estoient  capitaines  le  seigneur  du  Mas,  Jean 
de  Esbenault,  sieur  de  Villeneuve,  Jean  de  Pontenes, 
sieur  de  Carses,  et  autres.  Par  les  susdits  Colonne, 
Bonneval  et  autres  capitaines,  fut  visitée  la  ville  par 
dedans  et  par  dehors,  et  fut  trouvé  qu'elle  nestoit 
tenable  par  aucune  raison. 

Desja,  et  dés  le  vingt-cinquiesme  jour  de  juillet, 
estoit  arrivé  l'Empereur,  avecques  les  deux  premières 
Landes  (mais  non  sans  grande  difficulté  de  vivres  par 
le  chemin),  au  lieu  de  Sainct  Laurens ,  première  ville 
des  païs  du  Koy,  au  deçà  de  la  rivière  du  Var,  sé- 
parant la  Gaule  d'Italie.  Or  estoit-il  ce  mesme  jour 
l'an  révolu  que  l'Empereur  avoit  pris  terre  en  Afrique, 
pour  son  entreprise  de  Tunis  ;  et ,  soit  qu  il  advint  ainsi 
de  cas  fortuit,  ou  que  ledit  seigneur  Empereur  (ainsi 
que  plusieurs  ont  eu  opinion,  à  cause  que  ce  jour  là 
il  fist  à  son  camp  faire  six  lieues)  eust,  de  propos  dé- 
libéré, choisi  son  but  d'y  arriver  à  cedit  jour,  afin  de 
tourner  en  augure  comme  chose  avantureuse  et  non 
préméditée,  ce  que  songneusement  il  avoit  ja  conclut 
et  pourpensé,  si  est-ce  qu'ayant  ja  autresfois  esprouvé 
cju'il  n'y  a  chose  de  plus  grande  efficace  que  supers- 
tition pour  esmouvoir  et  persuader  un  peuple  à  fin- 
tention  et  opinion  que  l'on  le  veult  régir  et  conduire', 
il  voulut  bien  user  de  ceste  occasion  à  son  avantage, 
et  mesmement  pour  ce  qu'audit  jour  estoit  la  feste  de 
sainct  Jacques*,  apostre,  lequel,  d'une  part,  les  Espa- 
gnols tiennent  et  révèrent  d'ancienneté,  comme  le  sin- 
gulier patron  et  protecteur  de  leur  nation  et  patrie  j 

et  les  AUemans,  d'autre -part,  ont  aussi  d'ancienneté 
coustume  de  le  venir  saluer  et  adorer  en  Espagne. 
Consistant  doncques  la  principale  force  de  son  armée, 
et  mesmement  desdittes  premières  bandes,  en  deux 
nations,  espagnoUe  et  germanicque , il  les  fist  appeller 
et  assembler  en  concion.  Eux  assemblez,  il  leur  usa 
d'une  oraison  ou  proposition  telle,  en  substance, 
qu'elle  se  pouvoit  espérer  etattendre  d'un  homme  alors 
outré  de  haine  contre  le  Roy. 

En  icelle  généralement  il  le  desconppa  de  toutes 
les  sortes  d'opprobres  convitieuses  qu'il  est  possible,  le 
blasonnant,  et  appellant  violateur  de  foy,  infracteur 
d'alliances  et  traittez ,  défenseur   des  infidèles,  ever- 
seur  et  ennemy  du  repos  et  tranquilité  des  Chrestiens; 
et  au  contraire  parla  de  soy  si  magnifiquement,  qu'à 
peine  Ion  eust  sceu  juger  à  quoy  il  prenoit  plus  de  plai- 
sir, ou  de  hault- louer  ses  conditions,  ou  de  blasmer 
celles  de  son  ennemy.  Et  alors  commença  à  célébrer  et 
magnifier  l'heureux  et  fortuné  augure  du  jour  de  son 
arrivée  en  ce  lieu ,  lemonstrant  comment  il  falloit  bien 
dire  que  miraculeusement  son  voyage  estoit  conduit 
et  dirigé  par  le  vouloir  de  Dieu ,  dispensateur  et  ar- 
bitre des  choses  humaines  ;  car,  au  mesme  jour  que 
l'an  passé  il  avoit  pris  terre  en  Afrique,  jour  qui  es- 
toit  presque  universellement  sainct  et  célébré  à  toutes 
les  nations  dont  son  armée  estoit  composée,  et,  quoy 
que  ce  soit,  avoit  esté  à  tous,  sans  exception,  heureux 
et  fortuné ,   par  la  nota])le  et  insigne  victoire  qu'ils 
avoient  rapportée,  arrivans  à  tel  jour  en  Afrique,  soubs 
sa  conduitte  et  à  son  service,  où  ils  délivrèrent  laditte 
province  de  l'occupation  et  injure  du  Turc,  ennemy 
de  nostre  foy,  à  celuy  mesme  jour  avoient  ils  mis  le 

pied  au  dedans  des  confins  et  limites  de  France.  Sur- 
quoy  il  concluoit  qu'à  meilleur  et  plus  juste  tiltre,  ils 
debvoient  non  seulement  espérer,  mais  avoir  foy  et  as- 
seurance  certaine  qu'estans  arrivez  en  France  à  mesme 
jour,  et  soubs  mesme  chef,  et  avecques  la  mesme  ad- 
dresse  et  faveur  de  Dieu,  ils  conduiroient  encores  plus 
heureusement  la  guerre  entreprise  contre  le  Roy  denom 
Tres-Ghrestien,  mais  en  effect  rien  moins  que  chrestien  ; 
ou  que,  pour  mieux  dire,  ils  se  pouvoient  tenir  seurs 
et  certains  que  Dieu  luy  mesme  entreprendroit  la 
vengeance  du  mespris  et  contemnement  de  sa  reli- 
gion, et  eux,  qui,  après  Dieu,  estoient  ensemble  avec 
luy  offensez  et  outragez,  n'auroient  autre  affaire  que 
de  soy  laisser  mener  et  conduire  à  celuy  Dieu,  qui 
par  la  main  d'eux  l'executeroit  et  mettroit  à  fin.  Et  si 
à  rencontre  du  Turc  ils  avoient  obtenu  en  Afrique 
une  si  noble  et  honorable  victoire,  plus  noble  et  plus 
illustre  seroit  celle  qu'ils  rapporteroient  indubitable- 
ment de  ceste  entreprise  ;  car,  supposé  que  le  Turc 
soit  infidèle  et  contraire  à  nostre  foy,  il  ne  l'est  certes 
que  par  erreur  et  ignorance;  mais  le  François,  instruict 
et  apris  en  la  foy,  ne  peult,  sinon  malignement,  s'en 
estre  aliéné,  s'alliant  à  l'encontre ,  et  s'accompagnant 
honteusement  à  la  cause  et  entreprise  des  Infidèles. 

«  Et  pensez  vous ,  dit-il  adoncques ,  compagnons, 
«  si  n'estoit  l'ofïence  de  la  religion  par  luy  répudiée, 
«  le  malheur  de  son  énorme  péché,  qui  Fexagite  et 
«  conduit  à  perdition,  que  luy,  qui  tant  de  fois  a  esté 
«  vaincu  par  vous,  et  alors  qu'il  avoit  Allemans  et 
«  Suisses  en  son  ayde  et  à  son  service,  estant  destitué 
«  maintenant  et  hors  d'espérance  de  l'un  et  l'autre 
«  secours,  osast  entreprendre  de  venir  et  se  présenter 

«  en  camp,  avecques  gens  nouveaux  et  levez  à  liaste, 
c<  au  devant  de  vous  autres  vieux  soldats,  et  qui  pou- 
ce vez  nombrer  autant  de  victoires  surluy,  comme  vous 
«  luy  avez  donné  de  batailles?  Croyez  moy  certaine- 
ce  ment  qu'il  ne  le  feroit  jamais,  si  son  péché  ne  le 
<c  conduisoit  à  ceste  évidente  ruine.  Et  ce  que  vous 
ce  avez  veu  que  freschementila  osé  entreprendre  contre 
ce  les  pais  de  Savoye  et  de  Piémont ,  encores  qu'il  les 
ce  ait  surpris  à  la  despourveue  et  sans  ce  qu'ils  se  dou- 
ce nassent  de  luy  garde,  si  ne  l'eust  il  jamais  osé  pen- 
ce ser,  s'il  ne  se  fust  fondé,  autant  irreligieusement  que 
ce  témérairement,  en  une  folle  espérance  qu'il  s'estoit 
ce  persuadée,  que  ceste  nostre  victorieuse  armée  jamais 
ce  ne  retourneroit  entière  d'Afrique,  estimant,  comme 
ce  je  cuide,  que  Dieu  ne  fust  pour  nous  assister  et  don- 
ce  ner  ayde  en  celle  guerre,  laquelle  pour  luy  et  pour 
ce  son  nom  avoit  esté  par  nous  entreprise  et  dressée. 
«  Mais  je  suis  paravanture,  compagnons,  trop  superflu 
ce  et  prolixe,  sans  besoin,  à  vous  déduire  ces  remons- 
ce  trances  et  persuasions  ;  car  vous  avez  assez  congneu 
ce  par  expérience  qu'il  en  a  en  toute  diligence ,  incon- 
ce  tinant  la  nouvelle  sceue  de  vostre  retour,  faict  re- 
«  tirer  son  armée  deçà  les  monts,  d'aucuns  en  hors, 
ce  qui,  pour  s'estre  amusez  au  pillage,  n'ont  peu  à 
ce  temps  arriver  et  se  joindre  à  la  trouppe  des  autres- 
ce  Et  ne  fault  point  que  vous  pensiez  que  ceux  de 
ce  Fossan  ne  de  Turin  s'y  soient  jamais  enfermez,  si- 
«  non  par  nécessité  de  se  delTendre  et  couvrir  des  mu- 
ce  railles,  et  non  point  en  espérance  de  pouvoir  aussi 
ce  défendre  les  murailles  par  la  prouesse  ou  vertu  qui 
c<  soit  en  eux  ;  leur  intention  seulement  a  esté  de  gai- 
ce  gner  un  peu  de  temps ,  en  espérance ,  pour  la  grande 

«  afFeclion  que  j'avoye  de  passer  outre,  et  de  n'avoir 
«  occasion  de  m'àrrester  longuement  à  cause  d'eux , 
«  je  les  receveroy  à  mercy,  en  leur  donnant  la  vie  de 
«  grâce,  avec  seur  passage  et  saufconduit,  pour  eux 
«  retirer  à  sauveté  en  leurs  maisons.  Et  qu'il  soit  vray, 
«  desja,  compagnons,  nous  avons,  par  vostre  moyen 
«  et  vertu ,  contrainct  ceux  de  Fossan  de  se  rendre  à 
«  nostre  mercy,  en  vous  quittant  et  délaissant  leurs 
«  chevaux,  liarnois  et  bagage.  Ceux  de  Turin  nous 
«  avons  ja  mis  en  telle  nécessité  de  vivres  et  de  toutes 
«  autres  choses,  et  mesmement  depuis  que  nous  avons 
«  prise  la  forteresse  du  pont  du  Pau ,  où  estoit  toute 
«  leur  espérance  du  secours  de  vivres ,  que  nous  pou- 
<c  vons  estre  infalliblement  asseurez  de  recouvrer  la 
«  ville  en  peu  de  jours.  Et  ceux  là,  toutesfois,  estoient 
«  et  sont  la  fleur  et  Teslite  de  l'armée  du  Roy  :  de 
«  ceux  cy  doncques  nouvellement  levez ,  et  gens  seu- 
«  lement  armez  à  demy,  tirez  par  force  de  la  char- 
«  rue,  qui  n'ont  encores  aucune  cognoissance  de  leurs 
«  capitaines,  et  de  leurs  capitaines  sont  aussi  peu  co- 
te gneus,  jugeriez  vous  qu'ils  soient,  je  ne  dis  pas  pour 
«  combattre ,  mais  pour  oser  seulement  se  mettre  et 
«  présenter  en  bataille? 

«  Croyez  moy,  compagnons,  que  tout  ce  qui  gist 
«  entre  les  Alpes ,  depuis  ceste  mer  jusques  à  l'Océan , 
«  tout  ce  qui  est  contenu  entre  le  Rhin  et  le  mont 
«  Pyrenée  sera  vostre,  par  une  seule  bataille,  ou,  pour 
«  mieux  dire ,  par  une  seule  monstre  et  contenance 
«  de  bataille  j  et  n'y  aura  autre  chose  que  les  chemins, 
«  et  non  point  le  combat,  qui  vous  esloigne  ne  retarde 
«  ceste  victoire.  Cestuy  est  le  loyer  et  la  recompense  que 
«  Dieu  vous  a  reservez  et  préparez  pour  tant  de  peines 

ff  et  travaux  que  vous  avez  portez  et  soustenuz  pour 
cf  luy  et  pour  rexallation  de  son  nom  et  de  sa  gloire.  » 
Telle  fut  sa  proposition  en  somme ,  combien  qu'il 
y  adjousta  encores  assez  d'autres  indignitez  à  l'en» 
contre  du  Roy,  en  s'invoivant  et  fourrant  si  avant  en 
embages  et  superfluité  de  paroles,  que  grande  partie 
des  assistans  (ainsi  que  j'ay  ouy  dire  à  gens  qui  estoient 
presens)  s'ennifyerent  et  fascherent  de  la  longueur  et 
insolence  de  sa  harangue.  En  y  eut toutesfois  aucuns  (je 
ne  sçay  si  pour  servir  à  ses  oreilles,  sçachans  qu'en  sa 
félicite'  il  nevouloit  ouir  autre  propos,  ou  que  leur  opi- 
nion fust  telle ,  et  qu'ils  ne  pensassent  point  qu'il  luy 
peust  arriver  mutation  de  fortune)  lesquels,  par  une 
militaire  acclamation,  commencèrent  à  regretter  seule- 
ment et  se  douloir  à  luy  de  ce  qu'ils  avoient  à  faire  à 
tel  ennemy  qui  n'oseroit  les  regarder  en  barbe  ;  si  que 
l'occasion  leur  defîkilloit  de  pouvoir  monstrer  et  faire 
cognoistre  combien,  par  si  longue  exercitation  et  con- 
tinuation aux  armes,  ils  estoient  devenuz  excellens  et 
singuliers  en  l'expérience  et  art  militaire.  Se  voyans 
doncques  privez  de  la  tant  desire'e  occasion ,  et  puis 
qu'ils  n' avoient  plus  besoing  de  s'amuser  à  consulter 
ensemble  comment  et  par  quel  moyen  ils  pourroient 
avoir  et  obtenir  victoire  ,  commencèrent  deslors  à 
consulter  comment  ils  deviseroient  et  partiroient  en- 
tre-eux  le  fruict  et  gros  butin  d'icelle  :  et  ja  en  avoit 
qui  demandoient  les  charges  et  les  estats,  et  autres 
qui  les  places  et  biens  des  principaux  de  la  cour  de 
France.  L'Empereur,  eslevé  d'une  certaine  espérance 
et  opinion  des  choses  présentes,  et  se  glorifiant  au 
bruit,  réputation  et  bonne  fortune  despasse'es,  pre- 
noit  plaisir  à  les  escouter,  adjoustant  foy  à  ce  qu'il 

esperoit  ;  et  ja  recueilloit  avant  la  main  le  friiict  et 
contentement  de  la  victoire  ^  qu'il  tenoit  sienne  indu- 
bitable, et  autant  que  si  desja  il  l'eust  obtenue.  Huict 
jours  entiers  qu'il  fist  séjour  audit  lieu  ,  attendant 
aucunes  bandes  lesquelles  n  estoient  encores  arrivées 
de  Piémont,  ne  fut  mention  d'autres  depesches  que 
de  dons  et  departemens  d'estats,  offices,  capitaineries, 
gouvernemens,  villes,  chasteaux,  et  atitres  biens  des 
subjects  et  serviteurs  du  Roy. 

Le  huictiesme  jour,  commença  le  seigneur  dom  Fer- 
rand  de  Gonzague  (lequel,  ainsi  que  j'ai  dit,  avoit  la 
charge  de  tous  les  chevaux  légers  du  camp  impérial) 
a  les  acheminer  et  faire  marcher  avant  ;  et  avecques 
soy  print  le  seigneur  dom  Alfonce  de  Sainct  Severin, 
prince  de  Salerne ,  avecques  le  nombre  de  quatre 
mille  hommes  de  pied.  Son  chemin  fut  tirant  vers 
Grasse,  par  un  paï's  montagneux  et  aspre  :  parquoy 
il  envoya  devant  bon  nombre  de  gens,  pour  descouvrir 
s'il  y  auroit  quelques  embusches  parles  montagnes.  Sa 
contenance  monstroit  de  vouloir  passer  plus  avant  en 
ça,  si  ses  avantcoureurs  n'eussent  descouver*  de  loing 
une  trouppe  des  nostres,  qui  cheminoient  en  ordon- 
nance au  long  du  costau  ,  tendant  au  chemin  que 
tenoit  ledit  Gonzague.  Lesdittes  gens  des  nostres  pou- 
voient  arriver  au  nombre  de  deux  mille  hommes  au 
plus;  mais  j'estime  que  ledit  Gonzague  eut  opinion 
qu'il  en  y  eust  d'autres  embuschez  deçà  la  montagne, 
et  que  ceux  cy  se  monstrassent  seulement  pour  l'at- 
tirer, à  son  desavantage,  aux  destroicts  et  diiïicullez 
des  passages.  Quoy  que  ce  soit,  il  se  retira  dont  il 
estpit  party ,  sans  dresser  escarmouche  ne  combat. 

Par  autre  coste'  marchèrent  quelques  gens  de  pied 

espagnols  devers  Antibe,  lesquels  furent  bien  vive- 
ment chargez  de  deux  bandes  de  légionnaires  du  pais  ; 
mais  la  tenue  ne  fut  pas  comme  la  charge,  ains  furent 
lesdits  légionnaires  repoussez  de  l'arquebuserie  espa- 
gnolle,  laissans  leurs  capitaines  en  gros  danger,  les- 
quels toutesfois   s'en   retirèrent  treshonestement ,  en 
combatant  tousjours,   et  soustenant  l'ennemy,  tant 
qu'ils  se  rendirent  en  lieu  de  seureté.  Cecy  estoit  ad- 
venu le  jour  précédant  que  lesdits  seigneurs  Colonne 
et  Bonneval  arrivassent  à  Grasse; lesquels,  ayant  trouvé, 
comme  j'ay  dit,  la  ville  n'estre  tenable,  délibérèrent 
que  Tun  iroit  vers  le  Roy  en  faire  le  raport,  qui  fut  le 
seigneur  Stephe  Colonne,  et  ledit  Bonneval  executeroit 
sa  charge  de  faire  le  guast  :  lequel  feit  emporter  et 
amener  hors  tout  ce  que  porter  et  amener  se  pouvoit, 
au  demourant  mettre  le  feu,  et  rompre  les  murs  de  la 
ville  par   cinq   ou    six  endroits,  chacune   brèche  de 
trente  ou  quarante  pas.  Et,  ce-pendant  que  ces  choses 
s'executoient,  il  envoya  vers  Antibe  trente  chevaux, 
pour  avoir  nouvelles  des  ennemis  *,  lesquels  amenèrent 
trois  prisonniers,  qui  rapportèrent  comment  la  trouppe 
estoit  fort  crue  depuis  le  soir  précédant ,  et  asseure- 
rent  la  décente  estre    de   cinq  à  six  mille  hommes* 
Parquoy  ledit  Bonneval,  voyant  la  chose  requérir  di- 
ligence, depescha  le  capitaine  Miolans,  avec  les  gens 
qu'il  avoit  de  la  compagnie  du  comte  de  Tende,  et 
deux  mille  hommes  de  pied,  pour  aller,  le  chemin 
de  France ,  rompre  tous  les  fours  et  moulins ,  brusler 
les  bleds  et  fourrages,  et  defonser  les  vins  de   tous 
ceux   qui  n'avoient  faict  diligence  de  les  retirer  es 
places  fortes  -,  aussi  gaster  les  puys ,  jettant  des  bleds 
dedans  afin  de   corrompre  les  eaues.   Luy  s'en  alla 

droict  à  Calien ,  appartenant  au  sieur  du  Mas,  qui  com- 
mença le  premier  à  rompre  ses  moulins  et  brusler  ses 
granges  et  bleds  ;  et  h  Calaz  en  fist  autant  le  seigneur 
du  lieu.  De  là  il  vint  à  Draguignan,  avecques  sa  trouppe, 
duquel  lieu  il  envoya  messire  Gronguet,  siredeVas- 
sey,  avec  quarante  ou  cinquante  hommes  d'armes  delà 
compagnie  du  sire  de  Montejean,  dont  il  estoit  lieute- 
nant, pour  soustenir  et  renforcer  le  capitaine  Miolans; 
et  par  le  costé  de  la  montagne,  devers  Digne,  il  en- 
voya le  capitaine  Maure  de  Novate,  guidon  du  sei- 
gneur Jean  Paule  de  Cere,  et  avecques  luy  mille 
hommes  de  pied  du  seigneur  Chrestofle  Guasco ,  ve- 
nans  alors  du  lieu  où  estoit  le  sire  de  Humieres,  aus- 
quels  il  ordonna  faire  le  semblable  tout  au  long  de  la 
montagne.  Apres  il  print  chemin  droict  à  Carses,  con- 
tinuant de  faire  le  guast  ;  et  audit  Carses  le  sieur 
du  lieu  mist  le  feu  luy-mesme  en  ses  bleds,  qui  es- 
toient  aux  champs  en  moulions,  et  fist  boire  tous  ses 
vins  aux  compagnons.  Telle  fut  l'affection  de  tout  le 
peuple,  gros  et  menu,  au  bien  et  commodité  de  la 
chose  publicque,  qui  tous  oublièrent  le  regret  du  par- 
ticulier dommage. 

Pendant  le  temps  que  se  faisoit  laditte  exécution , 
estoient  arrivées  les  bandes  que  l'Empereur  avoit  at  - 
tendues  à  venir  de  Piémont  ;  lesquelles  arrivées,  il  se 
délibéra  de  faire  tous] ours  marcher  son  armée  jusques 
en  Avignon,  chose  qu'il  jugeoit  luy  estre  autant  fa- 
cile et  sans  resistence,  comme  utile  jet  commode  à  la 
facilité  de  son  entreprise;  et  de  là  faisoit  bien  son 
compte  de  pouvoir,  à  son  choix  et  appétit ,  dresser 
la  teste,  ou  par  delà,  ou  par  deçà  le  Rhosne,  ainsi 
que  l'un  ou  l'autre  luy  viendroient  plus  à  propos.  De 

ceste  délibération  fut  adverty  le  Roy,  et  ja,  de's  le 
commencement  avoit  bien  preveu  et  pensé,  avant  la 
main,  que  son  ennemy,  s'il  passoit  en  Provence,  ne 
pouvoit  prendre  pour  soy  autre  meilleur  advis,  ne  qui 
lui  fust  de  plus  grande  commodité,  tant  pour  avoir 
les  vivres  à  son  commandement,  que  pour  donner 
travail  au  païs,  autant  deçà  que  delà  la  rivière,  la- 
quelle, en  ce  faisant,  il  eust  eue  en  sa  puissance,  au 
moyen  du  pont  qui  est  dessus,  joignant  aux  portes  et 
clostures  de  la  ville  :  et  pour  ce,  estoit  tousjoursson 
intention  et  dessein  d'y  obvier  en  toutes  manières,  et 
de  se  saisir  de  laditte  ville ,  premier  que  l'ennemy  s'en 
peust  saisir.  A  ceste  cause,  et,  pour  autant  que  ses  forces 
n'estoient  unies  encores,  avecques  lesquelles  il  peust 
raisonnablement  et  à  son  honneur  se  présenter  en  per- 
sonne au  devant  de  sondit  enneuiy,  il  avoit  choisi  le  sire 
de  Montmorency,  alors  grand  maistre  et  mareschal,  et 
maintenant  connestable  de  France,  comme  celuy  en 
la  vertu,  prudence,  conseil  et  diligence  duquel,  entre 
tous  autres  ayans  le  maniement  et  disposition  de  ses 
affaires ,  il  avoit  plus  de  foy  et  d'espérance  ;  lequel  il 
avoit  ordonné  son  lieutenant  gênerai,  autant  deçà  que 
delà  les  monts,  avecques  tresample  et  pleine  puis- 
sance et  autlîorité  de  pouvoir  ordonner  et  faire  en  son 
absence,  en  gênerai  et  particulier,  autant  que  luy  en 
présence  eust  peu  ordonner,  commander  et  faire.  Mais, 
pour  autant  qu'il  vouloit  encores  plus  au  long  avecques 
luy  consulter  et  délibérer  des  affaires  de  telle  et  si 
grande  importance,  il  y  envoya  ce  pendant,  pour  gai- 
gner  tousjours  le  devant,  messire  Robert  Stuart,  sei- 
gneur d' Aul)igny ,  aussi  mareschal  de  France ,  avec 
huict  mille  Suisses,  qui  ja  et  nouvellement  estoient 

arrivez  devers  luy  ;  ensemble  quatre  cens  hommes 
d'armes  complets,  mais  de  diverses  compagnies  :  ainsi 
que  les  uns  estoient  plus  voisins  et  prochains ,  y  es- 
toient  les  premiers  arrivez,  ce-pendant  que  les  autres 
venoient  aussi  journellement,  pour  s'y  trouver  au  jour 
qui  à  ce  leur  estoit  prefîx  et  ordonné.  Avecques  ceste 
trouppe  s'en  vint  ledit  seigneur  d' Aubigny  loger  en  Avi- 
gnon, et,  attendant  la  venue  du  sire  de  Montmorency^ 
ne  deffailloit  de  cueur  ne  de  conseil  à  commander  et 
pourveoir  en  diligence  à  toutes  choses  qui  en  telle 
presse  d'affaires  se  peuvent  et  doivent  pourveoir  et 
commander.  De  ce  travail  et  maniement  d'affaires  il 
se  trouvoit  grandement  soulagé  par  la  présence  de 
messieurs  Guillaume  Poyet,  alors  second  présidant  en. 
la  cour  de  parlement  de  Paris,  et  rnnseiller  du  Roy 
en  son  conseil  estroit,  et  depuis  chancelier  de  France; 
Gilbert  Bayard  ,  aussi  conseiller  et  secrétaire  des 
finances  dudit  seigneur  ;  Robert  de  La  Martonnie  et 
Gilles  de  La  Pommeraye ,  maistres  d'hostel  ordinai- 
res; et  Charles  de  Pierrevive,  l'un  des  quatre  trésoriers 
généraux  de  France ,  envoyez  devant  audit  lieu 
d'Avignon,  pour  y  faire  amener  de  toutes  les  provinces 
de  France  qui  plus  seroient  à  main ,  toutes  sortes  de 
vivres  et  de  fourrages,  tant  pour  le  nombre  qui  ja  y 
estoit,  que  pour  celuy  que  Ion  esperoit  y  arriver 
après  ;  en  laquelle  charge  ils  s'acquittèrent  si  grande- 
ment et  songneusement,  que  de  toutes  choses  y  eut 
en  nostre  camp  jusques  en  abondance,  et  non  qu'à 
suffisance. 

Le  Roy,  cependant,  consultoit  de  toutes  ses  affaires 
avecques  le  sire  de  Montmorency,  et  des  moyens  qui 
leur  sembloient  estre  requis  à  tenir  pour  mieux  les 

conduire  et  gouverner,  et  pour  en  avoir  issue  plus 
heureuse  et  à  moindre  hazard;  car  ils  sçavoient  tous 
deux  de  quel  poix  estoient  les  choses  à  présent ,  et  de 
quelle  conséquence  à  l'advenir.  Le  sire  de  Mont- 
morency, considérant  en  son  esprit  et  apart  soy, 
combien  de  la  charge  qu'il  avoit,  il  luy  pouvoit,  en  la 
bien  conduisant,  advenir  d'honneur  et  de  gloire,  et 
combien  au  contraire  d'une  malheureuse  issue  luy 
adviendroit  de  honte  et  reproche  ,  avoit  ordinaire- 
ment en  imagination  et  comme  devant  ses  yeux,  la 
grande  obstination  et  opiniastreté  de  l'ennemy,  ac- 
compagnée de  puissance  excédant  et  surpassant  celle 
de  tous  les  autres  ennemis  que  jamais  eut  le  royaume 
de  France  ;  le  grand  nombre  de  gens  et  de  belliqueuses 
nations  qu'il  auroit  à  combatre;  la  prochaineté  d'eux, 
telle  que  desja  ils  se  pouvoient  dire  presens  ;  l'opinion 
et  réputation  de  leur  prouesse  et  vertu  ;  le  long  temps 
qu'ils  avoient  vescu  ensemble  suivant  les  armes  ;  leur 
accoustumance  de  vaincre ,  non  que  de  guerroyer,  cl: 
non  soubs  estranger,  mais  soubs  leur  prince  naturel 
et  droicturier.  Tout  au  contraire,  il  se  veoit  avoir 
plus  de  nom  que  de  force  d'armée,  et  ce  qu'il  avoit 
de  gens,  avecques  ce  qu'il  en  esperoit  encores,  estrc 
mercenaires  en  grande  partie  ;  en  autre  partie ,  gens 
incogneuz  les  uns  aux  autres  ,  et  lesquels  il  luy  ad- 
viendroit paravanture  besoing  et  nécessité  de  mettre 
aux  champs,  avant  que  les  capitaines  fussent  bien 
stilez  à  commander,  et  les  compagnons  à  exécuter 
leurs  commandemens  :  et  si  de  maie  adventure  il  ad- 
venoit  qu'ils  fussent  battus,  il  ne  veoit  point  que  les 
ennemis  vainqueurs  trouvassent  lieu  de  resistence ,  ne 
les  vaincuz  de  seureté,  jusques  à  ce  qu'ils  arrivassent 

à  Lion.  Or  estant  telle  aujourd'huy  la  condition  des 
temps,  que  Ion  estime  les  entreprinses  selon  Tissue, 
et  non  selon  la  conduitte ,  il  cognoissoit  évidemment 
(advint  ce  qu'avenir  en  pourroit)  qu'on  luy  mettroit 
en  compte  et  considération  plus  la  fortune  que  le  con- 
seil. Au  Pvoy  venoient  en  ses  discours  toutes  les  mesmes 
imaginations,  et  autres  semblables,  lesquelles  mettant 
en  avant ,  et  proposant  à  sondit  lieutenant  gênerai ,  et 
luy  ordonnant  ce  qu'en  chacun  événement  il  auroit  à 
faire,  eux  deux  ensemble,  sur  toutes  choses,  pesoient 
l'espérance,  la  craincte,  la  raison  et  l'aventure,  en  me- 
surant et  contrepesant  les  unes  avecques  les  autres:  de 
leur  victoire  ne  leur  resultoit  aucune  espérance  de 
priver  l'ennemy,  ne  de  l'Empire,  ne  des  Espagnes, 
ne  de  quelconques  autres  de  tous  les  royaumes  qu'il 
tient  :  de  la  victoire  sienne,  non  seulement  en  adve- 
noit  la  ruine  de  l'armée  qu'ils  dressoient ,  mais  le  dan- 
ger et  trouble  de  tout  le  royaume  :  comment  que 
soit,  le  passage  du  Rhosne,  la  seigneurie  de  la  mer 
de  Levant,  avecques  asseurance  de  n'avoir  jamais 
faulte  de  vivres ,  et  le  moyen  de  travailler  le  royaume 
par  quelque  endroit  qu'il  luy  eust  pieu,  estoit  le 
moindre  fruict  que  l'ennemy  pouvoit  espérer  de  sa 
victoire. 

L'espérance  doncques  et  la  craincte  n'estoient  equi- 
polentes  l'une  de  l'autre,  et,  bien  qu'entre  icelles  y 
eust  diverse  raison ,  toutes  deux  gisoient  en  incertai- 
neté,  et  plus  dependoient  de  la  fortune  et  adventure, 
que  de  conseil  et  jugement^  de  manière  que  tant  plus  ils 
discouroient  diligemment^  tant  moins  ils  trouvoient  de 
certain  advis  et  moyen  d'y  procéder.  Pour  resolu- 
tion ,  après  avoir  long  temps  debatu  et  l'une  et  l'autre 

partie ,  le  Roy,  se  tournant  au  sire  de  Montmorency, 
luy  usa  de  tel  ou  semblable  langage  :  «  Vous  avez , 
«  dit-il,  assez  faict  preuve,  aux  guerres  passées,  de  vos- 
«  tre  hardiesse  et  asseurance  aux  hazards ,  et  me  suis 
ce  jusques  icy  trouvé  loyaument  et  vaillamment  servy 
«  de  vousj,  de  jugement  et  advis  et  bon  conseil ,  qua- 
«  litez  propres  et  peculierement  requises  à  qui  bien 
c<  veult  faire  son  devoir,  en  charge  de  chef  et  capitaine 
«  gênerai  d'une  entreprise,  et  que  par  icelles,  autant 
«  que  par  force,  les  royaumes  et  empires  se  deffen- 
«  dent  et  maintiennent  en  leur  estât  :  aussi  peu  ay-je 
<(  eu  occasion  de  rien  en  désirer  en  vous  ;  mais  de  ces 
«  dernières  parties  est  la  saison  d'user  maintenant  plus 
«  que  de  courage  ne  de  hardiesse  :  mais  tant  y  a  que, 
«  raportant  de  ceste  guerre  la  réputation,  telle  que  j*es- 
«  père  et  m'asseure  que  vous  en  raporterez,  c'est  celle 
«  qui  accomplira,  jusques  à  consommation  et  corn- 
«  ble  d'honneur,  toute  la  gloire  et  toute  la  louenge 
((  que  vous  avez  acquise  es  autres.  Je  vueil  à  ceste 
«  cause  que  vous  entrepreniez  la  charge  que  je  vous 
ce  donne  en  ceste  espérance  ,  ^et  en  vous  asseurant  que 
«  je  ne  vous  laisseray  avoir  faute,  retardement,  ne 
«  séjour  de  chose  dont  vous  puissiez  avoir  besoing  ou 
«  nécessité  en  vostre  camp.  Quant  au  moyen  de  vous 
«  y  conduire ,  vous  sçavez  combien  vault  fortune  en 
ce  toutes  choses,  et  au  faict  de  la  guerre  plus  qu'en 
c(  nul  autre  ;  et  que  bien  souvent  d'un  cas  de  petit 
<c  moment  peult  réussir  un  grand  changement  et  com- 
c(  mutation  des  choses.  Vous  serez  en  faict  et  sur  le 
et  lieu,  pour  tout  juger  et  cognoistre  à  l'œil  :  je  ne 
ce  doute  point  que  vous  ne  sçachiez  bien  prendre  bon 
«  advis  et  bon  conseil,  selon  l'occasion  et  opportu- 

2. 

c<  nite  du  temps  et  des  affaires,  et  mesmement  par 
«  les  propres  desseings  et  entreprises  de  Fennemy.  » 

Grande  asseul'ance  donnèrent  ces  propos  au  sire  de 
Montmorency,  lequel,  sur  iceux,  prenant  congé  du 
Roy,  arriva  le  quatriesme  jour  après  en  Avignon  ;  au- 
quel lieu,  ayant  le  tout  communiqué  avecques  le  sire 
de  Aubigny,  il  fist  venir  à  soy  tous  les  capitaines  et 
de  cheval  et  de  pied ,  et  avecques  eux  aucuns  viels 
gens-d'armes,  qui,  par  la  longue  expérience  du  mes- 
tier,  y  avoyent  acquis  réputation  et  authorité.  Assem- 
blez qu'ils  furent ,  il  leur  proposa  et  mist  en  avant  le 
faict  ainsy  qu  il  estoit  :  les  forces  de  Tennemy,  celles 
que  de  présent  avoit  le  Roy,  et  celles  que  encores  il 
attendoit,  tant  de  ses  païs  subjects,  comme  de  Suisse 
et  d'Alemagne  ;  la  difficulté  de  vivres  où  se  devoit 
trouver  Fennemy,  l'abondance  que  nous  en  pouvions 
avoir;  quel  fruict,  quelle  commodité,  quel  avantage 
nous  pouvions  attendre,  au  cas  que  nous  feussions  vic- 
torieux; quelle  perte,  danger,  et  incommodité,  au  cas 
contraire,  et  que  nous  feussions  vaincuz  ;  de  quelle 
part  nous  devoit  venir  crainte,  de  quelle  part  espé- 
rance ;  combien  nous  devions  tascher  d'obvier  et  re- 
médier à  Tune,  combien  d'accepter,  accroistre,  et 
mettre  à  exécution  l'autre ,  et  mesmement  en  ce  temps 
icy,  auquel  (  si  oncques  mais  )  il  estoit  requis  ;  et  de- 
vions tous  nous  employer  de  corps  et  de  biens,  à 
faire  quelque  digne  chef  d'œuvre,  pour  l'asseurance, 
tuition  et  defïense  de  la  patrie,  et  pour  en  repous- 
ser et  mettre  hors  nostre  ennemy,  qui,  par  trop  grande 
confiance  de  sa  fortune  et  de  ses  forces ,  et  par  outra- 
geux  et  superbe  contemnement  et  mespris  des  nostres, 
devoroit  desja  en  son  espérance  cestuy  nostre  opulent  et 

glorieux  royaume.  Sur  ce  leur  fist  autres  plusieurs, 
mais  briefs  discours,  et  bien  succinctement  troussez, 
en  demandant  l'advis  à  un  chacun,  à  sçavoir  lequel 
estoit  meilleur,  ou  de  marcher  plus  avant  en  païs ,  ou 
d'attendre  sur  le  mesme  lieu ,  tant  que  le  suppleement 
et  renfort  de  gens  ordonne'  par  le  Roy  y  fust  entière- 
ment arrive'  ;  aussy  quelle  voye  et  moyen  leur  sem- 
bloit  estre  plus  à  propos  pour  bien  conduire  ceste 
guerre ,  et  pour  heureusement  la  mener  à  chef. 

Sur  cest  endroit ,  il  voulut  bien  leur  remonstrer  et 
faire  entendre  que  le  Roy,  s'il  eust  voulu ,  eust  bien 
sceu  de  luy-mesmes  prescrire  et  ordonner  toute  la 
raison ,  ordre  et  moyen  qu'il  eust  voulu  estre  tenuz  au 
faict  de  ceste  guerre  :  et  quant  à  luy,  venant  du  lieu 
dont  il  venoit,  instruict  de  celuy  auquel  principale- 
ment touchoit,  et  qui,  autant  qvie  nul  autre,  avoit  le 
jugement  accompagné  d'expérience  au  maniement 
de  tels  affaires ,  qu'il  n'estoit  point  ne  trop  perplex , 
ne  travaille'  d'opinion  en  ce  qu'il  auroit  à  faire  ;  mais 
que  tous  deux  avoyent  bien  voulu  tant  déférer  à  la 
prudence ,  expérience  et  foy  d'entre  eux ,  que  de  leur 
en  faire  demander  leur  advis  sur  le  faict ,  et  la  chose 
encores  estant  en  son  entier  :  parquoy  il  attendoit 
d'eux  tous  et  de  chacun,  la  franche,  libre  et  libérale 
opinion. 

Telle  fut  sa  proposition  au  conseil;  et,  nonobstant 
qu'il  avoit  ja  prise  avecques  le  Roy  ferme  et  résolue 
délibération  de  ne  point  venir  au  combat,  et  de  ne 
jouer  le  gros  jeu  ,  sinon  que  extrême  nécessite'  l'y  con- 
traignist,  ou  qu'une  seure  ou  certaine  opportunité'  s'y 
offrist,  d'autant  qu'ils  sçavoyent  et  cognoissoyent  très- 
bien  que  beaucoup  plus  est  le  devoir  d'un  chef  et  ge- 

lierai  d'armée  qui  a  de  combatre  pour  et  en  son  na- 
turel et  propre  païs ,  de  meurement  et  sagement ,  que 
liardiment  et  soudainement  s'exposer  et  mettre  au  lia- 
zard ,  si  avoit  il  approprie  ses  parolles ,  et  composé  sa 
contenance  de  telle  sorte  et  manière,  qu'on  eust  plus- 
tost  jugé  que  son  advis  fust  incliné  à  l'opinion  con- 
traire :  et  ce  faisoit  il  à  propos  et  à  son  escient ,  par  ce 
qu  il  cognoissoit  la  chose  estre  desja  venue  en  cous- 
tume,  que  grande  partie  des  capitaines  et  autres  qui 
sont  appeliez  au  conseil  tendent  au  jourd'huy  à  la  fa- 
veur, et  opinent  communément  selon  qu'ils  pensent 
et  conjecturent  que  le  clief  et  principal  capitaine  le 
trouvera  bon  ;  et  telle  qu'ils  estiment  estre  son  opinion, 
telle  la  donnent  ils ,  et  appliquent  tous  leurs  esprits  à 
la  confermer  et  fortifier  de  raisons ,  en  façon  qu'elle 
puisse  estre  trouvée  la  meilleure.  Et  à  ceste  cause, 
avoit  il  cherché  de  donner  aux  assistans  occasion  de 
penser  que  son  opinion  fust  autre  qu'en  effect  elle 
n'estoit  ;  et  par  ce  moyen ,  il  faisoit  son  compte  qu'en 
voyant  impugner  et  confuter  l'opinion  qui  véritable- 
ment estoit  la  sienne,  par  gens  qui  penseroyent  faire 
tout  le  rebours ,  il  auroit  plus  grande  liberté  de  con- 
fei^er  et  contrepeser  les  raisons  et  causes  mouvantes  de 
l'une  et  de  l'autre  opinion. 

Les  advis  du  commencement  furent  plusieurs  et 
bien  divers,  mais  peu  après  se  résolurent  tous  en 
deux  :  les  uns  estoyent  d'opinion  que  Ion  marchast 
plus  outre,  et  qu'on  logeast  le  camp  plus  prez  de 
l'ennemy,  pour  le  combatre  es  angusties  et  destroicts 
des  passages,  en  lieu  oîi  il  ne  luy  fust  possible  de 
s'estendre  et  de  mettre  en  bataille  toutes  ses  forces, 
plus-tost  que  d'attendre  à  ce  faire  quand  il  auroit 

pris  pied  en  lieu  plus  ample  et  spacieux,  et  auquel 
il  eust  ledict  moy.en  et  commodité  de  s'estendre  et 
de  s'ayder  de  toutes  ses  forces;  les  autres  estoyent 
d'avis  contraire,  et  leur  sembloit  plus  à  propos  de 
sur-attendie  au  lieu  oii  ils  estoyent,  pour  donner 
au  renfort  et  suppleement  qu'on  attendoit  espace  et 
temps  de  pouvoir  arriver  et  se  joindre  avec  eux. 
Ceux  qui  estoyent  de  cest  advis,  estoyent  meuz  et 
fondez  sur  les  raisons  ja  devant  deduictes,  sçavoir 
est  sur  la  piocliaineté  du  grand  et  bien  aguerry  nom- 
bre de  gens  estans  au  camp  impérial ,  et  sur  le  gros 
appareil  qu'ils  conduisoyent  avecques  eux  :  aussy  l'as- 
seurance  et  courage  que  leur  donnoit  la  fresclie  vic- 
toire qu'ils  avoyent  obtenue  en  Afrique ,  avecques  la 
longue  cognoissance  et  habitude  des  uns  aux  autres, 
pour  la  longue  hantise  qu'ils  avoient  eiie  ensemble , 
suivans  tousjours  les  armes  à  mesmes  soulde,  et  sous 
leur  mesme  naturel  et  droicturier  seigneur  ;  là  où  les 
nostres,  au  contraire,  estoient,  en  grande  partie,  les  uns 
mercenaires  estrangers,  et  les  autres  levez  nouvelle- 
ment et  à  la  haste,  qui  n  avoyent  encores  cognoissance 
ne  mutuelle  affection  les  uns  envers  les  autres ,  et  qui 
en  efléct  ne  pouvoient  encores  estre  tels'  que  l'on  s'y 
deust  tant  asseurer  que  de  les  conduire  si  avant,  qu'on 
vint  à  la  nécessité  du  combat ,  et  en  lieu  paravanture 
desavantageux.  Et  pour  cestc  cause,  il  leur  sembloit 
que,  pour  le  plus  seur  (en  attendant  que  leursdittes 
gens,  qui  tous  estoient  différends  de  langue,  de 
meurs  et  de  religion,  s'accoustumeroient  et  accoinc- 
teroient  un  peu  ensemble,  et  apprendroient  à  se  ren- 
ger  et  retirer  chacun  en  son  ordre  et  soubs  son  en- 
seigne,  pour  après  estre  plus  duicts  à  faire  service}. 

il  valoit  mieux  se  fermer  et  fortifier  audit  lieu  où  ils 
estoient,  auquel  ils  avoient  singulière  commodité  de 
vivres,  et  grand  moyen,  en  attendant  le  renfort  et  se- 
cours des  gens  qui  leur  venoient,  et  d'y  temporiser 
et  dissimuler,  et  de  quelques-fois  esprouver  contre 
i'ennemy,  par  seures  et  légères  entreprises ,  quelle 
seroit  la  hardiesse  de  noz  gens  à  entreprendre,  et 
quelle  la  vertu  à  exécuter.  Sur-ce,  concluans  en  somme 
que ,  le  temps  et  conséquence  des  choses  considérées , 
il  faisoit  pour  nous  délayer  et  prolonger  la  guerre,  et, 
en  amusant  et  ennuyant  I'ennemy,  luy  refroidir  et 
amortir  ceste  impétueuse  ardeur  en  laquelle,  pour  lors, 
il  sembloit  estre  ;  et  par  tels  moyens  souvent  étoit  adve- 
nu que,  par  conseil ,  provision,  ordre  et  dissimulation, 
se  sont  bien  grandes  choses  ronduittes  à  bonne  et  heu- 
reuse fm,  lesquelles,  si  elles  eussent  esté  précipitées, 
fussent  reuscies  au  contraire,  et  au  grand  et  perni- 
cieux dommage  des  republiques. 

Au  contraire ,  alleguoient  ceux  qui  tenoient  l'autre 
opinion  (  et  parmy  eux  peu  avoit  qui  n'estoient  point 
sans  expérience),  que  leplustost  marcher  en  avant  et 
approcher  de  I'ennemy,  estoit  beaucoup  le  plus  expé- 
diant et  le  meilleur  ;  car  il  pouvoit  encores  avoir  en- 
viron de  cent  et  octante  mille  jusques  au  lieu  où  il 
estoit,  et  que,  de  luy  laisser  gaigner  autant  de  païs  ou- 
vert et  sans  resistence,  ce  n'estoit  autre  chose  que  luy 
bailler  le  chemin  et  l'ouverture  de  recouvrer  vivres  et 
fourrages  à  foison  j  et  que,  luy  donnant  ceste  cognois- 
sance  de  la  craincte  que  nous  ayons  de  sa  force ,  estoit 
comme  tacite  confession  que  nous  n'osions  approcher 
de  luy  :  chose  qui  estoit  pour  luy  accroistre  tous  jours 
io  cueur,  ainsi  que  la  peur  et  craincte  aux  nostresj 

el  qu'à  ceux  qui  encores  estoient  suspends  et  en  grand 
bransle  de  se  joindre  à  l'un  ou  à  l'autre  party,  en  at- 
tendant quelque  commutation  et  changement  de  for- 
tune, nous  donnions  occasion  (d'autant  qu'ils  n'au- 
roient  cognoissance  de  la  vérité  du  faict  ne  des  causes 
nous  mouvantes  à  dissimulation)  de  s'atacher  au  bruit 
commun  qui  s'en  espandroit  tousjours  au  plus  grand 
avantage  de  celuy  que  Ion  cognoistroit  estre  crainct  et 
redoubte';  chose  qui  les  confermeroit  en  l'opinion  desja 
conceiie  de  l'heur  et  félicité  de  l'Empereur  (  à  laquelle 
ils  attribuoient  toutes  choses),  jusques  à  les  faire  join- 
dre à  luy,  ou  (quoy  que  ce  soit)  se  divertir  et  aliéner 
de  Fesperance  et  faveur  du  Roy.  «  Là  où,  disoient  ils, 
«  si  nous  approchons  de  l'ennemy,  et  avant  qu'il  ait 
i<  fermé  le  pied  en  Provence ,  nous  arresterons  sa  fu- 
«  reur,  et  romperons  ceste  première  sienne  impres- 
«  sion ,  es  destroiçts  et  angusties  des  Alpes  :  il  ne  peult 
«  estre  (encores  que  nous  ne  tinssions  ne  Frejus  ne 
«  Toulon)  que,  pour  le  moins,  nous  n'ayons  bien  loi- 
«  sir  de  fortifier  la  ville  d'Aix,  capitale  de  ceste  pro- 
«  vince,  ou  bien  de  la  couvrir  de  nostre  camp  (ainsi  qu  il 
c<  a  desja  esté  advisé)  avant  que  l'Empereur  y  puisse 
«  jamais  arriver;  et,  en  la  deffendant,  luy  empesche- 
(f  rons  le  passage ,  et  luy  osterons  le  moyen  de  venir 
te  outre  en  avant.  Et  ne  fault  ja  que  c«ux  ausquels 
«  plaisent  tant  les  dissimulations  craignent  aucune - 
«  ment  qu'en  ce  faisant,  nous  puissions  tomber  en 
«  nécessité  du  combat,  ne  de  jouer  le  gros  jeu,  si  bon 
«  ne  nous  semble;  ains,  au  contraire,  nous  pourrons 
«  journellement,  faisans  des  ambuscades  par  les  des- 
«  tours  et  circuits  d'entre  les  crouppes  et  vallées  des 
«  Alpes,  leur  donner  tant  d'alarmes,  ennuis  et  dom- 

«  mages ,  que  l'occasion  s'offriroit  d'oser  et  d'entre- 
«  prendre  quelque  chose  d'avantage,  comme  certaine- 
«  ment  elle  s'y  offrira.  Et  veult  la  i  aison  de  la  guerre, 
«  et  la  nécessité  de  noz  affaires  le  requiert ,  que  nous 
<c  osions  et  entreprenions  en  telle  assiette  ce  que 
<c  d'icy,  et  de  pleine  campagne,  nous  ne  devons  oser 
cf  ne  faire  ;  car  l'Emperçur  a  en  effect  une  armée  au- 
«  tant  ou  plus  puissante,  et  de  nombre  et  de  vaillance 
«  de  gens  de  guerre,  que  nulle  autre  armée  qui  ait 
«  esté  dressée  de  nostre  temps  :  mais  bien  est  vray 
«  qu'ils  sont  encores  espars  et  non  unis ,  embrasez  et 
«  travaillez  du  voyage,  sans  expérience  ne  cognois- 
«  sance  des  passages  et  destroicts  des  Alpes,  là  où,  si 
<(  nous  leur  donnons  le  temps,  sans  aucune  contrariété, 
«  de  gaigner  païs  jusques  en  la  pleine ,  ils  se  réduiront 
«  en  un  camp ,  où  ils  se  logeront  au  large  et  à  commo- 
«  dite,  se  referont  du  travail,  reprendront  force  et 
«  courage ,  et  aprendront  les  chemins  par  bien  s'en 
«  enquérir  et  par  expérience.  Et  si  bien  nous  atten- 
te dons  renfort  de  gens,  et  de  France,  et  de  Suisse,  et 
«  d'Allemagne,  si  est-ce  que  l'Empereur  a  de  ce  faire 
«  encores  plus  grande  commodité  que  nous ,  joinct 
«  que  toute  la  force  que  nous  avons  au  Piémont ,  ne 
«  peult  estre  telle,  qu'elle  puisse  aucunement  empes- 
«  cher  qu'avant  le  bout  du  mois,  celle  que  l'Empereur 
<c  y  a  laissée  pour  y  poursuivre  le  surplus  et  reste  de 
«  sa  pleine  victoire,  ne  puisse  icy  arriver  et  se  joindre 
«  aux  forces  que  desja  il  a  ensemble  par  deçà;  et  fau- 
te dra  lors  qu'aux  deux,  qui  sont  tous  expérimentez  et 
«  vieils  soldats,  nous  envoyons  et  leur  présentions  en 
«c  barbe  noz  gens  nouveaux  et  levez  en  la  haste ,  pour 
«  les  combattre. 

«  Davantage,  l'ennemy  attend  de  jour  à  autre  la  ve- 
<c  nue  du  seigneur  Andié  Dorie,  lequel,  venu,  nous 
«  donnera  nouvel  alarme  de  là  le  Pvhosne ,  au  pais  de 
«  Languedoc ,  auquel  il  peult  descendre  et  mettre  ses 
«  gens  en  terre  à  son  plaisir;  et,  au  cas  qu'il  n'y  des- 
(f  cendist  assez  puissant  pour  y  pouvoir  faire  un  gros 
«  effort,  il  aura  les  Espagnes  à  son  doz,  dont  tous 
«  les  jours  il  luy  pourra  venir  renfort  et  de  gens  et  de 
«  chevaux.  Lesquelles  choses  estans  une  fois  ainsi  con- 
«  duites  à  Fintention  de  l'ennemy  (ainsi  que  facile^ 
«  ment  il  les  y  pourra  conduire  par  nostre  temporise- 
«  ment  et  dilation  ) ,  nous  ne  voyons  point  qu'il  puisse 
«  choisir  ne  souhaitter,  ne  qui  luy  puisse  advenir 
«  chose  plus  à  son  propos  et  avantage ,  que  si  (  nous 
«  ayant  ainsi  enfermez  entre  deux  armées,  ayant  d'un 
«  costé  le  Languedoc  et  les  Espagnes  ouvertes  et  à  son 
«  commandement,  de  l'autre  Italie  et  Sicile,  et  de 
fc  toutes  parts  commodité  de  faire  venir  par  mer,  et 
«  vivres  et  autres  choses  nécessaires  à  supporter  une 
«  longue  guerre)  nous  voulons  continuer  au  mesme 
«  temporisement  et  dilation  ;  d'autant  que  desdittes 
«  Espagnes,  Italie,  Sicile,  Germanie,  et  de  ce  qu'il 
«  tient  en  la  Belgique,  il  recouvrera  tousjours  deniers 
«  à  suffisance,  qui  sont  le  nerf  et  la  principale  force 
«  requise  à  faire  la  guerre.  Et,  au  contraire,  il  n'est 
«  possible  que  nostre  royaume  (  par  avant  travaillé  des 
«  guerres  passées,  et  maintenant  de  nouvelle  guerre 
«  au  païs  de  Picardie,  outre  celle  que  nous  avons  icy 
«  en  Provence)  puisse  sufBre  à  fournir  argent  au  Roy^ 
«  pour  entretenir  en  une  longue  guerre  si  grand  nom- 
«  bre  de  gens  qu'il  en  aura,  mais  qu'il  ait  adjousté  à 
u  ce  qu'il  en  a  le  supplément  et  renfort  qui  luy  est 

«  requis  et  nécessaire.  Or  est  que,  tout  ainsi  que  sans 
a  soldats  la  guerre  ne  se  peult  faire  ,  eux  ne  se  peuvent 
«  aucunement   nourrir    ne    retenir    ensemble  ,   sans 
«  grande  somme  et  abondance  de  deniers,  desquels 
f<  s'il  nous  advient  une  fois  d'avoir  faulte  à  nostre  be- 
«  soing,  que  nous  auront  lois  valu  noz  dilations?  Si, 
«  au  moyen  d'icelles,  argent  nous  fault  (dont  à  présent 
<c  nous  avons  paravanture  telle  quelle  suffisance,  mais 
«  par  emprunt  faict  des  personnes  privées),  que  nous 
c(  aura  valu  d'avoir  faict  ce  grand  amas  de  gens ,  si 
«  sans  les  employer  ils  se  séparent  par  faulte  de  paye- 
ce  ment?  Au  demourant,  il  faict  beaucoup  à  conside- 
«  rer  que  nostre  arme'e  consiste  presque  toute  de  Fran- 
«  cois,    Suisses  et  Allemans,  qui  sont  nations  plus 
«  patientes  naturellement  de  hazard  et  de  travail ,  que 
«  de  séjour  et  dilation  :  si  prompte  ment  vous  les  met- 
te tez  en  euvre,  elles  osent,  elles  entreprennent,  elles 
«  exécutent   plus  que   force   et  nature  liumaine   ne 
<(  porte;  si  vous  les  retirez  de  ceste  première  chaleur, 
«  ils  s'appesantissent,  ils  languissent,  et  s'anneantissent 
«  du  tout  :  et  ne  fault  ja  que  nous  soyons  en  peine  d'en 
«  alléguer  des  viels  exemples,  et  du  temps  passe'. 

(c  N'agueres,  et  de  fresche  mémoire,  sideTardeur  et 
«  courage  que  nous  marcbions  droict  à  Verceil  on 
ce  nous  eust  laisse'  continuer  et  passer  outre,  il  n'y  a 
«  point  de  doulite  que  nous  n'eussions  emporte' la  ville, 
«  et  maintenant  porterions  les  armes  victorieuses  en 
«  païs  d'ennemy ,  non  pas  serions ,  comme  nous 
«  sommes,  contraincts  à  soustenir  la  guerre  en  France, 
«  et  combattre  pour  la  deifense  de  la  patrie ,  de  noz 
«  foiers  et  de  noz  églises.  A  ceste  cause ,  et  afin  que 
a  vous,  Monseigneur,  qui  estes  nostre  chef  et  lieute- 

îc  nant  gênerai  du  Roy,  ne  soyez  point  en  doute  que 
«  vous  ne  soyez  accompagné  de  gens  qui  soient  pour 
«  exécuter  le  liault  et  entreprenant  vouloir  qui  est  en 
a  vous,  nous  sommes  d'advis  que  vous  devez  marcher  et 
(c  faire  teste  en  lieu  dont  vous  puissiez  entendre  de 
fc  près  toutes  les  alle'es ,  venues  et  entreprises  de  l'en- 
«  nemy,  afin  que  si,  paravanture.  il  venoit  à  faire  quel- 
ce  que  faulte,  ou  (comme  n'agueres  vous  avez  pareil- 
«  lement  discouru)  il  luy  advenoit,  par  une  trop 
((  grande  confidence  de  ses  forces ,  ou  par  un  trop 
(c  grand  mespris  des  nostres,  de  se  tenir  peu  sur  ses 
(c  gardes,  ou  de  mal  asseurer  et  fortifier  son  camp, 
«  ainsi  qu'il  advient  souvent  à  qui  trop  peu  estime  son 
(f  ennemy,  vous  soyez  prest  à  recueillir  ceste  occasion 
«  à  poinct  nommé,  et  user  du  bénéfice  de  fortune, 
«  avant  qu'il  coule  et  vous  eschappe  des  mains.  C'est 
«  chose  seure  que  plusieurs  fois,  en  osant,  en  entrepre- 
«  nant,  en  mettant  la  main  à  l'œuvre ,  choses  grandes 
«  et  de  poix  ont  esté  exécutées,  lesquelles  aux  non- 
«  challans  et  negligens  avoient  semblé  n'estre  fai- 
«  sables  ny  esperables.  Encores  osons  nous  dire  d'a- 
«  vantage,  que  la  difficulté  qui  leur  est  apparente, 
«  que  vous  ayez  en  si  peu  de  temps  assemblé  une  ar- 
«  mée  suffisante  pour  aller  de  vous  mesme  assaillir 
(C  vostre  ennemy,  vous  rendra  l'entreprise  d'autant 
«  plus  facile  ,  quand  vous  oserez  et  entreprendrez 
«  chose  qu'il  ne  se  puisse  persuader  que  vous  eussiez 
«  osé  entreprendre  ne  penser.  » 

Ceste  fut  la  remonstrance  de  ceste  partie  ;  et  ja  la 
pluspart  de  la  compagnie  se  laissoit  conduire  à  ceste 
opinion,  pensans,  entre  autres  choses,  avoir  donné  un 
advis  aggreable  et  satisfaisant  à  l'aficction  et  désir  de 

leur  chef  et  capitaine  gênerai ,  duquel  ils  avoient  cesle 
persuasion  que,  tant  pour  sa  naturelle  inclination  à 
aire  tousjours  et  entreprendre  choses  grandes  et  ho- 
norables, et  utiles  à  son  prince  et  à  son  royaume, 
comme,  pour  la  fresche  mémoire,  du  dernier  voyage  de 
Piémont  (  duquel  on  avoit  donné  quelque  blasme  au 
chef  et  lieutenant  gênerai  du  Roy,  de  ce  qu'il  n'avoit 
plus  pertinacement  suivy  sa  fortune  ) ,  il  n'auroit 
chose  en  plus  grande  ne  plus  singulière  recommenda- 
tion ,  que  d'accepter  la  première  occasion  et  oportu- 
nité  qui  se  olfriroit  de  faire  nouvelle  preuve  de  sa 
vertu  ,  et  d'augmenter  et  accroistre  l'honneur  et  gloire 
ja  paravant  acquis  au  faict  des  armes. 

Et  en  effect,  ledit  seigneur  (ainsi  que  j'ay  dit  cy 
devant),  afin  de  sçavoir  mieux  discerner  les  opinions 
libres  d'avecques  celles  des  assentateurs  et  blandis- 
seurs,  avoit  (comme  souvent  est  advenu  de  faire  à 
plusieurs  grands  et  vertueux  capitaines)  donné  aux 
assistans  de  grandes  couleurs  et  occasions  de  penser 
qu'il  inclinast  à  ceste  opinion,  et,  à  son  escient,  avoit 
laissé  couller  des  paroles ,  comme  si  elles  luy  fussent 
eschappées  sans  y  penser,  par  lesquelles  ils  avoient 
eiie  occasion  de  juger  qu'il  fust  entièrement  d'opinion 
contraire  qu'il  n'estoit.  Doncques ,  après  qu'il  eut  bien 
songneusement  considéré ,  non  seulement  les  propos , 
mais  aussi  la  contenance ,  regard  et  visage  d'un  cha- 
cun, monstrant,  par  apparence  et  de  propos  délibéré, 
de  penser  dessus  ce  qu'ils  avoient  d'une  part  et  d'autre 
mis  en  avant ,  pour  à  chacun  d'eux  donner  ce  conten- 
tement, que,  nonobstant  qu'ils  eussent  diverses  opi- 
nions, chacun  luy  semblast  toutesfois  estre  meu  par 
bonne,  apparente  et  bien  fondée  raison,  il  commença 

lors  à  conclurre,  louant  Dieu  premièrement,  comme 

de  chose  qui  plus  ne  luy  eust  sceu  venir  à  souliaict ,  de 

ce  questans  partis  en  deux  diverses  délibérations,  l'une 

ne  l'autre  partie  toutesfois  n'avoit  faulte  de  courage  et 

bonne  volonté';  ains  que  les  uns,  plustost  qu'en  avoir 

faulte ,  sembloient  en  avoir  plus  que  besoing ,  et  que 

plus  avoient  mestier  les  uns  d'estre  un  peu  retenuz , 

que  les  autres  d'estre  par  exhortation  esguillonnez  et 

incitez.   «  Je  voy,  dit- il,  évidemment  que  le  but  des 

«  uns  et  des  autres,  c'est  de  vaincre  l'ennemy,  com- 

«  ment  que  ce  soit,  et  qu'à  ceste  guerre  chacun  veult 

«  employer  ce  qu'il  peult  et  vault,  au  bien  et  à  la  def- 

«  fense  de  son  prince  et  de  la  chose  publique:  tous  en- 

«  semble  tendez  et  accordez  à  ceste  mesme  fin ,  mais 

«  non  pas  à  mesme  raison  et  moyen  d'y  parvenir.  Aux 

(c  uns  il  seml)le  mieux  à  propos  de  s'arrester  icy,  et 

ce  d'attendre    l'ennemy    en   nostre    fort  ;    aux    autres 

ce  semble  meilleur  de  marcher  outre,  et  de  nous  aller 

c(  campaier  plus  avant  en  païs.  De  ce  dernier  advis 

c(  je  parleray.  premièrement.  Ceux  qui  sont  en  ceste 

c(  opinion  (à  ce  que  j'ay  recueilly  de  leur  propos) 

c<  craignent  deux  choses,  et  non  sans  cause  :  l'une, 

c(  que,  nous  fermant  icy,  et  laissant  tout  le  païs  ouvert 

c(  et  au  commandement  de  l'ennemy,  depuis  ce  lieu 

ce  jusques  à  l'endroit  où  il  est  maintenant,  nous  mesmes 

c(  luy  baillions  plus  grande  et  plus  facile  commodité 

«  de   grains,   de  fourrages,   et   de  tous  vivres  pour 

c<  hommes  et  pour  chevaux ,  qu'il  ne  l'auroit  e's  des- 

c(  troits  et  difTicultez   du   passage  des  Alpes  ;   la  se- 

c(  conde  chose  qu'ils  me  semblent  craindre,  c'est  que 

c(  l'Empereur,  interprétant  nostre  dilation  et  tempori- 

c(  sèment  pour  confession  de  nostre  peur  et  craincte 

«  et  deffiance  de  nostre  force,  en  fîst,  courir  le  bruit 
«  encores  plus  grand  et  plus  à  son  avantage  que  ne 
«  seront  les  clioses  en  eflect,  et,  par  ce  moyen,  il  des- 
«  tournast  de  l'amitié  du  Roy  ceux  qui  encores  sont 
«  en  bransle  et  en  suspens  entre  l'un  et  l'autre  party, 
«  estonnant  ceux  qui  sont  du  nostre ,  asseurant  et 
«  confermant  ceux  qui  tiennent  le  sien. 

«  Or,  afin  que  nous  ostions  l'occasion  du  premier 
«  doubte,  je  ne  seroy  jamais  d'advis  de  nous  arrester  et 
«  fermer  en  ce  lieu,  sinon  que  premièrement  on  face 
«  (  comme  il  a  esté  ordonné  )  de  toute  la  campagne , 
«  et  de  toutes  les  villes  et  bourgades,  champestres  et 
«  non  tenables ,  par  oii  l'ennemy  aura  de  passer,  dili- 
cc  gemment  retirer  es  villes  et  places  fortes,  tout  ce  qui 
ce  se  peult  ou  porter,  ou  chasser  avant ,  ou  y  conduire 
«  en  quelconque  sorte.  En  ce  faisant  vous  trouverez 
«  que  tant  plus  nous  attirerons  l'ennemy  en  ça,  c'est 
(c  à  dire  que ,  tant  plus  nous  l'eslongnerons  de  la  mer, 
«  tant  plus  aura-il  de  faulte  et  difficulté  de  vivres ,  et 
«  tant  plus  luy  en  sera  le  port  cousteux  et  malaisé, 
ce  Quant  au  second  point,  je  ne  doubte  pas  que  l'en- 
c<  nemy  ne  s'ayde  en  ce  qu'il  pourra  de  cest  artifice: 
ce  si  est-ce  qu'il  n'en  peult  advenir  chose  qui  tant  nous 
ce  soit  à  craindre,  comme  il  seroit  de  marcher  et  cam- 
c(  paier  si  avant  que  nous  apportassions  (ainsi  qu'il  est 
c(  advenu  souvent)  oportunité  à  l'ennemy  de  nous  as- 
ce  saillir  à  son  avantage,  et  à  nous  force  et  nécessité 
ce  de  combatre  à  son  choix  et  non  au  nostre,  et  de 
te  tnettre  au  hazard  et  à  discrétion  de  fortune  le  salut 
ce  de  la  patrie ,  qui  en  grande  partie  consiste  et  dépend 
ce  de  l'événement  et  issue  de  ceste  guerre  ;  tant  y  a 
ce  que  toute  guerre  qui  advient  entre  les  humains. 


DE  GUILLAUME  DU  BELLAY.    [l536]  33 

«  pour  quelque  cause  et  occasion  que  ce  soit,  faut 
«  quelle  soit  ou  nécessaire,  ou  voluntaire  :  conse- 
«  quentement  il  faut  diverse  raison  et  considération  à 
«  entreprendre  l'une  et  à  soustenir  l'autre.  Car,  tout 
«  ainsi  qu'à  celuy  qui  l'entreprent  hors  de  son  pais  ^ 
«  il  touclie  et  appartient  d'avoir,  avant  qu  entrepren- 
cc  dre ,  son  armée  avecques  tout  son  équipage  en  or- 
«  dre ,  et  de  première  arrivée ,  assaillant  son  ennemy, 
«  estendre  au  long  et  au  large  la  réputation  et  crainte 
«  de  ses  forces 5  ainsi,  mais  au  contraire,  touche  et 
«  appartient  a  nous,  qui  la  soustenons  en  nostre  païs, 
«  user  de  longueurs  et  dissimulations,  et,  en  frus- 
«  trant  l'intention  et  impétuosité  de  l'ennemy,  laisser, 
c  avecques  le  temps,  refroidir  son  ardeur  et  anéantir 
c(  sa  puissance  :  car,  en  ce  faisant,  et  à  un  besoing  luy 
«  monstrant  aucunefois  d'avoir  crainte  et  peur  de  luy 
«  plus  grande  que  nous  ne  l'avons  en  effect,  ou  nous 
«  luy  engendrerons  une  telle  confiance  de  sa  force,  et 
(c  si  téméraire  contemnement  de  la  nostre ,  que  nous 
«  le  pourrions  attirer  à  nous  venir  assaillir  en  nostre 
ce  fort ,  et  à  nous  combattre  en  lieu  qui  luy  soit  desa- 
«  vantageux  -,  ou  bien  luy  pourrions  tant  donner  d'en- 
«  nuy,  et  tant  le  faire  amuser  et  consommer,  que 
«  nous  luy  ferions  rabaisser  son  haut  courage,  dimi- 
ce  nuer  son  espérance,  et  à  la  fin  rompre  et  deffaire 
ce  son  armée  d'elle  mesmes. 

c(  Et  quant  à  ce  que  vous  mettez  en  avant,  que  l'Em- 
cc  pereur  a  une  des  plus  belles  et  puissantes  armées,  de 
ce  nombre,  de  gens  et  d'expérience  de  guerre,  qu'il  est 
ce  possible  de  souhaitter,  mais  jusques  à  ores  esparse, 
ce  et  séparée  les  uns  des  autres ,  embarrassée  parmy 
«  les  montaignes ,  travaillée  du  long  chemin ,  assez 
79.  3 

«  mal  equippee  de  vivres,  jusques  icy  endroict  suis-je 
c<  bien  de  vostre  advis  et  opinion  ;  mais,  en  ce  que  vous 
«dittes  que,  leur  donnant  du  temps,  ils  se  rassemble- 
«  ront  ;  qu'ils  se  viendront  loger  plus  commodément 
«  et  au  large;  qu'ils  se  referont  du  travail  ;  qu'ils  re- 
«  prendront  force  et  courage ,  je  tien,  au  contraire, 
«  que,  si  nous  faisons  bien  et  diligemment  nostre  de^ 
«  voir  à  leur  empescher  et  rompre  les  vivres  et  Tes 
ce  fourrages,  le  temps  leur  doublera  toutes  les  incom- 
«  moditez  qu'ils  ont  maintenant.  Et  quant  ores  il  sem- 
«  ])leroit  bon  à  l'Empereur  (  ainsi  que  vous  monstrez 
t<  en  avoir  doute)  de  faire  venir  joindre  et  venir  à  ses 
«  forces  présentes,  celles  qu'il  a  laisse'es  au  pais  de 
«  Piémont,  et  qu'il  n'auroit  (ce  qu'il  a)  occasion  de 
«  craindre  qu'on  luy  fist  venir  au  dos,  et  par  derrière, 
«  une  autre  nouvelle  puissance  de  par  delà,  je  dy 
«  toutesfois  que,  quant  plus  il  amassera  icy  de  gens 
«  ensemble ,  tant  plus-tost  (  si ,  contre  son  espérance  ,. 
«  nous  voulons  mener  ceste  guerre  à  la  longue  )  vien- 
«  dra  son  camp  à  la  faim  et  à  faute  et  nécessité  de 
«  vivres.  Je  vueil  qu'il  en  trouve  pour  quelques  jours 
«  en  ceste  Provence ,  et  que  nous  n'y  puissions  si  sou- 
te dainement  faire  le  guast  ainsi  qu'il  appartient  ;  si  est 
«  ce  qu'après  avoir  consumé  le  peu  qu'il  en  trouvera, 
«  il  ne  faut  point  qu'il  fonde  son  espérance  en  ce  qu'il 
f(  luy  en  pourra  venir  des  pais  qu'il  a  laissez  derrière 
«  son  dos  -,  car  vous  sçavez  que  tout  ce  qui  en  l'au- 
«  tonne  passé  fut  mis  en  grenier,  et  tout  ce  qui  s'en 
«  est  recueilly  ceste  année,  a  esté  entièrement  con- 
te sumé ,  pillé  et  mis  à  perdition ,  tant  par  ses  gens  de 
«  guerre  que  par  les  nostres ,  qui  ont  trouvé  le  païs 
t(  ouvert  et  abandonné;  et  si  quelque  peu  s'en  est 

ce  sauve,  croyez  que  ce  ne  peult  estie  ne  pour  durer 
«  long  temps ,  ne  pour  vme  si  grosse  armée  :  et  quand 
«  autrement  en  seroit  (ce  que  non  ),  si  ne  luy  sera  il  ^ 
«  jamais  possible  de  tant  recouvrer  des  bestes  qu'il 
«  luy  en  faudroit  à  l'apporter  et  conduire  de  si  loing. 
«  Mais  pour  à  tant  retourner  aux  gens  de  guerre  qu  il 
«  a  laissez  audict  Piémont ,  je  puis  bien  vous  asseurer 
«  certainement  que  vous  ne  devez  craindre  ,  ne  luy 
«  espérer  aucun  renfort  de  ce  costé  là  ;  car ,  à  ce  que 
«  j'en  ay  entendu  jusques  icy,  nos  gens  n'y  sont  point 
«  encores  si  estroitement  assiégez,  qu'ils  ne  facent 
«  bien  souvent  des  saillies  contre  l'ennemy,  et  que  la 
«  plus  part  du  temps  ils  ne  se  retirent  victorieux  et 
«  chargez  de  butin. 

«  Et  d'avantage,  nous  n'attendons  que  l'heure  que  les 
«  seigneurs  comte  Guy  de  Rangon  et  Caguin  de  Gon- 
«  zague  se  viendront  joindre  à  nosdittes  gens,avecques 
«  nouvelle  arme'e  non  moins  puissante  de  nombre^ 
«  d'expérience  et  de  courage  que  celle  que  l'Empereur 
«  y  tient  à  présent.  Car  il  ne  faut ,  messieurs,  que  vous 
(c  pensiez  que  l'Empereur  ait  encores  au  jourd'huy  les 
«  mesmes  gens  de  guerre  qui  luy  ont  tant  gaingne'  de 
«  victoires  :  ce  sont  ceux  dont  il  a  le  moins  ;  les  uns 
c(  sont  morts  es  guerres  de  Lombardie ,  autres  es 
(c  guerres  de  Naples  ,  autres  en  celles  de  Hongrie  ; 
u  plusieurs  aussi ,  par  les  chaleurs  et  intempérie  de 
«  l'automne  en  Afrique;  plusieurs  sont  periz  en  la 
«  mer  ;  plusieurs  se  sont  retirez  en  leurs  maisons  , 
c:  avecques  le  gaing  et  butin  qu'ils  avoyent  faicts  à 
<c  la  guerre.  Les  bendes  quil  a  maintenant,  croyez 
(C  qu'elles  sont  remplies  et  refaictes  de  gens  nouvelle- 
«  ment  levez,  et  qui  n'ont  gueres  plus  que  les  nostres 

«  expérimente  les  dangers ,  affaires  et  difficultez  de  la 
K  guerre.  Et  quant  à  ce  que  vous  alléguez  du  seigneur 
«  André  Dorie,  je  ne  voy  point  que  TEmpereur  puisse 
«  asseoir  en  luy  aucune  certaine  espérance  en  chose  de 
«  tel  moment  et  importance  qu'est  ceste  guerre  ;  car 
«  vous  sçavez  combien  sont  incertains  et  mal  asseurez 
a  les  desseings  qui  sont  fondez  au  faict  de  la  mer  ;  et 
«  n'a  point  André  Dorie  commandement  sur  elle, 
ce  parquoy  aucun  puisse  promettre  qu'il  arrive  au  jour 
«  nommé  j  et  s'il  advient  qu'il  n'y  arrive  à  temps ,  je 
et  puis  vous  asseurer  que  l'Empereur  et  tout  son  camp 
«  en  peu  de  jours  seront  et  à  la  faim  et  à  faute  d'ar- 
ec gent.  Or  vueil  je  à  présent  poser  le  cas  que  André 
«  Dorie  ait  le  vent  et  navigage  à  souliaict,  qu'il  vienne 
ce  à  jour  et  poinct  nommé,  si  ne  me  direz  vous  point 
c<  que  ses  galleres  soient  si  grandes,  ne  qu'elles  puissent 
c(  plus  porter  de  gens  que  les  nostres,  tant  que  pour 
ce  ce  vous  devez  craindre  qu'il  puisse  descharger  en 
ce  Languedoc,  outre  le  Rhosne,  si  grosse  puissance  et 
«  nombre  de  gens,  qu'il  soit  pour  seulement  combatre 
c<  les  garnisons  que  j'ay  mises  au  païs.  Aussi  peu,  ou 
«  moins,  devez  vous  craindre  que  les  Espaignes  soyent 
ce  si  fertiles  et  si  productives  de  gens ,  qu'elles  ayent 
et  moyen,  quand  il  seroit  en  Languedoc,  de  luy  en- 
cc  voyer  le  supplément  et  renfort  de  gens  qui  luy  se- 
«  l'oit  nécessaire,  dégarnissant  ce  pendant  leur  païs, 
c<  qui  a  mestier  d'estre  tenu  en  seureté,  pour  obvier  aux 
<c  entreprises  que  pourroient  faire  ceux  du  royaume 
«  de  Grenade,  nouvellement  conquis,  et  qui  moult 
c<  envis,  et  à  grand  regret,  ont  abaissé  le  col  sous  le 
«  joug.  Quel  secours  doncques  pensez  vous ,  le  tout 
«  bien  considéré,  que  puisse  apporter  à  l'Empereur 

«  ceste  tant  désirée  venue  de  André  Dorie,  sinon  de 
a  vivres  et  du  payement  de  son  armée  pour  quelques 
«  mois,  ou,  paravanture  ,  seulement  pour  quelques 
«  jours  ?  et  quoy  qu'il  apporte ,  si  ne  sera-ce  chose 
«  dont  on  ne  trouve  le  bout.  Et  alors  je  ne  sçay,  et 
ce  aussi  peu  le  pourriez  vous  comprendre  que  moy,  où 
«  c'est  qu'il  en  recouvrera  d'autre,  pour  satisfaire  à 
«  tant  d'armées  qu'en  un  mesme  temps  il  entretient 
«  en  si  loingtains  et  divers  lieux  ;  car  nous  pouvons 
«  bien  entendre  qu'il  fault  nécessairement  que  ses 
«  finances  soyent  amoindries,  autre  les  fraiz  des  guerres 
«  passées,  par  la  despense  qu'il  luy  a  convenu  faire 
«  en  ce  dernier  voyage  d'Afrique  ,  encores  que  nous 
te  voulussions  penser  qu'en  ses  isles  nouvellement  trou- 
«  vées  (0 ,  et  pour  lesquelles  il  se  plaist  et  baigne  tant 
«  en  gloire ,  il  y  eust  des  sources  et  fontaines  d'or  non 
«  tarissables. 

«  Et  quant  à  ce  que  vous  alléguez  de  la  nature  et 
«  condition  des  nations  dont  nostre  armée  consiste,  je 
«  vous  dy,  et  vous  le  sçavez,  que  sa  principale  force 
«  (s'il  veult  venir  au  combat  à  la  main)  gîst,  aussi  bien 
«  que  la  nostre,  en  gens  de  langue  tudesque  :  parquoy, 
(c  estans  nez  et  nourriz  en  mesme  terre  et  sous  un  mesme 
«  ciel  et  climat ,  je  ne  penseray  point  qu'ils  en  ayent 
«  apporté  diverse  complexion  que  celle  des  nostres,  ne 
«  qu'ils  soyent  mieux  pour  endurer  ne  faim,  ne  soif,  ne 
«  froid,  ne  chauld,  ne  que  sans  argent  on  les  puisse  mieux 
«  tenir  en  obéissance,  ne  qu'ils  soient  moins  pour  s'en- 

(^)  Qu'en  ses  isles  nouvellement  trouvées  :  Montmorency  fait  ici  allu.- 
sion  aux  découvertes  faites  en  Amérique,  par  les  Espagnols.  Leur  puis- 
sance s'alTermissoit  dans  le  continent  :  ils  avoient  conquis  le  Mexique 
en  i52i ,  et  le  Pérou  leur  étoit  à  peu  près  soumis  eu  i536. 

ï(  nuyer  et  anéantir  a  la  longue,  ne  pour  moins  rabatre 
«  et  diminuer  de  ceste  naturelle  promptitude  et  hautesse 
«  de  cœur.  Encores  oseray-je  dire  d'avantage  (et  sera 
«  pour  venir  tomber  à  propos  de  l'autre  opinion  mise 
«  en  avant),  que  tous  ces  dangers  et  inconveniens  que 
«  nous  craingnons,  nostre  ennemy  a  beaucoup  plus 
<c  cause  de  les  craindre  que  nous  n'avons  ;  car,  en  usant 
rt  nous  autres  à  propos ,  et  ainsi  qu'il  appartient ,  de 
f(  ruses  et  dissimulations  en  ceste  guerre ,  il  descherra 
«  beaucoup,  non  seulement  de  leur  ardeur  et  impe- 
c<  tuositë ,  mais  aussi  de  leur  equippage  et  appareil  de 
«  guerre-,  et  y  en  aura  plusieurs,  quand  ils  la  verront 
«  tirer  à  la  longue,  notamment  plus  qu'ils  n'esperoient, 
«  qui  auront  souvenance  et  regret  de  leurs  maisons  ; 
«  et  quand  ils  verront  tous  les  chemins  assiégez  de 
«  noz  gens,  en  sorte  qu'ils  ne  puissent  aller  loing  au 
«  fourrage,  ou  sans  extrême  danger  d'y  recevoir  honte 
<c  et  perte,  ou  sans  y  mener  si  grosse  trouppe  qu'elle 
«  soit  suffisante  à  consumer  ce  qu'ils  trouveront,  ce 
fc  leur  sera  force  et  contrainte  de  se  saouler  et  ap- 
te paiser  leuj^  faim  de  figues,  raisins  et  autres  fruits 
«  qu'ils  trouveront  au  tour  du  camp.  Et  de  ce  vous 
«  leur  verrez  bien  tost  advenir  qu'ayant  à  souffrir  en- 
ce  semble,  outre  la  mutation  du  ciel  et  de  la  terre, 
ce  qu'ils  trouvent  icy  contraires  à  leur  naturel,  et  outre 
ce  les  chaleurs  de  l'automne  et  l'air  mal  sain  en  ce 
<e  pais  à  qui  n'y  est  accoustumé,  de  ceste  autre  sou- 
ce  daine  mutation  de  viandes,  dont  ils  se  rempliront 
ce  sans  en  tirer  grande  substance,  ils  tomberont  en 
ce  maladies  ,  et  successivement  en  pestilence.  Nous, 
ce  au  contraire,  si  nous  séjournons  et  nous  fermons 
ce  icy,  aurons  par  le  sejoiir  abondance  et  superfluité, 

<t  non  que  provision  et  suffisance,  de  toutes  les  choses 
«  dont  le  mesme  séjour  leur  donnera  faute;  car  tous 
«  les  jours  nous  adjousterons  à  la  fortification  de 
ce  nostre  camp  ;  il  nous  viendra  comme  une  nouvelle 
«  armée,  et  de  ceste  cy  riens  ne  diminueia  :  partant 
c(  les  forces  et  consequemment  le  cœur  nous  crois- 
«  tront. 

«  Et,  pour  commencer  à  l'un  despoincts,  nous  avons 
«  icy  facilite'  de  nous  fortifier  autant  qu'il  est  possible, 
ce  et  si  avons  du  temps  assez  pour  ce  faire:  là  où,  si 
(c  nous  marchons  en  avant,  autant  de  jours  que  nous 
(c  marcherons,  et  autant  de  jours  que  l'ennemy  aura 
«  moins  à  cheminer  pour  nous  venir  trouver  en  cam- 
ct  pagne,  nous  deffaudront  et  se  diminueront  du  temps 
«  qui,  en  nous  fermant  icy,  nous  serviroit  à  nous  y  forti- 
«  fier.  Pour  le  second ,  je  voy  que  tant  plus  nous  irons 
c(  en  avant,  tant  plus  nous  sera  la  conduicte  des  vivres 
c<  malaise'e  et  de  coustange;  et,  au  contraire,  en  nous 
cî  arrestant  au  long  de  ceste  grosse  rivière  du  Rhosne, 
c<  nous  aurons  tousjours,  et  les  vivres  du  pais,  et  ceux 
c(  aussi  des  loingtaines  parties  et  contrées  de  France  : 
c(  de  sorte  que  je  puis  conclure  que,  non  seulement 
c(  il  y  a  plus  de  danger  en  trop  nous  avançant,  que 
«  d'ennuy  et  d'inconvénient  à  temporiser;  mais,  qui 
c(  plus  est,  que  nostre  victoire  consiste  plustost  à  nous 
c(  gouverner  meurement,  que  hardiement  ne  vaillam- 
cc  ment;  car  nous  avons  à  nostre  doz  (chose  qui  bien 
c(  faict  à  peser)  tout  le  pais  seur  et  à  nostre  ban  don, 
«  et  un  Roy  qui  a  tresbien  sceu,  et  encores  sçaura 
«  pourveoir  qu'il  ne  nous  advienne  d'ailleurs  occasion 
c<  de  crainte  inopinée.  Il  me  souvient  que  vous  avez 
«  faict  quelque  doute,  à  cause  de  la  guerre  que  d'autre 

«  part  nous  avons  en  Picardie;  mais  vous  pouvez  as- 
«  seurement  oster  ceste  fantasie  hors  de  vostre  teste  ; 
€(  car,  quand  ainsi  seroit  que  l'ennemy  courust  et  gas- 
«  tast  le  plat  païs ,  que  fera  il  contre  tant  de  villes  et 
«  places  fortes  qui  sont  en  icelle  frontière,  et  qui  sont 
tf  remparées  de  closture,  et  fortifiées  de  gens  et  muni- 
c<  tions  pour  y  attendre  quelconques  ennemis?  Et 
ce  quand  ores  il  plairoit  au  Pvoy  d'y  bazarder  une  ba- 
«  taille,  vous  avez  les  gens  du  païs  si  aguerris  et  si 
«  affectionnez  au  prince,  les  AUemagnes  voisines,  que 
ce  je  vous  asseure  estre  de  bonne  volonté  vers  le  Roy , 
c(  et  le  chemin  si  ouvert  à  y  faire  descendre  et  AUe- 
cc  mans  et  Suisses ,  que  je  ne  voy  point  de  cause  pour 
c(  laquelle  (s'il  sembloit  bon  au  Roy)  il  ne  le  peust  et 
c(  deust  faire ,  et  mesmement  ayant  tant  de  places 
et  fortes,  qu'une  bataille  gaignée  ne  peult  conquérir  le 
ce  païs  à  l'ennemy.  Mais  il  vault  mieux ,  puis  que  Ion 
ce  peult  avoir  victoire  sans  coup  ferir,  et  en  temporisant 
ce  et  délayant,  le  deffaire  de  luy-mesme,  puis  que  nous 
ce  avons  (quand  tout  est  dit)  le  moyen  de  délayer  tant 
ce  qu'il  nous  plaira,  sans  que  nous  en  tombions  (ce 
ce  que  vous  me  semblez  craindre)  en  aucune  nécessité 
ce  ne  faulte  de  payement  :  car  il  fault,  messieurs,  que 
ce  vous  sçacliiez  que  la  commune  de  France  n'a  point 
ce  envoyé  moins  offrir  au  Roy,  pour  employer  en  ceste 
ce  guerre  et  à  la  deffense  du  royaume ,  que  tout  le  pou- 
ite  voir  et  le  bien  d'un  chacuti  en  gênerai  et  en  parti- 
ce  culier. 

ce  Mais  que  diriez  vous  en  cest  endroit ,  si  je  vous 
ce  mettoy  en  avant  que  le  Roy,  jusques  icy,  n'a  point 
ce  encores  mis  la  main  à  sa  particulière  espargne,  qu'il 
ce  a  spécialement  réservée  et  reserve  pour  un  dernier 

<c  et  extrême  besoing?  Ce  que  je  vous  en  dy  toutesfois, 
«  ce  n'est  pas  pourtant  que  je  blasme  vostre  jugement 
«  ne  considération  des  choses  allegue'es,  ne  que  je  con- 
«  damne  vostre  opinion;  ainçois  seroy-je  du  mesme 
«  advis,  si  je  pensoy  que  d'une  bataille  il  ne  nous  peust 
«  advenir  autre  inconvénient  que  d'une  desconfiture  : 
«  mais,  quand  je  considère  qu'à  la  conduitte  de  ceste 
«  guerre,  il  fault  avoir  esgard  à  tout  le  royaume,  du- 
«  quel  en  la  force  et  vertu  de  ceste  armée  et  en  l'issue 
«  de  ceste  entreprise,  gist  le  salut  commun  en  grande 
(c  partie,  je  pense  alors  que,  de  toutes  noz  consultations 
«  et  délibérations,  le  principal  poinct  gist  à  bien  es- 
M  timer  et  peser  le  commencement,  l'ordre,  l'issue,  le 
»  danger,  et  le  prouffit.  Sur- ce,  voyant  que  du  com- 
te mencement  et  de  Tordre  dépend  l'issue ,  et  de  l'issue 
«  le  danger  et  le  prouffit;  trouvant  après  que  le  prouf- 
«  fit  ne  contrepoise  point  au  danger,  d'autant  que,  ceste 
«  armée  rompue,  il  n'est  rien  que  l'ennemy  n'ose,  et 
«  n'est  rien  que  nous  devions  oser  entreprendre;  et 
V  que,  nous  rapportans  la  victoire,  l'ennemy  ne  pert 
«  rien  du  sien,  à  nous  ne  vient  aucun  accroissement, 
«  je  conclu,  en  effect,  qu'en  une  guerre  de  telle  con- 
«  séquence ,  il  ne  fault  rien  mettre  à  la  discrétion  de 
«  fortune ,  ne  fonder  son  espérance  sur  les  faultes  que 
«  pourroit  faire  l'ennemy  ;  ains  que  le  meilleur  com- 
«  mencemcHt,  le  meilleur  ordre,  la  meilleure  espe- 
«  rance  de  victoire  que  nous  puissions  avoir  ne  tenir, 
«  c'est  de  pourvoir  et  faire  que  nous  ne  soyons  point 
«  vaincuz.  Je  sçay  tresbien  que  fortune  autresfois  a 
«  donné  tel  heur  et  telle  et  si  bonne  issue  de  choses 
«  quasi  non  préméditées,  que  l'homme  n'en  eust  osé 
«  tant  souhaitter  si  on  l'eust  mis  en  liberté  de  choisir 

,riuy-mesme  ce  qu'il  vouklroit  avoir  :  mais,  d'autre 
«  part   il  est  aussi  advenu  plus  d'une  fois,  que,  pour 
,<  n'avoir  faict  jugement  et  distinction  du  temps,  de 
«  l'occasion,  de  l'espérance,  du  danger,  de  1  issue,  tel 
«  est  descheu  de  son  attente,  qui  estoit,.non  seulement 
«  esgal,  ains  supérieur  de  force  à  son  ennemy.  Pour 
..  faire  fin,  je  ne  voy  celle  de  voz  deux  opinions  qm 
,<  ne  soit  fortifiée  de  bonnes  et  apparentes  raisons; 
«  mais  l'une  gist  au  hazard,  et  peult  y  survenir  quel- 
.<  que   danger;  l'autre   me   semble  seure  et  certaine 
„  en  tout  événement.  Il  est  bien  vray  que,  pour  les 
.<  mesmes  raisons  que  vous  avez  sceu  tresbien  déduire, 
.<  je  desireroy  fort,si  c'estoit  chose  possible,  que  nous 
«  n'abandonnassions  la  ville  d'Aix;  mais  il  me  souvient 
«  qu'au  temps  de  la  descente  de  Bourbon,  il  fut  ,uge 
«  qu'elle  ne  se  pouvoit  fortifier  ne  rendre  deifensable, 
.<  sinon  par  grande  longueur  de  temps,  et  qu'à  ceste 
,,  cause  elle  fut  abandonnée  par  advis  de  plusieurs 
«  bons  et  sages  capitaines  et  bien  expérimentez,  et 
«  cognoissans  des  assiette  et  advenues  du  pais.  Pour 
«  toutesfois  ne  rien  conclurre  légèrement,  au  préjudice 
«  d'une  notable  ville  et  capitale  de  tout  le  pais,  je  suis 
«  d'advis  que  demain,  de  bon  matin,  nous  montions 
«  à  cheval,  avecques  une  moyenne  trouppe  de  gens 
«  choisis,  et  que  sur  le  lieu  nous  en  délibérions  et  ju- 
«  geons  à  l'œil  ;  et  là,  s'il  nous  semble  qu'elle  se  puisse 
«  assez  à  temps  fortifier,  nous  mettrons  promptement, 
«  et  sans  y  perdre  temps,  force  manouvriers  à  1  œuvre  ; 
«  si,  au  contraire,  il  nous  semble  qu'il  ne  se  doive 
«  faire,  nous  la  ferons  vuider,  abattre  les  portaux  et 
«  tout  ce  qui  serviroit  (en  l'y  laissant)  à  l'ennemy ,  et 
«  la  luy  abandonnerons  ouverte,  vuide  et  inutile.  » 

A  ceste  conclusion  s'accordèrent  unanimement  tous 
les  capitaines  et  autres  appeliez  au  conseil.  Au  lende- 
main, le  sire  de  Montmorency,  partant  dés  la  poincte 
du  jour,  ainsi  qu'il  avoit  este  délibéré,  s'en  vint  à  Aix, 
et,  passant  outre,  visita  l'assiette  du  camp  dont  il  a  esté 
parlé,  laquelle,  pour  les  raisons  ja  devant  dittes,  il 
trouva  estre  fort  mal  à  propos  :  puis  vint  recognoistre 
la  ville  tout  à  l'entour,  laquelle,  en  somme,  il  trouva 
que  des  deux  costez  elle  se  pouvoit  facilement  for- 
tifier, des  autres  deux  malaisément,  à  cause  de  cer- 
taines collines  qui  regardoient  de  près  au  dedans  de 
la  ville,  et  pouvoient  servir  de  cavalier  à  l'ennemy, 
pour  y  planter  son  artillerie,  et  de  là  faire  sa  batterie. 
Parquoy  la  plus  grande  partie  des  assislans  qui  furent 
appeliez  à  en  délibérer  sur  le  lieu  et  à  veiie  d'œil, 
furent  d'advis  de  l'abandonner,  parce  qu'ils  jugèrent 
la  fortification  d'icelle  requérir  l'œuvre  et  besongne  de 
plusieurs  mois,  non  que  de  jours.  Aucuns  y  en  eut 
toutesfois  qui ,  non  seulement  furent  d'advis  qu'elle  se 
deust  et  peust  fortifier,  mais  volontairement  s'offrirent 
à  la  tenir  et  deffendre  :  le  plus  apparant  entre  ceux 
de  ceste  opinion,  fut  le  sire  de  Montejean,  homme 
hardy  et  entreprenant,  lequel  fîst  grande  instance  et 
poursuitte  qu'on  luy  en  voulust  donner  la  charge.  Le 
sire  de  Montmorency,  louant  son  cueur  et  bonne  vo- 
lonté, encores  qu'il  fust  bien  d'advis  qu'il  esperoit 
plus  que  luy  n'autre  ne  pourroit  facilement  exécuter, 
luy  accorda  toutesfois  qu'il  y  demourast,  et  considerast 
plus  à  loisir  et  plus  diligemment  la  charge  qu'il  offroit 
à  entreprendre  ;  pesant  bien  et  meurement  ce  qu'il 
devroit  oser  et  ce  qu'il  oseroit  espérer,  ce  pendant 
que  luy  fcroit  un  voyage  à  Marceillej  et  que  luy,  son 

rapport  ouy,  ordonneroit  et  concluroit  au  retour  ce 
qu'il  voudroit  qui  en  fust  faict. 

Cela  arresté,  il  print  le  chemin  de  Marceille;  et,  ar- 
rivé qu'il  y  fut,  visita  la  ville,  et  par  dedans  et  par  de- 
liois,  considéra  et  loua  les  fortifications  que  le  sire  de 
Barbezieux  y  avoit  faictes,  et  la  diligence  dont  y  avoit 
esté  usé;  y  mist  encores  gens  de  renfort,  sçavoir  est 
les  compagnies  de  gensd'armes  qui  n'agueres  estoient 
retournées  de  Fossan ,  et  les  bandes  italiennes  du  sei~ 
gneur  Chrestofle  Guasco;  à  toiis  les  chefs  et  capitaines 
ordonna  quelles  charges  chacun  entreprendroit  en  son 
endroit,  les  asseurant,  de  par  le  Roy,  que  ledit  seigneur 
auroit,  en  temps  et  lieu,  bonne  souvenance  du  bon 
service  qu'ils  luy  faisoient,  et  luy  s' offrant  à  eux 
d'estre,  à  ceste  fin,  leur  médiateur  et  intercesseur  en- 
vers Sa  Majesté.  Ayant  pourveu  au  faict  de  la  ville,  il 
alla  visiter  l'armée  de  mer,  et,  entendant  en  quel  equip- 
page  elle  estoit  de  toutes  choses  à  ce  requises,  fist  faire 
reveiie  des  compagnons  de  guerre  et  gens  de  camp 
qui  estoient  sus,  et  prendre  garde  aux  forçats  s'ils  es- 
toient bien  entretenuz  et  le  nombre  complet,  ainsi  qu'il 
appartient.  En  toute  laditte  armée  il  fist  élection  de 
treze  galères,  les  mieux  en  ordre  et  mieux  fournies 
de  gens,  de  vivres,  harnois,  artillerie,  munitions  et 
autre  equippage  :  entre  les  capitaines  d'icelles ,  il  or- 
donna celuy  auquel  ils  auroient  à  obéir,  qui  fut  le 
Baron  de  Sainct  Blancart  ;  et  ce  qu'au  demeurant  ils 
avoient  à  faire,  et  quand,  et  à  quelle  occasion  et  opor- 
tunité  :  aux  autres,  il  commanda  de  se  tenir  au  port, 
pour  la  seureté  d'iceluy,  et  pour  la  tuition  et  deffense 
de  la  ville.  En  laditte  ville  de  Marceille  demourerent 
à  son  partement  ledit  sieur  de  Barbezieux ,  lieutenant 

du  Roy,  avecques  sa  compagnie  de  cinquante  hommes 
d'armes  ;  les  seigneurs  de  Montpesat,  de  Villebon ,  de  La 
Roche  du  Maine,  avecques  leurs  compagnies,  chacune 
de  cinquante  hommes  d'armes;  le  sieur  de  Routières, 
avecques  celle  de  monseigneur  le  duc  d'Orléans,  aussi 
de  cinquante  hommes  d'armes,  dont  il  estoit  lieute- 
nant ;  et  le  sieur  de  La  Rocque,  avecques  celle  du  grand 
escuyer,  laquelle  estoit  de  cent;  messire  Antoine  de 
Rochechouard  sieur  de  Chandenier,  avecques  mille 
hommes  de  pied  de  la  légion  de  Languedoc,  de  laquelle 
il  estoit  chef  et  capitaine  gênerai,  et  avecques  lesdits 
mille  hommes  avoit  la  porte  en  garde  ;  messire  Jacques 
d'Amboise  sieur  d'Aulbigeau,  et  le  sieur  Foutrailles, 
et  le  Raron  d'Escuisson,  et  ledit  Chrestofle  Guasco, 
avecques  autant;  et  les  capitaines  Wartiz ,  navarrois, 
et  Sainct  Petre,  corse,  avecques  chacun  six  cens. 

Le  sire  de  Montmorency,  en  pourvoyant  à  ce  que 
dessus,  et  à  toutes  autres  choses  qui  luy  semblèrent 
estre  nécessaires  ou  utiles  au  faict  présent  et  à  la 
garde  de  laditte  ville,  avoit  toutesfois  son  entendement 
occupé  aussi  bien  aux  choses  qui  luy  estoient  de  plus 
loing;  et  luy  vint  en  délibération  de  faire  fortifier  la 
ville  d'Arle,  et,  après  avoir  en  son  esprit  discouru  la 
commodité  et  incommodité,  en  voulut  bien  commu- 
niquer avecques  les  capitaines  qu'il  avoit  en  sa  com- 
pagnie. Tous  furent  d'advis  et  opinion  d'y  faire  (  puis 
que  le  temps  le  portoit  )  un  voyage,  avant  qu'en  pren- 
dre certaine  resolution;  et,  partans  de  Marceille  en 
ceste  délibération,  passèrent  premièrement  à  Aix,  où 
ils  avoient  laissé  le  sire  de  Montejean ,  qui  avoit  faict 
abattre  quelques  églises  et  autres  édifices  hors  la  ville, 
qui  empeschoient  que  Ion  ne  peust  si  véritablement 

juger  quel  dommage  pouvoient  faire  les  collines  qui 
regardoient  dedans,  et  en  partie  pouvoient  servir  et 
de  retraîtte  et  de  cavalier  aux  ennemis.  Là  fut  mis  de 
rechef  en  délibération  si  on  devroit  tenir  ou  abandon- 
ner la  ville.  Au  sire  de  Montejean  n'estoit  point  en- 
cores  abbaisse'  le  cùeur  et  le  désir  qu'il  avoit  d'ac- 
croistre  son  honneur  et  gloire  au  faict  des  armes  :  si 
se  mist  encores  en  avant ,  et  offrit  de  la  tenir  et  garder 
en  sorte  que,  tant  qu'il  fut  en  vie,  jamais  l'ennemy 
n'y  mettroit  le  pied,  moyennant  qu'il  eust  autres  cent 
hommes  d'armes,  outre  les  cent  dont  il  avoit  la  charge, 
et  gens  de  pied  jusques  à  six  mille,  avecques  l'artille- 
rie et  l'equippage  y  appartenant.  Et  n'oublia  rien  à 
mettre  en  avant  de  Tavantage  que  Ion  pouvoit  avoir 
de  tenir  laditte  ville,  sinon  jusques  à  l'extrémité,  à 
tout  le  moins  pour  quelque  long  temps ,  y  amusant 
l'ennemy,  tant  qu'il  se  trouvast  l'hyver  sur.  les  bras  ; 
mais  le  sire  de  Montmorency,  cognoissant  la  difficulté, 
fort  approchante  d'impossibilité,  de  la  sçavoir  bien  for- 
tifier, et,  quoy  qu'il  en  fust,  que  ce  n'estoit  ouvrage  de 
peu  de  jours,  aussi  que  le  temps  pressoit,  et  que  les 
pionniers  n'estoient  en  main  en  si  grand  nombre  qu'il 
en  faudroit  pour  cest  affaire ,  conclut  et  ordonna 
quelle  seroit  abandonnée  ;  car  il  pensoit  en  soy- 
mesme  que,  tout  ainsi  que  l'Empereur,  à  la  première 
ville  qu'il  assaudroit,  sans  en  venir  au  dessus  et  à  son 
intention,  amattiroit  et  affoibliroit  le  cueur  de  ses 
gens,  et  apporteroit  un  grand  préjudice  et  desperation 
à  l'attente  et  issue  de  son  entreprise,  nous,  en  pareil 
cas,  rabbatrions  beaucoup  de  noz  desseings  et  espé- 
rances, diminuerions  du  cueur  et  de  la  vertu  de  noz 
gens,  et  à  noz   ennemis  l'accroistvions  d'autant,  si 

iious  entreprenions  de  garder,  et,  nonobstant,  perdions 
une  ville  première  et  capitale  de  la  Provence.  A  ceste 
cause ,  il  luy  sembloit  bien  que ,  desaccoustumant  les 
ennemis  de  vaincre  et  les  François  d'estre  vaincuz^ 
il  donneroit  assez  bon  commencement,  et  auroit  suffi, 
santés  arres  pour  la  future  et  desirëe  victoire  :  et, 
pource,  commanda  il  expressément  que  Ion  deslo- 
geast  et  transportast  hors  de  la  ville  toutes  choses  qui, 
restans  en  içelle,  pourroient  y  soulager  et  secourir 
l'ennemy,  et  qu'au  surplus ,  on  rasast  les  portaux  et 
tout  le  peu  de  deffense  qui  pourroient  y  estre. 

Le  capitaine  Bonneval,  en  continuant  de  faire  le 
deguast  (ainsi  qu'il  a  este'  dict  cy  dessus),  estoit  ce  pen- 
dant venu  loger  à  Brignolles ,  pour  y  trouver  ou  at- 
tendre les  dessusdits  Miolans  et  Vassey,  et  autres 
capitaines ,  ausquels  il  avoit  assigné  de  s'y  retirer,  in- 
continant  leurs  commissions  execute'es,  afin  d'adviser 
tous  ensemble  ce  qu'ils  auroient  à  ordonner  et  faire 
de  là  en  avant.  Et  audit  lieu  il  trouva  le  comte  de 
Tende ,  grand  seneschal  et  lieutenant  du  Roy  en  Pro- 
.  vence ,  et  avecques  luy  messire  Claude  Gouffier,  sieur 
de  Boisy  (0,  chevalier  de  l'Ordre,  et  premier  gentil- 
homme de  la  chambre  du  Roy,  lesquels  luy  appor- 
toient  lettres  du  sire  de  Montmorency,  lieutenant  du 
Roy,  contenans,  en  substance,  qu'il  envoyoit  les  dessus- 
dits pour  avecques  luy  entendre  au  service  dudit 
seigneur ,  et  qu'ils  donnassent  ordre ,  s'il  estoit  possi- 
ble ,  de  surprendre  quelques  avant-coureurs  de  l'en- 
nemy, pour  entendre  de  sa  conduitte  et  desseing,  et 
quel  chemin  il  devroit  tenir;  mais  que  tous,  en  ce  fai- 

(0  Claude  Goujfier,  sieur  de  Boisy  :  il  étoit  fils  de  Tamiral  Bonuivet, 
et  frère  de  Louis  de  Gouffier,  lue  devant  Naples  en  1628. 

sant,   s'employassent  à  continuer  le  degast   encom- 
mencé,  d'autant  plus  diligemment,  que  l'Empereur 
aussi  diligentoit  sa  descente;  car,  à  la  vérité,  il  estoit 
desja  alors  arrivé  au  plain  de  Cannes  j  et  par  espies 
avoient  lesdits  capitaines  advertissement  que  le  lende- 
main devoit  marcher  en  ça  le  seigneur  dom  Ferrand 
de  Gonzague,  menant  l'avant-garde  avecques  dixhuict 
cens  chevaux  et  six  mille  lansquenets.  Estans  ensemble 
les  dessusdits  au  conseil ,  eurent  nouvelles  que  les  ha- 
bitans  de  Luc ,  petite  ville  sur  le  chemin  de  Frejus , 
faisoient  resistence  à  ceux  qui  vouloient  y  faire  le 
guast  :  parquoy  ils  y  envoyèrent  cinq  cens  hommes  de 
pied  de  renfort^  et  fut  le  guast  exécuté.  Le  sire  de 
Vassey,  lequel ,  venant  de  Frejus  et  passant  audit  Luc, 
avoit  entendu  que  laditte  avant-garde  devoit  faire  ce 
chemin ,  et  que  le  maistre  de  camp  alloit  aucunefois 
trois  ou  quatre  lieues  devant  toute  l'armée  imperialle, 
s'offrit  et  demanda  qu'il  luy  fust  permis  d'aller  au  de- 
vant, et  le  prendre,  s'il  le  trouvoit  à  son  avantage, 
pour  avoir  langue  des  ennemis ,  suivant  le  mandement 
dudit  seigneur  lieutenant  gênerai  du  Roy  :  mais  la 
compagnie  ne  voulut  y  consentir,  pour  craincte  d'in- 
convénient, et  pour  cause  du  commandement  exprès 
qu'ils  avoient  du  Roy  et  dudit  seigneur  lieutenant  gê- 
nerai, de  se  garder,  sur  tout,  qu'ils  ne  donnassent  curée 
à  l'ennemy  ;  car  ils  avoient  sceu,  et  mesmement  ledit 
Bonneval ,  par  seures  espies  qu'il  tenoit  au  camp  de 
l'Empereur,  et  qui  tousjours  luy  avoient  rapporté  vé- 
rité ,  que  l'ennemy  ordinairement,  quand  il  envoyoit 
quelque  petite  trouppe  aux  champs,  envoyoit  par 
autre  chemin  autre  plus  grosse  force ,  pour  soustenir 
les  premiers.  Et  le  mesme  jour  en  civoit  ledit  Bonneval 

faict  l'espreuve  ;  car,  ayant  délibéré  d'envoyer  gens 
pour  rompre  le  logis  d'octante  chevaux  qui  s'estoient 
venuz  loger  à  un  moulin  environ  deux  lieues  au  deçà 
de  Frejus,  il  eut  nouvel  advertissement,  d'espie  sur 
espie ,  que,  la  nuict,  s'estoient  venuz  embusclier  au 
dessus  de  six  cens  chevaux,  à  Fentour  dudit  moulin. 
Et,  à  ceste  cause  ,  fut  le  lendemain  arresté  que  le  jour 
mesme  on  iroit  loger  à  Sainct  Maximin,  pour  n'a- 
tendre  de  partir  en  alarme,  au  danger  de  quelque 
.desordre;  et  deslors  fut  sonne'  bouttez-selle ,  et  le  ba- 
gage acheminé  devant,  ce  pendant  que  le  guast  se 
paracheveroit  audit  Brignolles. 

Le  seigneur  de  Vassey,  après  avoir  failly  à  son  congé 
d'aller  veoir  la  contenance  de  l'ennemy,  s'en  estoit 
allé  en  diligence  devers  le  sire  de  Montejean ,  son  ca- 
pitaine, estant  lors  avecques  le  sire  de  Montmorencj, 
auquel  il  avoit  compté  d'un  bout  à  autre  tout  ce  qu'il 
avoit  veu  ou  entendu  depuis  son  partement  d'avecques 
luy.  Ledit  sire  de  Montejean,  qui  ne  se  pouvoit  assez 
contenter  de  ce  qu'il  ne  s'ofTroit  quelque  oportunité  de 
faire  en  ce  commencement  de  guerre  quelque  recom- 
mandable  service  à  son  maistre  et  à  la  chose  publicque, 
s'addressa  incontinant  au  sire  de  Montmorency,  et 
tres-instamment  luy  requist  que,  durant  le  voyage 
qu'il  feroit  en  Arle ,  son  plaisir  fust  de  luy  permettre 
qu'il  se  retirastau  lieu  où  estoit  sa  compagnie,  à  ce  qu'il 
se  mist  en  son  debvoir  de  faire  quelque  service,  trou- 
vant oportunité  et  occasion  avantageuse;  et  luy  compta 
la  façon  de  marcher  que  tenoit  le  maistre  de  camp 
impérial,  quand  il  venoit  recognoistre  la  place  et  as- 
siette de  ses  logis;  et  jamais  ne  désista  de  sa  requeste 
et  instance,  jusqucs  à  ce  que  ledit  seigneur  luy  con- 
i9-  4 

senlist,  combien  quenvis  et  à  regret,  radmonnestant 
toutesfois  qu'il  se  gardast  d'estre  surpris  en  voulant 
surprendre,  et  retenu  en  son  entreprise,  usant  plus- 
tost  de  sens  et  ruse  que  hardiesse  :  sur  toutes  choses, 
qu'il  ne  marcliast  point  si  avant,  que  le  mesme  jour 
il  ne  se  peust  retirer,  sans  trop  lasser  ses  chevaux ,  en 
lieu  où  il  fust  à  seureté ,  de  peur  de  mettre  chose  quel- 
conque en  hazard,  dont  à  l'entrée  de  ceste  guerre  il 
advint  quelque  malheur  qui  apportast  à  l'opinion  des 
hommes  mauvais  augure  et  préjudice  de  l'issue.  Bien- 
tost  après,  craignant  ledit  seigneur  lieutenant  (ce  que 
depuis  advint)  que  ledit  sire  de  Montejean ,  lequel  il 
cognoissoit  adventureux  et  plus  accoustumé  aux  ha- 
zards  qu'aux  dissimulations ,  ne  retint  bien  l'advertis- 
sement  qu'il  luy  avoit  donné,  luy  depescha  un 
chevaucheur  d'escuirie,  avec  lettres  de  contreman- 
dement ,  et  coulourant  sa  mutation  d'avis  sur  ce 
qu'il  luy  escrivoit  avoir  en  main  une  entreprise,  la- 
quelle exécutant  (ce  qui  estoit  facile),  ledit  sire  de 
Montejean  pouvoit  beaucoup  plus  acquérir  d'honneui ,, 
et  faire  au  Roy  plus  notable  service ,  qu'en  exécutant 
sa  première  délibération.  Mais  la  fortune  voulut  que 
le  chevaucheur  print  autre  chemin  et  acconsuivit  le- 
dit sire  de  Montejean  plus  tard  qu'il  n'eust  esté  be- 
soing;  car  ledit  de  Montejean,  incontinant  qu'il  eut 
obtenu  son  congé,  estoit,  sans  perdre  temps,  monté  à 
cheval,  et,  rencontrant  sur  chemin  le  bagage  qui  mar- 
choit  vers  Sainct  Maximin  (ainsi  qu'il  a  esté  dit  cy 
dessus),  l'avoit  faict  tourner  en  arrière  dont  il  estoit 
party  ;  tant  que  ledit  bagage  fut  rencontré  par  ledit 
de  Bonneval ,  qui  parachevoit  le  deguast  à  l'entour  de 
•  Brignolles,  lequel  ne  souffrit  retourner  ledit  bagage, 

ains  le  fist  reinarcher  en  avant,  et  suivre  le  chemin 
qui  avoit  este'  ordonne'  par  le  conseil. 

Le  sire  de  Montejean,  en  ces  entrefaictes ,  estoit 
desja  entre'  à  Brignolles,  et  descendu  au  logis  des  des- 
susdits comte  de  Tende  et  de  Boisy,  ausquels  il  avoit 
déclare'  son  intention  d'aller  veoir  de  près  la  conte- 
nance de  l'ennemy,  et  d'essayer  à  surprendre  ce 
maistre  de  camp.  Or  avoit  il  trouvé  ledit  sieur  de 
Boisy  non  moins  convoiteux  que  luy  de  faire  chose 
de  mémoire,  et  d'accroistre  son  bruit  et  réputation; 
parquoy  facilement  il  luy  accorda  d'estre  son  compa- 
gnon en  ceste  entreprise.  Furent  toutesfois  d'avis  d'en 
communiquer  de  rechef  avec  ledit  de  Bonneval,  par-ce 
qu'il  estoit  le  plus  ancien,  et  d'essayer  à  luy  faire 
trouver  l'entreprise  bonne.  Si  le  firent  appeller,  et,  en- 
tre' qu'il  fut  en  la  chambre  du  comte  de  Tende  avec 
eux,  remirent  en  délibération  à  sçavoir  ce  que  seroit 
bon  de  faire  pour  le  bien  et  service  des  presens  affaires 
du  Boy,  disant  le  sire  de  Montejean  qu'il  estoit  là  en- 
voyé par  le  lieutenant  gênerai  dudit  seigneur,  pour 
estre  avec  eux ,  comme  il  estoit  bien  raisonnable ,  puis 
que  sa  compagnie  y  estoit,  et  qu'il  avoit  congé  de  don- 
ner quelque  charge  à  l'ennemy,  là  où  il  luy  viendroit 
en  main  occasion  et  opportunité  de  ce  faire,  comme 
en  efTect  il  luy  sembloit  bien  qu'alors  elle  s'y  ofll  oit , 
pour  les  raisons  desja  par  cy  devant  deduittes.  Le  ca- 
pitaine Bonneval ,  ce  nonobstant,  persistoit  en  la  deli- 
])eration  arrestée  par  le  conseil,  alléguant  que  de  laditte 
entreprise,  ores  qu'elle  fust  bien  exécutée,  ne  depen- 
doit  point  tant  d'avantage  aux  affaires  du  Boy,  comme 
de  desavantage  d'une  cure  donnée  (si  mal  en  adve- 
noit)  aux  ennemis;  et  que  c'estoit  l'une  des  principales 

considérations  qui  leur  fussent  encliargëes  et  recora- 
mande'es,  tant  par  le  Roy  que  par  sondit  lieutenant 
gênerai  :  parquoy  son  opinion  estoit  de  l'ensuivre.  A 
quoy  replicqua  le  sire  de  Montejean,  que  certaine- 
ment il  estoit  raison  d'ejisuivre  l'intention  du  Roy  et 
de  son  lieutenant  gênerai,  mais  qu'ils  n'avoient  point 
commandé  que,  si  sur  chemin  il  se  trouvoit  quelque 
chose  de  bon ,  on  le  laissast.  Au  capitaine  Bonneval 
(  encores  qu'en  son  courage  il  ne  l)lasmast  point  ceste 
promptitude  et  gaillardise  de  cueur  audit  sire  de  Mon- 
tejean ,  ne  la  volonté  qu'il  avoit  de  rassembler  en- 
cores aux  ennemis ,  contre  lesquels  il  avoit  fresche- 
ment  faict  bonne  preuve  en  la  guerre  de  Piémont) 
sembla  toutefois  que  ceste  replicque  luy  touchast  un 
peu ,  et  ne  peust  se  contenir  de  luy  respondre  que 
desja  il  avoit  veu  et  faict  veoir  la  contenance  de  l'en- 
nemy,  et  que  s'il  eust  veu  quelque  chose  de  bon  pour 
son  honneur  et  pour  le  service  du  Roy,  il  eust  bien 
sceu  le  choisir  et  prendre,  sans  y  attendre  ne  luy 
n'autre  ;  mais  que,  pour  conclusion ,  attendues  les  nou- 
velles qu'il  avoit  dudit  ennemy,  l'intention  du  maistre, 
et  Testât  et  conséquence  de  ses  affaires  ,  il  persistoit  en 
cest  advis  de  se  retirer  à  Sainct  Maximin,  ainsi  et 
pour  les  causes  qu'il  avoit  esté  advisé  au  conseil  :  et  si 
bien  ledit  sire  de  Montejean  estoit  résolu  d'exécuter 
son  entreprise  (ce  que  par  son  advis  il  ne  feroit),  si 
n'estoit  il  raisonnable  que  la  trouppe  qu'ils  avoient 
là  pour  le  Roy  (  laquelle  ne  pouvoit  estre  en  tout 
plus  que  de  deux  cent  cinquante  hommes  d'armes, 
et  de  trois  mille  hommes  de  pied)  y  demourast  pour 
luy  faire  escorte,  au  hazard  de  luy  arriver  sur  les 
bras  toute  l'avantgarde  de  l'Empereur,  et  au  dan- 

ger  d'y  perdre  prou,  soubs  espérance  de  gaigner  peu. 
Ainsi  fut  conclu  de  desloger  et  sur  chemin  conti- 
nuer le  deguast.  Les  bandes  du  pais  marchèrent  les 
premières,  et  sur  la  queue  le  capitaine  Claude,  gas- 
con ,  pour  achever  de  gaster  ce  que  les  autres  auroient 
espargné,  parce  qu'il  auroit  moins  de  respect  à  ce 
faire,  que  n'eussent  eu  les  gens  du  pais,  ausquels  il 
faisoit  mal  de  gaster  les  bleds  et  les  maisons  de  leurs 
parens  et  voisins.  Passantà  Tourbes,  environ  mi-che- 
min de  Brignolles  et  dé  Sainct  Maximin,  le  sire  de 
Montejean  y   descendit,  par  ce  qu'il  y  avoit  vingt 
hommes  d'armes  des  siens  logez,  et  avec  luy  descendit 
aussi  ledit  de  Bonneval,  pour  prendre  son  vin.  Là  fut 
encores  parlé  de  ceste  entreprise ,  et  déclara  le  sire  de 
Montejean  que  pour  ce  jour  il  ne  passeroit  outre,  car, 
au  lendemain,  il  estoit  délibéré  d'aller  donner  quelque 
alarme  aux  ennemis,  priant  ledit  de  Bonneval  qu'il  luy 
prestast  quelques  gens  des  siens ,  pource  que  desja  ils 
avoient  cognoissance  du  pais;  ce  que  finablement  il 
luy  accorda ,  voyant  qu'il  ne  le  pouvoit  destourner  de 
'  son  opinion  ;  et  luy  laissa  un  homme  d'armes  et  douze 
archers  des  siens,  le  recommandant  à  Dieu  qui  luy 
donnast  grâce  de  bien  faire  ;  et  ce  faict ,  il  acconsuivit 
la  trouppe ,  marchant  à  Sainct  Maximin.  Au  lende- 
main, de  grand  matin,   le  sieur  de  Boisy  vint  tout 
armé,  avec  vingt-cinq  hommes  d'armes  des  siens,  fort 
bien  en  ordre,  trouver  les  seigneurs  comte  de  Tende 
et  de  Bonneval,  pour  prendre  congé  d'eux,  et  s'en 
aller  à  Tourbes,  ainsi  qu'il  avoit  promis  au  sire  de 
Montejean.  Moult  se  travailla  ledit  de  Bonneval ,  non 
seulement  à  divertir  le  sieur  de  Boisy  de  ceste  entre- 
prise, mais  à  luy  persuader  aussi  qu'il  en  destournast 

les  autres,  luy  remonstrant  que,  si  leur  advenoit  incon- 
vénient, le  bruit  nous  en  seroit  de  tant  plus  desavan- 
tageux ,  que  tous. deux  estoient  chevaliers  de  l'Ordre, 
et  l'un  premier  gentilhomme  de  la  chambre,  et  des 
plus  privez  de  la  personne  du  Roy  ;  l'autre  aussi  de  la 
chambre ,  capitaine  de  cent  hommes  d'armes ,  et  gêne- 
rai de  tous  les  gens  de  pied  François.  Mais  le  sieur  de 
Boisy,  pour-ce  que  dcsja  il  avoit  promis  sa  foy  au  sire 
de  Montejean  d'estre  son  compagnon  en  laditte  entre- 
prise, ne  voulut  faillir  d'aller  à  Tourbes  :  bien  diStque, 
s'il  estoit  encores  à  la  promettre ,  il  ne  la  promettroit, 
et  qu'il  s'employeroit,  arrive  qu'il  seroit  vers  luy,  à  l'en 
destourner  autant  qu'il  luy  seroit  possible  ;  et  à  tant 
print  congé  d'iceux ,  et  dressa  son  chemin  à  Tourbes. 

A  Sainct  Maximin  demeurèrent  les  dessusdits  comte 
de  Tende  et  Bonneval ,  lesquels  envoyèrent  le  capi- 
taine Claude  du  costé  de  Marceille ,  pour  exécuter  le 
deguast.  Du  costé  de  la  montagne,  feirent  marcher  la 
trouppe  de  gens  de  cheval  et  de  pied  du  seigneur  Jean 
Paule  de  Cere,  laquelle  ils  feirent  venir  de  Bargeaux, 
où  elle  avoit  au-paravant  esté  envoyée  ;  et  la  fist  on 
venir  tousjours  à  main  droicte,  sur  le  chemin  dudit 
Bargeaux  à  Aix  ,  laissant  Marceille  à  gauche.  Au  len- 
demain ils  eurent  nouvelles  de  la  prinse  des  sires  de 
Montejean  et  de  Boisy,  de  laquelle  nous  parleronspar 
cy  après;  et  sur  ceste  nouvelle  ils  depescherent vingt 
chevaux,  pour  aller  jusques  à  Tourbes  entendre  la 
vérité  de  cest  affaire.  Ceux  rencontrèrent  et  amenèrent 
un  homme  d'arme  du  sieur  de  Boisy,  nommé  Le  Bour- 
guignon, qui  asseura  d'avoir  esté  à  la  defïaite,  et  les 
avoir  veu  prendre  et  ramener  à  Brignolles.  La  nuict, 
estoit  arrivé  messire  Jean,  sire  de  La  Jaille,  l'un  des 

iieutenans  du  sire  de  Montejean,  lequel  desiroit  fort 
qu'on  allast  droict  audit  lieu  de  Brignolles,  essayer  à 
recouvrer  les  prisonniers  ;  mais  les  dessusdits  comte  de 
Tende  etBonneval  adviserent  qu'ils  n'avoient  que  cinq 
enseignes  ou  guidons,  et  assez  mal  accompagnez,  et  que, 
de  gens  de  pied,  ils  n'avoient  qu'environ  de  trois  mille 
hommes  au  plus  ;  qui  n  estoit  suffisante  trouppe  pour 
aller  forcer  dixhuict  cens  chevaux  et  six  mille  lansqLie- 
nets.  Parquoy  ils  prindrent  le  chemin  de  Treiz,  et,  y 
arrivant,  trouvèrent  que  la  compagnie  du  seigneur  Jean 
Paule  estoit  à  Porrieres,  près  de  là,  où  elle  avoit  desja 
repeu.  Aceste  cause  ils  ordonnèrent  vingt  chevaux  pour 
aller,  vers  Sainct  Maximin ,  entendre  des  nouvelles  si 
les  ennemis  marchoient  en  avant,  et  le  surplus  de  la 
compagnie  à  faire  le  guet,  ce  pendant  qu'eux  repais- 
troient  audit  lieu  de  Treiz.  Et  là  vint  devers  eux  Claude 
de  La  Val,  sieur  de  Bois  -  Dauphin,  qui  leur  apporta 
lettres  de  créance  du  sire  de  Montmorency,  lieutenant 
gênerai  du  Roy,  pour  entendre  ce  qu'ils  avoient  ex- 
ploicté  au  faict  de  leur  charge  ;  par  lequel  ils  luy  don- 
nèrent advis  de  ce  qu'estoit  advenu  à  Brignolles. 

Apres  avoir  repeu ,  ils  abandonnèrent  la  ville  à  sac , 
à  cause  que  les  habitans ,  pour  quelque  commande- 
ment qu'il  leur  eust  esté  faict,  n'avoient  voulu  ne 
transporter  les  vivres ,  ne  faire  le  guast  :  et  de  là  se 
retirèrent  à  Aix,  auquel  lieu,  de's  le  soir  mesme,  arri- 
vèrent, selon  l'advertissement  de  ce  faire  qu'eux  en 
avoient  donné,  tous  ceux  qui  avoient  esté  envoyez 
parmy  le  pais  exécuter  le  deguast.  Audit  Aix  fut  trouvée 
grande  quantité  de  vivres;  car,  outre  la  provision  des 
habitans,  plusieurs  des  autres  villes,  qui  avoient  trans- 
porté les  leurs,  ainsi  qu'il  leur  avoit  esté  commandé, 

les  y  avoient  amenez ,  sur  Tasseurance  qu'ils  piindrent 
que  laditte  ville  seroit  lenue ,  alors  qu'ils  virent  com- 
mencer, à  la  fortifier.  Et  à  ceste  cause,  autant  les  ha- 
bitans,  qui  eussent  peu  sans  ceste  espérance  sauver 
leurs  biens,  que  les  estrangers,  qui  au-paravant  les 
eussent  peu  conduire  ailleurs,  de  tant  plus  envis  et 
mal  patiemment  portoient  ce  dommage ,  de  les  mettre 
lors  à  perdition  -,  et,  si  la  force  n'y  fust  arrivée ,  à  bien 
grande  peine  en  eussent  este'  obeïs  le  sieur  de  Bonnes 
et  autres,  qui  pour  ce  faire  avoient  esté  ordonnez. 
Chacun  toutefois  sauva  ce  que    possible   luy  fut  en 
telle  presse,  et  le  surplus  fut  bruslé  ou  jette  par  les 
rues ,  les  vins  delïonsez  es  caves ,  les  moulins  desmolis, 
les  pierres  de  meule  et  moulages  rompues  et  brisées, 
les  fers  des  moulins  emportez,  et  tous  ceux  que  Ion 
peut  trouver  au  pais  qui  s'entendoient  à  faire  mou- 
lins ,  envoyez  en  nostre  camp ,  soubs  couleur  qu'ils  y 
seroient  employez,  mais,  à  la  vérité,  de  peur  que  l'en- 
nemy  s'aydast  d'eux  à  refaire  lesdits  moulins.  Là  eus- 
siez veu  un  spectacle  piteux  et  lamentable,  pour  la 
soudaineté  d'un  tel  abandonnement  de  païs ,  desloge- 
ment et  désolation  de  ville.   Si  est-ce  toutesfois  (  en- 
cores  que  le  degastenfust  plus  grand)  que  la  ville  n'en 
demoura  si  entièrement  desgarnie  de  vivres,   comme 
elle  fust  demourée  si  les  choses  eussent  esté  faictes  à 
loisir  et  à  temps,  avant  que  les  dessusdits  inconveniens 
fussent  arrivez.  Là  vindrent  nouvelles  aux  dessusnom- 
mez  comte  et  capitaines  comment  les  ennemis  estoient 
desja  venuz  à  Sainct  Maximin  ,  qui  fut  occasion  qu'ils 
deslogerent  d' Aix ,  et  vindrent  loger  à  Salon  de  Crau , 
où  estoit  la  compagnie  de  monseigneur  le  mareschal 
d' Aubigny,  laquelle  y  avoit  esté  dés  le  commencement, 

pour  là  et  aux  environs  faire  le  degast  :  mais  le  lieu- 
tenant cludit  seigneur,  qui  avoit  la  charge  de  la  com- 
pagnie et  de  ce  faire,  avoit  plus  mis  de  peine  à  vuider 
les  bourses  de  deniers  ,  que  les  greniers  de  bled,  ne 
les  granges  de  fourrages. 

Sur  ce  poinct,  je  retourne  au  sire  de  Montmorency, 
lequel,  party  de  Marceille  (ainsi  que  j'ay  dit  cy  de- 
vant) pour  aller  visiter  la  ville  d'Arle  ,  eut  sur  chemin 
nouvelles ,  tant  par  espies  que  par  rapport  de  prison- 
niers qui  luy  furent  envoyez ,  que,  nonobstant  qu'il  se 
devisast  en  plusieurs  sortes  du  chemin  que  devoit  tenir 
l'Empereur,  toutesfois  la  pluralité  de  voix  estoit  qu'il 
avoit  intention  de  marcher  droict   à  Marceille  pour 
l'assiéger,  autant  par  terre  que  par  mer,  et  d'essayer 
à  parvenir  de  deux  choses  à  l'une,  ou  de  l'emporter 
d'assault  par  un  soudain  et  grand  effort,  ou  d'attirer 
le  Roy  à  y  venir  donner  secours,  et  le  contraindre,  par 
ce  moyen,  de  venir  à  la  bataille;  et,  au  cas  qu'il  ne 
parvint  à  l'une  ou  à  l'autre  de  ces  deux  intentions , 
qu'il  jettoit  ses  desseings  sur  la  ville  d'Arle;  et  que, 
pour  exécuter  sa  délibération,  il  nattendoit  plus  que 
la  venue  du  seigneur  André  Dorie ,  pour  cause  qu'il 
avoit  sur  son  armée  de  mer  bonne  partie  de  l'artillerie, 
munitions,  et  autres  appareils  requis  à  batterie  ,  mines 
et  assaux  de  ville.  Tout  ce  que  dessus,  encores  qu'il 
vint  par  advertissement  et  rapport  des  ennemis,  sur 
lequel  fonder  une  conclusion  en  chose  de  grande  et  no- 
table importance,  semble  aucunement  avoir  espèce  de 
légèreté,  estoit  toutesfois  si  vray  semblable,  et  si  ap- 
prochant du  devoir  et  raison  de  la  guerre ,  que  ledit 
sire  de  Montmorency  fut  biend'advis  d'avoir  esgard  au- 
tant à  laditte  raison  et  devoir,  comme  à  la  qualité  des 

personnes  dont  procedoitradvertisscment;  et  pour  au- 
tant il  conclut  et  deliljera  dehaster  son  entreprise  de  la 
fortification  d'Arle.  Y  arrivant ,  il  recogneut  diligem- 
ment la  ville,  en  compagnie  des  capitaines  qu'il  avoit  me- 
nez. A  tous  vmiversellement  sembla  estre  chose  requise 
et  nécessaire ,  mais  difficile  et  comme  hors  d'espérance, 
de  la  pouvoir  si  promptement  fortifier.  Luy  toutesfois, 
voyant  le  grand  besoing  qu'il  estoit  de  ce  faire ,  et  le 
gros  ennuy  que  nous  pourroit  faire  une  ville  en  telle 
assiette ,  si  elle  tomboit  e's  mains  de  l'ennemy,  fut  d'ad- 
vis  d'y  faire  besongner  et  vaincre  par  solicitation  et 
diligence  toutes  les  difficultez  .qui  s'y  pourroient  offrir. 
Si  fist  incontinant  commander  par  tout  le  pais  à  l'en- 
viron  des  pionniers  et  manouvriers  ,  désigna  les  en- 
droicts  et  forme  des  rempars,  fist  commencer  de  met- 
tre la  main  à  l'œuvre ,  ordonna  gens  pour  conduire  et 
avoir  l'œil  dessus  l'ouvrage,  et  pour  haster  et  faire  dili- 
genter  les  ouvriers;  pourveut  de  chefs  et  capitaines  en 
la  place,  donna  ordre  à  y  faire  venir  des  vivres,  artil- 
lerie et  munitions.  Ce  faict,   il  depescha  commission 
au  sieur  de  Chandenier,  son  lieutenant,  au  gouverne- 
ment de  Languedoc,  pour  tenir  gens  prests  à  lever  au 
pais,  à   la  première  nouvelle  certaine  qui  luy  vien- 
droit  que  l'ennemy  monstrast  d'y  vouloir  faire  entre- 
prise :  chose  qui  par  les  effects  fut  tost  après  cogneuë 
avoir  esté  bien  et  à  propos  délibérée.  Partant  de  là , 
il  vint  passer  à  Tarascon  et  Beaucaire,  villes  assises 
des  deux  costez  du  Rhosne  ;  et,  pour  ne  laisser  aucun 
endroit  despourveu,  auquel  par  humaine  prévoyance 
y  eust  moyen  de  pourveoir,  il  délibéra  de  les  faire 
remparer  et  fortifier;  mais  il  remist  à  en  conclure  jus- 
ques  après  son  retour  en  Avignon,  par-ce  que  desja 

il  en  estoit  près,  aussi  que  sur  chemin  il  avoit  eu 
nouvelles  de  la  dessusditte  delFaitte  des  sires  de  Mon- 
tejean  et  de  Boisy ,  et  comment  ils  estoient  prisonniers 
e's  mains  de  l'ennemy  ;  parquoy  il  se  hastoit,  pour 
obvier  à  tous  inconveniens,  d'arriver  audit  lieu  d'iVvi- 
gnon,  n'ignorant  point  que  de  l'aventure  de  telles  pre- 
mières rencontres  s'engendrent  communément  ou  peur 
ou  asseurance  entre  deux  armées. 

Geste  deffortune  leur  advint  en  la  manière  qui  en- 
suit. Eux  et  leurs  gens  assemblez  à  Tourbes,  ainsi 
qu'ils  en  avoient  prise  entre-eux  la  conclusion,  c'est  à 
sçavoir,  de  sept  à  buict  vin  gis  chevaux  en  hommes 
d'armes  et  archers  de  leurs  deux  compagnies  ,  et  quel- 
que nombre  de  ceux  de  la  compagnie  du  comte  de 
Tende,  soubs  la  conduitte  du  sieur  deTorines,  son 
guidon ,  et  ceux  que  leur  avoit  baillez  le  capitaine 
Bonneval  ,  ensemble  les  capitaines  Sainct  Petre , 
corse  ,  Wartiz  ,  navarrois ,  et  La  Molle ,  provençal , 
avecques  tel  nombre  choisis  de  leurs  gens  de  pied 
qu'ils  adviserent  y  devoir  suffire,  advint  de  cas  fortuit, 
que  l'ennemy,  partant  de  Frejus  (oh  il  s'estoit  ar- 
reste'  trois  jours  à  consulter  ce  qui  seroit  de  faire), 
venoit  loger  au  long  de  la  rivière  d'Argence ,  et  que  le 
seignear  dom  Ferrand  de  Gonzague  avoit  passé  la  ri- 
vière pour  venir,  avecques  les  gens  de  cheval  dont  il 
avoit  la  charge,  en  la  dessusnommée  ville  de  Luc.  Les 
sires  de  Montejean  et  de  Boisy,  bien  advertis  parleurs 
espies  de  cest  aifaire,  montèrent  au  malin  à  cheval, 
et  après  midy  arrivèrent  auprès  du  Luc,  où  estoient 
ledit  maistre  de  camp,  ou  autre  pour  luy,  et  gens  en- 
voyez pour  visiter  le  lieu  et  prendre  logis  pour  l'a- 
\ant-garde  j  lesquels  faillirent  à  cstre  pris  par  ledit  de 

Vassey,  lieutenant  dudit  sire  de  Montejean,  et  ledit 
seigneur  de  Torines,  qui  avoient  charge  de  mener  les 
avant-coureurs.  Si  se  retirèrent  en  une  valle'e  au  des- 
soubs  où  lors  estoit  laditte  avantgarde,  en  laquelle  ils 
donnèrent  l'alarme  aussi  chaulde  comme  s'ils  eussent 
esté  rencontrez,  non  seulement  par  les  coureurs,  mais 
par  l'avantgarde  entière  des  nostres  ;  et  tel  en  firent 
courir  le  bruit  parmy  leur  camp,  de  sorte  que  par  tout 
le  pais  e's  environs  ne  s'entendoit  autre  chose  que 
le  bruit  de  gens  allans  et  venans  de  logis  en  autre , 
chevaux  liannir,  trompettes  sonner,  et  battre  tabou- 
rins  pour  avancer  l'alarme.  Les  siies  de  Montejean  et 
de  Boisy,  qui  bien  oyoient  ce  chault  alarme ,  feirent 
sonner  la  retraitte,  et  se  mirent  à  chemin,  en  intention 
de  se  retirer  au  plusloing  qu'ils  pourroient  sur  le  che- 
min de  la  ville  d'Aix,  et  arrivèrent,  environ  la  nuict 
fermant,  à  BrignoUes,  leurs  gens  de  cheval  et  de  pied 
moult  las  et  travaillez ,  tant  par  la  grande  chaleur  qu'il 
avoit  faict  ce  jour,  comme  pour  le  long  chemin  qu'ils 
avoient  faict  d'aller  et  de  venir.  Et,  à  ceste  cause,  fut 
advisé  entre-eux,  par-^ce  que  leurs  gens  de  pied  ne 
pouvoient  plus  marcher  sans  repaistre,  que,  pour  ceste 
nuict,  ils  sejourneroient  audit  lieu  de  BrignoUes.  Les 
capitaines  demourerent  à  cheval  ce  pendant  que  les 
soldats  se  logèrent  ;  et  fut  ordonné  au  capitaine  de 
Vassey  défaire  des  barrières,  et  asseoir  le  guet  à  toutes 
les  advenues  du  village  :  et,  ce  faict,  un  chacun  se  re- 
tira pour  repaistre  en  son  logis. 

Au  camp  des  ennemis,  après  que  l'alarme  fut  don- 
née, et  toute  leur  avantgarde  en  armes,  le  seigneur 
dom  Ferrand,  pensant  véritablement,  ou  monstrant 
e  penser  que  ceux  qui  l'avoient  donnée  eussent  ren- 

contré  tonte  la  nostre,  se  délibéra  de  marcher  après 
et  chercher  occasion  et  oportunite'  de  leur  donn^'  sur 
la  queue  à  son  avantage.  Si  print  une  bonne  trouppe 
de  gens  esleuz ,  et  avecques  eux  marcha  le  grand  pas 
devant,  faisant  suivre  à  son  doz  tout  le  surplus  de  ses 
gens  de  cheval,  jusques  au  nombre,  ou  environ,  de  dix- 
huict  cens  chevaux ,  avecques  eux  six  mille  lansque- 
nets,,pour  se  pouvoir  (au  cas  que  mestier  luy  en  fust) 
retirer  et  joindre  à  eux. 

Sur  mi-chemin  de  Brignolles  et  de  Luc,  il  entendit, 
par  gens  du  pais  qu'il  rencontroit  allans  etvenans,  quel 
nombre  de  gens  pouvoient  estre  les  nostres  qui  avoient 
esté  cause  de  donner  ceste  alarme  :  voulant  toutesfois 
en  sçavoir  mieux  à  la  vérité,  pour  entendre  aussi  quel 
chemin  ils  avoiént  tenu,  il  envoya  des  coureurs  de- 
vant ,  et  pour  guide  leur  donna  un  homme  du  païs 
et  nay  du  lieu  de  Brignolles  ,  qui  avoit  autrefois  servy 
le  duc  de  Bourbon,   et,  s'estant  avecques  luy  retiré, 
quand  il  leva  son  siège  de  devant  Marceille,  avoit,  par 
son  moyen,  esté  faict  sénateur  de  Milan.  Cestuy  fist 
diligence  de  rapporter  seures  et  certaines   nouvelles 
que  noz  gens,  pour  le  plus,  ne  pouvoient  estre  qu'en- 
viron huict  vingts  chevaux  et  trois  cens  hommes  de 
pied,  fort  las  et  travaillez,  et  que,  pour  se  raflieschir  et 
repaistre,  ils  s'estoient  arrestez  audit  lieu  de  Brignolles, 
en  intention  de  desloger  avant  le  jour.  Le  seigneur 
dom  Ferrand,  adverty  qu'ils  estoient  si  petite  com- 
pagnie, choisit  un  nombre  des  siens,  ausquels  il  or- 
donna de  marcher  avant,   et,  costoyant  Brignolles, 
s'aller  embuscher  au  delà  du  village,  en  quelque  lieu 
destourné ,  à  costé  du  chemin  que  les  nostres  dévoient 
tenir  le  lendemain.  Ceux  firent  ainsi  que  commandé 

leur  estoit,  et  quelque  peu  avant  minuict,  et  une 
heure,  ou  peu  plus,  après  que  le  guet  des  nostres  fut 
assis,  passèrent  à  coste'  dudit  Brignolles,  hors  de  la 
veue  et  de  l'ouye  de  leurdit  guet.  Furent  toutesfois  ouys 
par  les  mastins  couchez  à  la  campagne  sur  les  four- 
rages ,  qui  abbayerent  après  eux  assez  long  temps  ; 
parquoy  les  sire  de  Montejean  et  de  Boisy  firent  incon- 
tinant  sonner  alarme  et  mettre  tous  leurs  getis  en 
armes  :  mais,  quelque  temps  après,  estant  Tabbfiy  des 
mastins  cessé,  aussi  les  gens  retournez  sans  rien  avoir 
trouvé  (  lesquels  ils  avoient  mis  dehors  afin  d'entendre 
dont  venoit  ce  bruit),  ordonnèrent  à  leurs  gens  de  ren- 
voyer leurs  chevaux  repaistre,  et  eux  se  reposer  un 
peu  ,  sans  toutefois  se  desarmer  du  menu  harnois,  ne 
desseller  autrement  leursdits  chevaux.  Les  nuicts  alors 
estoient  les  plus  courtes  de  l'an,  parquoy  ne  tarda 
pas  beaucoup  que  l'aube  du  jour  commença  de  poin- 
dre :  noz  gens  toutesfois  mettoient  desja  ordre  à  leur 
deslogement,  en  attendant  qu'il  esclarcist ,  et  ce  pen- 
dant avoient  mis  dehors  quelques  chevaux  pour  des- 
couvrir, esquels  s'embatirent  dix  chevaux  légers  de 
ceux  que  j'ay  dit  cy  devant  avoir  esté  envoyez  par 
ledit  seigneur  dom  Ferrand  pour  s'embuscher  au 
deçà  du  village,  sur  le  chemin  de  la  retraitte  des  nos- 
tres ,  et  s'en  alloient  donner  advis  de  ce  qui  avoit  esté 
exploité  par  eux  et  du  lieu  où  estoit  leur  embusche 
assise.  Les  nostres  incontinant  les  chargèrent  furieuse- 
ment, et  des  dix  en  prindrent  huict  ;  les  autres  deux 
se  sauvèrent  de  vitesse,  et  arrivèrent  vers  ledit  sei- 
gneur dom  Ferrand,  qui  desja  estoit  à  un  demy  mille 
près  de  Brignolles,  auquel  ils  dirent  la  nouvelle,  et  de 
leur  embusche,  et  de  la  surprise  de  leurs  gens,  et 

comme  les  nostres  se  preparoient  à  la  retraiUe.  Luy, 
ce  rapport  ouy,  voyant  qu'il  avoit ,  ainsi  qu'il  avoit 
désire,  noz  gens  enclos  entre  sa  trouppe  et  son  em- 
busche ,  fist  bien  son  compte  qu'en  se  hastant  un  peli, 
il  les  pourroit  encores  trouver  en  desordre  dedans  le 
village,  lequel  il  pensoitestre  (ainsi  que  ses  espies  l'a- 
voient  laisse' le  soir  précédant)  ouvert  et  sans  closture 
de  toutes  pars. 

Sur  ceste  espérance,  il  donna  congé'  aux  siens  d'aller 
donner  dedans  à  bride  abbatue,  par  tous  les  endroits 
ou  ils  s'addresseroient,  pour  y  surprendre  les  nostres 
avant  qu'ils  fussent  tous  montez  et  rengez  en  bataille; 
ce  qu'ils  eussent  faict  facilement  (  car  il  y  en  avoit  des 
nostres  qui  bridoient  encores  leurs  chevaux,  et  autres 
qui  attendoient  ou  leur  cuirasse ,  ou  leur  armet)  si,  par 
la  prévoyance  des  capitaines,  et  par  la  diligence  de 
ceux  qui  en  eurent  la  charge,  les  barrières  n'y  eussent 
este'  plantées,  ainsi  qu'il  a  esté  dit  cy  dessus.  Le  jour 
n'estoit  encores  clair,  et  ne  s'apperceurent  les  ennemis 
d  icelles  barrières,  tant  que  leurs  chevaux  les  vinssent 
choquer,  dont  il  en  fut  renversé  d'aucuns,  et  autres 
recueillis  par  le  guet  des  nostres,  tant  de  cheval  qu« 
de  pied,  et  înesmement  par  le  capitaine  Wartis,  auquel 
avoit  esté  ordonné  de  garder  les  deux  flancs  du  costé 
de  l'advenue  où  ils  s'adressèrent ,  avec  un  bon  nombre 
lioisy  des  meilleurs  arquebusiers  qu'il  eust  en  sa 
bande,  pour  sou^tenir  le  faix  avec  les  gens  de  cheval, 
ce-temps  pendant  que  lesdits  seigneurs  de  Montejean 
et  de  Boisy  mettoient  leurs  gens  dehors  en  ordonnance. 
La  charge  fut  cruelle  et  bien  combatue  pour  si  peu 
de  gens,  et  en  mourut  beaucoup  des  leurs,  et  mesnie- 
ment  de  gens  de  nom.  Les  chefs  à  faire  la  première 

poincte  furent  le  seigneur  Valere  Ursin,  romain,  et  le 
seigneur  Jean  Baptiste  Peliacan,  boulonnois-,  cestuy, 
entre  autres,  y  mourut,  et  le  seigneur  Stefe  Del  Camp, 
homme  bien  favori  et  aymé  du  seigneur  dom  Ferrand: 
de  chevaux,  en  fut  tué  plus  de  quarante.  Les  sires  de 
Montejean  et  de  Boisy,  se  voyans  réduits  à  ce  cho;x 
party,  que  force  leur  estoit,  ou  de  se  retirer  un  peu 
honteusement,  abandonnant  leurs  gens  de  pied  à  la 
mercy  et  discrétion  des  ennemis,  ou  de  se  bazarder 
entre  honneur  ou  perte,  encores  qu'ils  entendissent 
bien  qu'ils  avoient  trop  moins  de  force  que  de  cueur, 
rengerent  toutesfois  leurs  gens  en  bataille,  et  sortirent 
à  la  campagne;  et,  rappellant  le  capitaine  Wartiz, 
lequel ,  et  les  autres  capitaines  de  gens  de  pied  avec 
leurs  bandes,  ils  mirent  sur  les  aisles  des  gens  de 
cheval,  et  sur  la  queue  (pour  soustenir  les  ennemis 
s'ils  les  vouloient  venir  charger  par  derrière)  laissè- 
rent le  capitaine  Vassey  avec  douze  hommes  d'armes, 
tels  qu'il  voulut  choisir.  Ne  tarda  gueres  que  les  en- 
nemis n'arrivassent  sur  eux ,  sans  toutesfois  les  appro- 
cher, du  commencement,  de  plus  près  que  d'un  traict 
d'arc,  sinon  qu'un  capitaine  espagnol,  nommé  Sanche 
de  Levé,  demanda  un  coup  de  lance  audit  capitaine 
Vassey,  qui  luy  octroya,  et,  leurs  lances  rompues, 
mirent  tous  deux  la  main  aux  masses,  et  tant  s'es- 
prouverent  l'un  l'autre,  que  l'Espagnol  donna  la  foy. 
Ce-pendant  noz  gens  marchèrent  tousj ours  le  petit 
pas,  serrez  ensemble  avecques  les  arquebusiers,  qui 
les  couvroient  tresbien  sur  les  aisles.  Peu  à  peu  s'at- 
tacha la  meslée,  et  jamais  les  nostres  ne  la  refusèrent, 
se  donnans  toutesfois  garde,  sur  toutes  choses,  de  s'es- 
carter,  pour  ne  donner  à  l'ennemy  oportunité  de  les 

forcer;  et  pource  ne  failloit  chacun,  incontinant  qu'il 
avoit  faict  sa  charge ,  de  promptement  se  retirer  en  sa 
trouppe  et  en  son  ranc,  à  quoy  faire  ils  estoient  gran- 
dement secouruz  par  les  gens  de  pied,  lesquels  tuèrent 
et  blessèrent  beaucoup  des  ennemis  à  coups  d'arque- 
buse. Ce -pendant  qu'ils  cheminèrent  en  ceste  sorte 
par  les  chemins  estroicts,  esquels  l'ennemy  ne  se  pou- 
voit  ayder  de  toutes  ses  forces ,  mais  estoit  contrainct 
de  combattre  de  pareil  à  pareil  nombre,  noz  gens 
eurent  presque  tousjours  l'avantage  ;  mais  ,  depuis 
l'heure  qu'ils  furent  arrivez  en  la  campagne  ouverte, 
et  que  la  grosse  trouppe  des  ennemis,  chargeant  les 
nostres,  et  sur  la  queue,  et  sur  l'un  des  flancs,  ceux 
qui  la  nuict  précédante  avoient  passé  deçà ,  sortirent 
de  leur  embusche  sur  l'autre  flanc  :  les  nostres  alors 
furent  assaillis  de  toutes  parts.  Les  ennemis  croissoient 
tousjours  de  nombre  de  gens  venans  de  renfort  à  la 
lile  ;  leurs  lansquenets  se  commençoient  à  descouvrir  et 
approcher  la  multitude ,  et  le  présent  secours  haulsoit 
le  cueur  aux  ennemis  -,  le  petit  nombre,  avec  la  nulle 
attente  de  secours,  le  rabaissoit  aux  nostres,  lesquels 
estoient  si  assaillis  de  toutes  pars,  qu'il  ne  leur  estoit 
plus  loisible,  quand  ils  avoient  faict  une  charge  j  de 
se  retirer  en  la  trouppe,  ainsi  qu'ils  faisoient  du  com- 
mencement ;  et  à  quiconques  avoit  une  fois  monstre 
le  doz  n  estoit  en  sa  puissance  de  recouvrer  son  renc. 
Par  ce  moyen,  noz  gens  de  pied  (lesquels,  et  mesme- 
ment  les  capitaines ,  avoient  faict  un  merveilleux  de- 
voir en  ceste  rencontre  )  se  trouvèrent  h  la  lin  entre- 
lassez pesle  -  mesle  parmy  les  gens  de  cheval;  dé 
manière  que  la  victoire,  qui  jusques  alors  avoit  esté 
suspense   et  en  ambigu,   se   commença  d'incliner  à 

l'ennemy,  et  noz  gens,  qui  paravant  avoient  plus 
combatu  de  courage  que  de  force,  commencèrent  à 
estre  aussi  inférieurs  en  ceste  partie.  Depuis  la  poincte 
du  jour  dura  le  combat  en  ceste  manière,  jusques  en- 
viron les  huict  ou  neuf  heures,  et,  en  tout  ce  temps, 
n'advancerent  les  nostres  plus  liault  d'une  bonne  lieue 
de  chemin.  La  furent  ils  entièrement  rompus  et  ren- 
versez, ^t  y  moururent  bien  cent  ou  six  vingts  hommes 
de  pied  des  nostres ,  et  huict  de  la  compagnie  dudit 
sire  de  Montejean  ,  entre  hommes  d'armes  et  archers, 
quatre  du  seigneur  de  Boisy,  et  la  pluspart  des  autres 
blessez  ;  en  sorte  que  de  toute  la  trouppe  ne  réchap- 
pèrent plus  hault  de  trois  hommes  d'armes ,  que  tous 
ne  fussent  morts  ou  pris.  Des  ennemis  moururent,  sans 
les  blessez,  environ  de  cent  à  six  vingts  hommes  de  che- 
val; deux  cens  chevaux  y  moururent,  mais  le  nombre 
vainquit  la  vertu.  Lesdits  seigneurs  de  Montejean  et  de 
Boisy  (0  et  les  autres  capitaines,  et  quelques-  jeunes 
gentilshommes  de  maison,  qui  les  suivoient  par  affection 
de  veoir  la  guerre,  y  furent  pris,  et,  entre  les  autres, 
le  sire  de  La  Roche-Guy  on,  nommé  Loys  de  Silly, 
jeune  gentilhomme  et  de  bonne  volonté,  lequel  y  fist, 
pour  sa  jeunesse ,  telle  preuve  de  sa  personne,  qu'il  fut 
loiié  d'amis  et  d'ennemis.  Les  prisonniers  furent  ra- 
menez àBrignoUes,  auquel  lieu  arrivèrent  bien  tost 
après  les  lansquenets  qui  estoient  partis  avecques  le 
seigneur  dom   Ferrand.  Ledit  seigneur,  arrivé  qu'il 

(0  Lesdits  seigneurs  de  Montejean  et  de  Boisy  :  trois  officiers  de  l'ar- 
mée de  TEnipereur  se  disputèrent  riionneur  d^avoir  pris  Montejean. 
L'un  lui  avoit  enlevé  sa  masse  de  fer,  l'autre,  son  gand,  le  tioisième 
avoit  saihi  la  bride  de  son  cheval.  Fernand  de  Gonzague  prononça  en 
fayeur  du  dernier,  qui  s'appeloit  Marsilig  Sola.  • 

fut  audit  Brignolles,  assist  son  guet  à  toutes  les  adve- 
nues du  village,  et  au  surplus  de  ses  gens  donna 
congé  de  s'aller  reposer  et  refrescliir.  Ce  temps  pen- 
dant qu'ils  se  logèrent,  il  se  retira  pour  escrire  et 
donner  advertissement  à  l'Empereur  de  ce  qui  estait 
arrivé.'  Ledit   seigneur  Empereur,  incontinant  ceste 
nouvelle  ouye,  la  print  en  gloire,  du  tout  en  la  mesme 
sorte  que  si  ses  gens  eussent  vaincu,  non  pas  par  nom- 
bre, mais  par  vertu  de  gens;  et  pource  fist  à  sçavoir 
et  publier  ceste  victoire  par  tout  le  monde ,  faisant  les 
choses  encores  plus  grandes  et  riches  qu  elles  n'es- 
toient,  et  de  manière  qu'à  veoir  le  contenu  de  ses 
lettres,  il  ne  sembloit  rien  moins  à  ceux  qui  les  li- 
soient ,  sinon  qu'il  eust  véritablement  deffaict  l'avant- 
g,airde  du  Roy  :  à  d'aucuns  il  sembloit  encores  plus,  et 
que  desja  il  eust  eu  plus  que  demie  victoire.  Par  tels 
moyens  il  attiroit  à  son  party  ceux  qui  auparavant  es- 
toient  encores  demourez  en  suspens  et  incertains  du 
party  qu'ils  deliberoient  tenir,  confermoit  ceux  qui  ja 
luy  adheroient,  et  tenoit  en  craincte  ceux  qui  lu  y  es- 

toient  contraires. 

•      » 

En  Avignon ,  apres'que  ces  nouvelles  y  furent  ap- 
portées, se  mist  entre  noz  gens  un  merveilleux  effroy, 
et  s'augmentoit  journellement,  à  raison  qu'un  chacun 
aux  légers  et  inconstans  rapports  qui  se  faisoient  y 
adjoustoit  encores  quelque  chose  de  sa  particulière 
peur  et  craincte.  Le  sire  de  Montmorency,  qui  au- 
paravant avoit  crainct  qu'il  advint  de  leur  susditte  en- 
treprise ce  qu'alors  il  entendi-t  en  estre  advenu,  se 
trouva  en  difficulté  non  petite ,  pensant  par  quel  moyen 
il  pourroit  reparer  ceste  faulte  à  son  honneur  et  au 
prouffit  de  la  chose  publicque  j  car  il  n  estoit  point 

5. 

ignorant  que  le  cueur  ne  fust  creu  notablement  aux 
ennemis,  et  amoindry  aux  nostres,  de  ceste  maladven- 
ture  de  Brignolïes  :  sçavoit  aussi  que  lesdits  ennemis 
estoient  asse^  advertis  du  petit  nombre  de  gens  que 
nous  avions,  et,  à  ceste  cause,  il  craignoit  que  ce  pre- 
mier heurt  qu'ils  avoient  eu,  les  fist  plus  hardiment  eu- 
treprendre ,  et  s'avancer  de  nous  venir  chercher,  avant 
que  nostre  renfort  et  secours  fust  arrivé.  Et  luy  ne 
vouloit  point,  et  luy  sembloit  chose  trop  dangereuse, 
avant  qu'il  eust  forces  raisonnables,  hasarder  le  com- 
bat en  pleine  campagne,  avecques  si  peu  de  gens 
qu'il  en  avoit,  contre  une  si  grosse  puissance,  contre 
vieils  soldats  et  aguerris,  et  contre  un  empereur  y  estant 
en  personne.  D'autre  costé,  il  luy  sembloit  que  de 
planter  son  camp,  et  de  s'y  fermer  pour  attendre  l'eb^ 
nemy,  il  n'estoit  moins  à  craindre  que  ledit  ennemy 
arrivast  avant  que  sondit  camp  fust  entièrement  for- 
tifié de  fossez  ne  de  rempars ,  et  garny  de  gens  et  ar- 
tillerie à  suffisance  ;  quoy  advenant ,  il  pourroit  à  trop 
grand  marché  se  présenter,  et  y  recevoir  luy  honte  et  le 
Roy  dommage.  Des'arrester  au^si  e«  Avignon,  c'estoit 
se  présenter  à  estre  assiégé  en  ville  non  assez  tenal)le,  et 
malaisée  à  remparer  si  promptement  en  telle  force 
qu'il  appartiendroit  bien,  d'aller  jusques  à  Marceille, 
qui  estoit  la  seule  ville  de  la  frontière  suffisamment 
remparée  et  garnie  pour  y  attendre  un  siège  impérial, 
c'estoit  laisser  le  chemin  ouvert  à  Tennemy,  lequel 
poun'oit ,  laissant  Marceille  derrière ,  marcher  en 
avant ,  sans  y  trouver  aucune  resistence ,  et  se  'forti- 
fier, ou  deçà  ou  delà  le  Rhosne,  à  son  appétit;  et 
par  ainsi  le  remède  d'un  inconvénient  luy  en  apportoit 
tousjours  un  nouveau  et  plus  grand.  Sur  ces  discour* 

et  disputations  qu'il  faisoit  en  soy-mesme,  ceste  opi- 
nion vainquit  finablement,  défaire  sortir  ses  gens  hors 
de  la  ville  et  de  les  loger  en  camp ,  pour  monstrer  à 
Tennemy  victorieux  contenance  de  hardiesse,  et  asseu- 
rance  de  se  présenter  contre  luy,  et  que,  pour  une 
male-aventure  et  une  rencontre  desavantageuse,  il 
n'avoit  le  cueur  ne  l'espérance  faillie.  Le  principal 
doubte  estoit  sur  la  fortification  de  son  camp;  mais 
bien  luy  estoit  advis  que  le  grand  nombre  de  pion- 
niers qu'il  y  mettroit,  et  la  diligence  des  soldats,  aus- 
quels  il  feroit  mettre  la  main  à  l'œuvre ,  et  l'assiduité 
continuelle  des  capitaines,  ausquels  il  ordonneroit 
.'ivoir  l'œil  dessus ,  compenseroient  assez  la  brièveté 
du  temps.  A  ceste  cause ,  il  se  hasta  d'arriver  en  Avi- 
gnon ,  pour,  dudit  lieu ,  donner  advis  au  B  oy  de  ce 
qui  estoit  advenu ,  et  luy  faire  à  sçavoir  la  bonne  espé- 
rance qu'il  avoit,  et  le  moyen  qu'il  vouloit  tenir  pour 
recouvrer  et  revencher  ceste  perte  ;  lequel  moyen  sera 
par  cy  après  déclaré  par  l'elfect  et  l'execiition  d'iceluy. 
Mais,  avant  que  ses  lettres  arrivassent  au  Roy,  il  luy 
arriva  une  autre  assez  et  trop  pire  et  plus  doloureuse 
nouvelle  de  monseigneur  le  Dauphin  son  fils,  laquelle 
je  difTereray  de  reciter  pour  le  présent,  et  continueray 
les  propos  encommencez. 

Le  sire  de  Montmorency,  arrivé  qu'il  fut  en  Avi- 
gnon, feit  assembler  les  capitaines,  et  leur  déclara  son 
intention  (  laquelle  ils  approuvèrent  )  de  faire  loger  ses 
gens  en  camp ,  et  les  rasseurer  un  peu  de  la  peur  et 
espouventement  qu'ils  pouvoient  avoir  à  cause  de 
ladite  desconfiture  de  Brignolles.  Exécutant  doncques 
ceste  sienne  intention ,  il  leur  ordonna  de  mettre  leurs 
gens  aux  champs ,  en  la  prairie  d'entre  la  ville  et  la 

Durance;  et,  quand  tous  y  furent  assemblez  autour  de 
luy,   attendans  ce   qu'il  leur  voudroit    dire,   il  leur 
exposa  la  vérité,  mais  en  paroles  si  bien  troussées, 
qu'il  n'y  eut  occasion  de  les  estonner  à  cause  de  la 
dessusditte  desconfiture  et  prise  des  sires  de  INIonte- 
jean  et  de  Boisy,  leur  remonstrant  que  telles  aven- 
tures (  qui  sont  choses  ordinaires  en  toutes  guerres  de 
grosse   importance  ),  non  seulement  ne  doivent  ja- 
mais estonner  bonnes  gens  de  guerre,  ains  leur  ac- 
croistre  plustost  le  cueur  et  affection  de  s'en  reven- 
cher,  accompagnez  de  discrétion,  ruse,  et  prudence 
de  ce  faire  sans  encourir  nouveau  hazard.  Que  bien 
estoit  vray  qu'il  ne  pouvoit  pas  estre  que  ceste  nou- 
velle ne  luy  eust  esté ,  voire  fust  encores  desplaisante, 
par-ce  que  l'entreprise  avoit  esté  quelque  peu  mal  et 
trop  hazardeusement  guidée,  et,  paravanture,  sans  né- 
cessité suffisante  ;  mais  qu'il  supportoit  la  perte  d'au- 
tant plus  patientement ,  que  noz  gens  (encores  que 
vertu  succombast  à  multitude,  et  qu'ils   se  fussent 
trouvez  assiégez  entre  toutes  les  incommoditez  esti- 
mables) n'avoient  jamais  toutesfois  perdu  le  cueur, 
ne  faict  chose  contre  l'honneur  et  le  debvoir  de  gens 
hardis  et  bien  combattans  ;  ains  qu'ils  avoient  si  cher 
vendue  ceste  victoire  à  l'ennemy,  que,  par  le  grand 
nombre  de  gens  qu'il  avoit  ou  perdus  ou  remenez 
blessez ,  il  pouvoit  avoir  apris  à  ses  despens  que  le 
royaume  de  France  ne  se  peult  assaillir  sans  perte, 
ne  prouffit,  en  l'assaillant,  s'y  acquérir,  lequel  ne 
soit  accompagné  de  dommage  au  double.  Sur  ce,  con- 
cluant qu'ayant  faict  telle  preuve  de  la  valeur  des 
n  ostres  à  l'encontre  dudit  ennemy,  ne  restoit  que  luy 
dresser  et  dextrement  exécuter  une  bonne  revenche  ; 

sans  prester  aucunement  Foreille  aux  propos  de  ceux 
qui  tournent  à  malheur  et  au  préjudice  et  consé- 
quence du  gros  jeu,  la  fortune  des  premières  et  lé- 
gères pertes;  mais,  au  contraire  (comme  ainsi  soit 
qu'une  si  grosse  entreprise  ne  se  conduise  jamais  sans 
qu'il  y  intervienne  quelque  contrariété  de  fortune  au 
commencement,  au  milieu,  ou  à  la  fin),  luy  estimoit 
et  pensoit  que  par  ceste  seule  adventure  de  Brignolles, 
fust  satisfaict  et  purgé  tout  le  desastre  qu'avoit  fortune 
préparé  à  nostre  camp ,  et  que  la  mesme  adventure 
nous  tourneroit  à  si  bonne  fin ,  que  par  icelle  noz  ca- 
pitaines seroient,  de  lors  en  avant,  plus  prevoyans  et 
rusez ,  et  les  soldats  plus  enclins  à  exploicter  leurs 
prouesse  et  gaillardise  à  l'appétit  d'iceux  leurs  chefs 
et  capitaines.  Ceste  remonstrance  leur  fist ,  et  proposa 
le  sire  de  Montmorency  de  si  hault  cueur  et  d'une 
contenance  si  asseurée ,  qu'à  icelle  assentirent  les  sol- 
dats ave€ques  une  militaire  acclamation ,  si  unanime 
et  si  alaigre ,  que  ja  ils  monstroient  avoir  en  main  ou 
devant  les  yeux  l'asseurance  et  certaineté  d'heureuse 
issue. 

Ces  propos  fînez ,  choisit  le  sire  de  Montmorency 
le  lieu  et  assiette  de  son  camp  un  peu  au  dessus  qu'il 
avoit  autrefois  esté,  entre  le  Rhosne  et  la  Durance, 
tirant  de  deux  rivières  ceste  oportunité,  que  l'une  luy 
servoit  d'apporter  vivres  et  autres  choses  nécessaires 
en  son  camp ,  l'autre  estoit  opposée  et  mise  pour  obs- 
tacle contre  les  advenues  de  l'ennemy.  Ceste  rivière, 
laquelle,  traversant  la  Provence,  se  vient  descharger 
dedans  le  Pdiosne ,  a  naturellement  son  bassin  et  cours 
incertain,  et  si  tres-inconstant,  qu'à  grande  peine  en 
bien  peu  de  lieux  elle  se  peult  passer  à  gué  par  les 

gens  propres  du  pais  et  plus  usitez  à  y  passer;  et, 
outre  l'instabilité  du  fil  de  l'eaue ,  elle  est  par  fois  et 
par  endroicts  si  grosse,  et  traine  telle  quantité  de  gros 
cailloux,  que  gens  et  chevaux,  à  cause  de  Tune  et  de 
l'autre  incommodité,  se  trouvent  souvent  empeschez 
à  y. fermer  et  asseurer  le  pied.  En  ceste  difficulté  na- 
turelle ne  voulut  le  sire  de  Montmorency  fonder  en- 
tièrement toutes  les  forces  de  l'assiette  et  de  l'asseu- 
rance  de  son  camp ,  mais  assist  d'avantage  garnisons 
en  toutes  les  villes  et  chasteaux  tenables  au  delà  de 
l'eaue,  pour  rompre  aux  ennemis  la  liberté  de  courir 
et  fourrager,  et  le  moyen  d'entendre  des  nouvelles  de 
nostre  camp,  et  l'espérance  de  pouvoir  à  leur  aise  et 
appétit,  sans  trouver  contraste  ne  rencontre,  taster  et 
choisir  le  gué  de  la  rivière.  En  ordonnant  et  comman- 
dant ce  que  dessus,  il  désigna  la  forme,  l'enclos  et  le 
circuit  de  sondit  camp,  lequel  il  fit  entièrement  clorre 
d'un  bon  fossé  piofond,  large  de  vingt  et  quatre  pieds 
d'ouverture,  et  s'estressissant  au  parfond,  à  telle  rai- 
son et  proportion ,  que  le  fons  avoit  le  tiers  moins  de 
largeur  que  n'estoit  la  distance  des  bords  d'enhault. 
Feit  faire  d'avantage  un  autre  fossé  large  et  profond, 
par  lequel  couroit  un  ruisseau,  qui,  en  divisant  et  sé- 
parant le  camp  presque  par  le  milieu,  et  recevant 
l'esgout  de  toute  la  prairie  par  des  trenchées  obliques 
qu'il  y  fist  faire  en  plusieurs  endroicts ,  rendoit  l'as- 
siette des  logis  plus  seiche ,  et  portoit  hors  toutes  les 
immundices  et  ordures  d'iceux ,  et  tenoit  le  camp  net 
et  sain.  Selon  la  distinction  et  cours  dudit  ruisseau  et 
des  autres  qui  tomboient  dedans ,  il  fist  distribuer  et 
assigner  les  quartiers  à  ses  gens  de  guerre,  les  nations 
séparées  les  unes  d'avecques  les  autres,  pour  éviter 

roccasion  de  murmure  et  débat  entre-eux ,  et  ordon- 
nant les  endroicts,  intervalles  et  estendue  des  rues  et 
chemins  allans  et  traversans  parmy  le  camp.  Environ 
le  milieu  d'iceluy,  avoit  une  petite  levée  de  terre,  en 
forme  d'une  colline,  laquelle  avoit  regard  à  Tentour, 
en  tous  les  quartiers  et  endroicts  où  il  avoit  gens  lo- 
gez ;  là  il  choisit  son  logis  et  prétoire ,  auquel  il  or- 
donna que  les  capitaines  vinssent  tous  les  matins  pour 
entendre  ce  qu'il  luy  plairoit  de  leur  commander  :  de 
là  il  voioit  tout  ce  que  se  faisoit  à  Fentour  de  luy,  et 
ne  se  pouvoit  dresser  noise  ne  tumulte,  qu'il  ne  l'ap- 
perceust  incontinant;  de  là  il  cognoissoit  de  quel  costé 
on  diligentoit  et  de  quel  coste'  on  cheminoit  aux  répa- 
rations et  fortifications  qu'il  avoit  ordonne'es ,  et  ordi- 
nairement faisoit  ou  commandoit  tousjours  quelque 
chose  conducible  et  utile  à  ceste  fin. 

Tous  les  matins,  au  soleil  levant  (sinon  que  la  ve- 
nue, ou  de  pacquets,  ou  de  messagers,  aucunesfois  re- 
tardassent l'heure),  la  messe  se  disoit  devant  luy; 
icelle  cesse'e ,  il  se  pourmenoit  quelque  espace  au  long 
de  ses  tentes ,  et  là  recueilloit  humainement  les  capi- 
taines venans  vers  luy  pour  prendre  ses  commande- 
mens ,  administrant  raison  à  qui  venoit  la  demander  ; 
et  generallement  donnoit  gratieuse  audience  à  un  cha- 
cun de  ceux  qui  avoient  à  faire  à  luy.  Ce  temps  pen- 
dant, on  luy  amenoit  des  chevaux,  et,  montant  dessus 
en  compagnie  des  capitaines  et  autres  gens  d'estoffe , 
se  pourmenoit,  en  devisant  des  affaires,  une  fois  au- 
tour du  camp,  une  fois  dedans,  une  fois  dehors,  et 
autrefois  tout  à  travers ,  donnant  ordre  qu'on  ne  s'ap- 
paressast  à  la  fortification,  et  que  noise  ou  tumulte 
ne  sourdist  entre  ses  gens,  et  sui"  le  cliomin  parlant 

aux  uns  et  puis  aux  autres,  sçachant  et  cognoissant 
tiesbien  que  la  parole  et  conversation  avecques  le 
chef  n'est  gueres  de  moindre  efficace  que  l'exercita- 
tion,  pour  duire  et  renger  à  vraye  obéissance  une 
trouppe  nouvellement  assemble'e  de  diverses  et  diffé- 
rentes nations.  Ayant  faict  ce  tour,  il  venoit  prendre 
son  repas ,  et  appelloit  les  capitaines  et  autres  person- 
nages qui  par  long  usage  estoient  expérimentez  et  co- 
gneuz ,  ou  esquels  il  y  avoit  quelque  degré  ou  de  di- 
gnité ou  de  bon  conseil.  Son  repas  pris  et  le  conseil 
tenu ,  selon  que  les  occasions  le  requeroient ,  il  re- 
tournoit  au  mesrae  exercice  de  la  matine'e ,  sans  refu- 
ser ou  desdaigner  ne  veille,  ne  soing,  ne  travail,  en 
aucune  manière.  Ainsi ,  en  continuant ,  et  chacun  fai- 
sant son  debvoir  en  sa  charge ,  son  camp  fut  en  moins 
de  quinze  jours  environné  de  fossé  par  dehors,  et  d'un 
rampait  de  terre  par  dedans,  avec  les  flancs  et  plattes 
formes  ésendroicts  où  il  estoit  requis  j  de  manière  qu'à 
peine  il  enst  peu  choisir  beaucoup  de  villes  esquelles 
il  eust  voulu  avec  moindre  craincte  et  danger  attendre 
une  grosse  puissance  de  l'ennemy  :  les  temps  et  l'usage 
toutesfois  y  adjoustoient  encores  journellement  quel- 
que nouvelle  fortification.  Les  choses  ainsi  dressées, 
l'artillerie  fut  assise  et  plantée  pour  recevoir  l'ennemy 
de  front  et  pour  le  battre  par  les  flancs,  de  sorte 
qu'il  ne  luy  eust  esté  possible  d'arriver  à  faire  les  ap- 
proches ,  ne  se  venir  présenter  à  l'assault,  sans  y  rece- 
voir perte  et  gros  dommage.  Et  au  surplus,  il  avoit  à 
un  chacun  ordonné  la  distance  et  assiette  de  son  guet, 
l'endroit  et  place  esquels  tous  ou  chacun  (selon  que 
le  requeroit  le  temps  et  le  besoing)  auroit  à  se  venir 
renger  et  présenter,  au  cas  qu'alarme  vint  au  camp  3 

ee  que  toutesfois  n'y  advint  jamais,  car  il  y  avoit  mis 
tel  ordre  et  police ,  que  non  seulement  il  donna  co- 
gnoissance  de  son  cueur  et  hardiesse ,  venant  avecques 
si  petite  trouppe  qu'il  avoit  du  commencement  se  pré- 
senter au  devant  de  l'ennemy,  mais  bien  autant  ou  plus 
de  sa  bonne  prudence,  prévoyance  et  considération  ;  et 
bien  monstra  qu'il  estoit  party  du  Roy  suffisamment 
instruictpar  luy,  et  que  de  sa  part  il  avoit  tresbien  re- 
tenu, et  mieux  sçavoit  exécuter,  ce  que  luy  estoit  be- 
soin de  faire  et  pourveoir  en  tout  événement. 

Ledit  seigneur  Roy  estoit  à  Valance,  non  seulement 
comme  le  patron  et  chef  de  navire  en  sa  poupe ,  or- 
donnant et  commandant  de  poupe  en  proue,  mais, 
outre  le  renfort  qu'il  envoyoit  journellement  audit 
sire  de  Montmorency,  fortifioit  laditte  ville  et  y  assem- 
bloit  telle  force,  que,  là  où  à  nostrexamp  il  fust  ores 
advenu  quelque  desastre,  l'Empereur  eust  trouvé  le- 
dit seigneur  en  barbe ,  prest  et  appareillé  de  luy  don- 
ner incontinant  une  autre  bataille. 

Ce-pendant  que  les  choses  se  conduisoient  en  ceste 
manière  es  païs  de  Provence  et  de  Languedoc,  Henry, 
comte  de  Nansau,  et  Adrian  de  Croy,  comte  du  Reu, 
et  grand  maistre  de  la  maison  de  l'Empereur,  estoient 
entrez  en  Picardie,  avecques  armée,  pillans  et  gastans 
en  tous  lieux  où  ils  passoient  le  plat  païs  et  les  villes 
de  petite  résistance  :  avoient  desja  pris  la  ville  de  Bray 
sur  Somme ,  et  quelques  villettes  alix  environs  ;  s'es- 
toient  essayez  de  prendre  celle  de  Sainct  Riquier  (0, 
ou  d'emblée  ou  d'assault,  mais  ils  en  avoient  esté  re- 

(0  Celle  de  Sainct  Riquier  :  les  femmes  de  cette  petite  ville  s'unirent 
aux  hommes  pour  repousser  les  Impériaux.  On  en  vit,  sur  les  remparts, 
armées  de  piques  et,  d'épées  j  qh  en  vit  d'autres  répandre  sur  les  assié- 

poulsez  avecques  perte  de  quelque  artillerie ,  et  assez 
bon  nombre  de  gens,  pour  une  si  petite  et  légère  en- 
treprise. Partans  de  là ,  et  faisans  contenance  de  s'a- 
che^niner  ailleurs,  avoient  failly  de  desrober  Guyse. 
Monseigneur  Charles  de  Vendosmois ,  gouverneur  et 
lieutenant  du  Roy  audit  pais  de  Picardie,  avoit  assem- 
blé des  garnisons  dudit  païs ,  jusques  au  nombre  de 
trois  cens  hommes  d'armes ,  et  de  gens  de  pied  jusques 
à  six  mille,  et  avecques  laditte  force  non  seulement 
avoit  contrainct  lesdits  seigneurs  de  Nansau  et  du  Reu 
de  repasser  l'eaue ,  mais  avoit,  pour  faire  la  revenche 
du  dommage  qu'ils  avoient  faict  en  la  frontière,  mar- 
ché avant  dedans  le  leur,  pris  et  pillé  quelques  vil- 
lettes,  chasteaux  et  boui  gades.  A  Marolles,  ville  cham- 
pestre  et  ouverte,  estoient  logez  deux  mille  hommes 
des  ennemis  :  il  avoit  là  dressé  son  chemin ,  en  inten- 
tion de  les  y  surprendre  ;  mais»  le  comte  de  Nansau , 
adverty  de  l'entreprise,  et  lequel  estoit  desja  renforcé 
de  gens,  marcha  pour  se  venir  joindre  à  eux  ;  qui  fut 
cause  que  ledit  seigneur  de  Vendosme  repassa  deçà 
l'eaue,  pour  ne  bazarder  témérairement  ses  forces,  et 
attendoit  la  venue  de  monseigneur  Claude  de  Lor- 
raine, duc  de  Guyse,  gouverneur  et  lieutenant  pour 
le  Roy  en  Champagne,  lequel  venoit  joindre  et  unir 
ses  forces  avecques  luy  jet  ce-pendant  ordonna  que  Ion 
vuidast  toutes  les  places  non  tenables  en  la  frontière. 
Entre  les  autres,  il  avoit  commandé  que  Ion  aban- 
donnast  Guyse,  et  que  seulement  on  mist  garnison  au 
chasteau ,  pour  empescher  que  l'ennemy  ne  se  vint 
loger  en  la  ville. 

geans  de  l'eau  bouillante  et  de  la  poix  fondue  :  elles  enlevèrent  deux 
drapeaux,  et  concoururent  puissamment  au  salut  de  la  place. 

Le  comte  de  Nansau ,  aclverty  par  ses  espies  de  la 
diligence  qui  se  faisoit  audit  lieu  de  Guyse,  d'en  em- 
porter les  meubles  et  vivres,  et  d'en  emmener  tout  le 
bestial ,  et  que  les  gens  ordonnez  à  la  garde  du  chas- 
teau  estoient  si  amusez  et  ententifs  à  faire  vuider  la- 
ditte  ville,  et  en  abattre  toutes  les  deffences  qui  pour- 
roient  y  servir  à  l'ennemy,  que  ce  pendant  ils  faisoient 
au  demourant  assez  mauvais  guet  aux  advenues  d'i- 
celles,  se  délibéra  d'y  marcher  liaslivement,  en  espé- 
rance de  les  y  surprendre  en  desordre,  ainsi  qu'eu 
effect  il  advint  ;  et  ne  se  peurent  les  gens  de  guerre 
assez  à  temps  sauver  et  retirer  au  chasteau,  que  les 
gens  dudit  sieur  comte  n'en  tuassent  et  deffissent  les 
plus  paresseux  à  la  queue  :  les  autres  retirez  et  enfer- 
mez dedans ,  il  envoya  un  trompette  les  sommer.  Le 
capitaine,  et  aucuns  d'entre-eux  qui  n'avoient  du  tout 
mis  leur  honneur  en  oubly,  furent  d'advis  de  tenir  la 
place  ;  le  plus  grand  nombre  estoit  d'opinion  contraire, 
et  s'en  trouva  de  si  faillis  de  courage,  qu'ils  se  jetterent 
par  les  créneaux  es  fossez,  aymans  mieux  vivre  un 
peu  d'avantage  avecques  honte  et  reproche  perpé- 
tuelle ,  que  de  soy  bazarder  à  la  sauver  ou  perdre  en 
acquérant  honneur.  Les  autres,  et  non  toutesfois  sans 
en  recevoir  blasme,  rendirent  la  place  à  la  volonté  de 
l'ennemy.  La  punition  dont  on  a  depuis  use'  contre 
les  moins  dehnqueurs ,  a  esté  telle,  que  tous  ceux  qui 
s'y  sont  trouvez  extraicts  de  noble  race,  ont  esté  pri- 
vez et  dégradez,  eux  et  leurs  descendans,  de  toustiltres 
et  privilèges  de  noblesse,  et  faicts  subjets  aux  subsides 
et  impositions,  comme  non  nobles  et  roturiers. 

A  Valance  furent  en  un  mesme  jour  apportées  au 
Roy  les  nouvelles  et  de  la  prise  des  seigneurs  de  Mon- 


"^8  [l536]    MEMOIRES 

tejean  et  de  Boisy  et  de  la  honteuse  reddition  de 
Guyse ,  lesquelles  furent  à  la  Cour  prises  et  interpre- 
te'es  diversement ,  selon  les  difîerens  jugemens  et  con- 
sidérations des  hommes.  Les  uns  estimoient  lesdittes 
pertes  légères  auprès  des  grandes  pertes  passe'es,  des- 
quelles toutesfois  on  s'estoit  relevé'  ;  aucuns ,  encores 
qu'ils  n'estimassent  point  la  perte  grande,  ne  laissoient 
point  à  peser  et  estimer  le  jugement  et  conséquence  de 
ces  premières  arres  sur  le  gros  jeu;  et  d'autres  en 
avoit  qui  estimoient  non  seulement  ceste  conséquence 
de  préjudice,  mais  celle  à  quoy  l'Empereur  la  pouvoit 
tirer,  en  semant  et  publiant  les  choses  (ainsi  qu'il  fist) 
trop  plus  à  son  avantage  qu'elles  n'estoient.  Le  Roy, 
sans  monstrer  contenance  de  s'en  estonner ,  mais  dé- 
battant et  contrepesant  toutes  les  choses  que  dessus 
en  son  esprit ,  et  pensant  aux  remèdes  et  recouvrement 
de  l'une  et  de  l'autre  perte ,  vindrent  à  la  Cour  nou- 
velles d'un  autre  trop  plus  grand  dommage  et  cala- 
mite'.  Ce  fut  de  la  mort  de  monseigneur  le  dauphin  Fran- 
çois, son  fils  aisné,  lequel,  nourry  et  eslevé  par  luy 
en  singulière  expectation  de  tout  le  monde  qu'il  par- 
viendroit  un  jour  à  estre  grand  et  très-excellent  prince, 
estoit  demouré  malade  au  lieu  de  Tournon,  venant 
par  eaue  avecques  le  Roy  son  père  à  Valance  ;  et  là 
mourut  avant  la  fin  du  quatriesme  jour,  non  sans 
souspeçon  et  véhémente  opinion  qu'il  eust  esté  empoi- 
sonné. Sans  grande  et  moult  perplexe  difficulté  ne  fut 
la  délibération  de  choisir  le  moyen ,  l'entrée ,  l'exorde 
et  commencement  de  harengue,  pour  faire  entendre 
au  père  une  si  dure,  cruelle  et  triste  nouvelle:  il  estoit 
force  toutesfois  de  la  luy  faire  entendre ,  et  n'estoit 
chose  que  longuement  on  eust  peu  dissimuler  ;  mais  il 

estolt  extrêmement  malaise'  de  trouver  homme  qui  en 
voulust  entreprendre  la  charge.   Bien  sembloit  il  à 
tous  avoir  raestier  de  grand  et  singulier  artifice  en  son 
oraison,  pour  celuy  qui  voudroit  appaiser  le  desplai- 
sir et  regret  que  paternelle  affection  luy  engendreroit 
de  ceste  nouvelle;  mais  ne  se  trouvoit  aucun  conso- 
lateur assez  à  propos,  car  tous  en  avoient  mestier 
eux-mesmes  ;  tellement  ils  estoient  affligez  et  conster* 
nez ,  universellement  et  particulièrement,  qu'il  n'y  en 
avoit  aucun  que  tous  d'une  affection  et  d'une  voix 
ne  pleurassent  ceste  mort,  ainsi  que  si  c'eust  esté  de 
leurs    propres   enfans.    Ceste   amour  et  affection  de 
grands  et  de  petits,  luy  avoient  du  commencement 
conciliée,  le  lieu  oii  il  estoitné,  la  succession  à  la 
Couronne,  la  vigueur,  la  semblance  et  la  représen- 
tation qu'il  avoit  du  père;  mais  il  avoit  en  peu  de 
temps  gaigné  ce  poinct,  que  ses  vertus  avoient  laissé 
à  la  naissance ,  à  l'attente  de  la  Couronne ,  à  la  con- 
sidération du  père ,  la  moindre  part  en  la  faveur  et 
affection  qu'on  luy  portoit;  car   il   n'avoit  oncques 
obmis  une  seule  chose  à  son  escient  qui  affiere  et  ap- 
partienne à  personnage  qui  soit  pour  parvenir  à  estre 
le  plus  grand  et  le  plus  excellent  prince  du  monde. 
La  condition   doncques    et   la  male-adventure   s'of- 
froit  d'annoncer  au  père  la  mort  d'un  fds  de  si  grande 
espérance,  et  le  moyen  de  mort  si  treslndigne,  que,  de- 
partant  du  Roy,  nul  autre  père  se  trouveroit  qui  n'en 
tombast  en  extrémité  de  percussion  et  consternation 
de  cueur  et  d'entendement. 

En  ceste  fluctuation  et  perplexité  d'élection  et  choix 
de  personnage  qui  entreprist  de  porter  ceste  dolou- 
reuse  parole ,  ne  se  trouvoit  autre  quelconque  à»pro~ 

pos,  que  rtionseigneur  Jean,  cardinal  de  Lorraine,  pour 
estre  de  plus  long  temps  familier  et  privé  du  Roy  : 
mais,  de  l'heure  qu'il  eut  mis  le  pied  à  la  chambre, 
propos  et  paroles  luy  faillirent,  et  oncques  ne  sceut 
tant  asseurer  sa  contenance,  que  le  Roy  de  prime 
face  ne  cogneust  à  son  visage ,  qu'il  avoit  eue  quelque 
fâcheuse  et  malheureuse  nouvelle  ;  et,  comme  si  le 
cueur  luy  eust  présagé  et  dit  ceste  infortune ,  luy  de- 
manda incontinant^qu^lles  nouvelles  de  son  fds.  Mon- 
seigneur le  cardinal  se  trouva  la  langue  attachée  aux 
lèvres;  et,  quoy  qu'il  l'eust  naturellement  faconde  et 
diserte,  il  luy  mascha  plus  qu'il  ne  prononça,  et  dit 
seulement,  en  beguayant,  que  certainement  il  luy  estoit 
empiré,  mais  qu'il  falloit  avoir  en  Dieu  espérance  de 
la  guarison.  «  J'enten  bien,  dist  le  Roy  alors,  vous 
«  ne  m'osez  de  première  entrée  dire  qu'il  est  mort, 
«  mais  seulement  qu'il  mourra  bien  tost.  )>  Â  ces  mots 
respondit  monseigneur  le  cardinal ,  en  le  confessant 
par  signe  plus  que  de  bouche.  Et  lors  n'eussie^  veu 
sinon  larmes ,  ny  entendu  sinon  sanglots  et  soupirs  des 
assistans.  Le  Roy,  jettant  un  hault  souspir,  qui  fut  ouy 
des  autres  chambres ,  se  tira  sur  une  fenestre ,  seul  et 
sans  mot  dire,  avecques  le  cueur  pressé  de  deuil,  et 
reprimant  ce  deuil  outre  la  commune  naturelle  puis- 
sance, jusques  à  ce  que,  sur  le  confîict  d'entre  cons- 
tance et  nature,  il  fut  contrainct  de  jetter  un  autre 
souspir  :  et  lors,  tendant  la  teste  nue,  les  yeux,  les 
mains  et  la  pensée  au  ciel  :  «  Mon  Dieu,  dist-il,  je  n'i- 
«  gnore  point  qu'il  ne  soit  raisonnable  que  je  preigne  en 
«  patience  et  en  gré  tout  ce  qui  procède  de  toy  ;  mais 
«  dont  me  peult  venir,  ne  dont  doy-je  espérer  et  atten- 
«  dr-e,  sinon  de  toy,  ceste  constance  et  force  de  cueur? 

«  Desja  tu  m' afs  afflige  par  diminution  de  seigneurie 
«  et  de  la  réputation  de  mes  forces ,  tu  m'as  adj ouste 
«  maintenant  ceste  perte  de  mon  fils  ;  que  reste  plus  à 
ce  présent,  sinon  que  tu  me  deffaces  du  tout?  et  quand 
«  ton  plaisir  seroit  d'ainsi  le  faire ,  enseigne  moy  au 
«  moins  et  me  faits  cognoistre  ta  volonté,  afin  que  je 
«  n'y  résiste,  et  me  conferme  en  ceste  patience,  toy 
«  qui  seul  es  puissant  de  ce  faire ,  aydant  et  renforçant 
«  la  naturelle  et  humaine  infirmité'.  » 

Telle  fut  son  oraison  en  sul)stance ,  finie  par  sem- 
blables propos  religieux  et  chresliens  ;  mais  les  sous- 
pirs  et  larmes  de  ceux  qui  me  les  recitoient,  accom- 
pagnez d'une  admiration  et  merveille  d'une  si  grande 
constance  en  cueur  de  père ,  les  empescberent  de  me 
compter  le  surplus,  et  moy,  en  sem])lable  cas,  de 
maintenant  ne  m'arrester  plus  longuement  sur  ce  pro- 
pos. Seulement  j'y  adjousteray  ce  mot  avant  que  Tin- 
terrotnpre ,  que  l'Empereur  mesme ,  auquel ,  pour  le 
loz  et  bruit  multipliant  avec  les  ans  dudit  seigneur 
Dauphin,  le    père    estoit   plus   redoutable   (encores 
qu'aucuns  de  ses  principaux  serviteurs  soient  encoul- 
pez  de   ceste   mort),  ne  se  peut  abstenir  toutesfois, 
quand  il  en  ouït  la  nouvelle ,  qu'il  ne  parlast  honora- 
l)lement  de  la  personne,  meurs  et  conditions  dudit 
seigneur  Dauphin,   duquel  nous  devons  espérer  et 
croire  qu'estant  en  ses  jeunes  ans  emply  de  telles  ver- 
tus, qu'en  un  autre  ja  homme  parfaict  eust  esté  ap- 
pelle perfection  ce  qu'en  cestuy-cy  estoit  commence- 
ment de  plus  grande  valeur,  et  qu'estant  à  l'attente 
d'un  si  florissant  royaume ,  eslevé  de  telle  nourriture 
que  l'expectation  de  luy  surmontoit  desja  la  grandeur 
d'un  royaume,  qu'il  soit  appelle  de  Dieu  à  un  autre 
19.  6 

plus  grand  et  plus  heureux  royaume  que- n'est  celuy 
auquel  il  est,  et  sera  regrette'  à  tousjoursmais.  Et  croy 
d'avantage  qu'il  n'y  a  point  esté  appelle'  par  la  voye 
qu'il  y  est  aile',  sans  que  Dieu  ayt  prépare',  par  l'o- 
racle de  sa  divine  justice,  une  exemplaire  vengeance 
contre  ceux  qui  ont  esté  autlieurs  de  ce  faict  si  énorme 
et  si  exécrable ,  que  tout  esprit  et  sçavoir  deffaillent 
à  trouver  nom  convenable  à  son  enormité. 

A  tant  je  retourneray  au  Pxoy,  lequel ,  au  commen- 
cement qu'il  eut  nouvelle  de  là  guerre  de  Picardie, 
à  l'heure  qu'il  estoit  assez  empesché  contre  un  si 
puissant  et  non  attendu  ennemy  en  Provence,  s' estant 
trouvé  perplex  (encores  qu'il  le  dissimulast)  comment 
il  pourroit  en  un  mesme  temps,  et  sans  ayde  d'autruy, 
satisfaire  à  la  guerre  en  tant  de  lieux,  alors  toute- 
fois qu'il  eut  ce  grief  et  grand  surcroist  de  desplaisir, 
et  tel  que  tout  autre  que  luy  pouvoit  y  succomber, 
ce  fut  le  poinct  auquel  tous  ceux  qui  au  parav^mt  et 
n'agueres  estoient  en  peine  de  trouver  langage  assez 
exquis  et  efEcax  à  le  reconforter,  trouvèrent  en  son 
visage,  en  sa  contenance,  en  ses  paroles,  dequoy 
eux-mesmes  se  reconforter  ;  car  oncques,  puis  qu'en 
ses  grandes  difficultez  il  se  fust  résolu  de  mettre  du 
tout  son  espérance ,  et  de  n'attendre  ayde  ou  secours 
d'ailleurs  que  de  Dieu,  jamais  ne.monstra  signe  ou 
apparence  d'estre  troublé;  mais,  au  lieu  qu'autres  se 
fussent  desconfortez ,  il  appliqua  son  esprit  à  remédier 
et  donner  ordre  à  ses  affaires,  et  dés  le  soir  mesme  il 
assembla  son  conseil  pour  y  entendre.  A  l'issue  de 
son  conseil,  il  depescha  lettres  et  messagers  à  tous 
ses  lieutenans  généraux  ,  aux  gouverneurs  des  provin- 
ces et  villes ,  et  à  tous   autres  qui   avoient  manie- 

ment  des  affaires  gisans  en  présente  considération. 
Le  lendemain ,  il  fist  appeller  monseigneur  Henry, 
son  second  fils,  n'agueres  duc  d'Orléans,  depuis  Dau- 
phin de  Viennois  et  duc  de  Bretaigne,  lequel,  avec 
peu  de  gens,  il  tira  en  sa  chambre  à  part,  et  luy  usa 
seulement  de  ceste  courte  harengue.  «  Mon  fils,  dist- 
«  il,  vous  avez  perdu  vostre  frère,  et  moy  mon  fils 
«  aisné,  en  la  mort  duquel  je  trouve  que  la  mesme 
ce  occasion  me  reconforte  qui  m'accroist  et  augmente 
«  le  regret  et  desplaisir  ;  c'est  la  mémoire  et  satisfac- 
«  tion  que  j'ay  de  l'amour ,  et  affection ,  et  faveur 
«  qu'il  avoit  desja  acquise  en  ce  royaume  envers  les 
«  grands  et  les  petits.  Mettez  peine,  mon  fils,  de  l'i- 
«  miter  et  ensuivre ,  en  sorte  que  vous  le  surpassiez , 
«  et  de  vous  faire  tel  et  si  vertueux ,  que  ceux  qui  au- 
«  jourd'huy  languissent  du  regret  qu'ils  ont  en  luy, 
«  recouvrent  en  vous  dequoy  appaiser  et  oublier  ledit 
«  regret  qu'ils  ont  de  luy.  Je  vueil  qu'à  ceste  fin  vous 
«  addressiez  vostre  intention,  et  y  employez  vostre 
«  cueur,  esprit  et  entendement;  Dieu  ne  vous  faudra 
c(  de  vous  y  estre  en  ayde  et  à  secours.  »  Telle  fut  la 
i-emonstrance  du  père  au  fils ,  laquelle  fut  incontinant 
recueillie,  ou,  pour  mieux  dire,  interrompue  des  pleurs 
et  souspirs,  qui  du  plus  parfond  des  cueurs  des  as- 
sistans  furent  alors  exprimez  par  la  douce  mémoire 
de  l'un ,  l'agréable  présence  de  l'autre ,  et  considéra- 
tion de  la  vertu  et  constance  de  leur  commun  seigneur 
et  père.  Lesquelles  choses,  certes,  m'admonnestent 
aussi  et  contraignent  de  remettre  le  surplus  de  ceste 
matière  à  une  autrefois ,  pour  ne  donner  trop*  d'afflic- 
tion à  un  coup,  et  à  moy  en  Tescrivant,  et  au  lecteur 
en  le  lisant,  par  la  trop  longue  raoïentevance  du  faict, 

6. 

duquel  je  désire  et  ne  puis  me  départir,  afin  d'estan- 
cher  les  larmes  que  me  continue  la  souvenance  du 
trespassé ,  duquel  Dieu  vueille  avoir  l'anie  au  nombre 
des  bien-heurez,  et  aux  vivans  donner  longue  et  heu- 
reuse vie  ,  à  sa  gloire  et  contentement,  honneur,  exal- 
tation et  prouffit  de  leur  royaume  et  de  leurs  subjets. 
Et  à  tant  je  revien  au  conseil  tenu  le  soir  précédant. 
Le  Roy,  à  l'issue  du  conseil ,  se  mist  à  faire  les  de- 
pesches  cy  dessus  mentionnées,  c'est  à  sçavoir  :  en 
Picardie ,  devers  les  ducs  de  Vendosme  et  de  Guyse , 
ausquels  il  ordonna  de  haster,  au  plus  tost  qu'il  seroit 
possible  la  nouvelle  levée  de  lansquenets  qu'ils  avoient 
en  main  ;  au  comte  Guy  de  Pxangon ,  seigneur  Ca- 
guin,  et  autres  capitaines  italiens,  qu'en  toute  dili- 
gence ils  fissent  l'amas  des  gens  de  guerre  dont  il  leur 
avoit  donné  la  charge ,  et  qu'ils  missent  peine  de  tant 
travailler  l'ennemy  en  Italie ,  que  ce  luy  fust  cause  de 
divertir  en  celle  part  les  grandes  forces  qu'il  avoit  en 
France;  au  sire  de  Montmorency,  qu'il  continuast, 
ainsi  qu'il  avoit  commencé,  à  mettre  peine  de  sçavoir 
ordinairement  nouvelles  du  chemin,  du  séjour,  du 
conseil  et  délibérations  de  l'ennemy,  et  que,  selon  l'o- 
portunité  des  lieux  et  des  temps,  il  accelerast  ou  diiïë- 
rast  les  siennes  entreprises.  Aussi  envoya  devers  les 
Suisses  gens  praticques  du  pais  et  des  chemins,  pour 
les  amener  en  Provence  par  le  plus  court  chemin.  De 
ces  deux  articles   prochains  je   parleray  au  dernier 
lieu,  et  premièrement  parleray  du  comte  Piangon,  et 
de  ce  que  depuis  la  reddition  de  Fossan  a  esté  jusques 
à  ores  faict  en  Piémont  ;  après  je  viendray  aux  affaires 
de  Picardie,  et  ausdits  seigneurs  ducs  de  Vendosmois 
et  Guyse. 

Nous  avons  couché  au  précédant  commentaire 
comment  le  Roy,  quand  il  envoya  monseigneur  le 
cardinal  de  Lorraine  pour  traitter  paix  avec  l'Em- 
pereur, fist  an  ester  (afin  de  n'attenter  chose  qui  trou- 
blast  laditte  praticque  de  paix  )  l'armée  qu'il  avoit 
faict  lever  en  Italie  par  le  seigneur  comte*  Guy  Ran- 
gon  et  Caguin  de  Gonzague,  et  que,  pour  les  difficul- 
tez  sur  ceste  leur  demeure  intervenues,  laditte  armée 
se  deffist ,  se  retirant  un  chacun  oîi  bon  luy  sembla. 
Cessant  depuis  ceste  praticque  et  espérance  de  paix, 
et  continuant,  mais  augmentant  tousjo-urs,  le  bruit  du 
gros  appareil  que  l'Empereur  faisoit  pour  venir  faire 
la  guerre  en  France,  le  Roy  envoya,  par  celuy  mesme 
qui  au-paravant  y  avoit  esté,  mandement  et  pouvoir 
de  lieutenant  gênerai  audit  seigneur  comte  Guy  Ran- 
gon,  lequel  fist  incontinant  sçavoir  à  tous  les  capi- 
taines de  la  précédante  levée,  aussi  au  seigneur  César 
Fregouze ,  son  beau-frere ,  que  tous  eussent  à  remet- 
tre leurs  gens  ensemble ,  et  les  conduire  au  lieu  de  la 
Mirandole  :  ce  qui  fut  faict  en  moins  de  quinze  jours, 
encores  que  la  chose ,  du  commencement ,  semblast 
avoir  quelque  difficulté ,  pour  cause  que  le  seigneur 
de  Tamise  avoit  de  l'autre  costé  de  la  rivière ,  vis  à  vis 
de  laditte  Mirandole,  sept  ou  huict  cens  chevaux 
allemans  et  six  mille  lansquenets  à  pied,  pour  ém- 
pescher  que  l'amas  ne  se  fist  ;  mais  il  fut  à  toutes  ces 
difficultez  obvié,  par  la  prudence  et  bonne  conduitte 
des  chefs ,  avec  le  travail  et  diligence  des  soldats. 

Deux  mille  hommes  de  pied  leva  ledit  comte  Ran- 
gon ,  lieutenant  gênerai,  et  le  seigneur  Caguin  autant  ; 
le  seigneur  .César  Fregouse  en  leva  nombre  pareil ,  avec 
deux  cens  chevaux  légers  :  le  seigneur  Palvoisin  Vis- 

conte,  milannois;  le  seigneur  Pierre  Strozzi,  floren- 
tin ;  le  seigneur  Balthasar,  dit  chevalier  Azzal ,  ferra- 
rois,  chacun  mille  hommes  :  le  seigneur  Beringer  de 
Caldore,  napolitain  ;  comte  de  Monte,  de  Rise,  et  Jean 
de  Turin,  florentin,  chacun  cinq  cens;  le  seigneur  A.ve- 
rolde,  bressan,  et  le  seigneur  Bandin,  de  Tuscane,  cha- 
cun quatre  cens;  et  ledit  Bandin,  outre  ses  gens  de 
pied,  deux  cens  chevaux  légers.  Autres  deux  cens  che- 
vaux légers  leva  le  sire  de  Taix  ;  et,  bien  qu'il  fust  de 
nation  François,  et  l'un  des  gentilshommes  de  la  cham- 
bre du  Boy,  se  trouvant  toutefois  en  Italie,  où  il  avoit 
esté  pieça  envoyé  pour  recevoir  au  service  du  Roy  le 
comte  Galiot  de  la  Mirandole ,  il  fist  saditte  trouppe 
d'Italiens.  Assemblez  qu'ils  furent,  ledit  seigneur  comte 
Rangon  ordonna  et  fist  sçavoir  à  tous  qu'ils  se  tinssent 
présts  à  partir  au  vingtiesme  jour  d'aoust. 

Les  sires  d'Annebault  et  de  Burie ,  estans  en  la 
ville  de  Turin,  ce -temps  pendant  ne  laissoient  rien, 
ne  jour  ne  nuict,  en  arrière  de  tout  ce  qui  affiert  et 
appartient  à  bons  et  diligens  capitaines,  et  bien  ex- 
périmentez aux  affaires  de  la  guerre  ;  se  donnans 
garde  songneusement  de  ne  donner  occasion  n'oportu- 
nité,  ou  à  l'ennemy,  ou  aux  gens  de  la  ville  nouvel- 
lement reduitte  à  Tobeissance  du  Roy,  d'oser  faire  des- 
seing ou  entreprise  sur  eux.  Ne  se  contentoient  point 
toutefois  de  ce  faire  tant  seulement ,  lïe  de  bien  as- 
seoir ,  revisiter  et  raffreschir  leurs  guets  ,  mais  se 
tenoient  tousjours  prests  et  appareillez  à  toutes  oc- 
casions et  oportunitez  que  leur  bailloit  ledit  ennemy 
de  faiye  des  saillies  hors  la  ville  ,  quand  ils  veoienfc 
ledit  ennemy  approcher  d'eux  trop  asseui  ement ,  et 
que,  sans  se  bazarder  témérairement,  ils  luy  pou- 

voient  donner  quelque  venue  ;  et  puis,  cela  faict,  ils  se 
retiroient,  et,  quand  ils  en  voy oient  estie  le  temps, 
amenoient  le  plus  souvent  et  prisonniers  et  gros  butin 
de  bestes  aumailles  et  autre  bestial  dedans  la  ville. 
A  Ciria,  ville  suffisamment  tenable,  distante  environ 
de  sept  mille  de  chemin,  le  capitaine  Fabrice  Mara- 
iTiault.avoit  assemblé,  pour  envoyer  au  camp  impé- 
rial, toutes  sortes  de  grains  et  autres  vivres  qu'il 
avoit  peu  assembler  en  tout  le  paï's  à  Tenviron;  et 
avoit  laissé  trois  cens  hommes  à  la  garde  d'icelles  mu- 
nitions, lesquels,  estimans  n'avoir  grand  mestier  de 
guet,  et  que  les  François  avoient  assez  oii  s'employer  à 
le  bien  faire  en  leur  ville,  sans  faire  aucune  entreprise 
dehors,  vivoient  audit  lieu  de  Ciria  comme  s'ils  n'eus- 
sent eu  aucuns  ennemis  au  païs.  De  ce  fut  le  sire  d' An- 
nebault  adverty  par  ses  espies:  et  y  envoya  le  capitaine 
d'Essey ,  avec  environ  de  soixante  à  septante  che- 
vaux, et  les  capitaines  Auchy  et  de  Cany  avecques 
chacun  cinq  cens  hommes  de  pied  :  lesquels,  partans 
le  soir  après  le  guet  assis,  arrivèrent,  sans  estre  des- 
couvers,  au  pied  de  la  muraille,  et,  leurs  eschelles 
dressées,  furent  montez  dessus,  et  eurent  deffaict  ou 
repoulsé  les  escôuttes,  avant  que  ceux  qui  estoient 
couchez  aux  licts  eussent  loisir  de  se  vestir,  armer  et 
rendre  au  lieu  que  se  donnoit  l'alarme.  Ainsi  prindrent 
ils  la  ville ,  et  mirent  au  fil  de  l'espée  tous  ceux  es- 
quels  ils  trouvèrent  resistence  ;  et ,  après  avoir  chargé 
de  vivres  et  butin  tous  les  chevaux  et  bestes  portans 
charge,  et  faict  acheminer  devant  eux  tout  ce  qu'ils  y 
trouvèrent  de  bestial,  se  retirèrent  sans  rencontre  de- 
dans Turin.  Peu  de  jours  après  furent  aussi  prises,  par 
ceux  de  laditte  garnison  de  Turin,  les  villes  de  Pii- 

voiles,  Aveillanne  et  Saint  Ambrois,  combien  qu'audit 
lieu  d' Aveillanne  y  eust  de  garde  au  dessus  de  deux 
cens  bons  hommes  de  guerre. 

L'heureux  succès  desdittes  légères  entreprises  donna 
cueur  à  laditte  garnison  d'aspirer  et  oser  entreprendre 
des  choses  plus  grandes,  et  vint  en  fantasie  au  sire 
d'Annebault  d'essayer  à  surprendre  Fossan  ;  mais,  sur 
ces  entrefaicles,  et  sur  le  poinct  qu'il  ordonnoit  ceux 
qui  dévoient  conduire  ceste  entreprise,  le  seigneur 
Marc  Antoine  de  Cusan  eut  nouvelles  par  ses  espics, 
dont  il  advertit  lesdits  sires  d'Annebault  et  de  Burie , 
qu'à  Savillan  (  oîi  l'Empereur  avoit  laissé  seize  pièces 
d'artillerie,  que  grosse  que  moyenne,  les  poudres, 
J)Oulets,  cordage,  et  tout  autre  équipage  à  ce  mestier 
appartenant ,  avecques  une  grosse  provision  de  har- 
nois ,  tant  à  la  légère  que  pour  hommes  de  pied  )  les 
gens  qu'il  y  avoit  laissez  en  garnison  alloient  fourrager 
etvivander,  sans  craincte  ne  respect,  es  villages,  des 
environs,  et  que  facilement  on  les  pourroit  surpren- 
dre,  et  se  saisir  de  la  ville  et  de  tout  ce  qui  estoit 
dedans.  Audit  Marc  Antoine,  qui  la  demandoit,  ils 
accordèrent  commission   de  ce  faire  ,   avecques    les 
deux  mille  hommes  de  pied  dont  il  avoit  charge  :  ils 
baillèrent  pour  compagnon  le  capitaine  Chambray, 
lieutenant  de  la  compagnie  dudit  sire  d'Annebault, 
avecques  le  nombre  de  cinquante  à  soixante  chevaux 
choisis  en  toute  la  compagnie.  Acheminez  qu'ils  fu- 
rent, ils  eurent  nouvelle  qu'assez  près  du  lieu  où  ils 
estoient,  s'estoient  présentement  retirez  en  un  clias- 
teau  aucuns  coureurs  des  ennemis,  portans  et  chassans 
devant  eux  un  gros  butin.  Si  tournèrent  la  teste  celle 
part,  et  prindrent  le  chasteau  d'assault,  encores  qu'il 

fust  vaillamment  et  pertinacement  deffendu  ;  et  y  fut 
pris  le  seigneur  de  Beneste  ,  de  la  maison  Prouvenne , 
et  le  baillif  Prouvenne,  son  frère  :  lequel  cliasteau  ils 
s'amusèrent  à  saccager,  par  aventure  plus  avarement 
que  prudemment;  car,  à  l'opinion  de  plusieurs,  ils  se 
fussent  faict  maistres  de  Savillan,  si,  sans  s'arrester 
ailleurs,  ils  fussent  allez  le  droict  chemin;  mais,  ce 
pendant  qu'ils  s'amusèrent  au  pillage,  les  ennemis, 
qui   eurent   advertissement  de  leur  entreprise  ,    en- 
voyèrent en  diligence  ce  qu'ils  peurent  amasser  de 
gens,  se  mettre  dedans  Savillan,  en  attendant  qu'eux 
avecques  plus  grande  force  y  arrivassent.    Lesdittes 
bandes,  qui  premièrement  y  arrivèrent,  levèrent  in- 
continant  les  ponts,  barrèrent  les  portes,  mirent  les 
gens  autour  de  la  muraille  et  aux  delTenses,  par  ce 
peu  qu'il  y  avoit  de  flanc,  des  arquebuses  à  croq, 
sacrets  ,  passevolans   et  autres  petites  pièces ,  se  pre- 
parans  en  diligence  de  soustenir  un  premier  assault , 
en  cas  que  besoing  fust  ;  et  ce  faisoient  tant  plus  asseu- 
rement  et  hardiment ,  par  ce  qu'ils  sçavoient  que  le 
secours  leur  arriveroit  bien  tost  après. 
.    Noz  gens,  quand  ils  furent  es  faulxbourgs,  et  sceu- 
rent  que  leur  entreprise  estoit  descouverte  et  la  ville 
pourveiie  de  gens,  feirent  aumoins  esdits  faulxbourgs 
tout  le  dommage  qu'ils  peurent  aux  ennemis,  rom- 
pirent et  debriserent ,  à  coups  de  haches  et  de  mar- 
teaux, deux  gros  canons  qu'ils  y  trouvèrent,  en  sorte 
que,  sans  les  refondre,  on  ne  peust  s'en  servir  à  un 
besoing;  partirent  entre -eux  tous  les  harnois  de  la 
munition  de  l'Empereur,  et,  au  demourant,  feirent  bu- 
tin de  tout  ce  que  bon  leur  sembla.  Les  capitaines, 
qui  avoient   mis  des  descouvreurs  sur  les  champs , 


go  [i536]  MEMoinEs 

eurent  tantost  advis  que  le  capitaine  Jacques  dé  Sca- 
lenge  approçhoit  avec  le  nombre  (à  ce  qu'ils  en  avoient 
peu  juger)  environ  de  deux  milles  hommes,  et  bien 
autant  de  gens  du  païs  amassez  par  les  villages  ;  et 
pource,  voyans  que  force  leur  estoit  de  venir  au  com- 
bat ,  se  délibérèrent  faire  de  nécessite'  vertu  ,  et  en 
toute   diligence  rassemblèrent  et   mirent  leurs  gens 
aux  champs,  bien  rengez  et  serrez  ensemble,  ceux  de 
cheval  des  deux  costez  sur  les  aisles;  et,  sans  attendre, 
chargèrent  incontinant  les  ennemis,  lesquels  ils  trou- 
vèrent assez  en  desordre,  par-ce  qu'ils  s'estoient  bas- 
tez  de  venir,  en  espérance  de  trouver  et  surprendre  les 
nostres  audit  desordre,  et  amusez  au  pillage  parmy 
les  rues.  Les  ennemis  soustindrent  ce  premier  choc 
avecques  plus  grande  hardiesse  qu'obstination  ;  mais 
tost  après  se  commencèrent  à  retirer  et  se  mesler 
parmy  les  amassez  du  païs,  en  telle  confusion,  que 
pour  se  mettre  en  roupte  il  ne   restoit  plus  que  de 
tourner  le  doz.  Noz  gens  de  cheval,  incontinant  qu'ils 
les  veirent  esbranlez  et  en  suspens  du  combat  et  de  la 
retraitte,  les  chargèrent  de  telle  furie,  qu'ils  les  con- 
traignirent à  tourner  le  doz;  et  sur  ce,  noz  gens  de 
pied  les  suivirent  de  près,  et  mirent  en  telle  roupte,  que 
de  là  en  avant  y  eut  de  la  tuerie  plus  que  de  combat. 

Le  capitaine  Scalenge,  voyant  ceste  desconfiture ;, 
et  que  desja  exhortation  ne  chastiement  ne  luy  prouf- 
fitoient  envers  eux,  depescha  des  mieux  montez  de 
sa  trouppe,  pour  aller  advertir  en  diligence  le  sei- 
gneur Jean  Jacques  de  Medicis,  marquis  de  Mari- 
gnan ,  de  Testât  et  danger  où  il  se  trouvoit.  Ledit 
Jean  Jacques  amenoit  deux  mille  lansquenets  en  sa 
compagnie,  lesquels,  s'ils  fussent  promptement  sur- 

venuz,  et  que  force  eust  esté  à  noz  gens,  desja  las  et 
travaillez,  de  combattre  en  pleine  campagne  une  telle 
trouppe  de  gens  fraiz  et  reposez,  il  n'y  a  point  de 
doubte  qu'ils  n'eussent  esté  deffaits.  La  poulsiere  que 
levoient  iceux  lansquenets  en  approchant,  donna  oc- 
casion aux  capitaines  Cusan  et  Chambray  de  faire 
sonner  la  retraitte  et  de  cesser  la  chasse  commencée  : 
si  est-ce  qu'ils  en  tuèrent  plus  de  trois  cens,  et  en  bles- 
sèrent beaucoup  d'avantage  :  de  neuf  enseignes  en  prin- 
drent  sept;  leurs  gens  de  cheval,  en  s'enfuyant,  arra- 
chèrent les  autres  deux  des  mains  des  portenseignes, 
de  peur  que  noz  gens  les  prinssent  comme  les  autres. 
Les  capitaines,  voyans  la  poulsiere  croistre  et  s'ap- 
procher tousjours,  et  doubtans  que  leurs  gens,  qui 
avoient  le  corps  travaillé  du  chemin  et  les  l)ras  las.de 
frapper  sur  l'ennemy,  ne  fussent  point  pour  soustenir 
le  choc  de  ceux  qui  survenoient  fraiz  et  entiers,  ré- 
veillèrent leurs  gens  ,  et  se  mirent  au  retour  par 
autre  chemin  que  celuy  par  où  ils  estoient  venuz  ;  et, 
advertirent  le  sire  d' Annel)ault ,  par  homme  exprès  et 
bien  monté,  du  chemin  qu'ils  entendoiént  faire,  à  ce 
qu'il  envoyast  du  secours  au  devant  d'eux  :  dont  bien 
et  heureusement  leur  en  advint  ainsi  que  l'issue  le 
monstra  par  effect  ;  car,  ainsi  qu'ils  marchoient  après 
leur  butin  et  bagage,  qu'ils  avoient  envoyé  devant 
avec  une  trouppe  d'arquebusiers  pour  l'accompagner, 
et  eux  le  suivans,  avec  le  surplus  de  noz  gens,  au  petit 
pas,  de  peur  que,  si  l'ennemy  les  acconsuivoit,  ils 
fussent  rompus  et  deffaicts  plus  de  leur  lasseté  pro- 
pre ,  que  par  la  force  et  vertu  dudit  ennemy ,  arri- 
vèrent sur»eux  les  avant -coureurs,  lesquels,  en  les 
chargeant  et  puis  se  retirans  par  fois  et  alternative- 

ment ,  tendoient  à  les  arrester  et  amuser  jusques  à 
ce  que  la  grosse  trouppe  les  approchast. 

Noz  capitaines,  qui  entendoient  bien  à  quelle  fm 
les  autres  tendoient,  tascherent  plus  à  cheminer  pour 
se  tirer  hors  du  danger,  qu'à  repoulser  trop  avant 
lesdils  avant- coureurs  ;  et  s'ils  estoient  aucunefois 
si  pressez  que  force  leur  fust  de  tourner  le  visage,  ils 
le  faisoient  de  sorte  que  l'ennemy  en  rapportoit  de  la 
perte,  et  eux  soubdainement  acconsuivoient  et  lias- 
toient  la  trouppe  de  marcher.  Advint  toutefois  que  le 
seigneur  Cusan  eut  en  la  teste  un  coup  d'arquebuse , 
qui  l'empescha  de  si  grandement  faire  son  devoir  que 
jusques  alors  il  avoit  faict  ;  et  peu  à  peu  les  ennemis 
se  renforçoient  de  gens  qui  arrivoient  par  trouppes  et 
à  la  file  :  de  manière  que  les  nostres  estoient  en  danger 
de  desconfiture  ,  si  le  secours  envoyé  par  le  sire 
d'Annebault  ne  leur  fust  arrive'  à  ce  besoin.  Mais  il 
arriva  si  à  propos,  que,  sur  le  poinct  et  au  lieu  où 
les  ennemis  avoient  pris  le  large ,  tendans  à  enclorre 
les  nostres  de  toutes  parts,  noz  gens  de  cheval  en- 
voyez fraiz  à  les  secourir,  s'embattirent  pesle-mesle 
parmy  leurs  gens  de  pied  qui  estoient  espars,  et,  les 
travaillant,  tuaiit  et  chassant,  les  contraignirent  de 
se  ren'ger  ensemble,  et  donnèrent  temps  et  lieu  à 
noz  gens  de  pied  de  se  retirer,  lesquels  estoient  de 
lasseté  à  demy  recreuz  et  combattus.  Lesdits  gens  de 
cheval  estoient  jusques  au  nombre  de  deux  cens,  et 
les  menoit  le  sire  d'Alegre,  homme  hardy,  entrepre- 
nant, et  sage  autant  que  nul  autre  capitaine  de  son 
temps  ;  après  luy  nîarchoient  de  gens  de  pied  jusques 
au  nombre  de  douze  cens.  Au  moyen  duqwel  secours, 
les  nostres,  avec  bien  peu  de  perte  (quant  aux  gens), 

se  retirèrent  avec  leur  butin  et  bagage  dedans  Turin 
à  sauveté.  Toutcsfois  le  seigneur  Cusan  se  trouva  si  las, 
tant  du  chemin  que  de  sa  blessure,  qu'il  fut  contrainct 
de  s'arrester  à  Pignerol ,  auquel  lieu  il  mourut  bien 
peu  de  jours  après ,  laissant  bon  nom  et  grand  regret 
de  luy  entre  les  vivans. 

Au  mesme  temps  que  ces  choses  se  faisoient  en 
Piempnt,  le  comte  de  Nansau,  après  avoir  saccagé 
Guyse  et  toutes  les  villes  champestres  à  Tentour,  met- 
tant le  feu  par  tout  où  il  passoit,  et  emmenant  proye 
et  butin  d'hommes,  de  bestial  et  de  biens  meubles, 
conduisoit  son  armée  droict  au  chemin  de  Sainct 
Quentin.  Monseigneur  le  mareschal  de  La  Marche  (0, 
qui  avoit  ja  commencé  de  fortifier  la  ville  de  Laon, 
en  deslogea  incontinant  qu'il  entendit  ceste  nouvelle, 
délibéré  de  s'aller  mettre  dedans  ledit  Sainct  Quentin  y 
tant  il  avoit  ceste  entreprise  à  cueur  de  se  trouver 
chef  assiégé  en  une  ville,  pour  donner  preuve  du 
cueur,  du  soing ,  de  l'industrie  et  diligence  qu'il  au- 
roit  à  endurer  un  siège,  soustenir  un  assairlt,  et  in- 
venter les  moyens  de  bien  garder  et  deffendre  une 
ville.  Mais  sur  chemin  il  fut  adverty ,  par  ses  des- 
couvreurs, que  l'ennemy,  ayant  eu  .advis  du  bon  or- 
dre qui  estoit  mis  à  la  garde  et  deffense  dudit  Sainct 
Quentin,  avoit  tourné  bride  soudainement,  et  tiroit 
le  chemin  de  Peronne,  pour  avoir  sceu  que  laditte 
ville,  encores  qu'elle  fust  forte  par  la  nature  et  assiette 
du  lieu,  n'estoit  toutesfois  assez  fortifiée  suffisam- 
ment, et  encores  moins  fournie  du  nombre  de  gens 
qui  estoit  requis  à  la  tenir  contre  une  si  grosse  puis- 

(O  Le  mareschal  de  La  Marche  :  il  s'agit  ici  du  marécliaj  de  Fleu- 
xange  ,  dont  les  Mémoires  précèdent  ceux  de  du  Bellay. 

sauce.  Et  à  ceste  cause,  ledit  seigneur  maresclial, 
aussi  changeant  de  délibération,  tourna  son  chemin 
devers  laditte  ville  de  Peronne,  environ  le  dixiesme 
jour  d'aoust.  Partant  le  camp  des  ennemis  d'un  petit 
village,  ou  plustost  censé,  appele'e  La  Catelle,  somma 
en  passant  le  cliasteau  d' Aplincourt ,  qui  se  rendit  in- 
continant,  car  il  avoit  esté  abandonné  pour  non  te- 
nable.  Au  lendemain  ils  passèrent  la  rivière  de  Somme, 
au  dessus  dudit  cliasteau,  et  vindrent,  gaslans  et  brus- 
lans  tout  le  païs,  jusques  auprès  de  Peronne.  Le  mesme 
jour  y  estoit  entré  le  sire  de  Cercus,  avec  mille  hommes 
de  pied  qu'il  avoit  en  charge  particulière,  de  la  légion  de 
Picardie,  dont  il  estoit  capitaine  gênerai;  et,  nonobstant 
que,  à  venir  de  Ham,  dont  il  estgit  party  environ  mi- 
nuict,  et  depesché  par  monseigneur  le  duc  de  Yen- 
dosmois,  il  luy  eust  convenu  passer  à  travers  les  vi- 
lages  et  censés  ,  qui  encores  fumoient  de  feu  que 
l'ennemy  en  passant  y  avoit  bouté,  si  avoit -il  eu  si 
bonnes  guides,  et  tant  bien  s'estoit  tenu  sur  ses  gar- 
des, qu'il*  y  estoit,  sans  aucune  perte,  passé.  Le  len- 
demain y  entra  mondit  seigneur  le  mareschal,  avec 
cent  hommes  d'armes;  et  luy  servit  aussi  l'obscurité 
des  fumées  du  païs  que  les  ennemis  avoient  bruslé,  à 
ce  qu'il  ne  fust  descouvert  par  eux  sur  le  chemin.  Sur 
le  soir ,  le  comte  de  Nansau ,  après  s'estre  long  temps 
pourmené  à  l'entour  de  la  ville  pour  la  recognoistre , 
s'en  vint  loger  assez  près  de  l'abbaye  du  mont  Sainct 
Quentin ,  autant  fasché  en  son  courage  d'avoir  failly 
à  surprendre  la  ville  avant  que  gens  y  fussent  entrez , 
comme  au  contraire  furent  contens  messeigneurs  les 
ducs  de  Vendosme  et  de  Guyse,  quand  ils  sceurent  que 
lesdits  seigneurs  mareschal  et  de  Cercus  estoient  entrez 

dedans  àsauveté;  car  ils  avoient  bien  bonne  espérance 
que  les  nouvelles  bandes  qu'ils  faisoient  lever  en  toute 
la  Picardie  et  la  Champagne,  et  la  levée  des  lansque- 
nets qu  ils  attendoient,  soubs  la  charge  du  capitaine 
Nicolas  de  Pvusticis,  dit  le  Bossu,  seroient  arrivez  et 
prests  assez  à  temps  pour  venir  lever  ledit  siège  de 
Peronne.  Tel  estoit  Testât  de  noz  affaires  en  la  Bel- 
gicque. 

Du  pais  des  ligues,  outre  les  huict  milles  Suisses  de 
la  levée  faite  par  messire  Louis  d'Anguerant,  seigneur 
de  Bois  -  Rigault ,  lesquels  en  plus  grand  partie  es- 
toient  arrivez  au  camp ,  et  en  partie  y  arrivoient  de 
jour  en  jour  par  des  chemins  un  peu  longs  et  des- 
tournez ,  mais  plus  asseurez  que  le  droict  chemin, 
pour  le  destourbier  et  empeschement  des  passages, 
messire  Estienne  d'Aygue,  seigneur  de  Beauvois,  et 
Guillaume,  seigneur  d'Yzernay,  l'un  gentilhomme.de 
la  chambre,  et  l'autre  varlet  de  chambre  ordinaires 
du  Roy,  en  avoient  faict  une  autre  presque  de  pareil 
nombre,  ausquels,  à  raison  qu'ils  arrivoient  par  divers 
chemins  au  lieu  qui  leur  estoit  assigné ,  selon  qu'ils  se 
desroboient  à  la  fde  de  leur  païs ,  outre  le  sceu  ou 
soubs  dissimulation  des  supérieurs  et  magistrats  de  leurs 
cantons ,  on  bailloit  guides  et  commissaires  pour  les 
conduire  par  les  estappes,  qui,  à  ceste  fin,  avoient 
esté  ordonnées,  par  le  plus  court  chemin,  droict  à 
Valance ,  où  ils  estoient  recueillis  par  commandement 
du  Roy,  qui  à  tous  les  capitaines  fist  faire  présent  de 
cheines  d'or  pesantes  chacune  cent  escus,  et  les  ad- 
dressoit  au  sire  de  Montmorency,  son  lieutenant  gê- 
nerai; lequel,  ainsi  qu'ils  arrivoient,  leur  faisoit  dé- 
livrer les  quartiers  au  camp,  pour  se  loger  chacun 

avecques  sa  nation ,  faisant  retirer  en  sondit  camp  et 
au  dedans  du  fort,  tous  ceux  qui  sans  son  ordon- 
nance avoient  dresse'  leurs  tentes,  ou  faict  leurs  loges 
au  dehors.  Enquoy  faisant ,  et  usant  parmy  ses  soldats 
d'une  sévérité  de  discipline  militaire  attrempée  de 
équité,  selon  les  occasions,  il  obtint  en  bien  peu  de 
temps  que,  nonobstant  que  son  armée  consistast  de 
nations  non  seulement  diverses  quant  aux  pais,  mais 
aussi  en  opinions  et  sectes  contraires,  l'ordre  et  police 
furent  tels  entre-eux  ,  que  son  camp  à  ceux  qui  y 
arrivoient  monstroit  plus  face  et  apparence  d'une  cité 
policiée  ,  que  d'un  camp  ainsi  freschement  et  de  si  di- 
verses nations  assemblé. 

L'Empereur,  au  commencement  qu'il  entreprit  la 
guerre  en  France  ,  faisoit  bien  son  compte  que  le  Roy 
ne  recouvreroit  point  ne  de  lansquenets  ne  de  Suisses  : 
de  Turin,  il  n'eust  jamais  pensé  qu'il  eust  eu  moyert 
de  tenir  :  de  la  Belgique,  il  la  comptoit  desja  pour 
chose  sienne.  Mais ,  peu  après  qu'il  fut  entré  en  Pro- 
vence, et  qu'il  entendit  certainement  qu'il  arrivoit 
tousjours  au  Roy  quelques  bandes  de  lansquenets;  que 
de  Suisses  il  en  recouvroit  plus  qu'il  ne  vouloit;  qu'en 
Italie  il  avoit  faict  son  amas,  et  ses  gens  estoient  desja 
prests  à  marcher  ;  qu'en  la  'Belgicque  la  guerre  y  se- 
roit  plus  longue  et  difficile  qu'il  ne  Tavoit  espéré  ;  et 
d'avantage,  que  sur  la  mer  Oceane  ses  subjets  ordinai- 
rement y  recevoient  perte,  et  sur  la  Méditerranée  noz 
galleres  se  pourmenoient  en  liberté  :  alors  eut  il  cer- 
taine cognoissance  qu'il  n'auroit,  sans  ayde  d'autruy, 
telle  issue  qu'il  la  desiroit  de  son  entreprise.  11  se  dé- 
libéra d'essayer  tous  moyens  possibles  pour  attirer 
le  sainct  Père  et  la  ligue  d'Italie   h  communication 


Dt  GUlLLXtJME  DU  CFXLA.Y.     [l536]  97 

de  frais  et  société  de  ceste  guerre.  Et  à  ceste  fin  avoit  il 
depesche'  le  seigneur  Ascagne  Colonne,  avecques  pou- 
voir, instructions  et  lettres  audit  sainctPere  et  à  tous 
les  princes  et  potentats  d'Italie ,  protestant  envers  eux 
(non  qu'ainsi  fust,  mais  pource  qu'il  servoit  à  son  in- 
tention) que,  entreprenant  la  guerre  contre  le  royaume 
de  France,  jamais  il  ne  l'avoit  faict  pour  sa  particulière 
et  propre  querelle,  mais  en  contemplation  du  bien  pu- 
blic et  du  repos  commun  de  toute  Italie ,  pour  diver- 
tir l'insatiable  cupidité  du  Roy,  de  la  continuation  de 
faire  guerre  en  icelle  -,  qu'eux  mesmes  sçavoient  bien, 
et  il  les  en  appelloit  à  tesmoignage,  qu'il  n'avoit  laissé 
aucune  voye  intentée  pour  obtenir  du  Roy  que  leurs 
diOërends  fussent  plus  tost  vuidez  par  ordre  et  forme 
de  droict  et  justice,  ou  par  appoinctement  équitable, 
que  non  par  armes  et  voye  de  faict,  et  jusques  à  s'es- 
tre  condescendu  de  donner  au   duc  d'Angoulesme, 
troisiesme  fils  dudit  seigneur  Roy,  Testât  et  duché  de 
Milan,  qui  toutesfois  luy  appartenoit,  non  seulement 
comme  à  empereur,  mais  en  son  propre  nom,  premiè- 
rement, comme  chose  conquise  par  armes  et  par  le 
droict  de  la  guerre,  et  secondement,  comme  cédée  à 
luy  par  le  transport  du  vray  seigneur.  Francisque 
Sforce ,   qui  estoit  droict  indubitable  ;  et  que ,  quand 
ores  il  ne  tiendroit  qu'à  vuider  ses  mains  dudit  estât 
et  duché  de  Milan,  qu'il  ne  se  trouvast  moyen  de 
paix  en  la  chrestienté,  luy  estoit,  de  son  costé,  prest 
à  y  entendre,  et  d'en   disposer  entièrement,  par  le 
consentement  et  advis  commun  de  tous  lesdits  princes 
et  potentats  d'Italie  :  tant  s'en  faudroit  qu'il  eust  son 
bien  particulier  en  plus  grande  recommandation  que 
le  public  ;  mais  que ,  nonobstant  tous  les  devoirs  où  il 
ï9-  7 

s'estoit  mis  si  grandement,  le  roy  de  France  avoit 
tousjours  superbement  et  obstinément  refuzé  toutes 
lionestes  et  raisonnables  offres,  et  préféré  la  guerre 
injuste,  cruelle,  et  d'incertaine  issue,  à  une  lionneste, 
utile  et  certaine  paix ,  jusques  à  dresser ,  encores  à 
présent,  nouvelle  armée  en  Italie  ;  en  quoy  il  donnoit 
bien  évidemment  à  cognoistre  combien  il  avoit  plus 
d'affection  à  travailler  l'Italie,  qu'à  deffendre  son  pro- 
pre royaume,  auquel  il  avoit  si  grand  faix  de  guerre 
sur  les  bras.  Si  toutesfois  il  estoit  mis  ordre  à  obvier 
que  ledit  seigneur  roy  de  France  ne  mist  ensemble 
les  forces  qu'il  avoit  levées  audit  pais  d'Italie,  ledit 
seigneur  Empereur  ne  doubtoit  point  qu'il  ne  rem* 
portast  de  France  une  si  grande  et  insigne  victoire , 
qu'il  asseuroit  à  perpétuité  le  repos  et  tranquilité 
d'Italie,  attendu  que  autre  quelconque  ne  la  trou- 
bloit,  sinon  seulement  ledit  roy  de  France. 

Toutes  ces  choses  doncques  considérées,  il  con- 
cluoit  en  ses  instructions,  que,  comme  ainsi  fust  que 
luy,  qui  estoit  leur  prince  souverain  et  empereur,  eust 
lors  à  entretenir  en  terre  et  en  mer,  en  divers  lieux 
et  en  mesme  temps ,  quatre  grosses  et  puissantes  ar- 
mées ,  plus  pour  le  bien  et  repos  d'entre  eux  que 
pour  aucune  offence  à  luy  particulièrement  faicte ,  et 
à  ce  qu'Italie  ne  soit  assubjectie  à  domination  et  sei- 
gneurie estrangere,  leur  vray  office  et  debvoir  estoit 
de  luy  donner,  en  leur  propre  cause,  ayde  et  secours, 
ou  pour  mieux  entreprendre  de  consentement  com- 
mun, et  à  communs  despens  avecques  luy,  la  tuition 
et  deffense  de  la  liberté  d'Italie ,  à  laquelle  faillans 
à  ce  besoing,  en  quoy  pourront  ils  jamais  recognoistre 
l'obligation  qu'ils  ont  envers  elle,  qui  les  a  heureuse- 

ment  produicts,  eslevez,  nourris  en  la  meilleure  et 
plus  amené  et  gratieuse  contre'e  du  monde?  ou  quelle 
chose  peult  elle  jamais  avoir  affaire  d'eux ,  si  elle  ne 
l'a  en  la  deffense  et  protection  de  sa  liberté'?  Telles 
estoient  les  remonstrances  que  le  seigneur  Ascagne 
estoit  chargé  de  faire  universellement  à  tous ,  et  par- 
ticulièrement à  un  chacun  des  Estats ,  princes  et  po- 
tentats d'Italie.  Au  sainct  Père  il  avoit  à  les  faire  pres- 
que pareilles  ;  mais  il  estoit  expressément  charge'  de 
luy  dire  et  faire  entendre  d'avantage  comment  le  Turc 
faisoit  ses  préparatifs  pour  faire  en  chrestienté  une 
descente  plus  grande  et  mieux  equippe'e  qu'il  n'en 
avoit  encores  faict  jamais,  et  qu'à  la  prochaine  prime- 
vère il  seroit  prest  à  y  descendre  en  personne,  et  qu'en 
unmesmetempsil  vouloit,  et  par  terre  et  par  mer,  as- 
saillir les  royaumes  de  Naples  et  de  Sicile ,  et  là  se 
fortifier  et  y  faire  son  magazin  de  tous  equippages  de 
guerre,  pour,  à  toutes  ses  commoditez,  poursuivre  le 
surplus  de  l'Italie ,  et  de  là  se  transporter  par  toute 
la  chrestienté'.  Et,  afin  que  ledit  sainct  Père  n'en  fust 
en  doubte,  avoit  aussi  ledit  seigneur  Ascagne  charge 
de  remonstrer  à  Sa  Saincteté  comment  desja  Barbe- 
rousse  estoit  arrivé,  avecques  son  armée,  en  la  mer  Mé- 
diterranée, qui  la  tenoit  en  telle  subjection,  que  le 
navigage  par  icelle  estoit  interdit ,  au  moins  mal  seur 
aux  Ghrestiens;  et  mesmement  parc^  que  le  roy  def 
France  indubitablement  s'estoit  uny  et  alié  avecques 
iceluy  Turc ,  et  qu'il  en  avoit  osté  le  masque  et  cessé 
toutes  dissimulations,  car  ouvertement  il  le  semon- 
noit  et  pressoit  de  descendre ,  si  que,  toutes  excusa- 
tions  cessantes,  ledit  sainct  Père  ne  pouvoit  dissimuler 
que,  pour  donner   exemple  à  tous  les  Estats  de  la 

Glirestienté ,  il  ne  fust  le  premier  à  les  exhorter  et  à 
commencer  luy-mesme  de  prendre  les  armes ,  et  que 
chacun,  en  ce  commun  danger,  apportas!  quelque  re- 
mède et  soulagement,  ainsi  que  le  requeroit  leur  deb- 
voir  envers  la  commune  patrie,  envers  la  foy  et  la 
religion  cbrestienne ,  ensemble  la  considération  de  la 
cause ,  du  temps ,  du  salut  à  présent  et  de  la  liberté 
à  l'advenir.  Adjoustoit  encores ,  afin  que  ceste  entre- 
prise ne  fust  infructueuse  à  Sa  Saincteté ,  que  l'Em- 
pereur, en  ce  faisant,  estoit  content,  et  luy  ofTroit  de 
disposer  entièrement  de  l'Estat  et  duché  de  Milan, 
ainsi  qu'il  plairoit  à  saditte  Saincteté ,  avecques  parti- 
cipation de  la  seigneurie  de  Venise,  en  ordonner. 

Le  premier  jour  d'aoust  estoit  ledit  seigneur  Asca- 
gne  arrivé  à  Rome  :  le  lendemain  il  eut  audience,  et 
exposa  la  créance  dessusditte,  en  présence  et  compa- 
gnie du  comte  de  Sifuentes,  ambassadeur  ordinaire 
de  l'Empereur  envers  ledit  sainct  Père.  Apres,  s'es- 
tant  ledit  comte  retiré,  il  parla  encores  à  Sa  Saincteté 
à  part ,  et  luy  offrit  que  ledit  seigneur  Empereur  ce- 
deroit  et  transporteroit  ledit  Estât  et  duché  de  Milan 
à  l'un  des  nepveux  de  saditte  Saincteté  (0,  et  feroit, 
au  surplus,  que  le  duc  de  Ferrare  (  touchant  les  choses 
qu'il  avoit  controverses  avecques  elle  )  et  le  duc  d'Ur- 
bin  (  touchant  le  duché  de  Gamerin  )  en  transigeroient 
et  appointeroient  au  contentement  et  gré  d'icelle  Sa 
Saincteté,  moyennant  qu'elle  fust  seulement  contente 
entrer  en  la  ligue  d'Italie,  c'estoit  à  dire,  d'en  dechas- 
ser  entièrement  le  roy  de  France.  A  Gennes,  à  Lu- 
queSy  à  Florence,  à  Siene,  avoit  ledit  seigneur  Asca- 

(})  A  l'un  des  nepi^eux  de  saditte  Saincteté:  il  est  peut-être  ici  ques^ 
lijûu  de  Louis  Farnése ,  fils  de  Paul  UI. 

gne  exposé  sa  créance,  en  y  passant,  et  de  tous  avoit 
remporte'  une  mesme  response,  qui  fut,  en  somme, 
que,  tout  autant  qu'ils  valloient  et  pouvoient,  ilss'em- 
ployeroient  de  tresbon  cueur,  ainsi  qui  leur  seroit  or- 
donne' par  le  commun  advis  de  nostre  sainct  Père  et 
de  Sa  Majesté  impériale,  au  bien,  tuition,  deffence 
et  salut  d'Italie.  Ledit  sainct  Père,  après  qu'il  eut 
grandement  et  singulièrement  loué  FalFection  dudit 
seigneur  Empereur  à  procurer  le  bien  et  repos  par- 
ticulier d'Italie  et  le  commun  de  chrestienté ,  respon- 
dit,  au  surplus,  qu'il  ne  pouvoit  blasmer  l'advis  et  con- 
sidération de  Sa  Majesté  impériale,  de  transférer,  si 
possible  estoit,  la  guerre  hors  d'Italie  ;  mais  qu'il  loiie- 
roit  trop  plus  qu'elle  ne  fust  ne  là  n'ailleurs  entre 
les  Chrestiens  ;  car,  en  quelconque  part  qu'elle  se  face, 
soit  en  France ,  ^oit  en  Italie ,  entre  saditte  Majesté  et 
le  roy  de  France,  tousjours  falloit  il  que  le  sang  chres- 
tien  y  fust  espandu ,  et  qu'il  s'en  ensuivist  l'amoindris- 
sement et  debilitation  des  principales  forces  de  la 
chrestienté.  Et  quant  au  Turc,  Sa  Saincteté  estoit  bien 
asseurée  que  on  ne  scauroit  le  convier  à  veoir  un 
spectacle  plus  à  son  gré ,  qu'à  veoir  une  si  cruelle  et 
mortelle  guerre  entre  les  deux  plus  puissans  monar- 
ques d'icelle;  car  il  estoit  bien  à  penser  que,  qui- 
conque en  celle  guerre  soit  le  vainqueur  ou  le  vaincu , 
c'est  faire  un  pont  et  bailler  le  choix  audit  Turc  de 
venir  après  assaillir  lequel  que  bon  luy  sembleroit,  se 
tenant  seur  que  la  victoire  ne  pouvoit  estre  sinon 
dommageable  et  préjudiciable  aux  forces  et  puissance 
du  vainqueur  mesme  :  mais  que  tant  osoit  bien  Sa 
Saincteté  asseurer  ledit  seigneur  Empereur,  que,  pour 
cellç  année  qui  lors  couroit ,  le  Turc  ne  feroit  faire 

aucune  descente  en  clirestienté  ;  car  Sa  Sainctete  avoit 
eu  plusieurs  advis  certains  et  accordans  ensemble,  et 
mesmement  par  la  voye  des  ambassadeurs  vénitiens  à 
Constantinople,  que  le  Turc  estoit  résolu  entièrement 
de  ne  faire  autre  chose  pour  le  demourant  d'icelle  an- 
née, sinon  de  reparer,  en  tant  que  possible  luy  seroit, 
la  perte  et  dommage  qu'il  avoit  receu  en  Afrique ,  et 
recouvrer  la  commodité  qu'il  s'estoit  préparée  ,  et  de- 
puis avoit  perdue,  de  faire  quand  bon  luy  semblera 
descente  en  Italie.  Bien  advouoit  Sa  Sainctete  qu'il 
estoit  vray  que  ledit  Tilrc  ce-pendant  vouloit  donner 
ordre  (  encores  qu'à  cela  il  faillist)  de  préparer  sa  des- 
cente pour  l'année  qui  vient,  renforcer  le  nombre  et 
equippage  de  ses  vaisseaulx  de  mer ,  mettre  provision 
aux  finances  ,  aux  vivres ,  aux  munitions  et  à  la  levée 
de  ses  gens  de  guerre ,  pour  faire  laditte  descente  avec 
gros  elFort  et  grosse  puissance  ;  et  n'estre  rien  plus 
vray  que  tous  ses  plus  avancez  desseings  tendoient  sur 
la  Sicile  et  sur  Italie ,  ainsi  que  le  mandoit  Sa  Majesté 
impériale;  et  que,  pour  à  ce  remédier  et  obvier,  il 
n'estoit  possible  de  choisir  autre  meilleur  chemin  que 
celuy  qui  estoit  par  saditte  Majesté  mis  en  avant,  que 
condonner  chacun  au  bien  public  ses  querelles  et  ini- 
mitiez particulières,  et  que  tous  ensemble,  d'un  mu- 
tuel consentement ,  s'appliquassent  à  la  conservation 
et  delTense  du  salut  et  repos  commun  :  et  qu'à  ceste 
cause,  autant  qu'il  congratuloit  à  la  Majesté  dudit 
Empereur    ceste   sienne   continuation    en    bonne   et 
saincte  volonté  de  renouveller  la  pratique  de  paix  et 
union ,  autant  desiroit-il  d'y  employer  et  de  mettre , 
non  que  son  bien,  mais  aussi  sa  propre  vie  en  liazard, 
pour  estre  arbitre  et  moyenneur  de  ceste  paix  ;  pour 

laquelle  sienne  affection  et  volonté  mettre  à  exécu- 
tion ,  il  ne  sçavoit  trouver  meilleure  entrée  que  de  . 
persévérer  en  neutralité,  sans  condamner  prejudicia- 
blement  la  cause  de  l'une  des  parties ,  en  adhérant  et 
se  joignant  à  l'autre.  Tant  s'en  falloit  que,  par  une 
telle  voye  et  moyen ,  il  voulust  mettre  en  sa  maison 
aucun  Estât  ne  principauté,  au  dommage,  regret  ou 
desplaisir  d'autruy,  et  que,  quand  il  plairoit  à  Dieu 
luy  faire  tant  de  bien  et  de  grâce,  que  de  le  faire 
l'un  des  moindres  instrumens  qu'il  employast  à  l'exé- 
cution d'un  si  grand  heur ,  ceste  volonté  de  Dieu,  par 
luy  ensuivie,  luy  seroit  suffisant  contentement  et  sa- 
tisfaction de  son  travail  ;  si  que  plustost  il  souhaitte- 
roit  la  mort,  que  d'en  chercher  ou  accepter  autre 
loyer  ne  recompense. 

Desja  estoit  l'Empereur  arrivé  à  Aix ,  alors  qu'il 
eut  nouvelle  de  ceste  response.  Sur  son  chemin,  il 
avoit  receu  quelque  perte ,  mais  non  du  tout  si  grande 
en  efïëct  comme  elle  luy  avoit  esté  griefve  et  en- 
nuyeuse pour  la  qualité  de  ceux  qui  luy  avoient  faict 
le  dommage  ;  car  ce  avoient  esté  seulement  les  païsanw<; 
et  montaignars  qui  se  tenoient  embuschez  es  destours 
et  au  dessus  des  passages  estroicts  au  long  des  Alpes, 
et  par  occasions  sortoient  à  l'improviste,  aucunefois 
sur  les  avantcoureurs ,  et  aucunefois  sur  la  queue  de 
son  armée ,  en  sorte  qu'il  ne  se  pouvoit  eslargir  au- 
cunement, ne  cheminoit  journée,  que  de  deux  cens 
en  deux  cens  pas  il  ne  fust  forcé  de  s'arrester  et  de 
se  deffendre,  sans  toutefois  avoir  moyen  de  grande- 
ment endommager  lesdits  païsans,  lesquels,  soubdai- 
nement  qu'ils  se  voyoient  pressez ,  se  retiroient  à 
,  mont,  par  des  chemins  oblicques  et  incogneuz  à  au- 

très  qu'à  eux-mesmes,  ainsi  que  s'ils  se  feussent  éva- 
nouis de  veuë.  Au  desloger,  fut  contrainct  l'Empe- 
reur de  passer  au  long  d'une  tourelle ,  en  laquelle 
s'estoient  enfermez  jusques  au  nombre  de  cinquante 
hommes  du  pais,  avecques  des  arquebuses  qu'ils 
avoient  recouvertes,  en  intention  de  choisir  ledit  sei- 
gneur Empereur  à  leur  advis,  et,  quand  il  passeroit, 
descharger  tous  à  la  fois  sur  luy,  pour  le  tuer,  quoy 
qu'il  leur  en  peust  advenir  après  ;  car  ils  sçavoient 
bien  qu'ils  ne  pourroient  exécuter  une  telle  entreprise^ 
sans  que  la  vengeance  ne  s'en  ensuivist  parapres.  Et 
en  effect,  il  s'en  faillit  bien  peu  qu'ils  n'exécutassent 
leur  intention  ;  car  ils  en  tuèrent  un,  qu'ils  pensoient 
estre  l'Empereur,  à  cause  du  riche  accoustrement  qu'il 
avoit  sur  le  harnois ,  et  de  la  suitte  de  gens  après  luy 
qui  luy  deferoient  et  faisoient  honneur.  Force  fut  à 
l'Empereur  d'y  faire  amener  le  canon  et  y  arrester 
son  camp,  qui  en  souiï"rit  moult  de  malaise:  la  tour 
fut  batue  et  les  païsans  contraincts  de  se  rendre  à  la 
mercy  dudit  seigneur  Empereur,  lequel  les  fist  tous 
pendre,  tant  par  courroux  de  sa  demeure ,  que  pour 
exemple  qu'autres  n'eussent  par  après  la  hardiesse  de 
faire  telles  entreprises.  Et,  adverty  qu'en  un  petit  plain 
environne'  de  bois  à  l'entour,  et  assis  sur  la  crouppe 
d'une  montagne,  à  laquelle  ne  pouvoient  ses  gens 
arriver ,  s'estoit  retiré  un  nombre  de  païsans ,  avec 
femmes ,  enfans  et  bestial ,  fist  mettre  le  feu  e's  bois 
en  divers  lieux,  au  dessus  du  vent,  de  manière  que 
tous  y  furent  misérablement  bruslez ,  d'aucuns  en 
hors ,  qui ,  se  voulans  sauver  du  feu ,  tombèrent  es 
mains  des  ennemis,  qui  jamais  nen  receurent  un  à 
mercy  j  dont  fut  depuis  le  populaire  si  aigry  et  animé 

contre  l'Empereur  et  son  armée,  qu  oncques  homme 
qui  tombast  entre  leurs  mains  ne  trouva  d'eux  plus 
gratieuse  composition  que  de  cruelle  et  inhumaine 
mort. 

Audit  lieu  d'Aix  arriva  un  courrier  envoyé  par  le 
seigneur  Ascagne,  avec  lettres  et  advis  de  tout  ce  que 
ledit  seigneur  avoit  exploicté  ou  faict  de  sa  commis- 
sion ,  de  laquelle  il  n  avoit  remporté  le  fruict  qu'en 
avoit  ledit  seigneur  Empereur  espéré.  Si  commença 
lors,  en  considérant  et  pesant  les  affaires  plus  son- 
gneusement  et  diligemment  qu'il  n'avoit  faict  au  pa- 
ravant,  et  les  choses  estans  encores  en  leur  entier, 
appercevoir  et  cognoistre  que  ce  n'estoit  entreprise  lé- 
gère que   d'assaillir  un   roy  de   France  dedans  son 
royaume  ;  et  veoit  très  bien ,  mais  un  peu  tard ,  qu'il  ne 
luy  seroit  aucunement  possible  de  fournir  et  satisfaire 
long  temps  à  l'entretenement  de  tant  d'armées  qu'il 
avoit  en  tant  de  lieux,  et  en  mesme  temps.  Pour  y  re- 
médier eh  quelque  partie ,  et  puis  qu'il  estoit  entré  au 
lieu  dont  il  ne  se  pouvoit  ou  vouloit  ainsi  légèrement 
retirer,  il  s'advisa  d'envoyer  à  Anvers,  et  prier  les 
marchans  (ausquels  il  avoit  baillé  grandes  assigna- 
tions de  remboursement  sur  les  deniers  qui  luy  avoient 
esté  ottroyez  par  les  Estats ,  et  qui  provenoient  du  re^ 
venu  ordinaire  de  ses  royaumes  d'Espagne ,  Naples  et 
Sicile  )  qu'ils  se  contentassent  de  luy  prolonger  un  an 
le  terme  de  leur  remboursement,  afin  qu'il  se  peust 
ayder  d'icelles  assignations,  en  leur  donnant  recom- 
pense, telle  qu'ils  voudroient,  de  l'interest  qu'ils  pour- 
roient  avoir  à  cause  de  ceste  plus  longue  attente  de 
leurs  deniers.  Pour  à  ce  faire  les  induire,  il  n'y  ob- 
mist  moyen  quelconques  de  persuasion ,  entrelassant 

çnsemble  prières,  promesses,  recompense,  et  craincte 
de  plus  long  retardement,  s'il  advenoit,  de  maie  adven- 
ture,  qu'estant  ceste  guerre  de  plus  longue  dure'e  qu'il 
ne  l'avoit  espere'e  du  commencement,  son  armée  (que 
pieu  ne  voulust)  se  vint  à  deffaire  par  faulte  de  paie- 
ment; quoy  advenant,  il  estoit  à  craindre  et  penser 
que  son  ennemy  poulsast  sa  victoire  si  avant,  que  Sa 
Majesté  fust  par  ce  moyen  contraincte  de  leur  faillir^ 
à  son  grand  desplaisir  et  dommage. 

Ceste   depesche  faicte,  ledit  seigneur  Empereur, 
ayant  en  son  cueur  un  extrême  et  merveilleux  regret 
qu'ayant  tant  eu  d'heureuses  victoires  es  guerres  qui 
avoient  esté  menées  par  la  canduitte  seulement  de 
ses  capitaines,  luy  estant  en  personne  maintenant, 
avecques  telle  et  si  puissante  armée,  et  après  avoir 
bravade  de  la  sorte  que  chacun  sçavoit,  il  fust  con- 
trainct  de  s'arrester  si  longuement  sans  faire  aucune 
exécution  ou  honorable  exploict  de  guerre,  print  ea 
soy-mesme  délibération  nouvelle,  ou,  pour  mieux,  se 
résolut,  mais  trop  tard,  de  niettre  à  exécution  celle 
qu'il  avoit  au-paravant  prise ,  d'essayer  sa  fortune  et 
d'assaillir  vivement  son  ennemy  ;  laquelle  délibération 
luy  eust  peu,  certes,  et  luy  eust  esté  avantageuse,  s'il 
l'eust  exécutée  à  temps,  et  comme  la  raison  de  la  guerre 
le  vouloit,  alors  que  les  forces  du  Roy  n'estoient  encores 
unies ,  et  que  son  peuple  estoit  intimidé  pour  la  sou- 
daine et  non  attendue  descente  d'un  si  puissant  et  grand 
ennemy.  Au  dessoubs  de  Aix,  ayant  la  ville  au  doz, 
estoit  son  camp  logé  en  une  plaine ,  et  sur  deux  col- 
lines doucement  eslevées,  et  par  les  deux  costez  regar- 
dantes, en  icelle  plaine,  la  petite  rivière  de  Lary,  qui 
coule  au  long  des  murs  de  la  ville,  passant  par  le  mi- 

lieu  en  la  longueur  de  sondit  camp.  Estant  le  quin- 
ziesme  jour  d'aoust  en  iceluy  camp ,  il  choisit  jusques 
au  nombre  de  trois  raille  Espagnols,  quatre  mille  Ita- 
liens et  cinq  mille  lansquenets,  et,  sans  déclarer  son 
intention  à  autres  qu'aux  capitaines ,  les  fist  partir  en- 
viron la  minuict,  afin  d'arriver  où  il  pretendoit  avant 
que  noz  gens  en  eussent  nouvelles  :  luy  mesme  avant 
le  jour  fut  prest  à  cheval ,  menant  en  sa  compagnie  le 
duc  d'Albe,  espagnol  ;  le  seigneur  Alfonce  d'Avalos, 
marquis  du  Guast,  et  le  seigneur  dom  Ferrand  de 
Gonzague,  italiens,  et  le  comte  de  Horne,  alleman, 
accompagnez  de  toute  la  fleur  de  ses  gens  de  cheval. 
Et,  avecques  ceste  trouppe,  acconsuivit  ses  gens  de 
pied,  un  peu  après  le  soleil  levé,  assez  près  de  la  ville 
de  Marceille ,  en  une  combe  qui  s'estendoit  jusques  à 
la  plage  de  la  marine. 

En  celle  combe  il  fîst  arrester  ses  gens,  et,  prenant 
seulement  ledit  marquis  avecques  luy,  et  un  bon  nom- 
bre d'arquel)usiers,  marcha  en  personne  pour  reco- 
gnoistre  la  ville,  tenant  tousjours  les  chemins  creux 
et  les  voyes  obliques ,  pour  n'estre  descouvert  de  ceux 
de  dedans,  jusques  à  ce  qu'il  arriva  près  de  la  ville, 
à  un  ject  de  canon  ,  oîi  il  se  tint  couvert  d'une  masure 
de  maisons  n'agueres  abatues.  Et  de  là  il  fist  passer 
ledit  marquis  outre  la  masure,  avecques  gens  choisis 
arquebusiers ,  pour  recognoistre  de  près  un  endroict 
que  on  luy  avoit  dict  estre  propice  et  oportun  à  y 
planter  l'artillerie ,  et  sur  le  coste'  que  Ion  tenoit  la 
ville  plus  foible  et  moins  deffensable.  Ledit  marquis, 
en  regardant  l'assiette  du  lieu ,  apperceut  en  un  mesme 
temps,  et  que  la  ville  avoit  esté  diligentement  reparée 
en  cest  endroict,  et  que  luy  avoit  este  descouvert  de 

ceux  qui  faisoient  le  guet  sur  les  remparts,  et  que 
desja  estoient  sortis  gens  de  la  ville,  qui  avoient  prins 
le  chemin  hault,  afin  de  le  venir  enclorre  par  der- 
rière. La  cause  de  sa  descouverture  fut  telle  :  les  che- 
vaux que  l'Empereur  avoit  laissez  en  la  combe  dont 
j'ay  dessus  parlé,  commencèrent  fort  à  hannir,  et  tant, 
que  la  combe,  enclose  de  montagnes  d'une  part,  et  de 
la  mer  d'autre ,  en  retentissoit ,  en  sorte  que  le  vent 
çn  apportoit  le  bruit  jusques  dedans  la  ville  ;  qui  fut 
en  cause  que  ceux  qui  estoient  de  guet  sur  les  mu- 
railles, furent  d'autant  plus  ententifs  à  regarder  au 
tour  des  masures  et  chemins  creux,  autant  que  leur 
veuë  pouvoit  estendre  ;  et,  regardant  ainsi  curieuse- 
ment ,  ils  descouvrirent  ledit  marquis  ;  et  le  voyans 
près  et  à  peu  de  compagnie ,  avoient  mis  lesdits  ar- 
quebusiers dehors,  en  assez  bon  nombre,  tendans  à 
l'enclorre,  s'il  n' avoit  autre  suitte  que  ce  qu'ils  en  des- 
couvroient,  et  pour  estre  au  besoing  assez  forts,  au 
cas  qu'ils  trouvassent  autres  gens  en  embusche  parmy 
les  destours  et  chemins  croisans  entre  les  collines. 
Le  marquis ,  voyant  quil  estoit  descouvert ,  se  retira 
par  autre  chemin  qu'il  n'estoit  venu,  vers  la  masure 
dont  il  estoit  party,  et  fut  en  cause  que  ceux  du  guet 
apperceurent  que  derrière  icelle  y  avoit  encores  gens; 
et  pour  ce  firent  ils  encores  saillir  gens  de  renfort ,  et, 
addressans  à  cest  endroict  la  bouche  de  quelques  ca- 
nons ,  y  mirent  incontinant  le  feu ,  et  feirent  un  tel 
exploict,  à  cause  des  pierres  que  les  coups  de  canon 
escarterent  en  donnant  contre  laditte  masure ,  qu'il  y 
eust  des  gens  beaucoup  et  marts  et  blessez.  L'Empe- 
reur en  toute  diligence  se  retira  plus  loing  de  la  ville 
et  hors  de  la  portée  du  canon,  en  une  valée  qui  estaii 

couverte  entièrement  d'un  grand  et  large  iocher  du- 
quel sortoit  une  fontaine  d'eaue  vive,  auprès  de  la- 
quelle il  fist  un  léger  repas.  Et  puis ,  après  avoir  com- 
muniqué sa  délibération  avecques  les  principaux  des 
capitaines  estans  avecques  luy,  il  ordonna  le  duc 
d'Albe  et  le  comte  de  Horne  pour  demourer  es  envi- 
rons de  Marceille ,  monstrant  contenance  de  la  vouloir 
assiéger,  et  ledit  marquis  du  Guast  avec  le  nom- 
bre de  douze  cens  chevaux,  et  le  capitaine  Paule  Saxe 
avec  six  enseignes  de  gens  de  pied ,  pour  aller  recog- 
noistre  la  ville  d'Arle,  et,  s'il  leur  sembloit  qu'elle 
fust  pour  estre  facilement  emportée  d'assault ,  le  faire 
à  sçavoir  aux  dessusdits  duc  d'Albe  et  comte  de  Horne, 
à  ce  qu'ils  *se  vinssent  joindre  à  eux,  ce-pendant  que 
luy  en  personne  y  viendroit  avecques  toute  sa  force  ; 
leur  donnant  charge  toutesfois,  au  cas  que  laditte  ville 
leur  sembla  estre  en  telle  deffence  qu'elle  fust  pour 
y  amuser  long  temps  son  camp,  eux,  en  ce  cas,  se  re- 
tirassent avec  lesdits  d'Albe  et  de  Horne  devant  Mar- 
ceille ,  jusques  à  ce  qu'ils  eussent  de  luy  autres  nou- 
velles. 

Ces  choses  ainsi  ordonnées,  l'Empereur  se  retira 
en  son  camp  par  le  mesme  chemin  qu'il  estoit  venu. 
Noz  gens  que  je  vous  ay  dit  estre  sortis  hors  de  Mar* 
ceille,  ainsi  que  les  ennemis,  soudainement  estonnez 
à  cause  des  coups  de  canon  qui  avoient  donné  dedans 
la  susditte  masure,  se  retiroient  hors  de  batterie,  es- 
pars en  divers  lieux ,  selon  que  chacun  s'estoit  trouvé 
à  propos  de  se  retirer  en  lieu  de  sauveté,  et  comme 
gens  qui  n' avoient  pas  bonne  cognoissance  ne  du  païs 
ne  des  chemins,  en  surprindrent  et  prindrent  aucuns, 
lesquels  ils  emmenèrent  au  seigneur  de  Barbezieux, 

lieutenant  du  Roy,  et  aux  autres  capitaines  estans  en 
ladicte  ville  de  Marseille.  Par  iceux  prisonniers  en- 
tendirent lesdits  capitaines  comme  l'Empereur  estoit 
en  personne,  avecques  peu  de  compagnie,  derrière 
ladite  masure,  alors  que  les  coups  de  canon  y  furent 
tirez ,  ayant  en  teste  une  salade  bourguignonne , 
avecques  un  pennage  de  violet  blanc  et  orengé,  et 
sur  son  harnois  vestu  d'un  saye  de  damas  blanc. 
Geste  nouvelle  oye,  ne  fault  demander  s'il  y  eust 
prou  de  gens  qui  furent  d'advis  de  faire  sur  luy  une 
saillie,  et  que  la  conséquence  de  prendre  ou  tuer  un 
empereur,  en  quoy  gisoit  toute  la  victoire,  n'estoit  si 
petite,  qu'elle  ne  valut  bien  le  liazard  de  perdre  quel- 
ques gens,  au  pis  aller.  Les  autres,  ausquels  plaisoient 
moins  les  choses  précipitées  et  de  hazard,  estoient 
d'advis  de  ne  point  desgarnir  la  ville,  estimans  bien 
que  l'Empereur  ne  seroit  venu  si  près  sans  avoir  telle 
trouppe  à  sa  queiie,  qu'elle  seroit  bien  suffisante,  à 
un  besoin,  de  combatre  toute  la  ganiison  de  Mar- 
seille, et  que  paravanture  faisoit  il  marcher  toute  son 
armée  après  luy.  Et  de  le  penser  ainsi  leur  don- 
noient  deux  choses  grande  occasion  :  l'une,  qu'à  ceux 
qui  faisoient  le  guet  il  sembloità  veoir,  de  veoir,  assez 
loin  de  la  ville  (  c' estoit  en  la  valle'e  où  l'Empereur 
avoit  laisse  ses  gens),  entreluire  du  harnois  à  la  ré- 
verbération du  soleil  qui  donnoit  dessus;  l'autre,  que 
les  prisonniers  disoient  n'avoir  riens  sceu  quand  ils 
partirent  du  camp ,  ne  quelle  part  on  les  conduisoit, 
ne  que  l'Empereur  deust  venir  les  acconsuivre.  Et,  à 
ceste  cause ,  il  leur  sembloit  bien  à  craindre  que ,  si 
on  mettoit  grosse  trouppe  de  gens  hors  de  la  ville,  et 
que,  l'estarmouche  attachée^  survinssent  les  ennemis 

ûvecques  trop  grande  puissance ,  ceux  de  la  ville 
fussent  contraints  de  laisser  à  leur  visage  hacher  leurs 
gens  en  pièces;  ou,  s'ils  se  mettoient  à  les  soustenir, 
ils  fussent  repoussez,  de  sorte  que  les  ennemis,  para- 
vanture,  entrassent  pesle-mesle  avecques  eux  dedans 
la  ville.  Les  autres ,  en  ceste  disputation ,  choisirent 
une  voye  moienne ,  qui  fut  de  retirer  ceux  qui  estoient 
sortis,  sans  les  souffrir  marcher  plus  avant,  de  peur 
qu'ils  nes'embatissent  en  quelque  embusche,  et,  au  lieu 
d'iceux,  en  envoier  d'autres  tous  fraiz  sur  des  fregattes 
et  barques  de  pescheurs,  lesquels  allassent,  terre  à 
terre  costoiant  la  plage ,  hors  de  la  veue  de  l'ennemy, 
jusques  à  ce  qu'ils  eussent  gaingné  le  dessus  de  l'en- 
droit où  il  leur  sembloit  avoir  veu  entreluire  du  har- 
nois  ;  et  qu'arrivant  là,  s'ils  voioient  qu'il  y  eust  gens, 
et  cognoissoient  que  par  eux  ils  n'eussent  point  esté 
descouvers,  ilsprinssent  terre  et  tournoiassent  la  combe 
respondant  à  la  plage ,  tant  qu'ils  vinssent  parmy  les 
guarrigues  donner  alarme  àusdits  ennemis,  et  missent 
peine,  en  monstrant  contenance  de  se  vouloir,  en  com- 
battant, retirer,  de  attraire  lesdits  ennemis  jusques  au 
droit  d'une  certaine  plage  qu'on  leur  designeroit,  en 
laquelle  on  envoieroit  quelques  galleres,  qui  tempo - 
riseroient  jusques  à  ce  qu'ils  veissent  leur  poinct,  et, 
le  voiant  à  propos ,  deschargeroient  l'artillerie  à  tra- 
vers eux  à  l'improviste  ;  faisans  leur  compte  qu'ainsi 
advenant,  il  ne  se  pouvoit  faire  que,  sans  danger  de 
recevoir  honte  ne  dommage ,  ils  ne  fissent  grosse  tue- 
rie ;  etpourroit  estre  (  comme  souvent  tombent  les  ha- 
zards  aussi  tost  sur  les  grans  que  sur  les  petits)  l'Em- 
pereur mesmes,  ou  quelques  autres  gros  personnages, 
se  trouveroient  au  droict  de  la  male-advanture. 

Geste  opinion  fut  suivie  et  mise  à  exécution  ;  mais 
l'Empereur  estoit  desja  party.  Noz  gens,  quand  ils 
furent  mis  à  terre,  ainsi  qu'il  avoit  esté  advisé,  firent 
un  long  circuit  parmy  les  myrtes  lentisques  et  autres 
tels  arbustes  dont  le  pais  est  si  grandement  couvert, 
et  puis  se  laissèrent  voir  de  loin ,  comme  si  ce  fussent 
gens  qui  vinssent  d'un  autre  part  qu'ils  ne  venoient. 
Le  duc  d'Albe,  si-tost  qu'il  les  apperceut,  envoya 
quelques  chevaulx  légers  au  devant,  ausquels  il  donna 
charge  d'en  approcher  si  près ,  qu'ils  peussent  estimer 
le  nombre  qu'ils  pouvoient  estre,  et  luy  en  mander 
nouvelles  incontinant.  Lesdits  chevaulx  légers,  arri- 
vez qu'ils  furent ,  et  qu'ils  veirent  les  nosti^s  estre  si 
peu,  envoierent  promptement  en  advertir  ledit  sei- 
gneur duc  ;  et  eux  ce  pendant,  pour  les  amuser  qu'ils 
ne  se  retirassent,  et  en  espérance  de  les  attraire  en 
lieu  qu'il  ne  s'en  sauvast  un  pour  en  porter  la  nou- 
velle, les  ^commencèrent  à  vouloir  charger.  Et  les 
nostres,  qui  estoient  tous  arquebusiers,  deschargeans 
contie  eux  leurs  arquebuses,  monstrerent  contenance 
de  les  craindre  bien  peu,  qui  estoit  ce  que  lesdits  che- 
vaux legiers  desiroient  le  plus  ;  car  ils  tendoient  seu- 
lement à  fin  d'amuser  les  nostres ,  tant  que  la  grosse 
trouppe  des  leurs  arrivast  ;  et  les  nostres,  en  cas  pa- 
reil, tendoient  à  fin  d' attraire  laditte  grosse  trouppe 
des  ennemis,  laquelle  ne  tarda  gueres  à  se  descouvrir. 
Et  lors  les  nostres,  comme  si  ce  leur  eust  esté  chose 
inopinée ,  firent  semblant  de  s'estonner,  et  recullerent 
tousjours,  sans  se  mettre  en  fuitte  abandonnée,  tant 
que  les  ennemis  fussent  à  l'endroit  que  eux  avoient 
charge  de  les  attirer  ;  et  lors  ils  tournèrent  soudaine- 
ment le  doz,  et  se  sauvèrent  parmy  lesdits  arbustes. 

Et  sur  ce  poinct  commencèrent  coups  de  canon  de 
tirer  à  furie  de  nez  galleres  parmy  la  plage,  qui  es- 
toit  descouverte,  au  beau  milieu  des  ennemis,  et  leur 
firent  en  peu  d'heure  un  tel  dommage,  que  les  corps 
des  uns,  les  bras  et  jambes  des  autres  estendus  sur  la 
place,  la  lamentation  des  mourans,  la  consternation  et 
désolation  desfuians,  estonnerent  tant  ceux  quiestoient 
sains  et  entiers,  qu'ils  ne  tascherent  tous  sinon  à  éviter 
le  danger  avant  qu'en  faire  Fespreuve.  Leur  fuitte  fut 
soudaine  et  pleine  d'espouventement  ;  mais  il  advint 
une  chose  qui  la  leur  creut  encores  grandement  :  car 
noz  gens,  qui  s'estoient  retirez  parmy  les  arbustes  et 
garrigues,  chargèrent  si  furieusement  sur  les  fujans, 
qu'ils  furent  cause  de  les  mettre  en  opinion  qu'ils 
fussent  avantcoureurs  de  l'avantgarde  de  nostre  camp , 
lequel,  sur  les  nouvelles  du  deslogement  de  l'Empereur, 
5e  fust  aussi  desloge'  d'Avignon,  en  intention  de  présen- 
ter la  bataille.  Le  mieux  qu'ils  sceurent  faire  fut  de  se 
rallier  et  retirer  ensemble  plus  à  l'escart  et  loing  de  la 
marine,  en  une  vallée  ceinte  à  l'entour  de  rochers  et 
collines,  esquelles  ils  assirent  leur  guet  pour  veoir  si 
aucun  viendroit  sur  eux.  Là  fit  le  duc  d'Albe  reveue 
de  ses  gens,  et  trouva  en  avoir  beaucoup  perdu,  et 
mesmement  de  gens  de  nom ,  entre  les  autres  le  comte 
de  horne,  et  un  autre  capitaine  alleman  son  parent 
prochain,  lesquels  furent  de  tous  moult  regrettez.  Les 
nostres  se  retirèrent  à  Marseille  avecques  bien  peu  de 
perte  ;  es  mains  des  ennemis  en  tomba  un  en  vie ,  qui 
fut  amené  prisonnier  au  duc,  lequel  entendit  par  luy 
tout  le  discours  de  ceste  entreprise ,  et  sceut  qu'il 
n'estoit  nouvelle  que  le  camp  du  Pvoy  fust  deslogé.  Le 
duc  et  les  autres  capitaines;  en  vengeance  de  la  perte 
19.  8 

qu'ils  avoyent  faicte  de  gens  de  bien ,  firent  cruelle- 
ment tirer  ledict  prisonnier  à  quatre  chevaux,  sous 
couleur  qu'il  estoit  italien  et  avoit  esté  n'agueres  à 
la  soulde  de  l'Empereur,  luy  mettant  à  sus,  par  ceste 
occasion ,  qu'il  estoit  transfuge  et  traistre  envers  le- 
dict seigneur. 

Le  seigneur  marquis  du  Guast  et  le  capitaine  Paule 
Saxe  avoient,  durant  ce  temps ,  continué  le  chemin 
qui  leur  avoit  esté  ordonné,  avoient  traversé  tout  le 
plain  de  Crau,  dict  autrement  les  Champs  Pierreux , 
sans  y  avoir  trouvé  rencontre  :  et  à  costé  dudict  plain , 
vers  les  maraiz ,  assez  près  du  pont  de  Crau ,  s'arreste- 
rent  et  prindrent  advis  de  ce  qu'ils  auroient  à  faire.  Le 
capitaine  Paule  Saxe  demoura  audit  lieu  avecques  la 
trouppe;  le  marquis,  avecques  seulement  trente  che- 
vaux, vint  jusques  au  pont,  et  y  en  laissa  vingt  à  la 
garde  :  lu}'^,  avecques  le  surplus,  passa  le  pont,  et 
vint  jusques  en  un  tertre  regardant  sur  la  ville,  lequel 
on  luy  avoit  dit  estre  moult  propice  (ainsi  qu'estoit  la 
vérité)  pour  la  tenir  en  extrême  subjection;  car,  y 
asseant  quelques  pièces  d'artillerie ,  et  faisant  batterie 
par  le  costé  dont  la  ceinture,  ou  courtine,  se  venoit 
encoingner  avecques  celle  qui  est  au  dessous  d'icelle 
montaigne,  elles  eussent  battu  par  dedans  la  ville,  au 
long  d'icelle  courtine,  où  seroit  faict  la  batterie,  en 
sorte  que  ceux  de  dedans  ne  se  feussent  osez  présenter 
à  soijstenir  l'assaut.  En  ceste  sorte  s'arresta  le  mar- 
quis, et,  se  tenant  derrière  deux  moulins  à  vent  qui 
le  couvroient,  apperceut  clerement  qu'il  avoit  esté 
pomiveu  à  l'encontre  de  la  commodité  qu'il  y  esperoit 
trouver  ;  et  luy,  en  cas  pareil ,  fut  desçouvert  et  ap- 
perceu  des  nostres.  Mais  tant  y  a  ,  que  si  l'Empereur, 

avant  que  le  sire  de  Montmorency,  lieutenant  gênerai 
du  Roy,  se  fust  advisé  de  faire  fortifier  laditte  ville ,  y 
fust  venu  droit,  ainsi  qu'il  avoit  délibère',  sans  point 
de  faute  il  n'eust  trouvé  aucune  résistance  qu'il  ne 
s'en  fust  saisi  facilement;  et  de  là  il  eust  eu  le  pas- 
sage du  Rhosne  à  son  commandement,  et  à  son  choix 
de  nous  assaillir,  ou  en  Provence,  ou  en  Languedoc, 
ainsi  que  le  temps  luy  eust  mieux  présenté  l'occasion 
d'entreprendre  ou  l'un  ou  l'autre.  Mais  en  peu  de 
temps  elle  fut  en  telle  réparation,  au  moyen  de  la 
solicitation  qu'en  fîst  ledict  lieutenant  gênerai ,  et  de 
la  diligence  dont  les  capitaines ,  et  de  l'assidu  travail 
dont  les  soldats,  et  du  devoir  dont  les  habitans  en 
usèrent ,  si  qu'au  treisieme  jour  elle  estoit  en  la  plus 
grande  asseurance  du  costé  dont,  treze  jours  au-pa- 
ravant ,  elle  estoit  la  plus  doutable  et  moins  en  estât 
de  deiTendre. 

Laditte  ville  d'Arles  siet  sur  le  Rhosne,  à  l'endroict 
de  la  poincte  oii  il  se  fend  en  deux,  et,  allant  par  deux 
bouches  se  descharger  en  la  mer,  enclost  de  ses  deux 
bras  une  isle  triangulaire ,  nommée  La  Camarolle.  Le 
premier  jour  d'aoust  y  entrèrent  les  seigneurs  Jean 
Carracciol,  neapolitain,  prince  de  Melphe,  et  Stephe 
Colonne ,  romain  ,  avecques  pouvoir  égal  ensemble 
de  lieutenant  du  Roy  en  laditte  ville.  Ledit  jour  y 
entra  messire  Antoine  d'Ancienville ,  seigneur  de 
Villiers  aux  Corneilles,  commissaire  de  l'artillerie, 
avecques  douze  pièces  d'artillerie ,  que  grosses  que 
moyennes,  et  deux  cens  cinquante  pionniers  ordon- 
nez au  service  d'icelles  pièces.  Le  lendemain  y  arriva 
le  capitaine  Bonneval,  avec  sa  compagnie  de  cinquante 
hommes   d'armes,  et  vingt  de  celle  du  seigneur  de 

Boisy,  lesquels  menoit  le  seigneur  de  Montreul-Bon- 
nin ,  son  lieutenant.   Ledit  Bonneval ,  estant  ordonné 
avecques  le  comte  de  Tende  à  faire  le  deguast,  ainsi 
qu'il  a  esté  dit  cy  dessus ,   avoit  receu  lettres  du  sei- 
gneur de  Montmorency,  lieutenant  gênerai  dessusdit 
du  Roy,  par  lesquelles  luy  estant  mandé  se  retirer  en 
laditte  ville  d'Àrle,  pour  estre  compagnon  à  la  tuition 
et  garde  d'icelle  avecques  les  dessusdits  Melfe  et  Co- 
lonne, et  luy  ayant  addressé  sa  compagnie,  passa  en 
diligence  parmy  le  camp ,  afm  de  plus  amplement  en- 
tendre dudit  seigneur  lieutenant  gênerai  ce  qu'il  au- 
roit  à  faire,,  et  quel  ordre  avoit  esté  mis  à  la  fortifi- 
cation de  laditte  ville,  laquelle  il  sçavoit  avoir  esté 
au-paravant  tres-mal  tenable.  Son  séjour  audit  camp 
fut  assez  brief  -,    de  là  ,    passant  à  Tarascon ,   où  il 
rencontra  sa  compagnie,  visita  le  chasteau  dudit  lieu^ 
aussi  la  place  de  Beaucaire,  assise  de  l'autre  costé  du 
Pdiosne,  ainsi  que  par  ledit  seigneur  lieutenant  gênerai 
il  luy  avoit  esté  ordonné,   auquel  il  fist  sçavoir  son 
advis  de  ce  qu'il  y  avoit  veu  ;  suivant  lequel  advis, 
ledit  seigneur  lieutenant  gênerai,  ne  voulant  obmettre 
cliose  qui  fust  réparable  par  humaine  prévoyance ,  fist 
reparer  lesdittes  places,  et  y  mist  le  seigneur  de  Ra- 
bodanges,  eschanson  ordinaire,  et  de  Sainct  Remy, 
commissaire  de  l'artillerie,   avecques  le  nombre  de 
cinq  cens  hommes  de  guerre. 

Arrivé  que  fut  ledit  capitaine  en  Arle,  il  présenta 
ses  lettres  et  communiqua  sa  charge  aux  dessusdits 
prince  de  Melfe  et  Stefe  Colonne  ,  qui  avoient  ja 
commencé  quelques  fortifications  aux  endroits  plus 
débiles;  mais,  quelque  commencement  qu'il  y  eust, 
les  habitans    estoient,    ce   nonobstant,  hommes   et 

femmes,  fort  estonnez,  et  principalement  le  menu  peu- 
ple ,  à  cause  que  plusieurs  dames  qui  ordinairement 
y  faisoient  leur  demeure  (ainsi  que  la  coustume  du 
païs  est  autre  qu'elle  n'est  au  cueur  de  France,  que 
les  gentilshommes  et  gentilles-femmes  se  tiennent  e's 
villes),  avoient  faict  serrer  leur  bagage,  pour  se  reti- 
rer ailleurs;  qui  donnoit  grand  espouventement  audit 
menu  peuple ,  et  occasion  de  craindre  que  la  ville  fust 
en  apparant  danger  de  tomber  en  inconvénient.  Mais 
ledit  capitaine  Bonneval  arrive',  d'autant  qu'il  estoit 
françois,  et  que  les  gens  de  la  ville  entendojent  son 
langage  mieux  que  des  autres,  aussi  cju'il  apportoit 
asseurance  dudit  sire  de  Montmorency,  lieutenant  gê- 
nerai (auquel  avoit  tout  le  païs  une  grande  fiance), 
de  ne  leur  laisser  avoir  faulte  de  choses  quelconques 
nécessaires  à  la  garde  et  deffence  d'icelle  ,  lesdittes 
dames  se  rasseurerent,  et  ne  deslogerent  point:  et  dés 
lors  commencèrent  tous,  et  grands  et  petits,  à  mettre 
la  main  à  l'œuvre  ;  et  ceux  qui  en  avoient  le  moyen 
offroient  à  y  employer  de  leur  propre  bourse.  En  la- 
ditte  ville  estoient  alors  environ  de  cent  trente  hommes 
d'armes  des  compagnies  dessusnommées  :  mille  hommes 
de  pied  gascons,  soubs  la  charge  de  Jean  de  Foix  , 
comte  de  Carmain  ;  mille  champenois,  soubs  la  charge 
de  messire  Jean  d' Anglure ,  seigneur  de  Jour  ;  et  de 
trois  à  quatre  cens  arque])usiers  italiens  :  lequel  nom- 
bre ne  seml)la  aux  dessusdits  estre  suffisant  pour  sous- 
tenir  la  continuation  des  assaux  qui  pourroient  y  estre 
donnez  par  un  camp  impérial.  De  bleds,  y  avoit  bien 
grande  quantité,  mais  peu  de  farines,  et  pas  un  mou- 
lin :  parquoy  il  fut  ordonné  de  faire  jusques  à  vingt- 
cinq  moulins  à  bras  et  à  chevaux.  Devins,  y  en  avoit 

trespeu  ;  mais  le  Rbosne  esloit  à  commandement  pour 
y  en  amener,  et  les  chefs  de  bonne  volonté'  pour,  à  un 
besoin ,  boire  de  l'eau ,  aussy  les  soldats  ;  car ,  à  la 
nécessité  tous  breuvages  sont  bons  à  qui  a  volonté  de 
bien  faire  :  toutesfois  il  fut  advisé  d'y  en  faire  ame- 
ner. Quant  aux  chairs,  ils  avoient  moyen  de  recouvrer 
en  un  jour  dix  mille  bestes  à  corne  de  laditte  isle  de 
La  Camarolle ,  qui  estoit  vis  à  vis  de  la  ville ,  un  bras 
du  Rhosne  entre  deux.  De  sel,  y  avoit  en  abondance; 
de  poudres,  n'y  avoit  pas  grande  quantité,  ne  d'autres 
munitions  servantes  au  faict  de  l'artillerie. 

Toutes  choses  ainsy  que  dessus  considérées,  fut  ad- 
visé que  le  prince  de  Melfe ,  lequel  on  pria  d'accepter 
ceste  charge  (  ce  que  tresvolontiers  il  fit  pour  le  ser- 
vice du  Roy),  iroit  au  camp  lez  Avignon,  pour  en 
advertir  ledit  sire  de  Montmorency,  à  ce  qu'il  y  en- 
voyast  les  choses  nécessaires  et  requises  à  la  deiïence 
et  seureté  de  laditte  ville.  Advint,  ce-pendant  que  ledit 
prince  de  Melfe  fist  son  voyage,  quelque  débat  entre 
deux  soldats,  l'un  de  la  bande  d'Anglure,  et  l'autre 
itaben  ,  et  tellement  s'alluma  la  noise,  entre  eux  pre- 
mièrement, et  puis  après  entre  les  compagnons  de 
l'un  et  de  l'autre ,  qu'à  la  fm  presque  toute  la  compa- 
gnie s'esmeut  et  banda  contre  les  Itahens ,  lesquels 
estoient  par  trop  petit   nombre  auprix  des  Champe- 
nois. Telle  fut  la  meslée,  qu'il  en  mourut  de  soixante 
à  octante,  que  d'une  part  que  de  l'autre,  et  furent 
lesdits  Italiens  repoulsez  jusques  dedans  le  logis  du 
seigneur  Stefe  Colonne,  auquel  ils  se  retirèrent,  pour 
estre  ledit  seigneur  de  leur  langue  et  lieutenant  du 
Roy  en  laditte  ville  :  mais  les  Champenois  esloient 
desja  si  eschaufTez,  que,  sans  aucune  considération  du 

lieu  que  tenoit  ledit  seigneur,  non  seulement  ils  s'efFor- 
cerent  d'entrer  pesle-mesle  avec  les  Italiens,  ains  y 
accoururent  à  enseigne  desploye'e,  comme  si  c'eust  esté 
contre  les  ennetnis  du  Roy  ;  attrainerent  une   pièce 
d'artillerie  jusques  à  la  porte,  les  uns  prests  à  la  des- 
charger contre  icelle,  les  autres  tirans  à  coups  d'ar- 
quebuse contre  ceux  qui  se  monstroient  aux  fenestres 
afin  de  parlamenter  à  eux  et  appaiser  la  noise,  et  en 
avoient  desja  tue'  trois  ou  quatre  ;  les  autres  montans 
sur  les  maisons  pour  les  descouvrir  et  y  entrer  par  là  : 
de  manière  qu'il  estoit  apparant  d'y  arriver  un  gros 
et  lourd  inconvénient   pour  le  service  du  Roy,  si  le- 
dict  capitaine  Ronneval,  oyant  le  bruit  de  ceste  esmo- 
tion ,  n'y  fust  accouru  soudainement  avec  seulement 
dix  ou  douze  hommes  d'armes  de  sa  compagnie  qui 
se  trouvèrent  à  son  logis  ;  et  à  toutes  les  autres  fist  à 
sçavoir  qu'ils  le  suivissent  montez  et  armez,  luy,  pour 
la  haste  qu'il  eut  d'y  arriver  avant  que  pis  advint, 
ayant  seulement  une  rondelle  au  poing  et  son   espée 
au  costé,  sans  avoir  eu  le  loisir  de  se  couvrir  d'autre 
harnois.  Et ,  arrive'  qu'il  fut  premièrement  au  lieu  de 
ce  tumulte,  il  fist  commandement  au  seigneur  de  Vil- 
liers,  qu'il  rencontra,  de  retirer  l'artillerie;  qui  luy 
estoit  chose  fort  difficile,  car  les  susdits  mutins  l'a- 
voient  attrainée  par  force  et  en  despit  des  canonniers. 
Aussi   fist    commandement   au    seigneur   d'Anglure, 
qu'il  eust  affaire  retirer  ses  gens  ;  mais  peu  y  valut 
son  comnJmdement    ne    le  crédit  que  trouva  ledit 
Anglure  avecques  ses  gens. 

Sur  ce  poinct  arrivèrent  les  seigneurs  des  Brosses, 
lieutenant  dudit  seigneur  de  Bonneval,  et  de  Mon- 
treul-Bonnin,  lieutenant  dujseigneur  de  Boisy,  avecques 

leur  gendarmerie  bien  armée  et  bien  monte'e,  et  la 
lance  sur  la  cuisse,  ainsi  qu'il  leur avoit esté  ordonné, 
dont  ledit  seigneur  de  Bonneval  en  renvoya  vingt, 
ausquels  il  donna  charge  d'aller  assembler,  de  logis  en 
logis,  tous  les  Italiens  qu'ils  trouveroient ,  pour  les 
mener  à  un  destour  et  lieu  fort  qu'il  avoit  autrefois 
choisi  derrière  l'église  qu'on  appelle  la  Majour,  et 
que  sur  la  vie  ils  donnassent  ordre  qu'ausdits  Italiens 
ne  fust  faict  mal  ne  desplaisir  :  aux  autres  il  com- 
manda de  s'arrester  auprès  du  logis  dudit  seigneur 
Colonne ,  jusques  à  ce  qu'il  leur  commandast  ce  qu'ils 
auroient  à  faire.  Et  luy,  avec  dix  hommes  d'armes 
qu'il  fist  mettre  à  pied,  se  pourmenant  h  l'entour  du 
logis ,  trouva  moyen  de  les  mettre  dedans  par  un  huis 
de  derrière ,  leur  commandant  qu'ils  se  monstrassent 
aux  fenestres ,  afin  que  les  mutins  cogneussent  que  le 
logis  estoit  garny  de  gens;  et  luy,  ce  faict,  s'en  re- 
tourna vers  iceux  mutins,  lesquels,  voyans  les  hommes 
d'armes  aux  fenestres ,  firent  contenance  de  se  vouloir 
mutiner  contre  ledit  seigneur  de  Bonneval;  mais  il 
leur  monstra  tel  visage ,  usant  de  remonstrances  et  de 
menasses ,  et  leur  faisant  entendre  qu'outre  la  gendar- 
merie qu'ils  voy oient  à  sa  queue,  estoit  desja  en  armes 
en  la  place,  pour  se  venir  joindre  à  luy,  la  bande  du 
comte  de  Carmain,  lequel  ils  sçavoyent  estre  son  nep- 
veu  germain,  et  qu'il  avoit  la  puissance  en  main  de 
les  faire  venir  à  la  raison,  qu'à  la  parfMifls  se  reti- 
rèrent ;  joinct  qu'ils  voy  oient  ledit  seigneu"e  Villiers, 
commissaire  de  l'artillerie,  et  d'Anglure,  leur  capi- 
taine, rengez  avec  ledit  seigneur  de  Bonneval,  qui 
grandement  s'aquitterent  à  rapaiser  les  choses,  et 
avoient  suitte  d'aucuns  de  la  mesme  compagnie,  ans- 

quels  desplaisoit    ceste  mutinerie    et   façon  de  faire 
contre  un  chevalier  de  l'Ordre  et  lieutenant  du  Roy. 

La  mutinerie  appaisée,  le  seigneur  Colonne  envoya 
prier  ledit  seigneur  de  Bonneval  de  s'en  venir  vers  luy 
à  son  logis,  et,  arrivé  qu'il  y  fut,  luy  déclara  qu'at- 
tendu l'outrage  qui  luy  avoit  estéfaict,  il  n'estoit  de- 
libéré  de  plus  demourer  en  la  ville ,  et  le  pria  très- 
instamment  de  l'en  vouloir  mettre  dehors  et  faire 
accompagner  jusques  au  lieu  de  seureté.  Le  seigneur  de 
Bonneval,  au  contraire,  luy  remonstra  qu'ayant  ledit 
seigneur  Colonne  charge  de  la  ville ,  de  par  le  Roy,  et 
l'Empereur  estant  ja  si  près  qu'au  plain  d'Avillanne, 
au  dessoubs  d'Aix,  il  n'en  devoit  ainsi  desloger,  ains 
faire  à  sçavoir  au  Roy,  ou  à  monseigneur  le  grand 
maistre,  lieutenant  gênerai  du  Roy,  comment  les  choses 
estoient  passées,  à  ce  qu'on  luy  ostast  et  chastiast  lesdits 
mutins,  et  qu'en  leur  lieu  on  luy  envoy  ast  d'autres  gens 
plus  obeissans  et  de  meilleur  service  ;  et ,  attendant  la 
responce  du  Roy,  il  ne  devoit  ne  pouvoit  riens  crain- 
dre, car  encores  estoit  la  force  entre  les  bons  obeis- 
sans; et,  sur  ce,  luy  offroit  de  venir  luy-mesmes  cou- 
cher audit  logis  avecques  luy,  et  de  faire  que  toute  la 
gendarmerie ,  avecques  la  moitié  des  bandes  du  comte 
de  Carmain ,  feroyent  le  guet  toute  la  nuict,  afm  qu'il 
n'y  advint  nouveau  desordre.  Mais,  quelques  remons- 
trances  qu'il  sçeust  faire,  ledit  seigneur  Colonne  (crai- 
gnant que  ceste  première  picque  en  engendrast  en- 
cores quelque  autre ,  dont  le  service  du  Roy  se  portast 
pis,  et  luy  receust  honte  et  reproche  ;  alléguant  aussi 
qu'il  ne  laissoit  la  ville  sans  chef,  y  estant  ledit  sei- 
gneur de  Bonneval,  qui,  pour  estre  de  la  langue,  pour- 
roit  plus-tost  que  luy  tirer  obéissance  des  gens  mesmes 

qui  avoyent  faict  ceste  esmotion,  s'il  advenoit  que 
l'Empereur  approchast  avant  qu'on  en  y  eust  envoyé 
d'autres)  persévéra  en  son  opinion  de  se  retirer  au 
camp  ou  vers  le  Roy,  et  tant  insista,  que  ledit  seigneur 
de  Bonneval  y  assentit.  Et  pour-ce,  fist  il  monter  à 
cheval  jusques  a  trente  hommes  d^armes  des  siens  ^ 
dont  il  en  ordonna  dix  à  marcher  devant,  et  après 
eux  les  gens  dudit  seigneur  Colonne,  et  puis  eux 
mesmes  avecques  dix  autres  hommes  d'armes  en  leur 
compagnie,  et  les  autres  dix  derrière;  tant  qu'ils  ar- 
rivèrent au  port  de  Trinquetaille ,  auquel  passa  ledit 
seigneur  Colonne ,  et,  prenant  congé  dudit  Bonneval,^ 
luy  recommanda  et  pria  de  mettre  en  pareille  seureté 
ce  peu  de  soldats  italiens  qu'il  avoit  laissez  en  la  ville; 
ce  qu'il  feist  avecques  le  mesnie  ordre  dessusdict,  et  au- 
dict  port  de  Trinquetaille  leur  feist  délivrer  des  vivres 
jusques  au  lendemain.  Ce  faict,  il  commanda  tres- 
expressement  audict  d'Ânglure  qu'il  feist  chercher 
parmy  ses  bandes,  et  qu'il  luy  representast  les  princi- 
paux autheurs  de  l'esmotion  ;  et,  ce  pendant  que  ledict 
Anglure  en  fit  la  diligence,  lequel  estoit  de  sa  personne 
gentil  compagnon  et  de  bonne  volonté,  mais  tres-mal 
accompagné  de  gens,  il  fist  une  depesche  à  monsei- 
gneur le  grand  maistre ,  lieutenant  gênerai  du  Koy,^ 
l'advertissant  de  ce  qui  estoit  advenu,  et  le  priant 
d'envoyer  homme  d'authorité ,  pour,  entendre  com- 
ment les  choses  estoyent  passées.  Ledict  seigneur  grand 
maistre  y  renvo3^a  incontinant  le  prince  de  Melphe , 
et  avecques  luy  messire  Poton  Raffm ,  seneschal  d'A- 
genois  et  l'un  des  capitaines  de  ses  gardes,  et  après 
eux  envoya  bon  equippage  d'artillerie  et  d'autres 
choses  nécessaires;  car,  outre  ce  qu'il  estoit  générale- 

ment  ententif  à  pourveoir  et  faire  toutes  choses  qui 
pouiToyeiit  apporter  nuisance,  empeschement  ou  re- 
tardement à  Fennemy,  et  qu'il  sçavoit  quel  avantage 
seroit  audict  ennemy  de  se  pouvoir  saisir  de  laditte 
ville,  il  avoit  encores  particulièrement  une  singulière 
affection  à  la  bien  fournir  de  toutes  choses  :  d'autant 
que  luy,  pres-que  seul,  et  contre  l'opinion  de  plu- 
sieurs, avoit  esté  d'advis  de  la  fortifier,  et,  à  ceste 
cause,  si  mal  en  fust  advenu ,  on  luy  eust  peu  mettre 
en  avant  qu'il  eust  este'  meilleur  et  plus  expédiant  de 
la  laisser  ouverte  et  desempare'e  à  l'ennemy,  que,  la 
fortifiant  insuffisamment  ,  donner  audict  ennemy 
l'honneur  de  l'avoir  prise  d'assault,  à  la  grande  aug- 
mentation de  la  gloire  et  réputation  de  ses  forces  et 
diminution  du  cueur  et  de  l'espérance  des  nostres. 
Ledict  seigneur  d'Anglure  délivra  e's  mains  du  sei- 
gneur de  Bonneval  deux  des  mutins  de  ses  bandes, 
dont  l'un  se  disoit  estre  gentilhomme,  lesquels  furent 
exécutez  et  penduz  aux  gouttières  de  la  maison  de  la 
ville  ;  et  furent  ses  bandes  renvoye'es  au  camp  :  luy 
demeura  en  la  ville  fort  malade. 

Ses  bandes  arrivées  au  camp ,  furent  pul)licque- 
ment,  et,  en  signe  d'ignominie,  leurs  enseignes  ostées  et 
desarborées,  tous  les  mutins  déclarez  indignes  et  in- 
habiles a  jamais  de  prendre  soulde  au  service  du  Pioy; 
et  en  leur  lieu  furent  envoyez  deux  mille  hommes, 
dont  estoit  chef  et  colonnel  messire  Louis  de  Luxem- 
bourg, comte  de  Roussi,  lequel,  toutesfois,  et  un  sien 
frère  nommé  Jean  de  Luxembourg,  seigneur  de  Chis- 
telle ,  furent  tost  après  contremandez  par  ledict  sei- 
gneur lieutenant  du  Roy,  pour  les  tenir  pies  de  sa  per- 
sonne, laissant  mille  hommes  de  leurs  gens,  dont  le 

seigneur  de  Maiieu,  de  Daupliine',  avoit  la  charge  de 
cinq  cens,  et  le  seigneur  de  La  Goutte,  de  Bourl)on- 
nois,  les  autres;  et  furent  envoyez,  au  lieu  des  mille 
queledict  de  Luxembourg  amenoit ,  cinq  cens  hommes 
que  conduisoit  le  seigneur' du  Palais  ,  de  la  comté  de 
Foix,  et  cinq  cens  autres  que  conduisoit  le  baron  de 
Rixou,  du  païs  de  Languedoc. 

Les  réparations  ce  pendant  se  continuoient,  en  sorte 
que  du  coste'  qui  plus  estoit  à  craindre  auparavant,  il 
y  eut,  de's  le  tresieme  jour,  moins  de  danger  qu'en  tous 
les  autres,  et  y  avoit  ja  six  grans  boulevers  et  platte- 
formes  en  defFence.  Puis  fut  l'artillerie  assise  sur  ioeux 
boulevers,  et  e's  autres  lieux  où  Ton  jugea  qu  elle  feroit 
meilleur  service  dedans  la  ville,  à  un  ancien  théâtre 
dictles  Arennes,  lequel  regarde  merveilleusement  bien 
et  à  propos  le  tertre  et  hault  lieu  dont  nous  avons  cy 
devant  parlé;  de  sorte  que  gens  en  trouppe  ne  s'y  pou- 
voyent  aucunement  tenir  à  couvert.  Sur  ce  théâtre  fut 
advisé  de  mettre  deux  pièces  d'artillerie,  en  lieu  qu'elles 
pouvoyent  battre  de  toutes  parts  à  l'environ. 

Toutes  ces  fortifications  veoit  le  seigneur  marquis 
du  Guast,  dudict  hault  lieu  où  il  s'estoit  embusché, 
derrière  les  moulins  à  vent,  ainsi  que  j'ay  dict  cy  des- 
sus, et  ])ien  jugeoit  à  l'œil  qu'il  avoit  esté  suffisam- 
ment remédié  contre  toutes  les  cominoditez  qu'il  avoit 
espéré  trouver  au  siège  et  batterie  de  la  ville;  mais 
tost  après  il  eut  moyen  (et  non  sans  danger  de  sa  vie) 
d'en  juger  par  expérience,  non  que  de  l'œil;  car  il  fut 
descouvert  des  nostres,  et  fut  incontinant  par  ledict 
seneschal  d'Agenois,  lequel  se  pourmenoit  avecques 
ledict  seigneur  de  Bonneval ,  monstre  au  seigneur  de 
Villiers,  commissaire  tres-diligent  et  tres-experimenté 

au  faict  de  l'artillerie,  lequel  promptement  addressa  si 
à  propos  devers  le  lieu  où  estoit  ledict  marquis,  les 
deux  pièces  estans  sur  le  théâtre  des  Arennes,  que  si 
le  marquis,  voyant  mettre  le  feu,  ne  se  fust  tiré  à 
coste',  il  n'eust  failly  d'arriver  à  la  fin  de  sa  vie.  Les 
boullets  qui  tombèrent  près  de  lu  y  et  firent  jallir  la 
terre  à  l'entour,  effrayèrent  tellement  le  cheval  sur 
lequel  iL estoit  monte,  qui  de  fortune  en  avoit  esté 
attaint,  qu'il  retourna  la  teste  vers  le  chemin  dont  il 
estoit  venu,  et  n'en  sceust  le  marquis  estre  maistre , 
qu'il  n'arrivast  au  pont  où  il  avoit  laissé  les  vingt  che- 
vaulx  de  garde.  Et  de  là  se  retira ,  reconduisant  ses 
gens  plus  viste  qu'il  n'estoit  venu  )  car  il  entendit  le- 
bruit  de  l'alarme  qui  se  donnoit  en  la  ville,  et  crai- 
gnoit  d'estre  surpris  avant  qu'arriver  au  lieu  où  il 
avoit  laissé  sa  trouppe,  qui  estoit  derrière  le  dessusdit 
lieu  hault,  tirant  vers  les  maraiz,  hors  de  veùe  et  des- 
couverture de  la  ville  ,  et  auquel  on  pouvoit  loger 
jusques  au  nombre  de  cinq  à  six  mille  hommes  :  qui 
avoit  esté  la  cause  que  l'on  craignoit  ledict  hault  lieu 
regardant  en  la  ville  ;  car,  quand  il  n'y  eust  eu  autre 
inconvénient,  sinon  que  dudict  regard  en  la  ville,  et 
de  l'artillerie  qui  dudict  hault  eust  peu  (  si  on  n'y  eust 
reparé  )  battre  par  dedans  au   long  de  la  courtine  , 
pour  empescher  que  l'on  se  veinst  présenter  à  deffen- 
dre  l'assault,  et  il  n'y  eust  eu  place  pour  loger  à  cou- 
vert gens  pour  deffendre  l'artillerie,  que  ceux  de  de- 
dans ne  la  vinssent  gaigner  ou  pour  le  moins  encloùer, 
ledict  hault  lieu  n'eust  tant  esté  à  craindre.  Les  sei- 
gneurs prince  de  Melphe,  de  Bonneval  et  seneschal 
d'Agcnois,  voulurent  bien  que   l'alarme  se  donnast 
chauld  dedans  la  ville  ,   non  qu'ils  voulussent  faire 

quelque  grosse  saillie,  mais  pour  esprouver  le  cucur 
des  gens  qu'ils  avoient,  lesquels  ils  trouvèrent  de  si 
bonne  et  prompte  volonté,  que  dés  lors  espérance  de 
s'en  bien  aider  accompagna  l'afTection  qu'ils  avoyent 
de  ce  faire.  Les  murailles  furent  incontinant  garnies, 
et  de  chacune  bamle  le  nombre  ordonné,  et  au  lieu 
qui  leur  estoit  ordonné  de  se  rendre  en  cas  d'alarme, 
les  enseignes  aussi  aux  lieux  qui  leur  estoient  ordon- 
nez, et  toutes  si  bien  accompagnées,  qu'il  ne  sembloit 
point  que  ceux  qui  estoient  sur  les  murailles  y  fissent 
faute,  et  ne  parloit  on  sinon  de  sortir  hors  à  toute 
force.  Mais  les  chefs,  qui  avoyent  souvent  nouvelles  du 
camp  des  ennemis,  et  mesmement  par  un  religieux 
de  l'ordre  de  sainct  François,  que  ledict  seigneur  de 
Bonneval  y  entretenoit,  et  par  lequel  ils  avoient  eiies 
nouvelles  que  l'Empereur  menassoit  fort  de  venir  en 
Arle,  ne  les  voulurent  laisser  saillir,  craignans  que  le 
camp  impérial  fust  à  la  queiie  :  loiierent  toutesfois 
leur  bonne  volonté,  et  les  priant  de  l'entretenir,  et 
d'en  reserver  l'exécution  au  temps  que  les  chefs  juge- 
royent  estre  opportun  et  leur  commanderoient  de  ce 
faire,  mirent  seulement  dix  hommes  d'armes  dehors, 
ausquels  il  fut  commandé  d'aller  en  avant  jusques  à 
ce  qu'ils  sceussent  quelle  suitte  pouvoient  avoir  eue 
ceux  qui  avoient  esté  descouvers  de  la  ville,  et  quelle 
pourroit  estre  l'intention  des  ennemis.  Lesdits  hommes 
d'armes  allèrent  fort  avant  sans  trouver  à  qui  parler; 
bien  virent  ils  le  pistis  des  chevaulx,  en  la  vallée  où  ils 
avoyent  esté  embuschez  au  long  des  maraiz,  et  le  train 
de  la  retraitte,  tant  d'eux  que  des  gens  de  pied;  mais 
ils  s'en  estoyent  allez  plus  viste  qu'ils  n'estoient  venus?, 
de  sorte  que  leur  diligence  les  osta  de  veiie  et  de  co- 

gnolssance  des  nostres.  Deux  païsans  furent  trouvez 
dedans  des  bran  des  ou  guarrigues,  qui  là  s'estoyent 
mussez  de  peur.  Par  eux  entendirent  noz  gens ,  et  vin- 
drent  faire  le  rapport  que  lesdicts  ennemis  s'estoyent 
retirez  avecques  la  grosse  trouppe,  et  avoyenttous  en- 
semble passé  au  long  d'un  lieu  qui  s'appelle  Sainct 
Martin,  «\  plus  d'une  grande  lieue  de  la  ville,  tendant 
au  chemin  de  Marseille. 

Ce  temps  pendant  arrivèrent  les  vivres  ,  artillerie 
et  autres  munitions  qui  dévoient  suivre  les  prince  de 
Melphe  et  seneschal  d'Agenois,  entre  autres  choses, 
de  dix  ou  douze  batteaux  de  vin,  qui  estoit,  quant 
aux  vivres ,  ce  dont  ils  avoient  plus  de  besoin ,  et  de 
poudres  pour  artillerie  et  harquebutte;  ensemble  des 
matières  requises  à  faire  lances,  pots  et  grenades,  dont 
ils  firent  faire  grande  quantité  par  un  canonnier  habi- 
tant de  la  ville,  compagnon  expert  à  ce  mestier  et 
lequel  avoit  esté  au  service  de  la  religion  de  Rhodes. 
En  ce  temps  arrivèrent  quelques  galleres  de  l'Empe- 
reur au  devant  de  la  tour  de  bouche  de  Rhosne,  la- 
quelle ils  canonnerent  long  temps.  Ceux  qui  estoient 
dedans  ne  monstrerent  point  contenance  de  gens  es- 
tonnez ,  ains  se  delfendirent  tresbien ,  et  donnèrent 
des  coups  d'artillerie  dedans  l'une  de  ses  galleres,  dont 
ils  firent  gros  dommage  aux  ennemis,  et  à  la  fin  les 
contraignirent  de  se  retirer,  mais  grandement  ennuiez 
d'avoir  failly  en  leur  entreprise  ;  car  ils  avoyent  déli- 
béré, s'ils  la  pouvoyent  prendre,  de  faire  là  endroit 
un  pont  pour  passer  en  Languedoc,  en  espérance  de 
se  saisir  de  plusieurs  bonnes  et  riches  villes  du  païs, 
mais  mal  garnies  de  gens  de  guerre,  et  encores  pis  for- 
tifiées. Et,  pour  crainte  qu'ils  ne  vinssent  au  dessus  de 

leur  entreprise  d'icelle  tour,  avoit  le  Roy  ordonne' 
quelques  gens  pour  mettre  e's  villes  de  Nymes ,  Besiers 
et  autres,  et  moyen  de  commencer  à  y  reparer,  outre 
les  gens  que  le  seigneur  de  Champdenier  avoit  para- 
vant  levez  ou  commandez  estre  prests,  au  besoin,  en 
tout  le  gouvernement  dudict  Languedoc ,  lesquels  ser- 
virent bien  un  temps  après,  mais  pour  le  présent  n'en 
fut  mestier  j  dont  le  Roy  se  contenta  grandement  du 
capitaine  qui  avoit  la  charge  de  sadicte  tour,  lequel, 
outre  ce  qu'il  estoit  gentil  compagnon  et  serviteur 
affectionne',  s'efforçoit  encores  de  faire  service,  de  tant 
plus  qu'il  avoit  en  sa  jeunesse  faict  quelque  coup 
en  une  querelle  et  débat,  dont  il  taschoit  efïacer  la 
coulpe  et  mémoire  par  son  bien  faire ,  ainsi  qu'il  fist  j 
car,  en  recognoissance  de  ce  service,  le  Roy  luy  par- 
donna son  mal- talent;  et  a  depuis  eu  ledict  compa- 
gnon, nommé  Viconte ,  charge  de  cinq  cens  hommes 
de  pied  au  service  dudict  seigneur. 

Peu  de  temps  après,  advint  autre  mutinerie  d'aussi 
mauvaise  et  dangereuse  conséquence  que  la  première, 
et  fut  la  cause  et  commencement  en  ceste  manière  : 
deux  compagnons  de  la  bande  du  capitaine  Arzac  de 
La  Besse ,  natif  d'auprès  de  Bordeaux ,  en  la  basse 
Gascongne,  lequel  avoit  cinq  cens  hommes  soubs  la 
charge  du  comte  de  Carmain,  e^tans  un  jour  à  leur 
guet ,  veirent  passer  deux  vivandiers  qui  menoyent 
des  moutons  aux  champs,  et  soudainement  descen- 
dirent de  la  muraille  par  les  escheiles  qui  tous  les 
jours  s'y  dressoyent  aux  matins  et  aux  soirs  se  reti- 
royent,  pour  cause  des  gens  qui  y  besongnoyent  pour 
la  fortification  de  la  ville;  et  par  force  prindrent  cinq 
ou  six  moutons  desdicts  vivandiers ,  lesquels  en  vin- 

dreut  faire  la  plainte  au  comte  de  Carmain,  par  ce 
qu'ils  estoient  de  ses  bandes,  luy  requérant  de  leur  en. 
faire  la  raison.  A  quoy  faire  il  ne  fut  aucunement 
refusant,  mais  fîst  incontinant  prendre  les  delinquans^ 
et  mettre  entre  les  mains  des  dessusdicts  prince  de 
Melphe  et  seigneur  de  Bonneval,  qui  les  firent  mener 
en  la  prison  de  la  ville.  Bien  tost  après ,  ledict  Arzac 
vint  au  logis  du  seigneur  de  Bonneval ,  le  supplier  de 
luy  vouloir  rendre  lesdicts  compagnons,  et  que  ceste 
faulte  leur  fust  pardonnée  ;  lequel  fist  response  qu'il 
en  parleroit  au  prince  de  Melphe ,  car  de  soy-mesme 
il  ne  le  vouloit  ne  devoit  faire,  attendue  l'importance  et 
conséquence  d'un  tel  cas ,  qui  ne  pouvoit  estre  sinon 
de  mauvais  exemple,  pour  deux  raisons:  Tune,  d'avoir 
abandonné  son  guet  pour  aller  au  pillage,  et  par  des- 
sus les  murs  de  la  ville  ;  l'autre,  pour-ce  que  si  justice 
ii'avoit  lieu  contre  ceux  qui  destroussent  les  vivan- 
diers, c'estoit  pour  mettre  la  ville  en  nécessite',  mes- 
niement  l'Empereur  estant  si  près  comme  il  estoit. 

Ledict  Arzac  répliqua  ce  que  bon  luy  sembla,  et, 
entre  autres  choses ,  que ,  si  lesdicts  compagnons  n'es^ 
toient  renduz ,  il  y  avoit  beaucoup  de  gens  e's.  bandes 
qui  ne  le  trouveroient  pas  bon.  A  quoy  le  seigneur 
de  Bonneval  respondit  en  luy  commandant,  de  par  le 
Boy,  qu'il  eust  luy  mesme  à  mettre  hors  la  ville  tous 
ceux  de  sa  bande  qui  ne  trouveroient  bon  que  justice 
fust  faitte  des  infracteurs  de  la  discipline  militaire  et 
des  statuts  et  ordonnances  de  la  guerre.  Et  à  ce  le- 
dict Arzac  ne  fist  aucune  response ,  mais  sortit  hors 
avecques  visage  et  contenance  d'homme  non  content  et 
marry .  Advint,  le  soir  après  soupper,  que,  estans  lesdicts 
$eigneurs  prince  de  Melphe  et  de  Bonneval  hors  la 

ville,  où  ils  asseoyent  un  guet  d'iniquité,  les  compa- 
gnons de  guerre  qu'ils  avoyent  accoustumé  d'y  asseoir, 
espanduz  en  divers  lieux  pour  obvier  à  toutes  occa-  ~ 
sions  de  surprise ,  la  bande  dudict  Arzac,  qui  estoit  de 
cinq  cens  hommes,  se  mutina,  et,  commençant  à  crier 
Gascongne!  pour  esmouvoir  les  autres  de  la  mesme 
nation ,  coururent  droict  à  la  maison  de  la  ville , 
mettans  peine  et  diligence  de  briser  les  portes  et  de 
forcer  si  peu  de  garde  qui  estoit  dedans,  et,  à  ce  qu'au- 
cun ne  vint  à  la  secourir,  garnirent  de  picquiers  et  ar- 
quebusiers tous  les  coings  d'une  petite  place  qui  es- 
toit devant  laditte  maison.  Le  bruit  de  ce  desordre 
vint  aux  oreilles  du  comte  de  Carmain ,  lequel ,  pour 
estre  leur  colonnel,  y  vint  promptement,  et  se  mist  au 
devant  d'eux,  l'espée  en  la  main ,  faisant  ce  que  pos- 
sible luy  fut  pour  appaiser  la  mutinerie  et  faire  re- 
tirer chacun  en  son  logis  ;  mais  peu  valurent  ses  re- 
monstrances,  ains  il  faillit  deux  ou  trois  fois  à  estre 
tué.  Les  dessusdicts  prince  de  Melphe  et  seigneur  de 
Bonneval,  advertiz  de  ceste  esmotion,  y  arrivèrent 
aussi  en  diligence,  mais  ne  peurent  jamais  y  arriver 
à  temps,  que  desja  la  maison  de  la  ville  ne  fust  for- 
cée ,  tous  les  registres  et  papiers  bruslez ,  et  lesdicts 
compagnons  de  guerre,  ensemble  tous  les  autres  pri- 
sonniers qui  s'y  trouvèrent,  plainement  mis  en  liberté. 
Pour  ce  soir,  ne  furent  d'advis  les  chefs  d'en  faire 
autre  démonstration ,  pour  doubte  qu'en  faisant  cher- 
cher les  delinquans,    il  advint  autre  inconvénient, 
comme  pillage  de  maisons  ou  forcement  de  femmes, 
et  telles  choses  que  commettent  folles  gens  de  mau- 
vaise volonté,  quand  ils  ont  couleur  d'aller  cherchant 
par  les  maisons,  de  nuict,  qui  (comme  dict  le  pro- 

verbe  commun )  n'a  point  de  honte  ;  mais  adviseient 
que,  ce  pendant,  ledict  seigneur  de  Bonneval  feroit  ve- 
nir à  luy  tous  les  capitaines  des  autres  bandes,  un  à 
un ,  à  ce.  qu'ils  gaignassent  les  principaux  des  com- 
pagnons, chacun  de  sa  bande,  pour  tenir  main  et  avoir 
raison  des  autheurs  de  ceste  mutinerie ,  leur  remons- 
trant  combien  telles  façons  de  faire  estoient  hors  des 
limites  de  raison ,  et  quel  détriment  seroit  envers  le 
Roy,  à  tous  les  gens  de  guerre  de  la  nation  françoise, 
que  telles  esmotions  advinssent  souvent  par  eux,  et 
que  ce  seroit  occasion  audict  seigneur  de  prendre  à 
son  service  gens  d'estrangeres  nations,  et  de  plus  ne 
se  servir  de  ceux  de  la  sienne.  Et  tant  usa  ledict  de 
Bonneval  de  remonstrances ,  avecques  authorité ,  que 
tous  luy  promirent  tenir  la  main  à  faire  justice  des 
malfaicteurs ,  jusques  à  faire  mettre  en  pièces  tous 
ceux  qui  oseroyent  y  contredire.  Au  lendemain  ma- 
tin ,  les  dessusdicts  de  Melphe  et  de  Bonneval ,  après 
avoir  communicqué  ensemble,  feirent  venir  h  eux  le 
comte  de  Carmain ,  auquel  ils  ordonnèrent  faire  son- 
ner le  tabourin  et  mettre  ses  enseignes  aux  champs, 
aprester  ses  bandes  pour  les  conduire  au  camp  lez 
Avignon  ;  car  ils  n'estoyent  délibérez  de  tenir  gens 
ainsi  mutins,  à  une  ville  de  telle  importance,  et  où 
ils  attendoyent  le  siège  de  jour  à  autre.  Toutes  re- 
monstrances cessans,  et  après  toutes  résistances,  furent 
lesdictes  bandes  contraintes  de  sortir  hors  par  la  porte 
de  Crau. 

Par  la  porte  du  coste'  de  Tarascon  feirent  lesdicts 
de  Melphe  et  de  Bonneval  sortir  la  gendarmerie  à 
cheval ,  ensemble  deux  mille  hommes  de  pied  des 
autres  bandes,  et  trois  ou  quatre  cens  du  païs,  que 

conduisoit  le  seigneur  d'Eguieres,  habitant  en  ladltte 
ville.  Ce  faict ,  ils  commandèrent  audict  comte  de 
faire  mettre  ses  deux  enseignes  chacune  à  part,  pour 
veoir  (  ainsi  qu'ils  dirent  )  quel  nombre  de  gens  il  y 
avoit  en  chacune  ;  et  lors  ils  appellerent  à  eux  ledict 
Arzac,  capitaine  de  celle  des  deux  bandes  qui  avoit 
faict  Tesmotion,  luy  commandèrent  de  leur  amener 
les  principaux  mutins  de  sadicte  bande.  Lequel  Arzac 
leur  amena  deux  pauvres  compagnons,  qu'il  disoit  estre 
ceux  la.  Mais  pour- ce  ne  se  tindrent  lesdicts  chefs  sa- 
tisfaicts ,  luy  commandant  qu'il  en  amenast  encores 
d'autres  et  de  plus  apparens  ,  car  ils  les  vouloyent 
faire  pendre  en  présence  des  autres  trouppes  :  à  quoy 
respondit  ledit  Arzac  que  qui  voudroit  pendre  tous 
ceux  qui  en  estoient  coulpables ,  il  ne  faudroit  aucun 
en  excepter.  Si  furent  lesdicts  compagnons  délivrez 
au  prevost,  qui  les  fist  pendre  en  la  présence  de  toutes 
lesdittes  trouppes,  lesquelles  firent  bon  visage,  disans 
toutes  à  une  voix  que  telle  et  plus  rigoureuse  puni- 
tion meritoyent  gens  mutins  et  desobeissans,  et  indi- 
gnes de  se  trouver  en  bonne  compagnie.  Et  lors  fut 
audict  Arzac  son  enseigne  ostëe ,  et  luy  et  sa  bande 
chassez  de  la  compagnie ,  lesquels  passèrent  au  long 
des  bandes  sans  tabourin;  et  leur  fut  commandé  se 
retirer  au  camp ,  vers  ledict  seigneur  de  Montmo- 
rency, lieutenant  gênerai  du  Roy,  auquel  ils  remirent, 
ou  de  leur  user  de  grâce ,  ou  d'exécuter  le  sur- 
plus de  la  punition  qu'ils  avoyent  desservie.  Et  re- 
presta  le  comte  de  Carmain  audict  Arzac,  son  en- 
seigne pour  aller  jusques  au  camp,  à  condition  qu'il 
ne  la  peust  par  après  desployer  sans  la  permission 
dudict  seigneur  lieutenant  gênerai  du  Roy  j  mais  k 

capitaine  print  autre  chemin ,  et  ne  fut  possible  de  le 
rencontrer,  quelque  diligence  que  Ton  en  fist;  car 
iedict  seigneur  lieutenant  gênerai  avoit  délibéré  de 
s'en  prendre  à  luy-mesme,  et  non  aux  compagnons, 
lesquels  aussy  se  départirent  et  esquarterent  par  che- 
mins divers  les  uns  des  autres.  Et  depuis  ceste  dé- 
monstration faicte,  ne  fut  en  ladicte  ville  d'Arle  nou- 
velle d'aucun  mal  -  faict ,  désobéissance  ne  mutine- 
ment.  Si  laisseray  à  tant  ce  propos,  et  retourneray  au 
ïvoy  et  aux  nouvelles  qui  luy  vindrent  à  Valance  de 
l'arrivée  (  dont  cy  dessus  a  esté  parlé  )  de  l'Empereur 
devant  Marseille. 

Geste  nouvelle,  encores  que  tost  après  ensuivist 
celle  du  retour,  et  du  peu  d'espérance  que  l'Empereur 
avoit  remportée  de  sadicte  venue  à  Marseille ,  fut 
toutesfois  en  si  peu  d'heures  espandue ,  voire  aug- 
mentée parmy  la  Court,  de  sorte  que,  non  seulement 
on  devisoit  et  de  sa  dessusdicte  venue  et  des  appro- 
ches dfîsja  faittes  devant  la  ville,  mais  que  dedans 
huict  jours  il  devoit  venir  nous  assaillir  en  nostre  fort; 
et  arriva  ce  commun  bruit  du  populaire  jusques  aux 
grans ,  et  non  point  comme  chose  que  l'on  craingnist 
ne  doutast,  auquel  cas  on  va  seulement  devisans  les 
uns  aux  autres  en  crainte  et  en  l'oreille ,  mais  à 
haulte  voix  et  publicquement,  comme  de  chose  dési- 
rée et  de  laquelle  on  esperoit  bonne  et  heureuse  yssue. 

Ne  faict  icy  à  demander  si  monseigneur  Henry, 
nouveau  Dauphin  et  duc  de  Bretaigne,  lequel  estoit 
auprès  de  la  personne  du  Roy,  son  seigneur  et  père, 
eut  en  la  teste  de  grans  partiz,  incontinant  ceste  nou- 
velle oye,  ne  s'il  fut  bien  empressant  à  l'entour  de  ceux 
qu'il  sçavoit  avoir  envers  Iedict  seigneur  plus  grand 

et  plus  favorable  accez,  pour  luy  aider  et  tenir  main 
à  impetrer  son  congé  d'aller  au  camp.  Et  fut  si  grande 
son  affection  et  ardeur  à  ceste  entreprise ,  que ,  pour 
la  peur  qu'il  avoit  de  n'y  arriver  à  temps,  il  faisoit 
l'Empereur  au  double  plus  entreprenant  et  prompt 
de  nous  venir  assaillir,  que  l'yssue  et  l'effect  ne  le 
monstrerent;  tant  y  a  que  tous  les  devis  et  propos  de 
luy  avecques  ses  familiers  ,  n'estoient  jamais  autres 
que  de  ceste  afiàire.  «  Et  s'il  advenoit ,  disoit  il  entre 
«  eux  ,  que  de  maie  advanture  l'Empereur  y  arrivast 
«  plus  tost  que  luy,  en  sorte  que  luy  ne  fust  assez  à 
«  temps  pour  le  recueillir,  quelle  espérance  pourroit 
ce  estre  la  sienne  de  recouvrer  jamais  occasion  d'ap- 
«  prendre  sa  guerre,  ne  de  faire  preuve  de  sa  per- 
te sonne  en  si  juste  et  honorable  querelle,  ne  contre 
«  si  digne  et  sortable  ennemy,  au  degré  auquel  il 
«  avoit  pieu  à  Dieu  le  constituer,  qu'en  la  querelle 
«  et  defïense  de  la  pairie,  et  pour  en  repousser  un 
«  aggresseur,  et  contre  un  empereur  auparavant  et 
«  tant  de  fois  victorieux,  et,  par  apparence  de  l'ap- 
«  pareil  que  nous  avions  et  du  bon  droit  que  nous 
«  soustenions,  exposé  maintenant  à  estre  vaincu?  Et 
«  quoy  que  soit  tel  ennemy,  qu'en  rapportant  victoire 
«  de  luy,  elle  ne  pouvoit  estre  sinon  l'une  des  plus 
«  honnorables  et  triumphantes  qui  fust  oncques  rap- 
«  portée  d'homme  ,  estant  vaincu  en  bien  combattant, 
«  on  ne  pouvoit ,  avecques  la  perte  ,  en  rapporter 
«  honte.  ))  Telles  estoient  ses  considérations  et  re- 
monstrances,  et  desquelles  toutesfois  ne  se  promet* 
tant  assez  brefve  expédition  par  le  seul  crédit  de 
ceux  qui  lors  estoient  au  tour  du  Koy,  ainsy  que  riens 
n'est  assez  prompt  à  qui  ardemment  désire  et  allent. 

il  y  voulut  adjouster  tous  autres  moyens ,  et  envoya 
message  sur  message,  jusques  au  camp,  devers  le  sire 
de  Montmorency,  lieutenant  gênerai  dessusdict,  du- 
quel il  eut  lettres  au  Roy,  et  homme  portant  paroUes 
à  ceste  fm ,  telles  que  luy  voulut  les  souhaitter. 

Le  Roy,  qui  en  eflect  avoit  plaisir  de  recognoistre 
en  son  fils  pareille  ardeur  et  affection  au  faict  des 
armes  et  à  faire  actes  de  vertu,  comme  il  les  avoit 
lors  qu'il  estoit  en  l'aage  que  maintenant  il  voioit  estre 
son  fils ,  tant  plus  il  approuvoit  en  soy-mesme  ceste 
sienne  jjonne  et  prompte  volonté,  tant  plus  se  rendit 
difficile  à  luy  accorder  sa  requeste,  voulant  par  ce 
simulé  reffus  luy  enflamber  d'avantage  le  cueur  ja 
embrasé  d'iionesteté,  désir  et  affection  d'aquerir  gloire 
et  honneur  en  sa  première  jeunesse.  A  la  parfin ,  il  se 
laissa  vaincre  de  prières,  ou,  pour  mieux  dire,  fai- 
gnant  de  se  laisser  vaincre ,  luy  accorda  comme  demy 
en  vis  la  chose  que  plus  il  desiroit.  Desja  voioit  il  ses 
forces  unies  et  prestes ,  et  telles  qu'il  luy  sembloit 
(sans  encourir  blasme  de  témérité)  pouvoir  assembler 
désormais  avecques  son  ennemy,  et  mettre  à  exécution 
la  volonté  qu'il  avoit  tousjours  eiie ,  de  tirer  droit  en 
personne  là  part  que  tiroit  sondict  ennemy  pour  le 
combattre  ;  et,  à  ceste  cause,  sachant  que  mondict  sei- 
gneur son  fils  (  lequel  il  n' eust  voulu  souffrir  faire  sa 
preuve  ou  apprentissage  aux  armes  en  entreprise  trop 
hazardeuse  )  seroit  si  bien  accompagné  ,  qu'il  ne 
pourroit  (ayant  Dieu  en  son  aide)  tomber  en  incon- 
vénient de  honte  ne  de  perte,  aussi  que  luy  estoit 
pour  l'acconsuivre  bien  tost  après,  il  voulut  bien, 
pour  eslever  et  nourrir  tousjours  ceste  plante  d'hon- 
neur et  vertu  fructifiante  au  noble  cueur  de  ce  jeune 

prince,  lay  donner  ceste  usure  et  fruition  de  gloire, 
que  de  luy  bailler  en  ceste  jeunesse  le  nom  et  tiltre 
de  cliief  et  gênerai  d'une  telle  arme'e,  et  contre  un 
si  puissant  ennemy  que  l'Empereur  en  propre  per- 
sonne. 

Donques,  accordé  qu'il  luy  eust  ceste  requeste, 
se  retournant  vers  luy  et  de  regard  et  de  pense'e ,  luy 
commença  dire  en  ceste  manière  :  «  Vous  allez, 
«  mon  fils,  avecques  mon  bon  congé,  et  d'une  affec- 
«  tion  et  désir  que  je  ne  blasme  en  vous,  apprendre 
«  un  mestier  que ,  pour  l'attente  à  laquelle  vous  estes 
«  nourry,  il  est  requis  et  nécessaire  que  vous  sçachiez, 
«  pour  toutesfois  en  user,  quand  pour  ce  faire  vous 
«  aurez  espérance  d'estaindre  les  occasions  d'en  user 
«  par  après,  ou  plus  souvent,  ou  à  la  plus  grande 
«  fouUe  et  Lazard  de  la  republicque.  Vous  trouverez 
«  là  monsieur  le  grand  maistre,  et  avecques  luy  plu- 
«  sieurs  bons  capitaines,  ausquels  jedoy,  pour  le  grand 
«  désir  qu'ils  ont  de  faire  bon  service  à  moy  et  à  la 
«  couronne.  A  luy  vous  direz  particulièrement  com- 
te ment  vous  allez  là,  non  pour  commander  à  présent, 
«  mais  pour  apprendre  à  commander,  au  temps  adve- 
«  nir,  à  luy  et  aux  autres  ensemble  ;  vous  direz  corn- 
ac ment  vous  y  allez,  pour  apprendre  d'eulx  leur 
«  mestier,  et  les  prierez  qu'ils  vous  donnent  le  moien 
«  de  faire  tel  apprentissage  ,  que  ce  soit  à  vostre  hon- 
te neur  et  au  leur,  et  au  service  de  Dieu  premiere- 
«  ment,  et  puis  de  la  chose  publicque  de  ce  royaume. 
«  Soyez  doulx  et  privé  parmy  eux,  et  mettez  peine 
«  d'acquérir  leur  grâce ,  ainsi  qu'avoit  tresbien  com- 
«  mencé  vostre  frère,  etgaingnez  ce  poinct,  sur  toutes 
K  choses ,  que  Von  vous  trouve  tel  que ,  si  vous  n'estiez 

«  celuy  que  vous  estes,  on  eust  cause  de  désirer  que 
<c  vous  le  fussiez.  » 

Apres  ces  remonstrances  faittes,  mondict  seigneur 
le  Dauphin  print  congé  de  luy,  et  ne  tarda  gueres  à 
estre  prest  de  desloger.  Là  se  congneut  Fardant  désir 
et  afi'ection  de  la  jeune  noblesse  de  la  Cour  au  mes- 
tier  et  exercice  des  armes  ;  car  il  n'y  eut  celiiy  auquel 
naturelle  inclination  et  appétit  de  gloire  et  honneur 
ne  fîst  trouver  en  un  instant  son  appareil  et  equippage 
prest  à  partir.  Trois  jours  après  arriva  monseigneur  le 
Dauphin  en  son  camp,  et  vint  le  sire  de  Montmorency 
au  devant  de  luy  jusques  au  deçà  du  pont  de  Sorgue, 
le  recueillir  avecques  bon  nombre  de  capitaines  et 
autres  plus  apparens  du  camp  ;  et  ceste  compagnie  le 
conduisit  en  son  logis,  lequel  il  luy  laissa,  comme  à 
supérieur  et  chef  par  dessus  luy  :  mais  monseigneur 
le  Dauphin  ne  le  voulut  souffrir  desloger,  ains  se  con- 
tenta d'une  partie  dudict  logis,  et  demourerent  lo- 
gez ensemble  ;  et  ledict  sire  de  Montmorency  faisant 
sa  charge  ainsi  qu'il  avoit  faict  au-paravant,  et  mon- 
dict seigneur  se  gouvernant  entièrement  en  toutes 
choses  par  le  conseil  et  advis  de  luy. 

Desja  estoit  venue  au  camp  la  nouvelle  comment 
l'Empereur  estoit  party  de  devant  Marseille  ;  mais  le 
duc  d'Albe  et  les  autres  que  ledict  seigneur  y  avoit 
laissez,  tenoyent  encores  la  ville  assiege'e,  plus  toutes- 
fois  par  contenance  que  soubs  espoir  ou  intention  de 
la  forcer,  et  seulement  en  espérance,  ou  d'attirer  ceux 
de  dedans  à  faire  quelque  téméraire  saillie,  ou  le 
camp  du  Roy  à  venir  donner  secours  aux  assiégez,  et, 
par  ce  moyen ,  en  quelque  lieu  opportun  et  à  leur 
avantage  pour  le  combattre  j  car  TEmpercur  estoit  si 

pies,  qu'ayant  advis  du  deslogement  du  camp  du 
Roy,  il  pouvoit  facilement  prévenir  et  se  venir  à  temps 
joindre  à  eux  :  mais  pour  néant  fut  ceste  leur  délibéra- 
tion, car  ceux  de  dedans  avoyent  bons  chefs,  qui  ne  les 
laissoyent  sortir  sinon  à  propos,  et  au  dommage  tous- 
jours  de  l'ennemy.  Et  quant  au  deslogement  du  camp, 
le  sire  de  Montmorency  avoit  pieça  délibéré  ce  qu'il 
en  vouloit  et  debvoit  faire;  et,  tous  les  jours,  ou  par 
espies,  ou  par  le  tesmoignage  des  prisonniers,  ou  par 
tous  les  deux  accordans  ensemble,  avoit  si  certaines 
nouvelles  du  camp  ennemy  et  de  toutes  les  entre- 
prises qui  se  dressoyent ,  voire  des  délibérations  de 
leur  conseil  ;  et,  inconlinant  qu'ils  s'oublioyent,  faisoit 
icelles  mettre  à  exécution,  encores  qu'il  se  voioit  en 
main  la  victoire  seure,  et  sans  bazarder  les  forces  ne 
l'Estat  du  Roy  son  maistre.  Si  estoit  ce  que,  non-obs- 
tant  qu'il  eust  tousjours,  depuis  la  surprise  de  Rri- 
gnolles,  tendu  principalement  à  ceste  fin  de  faire  que 
noz  gens  en  faussent  d'autant  plus  advisez  et  retenuz 
à  essayer  la  fortune ,  que  l'ennemy  en  estoit  plus  ha- 
zardeux  et  entreprenant,  il  n'avoit  voulu  toutesfois 
laisser  anéantir  et  perdre  le  cueur  et  hardiesse  aux 
nostres  ;  mais,  selon  qu'il  avoit  les  advertissemens  des 
entreprises  et  desseins  de  l'ennemy,  luy-mesme  (autant 
que  jugement  d'homme  le  pouvoit  prévoir)  ordonnoit 
qui,  comme  et  jusques  à  quel  but  on  iroit  au  devant 
de  luy;  et  comme  plus  ou  moins  il  voioit  procéder  les 
choses,  plus  ou  moins  il  laschoit  la  bride  ou  la  rete- 
noit  à  ceux  qu'il  avoit  ordonnez  à  faire  les  exécutions 
de  son  conseil.  Par  ce  moyen,  il  fist,  sans  riens  mettre 
en  hazard,  telle  revenche  de  Brignolles,  que  le  camp 
ennemy  ne  fut  oncques  un  jour,  ou  sans  alarme,  ou 

sans  nouvelle  de  quelque  rencontre,  et  ne  passa  ja- 
mais jour  que  leurs  gens  et  les  nostres  ne  s'assemblas- 
sent, les  uns  contre  les  autres,  en  quelque  lieu,  mais  tous 
les  jours  et  sans  aucun  en  excepter,  au  désavantage 
et  perte  de  l'ennemy;  et  oncques  ne  fut  aux  Impériaux 
possible  de  partir  si  secrètement,  ne  si  à  heures  et 
temps  incertains,  ne  par  chemins  si  estranges  et  divers, 
que  du  venir  ou  du  retour  ils  ne  feussent  rencontrez 
des  nostres.  S'ils  sortoyent  forts,  ils  mangeoyent  ce 
qu'ils  pouvoyent  trouver,  et  en  leur  camp  ne  leur 
venoit  aucun  refreschissement  ;  si  foibles ,  ils  estoyent 
taillez  en  pièces,  ou,  pour  le  moins,  battuz  et  pris  ;  de 
sorte  qu'ils  ne  savoient  pas  bien  se  resouldre  du  che- 
min qu'ils  dévoient  tenir,  ou  de  se  laisser  affamer  par 
crainte  et  peur  de  ne  s'oser  eslongner  du  camp,  ou  de 
se  mettre  en  péril  évident  du  glaive  de  l'ennemy,  pour 
éviter  la  mort  otieuse  et  reprochable. 

Il  n'y  avoit  pas  alors  beaucoup  de  temps  que  le 
seigneur  Jean  Paule  de  Cere,  passant  avecques  la 
compagnie  de  gensd'armes  dont  il  avoit  la  charge ,  et 
quelques  chevaux  légers  italiens,  et  messire  Martin 
du  Bellay,  avecques  deux  cens  salades  dont  il  avoit  la 
charge,  avecques  trois  enseignes  de  gens  de  pied  ita- 
liens, et  advertis  par  les  espies  qu'au-pres  de  Lorma- 
rin ,  petite  ville  par  laquelle  estoit  leur  chemin  de 
passer,  estoient  venues  fourrager  aucunes  trouppes  de 
gens  de  cheval  des  ennemis,  avoient  mis  embusche  de 
leurs  gens  de  cheval  en  divers  lieux  et  endroicts,  afin 
que,  s'ils  failloient  en  quelque  part,  en  l'autre  ils  ne 
faillissent  à  les  rencontrer.  Or  estoit  advenu  que ,  sur 
le  chemin  qu'eux  mesmes  faisoient ,  s'embattirent  les- 
dits  gens  de  cheval  ennemis,  chassans  devant  eux  un 

gros  butin  et  de  bestes  blanches  et  d'aumailles,  qu  iîls 
avoient  assemblez  parmy  les  champs  aux  environs,  et 
les  avoient  chargez  si  furieusement  et  à  l'improviste, 
que  la  frayeur  leur  avoit  osté  le  sens  de  considérer 
quel  nomJ)re  ils  estoyent  et  de  quel  nombre  ilsestoyent 
chargez;  car  ils  estoyent  de  quatre  vingts  à  cent,  bien 
equippez  et  montez ,  et  ledit  seigneur  Jean  Paule  n'en 
avoit  point  plus  de  quatorze  :  mais  avec  ce  peu  de 
gens  il  rescouyt  le  butin ,  et  print  environ  de  trente 
prisonniers ,  et  plus  en  eust  pris ,  s'il  eust  eu  des  pre- 
neurs assez  ;  tant  est  vray  ce  que  l'on  dit,  qu'en  une 
roupte,  ne  TefFraye',  pour  la  peur  qui  l'estonne,  ne  le 
vainqueur,  pour  le  contentement  de  sa  victoire,  a 
esgard  à  nombrer  ses  gens.  Les  ennemis ,  désireux  de 
\enger  ceste  honte,  avoyent  mis,  quelques  jours  après, 
cent  arquebusiers  dedans  le  chasteau  dudit  Lormarin, 
pour  y  faire  une  retraitte  et  refuge  de  leurs  coureurs, 
et  en  espérance  aussi  que  s'ils  pouvoyent  attirer  noz 
gens  à  les  en  venir  dechasser,  ils  se  tiendroient  prests 
de  venir  par  autre  chemin  enclorre  et  surprendre 
nosdittes  gens.  Ledict  seigneur  Jean  Paule,  ayant  eu 
advis  de  ceste  leur  entreprise ,  le  feit  assavoir  aux  sei- 
gneurs de  La  Fayette  et  de  Curton.,  qui  se  joigni- 
rent avec  luy,  et,  outre  le  nombre  qu'ils  voulurent 
prendre  des  gens  de  cheval  de  leurs  compagnies ,  luy 
amenèrent  deux  cens  bons  arquebusiers.  Avec  ceste 
trouppe,  ils  deslogerent  de  Cavaillon,  garnis  d'es- 
chelles  faictes  à  la  haste,  lesquelles,  après  avoir  garny 
de  tous  costez  les  advenues,  de  peur  de  surprise  et  in- 
convénient, ils  dressèrent  contre  les  murailles,  et  don- 
nèrent un  si  furieux  assault,  qu'ayant  tué  tous  ceux 
qui  plus  vaillamment  leur  résistèrent,  ils  prindrent  le 

cliasteau  de  force,  et  tous  les  autres  amenèrent  pri- 
sonniers avec  eux ,  sans  trouver  aucune  rencontre  ny 
encombrier ,  combien  que  le  seigneur  dom  Ferrand  de 
Gonzague  leur  eust  couppé  le  chemin  avec  bien  douze 
cens  chevaux  et  seze  enseignes  de  gens  de  pied  ;  mais, 
par  noz  gens  de  cheval  qui  avoient  esté  mis  sur  les 
advenues,  avoient  esté  pris  quatre  des  avant-coureurs 
dudit  Gonzague,  et  par  eux  avoit  esté  sceu  le  chemin 
qu'il  tenoit,  et  en  quelle  part  il  attendoit  les  nostres: 
parquoy  ils  se  retirèrent  par  autre  chemin. 

Es  mesmes  jours  coururent  les  ennemis  à  Cenas, 
villette  distante  de  leur  camp  environ  de  huict  mille, 
et  deux  de  Cavaillon.  Ledit  seigneur  Jean  Paule , 
adverty  par  ses  espies,  y  alla  incontinant,  en  courage 
de  les  y  rencontrer  j  mais  il  trouva  que  ja  ils  estoient 
partis,  et,  à  ceste  cause,  se  mettant  à  chemin  de  sa 
retraitte ,  envoya  seulement  douze  chevaux  des  siens 
pour  rebourser  le  chemin  jusques  à  Salon  de  Crau, 
qui  rencontrèrent  environ  quarante  fourrageurs  des 
ennemis ,  partie  à  pied ,  partie  à  cheval ,  lesquels  ils 
chargèrent  de  première  rencontre,  et,  leur  faisant  ha- 
bandonner  leur  butin,  qui  après  fut  rescoux  par  les 
païsans,  les  amenèrent  tous  quarante,  prisonniers  à 
Cavaillon.  A  Toulon  avoit  faict  FEmpereur  amas  de 
toutes  les  bestes  à  charge  qu'il  avoit  peu  recouvrer  en 
tout  le  pais,  depuis  Aix  jusques  à  Nice  et  par  de  là, 
pour  apporter  le  biscuit  qu'il  avoit  faict  faire  audicfc 
Toulon ,  pour  subvenir  à  la  faulte  que  avoit  son  camp, 
de  farines ,  moulins  et  fours.  Les  païsans ,  qui  furent 
advertiz  du  jour  que  le  biscuit  devoit  partir,  firent  si 
bon  guet,  et  assirent  leurs  embuscbes  si  à  propos,  qu'ils 
amenèrent,  ou  tuèrent ,  ou  blessèrent,  toutes  lesdictes 

bestes,  en  sorte  qu'elles  n'eussent  plus  sceu  faire  ser- 
vice, et,  continuant  en  ceste  manière,  tenoient  ledict 
camp  impérial  en  extrême  indigence  et  nécessité  de 
vivres.  De  toutes  ces  entreprises  et  autres  semblables, 
qui  seroient  longues  à  racompter,  estoit  le  sire  de 
Montmorency  adverty  ordinairement  ;  et  bien  pouvoit 
cognoistre  à  l'œil  que  la  famine  avant  peu  de  jours 
contraindroit  et  reduiroit  l'ennemy  à  la  nécessité,  ou 
de  nous  venir  assaillir  à  nostre  fort  et  à  son  desavan- 
tage ,  ou  d'iiabandonner  la  Provence  avecques  grosse 
honte  et  dommage,  et  ne  voioit  point  quel  interest  il 
y  avoit  de  le  defîaire  sans  combat  et  sans  hazard,  en 
luy  ostant  le  moien  des  choses  sans  lesquelles  il  ne 
pouvoit  demourer,  plus  tost  que  de  vaincre  en  bazar- 
dant une  bataille. 

Telle  avoit  tousjours  esté  sa  délibération  ;  mais  il  y 
avoit  tousjours  eu  gens  en  sa  compagnie,  qui,  encores 
que  du  commencement,  après  avoir  esté  la  chose  de- 
battue  d'une  part  et  d'autre ,  s'y  feussent  tous  condes- 
cendus ,  ne  la  pouvoient  toutefois  assez  bien  gouster, 
soit  qu'en  effect  ils  eussent  plus  defferé  à  son  au- 
thorité  que  changé  de  leur  opinion ,  ou  que  bien  ils 
en  eussent  changé  pour  lors,  voyans  les  apparentes 
raisons  qui  si  avant  faisoient  contre  eux ,  et  que  de- 
puis, voyans  les  forces  du  Roy  multipliées  et  suffisantes 
pour  combatre  l'ennemy,  ils  fussent  à  ceste  occasion 
retombez  en  leurditte  première  opinion.  Mais  tant 
y  a ,  qu'en  eux  -  mesmes ,  et  quelquefois  en  leurs 
devis  privez  et  particuliers ,  ils  ne  louoient  tant  ceste 
sienne  prudence  et  maturité ,  qu'ils  ne  laissassent  part 
en  luy  à  faulte  de  cueur  et  de  hardiesse.  Mais  depuis 
que  monseigneur  fut  airivé  au  camp,  et  qu'ils  trou- 

verent  toute   la  jeunesse  de  leur   opinion ,  laquelle 
(ainsi  qu'est  la  coustume)  estime  et  crainct  moins  les 
hazards  et  dangers ,  d'autant  qu'elle  les  a  moins  expé- 
rimentez, alors  recommencèrent  ils,  toutes  les  fois 
qu'on   assembloit  le   conseil   pour  adviser  à  ce  qui 
estoit  à  faire ,  et  pour  délibérer  à  sçavoir  qui  estoit 
plus  à  propos,  ou  d'approcher  plus  près  de  l'ennemy, 
ou  de  continuer  la  guerre  par  dissimulations  et  tem- 
porisement,  ainsi  que  Ion  avoit  commence,  à  en  par- 
ler plus  librement  et  hardiment,  et  à  demander  avec 
instance  que  Ion  marchast   en  avant  et  qu'on  levast 
le  siège  de  devant  Marceille.  Et  ja  estoient  de  cest 
advis,  non  seulement  ceux  qui  en  avoient  esté  du  com- 
mencement ,  mais ,  avec  eux ,  aucuns  de  ceux  qui  en 
avoient   esté   au-paravant  d'opinion   contraire,   soit 
qu'ils  se  départissent  de  la  première ,  pour  la  confiance 
qu'ils  avoient  des  forces  qu'alors  ils  voyoient  au  Roy, 
ou  qu'ils  voulussent  gratifier  et  complaire  à  l'appétit 
de  leur  jeune  prince ,  qu'ils  voyoient  brusler  d'ardeur 
et  affection  de  s'esprouver  à  la  guerre  et  de  faire  cou- 
rir le  bruit  de  sa  vertu.  «  Et  pourquoy,  disoient  ils 
ce  entre  eux ,  ne  lu  y  obtempereroient  ils  en  un  si  no- 
ce ble  et  honeste  désir?  et  pourquoy  l'abuseroient  ils, 
c<  et  quasi  malignement  le  frauderoient  d'une  si  belle 
«  et  apparente  occasion  et  oportunité,  que  Dieu  luy 
c<  offroit  maintenant,  d'acquérir  gloire  et  réputation 
ce  aux  armes  en  sa  première  et  florissante  jeunesse?  Ne 
c<  quelle  raison  y  avoit-il  qu'ayans  les  grandes  forces 
«  que  le  Roy  avoit  assemblées  si  chèrement ,  ils  s'ar- 
c(  restassent  et  apparessassent  au  mesme  camp  où  ils 
cf  s'estoient  fortifiez  et  comme  couverts,  alors  qu'ils 
«  estoient  foibles  et  nullement  suffisans  pour  résister 

«  OU  se  présenter  à  Tennemy  ?  Leur  devoit  il  suffire, 
«  estans  si  forts  et  si  puissans  au  dessus  de  Tennemy, 
«  de  se  tenir  enclos,  attendant  qu'il  vint  les  assaillir, 
ce  mais,  qui  pis  est,  souffrir  et  endurer  qu'il  fîst  si  peu 
«  d'estime  et  conte  d'eux,  que  de  venir  à  leur  barbe 
tf^  assiéger  une  telle  ville  que  Marceille,  avec  une  si 
«  petite  trouppe  de  gens,  qu'il  n'y  en  avoit  assez  pour 
«  faire  littiere  et  pour  fouler  aux  pieds  de  leurs  clie- 
ce  vaux,  avant  que  l'Empereur  eust  loisir  de  venir  au 
c<  secours  avec  la  grosse  trouppe  de  ses  gens?  Nenny, 
ce  nenny,  disoient- ils  :  c'est  sur  nostre  honneur  que 
«  nous  prenons  et  voulons  que,  si  Ion  marche  en 
<c  avant,  on  nous  reproche  par  après  que  nous  n'en- 
«  tendons  ne  valons  rien  au  mestier,  si  jamais  ceux 
<c  qui  assiègent  Marceille  se  peuvent  sauver  et  garentir 
ce  de  nous.  >* 

Il  en  y  avoit  toutefois  d'autres  qui  persistoient  en 
leur  première  opinion,  et  trouvoient  qu'il  estoit  beau- 
coup plus  seur  contre  l'ennemy,  comme  il  estoit  appa- 
rant  et  certain  que  bien  tost  ils  remporteroient ,  en 
continuant  seulement  de  luy  rompre  de  toutes  parts 
les  vivres,  ainsi  qu'ils  avoient  tresbien  faict  jusques 
alors  ;  car  ils  sçavoient  ])ien  certainement  que  Mar- 
ceille estoit  si  bien  fournie  et  de  gens,  et  de  vivres,  et 
de  toutes  autres  munitions,  et,  au  demourant,  si  bien 
remparée ,  qu'elle  estoit  imprenable  à  toutes  les  puis- 
sances du  monde;  et  que,  à  "ceste  carnse  (en  conti- 
nuant ce  que  dessus),  il  estoit  force  nécessairement 
que  la  puissance  de  l'Empereur  se  deffist  et  separast 
d'elle  mesme ,  pour  la  famine  et  mortalité  qui  estoit 
et  se  multiplieroit  tousjours  en  son  camp.  Et  quant  au 
sire  de  Montmorency,  le  Roy,  en  le  depeschant ,  luy 


t)Ë  &tJILLAUME  DtJ   BELLAY.     [l536]  1^5 

^Voit  si  bien  faict  entendre  son  intention ,  et  luy  l'a- 
Voit  si  bien  retenue,  et  jusques  à  présent  suivie  de 
poinct  en  poinct,  qu'il  ne  vouloit,  sur  un  bon  com- 
mencement, se  mettre  en  hazard  de  mauvaise  issue; 
et,  nonobstant  qu'il  eiist  diligemment  et  songneuse- 
ment  préparé  toutes  choses  comme  pour  combatre 
dés  le  lendemain ,  si  estoit  il  tousjours  constant  et  ré- 
solu en  ceste  conclusion  de  ne  mettre  en  toute  cesté 
guerre  à  la  discrétion  de  fortune  chose  qui  fust  de 
conséquence,  sinon  qu'il  en  fust  contrainct  par  une 
extrême  nécessité,  telle  que  par  prévoyance  humaine 
elle  ne  se  peust  éviter  ne  prévoir. 

«  Et  pourq^uoy,  dit-il,  ayant  la  victoire  certaine, 
«  non  qu'apparente  en  main ,  l'eust  il  à  son  escient 
«  remise  en  hazard,  veu  qu'il  ne  dépend  moins  d'hbn- 
«  neur  et  de  gloire  de  vaincre  son  ennemy  par  con- 
te seil  et  bonne  conduitte  que  par  bataille?  Pourquoy 
«  eust-il  abusé  du  sang  et  de  la  vie  de  ses  gens,  dont  il 
«  estoit  force  qu'en  une  bataille  il  en  mourust ,  et 
«  communément  des  plus  gens  de  ]jien  ^  encores  qu'il 
((  en  raportast  la  plus  heureuse  victoire  du  monde  ?  » 
Monseigneur,  oyant  les  raisons  qui  se  deduisoient  pour 
l'une  et  pour  l'autre  partie,  combien  qu  il  variast  quel- 
quefois entre  les  deux  opinions,  et  que  la  naturelle 
inclination  de  son  cueur  ardant  et  magnanime  le  tirast 
plus  à  l'opinion  contraire,  voulut  estre  toutefois  maistre 
de  soy,  et  s'arresta  pour  resolution,  à  l'advis  dudit  de 
Montmorency.  Et  à  vray  dire,  encores  que  le  duc 
d'Albe  et  les  autres  qui  estoient  devant  Marceille, 
n'eussent  pas  grand  nombre  de  gens  avec  eux ,  si  n'es- 
toient  ils  point  si  loing  du  camp  de  l'Empereur,  que, 
s'il  eust  eu  nouvelles  (  ainsi  qu'apparemment  il  devoif 
19.  JO 

avoir  )  du  deslogement  de  nostre  camp  d'Avignon ,  il 
ne  luy  eust  esté  facile ,  ou  de  se  venir  mettre  au  devant 
de  nous  entre  Avignon  et  Marceille ,  ou  de  se  venir 
joindre  aux  gens  qu'il  avoit  devant,  plustost  que  nous 
ne  fussions  arrivez  à  leur  présenter  la  bataille  ;  et,  si 
une  fois  il  se  fust  joinct  à  eux,  la  bataille  ne  pouvoit 
estre  sans  quelque  incertaineté  de  la  victoire  -,  et  là  où 
elle  eust  esté  pour  l'ennemy,  elle  luy  donnoit  un 
grand  pais  ouvert  sur  nous  ;  au  contraire ,  quand  elle 
eust  esté  pour  nous,  elle  ne  nous  donnoit  conqueste 
de  chose  qui  desja  ne  fust  nostre.  Et  pource ,  conclut 
mondit-seigneur  que  Ion  se  conduiroit  de  là  en  avant 
ainsi  qu'il  avoit  esté  faict  jusques  alors ,  sinon  que  les 
desseings  nouveaux  de  l'ennemy  apportassent  occa- 
sion de  nouveau  conseil. 

SOMMAIRE  DU  IIUICTIESME  LIMIE. 

Le  camp  de  FEmpereur ,  en  Provence  ,  est  afflige  de  famine  et  de 
peste  ^  à  ceste  cause  ,  se  retire  vers  la  marine  ,  oi^i  il  reçoit  quelque  re- 
fraichissement  par  les  galleres  d'André-Dorie  j  de  là ,  il  s'escoule  par  où 
il  estoit  venu.  Les  Bourguignons ,  après  avoir  faict  grand  effort  de 
prendre  Peronne  au  mesme  temps ,  se  retirent.  Le  Roy  visite  et  re- 
conforte son  peuple  de  Provence ,  et  sentent  plus  au  long  le  discours 
de  ce  qu'avoit  faict  l'armée  de  Eangon,  en  Italie.  Estant  le  Roy  à 
Lyon,  se  donne  jugement  contre  Tempoisonneur  du  dauphin  Fran- 
çois. ï.e  roy  d'Escosse  y  arrive  >  et  est  liancé  avec  Magdelene ,  fille  du 
Roy.  Les  seigneurs  de  Burie  et  de  Tais  sont  defFaits ,  en  prenant  Gazai 
de  Montferrat.  Le  Roy  poursuit  l'Empereur  en  la  cour  de  parlement, 
en  qualité  de  comte  de  Flandres,  d'Artois  et  de  Charolois^  et  l'an 
ensuyvant ,  il  entre  au  pais  d'Artois,  et  prent  Hedin ,  Sainct  Pavd,  Li- 
liers  et  Sainct  Venant.  Peu  après  ,  les  Bourguignons  reprennent  Sainct 
Paul ,  avec  grand  meurtre  des  François  ,  gaignent  Monstreul  sur  mer  , 
assiègent  Teroûenne ,  deffont  monsieur  d'Annebault  en  la  secourant , 
et ,  comme  monsieur  le  dauphin  Henry  entreprenoit  de  lever  le  siège, 
se  faict  trefve  pour  peu  de  temps,  par  le  moyen  de  la  royne  de  Hon- 
grie. Les  aflfaires  de  Piémont  se  portent  diversement,  à  l'occasion  des 
querelles  de  Rangon  et  Caguin  de  Gonzague;  le  sieur  d'Humieres  y  est 
envoyé  lieutenant  pour  le  Roy,  avec  des  lansquenets,  et  assiège  pour 
néant.  Ast  prent  Albe,  fortifie  Queras^  puis  son  armée  se  mutine  à 
faulte  de  payement,  parquoy  est  contraint  se  retirer.  Le  marquis  du 
Guast  demeure ,  par  ce  moyen ,  maistre  de  la  campagne  j  reprent  plu- 
sieurs villes  sur  les  François,  et  les  tient  en  serre ,  de  sorte  que  le  Roy 
est  persuadé  d'aller  au  secours  :  les  ennemis  luy  veulent  empescher  le 
pas  de  Suze;  monsieur  de  Montmorency  le  force.  Monsieur  le  dauphin 
Henry  présente  la  bataille  au  marquis  du  Guast ,  et  recouvre  partie  de 
ce  qui  estoit  perdu.  Il  se  faict  trefve  de  trois  mois  entre  le  Rôy  et 
l'Empereur,  laquelle  est  par  après  prorogée  pour  dix  ans ,  en  leur  en- 
treveiie  à  Nice.  Monsieur  de  Montmorency  est  faict  connestable. 
L'Empereur  passe  par  France  en  amy,  pour  aller  chastier  les  Gantoys. 
Le  duc  de  Cleves  espouse  la  fille  du  roy  de  Navarre^  le  mariage  tou- 
tcsfois  n'est  consommé.  La  famine  svirvient  en  Piémont,  contre  la- 
quelle est  sagement  pourveu  par  le  seigneur  de  Langey,  qui  y  estoit 
lieutenant  pour  le  Roy. 

JJe  toutes  parts  avoit  l'Empereur  nouvelles  desavan- 
tageuses pour  luy,  et  ne  voyoit  en  son  camp  que  fa- 
mine et  mortalité;  mais  le  grand  regret  qu'il  avoit  de 
se  retirer  sans  riens  faire,  estant  venu  en  si  grand 
equippage ,  d'avoir  parlé  si  bravement  et  rejette  si  au- 
dacieusement  tous  les  propos  qu'on  luy  avoit  tenu  de 
prendre  appointement  avec  le  Roy  ;  ensemble  la  haine 
qu'il  luy  portoit,  et  l'espérance  qu'il  avoit  mise  en  sa 
bonne  fortune,  qu'il  pensoit  devoir  estre  immuable  et 
invincible  ;  joinctque  la  vertu  et  prouesse,  tant  de  fois 
esprouvée,  de  ses  capitaines  et  soldats,  l'entretenoient 
en  son  outrage,  et  de  jour  en  jour  attendoit  que  An- 
dré Dorie  luy  apportast  deniers  et  refrescliissement  de 
vivres  et  quelques  bonnes  nouvelles ,  aussi  que  du 
costé  de  Picardie  le  comte  de  Nansau  feist  quelque 
chose  qui  contraingnist  le  Roy  à  y  divertir  ses  forces. 
Le  Roy,  d'autre-part,  estoit  à  Valence ,  et  faisoit  en 
toute  diligence  remparer  la  ville,  pour  y  donner  obs- 
tacle nouveau  aux  desseins  de  l'Empereur,  si,  délais- 
sant  son   entreprinse    de    Provence,    il    eust   voulu 
prendre  le  chemin  de  Dauphiné.  Là  il  recevoit  les 
nouvelles  qui  luy  venoient  de  toutes  les  parties  de  son 
royaume  et  de  son  camp  d'Italie,  et  de  tous  ses  alliez 
et  confederez,  et  pourvoioit  à  tout,  selon  l'exigence  et 
occurrence  des  temps  et  occasions,  en  intention  de  ne 
marcher  à  son  camp,  sinon  que  l'Empereur  vint  l'as- 

saillir,  auquel  cas  il  ne  vouloit  faillir  de  s*y  trouver,  on 
qu'il  veist  ses  forces  si  bien  unies  et  assemble'es ,  qu'il 
peust,  sans  rien  évidemment  bazarder,  aller  clierclier 
son  ennemy,  sçacliant  de  quelle  conséquence  luy  se- 
roit  de  perdre  une  bataille  en  son  loyaume  contre  un 
si  puissant  et  obstiné  ennemy  que  l'Empereur,  et 
quelle  ouverture  sondict  ennemy  auroit,  après  une 
victoire,  de  pousser  outre,  là  oii,  au  contraire,  l'Em- 
pereur ne  pouvoit  riens  perdre  du  sien. 

En    ce    temps    arriva    le    seigneur    André    Dorie 
avecques  les  galleres  de  l'Empereur,  qui  luy  apporta 
d'Espagne  vivres  et  argent  ,    et  vint  devers  luy   au 
camp,  et  fut  par  Sa  Majesté  recueilly  fort  huniaine- 
înent  et  honorablement  ;  et ,  sur  sa  venue ,  fut  le  con- 
seil assemblé  par  plusieurs  fois.  Quelle  chose  y  fut 
conclue ,  je  ne  sçay  ;  mais  il  feit  publier  un  edict 
parmy  son  camp ,  que  tous  gens  de  guerre  se  tinssent 
prests  à  faire  monstre  et  reveiie ,  et  toucher  deniers ,  et 
s'apareiller  de  partir  au  jour  que  l'on  leur  feroit  à 
sçavoir,  garnis  chacun  de  vivres  pour  huict  ou  dix 
jours,  afm  qu'ils  n'en  eussent  faute  siu-  le  chemin  qu'ils 
feroient  pour  aller  là  part  qu'il  les  entendoit  mener. 
Il  avoit,  un  peu  au-paravant,  envoyé  son  artillerie  à 
Marccille  la  Vieille ,  et  icelle  faict  embarquer  en  ses 
galleres  ;  qui  avoit  denné  souspeçon  au  Roy  qu'il  eust 
délibéré  d'aller  par  mer  faire  descente  en  quelque 
autre  part  où  il  n'eust  esté  mis  si  bon  ordre  aux  af- 
faires ;  et,  à  ceste  cause ,  estoit  ledict  seigneur  enten- 
lif  et  tousjours  prest  à  tourner  le  visage  là  part  que 
tireroit  sondict  ennemy.  Soit  que  le  vent  fust  trop 
contraire,   ou  que  ledict  seigneur  Empereur  chan- 
geast  d'opinion  à  la  venue  dudict  Dorie,  il  feit  desem,- 

barquer  saditte  artillerie,  et  la  remener  en  son  camp; 
chose  qui  donna  occasion  de  penser  qu'il  voulust  ve- 
nir assaillir  le  camp  du  Roy,  ou  aller  après  le  duc 
d'Albe  mettre  le  siège  devant  Marceille. 

Le  Roy  eut  nouvelles  comment  son  camp  de-là  les 
mjQnts  avoit  mis^  en  son  obéissance  grande  partie  du 
Piémont  et  tout  le  marquisat  de  Saluées,  hors  mis 
quelques  chasteaux.  Plusieurs  de  son  conseil  estoient 
d'advis  et  luy  conseilloyent  d'annexer  iceluy  marqui- 
sat au  Dauphiné,  comme  commis  et  confisqué  à  luy 
par  la  rébellion  et  felonnie  du  marquis  François; 
mais  ledict  seigneur  aima  mieulx  ensuyvre  sa  natu- 
relle clémence  et  libéralité,  que  la  susditte  opinion 
de  son  conseil.  Et,  à  ceste  cause ,  avoit  mandé  au  car^ 
dinal  du  Bellay,  son  lieutenant  gênerai  à  Paris ,  qu'il 
meist  hors  de  prison  le  marquis  Jean  Louis,  frère 
dudit  François ,  lequel  Jean  Louis  avoit  esté  privé 
dudit  marquisat,  et  constitué  prisonnier,  pour  autre 
rébellion  par  luy  commise.  Venu  que  fut  ledit  Jean 
Louis  au  lieu  de  Valence ,  et  présenté  au  Roy,  ledict 
seigneur,  en  présences  du  duc  de  Touteville,  comte 
de  Sainct  Pol ,  gouverneur  et  son  lieutenant  gênerai 
au  Dauphiné,  des  cardinal  de  Lorraine  et  arche- 
vesque  de  Milan,  et  autres  plusieurs,  l'investit,  et 
receut  de  luy  le  serment  de  fidélité  contre  et  envers 
tous,  comme  son  vassal  et  obligé,  à  cause  dudict 
Dauphiné,  dont  meut  et  dépend  ledict  marquisat; 
puis  ordonna  luy  estre  délivré  argent,  pour  s'equip- 
per  et  dresser  son  train ,  et  s'en  aller  audict  marqui- 
sat, et  jusques  là  le  feit  accompagner  et  conduire 
par  Tescuyer  Sainct  Julian ,  gentil -homme  gascon, 
'    nourry  en  la  maison  de  Saluçcs ,  qui  avoit  esté  gui- 

don  de  la  compagnie  du  feu  marquis  Michel  Anthoino, 
et,  depuis  sa  mort,  lieutenant  du  marquis  François; 
auquel  de  Sainct  Julian  iceluy  seigneur  donna  charge 
d'avoir  l'œil  aux  allées  et  venues  dudit  nouveau  mar- 
quis, de  peur  que  par  simplicité  il  ne  se  laissast  sur- 
prendre au  marquis  François,  lequel  estoit  plus  cault 
et  malicieux  que  luy. 

A  quoy  faire  ledict  de  Sainct  Julian  s'aquitta  son- 
gneusement;  et  bon  mestier  en  fut,  car,  peu  de  sep- 
maines  après  >  ledit  François  vint  en  la  ville  de  Car- 
maignolle,  et  manda  faire  entendre  sa  venue  à  son 
frère  estant  au  chasteau  dudit  lieu,  et  qu'il  vouloit 
aller  parler  à  luy.  Jean  Louis ,  encores  qu'il  fust  bien 
et  prudemment  conseillé  par  ceux  qui  estoient  à  l'en- 
tour  de  luy,  de  n'accepter  sondict  frère,  le  plus  fort, 
audict  chasteau ,  et  ne  se  fier  en  luy  que  bien  k 
poinct,  et  qu'aucuns  serviteurs  du  Roy  estans  avecques 
luy  protestassent  de  rébellion  envers  le  Roy,  au  cas 
qu'il  acceptast  en  ses  places  ledit  marquis  rebelle  et 
ennemy  déclaré  du  Roy,  ce  nonobstant,  luy  feit  ou- 
vrir la  porte.  Et,  arrivant ,  sondict  frère  vint  au  devant 
de  luy,  et  s'embrassèrent  l'un  l'autre  avec  larmes  et 
souspirs,  et  principalement  le  marquis  François,  le- 
quel, en  peu  de  jours,  feit  tant,  par  belles  et  douces 
paroles,  accommodant  son  visage  et  contenance  à 
icelles,  que  sondit  fi  ère  n'avoit  autre  fiance  qu'en  luy, 
dont  mal  luy  advint  puis  après  ;  car  le  marquis  Fran- 
çois, ayant,,  par  confidence  de  l'autre,  meilleur  moyen 
de  l'abuser  et  surprendre,  le  tira  hors  de  Carmai- 
gnolle,  et  le  mena  prisonnier  au  chasteau  de  Valfe- 
niere  ,  et  eust  peu ,  en  assez  brief  temps ,  réduire  en 
sa  main  le  marquisat,  si  ledit  sieur  de  Sainct- Julian 

(prévoyant,  dés  le  commencement,  que  la  simplicité  ou 
stupidité dudict  Jean  Louis,  à  la  longue,  ne  tourneroit  à 
bien)  n'eust,  ce  pendant,  praticqué  le  capitaine  Salva- 
dour  d'Aguerres,  capitaine,  pour  ledict  marquis  Fran- 
çois, de  la  place  forte  et  chasteau  d'Urezeul  ;  luy  re- 
monstrant  qu'estant  nay  subject  du  Roy,  et  mis  à  la 
garde  d'icelle  place  par  ledict  marquis  François,  es- 
tant subject  et  serviteur  dudit  seigneur,  il  ne  pouvoit 
estre,  par  le  serment  qu'il  avoit  faict  audict  marquis, 
obligé  ny  contrainct  à  chose  que  vray-semblablement 
il  neust  voulu  (quoy  que  ce  soit)  n'eust  peu  ho- 
nestement  promettre  ne  jurer  :  par-quoy  le  Roy,  son 
souverain  seigneur,  ne  pouvoit  estre  comprins  en  la 
généralité  du  serment  qu'il  avoit  faict  audit  marquis, 
de  luy  garder  la  place  envers  et  contre  tous.  Et  tant 
luy  remonstra  ledict  Sainct-Julian  lesdictes  raisons 
appertement  véritables,  que  ledict  d'Aguerres  luy 
avoit  livré  la  place,  et  la  tenoit  ledict  Sainct-Julian 
au  nom  du  Roy  ;  qui  fut  chose  moult  griefve  et  desplai- 
sante audit  marquis  François  ;  et  disoit  souvent  qu'U- 
rezeul  luy  estoit  une  busche  en  l'œil,  et  le  gardoit  de 
se  pouvoir  faire  et  dire  marquis  paisible. 

Ce  pendant  que  ces  choses  advindrent,  le  Roy  eut 
nouvelles  que  l'Empereur  avoit  faict  reveue  de  tous 
ses  gens  de  guerre,  tant  de  cheval  que  de  pied,  com- 
mandant par  edict  public,  par  tout  son  camp,  que 
tous  se  tinssent  prests  à  desloger  au  jour  que  l'on  leur 
feroit  à  sçavoir,  et  se  garnir  chacun  de  vivres  pour 
huict  ou  dix  jours,  pour  emporter  avec  soy,  là  part 
qu'il  les  voudroit  mener,  ainsi  qu'a  esté  dict  cy  dessus  ; 
mais  quelle  part,  ne  leur  déclara.  Le  bruit  fut  bien 
que  c'estoit  pour  venir  assaillir  le  camp  de  monsei- 

gneur  le  Daiipliin  lez  Avignon.  Geste  nouvelle  rap- 
portée au  Roy,  il  asseml)la  son  conseil,  pour  avoir 
acîvis  de  ce  qu'il  avoit  à  faire  y  car  son  intention  estoit 
d'aller  se  j^oindre  avccques  mondict  seigneur  le  Dau- 
phin, son  fils;  et,  puisque  l'Empereur  venoit  assaillir 
son  camp  en  personne^  il  estoit  fort  aifectionne'  de  s'y 
trouver  aussi  en  personne,  et,  s'il  estoit  possible,  ren- 
contrer son  ennemy  en  camp ,  de  faire  preuve  de  sa 
personne  contre  luy,  et  mettre  à  exécution,  en  pré- 
sence de  si  gros  exercites,  ce  que,  parle  cartel  autres- 
fois  envoyé  à  l'Empereur,  il  n' avoit  sceu  exécuter.  Le 
plus  grand  nombre  estoit  d'advis  contraire,  et  qu'il 
devoit  laisser  cest  honneur  à  son  fils,  duquel  on  pou- 
voit  espérer  que,  usant  du  bon  conseil  de  monseigneur 
le  grand  maistre  de  Montmorency  et  autres  expéri- 
mentez et  sages  capitaines  estans  au  près  de  luy,  ac- 
compagnez de  bon  droit  et  juste  querelle,  il  sçau- 
roit  bien  donner  à  cognoistre  à  l'Empereur  qu'il  avoit 
a  faire  aux  François  en  leur  patrie,  deffendans  leurs 
femmes,  enfans,  maisons  et  églises.  Aussi  luy  remons- 
U oient  l'incertitude  de  l'issue,  généralement  en  toutes 
choses,  et  principalement  en  faict  de  guerre;  et  que, 
s'il  advenoit  (que  Dieu  ne  voulust)  que  l'Empereur 
eust  du  meilleur,  ledict  seigneur,  en  se  tenant  audict 
lieu  de  Valence ,  avec  les  forces  qu'il  y  avoit  et  celles 
qui  journellement  y  afïluoyent,  encores  seroit  pour 
recueillir  les  reliques  de  son  ost ,  et  de  tout  ensemble 
dresser  un  nouvel  exercite ,  avecques  lequel  il  pourroît 
donner  à  son  ennemy  nouvelle  bataille,  et  luy  oster 
des  mains  la  victoire,  accumulant  plusieurs  exemples 
anciennes  et  modernes,  estrangçres  et  domestiques^ sur 
ce  passage. 

Finablement,  il  fut  conclud  que  ledict  seigneur  en- 
voiroit  en  son  camp  d'Avignon  sçavoir  au  vray  quelles 
forces  il  y  avoit,  quelles  nouvelles  on  auroit  de  l'Em- 
pereur, et  quel  seroit  Tadvis,  sur  cest  affaire,  dudict 
sieur  Dauphin,  du  seigneur  grand- maistre  et  des  ca- 
pitaines estans  auprès  de  luy.  A  ce  s'accorda  le  Roy  ; 
mais  en  son  cueur  il  avoit  ja  résolu  ce  qu'il  en  feroit. 
Au  seigneur  de  Langey  fut  donné  ceste  charge ,  lequel 
estoit  le  jour  précédant  venu  dudict  camp  apporter 
les  susdittes  nouvelles  du  camp  de  l'Empereur.  Ar- 
rivé que  fut  ledict  seigneur  de  Langey  devers  mon- 
dict  seigneur  le  Dauphin  et  grand-maistre,  le  conseil 
incontinant  assemblé  de  notable  nombre  de  capitai- 
nes,  il  exposa  sa  charge,  et  ce  qui  en  sa  présence 
avoit  esté  débattu  devant  le  Roy.  Long  temps  dura  ce 
conseil ,  et ,  après  toutes  les  raisons  pour  et  contre 
bien  et  meurement  débattues  et  poisées  d'une  part  et 
d'autre,  la  conclusion  fut  que  le  Roy  ne  devoit  venir, 
allegans  iceux  capitaines,  outre  les  raisons  déduites 
par  cy  avant,  que  si  l'Empereur  venoit  assaillir  le 
camp  dudict  seigneur,  ce  ne  seroit  honte  à  monsei- 
gneur le  Dauphin,  ne  pareillement  audict  seigneur 
grand  maistre,  de  se  tenir  en  leur  fort,  et  contraindre 
l'ennemy  de  les  y  assaillir  à  son  desavantage,  chose 
que  l'Empereur  ne  feroit  jamais ,  estant  adverty  de 
l'equippage  et  forteresse  dudict  camp;  ainsi  seroit-il 
contraint  de  soy  retirer  en  despit  de  luy,  avecques 
grande  perte  de  réputation  :  là  où  estant  le  Roy  en. 
personne  en  son  camp,  si  l'Empereur  y  venoit,   et 
seulement  y  faisoit  tirer  trois  ou  quatre  coups  de  ca- 
ïion,  il  se  pourroit  après  retirer,  au  cas  que  le  Roy 
;iç  çortist  hors  de  son  fort,  et  se  vanter  de  l'estre  venu 

chercher  à  la  portée  du  canon  près,  et  en  ses  pais,  sans 
que  ledit  seigneur  eust  eu  le  cueur  et  hardiesse  de  le  re- 
cueillir. Et  si  le  Roy,  pour  oster  ceste  occasion  et  cou- 
leur à  son  ennemy,  vouloit  sortir  hors  de  son  camp, 
lequel  estoit  environné  de  remparts  et  grands  fossez, 
le  danger  seroit  qu'au  sortir  hors  par  les  yssues,  qui  es- 
toient  estroittes,  il  advint  du  desordre,  et  que  l'Empe- 
reur assaillist  les  gens  dudict  seigneur,  moytié  sortis  et 
moytié  dedans. 

Outre  ceste  raison ,  il  y  avoit  des  serviteurs  du  Roy 
beaucoup,  autant  en  son  camp  qu'au  près  de  sa  per- 
sonne, lesquels  estoient  entrez  en  une  superstitieuse 
crainte  de  la  personne  dudict  seigneur  Roy,  à  cause 
de  certaines  pronostications  malicieusement  semées  et 
divulguées  par  les  Impériaux,  lesquelles  menassoient 
fort  le  Roy  de  mort  ou  de  prison  en  celle  année;  et 
tellement  avoient  elles  trouvé foy  et  crédulité  es  oreilles 
et  cueurs,  non  seulement  du  simple  peuple,  mais  des 
gros  et  notables  personnages,  que  mesme  à  Romme, 
aux  changes,  fut  argent  baillé  sur  ceste  opinion.  Avant 
le  département  dudict  conseil,  arrivèrent  nouvelles, 
conlirmatives  des  précédentes,  que  l'Empereur  deslo- 
geoit  son  camp  ;  mais  ne  sçavoit  on  encores  si  c'estoit 
pour  venir  assaillir  le  camp  du  Roy,  ou  pour  venir  as- 
siéger Marceille,  ou  pour  quelque  autre  intention. 
De  ce  rapporter  au  Roy  fut  aussi  donné  charge  au- 
dict  seigneur  de  Langey,  mais  principalement  et  sur 
toutes  choses,  de  le  desmouvoir  et  desconseiller  de  sa 
délibération  de  venir  en  son  camp.  Tant  s'en  falloit 
que  le  rapport  dudit  seigneur  de  Langey,  ne  d'autres, 
qui  furent  l'un  sur  l'autre  despeschez  devers  le  Roy, 
demeussent  ou  divertissent   aucunement   ledict  sei- 

gneur,  que  tout  au  contraire  il  commanda  qu'on  luy 
appareillast  des  batteaux,  et  que  chacun  se  tint  prest 
à  desloger  le  lendemain ,  disant  ledict  seigneur  qu'il 
ne  souffriroit  jamais  que  véritablement  on  luy  peust 
reprocher  que,  l'estant  l'Empereur  en  personne  venu 
assaillir  de  si  près ,  il  fust  demourë  à  Valence  pour 
luy  servir  de  providadour;  qu'il  entendoit  bien  que  la 
pluspart  de  ceux  qui  luy  desconseilloient  estoient 
persuadez  et  séduits  de  ces  vaines  et  folles  pronosti- 
cations,  auxquelles  il,  qui  estoit  roy  Tres-Ghrestien , 
ne  devoit  ne  vouloit  adjouster  foy,  ains  esperoit  que, 
pour  la  bonne  et  ferme  foy  qu'il  avoit  à  la  parole  de 
Dieu  ,  qui  delTend  croire  en  telles  supersticieuses  pro- 
feties,  ledict  seigneur  Dieu,  seigneur  et  maistre  des 
exercites ,  luy  donneroit  l'heureuse  victoire ,  pour 
subvertir  et  faire  apparoistre  mensongers  tous  les  de- 
vins et  tels  supersticieux  et  re prouvables  pronostica- 
teurs. 

Au  lendemain,  après  avoir  dévotement  prié  Dieu 
de  luy  estre  en  ayde,  et  d'adresser  et  convertir  son 
voyage,  il  s'embarqua,  laissant  bonne  et  grosse  garni- 
son audict  Valence,  et  le  deuxième  jour  arriva  en  son 
camp ,  accompagné  triumphamment ,  tant  de  renfort 
qu'il  amen  oit  avecques  luy,  que  de  grand  nombre  de 
gendarmerie  de  son  camp,  qui  luy  estoit  venu  au  de- 
vant. Il  n'y  eut  pas  séjourné  long  temps,  qu'en  don- 
nant ordre  et  se  préparant  pour  recevoir  ou  donner  la 
bataille,  qu'il  luy  vint  nouvelles,  mesme  par  le  capi- 
taine Martin  du  Bellay,  comme  l'Empereur  et  tout 
son  camp  estoit  deslogé ,  reprenant  le  chemin  qu'il  es- 
toit venu ,  au  long  de  la  marine ,  laissant  derrière  luy, 
outre  les  morts,  qui  estoient  en  nombre  infiny,  et  tel 

que  l'air  en  estoit  corrompu  tout  h.  l'entour,  une  graïuJé 
multitude  de  malades ,  lesquels  ne  pouvoient  à  pied 
n'a  cheval  suivre  le  camp.  Je  n'ay  encores  sceu,  com- 
bien que  j'y  aye  mis  peine,  entendre  au  vray  si  la 
nouvelle  venue  aux  oreilles  de  l'Empereur,  de  l'arri- 
vée du  Pvoy  en  son  camp,  le  meut  de  reprendre  le 
chemin  d'Italie,  ou  si,  dés  son  partement,  il  avoit  dé- 
libéré de  ce  faire  :  bien  ay-je  entendu  qu'à  la  reveuc 
qu'il  feit  avant  son  partement  d'Aix ,  il  avoit  trouvé 
que  du  nombre  de  cinquante  mille  hommes  qu'il  avoit 
au  partir  de  Nice ,  il  n'en  pouvoit  mettre  en  bataille 
plus  hault  de  vingt-cinq  à  trente  mille.  Les  principaux 
gens  de  nom   qu'il  y  perdit,  fut  Antoine  de  Levé, 
Marc  de  Bustin ,  et  un  autre  capitaine  de  lansque- 
nets, sien  parent)  le  comte  de  Horne,  Baptiste  Gas- 
talde ,  et  autres.  Quoy  que  ce  soit ,  la  retraitte  fut , 
pour  les  premières  journées,  assez  précipitante,  et  la 
continua  de  ceste  sorte  jusques  à  ce  qu'il  se  veist  fort 
eslongné  de  son  ennemy.  Le  jour  qu'il  deslogea ,  il 
alla  coucher  à  Trez,  et  sur  la   queue   fut  donnée 
alarme  par  les  gens  du  païs,  qui  avoient  prins  les  ar- 
mes; auquel  alarme  fut  tué  le  maistre  d'hostel  du  sei- 
gneur dom  Francisque  d'Est,  frère  du  duc  de  Ferrare, 
et  assez  d'autres:  et  journellement  leur  estoit  donnée 
fascherie  par  les  dessusdits  païsans,  lesquels  estoient 
armez  des  armes  laissées  par  les  malades  etmourans, 
et  avoient  assiégez  tous  les  passages  et  destroits  des 
chemins,  et  desmoly  les  ponts  qui  estoient  sur  les  tor- 
rens,  alors  impétueux  pour  la  descente  de  la  montagne, 
dont  les  ennemis  se  trouvèrent  fort  travaillez.  L'Em- 
pereur, ce  voyant,  feit  assembler  force  pionniers  pour 
rabiller  les  passages,  et  ce-pendant  feit  recueillir  au 

mieux  qu il  peut,  et  mettre  au  milieu,  entre  l'avant- 
garde  et  l'arrieregarde ,  tous  les  malades  et  blessez, 
afm  de  les  sauver  hors  du  danger  de  leur  ennemy  ; 
mais  il  n'y  sceut  tel   ordre  mettre,  que  de  jour  en 
jour  il  n'en  demourast  grand  nomljre  de  ceux  qui  es^ 
toient  si  foibles ,  qu'ils  aymoient  plus  cher  demourer 
au  long  des  rochers,  et  attendre  là  que  les  païsans, 
irritez  d'ire  et  courroux  à  l'encontre  d'eux,  les  ache- 
vassent de  tuer  et   mettre  hors  de  la  misère  où  ils 
estoient,  que  de  languir  de  maladie,  endurans  le  tra- 
vail et  ennuy  du  chemin.  Pour  soustenir  lesdits  paï- 
sans,  furent  envoyez  les  chevaux  légers,  lesquels  ser- 
roient  les  ennemis  de   si  près,  qu'ils  en  souffrirent 
beaucoup  de  faim ,  par-ce  qu'il  leur  estoit  chose  mal- 
aisée de  se  mettre  aucunement  hors  du  cheniin  pour 
fourrager  ;  de  manière  que,  depuis  Aix  jusques  à  Fre- 
jus,    où   l'Empereur   avoit    premièrement   logé    sont 
camp,  tous  les  chemins  estoient  jonchez  de  morts  et 
de  malades,  de  harnois,  lances,  piques  et  arquebu- 
ses, et  autres  armes,  et  de  chevaux  habandonnez  qui 
ne  pouvoient  se  soustenir.  Là  eussiez  veu  hommes  et 
chevaux  tous  amassez  en  un  tas,  les  uns  parmy  les 
autres,  et  tant  de  costé  que  de  travers,  les  mourans 
pesle  mesle  parmy  les  morts,  rendans  un  spectacle  si 
horrible  et  piteux,  qu'il  estoit  misérable  jusques  aux: 
obstinez  et  pertinax  ennemis  ;  et  quiconque  a  veu  la 
désolation,  ne  la  peult  estimer  moindre  que  celle  que 
descrivent  Josephe  en  la  destruction  de  Hierusaleni  ^ 
et  Thucidide  en  la  guerre  de  Peloponesse.  Je  dy  ce 
que  j'ay  veu ,  attendu  le  travail  que  je  prin  à  ceste 
poursuitte  avccques  ma  compagnie ,  et  pareillement 
le  seigneur  Jean  Paule  do  Ccrc  et  le  comte  de  Tende, 

de  sorte  qu'à  mon  retour  à  Marceille,  je  dcmourpy 
quinze  jours  sans  avoir  puissance  de  monter  à  cheval. 
En  ce  peu  de  chemin,  au  jugement  des  hommes,  per- 
dit l'Empereur,  depuis  son  partement  d'Aix  jusques 
audit  Frejus,  le  nombre  de  quinze  cens  à  deux  mille 
hommes.  Il  luy  fut  mis  en  avant  de  s'embarquer 
avecques  ses  Espagnols  ;  mais  crainte  des  lansquenets 
qu'ils  ne  se  mutinassent,  s'il  se  fust  departy  d'eux ,  les 
laissant  en  hazard  et  danger  de  l'ennemy,  luy  feit 
changer  ceste  délibération. 

Le  Roy  ce-pendant  avoit  faict  faire  la  reveue  et 
payer  ses  gens  de  guerre,  en  intention  de  marcher  en 
personne  à  la  suitte  de  son  ennemy,  et,  quelque  part 
qu'il  peust  Tattaindre,  ne  perdre  ceste  occasion  de  luy 
donner  la  bataille,  et  d'une  mesme  impression  passer 
en  Italie,  oti  il  avoit  desja  son  camp  puissant  à  la 
campagne.  Mais  sur  ces  entrefaictes  luy  vindrent  nou- 
velles par  un  gentilhomme  nommé  Longueval,  ex- 
pressément envoyé  de  la  part  du  mareschal  de  La 
Marche,  de  la  grande  et  horrible  batterie  de  Peronne, 
et  que  les  murailles  en  plusieurs  endroicts  estoient 
rompues  et  deb risées,  en  sorte  qu'il  n'y  avoit  plus  or- 
dre de  la  pouvoir  tenir  ny  deffendre  longuement,  en- 
cores  que  mondit-seigneur  le  mareschal  de  La  Marche 
et  les  autres  capitaines  fussent  délibérez ,  et  en  asseu- 
roient  ledit  seigneur  par  lettres  et  raport  dudit  gentil- 
homme ,  que  jamais  ne  la  rendr oient  par  composition 
quelconque,  et  que  l'ennemy  n'y  entreroit,  sinon  par 
dessus  leurs  ventres,  ou  qu'ils  fussent  tous  morts  de 
faim.  A  ceste  cause,  le  Roy  feit  incontinant  marcher 
et  acheminer  vers  Lyon  une  grande  partie  de  sa  gendar- 
merie, et  jusques  au  nombre  de  dix  mille  hommes  de 

pied  françoîs,  délibère  de  les  suivre  après,  à  grandes 
journées,  pour  secourir  laditte  vilk  de  Peronne^ 
s'il  y  pouvoit  arriver  à  temps;  et,  au  cas  que  non, 
pour  la  reprendre  avant  que  l'ennemy  l'eust  reinpa- 
rée  et  renvitaillée  ;  car  il  sçavoit  de  quelle  consé- 
quence luy  eust  esté,  si  l'ennemy  eust  eu  loisir  de 
ce  faire,  d'autant  que  rEmpereur  l'eust  tousjours  se- 
courue et  envitaillée  facilement,  et  à  peu  de  dépense^ 
pour  estre  voisine  de  plusieurs  fortes  places  des 
siennes. 

Du  coslé  de  Paris,  le  cardinal  du  Bellay,  qui  estoit 
lieutenant  du  Roy  audit  lieu ,  voyant  FaiTaire  qui  se 
presentoit  à  Peronne,  et  afin  d'avoir  moyen  de  pou- 
voir secourir  messeigneurs  de  Vendosme  et  de  Guise, 
voulut  entendre  de  ceux  de  la  ville  de  Paris  le  secours 
qu'ils  pourroient  ou  voudroient  faire,  avenant  qu'il 
en  fust  besoin;  et,  pour  cestefFect,  assembla  le  prevost 
des  marchands  avecques  les  eschevins  en  la  maison  de 
la  ville,  où,  après  leur  avoir  remonstré  le  danger  qui 
leur  pouvoit  advenir,  si  la  ville  de  Peronne  tomboit  es 
mains  des  ennemis ,  ils  offrirent  de  soîdoyer  dix  mille 
hommes,  pour  autant  de  temps  que  l'alFaire  dureroit. 
Pareillement  luy  feirent  offre  d'une  fonte  d'artillerie, 
avecques  grande  munition  de  poudres  et  de  boulets; 
puis  luy  offrirent,  pour  remparer  les  lieux  plus  né- 
cessaires de  la  ville  de  Paris,  cinquante  mille  pion- 
niers, ou  plus,  s'il  estoit  besoing.  Desquelles  offres  il 
accepta  seulement  la  fonte  d'un  nombre  d'artillerie,  et 
le  payement  de  dix  mille  hommes,  quand  le  besoing  en 
seroit,  dont  la  finance  fut  soudainement  levée  ;  et  fut 
baillé  la  charge  desdits  dix  mille  hommes  au  seigneur 
d'Estrée.  Aussi  fut-il  accepté  par  ledit  cardinal  du 
19.  ti 

Bellay  quelque  nombre  de  pionniers ,  plus  pour  faire 
contenance  de  fortification  ,  qu'autrement ,  afin  que 
Tennemy  de  tant  moins  eust  envie  de  le  venir  assaillir. 
Ce  faict,  voulut  entendre  quels  vivres  estoient  dedans 
la  vjlle,  cognoissant  qu'il  ne  seroit  temps  d'y  pour- 
veoir  quand  l'ennemy  seroit  à  la  porte;  mais,  après 
avoir  faict  faire  la  description,  se  trouva  que  vingt  ans 
au  précédant  n'avoit  esté  si  mal  pourveuë,  et  ce 
pour  deux  occasions  ;  c'est  que  les  Parisiens  n'ont  ac- 
coustumé  d'en  faire  provision,  se  confians  sur  le  cours 
du  marché,  à  l'occasion  de  l'abondance  qui  en  vient 
ordinairement  des  rivières  qui  viennent  tomber  dedans 
Seine,  lesquelles  viennent  des  régions  les  plus  fertilles 
d'Europe  :  mais  ceste  stérilité  estoit  advenue  d'autant 
que  riiyver  précédant  la  rivière  estoit  gelée,  de  sorte 
qu'elle  fut  trois  mois  sans  porter  batteau ,  et  l'esté,  pour 
les  sécheresses,  avoit  esté  si  basse,  qu'à  peine  pouvoit 
elle  porter  les  batteaux  passagers. 

Neantmoins,  pour  monstrer  rul)eité  du  païs  auquel 
est  assise  laditte  ville  de  Paris,  dés  qu'il  fut  ordonné 
par  ledit  cardinal  que,  de  six  lieues  à  la  ronde,  cha- 
cun eust  à  amener  ce  qu'il  luy  seroit  commode  de  vi- 
vres ,  et  mesmes  de  bleds  le  tiers  de  ce  que  chacun  en 
auroit  en  sa  grange  ou  grenier,  il  se  trouva  en  huict 
jours  dedans  la  ville  vivres  pour  un  an,  pour  le  peuple 
qui  lors  y  estoit  et  pour  trente  mille  hommes  de  guerre 
d'avantage.  Mais,  ayant  faict  ledit  cardinal  les  prépara- 
tifs cy  devant  déclarez  et  la  levée  desdits  dix  mille 
hommes,  luy  furent  apportées  nouvelles,  par  un  gen- 
tilhomme envoyé  de  la  part  dudit  mareschal  de  La 
Marche ,  comme  le  comte  de  Nansau  avoit  levé  son  siège 
et  s'estait  rçtivé  j  lequel  gentilhomme,  passant  outre. 

trouvant  le  Roy  en  son  camp,  luy  apporta  les  pareilles 
nouvelles. 

Vous  avez  entendu,  par  le  précédant  livre,  comme 
le  comte  de  Nansau  estoit  arrivé  devant  Peronne  et 
avoit  assis  son  camp  près  du  mont  Sainct-Quentin; 
reste  à  vous  descrire  le  progrès  dudit  siège,  qui  s'ensuit. 
Le  douziesme  jour  d'aoust,  le  camp  des  ennemis  vint 
loger  en  une  censé  près  de  Peronne,  avecques  envi- 
ron de  mille  à  douze  cens  chevaux  et  neuf  ensei- 
gnes de  gens  de  pied,  et  le  lendemain  vindrent  passer 
l'eaue  à  l'endroit  du  cliasteau  de  Haplincourt ,  lequel 
se  rendit,  ainsi  que  j'ay  prédit ,  car  il  n'y  avoit  point 
de  garnison  ;  là  autour  ils  pillèrent  aucuns  villages ,  et 
feirent  butin  de  bestial. 

Or  fault  entendre,  devant  que  passer  outre,  que 
laditte  ville  de  Peronne  estoit  despourveue  de  toutes 
choses ,  de  sorte  que  les  habitans  furent  esbranlez 
d'habandonner  la  ville.  Mais^  peu  de  jours  au  précé- 
dant, le  seigneur  d'Estrumel  (0,  gentilhomme  voisin 
dudit  lieu,  se  mist  dedans  avec  sa  ft^mme  et  ses  enfans, 
et  y  feit  conduire  tous  les  bleds,  tant  de  luy  que  de 
ses  voisins,  à  ses  despens,  et  y  apporta  tout  l'argent, 
tant  sien  que  celuy  de  ses  amis,  pour  soldoyer  les 
hommes  ;  chose  qui  asseura  le  peuple  ,  dont  le  Roy, 
pour  recognoissance,  par-apres  luy  donna  un  estât  de 
maistre   d'hostel  de   sa  maison  et  une  généralité'  de 


(0  Le  seigneur  d'Estrumel  :  Jean  d'Estourmel.  Sa  mémoire  fut  long- 
temps en  vénération  à  Peronne 5  le  jour  anniversaire  de  la  levée  du 
siège,  le  prédicateur  chargé  de  célébrer  cette  époque  mémorable  ,  fai- 
soit  l'éloge  de  son  dévouement.  Il  fut  depuis  ambassadeur  en  Angle- 
terre ,  et  il  obtint  du  successeur  de  François  I  une  pension  de  deux 
mille  francs. 

II. 

France  (0.  Dedans  la  ville  estoient  le  seigneur  ma- 
reschal  de  La  Marche,  comme  dit  est,  avecques  sa 
compagnie  de  cent  hommes  d'armes,  et  le  sieur  de 
Moyencourt,  son  lieutenant  j  messire  Philipe  de  Bon- 
linviliers,  comte  de  Dammartin ,  avec  la  compagnie 
de  cinquante  hommes  d'armes  de  monseigneur  le  duc 
d'Angoulesme ,  depuis  duc  d'Orléans,  dont  il  estoit 
lieutenant  ;  le  seigneur  de  Sercu ,  avec  mille  hommes 
de  pied,  le  seigneur  de  Sainct  Seval,  avecques  autres 
mille,  tous  deux  de  la  légion  de  Picardie.  Le  comte 
de  Nansau,  pour  eslargir  son  camp,  aussi  craignant 
qu'il  ne  se  feist  assemblée  de  gens  e's  places  d'entour 
pour  luy  rompre  et  coupper  les  vivres,  envoya,  par  un 
trompette ,  sommer  le  chasteau  de  Clery,  séant  sur  la 
rivière  de  Somme ,  à  deux  lieues  dudit  Peronne.  Le 
capitaine  du  chasteau  (  car  le  seigneur  en  estoit  ab- 
sent ,  au  service  du  Roy,  au  camp  d'Avignon  )  print 
terme  de  respondre,  et  ce-pendant  envoya  vers  mon- 
sieur le  mareschal  de  La  Marche ,  lequel  ordonna 
cent  soldats,  tant  de  la  bande  du  seigneur  de  Sercu, 
que  de  Sainct  Seval,  pour  s'aller  mettre  dedans  :  ce 
qu'ils  feirent ,  et  passèrent  à  costé  du  camp  des  enne- 
mis, sans  dommage,  mais  non  sans  escarmouche  par 
gens  du  camp  impérial,  qui  les  suivirent  sur  la  queue. 
Le  comte  de  Nansau  y  feit  mener  dix  pièces  d'artil- 
lerie, dont  il  feit  une  furieuse  batterie;  toutefois, pour 
ce  jour,  il  ne  vint  au  bout  de  son  entreprise,  et  perdit 
quelques  gens,  qui  furent  tuez  par  ceux  de  dedans,  à 
coups  de  arquebuses  à  croq.  Au  lendemain  matin  il 
feit  recommancer  la  batterie,  et  si  bien  luy  vint  à 

(»)  Une  généralité  de  France  :  fl'Estourmel  fut  nommé  général  de* 
finances  dans  les  provinces  de  Picardie ,  de  Champagne  et  de  Brie. 

propos,  que  ce  jour  là  monsieur  le  maresclial  de  La 
Marche  avoit  faict  brusler  les  faubourgs  de  Peronne  ^ 
pour  cause  qu'aucunes  enseignes  de  gens  de  pied  des 
ennemis  s'y  estoient  venuz  loger.  Surquoy  prenant 
ledit  comte  de  Nansau  occasion  et  couleur  de  donner 
à  entendre  à  ceux  de  dedans  que  la  ville  de  Peronne 
estoit  prise  d'assault,  pilîe'e  etbrusle'e,  leur  persuada 
tellement,  qu'ils  se  rendirent  à  sa  volonté,  desquels  il 
en  feit  pendre  sept  à  la  porte  du  chasteau,  et  les  autres 
furent  mis  à  rançon  à  quatre  mille  (0  escus  pour  teste. 

Au  lendemain,  qui  fut  le  seiziesme  jour  du  dit  mois 
d'aoust,  une  trouppe  eleue  des  ennemis  se  vint  pré- 
senter devant  la  porte  de  Peronne,  pour  attirer  ceux 
de  dedans  à  l'escarmouche  ;  lesquels  sortirent  jusques 
au  nombre  de  cent  à  six  vingts  ,  qui ,  après  avoir 
escarmouche  quelque  temps ,  voyans  que  les  ennemie 
se  multiplioient  de  gens  venans  les  uns  après  les  au- 
tres à  la  file,  se  retirèrent  dedans  la  ville,  et  y  ame- 
nèrent quelques  prisonniers;  et  y  fut  pris  et  blessé  le 
seigneur  de  Pxocourt,  guidon  de  monseigneur  du  Reu. 
Dedans  les  vignes,  entre  le  chasteau  et  la  porte  Sainct 
Nicolas ,  assez  près  du  fossé  ,  en  un  lieu  assez  eminent 
et  dont  Ion  peult  regarder  dedans  la  ville,  là  feirent 
les  ennemis  asseoir  quatre  menues  pièces  d'artillerie, 
pour  offenser  ceux  de  la  ville  allans  et  venans,  ou 
pour  remparer,  ou  pour  se  tenir  aux  deffences;  dès- 
quelles  pièces  ils  tirèrent  jusques  à  la  nuict,  mais  ce 
fut  sans  tuer  ne  blesser  personne.  Le  jour  ensuivant, 
ils  assirent  six  doubles  canons  au  droict  de  laditte 
porte  Sainct  Nicolas,  et  trois  canons  pour  battre  des 
moulins  à  eau  seans  au-pres  de  la  porte  de  Paris,,  afin 

CO  Quatre  escus ,  suivant  l'cdit.  de  1572. 

que  ceux  de  dedans  n'eussent  moyen  de  mouldrc  : 
mais  peu  leur  eust  proufTité  la  batterie,  car  elle  ne 
pouvoit  arriver  si  bas  que  les  meulles  et  mouvemens 
des  moulins.  Mais  un  musnier  venu  des  païs  de  l'Em- 
pereur habiter  esdits  moulins,  passa  devers  eux,  et 
les   advisa   de  faire  une  trenchée  au  lieu  qu'il  leur 
monstra;  laquelle  faicte,  ils  osterent  l'eau  ausdits  mou- 
lins, et  mirent  à  sec  une  grande  partie  des  marais, 
esquels  consistoit  la  plus  grande  part  de  la  force  et 
conservation   de  la  ville  ;  et,  sans  une  fontaine   que 
ceux  de  la  ville  feirent  venir  tomber  ausdits  moulins, 
pour  renforcer  si  peu  d'eau  qui  encores  y  couloit,  la 
ville  fust  tombée  en  grosse  nécessité  de  farines.  Ce- 
pendant on  feit  telle  quantité  de  moulins  à  bras  et  à 
chevaux ,  qu'on  repara  le  dommage  que  les  ennemis 
avoient  faict  par  leurs  trenchées. 

D'autre  costé  se  faisoient  deux  batteries  grosses  et 
continuelles,  par  deux  jours  ensuivans,  l'une  contre 
la  porte  Sainct  Nicolas,  l'autre  contre  la  porte  de 
Paris,  et  tellement,  qu'ils  y  feirent  brèche  raisonnable 
pour  assault;  toutesfois  ils  furent  d'advis ,  afin  de  ne 
hazarder  leurs  gens,  de  faire  encores  batterie  tout  le 
lendemain,  ce  qu'ils  feirent  depuis  la  poincte  du  jour 
jusques  à  la  nuict,  et,  au  raport  de  ceux  qui  estoient 
dedans,  tirèrent  ce  jour  là  dix  huict  cens  coups  de 
canon ,  chacune  volée  de  quinze  canons  à  la  fois.  Mais 
toute  la  nuict  fut  faicte  telle  diligence  de  remparer, 
tant  par  les  gens  de  guerre,  qui  tous  meirent  la  main 
à  l'œuvre,  chacun  capitaine  ayant  pris  un  quartier  en 
SSL  charge,  comme  par  les  gens  de  la  ville,  lesquels, 
tant  pour  l'affection  qu'ils  ont  à  leur  prince,  comme 
pour  la  craincte  du  mal   traittement  si  la  ville  estoit 

prise  d'assault,  y  travaillèrent,  hommes  et  femmes,  de 
toutes  aageset  conditions,  qu'au  lendemain  matin,  qui 
fut  le  vingtiesme  du  mois,  les  ennemis,  se  deliberans 
de  venir  à  l'assault,  veirent  les  bresches  entièrement 
réparées  à  force  de  fagots,  de  fiens,  de  terre  et  de  grosses 
balles  de  laine,  tellement  qu'ils  furent  contraints  de 
recommencer  la  batterie,  laquelle  dura  jusques  envi- 
ron deux  heures  après  midy.  Et  marchèrent  en  avant 
à  l'assault,  c'est  à  sçavoir,  à  la  porte  Sainct  Nicolas, 
les  Allemans,  jusques  au  nombre  de  six  mille  hommes, 
et  à  la  porte  de  Paris ,  les  Hennuyers  ,  Artoisiens  et 
Flamends,  jusques  au  nombre  de  deux  mille.  Le 
comte  de,  Nansau,  avecques  quatre  cens  chevaux,  y 
conduisit  les  Allemans,  et  se  tint  près  du  mont  Sainct 
Quentin,  regardant  l'assault,  et  prenant  garde  en 
quelle  part  il  faudroit  donner  secours.  Le  comte  du  Reu, 
grand  maistre  de  la  maison  de  l'Empereur,  avecques 
autres  trois  cens  chevaux,  conduisoit  les  Hennuyers» 
Artoisiens  et  Flamends.  Monsieur  le  mareschal ,  le 
comte  Dammartin ,  le  seigneur  de  Moyencourt ,  et 
tous  les  autres  capitaines,  chacun  selon  sa  charge,  ce- 
pendant ne  perdoient  temps  à  mettre  bon  ordre  parmy 
leurs  gens  et  les  asseoir  aux  deffences.  Le  comte 
Dammartin  gardoit  la  brèche  du  costé  de  la  porte 
Sainct  Nicolas,  le  seigneur  de  Sainct  Seval  celle  de  la 
porte  de  Paris,  et  le  sieur  de  Sercu  avoit  la  charge 
de  la  brèche  d'au-dessous  de  Sainct  Fourcy;  et  telle- 
ment feirent  leur  devoir,  chacun  en  son  endroict,  que 
les  ennemis  furent  repoussez  et  y  perdirent  jusques 
au  nombre  de  quatre  ou  cinq  cens  hommes.  De  ceux 
de  dedans  y  eut  quelques  blessez;  mais  n'y  mourut 
autre   de  nom,  que  le  commandeur  d'Estrepaigny, 

nommé  de  Humiei  es ,  auquel  la  teste  fut  emporte'e  d'un 
coup  de  canon.  Les  comte  de  Nansau  et  du  Reu ,  voians 
les  choses  aller  autrement  qu'ils  ne  desiroient,  feirent 
sonner  la  retraitte. 

Les  trois  jours  ensuivans,  ils  tirèrent  continuelle- 
ment à  coup  perdu  dedans  la  ville  contre  les  maisons, 
et  y  feirent  du  dommage  beaucoup.  Le  jour  de  la  feste 
Sainct  Barthélémy,  le  comte  de  Nansau  envoia,  par 
nn  trompette,  sommer  ceux  de  dedans  qu'ils  eussent 
à  se  rendre  dedans  vingt-quatre  heures;  autrement, 
s'il  prenoit  la  ville,  il  la  mettroit  à  feu  et  à  sang.  A 
quoy  fut  respondu  par  monsieur  le  mareschal,   eu 
Tadvis  et  opinion  de  tous  les  autres  capitaines,  qu'ils 
avoient  délibéré  de  si  bien  garder  la  ville ,  qu'on  n'y 
entreroit  sinon  par  dessus  leurs  ventres ,  mais  que , 
plustost,    il    esperoit   en   sortir  par  dessus  ceux  des 
ennemis-  Le  comte  de  Nansau,  ceste  response  oiiye, 
ordonna  qu'au  lendemain  on  recommençast  la  batte- 
rie de  plus  fort  en  plus  fort,  et  par  tous  les  endroicts 
et  quartiers  de  la  ville  ;  à  quoy  feut  si  bien  obey  par 
le  maistre  d'artillerie,  ayant  septante  deux  pièces  d'ar- 
tillerie   en  batterie ,   qu'il  feit  brèche   en  plusieurs 
lieux ,  et  endommagea  fort  la  grosse  tour  de  la  ville. 
Mais  la   diligence  fut  telle  de  ceux  de  dedans,  de 
remparer  tout  durant  la  nuict,  que  l'ennemy  veit,  au 
lendemain  matin,  qu'il  avoit  faict  brèche  pour  néant. 
Le  jour  Sainct   Louis  ils  recommencèrent  la  batte- 
rie  par  quatre  lieux,    avec  six  canons,  entre  deux 
tours  estans  entre  la  porte  Sainct  Nicolas  et  la  porte 
Sainct  Sauveur,  et  d'autres  dix  contre  lesdittes  por- 
tes et  contre  la  comline  des  murailles,  depuis  l'une 
porte  jusqnes.  à  l'autre.  Un  peu  au  dessous  avoieat 

mis  six  pièces,  dont  ils  battoient  continuellement  la 
brèche  du  jour  précédant,  pour  endommager  le  rem- 
part qu'on  y  avoit  faict,  et  empescher  qu'on  y  repa- 
rast  d'avantage.  D'autres  sept  pièces  ils  continuèrent 
la  batterie  commancee  les  jours  precedens  contre  la 
porte  de  Paris  et  contre  la  courtine  prochaine,  et 
dura  ceste  ])atterie  jusques  sur  les  trois  heures  après 
midy;  et  lors,  cessant  la  batterie,  vindrent  les  enne- 
mis en  grande  furie,  les  uns  avec  grand  nombre  d'es- 
chelles,  bonnes  et  bien  doubles  et  renforce'es,  pour 
les  dresser  contre  les  murailles;  les  autres  à  l'endroict 
des  brèches,  en  espérance  que,  donnant  l'assault  en 
plusieurs  et  divers  lieux,  ceux  de  dedans  ne  suffi- 
roient  à  mettre  gens  par  tous  endroicts.  Par  trois  fois, 
ils  s'efFoicerent  de  monter,  et  par  trois  fois  furent 
vaillamment  repoussez  avecques  grosse  perte  des  leurs, 
entre  lesquels  y  moururent  trois  porteurs  d'enseigne, 
qui  furent  tuez  sur  la  brèche  de  la  porte  de  Paris,  la- 
quelle avoit  en  charge  le  seigneur  de  Sainct  Seval,  et 
bien  cinquante  hommes  d'armes  qu'archers,  que  d'une 
que  d'autres  bandes. 

Les  seigneurs  de  Nansau ,  du  Pxeu,  qui  estoient  ce-^ 
pendant  en  armes,  l'un  d'un  costé  du  mont  Sainct- 
Quentin,  l'autre  du  costë  de  la  porte  de  Paris,  voyans 
la  perte  et  dommage  de  leurs  gens,  feirent  sonner  la 
retraitto,  auquel  son  se  trouvèrent  leurs  gens  beau- 
coup plus  prompts  et  diligens  qu'ils  n'avoient  este'  à 
ftiarcher  à  l'assault;  car,  de  la  haste  qu'ils  eurent  do 
fe  retirer,  ils  laissèrent  vingt -six  eschelles  dressées 
contre  la  muraille,  lesquelles  furent  par  ceux  de  la 
ville  tirées  dedans.  Messieurs  le  mareschal  et  autres 
capitaines,  cela  faict,  se  retkerent  à  l'église  pour  louer 


l'jO  [l536J    MEMOIRES 

et  remercier  Dieu  ,  et  ]à  trouvèrent  le  clergç,  qui  du- 
rant l'assault  avoit  faict  procession  autour  de  la  ville , 
recommandant  à  Dieu  la  protection  et  conservation  d'i- 
celle.  Voyans  les  seigneurs  de  Nansau  et  du  P\eu  qu'ils 
ne  pouvoyent  riens  profiter,  et  congnoissans  que  la 
grosse  tour  du  chasteau  deffendoit  la  brèche  qu'avoit 
en  garde  le  comte  Dammartin,  et  celle  qu'avoit  en 
garde  le  seigneur  de  Sercu,  dont  ils  estoyent  merveil- 
leusement offensez,  se  convertirent  à  la  mine;  mais  ce 
pendant  ne  laissoyent  à  tirer  ordinairement  contre  les 
maisons  de  la  ville,  à  coup  perdu,  jettans  feuz  artifi- 
ciels pour  embrazer  les  maisons ,  qui  sont  en  grand 
partie  édifices  de  bois  :  et  de  faict  en  bruslerent  un 
bon  nombre;  car,  quand  ils  voyoient  le  feu  allumé  en 
une  maison,  ils  dressoyent  en  celle  part  l'artillerie, 
pour  empescher  que  le  peuple  ne  s'y  assemblast  à  es- 
taindre  le  feu  ;  de  sorte  qu'il  alloit  prenant  de  maison 
en  autre  :  et  par  un  jour,  entre  autres ,  eust  esté  la  ville 
en  danger  d'estre  bruslée ,  si  Dieu  n'eust  par  sa  grâce 
envoyé  une  forte  pluye,  laquelle  estaingnist  le  feu,  et 
non  sans  que  ceste  chose  fust ,  par  amis  et  ennemis, 
tournée  à  miracle  divin. 

Monseigneur  le  mareschal  et  les  autres  capitaines 
estoyent  bien  advertiz  que  les  ennemis  s'estoyent  mis 
à  miner,  mais  ne  sçavoient  pas  bien  au  vray  en  quelle 
part.  A  ceste  cause ,  ils  mirent  dehors  le  capitaine  Da- 
miette,  enseigne  du  seigneur  de  Sercu,  avecques  en- 
viron douze  ou  quinze  hommes  choisis  des  bande*s 
du  seigneur  de  Sercu  et  de  Sainct  Seval,  lesquels^ 
sortiz  par  une  faulce  porte  du  chasteau ,  marchèrent 
du  costé  qu'ils  veirent  les  trenchées,  et  trouvèrent  les 
pionniers  et  mineurs  au  droict  de  la  grosse  tour  du 

chasteau ,  sur  lesquels  chargèrent  à  l'improviste,  et  en 
tuèrent  jusques  au  nombre  de  vingt-quatre  ou  vingt- 
cinq  ;  et  en  amenèrent  six,  entre  lesquels  estoit  un  ca- 
pitaine, nomme'  le  seigneur  de  Noy elles,  qui  avoit 
este  ordonné  pour  l'escorte  d'iceux  pionniers ,  lesquels 
rapportèrent  au  vray  Testât  et  endroit  de  la  mine  :  à 
quoy  il  fut  diligemment  pourveu  pour  contreminer; 
mais  si  mal  advint,  que  le  comte  Dammartin  y  fut  tué, 
ainsi  que  je  diray  par  cy  après.  La  chose  qui  plus  don- 
noit  effroy  à  ceux  de  la  ville ,  tant  capitaines ,  gens  de 
guerre,  qu'autres,  estoit  la  faulte  qu'ils  avoient  de 
arquebuziers  et  de  poudre;  car  ils  en  avoient  si  peu, 
que,  si  l'ennemy  feust  retourné  donner  l'assault,  à 
bien  grand  peine  eussent  ils  eu  moien  de  se  deffendre. 
Mais,  quelques  jours  au-paravant,  monsieur  le  mares- 
clial,  prévoyant  ceste  nécessité,  avoit ,  à  force  de  dons 
et  promesses ,  persuadé  h  un  bon  soldat  d'entrepren- 
dre le  voyage  devers  messeigneurs  de  Vendosme  et  de 
Guise,  estans  à  Ham,  pour  iceux  advertir  de  cest 
affaire.  Ledit  messager,  descendu  par  une  corde  es 
maraiz,  chemina  tant  qu'il  en  sortit  hors,  et  eust  si 
bonne  fortune,  qu'il  arriva  devers  lesdits  seigneurs, 
qui,  au  plus  diligemment  que  possible  fut,  y  donnèrent 
ordre. 

Monseigneur  Claude  de  Lorraine,  duc  de  Guise, 
print  ceste  charge  sur  soy,  et  deslogea  avecques  en- 
viron deux  cens  hommes  d'armes,  et  arriva  de  nuict 
au-pres  du  camp  des  ennemis,  du  costé  où.  estoit  logé 
monsieur  du  Reu  :  et ,  après  avoir  conduict  secrette- 
ment  et  sans  bruit  jusques  sur  le  bord  des  maraiz 
environ  quatre  cens  arquebuziers  choisis,  ausquels 
bailla  pour  guide  le  mesme  messager  qui  estoit  venu 

vers  luy,  il  donna  soudainement  l'alarme  par  tous  les 
endroicts  du  camp  des  ennemis  ;  et  avoit ,  de  propos 
délibéré,  amené  tous  les  trompettes  qu'il  avoit  peu 
assembler,  lesquels  tous  en  un  mesme  instant  espan- 
dus  de  toutes  parts,  leur  commanda  de  sonner  de- 
dans, en  telle  sorte  que  le  camp  impérial  se  meit  en 
armes,  et  se  joignirent  ensemble  lesdicts  seigneurs  de 
Nansau  et  du  Ru,  chacun  en  son  ordre,  comme  pour 
donner  ou  recevoir  la  bataille.  Les  arquel)usiers  dont 
j'ay  cy  dessus  parlé,  durant  ce  gros  alarme,  qui  em- 
peschoit  que  l'ennemy  entendist  ailleurs,  et  qu'il  ne 
pouvoit  ouyr  le  flot  de  l'eau  par  oil  ils  cheminoyent, 
suyvans  leur  guide ,  arrivèrent  au  mesme  lieu  par  oii 
leurditte  guide  avoit  passé,  et  furent  tirez  dedans,  cha- 
cun un  sac  de  pouldre  pesant  dix  livres  sur  leur  col. 
Desja  commençoit  le  jour  à  poindre,  et  s'estoit  mon- 
dict  seigneur  de  Guise  retiré  avecques  sa  trouppe  en 
lieu  qu'il  estoit  hors  du  danger  de  l'ennemy,  quand 
ses  arquebusiers  furent  descouvers  et  furent  monstrez 
ausdits  comte  de  Nansau  et  du  Reu ,  montans  à  la  file 
sur  la  muraille;  chose  qui  merveill^sement  leur  des- 
pleut, car  ils  ne  seavoyent  pas  bien  quel  nombre  de 
gens  ne  quelle  quantité  de  pouldres  on  pouvoit  avoir 
mis  dedans.  Pour  aller  sur  la  queue  du  duc  de  Guise, 
qui  se  retiroit  ayant  exploité  son  entreprinse  à  sou- 
haict,  ils  ordonnèrent  quelque  nombre  de  chevaulx; 
mais  ledict  seigneur  avoit  mis  ses  gens  en  bataille ,  de 
sorte  que  l'ennemy  ne  l'osa  enfoncer.  Le  quatrième 
jour  de  septembre,  le  comte  de  Nansau  envoya  un  trom- 
pette vers  ledict  seigneur  mareschal  de  La  Marche, 
luy  dire  de  sa  part  que,  s'il  vouloit  luy  rendre  la  ville 
en  praye  et  pillage  pour  trois  jours  durant,  il  donne-» 

roit  la  vie  sauve  à  luy  et  à  tous  les  capitaines  et  gens 
de  guerre;  sinon,  il  mettroit  tout  à  feu  et  à  sang,  sans 
excepter  personne,  de  quelque  estât  ou  condition  qu'il 
fust.  Aquoyfut  respondu,  par  ledict  mareschal,  que 
si ,  alors  qu'il  avoit  faulte  et  de  harquebusiers  et  de 
poudres,  on  luy  eust  porté  ceste  parolle ,  il  n'eust 
voulu  y  prester  l'oreille,  et  moins  le  feroit  à  présent, 
qu'il  avoit  en  abondance  de  ce  que  au-paravant  luy 
deffailloit  pour  recueillir  son  ennemy. 

Ceste  response  ouye  par  ledit  seigneur  comte  ,  il 
commanda  qu'au  lendemain  au  matin  on  mist  le  feu 
en  la  mine ,  qui  desja  estoit  preste  soubs  la  grosse 
tour  du  cliasteau.  Ce  matin  mesme,  le  comte  de  Dam^ 
martin(lequel  jour  et  nuict  travailloit  incessamment  à 
faire  tout  ce  qu'un  bon  chef  et  capitaine  doibt  faire  en 
telle  nécessité,  et  mesme  il  avoit  mis  quatorze  chesnes 
pour  estançons,  pour  soustenir  le  costé  de  la  tour 
devers  la  ville,  et  aussi  avoit  faict  une  platte-forme 
au  milieu  du  chasteau ,  de  la  hauteur  desdictes  ches- 
nes, pour,  estant  laditte  tour  par  terre,  venir  au 
combat)  estoit  de  bon  matin  entré  en  une  contremine' 
qu'il  faisoit  faire  pour  éventer  la  mine  des  ennemis  : 
et,  ce,  pendant  qu'il  y  estoit,  fut  mis  le  feu  en  laditte 
mine,  laquelle  emporta  grande  partie  d'icelle  grosse 
tour,  et  sous  les  ruines  accabla  ledict  seigneur  comte  : 
dont  ce  fut  aux  François  très-grand  dommage,  car  il 
estoit  bon  capitaine  et  bien  homme  de  guerre.  Le  Roy 
depuis,  en  mémoire  et  contemplation  des  services  qu'il 
luy  avoit  faicts,  retira  et  print  en  sa  protection  les 
enfans  dudit  comte.  La  tour  ainsi  abbatue,  les  en- 
nemis y  vindrent  donner  l'assault:  de  prime  face  y 
entra  trois  ou  quatre  enseignes  des  ennemis  sur  le 

hault  du  chasteau,  par  laditte  ruine;  mais  le  seigneur 
de  Moy encourt,  avecques  trente  ou  quarante  hommes 
d'armes,  tant  de  la  compagnie  de  mondit-seigneur  le 
mareschal,  dont  il  estoit  lieutenant,  que  de  celle  dudit 
comte,  rasseurant  les  soldats  qui  estoient  estonnez, 
chargea  les  ennemis  de  telle  vigueur,  qu'il  les  ren- 
versa dedans  les  fossez,  et  recouit  le  seigneur  de  Coul- 
dray  et  ceux  desdittes  compagnies  lesquels  estoient 
enterrez  soubs  laditte  tour:  parquoy l'assault  des  Im- 
périaux fut  inutil,  et  y  perdirent  deux  ou  trois  cens 
hommes.  Le  jour  ensuivant,  qui  estoit  la  feste  Nostre 
Dame,  ils  recommencèrent  la  batterie  contre  ce  qui 
estoit  demouré  debout  de  laditte  grosse  tour  du  chas- 
teau ,  et  la  ruinèrent  entièrement  :  puis  y  donnèrent 
un  autre  assault  autant  furieux  que  nul  des  autres; 
mais  ils  en  furent  si  vaillamment  repoulsez,  qu'il  leur 
fut  force  de  se  retirer  ;  et  au  lendemain  furent  trouvez 
morts  en  la  tour  plus  de  trois  cens  lansquenets  et 
vingt  hommes  d'armes  des  leurs.  Le  lendemain  ti- 
rèrent encores  à  coup  perdu  contre  les  maisons  de  la 
ville.  Le  dimenche  ensuivant,  ils  battirent  tout  le  jour 
la  tour  du  BefTroy,  oii  estoit  assise  la  cloche  du  guet  de 
la  ville,  et  feirent  contenance  de  donner  assault,  et  en 
effect  dressèrent  grand  nombre  d'eschelles  contre  les 
murailles  ;  mais  sur  les  dix  heures  du  soir  ils  commen- 
cèrent à  retirer  leur  artillerie,  et,  sur  les  deux  heures 
après  la  minuict ,  ils  deslogerent  et  meirent  le  feu  en 
leurs  loges  et  par  toutes  les  maisons  du  village.  Le  comte 
de  Nansau,  avecques  ses  lansquenets,  print  le  chemin 
d'Arras  ;  le  seigneur  du  Keu,  le  chemin  vers  Cam- 
bray,  avec  les  Hennuyers,  Artoisiens  et  Flamends  ; 
et  les  Liégeois  et  Namurois,  devers  Bapaulme,  menant 

chacune  trouppe  avec  soy  une  partie  de  raitillerie. 
Geste  nouvelle  entendue  par  le  Roy,  il  feit  faire 
parmy  son  camp  une  procession  générale ,  oii  assis- 
tèrent tous  les  princes  temporels  et  spirituels,  mesmes 
tous  les  capitaines  et  gens  de  guerre,  pour  louer  Dieu 
de  l'ayde  et  faveur  qu'il  luy  avoit  faicts.  Apres  la  pro- 
cession faicte  et  le  repas  prins,  il  assembla  son  conseil 
et  meit  en  délibération  à  sçavoir  s'il  devoit,  en  suivant 
sa  première  intention,  marcher  à  la  suitte  de  l'Empe- 
reur et  passer  jusques  en  Italie.  Mais  il  fut  advisé  par  le 
conseil  qu'estant  desja  sa  gendarmerie  acheminée  bien 
avant  devers  Lyon,  avec  le  nombre  de  gens  de  pied  qu'il 
y  avoit  ordonnez,  ledit  seigneur  Empereur,  avant  que 
le  Roy  eust  reuny  son  camp ,  pourroit  estre  eslongné 
si  avant,  que  ledit  seigneur  Roy  ne  le  pourroit  plus 
acconsuivre;  et  que  de  passer  en  Italie  sa  personne, 
aiant  l'hiver  desja  si  près,  il  ne  sembloit  estre  chose 
raisonnable'.  Toutefois  ne  fut  le  Roy  ne  son  conseil 
d'avis  de  rompre  encores  son  camp  ;  car  il  estoit  bien 
adverty  que  l'Empereur  estoit  arresté,  comme  j'ay  dit, 
au  lieu  de  Frejus;  et,  combien  que  ce  fust  l'opinion 
de  tous  que  le  vent  contraire  l'y  retenoit,  le  Roy,  no- 
nobstant, craignoit  quelque  autre  entreprise.  L'Em- 
pereur à  la  vérité  s'en  alloit  fort  desplaisant  d'avoir  si 
mal  exécuté  qu'il  avoit,  et  ne  s'eslongnoit  de  vray 
semblable,  que,  si  le  Roy  se  fust  légèrement  party, 
l'occasion  s'ofFrante  eust  peu  mouvoir  ledit  seigneur 
Empereur  de  rebourser  son  chemin,  et  de  nouveau 
tenter  sa  fortune  :  si  est-ce  que  son  espérance  ne  ten- 
doit  point  si  hault ,  et  avoit  esté  mis  en  délibération 
de  son  conseil  qu'il  s'embarquast  avecques  ses  Espa- 
gnols, et  se  retirast  en  Espagne;  mais  crainte  que  les 

lansquenets  ne  se  mutinassent  (comme  par  efFect  eh 
fut  c|uelque  apparence),  s'il  se  fust  party  d'eux  les 
laissant  au  hazaid  et  danger  de  l'ennemy,  lui  feit 
changer  ceste  délibération. 

Journellement  estoit  le  Roy  adverty  par  noz  gens 
qui  estoient  à  la  suitte  dudit  seigneur  Empereur,  et 
par  espies  et  prisonniers ,   comme  toutes  choses  se 
portoient  au  camp  impérial;  si  est-ce  que  doubte, 
comme  dit  est,  de  donner  occasion  à  l'ennemy  de  faire 
nouvelle  entreprise,  retenoit,  et  non  sans  cause,  le 
Roy  en  souspeçon:  si  ne  voulut  il  ce-pendant  perdre  le 
temps ,  ains  donna  charge  de  son  camp  à  monseigneur 
le  mareschal  d'Aubigny  ;  luy,  avec  la  suitte  de  sa  mai- 
son ,  prenant  en  sa  compagnie  le  seigneur  de  Mont- 
morency, délibéra  d'aller  visiter  le  pais  qui  avoit  esté 
gasté  par  les  ennemis,  afin  de  donner  ordre  par  tout, 
et  soulager  son  peuple   qui  avoit    endure'  pour  la 
guerre  ;   aussi  pour  ordonner  les  fortifications  qu'il 
entendoit  estre  faittes  par  après  e's  principales  villes 
de  la  frontière ,  tant  de  Provence  que  de  Languedoc. 
Et  premièrement  il  visita  Marceilles  :  à  Aix  ne  voulut 
aller,  pour  ne  veoir  à  l'œil  la  désolation  qui  y  avoit 
esté  faicte,  mais  y  envoya  le  seigneur  de  Langey,  au- 
quel donna  charge  de  la  bien  visiter,  et  de  luy  faire 
rapport  des'  plus  nécessaires  et  urgentes  réparations 
qu'il  y  conviendroit  faire.  Ledit  seigneur  de  Langey, 
partant  de  Marceille,  vint  à  laditte  ville  de  Aix,  la- 
quelle il  trouva  fort  gastée  et  désolée  de  tous  les  gasts 
et  désolations  que  guerre  peult  amener  en  une  ville 
rendue  à  l'ennemy  sans  résistance,  fors  du  feu,  dont 
l'ennemy  n  avoit  usé  à  son  partement,  bien  que  plu- 
sieurs eussent  esté  de  cest  advis,  mais  l'Empereur  k 

deffendit  expressément  ;  et  ne  fut  mis  le  feu ,  sinon  ail 
palais  oii  se  tenoit  le  parlement ,  et  principalement  à 
la  charnière  des  comptes,  et  ce  par  commandement  du 
duc  de  Sàvoye,  lequel  voulut  assister  en  personne  à  la 
veoir  brusler.  Il  ne  se  sçayt  que  par  imagination , 
qu'en  ce  faisant  il  ay t  espéré  brusler  tous  les  tiltres , 
hommages  et  denombremens  rendus  aux  comtes  de 
Provence  par  la  noblesse,  villes  et  communautez  de 
Piémont,  et  par  lesquels  il  se  peult  faire  foy  que  ledit 
pais  de  Piémont  appartient  au  comte  de  Provence. 

Mais  en  cela  son  espérance  a  este  vaine  \  car,  dés  le 
commencement  que  la  ville  fut  jugée  non  gardable, 
monseigneur  le  grand  maistre,  prévoyant  ce  qu'ad- 
venir pourroit,  et  qui  advint,  avoit  faict  encasser  tous 
iceux  tiltres  et  enseignemens,  et  les  avoit,  sur  mullets, 
envoyez  en  un  sien  chasteau,  forte  place  nommée  les 
Baulx.  Ledit  seigneur  de  Langey,  appeliez  avecques 
luy  le  présidant,  et  un  nombre  de  conseillers,  et  les 
principaux  de  la  ville  qui  s'y  trouvèrent  pour  lors, 
et  l'advis  eu  des  maistres  charpentiers,  maçons,  et 
autres  servans  au  faict  de  bastiment,  feit  estimer  com- 
bien il  pourroit  couster  à  reparer  le  dommage  faict  ;  et, 
l'estimation  faicte  en  deniers,  retourna  vers  le  Roy, 
qu'il  trouva  sur  le  chemin,  arrivant  à  Arles,  auquel 
lieu  ledit  seigneur,  après  avoir  ouy  son  rapport,  or- 
donna laditte  somme  estre  délivrée  es  mains  de  tréso- 
riers et  commissaires,  pour  employer  ausdittes  répa- 
rations. 

Le  Roy,  après  avoir  visité  laditte  ville  d'Arles,  s'en 

retourna  en  Avignon,  pour  estre  près  de  son  campj 

et  là  vint  devers  luy,  de  la  part  du  comte  de  Tende, 

lequel,  depuis  le  parlement  du  capitaine  Bonneval  d'à- 

19.  ly. 

vecques  luy,  avoit  tousjouis,  avecques  le  seigneur  Jean 
Paule  et  autres,  suivy  la  retraitte  de  l'Empereur  jusques 
à  Nice,  dont  il  envoyoit  asseurer  et  donner  certaine  et 
indubitable  nouvelle  au  Roy,  que  non  seulement  l'Em- 
pereur, s'il  eust  voulu  retourner  en  arrière,  n'eust  eu 
le  moyen  de  trouver  vivres,  mais  que  mesme  ledit 
comte  ,  et  ceux  qui  estoient  avecques  luy,  encores 
qu'ils  eussent  le  païs  favorable,  estoient  la  plus  part 
du  temps  sans  manger  un  jour  entier,  et  leurs  che- 
vaux sans  manger  autre  chose  que  du  broult. 

Sur-ce,  ledit  seigneur  se  délibéra  de  retourner  à 
Lyon,  et  là  faire  quelque  séjour  pour  donner  ordre  à 
ses  affaires,  et  en  passant  revisiter  ses  villes  de  Taras- 
con,  Beauquaire  et  Valence,  pour  ordonner  sur  la 
despense  qu'il  jugeroit  estre  nécessaire ,  par  chacun 
mois,  pour  continuer  les  fortifications  encommencées. 
Sur  chemin  il  receut  lettres  de  l'evesque  de  Tarbes, 
son  ambassadeur  résidant  auprès  du  roy  d'Angle- 
terre, par  lesquelles  il  fut  adverty  que  les  ambassa- 
deurs estans  auprès  de  luy  de  la  part  dudit  seigneur 
Voy  d'Angleterre,  avoient  informé  leur  maistre  au- 
trement que  la  vérité'  nestoit,  du  faictde  la  venue  et 
retraitte  de  l'Empereur,  et  de  toutes  choses  qui  en 
dependoient;  disans  lesdits  ambassadeurs  que  l'Em- 
pereur s'estoit  retiré  seulement  par  un  stratagème,  et 
que  voyant  Sa  Majesté  que,  pour  dommage  qui  se  feit 
au  païs  du  Roy,  ne  le  pouvoit  attirer  à  la  bataille, 
avoit  voulu  essayer  ce  moyen  de  retraitte,  pour  es- 
sayer si  le  Roy,  pensant  icelle  retraitte  estre  véritable, 
prendroit  courage  de  le  suivre ,  et  que  luy,  par  ce 
moyen,  attirast  ledit  seigneur  Roy  à  la  bataille  :  et, 
pour  faire  sa  retraitte  plus  vray  semblable,  luy-mesm^ 

avoit  faict  courir  le  bruit  qu'en  son  camp  on  mou- 
roit  de  faim ,  et  que  desja  il  avoit  perdu  plus  que  le 
tiers  de  ses  gens,  et  en  apparence  grande  de  bien  tost 
perdre  le  demourant,  s'il  ne  se  retiroit,  mais  qu'en 
elTect  il  n'avoit  telle  faulte  de  vivres  que  l'on  disoit, 
et  n'avoit  point  perdu  jusques  à  deux  mille  hommes 
depuis  son  parlement  d'Italie.  Adjoustant  lesdits  am- 
bassadeurs, que  jamais,  depuis  la  prise  des  seigneurs 
de  Montejean  et  de  Boisy,  homme  du  camp  du  Hoy 
n'avoit  osé  entreprendre  de  donner  un  seul  alarme  au 
camp  dudit  seigneur  Empereur,  ne  mesmement  le 
suivre  sur  la  queue  à  son  deslogement  d'Aix  :  et  que, 
ce  voyant,  l'Empereur  s'estoit  arresté  à  Nice,  atten- 
dant que  le  Roy  feust  eslongné ,  pour  incontinant 
retourner  en  Provence  ,  qu'il  trouverroit  desgarnie 
d'hommes;  et  qu'il  pourroit,  avant  que  le  Roy  eust 
rallié  ses  foKces,  occuper  toutes  les  places  de  consé- 
quence, tant  dudit  pais  de  Provence  que  de  Langue- 
doc, jusques  à  l'entrée  d'Espagne  :  et  pour  conduire 
ceste  entreprise  plus  brièvement  à  effect,  il  avoit  faict 
lever  gens  en  Espagne,  pour  venir  au  devant  de  luy 
par  le  Languedoc. 

Tels  estoient  les  advertissemens  donnez  au  roy  d'An- 
gleterre par  ses  ambassadeurs.  Mais  quant  à  la  re- 
traitte  de  l'Empereur,  et  ce  qui  avoit  esté  faict  depuis 
la  prinse  desdits  seigneurs  de  Boisy  et  de  Montejean, 
ils  escrivirent  les  choses  tout  au  rebours.  Quant  au 
desseing  de  l'Empereur  de  se  faire  seigneur  et  maistre 
des  païs  de  Provence  et  de  Languedoc,  pour  avoir  tout 
à  luy  depuis  Italie  jusques  en  Espagne,  il  est  vray 
semblable  que  ledit  seigneur  Empereur  s'estoit  bien 
autant  promis  de  sa  félicité;  sur  laquelle  il  est  accous- 

12. 

tuiné  de  fonder  principalement  ses  entreprises  :  et , 
quoy  que  soit,  il  ne  tarda  pas  beaucoup,  après  la  re- 
traitte  dudit  seigneur  Empereur,  que  les  Espagnols 
descendirent  en  la  frontière  de  Languedoc,  guastans 
et  pillans  tout  ce  qu'ils  trouvoient  e's  villes  champes- 
tres  et  ouvertes.  Mais  le  lieutenant  de  monseigneur  le 
grand  maistre  au  gouvernement  dudit  pais  de  Langue- 
doc ,  feit  tel  amas  de  gens  du  pais ,  sans  mettre  le  Roy 
en  aucune  despense  pour  ceste  inopinée  descente ,  que 
lesdits  païsans  repoussèrent  et  rompirent  lesdits  Espa- 
gnols d'une  telle  ardeur  et  furie,  qu'aussi  tost  fut 
adverty  le  Roy  de  leur  retraitte  comme  de  leur  des- 
cente. 

Ledit  seigneur  Roy,  après  avoir  pesé  la  conséquence 
de  ce  faux  advertissement  donné  audit  roy  d'Angle- 
terre par  ses  ambassadeurs ,  et  pour  raison  aussi  qu'il 
avoit  délibéré  donner  madame  Magdalein^,  sa  fille,  au 
roy  d'Escosse  (0,  qui  la  demandoit  à  femme,  chose 
que  ledit  roy  d'Angleterre  avoit  tousjours  crainct  et 
empesclié,à  quoy  toutesfois  le  Roy  ne  pouvoit  fail- 
lir honnestement ,  veu  l'instance  et  longue  poursuitte 
qu'en  avoit  faict  le  roy  d'Escosse ,  et  que ,  sur  la  nou- 
velle à  luy  venue  du  gros  encombrement  de  guerre 
qui  estoit  venu  sur  les  bras  du  Roy  de  tant  de  pars, 
il  s'estoit,  en  un  mesme  temps,  de  son  propre  mouve- 
ment et  sans  aucune  requeste  du  Roy,  non  seulement 
offert  de  courir  une  mesme  fortune  avec  luy,  mais  s'estoit 
résolu  et  mis  en  chemin,  pour  ceste  intention  de  venir 

{^)  Au  roy  d'Escosse:  Jacques  V.  Madeleine,  fille  aînée  de  Fran- 
çois I,  avec  laquelle  il  se  maria  peu  de  temps  après,  mourut  la  même 
année.  En  i538  ,  il  épousa  en  secondes  noces  Marie  de  Lorraine,  fille 
de  Claude  de  Guise,  dont  il  eut  Marie  Stuard. 

en  personne  à  son  secours  avec  bon  nombre  de  gens 
(le  sa  nation  (  acte  qui  bien  meritoit  d'estre  par  raison 
grandement  recogneu  )  ;  pour  ces  deux  causes ,  c'est 
à  sçavoir,  pour  faire  entendre  au  roy  d'Angleterre 
la  vérité  du  faict  de  Provence,  dont  le  seigneur  de 
La  Pommeraye ,  son  maistre  d'hostel ,  ja  cogneu  et 
bien  voulu  dudit  l'oy  d'Angleterre  pour  les  ambas- 
sades qu'il  y  avoit  faictes,  estoit  amplement  infor- 
mé, pour  avoir  esté  dés  le  commencement  au  faict 
des  vivres  des  places,  ainsi  qu'il  est  dit  cy  devant, 
et  pour  faire  trouver  bon  audit  roy  d'Angleterre  le 
mariage  de  la  fille  du  Roy  avec  le  roy  d'Escosse, 
aussi  pour  entendre  l'intention  d'iceluy  roy  d'An- 
gleterre sur  une  ouverture  que  ses  ambassadeurs 
avoient  souvent  mise  en  avant  audit  seigneur  Pioy, 
qui  estoit  du  mariage  de  monseigneur  le  duc  d'Or- 
léans avec  madame  Marie,  fille  dudit  roy  d'Angle- 
terre, et  de  la  roy  ne  Catherine,  sa  première  femme, 
le  Roy,  ne  voulant  perdre  l'amitié  dudit  roy  d'An- 
gleterre ,  et  désirant,  selon  sa  naturelle  inclination ,  de 
demeurer  ferme  en  ses  alliances ,  et  ne  les  changer  que 
par  contraincte  et  moult  envis,  depescha  ledit  sei- 
gneur de  La  Pommeraye  devers  ledit  roy  d'Angle- 
terre ;  lequel ,  y  estant  arrivé  et  gratieusement  re- 
cueilly,  luy  exposa  sa  charge  sur  les  trois  poincts 
dessusdits.  Quant  au  premier,  il  le  dissuada  tellement- 
quellement,  mais  non  du  tout  entièrement,  de  l'opi- 
nion qu'on  luy  en  avoit  imprimée.  Quant  au  second, 
incontinant  qu'il  ouit  mentionner  de  ce  mariage  d  Es- 
cosse,  il  s'en  troubla  de  telle  sorte,  que  de  quatre  jours 
après  il  ne  voulut  reparler  audit  Pommeraye,  de  peur 
(ainsi  qu'il  luy  fcit  dire  et  reraonstrer)  de  se  collerer 

trop  fort  contre  luy  ;  et  ce  pendant  feit  reciter  audit 
Pomtneraye,  par  les  principaulx  de  son  conseil,  ses 
doléances,  et  causes  de  malcontentement  sur  cest  ar- 
ticle :  en  somme,  n'y  eut  jamais  moyen  audit  Pomme- 
raye  de  rapaiser  ledit  roy  d'Angleterre  ;  parquoy  fut 
contrainct  de  se  retirer  sans  faire  grand  exploit. 

Ayant  le  Roy  sur  le  chemin  d'Avignon  à  Lion  faict 
laditte  depesclie,  depeschea  pareillement  monseigneur 
le  duc  de  Touteville,  comte  de  Sainct  Paul,  avecques 
le  régiment  du  comte  Guillaume  de  Fustemberg ,  et 
quelque  autre  nombre,  tant  de  gens  de  pied  que  de 
cavallerie ,  pour  aller  mettre  en  son  obéissance  le  païs 
de  la  Tarantaise,  en  Savoye,  lequel  s'estoit  révolté  peu 
de  temps  auparavant.  Lequel  comte  de  Sainct  Paul 
le  remist  en  l'obeïssance  du  Roy,  et,  pour  punition, 
donna  à  butiner  aux  lansquenets  toute  laditte  valle'e, 
et  mesme  la  ville  de  Conflans.  Ainsi  doncques ,  don- 
nant ordre  à  tous  affaires,  arriva  le  Roy  à  Lion,  au- 
quel lieu  il  pourveut  avec  son  conseil  à  toutes  choses 
nécessaires,  tant  deçà  que  de-là  les  monts  ;  chose  que 
je  laisseray  à  reciter,  pour  retourner  aux  affaires  de 
Piémont ,  que  j'ay  pieça  entrelaissez.  Devers  luy 
estoient  arrivez,  un  peu  avant  le  partement  de  son 
camp  d'Avignon,  et  mesme  avant  qu'il  partist  pour 
aller  à  Marceille ,  les  seigneurs  Dannebault  et  Cœsar 
Fregoze,  par  lesquels  il  avoit  entendu  au  long  tout 
ce  qui  s'estoit  exécuté  ou  entreprins  audict  païs  de 
Piémont  et  autres  endroits  d'Italie ,  durant  le  temps 
que  les  choses  estoient  conduites ,  ainsi  que  je  les  ay 
racomtées ,  tant  en  Provence  et  Languedoc ,  comme 
en  Champagne  et  Picardie. 

Dés  environ  la  mi-juillet ,  sur  le  temps  que  partit 

monseigneur  le  grand  maistre  pour  aller  en  Avignon, 
Gaucher  Dinteville ,  seigneur  de  Vanlay,  fut  depesché 
par  le  Roy  pour  aller  en  Italie ,  pour  faire  levée  de 
dix  à  douze  mille  hommes  de  pied,  et  jusques  au 
nombre  de  six  cens  chevaux  légers  ;  et,  par-ce  qu'à  la 
Mirandole  il  trouva  grande  partie  des  capitaines  de 
la  première  levée,  que  j'ay  dit  par  cy  devant  avoir 
esté  faicte  avecques  les  principaux  de  leurs  bandes, 
laditte  levée  fut  faicte  en  quinze  jours,  et  se  feit  l'a- 
mas audit  lieu  de  la  Mirandole ,  à  la  barbe  de  trois 
mille  lansquenets  et  sept  cens  chevaux  aliemans,  nou- 
vellement venuz  à  Trente,  et  qui  s'estoient  logez  à 
Cazal  Majour,  vis  à  vis  de  laditte  Mirandole,  ayans 
toutesfois  le  Pau  entre  deux.  Les  capitaines  furent  le 
comte  Guy  de  Rangon ,  capitaine  général  de  ceste  ar- 
mée, auquel  fut  particulièrement  donné  un  colonnel 
de  deux  mille  hommes;  le  seigneur  Caguin  de  Gon- 
zague,  colonnel  d'autres  deux  mille  ;  le  seigneur  Gesar 
Fregose,  colonnel  d'autres  deux  mille;  Le  Visconte, 
autre  deux  mille;  le  chevalier  Assal,  gentilhomme 
ferrarois ,  et  le  seigneur  Pierre  Strossy,  gentilhomme 
florentin,  colonnel  chacun  de  mille;  le  comte  Be- 
langier  de  Caldora,  neapolitain,  et  le  capitaine  Jean 
de  Turin ,  chacun  cinq  cens  hommes  ;  le  chevalier 
Averolde,  gentilhomme  bressan,  et  le  seigneur  Bau- 
din,  chacun  quatre  cens  hommes  :  des  capitaines  de 
chevaux  légers,  le  seigneur  César  Fregose,  deux 
cens;  le  seigneur  de  Thais,  gentilhomme  françois  et 
de  la  chambre  du  Roy,  deux  cens  ;  le  seigneur  Ban- 
din ,  deux  cens. 

Le  vingtiesme  jour  d'aoust,  partit  de  la  Mirandole 
le  comte  Guy  de  Rangon  et  son  camp,  et  vint,  la  sc'» 

conde  journée  ,  loger  à  moitié  du  chemin  d'entre 
Parme  et  Reige  ;  de  là  commença  le  camp  à  marcher 
en  ordonnance,  et,  passant  au  long  des  murs  de  la 
ville  de  Parme,  vindrent  loger  à  Castelguelfo,  et,  au 
lendemain,  à  cinq  mille  près  de  Plaisance  :  puis  pas- 
sèrent en  ordonnance  au  long  des  fossez  de  laditte 
ville  de  Plaisance  :  de  là  passèrent  la  rivière  de  la 
Trebiej  sur  la  minuict  y  eut  quelque  alarme,  mais 
il  fut  trouvé  faux.  Le  vingt-septiesme  jour,  vindrent 
loger  à  quinze  mille  de  Pavie,  en  une  place  qu'ils 
trouvèrent  abandonnée,  car  tout  le  peuple  s'estoit 
retiré  à  Pavie.  Le  vingt-septiesme  jour,  aniverent 
à  une  petite  ville  nommée  Pontreme,  à  quatre  mille 
de  Tortonne ,  où  ils  eurent  grande  faulte  d'eau  , 
car  ceux  de  la  ville  l'avoient  destournée,  afin  que 
ledit  camp  n'y  logeast  ;  et  sur  la  minuict  eurent 
alarme.  Le  vingt-huictiesme  jour,  arrivèrent  es  faux- 
bourgs  de  Tortonne ,  où  ils  séjournèrent  tout  ce 
jour,  jusques  sur  le  soleil  couchant;  et  là  se  joignit 
à  eux  le  seigneur  Pierre  Strossy.  Environ  le  soleil 
couchant,  le  comte  Guy  feit  donner  alarme,  afin  que 
chacun  se  ralliast  soubs  son  enseigne  ;  et  quand  tous 
furent  ralliez,  il  les  feit  marcher  en  avant  et  cheminer 
toute  la  nuict,  tellement  qu'avant  la  poincte  du  jour 
ils  eurent  passé  Saraval;  et  le  vingt-neufviesme  jour, 
sans  s'arrester,  jusques  à  ce  qu'ils  arrivèrent  à  un 
petit  chasteau  nommé  Bezolin,  voisin,  ce  me  semble, 
de  Gennes  de  quatre  mille;  et  là  eurent  grande  faulte 
de  pain.  Le  trentiesme  jour,  et  dixiesme  du  parte- 
ment  de  La  Mirandole,  environ  les  neuf  heures  du 
matin,  un  peu  avant  l'heure  de  disner,  arrivèrent  à 
un  pont  voisin  de  deux  mille  de  Gennes,  là  où  ils 


DE  MARTIN  DU   BELLAY.    [l536]  l85 

s'arresterent  ;  et  furent  envoyez  loger  en  Besaigne  les 
colonnels  du  seigneur  César  et  du  seigneur  Visconte, 
et  les  chevaux  légers  du  seigneur  Bandin,  et  ceux  de 
Michel  Ange,  poiu'  donner  l'assault  à  la  ville  de 
Gennes  par  ce  costé  là.  Et  d'autre  part ,  vindrent 
nouvelles  audit  seigneur  comte  Guy  comme  son  en- 
treprise estoit  descouverte,  et  qu'il  estoit  entré  de- 
dans la  ville  deux  mille  hommes  de  secours;  depuis, 
il  a  esté  sceu  qu'un  Lucquois  du  colonnel  mesme 
du  comte  Guy,  s'esloit  desrobbé  la  nuict  précédante, 
et  avoit  adverty  ceux  de  la  ville  qu'ils  eussent  à  se 
tenir  sur  leurs,  gardes ,  et  qu'à  son  advis  ,  le  comte 
Guy  et  le  seigneur  César  Fregose  venoient  pour  essayer 
de  les  surprendre ,  veu  le  chemin  qu'ils  avoient  tenu , 
et  la  diligence  de  marcher  qu'ils  faisoient. 

Ce  jour,  fut  amené  par  les  chevaux  légers  un  pri- 
sonnier portant  une  malle  en  crouppe ,  lequel  estoit 
serviteur  d'un  gentilhomme  bourguignon  qui  avoit 
aussi  esté  prins;  mais,  à l'ayde  des  païsans  quis'estoient 
assemblez,  il  avoit  eu  le  moyen  de  se  sauver.  Aussi 
fut  amené  prisonnier  par  un  gentilhomme,  le  secré- 
taire du  cardinal  Doria,  lequel  incontinant  fut  dé- 
livré, car  il  estoit  du  party  du  seigneur  César,  et 
disoit  qu'il  estoit  venu  expressément  parler  à  luy. 
Ce  temps  pendant ,  furent  envoyez  aucuns  arquebu- 
ziars  à  une  église  et  certaines  maisons,  environ  à  un 
mille  de  Gennes ,  par-ce  qu'il  fut  rapporté  au  comte 
Guy  que  là  s'estoient  assemblez  quelques  gens  du 
païs ,  lesquels  avoient  tiré  à  ses  chevaux  légers  quand 
ils  passèrent  au  long  de  laditte  église  ,  et  que  c'es^ 
toient  ceux  qui  avoient  faict  sauver  lesdits  Bourgui- 
gnons; mais,  incontinant  que  lesdits  arquebuziers  y 

arrivèrent,  les  susdits  païsans  se  retirèrent  à  la  mon- 
tagne. D'autre  costé  furent  tuez ,  de  coups  d'artillerie 
qui  furent  tirez  de  la  ville ,  deux  chevaux  du  camp 
françois,  ainsi  que  ledit  camp  se  mettoit  en  bataille 
devant  la  ville,  en  laquelle  bataille  demeurèrent  noz 
gens  jusques  environ  quatre  heures  avant  la  nuict, 
attendans  s'il  se  feroit  en  la  ville  quelque  nouveauté, 
par  le  moyen  des  partisans  dudit  César  Fregose  ;  mais 
il  ne  s'en  feit  aucune,  car  il  y  avoit  dedans,  outre  les 
gens  de  la  ville,  jusques  au  nombre  de  trois  mille 
hommes  de  guerre,  dont  y  avoit  quinze  cens  lansque- 
nets, de  ceux  que  j'ai  dit  estre  nouvellement  descen- 
duz  à  Trente.  Ce  voyant,  le  comte  Guy  feit  retirer 
chacun  en  son  quartier,  au  lieu  qu'il  avoit  clioisy 
pour  loger  son  camp,  environ  à  un  mille  de  Gennes, 
entre  deux  montagnes,  sur  lesquelles  il  avoit  assis  son 
guet ,  et  là  fut  commencé  à  faire  grand  nombre  d'es- 
chelles;  puis,  environ  la  minuict,  tout  le  camp  fut  en 
ordonnance,  sans  sonner  la  trompette  ne  le  tabourin,. 
et  commença  puis  après  à  monter  à  contremont  l'une 
desdittes  montagnes ,  avec  un  grand  et  incredible  tra- 
vail ;  car,  outre  ce  que  la  montagne  estoit  haulte  et  la 
montée  roide,  le  camp  ne  marchoit  point  par  le  che- 
min frayé  ;  et  desja  estoient  les  gens  de  guerre  si  mal 
menez  et  travaillez  de  la  peine  des  jours  et  nuicts 
passées,  avec  le  default  de  vivres  qu'ils  av oient  en- 
duré ,  joinct  qu'ils  portoient  les  eschelles  sur  leurs 
espaulles ,  qu'il  y  en  avoit  beaucoup  qui  d'anhan  et 
lasseté  se  jettoient  par  terre,  comme  recreuz  et  demis 
morts,  et  falloit  à  vive  force  et  par  menaces,  les  con- 
traindre à  porter  les  eschelles. 

Environ  deux  heures  avant  le  jour,  arriva  l'avant- 

garde  au  pied  des  murs  de  la  ville,  et  furent  les  es- 
chelles  dresse'es,  desqueHes  il  ne  se  trouva  que  deux 
faictes  à  propos  ;  et,  à  vray  dire,  on  n'avoit  point  eu  plus 
de  quatre  à  cinq  heures  de  temps  à  les  faire.  Ce  nonob- 
stant, chacun  de  ceux  qui  estoient  ordonnez  à  donner 
Tassault,  commencèrent  à  monter  à  mont,  et  les  ar- 
quebuzier3  à  coups  de  arquebuze  repoussèrent  ceux 
qui  se  monstroient  à  la  deffence  sur  la  muraille  ;  et 
dura  cest  assault,  continuant  avecques  grande  impé- 
tuosité, jusques  environ  à  une  heure  et  demie  de  so- 
leil; et  si  les  eschelles  eussent  esté  de  mesure,  ainsi 
qu'elles  estoient  trop  courtes,  l'opinion  est  de  beau- 
coup  de   gens   qu'elle  eust  esté  emportée  d'assault. 
Quoy  que  soit,  le  comte  Guy ,  voyant  que  sans  autres 
eschelles  il  estoit  impossible  de  la  gaingner,  et  que 
ses  gens  estoient  tuez  d'enhault,  sans  qu'il  leur  fiist 
possible  de  se  revancher,  feit  sonner  la  retraitte.  De 
ceux  de  dedans  y  eut  peu  de  morts ,  n'aussi  beaucoup 
de  blessez;  bien  y  mourut  un  capitaine  de  nom  de 
ceux  de  dehors ,  et  y  en  eut  beaucoup  d'autres  de 
blessez  et  de  morts;  aucuns  disent  cinquante,  aucuns 
disent  cent:  entre  autres  y  mourut  le  seigneur  Hector 
de   Caracciole,   gentilhomme  neapolitain,  qui  estoit 
au  camp  sans  charge,  et  fut  enterré  dedans  Gennes, 
par  congé  de  ceux  de  la  ville ,  devers  lesquels  avoit 
esté    envoyé    un  trompette  pour  cest  effect.    Audit 
assault  se  porta  vaillamment ,  entre  les  autres ,  un 
port' enseigne  du  seigneur  Caguin,  lequel  monta  jus- 
ques sur  la  muraille,  avecques  son  enseigne;  et,  quoy 
qu'il  y  fust  mal  suivy ,  pour  avoir  esté  les  esclielles 
courtes,  ainsi  que  j'ay  dict,  et  que  ceux  de  dedans 
luy  eussent  empoingné  son  enseigne,  pensans  la  luy 

arracher  des  poings,  il  en  rapporta  toulesfois  la  liaste 
avecques  une  partie  du  taffetas  5  l'autre  partie  luy  fut 
arrachée  par  pièces. 

Sonne'e  que  fut  la  retraitte ,  le  comte  feit  retourner 
ses  gens  par  la  mesme  montaigne  qu'ils  estoient  ve- 
nuz;  ce  qui  fut  faict  sans  aucune  contrariété' J  et  sans 
que  de  la  ville  sortist  homme  de  pied  ne  de  cheval 
pour  donner  sur  la  queue,  sinon  quelques  uns,  estant 
desja  nostre  camp  arrivé  au  logis  en  la  plaine  d'entre 
les  deux  montaignes,  qui  se  monstrerent,  sous  quatre 
enseignes ,  sur  le  plus  hault  de  l'autre  montaigne.  Le 
comte  Guy  y  envoya  des  arquebuziers  pour  essayer 
à  les  attirer  à  l'escarmouche;  mais  ils  se  retirèrent  in- 
continant.  Tout  ce  jour  demeura  le  comte  en  sondict 
camp,  pour  attendre  le  retour  des  colonnels  du  sei- 
gneur Caesar  et  du  seigneur  Visconte,  et  des  chevaulx 
légers  qui  estoient  allez  avecques  eux  en  Besaigne, 
lesquels  il  avoit  mandez  pour  se  revenir  joindre 
avecques  luy;  mais  ilsprindrent  autre  voiage,  et  tour- 
nèrent vers  Plaisance  par  un  autre  chemin  qu'ils  n'es- 
toient  venuz.  Bien  arriva  le  colonnel  du  comte,  qui 
le  jour  précédant  avoit  esté  envoie  pour  donner  l'as- 
saut en  un  mesme  temps  au  costé  du  palais  d'André 
Dorie;  mais  l'artillerie  des  galleres,  qui  les  descouvrit, 
les  Gontraingnit  d'habandonner  ceste  entreprinse.  Ce 
temps  pendant ,  fut  mis  le  feu  en  quelques  villages  à 
l'entour,  pour  se  venger  des  villains  qui  av oient  mis  le 
feu  en  leurs  pailles. 

Le  comte,  après  que  son  colonnel  fut  revenu ,  as- 
sembla le  conseil  ;  et  fut  advisé,  attendu  qu'ils  n'a- 
voient  aucune  artillerie  pour  faire  batterie,  de  ne  plus 
hazarder  leurs  gens  autour  de  Gennes  ;  et  sur  la  mi- 

nuict  deslogea  le  camp ,  sans  son  de  trompette  ny  de 
tabourin ,  et  tout  le  lendemain,  qui  fut  le  premier 
jour  de  septembre,  cheminèrent  sans  arrester,  jusques 
à  ce  qu'ils  arrivèrent  en  certains  chasteaux,  nom- 
mez Herma,  Taier  et  Vada,  à  bien  trente  mille  de 
Gennes,  au  pied  des  grandes  montaignes,  où  ils  ne 
trouvèrent  pour  les  chevaux  sinon  quelque  peu  de 
bled ,  et  pour  les  hommes  des  châtaignes  ;  car  les  ha- 
bitans  estoient  fuis  es  montaignes  avecques  tout  leur 
bagage  et  leurs  provisions  ;  en  haine  de  quoy  les 
soldats  bruslerent  quelques  villages,  et  saccagèrent 
lesdicts  chasteaux ,  combien  que  Je  butin  ne  fust  pas 
grand.  Au  lendemain ,  à  une  heure  de  jour,  le  camp 
deslogea,  et  vint  à  douze  mille  de  là,  en  un  chasteau 
nomme'  Visan  ;  et  là  fut  depesché  le  seigneur  de  Van- 
lay,  accompagné  de  vingt  chevaulx  légers  du  seigneur 
de  César  Fregose,  pour  aller  à  Turin  advertir  le  sei- 
gneur d'Annebault  de  la  venue  dudit  comte  et  de  son 
camp.  Le  troisiesme  jour,  ledit  comte  marcha  quinze 
mille  en  avant,  jusques  à  un  chasteau  nommé  Cave, 
et  au  lendemain  passa  la  rivière  du  Tanare  à  gué,  et 
vint  à  un  chasteau  nommé  Serisolles,  à  quatre  mille 
de  Carmagnolles.  Les  ennemis,  advertiz  que  le  comte 
approchoit  si  fort,  abandonnèrent  le  siège  de  Turin, 
faisans  courir  le  bruit  qu'ils  s'en  alloient  au  devant 
dudit  comte  luy  présenter  la  bataille  :  toutesfois  ils 
ne  luy  donnèrent  aucun  empeschement,  et  vint,  le 
cinquième  jour  du  mois,  loger  à  Carignan  dedans  la 
ville.  Le  seigneur  d'Annebault,  voyant  le  camp  des- 
loger, saillit  à  la  queiie  avec  sept  ou  huict  cens  hommes, 
et  en  passant  au  long  de  la  tour  du  pont  du  Pau  (de  la 
rinse  de  laquelle  l'Empereur  avoit  faict  uo  si  grand 

cas),  la  feit  sommer  de  se  rendre  à  sa  discrétion  ;  ce  qu  ils 
feirent,  se  voyans  hors  d'espérance  d'avoir  secours.  Et 
le  lendemain,  le  seigneur  de  Burie  sortit  avecques  sept 
ou  liuict  cens  vaillans  hommes ,  et  print  Groillan ,  où 
il  trouva  force  bleds  et  vins  pour  refreschir  Turin. 
Arrivant  le  comt*^  à  Carignan,  et  passant  en  bataille 
au  long  du  cliasteau,  où  estoient  environ  soixante  Nea- 
politains  pour  l'Empereur,  lesdits  Neapolitains  tirè- 
rent, et  tuèrent  un  de  noz  soldats  d'un  coup  d'arque- 
buze  ;  dont  le  comte  irrite',  les  envoya  sommer  par 
un  trompette  de  se  rendre  à  luy  ;  ce  que  refusans  de 
faire,  de  rechef  il  les  envoya  sommer,  avecques  com- 
mination  de  les  faire  tous  pendre  s'ils  attendoient  le 
canon  ;  à  quoy  ils  demandèrent  terme  d'envoyer  de- 
vers ceux  qui  les  avoient  mis  dedans.  Sur  ceste  res- 
ponse,  le  comte  depescha  vers  le  seigneur  d'Anne- 
bault,  à  ce  qu'il  lui  envoyast  de  l'artillerie.  Ledict 
seigneur  d'Annebault,  incontinant  ces  lettres  receues, 
partit  luy  mesme  avecques  deux  canons  et  deux  lon- 
gues coulevrines  et  deux  moyennes,  accompagné  de 
cinquante  hommes  d'armes  et  cent  chevaux  légers, 
parce  qu'il  luy  convenoit  passer  au  dessus  de  Mont- 
callier,  où  s'estoit  retiré  le  seigneur  Scalingue,  gou- 
verneur d'Ast;  lequel  Scalingue,  voyant  arriver  le  ca- 
non, et  craingnant  que  le  comte  Guy  se  vint  joindre 
avecques  ledit  d'Annebault  pour  assiéger  Montcallier, 
abandonna  la  ville  et  se  retira  en  Ast,  où  s'estoit  re- 
tiré tout  le  camp  de  l'Empereur.  Et  puis  après  vin- 
drent  nouvelles  par  les  chemins  audict  seigneur  d'An- 
nebault, comme  les  capitaines  qu'il  avoit  envoyez  à 
Quiers,    estans  advertis  que  la  ville  estoit  taxée  à 
vingt-cinq  mille  escus  parles  Impériaux,  pour  paier 

leurs  gens  (car  autre  moien  n'avoient  ils  d'avoir  de- 
niers), marchèrent  audit  lieu  de  Quiers,et,  y  trouvant 
mauvaise  garde,  par  ce  que  les  soldats  estoient  empes- 
cliez  à  contraindre  les  habitans  à  paier  laditte  finance, 
Tavoient  prinse  d'emblée  sur  quatre  cens  hommes  de 
guerre  qui  la  tenoient  pour  l'Empereur. 

Au  devant  dudict  seigneur  d'Annebault,  incontinant 
que  ledit  Scalingue  fut  deslogé,  vindrent  les  députez 
de  Montcallier  luy  présenter  et  faire  l'obéissance  ;  de 
là  il  passa  outre,  et  arriva  qu'il  estoit  encores  matin 
à  Carignan.  Ceux  du  chasteau ,  voians  arriver  l'artille- 
rie, envoyèrent  deux  des  leurs  avecques  un  tabourin 
parler  audit  seigneur  comte;  ausquels  fut  respondu 
par  le  comte  d'arrivée  assez  rigoureusement,  à  cause 
qu'ils  l'avoyent  contraint  de  faire  venir  l'artillerie 
pour  une  place  qu'ils  sçavoient  bien  n'estre  tenable. 
Ce  pendant  qu'ils  pretendoient  la  finale  response  ,  fut 
menée  une  praticque  par  un  Neapolitain  qui  estoit  au 
seigneur  Caguin ,  que  ceux  qui  estoient  Neapolitains 
se  rendroient  à  luy;  et  en  effet,  dés  le  jour  mesme, 
environ  deux  heures  devant  la  nuict,  ledit  seigneur 
Caguin  envoya  son  lieutenant,  avecques  ses  lancepes- 
sades,  prendre  la  possession  du  chasteau,  et  à  une 
heure  de  nuict  lesdits  Neapolitains  furent  mis  dehors, 
le  capitaine  et  son  port'enseigne  avecques  chacun  un 
cheval ,  et  tous  les  autres  à  pied;  de  leurs  chevaux  en 
demeura  dix  audict  chasteau,  avecques  leur  enseigne, 
que  ledit  lieutenant  retint  entre  ses  mains,  disant  que 
le  tout  appartenoit  audict  seigneur  Caguin  :  et  alors 
se  descouvrit  la  simulte  d'entre  lesdits  seigneurs  comte 
et  Caguin  ,  laquelle  n'apporta  point  de  fruict  au  ser- 
vice du  Uoy,  Audict  chasteau  furent  trouvez ,  outre  le 

Lied,  environ  trois  mille  sacs  de  farine,  qui  estoit  desja 
ensachée  pour  envoyer  au  camp  des  ennemis,  laquelle 
fut  incontinant  menée  à  Turin ,  par  Fordonnance  et 
commandement  dudit  seigneur  comte,  et  quelque 
quantité  de  vin  qu'il  assembla. 

Le  unzieme  jour  du  mois,  vindrent  gens  de  par  la 
ville  de  Saluées,  faire  l'obéissance  au  Roy,  et  deman- 
der un  potestat;  en  vint  aussi  de  plusieurs  villes  et 
chasteaux ,  tant  du  Piémont  que  du  marquisat  ;  et  du- 
rant ce  temps  noz  gens  prindrent  aussi  la  ville  de 
Quieras.  Le  quatorzième ,  arrivèrent  lettres  du  Roy, 
de  la  retraitte  de  l'Empereur,  et  des  nouvelles  gens 
que  le  Roy  envoioit  pour  mettre  dedans  Turin,  sçavoir 
est,  deux  mille  hommes  de  pied  françois,  sous  la  charge 
du  capitaine  René  et  du  capitaine  Godiniere ,  et  autres 
deux  mille,  sous  la  charge  du  chevalier  de  Birague, 
pour  tirer  dehors  les  autres  qui  avoient  beaucoup  en- 
duré durant  les  sièges  passez.  Et  mandoit  ledit  sei- 
gneur au  seigneur  d'Annebault  qu'il  vint  devers  luy, 
ensemble  les  autres  capitaines ,  tant  de  cheval  que  de 
pied ,  avecques  leurs  bandes  et  compagnées ,  et  qu'il 
laissast  laditte  ville  en  garde  au  seigneur  de  Burie, 
avecques  les  gens  fraiz  qu'il  luy  envoyoit  ;  auquel  de 
Burie  il  donna  la  charge  de  cinquante  hommes  d'ar- 
mes ausquels  le  marquis  François  de  Saluées  avoit 
commandé  devant  qu'il  se  fust  révolté.  Ce  mesme  jour, 
les  capitaines  Sainct  Petre,  corse,  et  Jean,  de  Turin, 
avecques  leurs  gens,  s'embatirent  avecques  une  trouppe 
d'ennemis,  lesquels  ils  défirent-,  et  en  rapportèrent 
quatre  enseignes  ;  et  amenèrent  de  prisonniers  le  ca- 
pitaine Baron,  le  capitaine  Senegaille,  et  le  capitaine 
Pacier.Le  vingt-cinquiesme  jour,  arrivale  marquis  Jean 

Louis  de  Saluées  à  Carignan,  envoyé'  de  par  le  Roy, 
comme  dit  est,  et  le  mesme  jour  alla  coucher  à  Gar- 
magnolle  :  ce  qui  s'est  ensuivy  de  luy  a  esté  racompté 
par  cy  devant. 

Ce-temps  pendant  arriva  le  Roy  à  Lion ,  et  là  feit 
assembler  tous  les  princes  de  son  sang,  chevaliers  de 
son  ordre,  et  autres  gros  personnages  de  son  royaume; 
les  légat  et  nunce  du  Pape ,  les  cardinaux  qui  lors  se 
trouvèrent  en  sa  cour,  aussi  les  ambassadeurs  d'An- 
gleterre, Escosse,  Portugal,  Venise,  Ferrare ,  et  au- 
tres; ensemble  tous  les  princes  et  gros  seigneurs  es- 
trangers,  tant  d'Italie  que  d'Allemagne,  qui  pour  ce 
temps  là  residoient  en  sa  cour,  comme  le  duc  d'Wit- 
temberg,  alleman;  les  ducs  de  Somme,  d'Arianne^ 
d'Atrie  ;  princes  de  Melphe,  et  de  Stillianne,  neapo- 
litain;  le  seigneur  dom  Hypolite  d'Est;  le  marquis  de 
Vigeve,  de  la  maison  de  Trivulce,  milannois;  le  sei- 
gneur Jean  Paule  de  Gère ,  romain  ;  le  seigneur  Gesar 
Fregose,  genevois;  le  seigneur  Hannibal  de  Gonza- 
gue,  comte  de  Lanyvolare,  mantouan,  et  autres  en 
très-grand  nombre.  Lesquels  assemblez,  il  feit  en  la 
présence  de  eux  lire,  depuis  un  bout  jusques  à  l'autre , 
le  procès  du  malheureux  homme  qui  avoit  empoi- 
sonné feu  monsieur  le  Dauphin  (0,  avec  les  interro- 
gatoires, confessions,  confrontations,  et  autres  solem- 

(0  Qui  auoit  empoisonné  feu  monsieur  te  Dauphin  :  le  comte  Sé- 
bastien de  MonttcucLili ,  q^ui  firt  accusé  de  ce  crime ,  avfll  été  autre- 
fois attaché  à  Antoine  de  Lèves  et  à  Ferdinand  de  Gonzague.  On  sut 
qu'il  avoit  étudié  la  médecine  ,  et  cela  fortifia  les  soupçons.  Quelques 
aveux  lui  furent  arrachés  par  les  tourmens ,  et  Ton  ne  douta  pas  alors 
qu'il  ne  fût  coupable.  On  crut  qu'un  tel  crime  n'avoit  pas  été  commis 
sans  avoir  été  commandé  par  quelqu'un  ([ui  y  eut  un  grand  intérêt. 
Les  Français  accusèrent  Charles-Quint ,  et  les  Impériaux  Calherine 
19,  ?.^ 

nitez  accoustumées  en  procès  criiïûnel.  Apres  que  la 
lecture  dudit  procès  fut  paracheve'e,  et  que  tous  les 
assistans,  au  moins  ceux  qui  peuvent  selon  la  loy 
opiner  en  matières  criminelles,  eurent  donné  leur  ad- 
vis  de  cest  énorme  et  misérable  cas ,  les  juges  procédè- 
rent à  la  condemhation ,  et  l'arrest  exécuté ,  qui  fut 
d'estre  tiré  à  quatre  chevaux. 

Le  Roy  séjourna  encores  à  Lion  quelques  jours,  et 
feit,  avant  qu'en  desloger,  délivrer  le  payement  à 
tous  ses  gens  de  guerre,  donna  congé  à  ceux  dont  il 
n'avoit  plus  que  faire,  comme  aux  lansquenets  et 
Suisses,  retenant  seulement  six  mille  lansquenets  du 
régiment  du  comte  Guillaume  de  Fustamberg,  et  tous 
les  capitaines  suisses,  ausquels  ils  donna  estât  pour 
vivre  et  s'entretenir  en  son  royaume  :  aux  malades 
et  blessez  d'iceux  lansquenets  et  Suisses,  il  feit  assi- 
gner logis  et  délivrer  argent,  outre  leur  solde,  pour 
les  faire  penser  et  guérir.  De  ceux  qu'il  retint,  il  en- 
voya les  uns  en  garnison  en  Picardie ,  les  autres  après 
le  duc  de  Touteville,  comte  de  Sainct  Paul,  pour  le 
renforcer,  et  chastier  aucuns  Savoisiens  qui  s'estoient 
eslevez  sur  un  faux  bruit  qu'on  avoit  faict  semer  en- 
tre-eux  ,  que  l'Empereur  avoit  donné  et  gaigné  la  ba- 
taille  contre  le  Roy.  Le  comte  de  Sainct  Paul  feit  telle 
diligence  en  sa  charge,  qu'il  remist  en  Vobeïssance  du 
Roy  toute  la  Savoye  et  Tarantaise,  et  chastia  ceux  qui 
avoient  ^f^  cause  de  l'émotion  ;  de  sorte  que  depuis 
elle  a  esté  obéissante  au  Roy,  sans  y  avoir  jamais  ré- 
volte ny  tumulte. 

tle  MédicLs  ,  dont  l'époux  devenoit ,  par  ceUe  mort ,  hérilier  présomp 
iif  de  la  Couronne.  Ces  accusations  ne  furent  appuyées  d'aucune 
preuve. 

Le  Roy,  des  lors  qu'il  eut  donné  ordre  à  Lion  pour 
toutes  les  frontières  de  son  royaume,  deslogea  de 
Lion;  et,  sur  le  chemin  au  hault  de  la  montagne  de 
Tarare,  entre  ledit  lieu  de  Tarare  et  Sainct  Saplio- 
rin,  où  y  a  un  lieu  qui  s'appelle  La  Chappelle,  auquel 
lieu ,  estant  là  au  disner,  le  vint  trouver  le  roy  d'Es- 
cosse,  lequel,  ainsi  comme  j'ay  dict  en  autre  en- 
droit, ayant  eu  nouvelles  de  la  descente  de  l'Empe- 
reur e's  païs  du  Roy,  avoit  faict  faire  en  ses  païs 
discrétion  de  seize  mille  hommes,  pour  venir  au  se- 
cours dudit  seigneur,  et  ce ,  sans  requeste  ny  sceu  d'i- 
celuy.  Et  ja  s'estoit  ledit  roy  d'Escosse  embarqué  par 
deux  fois,  mais  avoit  esté  repoussé  par  vent  contraire: 
finablement  et  sans  difficulté,  arriva  jusques  en  Nor- 
mandie avecques  aucuns  de  ses  navires,  et  print  terre 
au  havre  de  Dieppe.  Là  il  oït  nouvelles  que  l'Empe- 
reur et  le  Roy  estoient  sur  le  point  de  se  donner  la 
bataille,  et,  à  ceste  cause,  pour  n'y  faillir,  il  print  la 
poste  ;  mais  sur  le  chemin  il  eut  nouvelles  de  la  re- 
traitte  de  l'Empereur,  qui  fut  occasion  qu'il  modéra 
la  diligence  de  ses  postes,  pour  surattendre  son  train 
qui  venoit  après  luy  :  mais  le  Roy  envoya  au  devant 
de  luy  pour  le  haster,  et  qu'il  laissast  venir  son  traia 
après,  et  trouva  ledict  roy  d'Escosse,  ainsi  que  j'ay 
dict  cy  devant,  à  laditte  Chapelle,  auquel  lieu  il 
fut  grandement  recueilly  du  Roy,  et,  après  plusieurs 
autres  propos,  luy  demanda  l'une  de  ses  filles  en  ma- 
riage. 

Le  Roy,  encores  qu'il  sceust  tresbien  combien  il 
seroit  difficille  de  le  faire  trouver  bon  au  roy  d'An- 
gleterre ,  aussi  qu'il  luy  sembloit  aucunement  faire 
tort  à  la  fille  de  Vendosme,  qu'il  avoit  desja,  comme 

i3. 

future  royne  d'Escosse,  adoptée  en  fille,  n'osa  pure- 
ment esconduire  ledict  Roy  :  considérant  la  franche 
volonté  dont  il  avoit  usé  envers  luy,  considérant  aussi 
l'ancienne  alliance  des  deux  royaumes  de  France  et 
d'Escosse,  et  que  le  père  dudit  Roy  estoit  mort  en  ba- 
taille ;  pour  le  paity  du  feu  roy  Louis  douzième,  ne  luy 
voulut  aussi  plainement  accorder,  mais  remist  la  chose 
en  délibération  d'entre  eux  deux ,  après  que  ledit  Roy 
auroit  veu  la  dame.  Et  tant  pour  ceste  cause  que 
pour  autres  deux  urgentes  raisons  dont  j'ay  parlé, 
avoit  depesché  par  cy  devant  le  seigneur  de  La  Pom- 
meraye  devers  le  roy  d'Angleterre,  ainsi  qu'avez  veu 
par  cy  devant  en  ces  Mémoires.  Encores  sur  le  chemin 
arrivèrent  devers  le  Roy  les  ambassadeurs  des  ligues 
de  Suisse ,  à  la  requeste  et  aux  despens  des  estats 
de  la  comté  de  Bourgongne,  pour  le  supplier  qu'il 
fust  content  de  n'innover  ou  entreprendre  riens  en 
laditte  comté  :  ce  que  ledict  seigneur  Roy  leur  ac- 
corda pour  un  an,  voulant  bien  en  ceste  part  gra- 
tifier à  messieurs  des  ligues ,  combien  que  par  plu- 
sieurs il  en  fust  dissuadé ,  lesquels  estoient  d'advis 
qu'il  y  devoit  envoler  les  bandes  du  comte  Guillaume, 
pour  là  s'yverner,  et,  ce  pendant,  y  faire  fortifier  quel- 
que place,  pour  la  tenir  par  cy  après  en  subjection. 

Aussi  lui  vindrent  lettres  de  Rome,  par  lesquelles 
il  estoit  donné  advertissement  comme  nostre  sainct 
Père,  de  son  propre  mouvement,  avoit  proposé  en 
consistoire  le  decez  de  feu  monseigneur  le  Dauphin, 
que  Dieu  absolve ,  remonstrant  luy  sembler  estre 
raisonnable ,  pour  les  mérites  du  Roy  et  de  ses  pré- 
décesseurs envers  le  saint  Siège  apostolique,  qu'on 
luy  feist  faire  obsèques  solemnelles ,  c'est  à  sçavoir. 

comme  ils  les  font  pour  la  mort  d'un  cardinal  ;  et  que 
sur  ce  y  avoit  este'  quelque  dispute ,  disans  aucuns  de 
messieurs  les  cardinaux  que,  par  le  Pape  Alexandre, 
pour  la  mort  du  fds  du  roy  Ferdinand  d'Arragon, 
avoit  bien  esté  fait  le  semblable;  mais  que  ledit  Alexan- 
dre, pour  estre  espagnol,  avoit  ce  faict,  plus  par 
affection  particulière  à  sa  patrie ,  que  par  advis  et  dé- 
libération du  consistoire  :  fmablement  un  chacun  se  ré- 
duisit à  la  volonté  dudit  sainct  Père,  et  furent  lesdittes 
obsèques  honorablement  faictes  en  la  chapelle  papale. 
[  1 537  ]  Aussi  sur  le  chemin  vindrent  nouvelles  au  Roy 
de  l'arrivée  de  l'Empereur  en  Espagne,  lequel  en  son 
passage  avoit  eu  beaucoup  à  souffrir,  à  cause  du 
mauvais  temps  qui  l'avoit  accueilly  sur  la  mer,  en 
sorte  qu'outre  deux  navires  qui  luy  estoient  peries  à 
la  veuë  du  port  de  Gennes  ,  esqiielles  estoit  son  es- 
cuirie  en  l'une,  et  son  buffet  en  l'autre,  il  avoit  perdu 
six  de  ses  galleres,  et  en  icelles  bon  nombre  de  gens 
de  bien  ;  et  que  ledit  seigneur  Empereur,  ce-nonob- 
stant,  perseveroit  en  son  accoustumée  "braverie,  me- 
nassant  de  bien  tost  retourner  en  France ,  avecques 
plus  grande  et  puissante  armée  qu'il  n'avoit  encores 
faict.  D'autre  costé  vindrent  nouvelles  que  les  Nor- 
mans  s'estoient  de  rechef  rencontrez  sur  la  mer  avec 
les  Espagnols  venans  du  Pérou ,  et  avoient  faict  gros 
butin  sur  eux,  qu'on  n  estimoit  moindre  de  4lux  cens 
mille  escus.  Luy  vindrent  aussi  lettres  d'Al^magne, 
comme  l'Empereur  y  avoit  envoyé  retenir  des  capi- 
taines pour  lever  gens  au  temps  nouveau,  et  des  pro- 
pos que  les  Impériaux  faisoient  semer  à  son  grand 
desavantage,  et  avantage  dudit  Empereur,  mesme- 
ment  en  déguisant  la  mort  de  feu  mondit-seigneur  le 

Dauphin.  De  Romme  et  de  plusieurs  autres  endroicts 
d'Italie  il  avoit  pareil  advertissement.  Aussi,  peu  de 
temps  après,  eut  nouvelles  de  la  mort  du  duc  Alexan- 
dre de  Florence  (0;  et  du  costé  de  Picardie  eut  ad- 
vertissement que  les  Hennuyers  commençoient  à  cou- 
rir et  faire  butin  en  la  frontière,  et  que  ja  ils  estoient 
bon  nombre  de  gens  ensemble. 

Parquoy,  pour  adviser  à  ce  qui  seroit  à  faire  sur 
toutes  les  nouvelles  dessusdittes,  aussi  pour  la  conclu- 
sion du  mariage  d'Escosse,  le  Roy  print  son  chemin 
par  Amboise  et  Blois,  pour  venir  à  Paris.  Auquel  lieu 
d'Amboise,  luy  vint  faire  la  révérence  monseigneur 
le  mareschal  de  La  Marche,  auquel  le  Roy,  pour  le 
grand  service  qu'il  lui  avoit  faict  dedans  Peronne, 
feit  grand  recueil  :  mais  partant  de  là  ledit  mareschal 
pour  aller  à  Sedan,  par  ce  que  nouvellement  messire 
Robert  de  La  Marche,  son  père,  estoit  trespassë,  par 
les  chemins  fut  prins  d'une  fièvre,  dont  il  mourut  à 
Longeumeau  ,  cinq  lieiies  de  Paris  ;  qui  fut  grand 
dommage ,  pour  avoir  esté  en  son  temps  gentil  cheva- 
lier et  grand  homme  de  guerre.  Finablement,  le  Roy 
passants  Blois,  fut  conclu  le  mariage  du  Roy  d'Escosse 
avec  madame  Magdaleine ,  et  là  furent  fiancez,  et  remi- 
ses les  nopces  à  faire  à  Paris,  auquel  lieu  arrivé,  par 
advis  de  son  conseil ,  donna  provision  requise  à  toutes 

choses.  ||i^n  Allemagne  il  escrivit  lettres  aux  estats  de 

■% 

(ï)  Du  duc  Alexandre  de  Florence  :  Alexandre  de  Médicis.  Devenu 
rnaîlre  absolu  de  celle  république,  il  fut  cruel  et  dissolu.  Laurenzino 
de  Médicis,  excité  par  Philippe  Strozzi  ,^  Tattira  dans  une  maison 
écartée,  sous  le  prétexte  de  le  fciire  jouir  d'une  femme  dont  il  étoit 
amoureux,  et  l'y  poignarda  dans  la  nuit  du  5  au  6  février  i537. 
Alexandre  n'avoit  que  vingt-^çinq  ans. 

TEmpiie,  leur  racomptant  au  vray  comme  il  estoit 
allé  de  la  mort  dudit  feu  seigneur  Dauphin,  et  leur 
ofïiant  de  rechef  de  soubsmettre  à  leur  jugement  ses 
droits  pretenduz  au  duché  de  Milan,  source  et  ori- 
gine de  toute  ceste  guerre.  A  Romme  en  escrivit 
aussi  à  nostre  sainct  Père  et  au  consistoire  ;  et  à  ses 
ambassadeurs  envoya  le  double  de  ce  qu'il  avoit  es- 
crit  en  Allemagne,  afin  qu'ils  en  feissent  entendre  le 
contenu  à  Sa  Saincteté,  et  qu'un  chacun  sceust  en  quel 
devoir  il  s'estoît  mis  et  mettoit.  Quant  à  la  mort  du 
duc  de  Florence,  je  laisse  à  l'escrire  aux  autres,  parce 
qu'il  ne  touche  à  ma  matière,  seulement  me  suffit  de 
parler  do  ce  qui  touche  le  Roy  et  ses  affaires. 

Vous  avez  entendu  cy  devant  comme  le  seigneur  de 
Burie  estoit  demouré  gouverneur  et  lieutenant  du  Roy 
dedans  Turin.  Ayant  iceluy  entendu  que  ceux  de  Casai 
faisoient  difficulté  de  recevoir  le  duc  de  Mantouepour 
marquis  de  Montferrat  (  auquel  l'Empereur  l'avoit 
adjugé  contre  le  duc  de  Savoie  et  le  marquis  Fran- 
çois de  Saluées,  qui  y  pretendoient  droit),  par  le  raoien 
d'un  cordelier,  et  d'un  gentilhomme  de  Montferrat, 
nommé  le  comte  Guillaume  de  Biendras,  et  d'un 
autre,  nommé  Pierre  Antoine  de  Valence,  praticqua 
un  capitaine  neapolitain,  nommé  le  capitaine  Da- 
mian  Gurial ,  qui  estoit  en  garnison  à  Casai  de  Mont- 
ferrat, au  service  de  l'Empereur;  lequel  Damian  pra- 
mist  au  seigneur  de  Burie  de  luy  livrer  une  des  portes 
de  laditte  ville  de  Casai.  Le  seigneur  de  Burie  n'en  ad~ 
vertit  le  comte  Guy  de  Rangon ,  lequel  estoit  lieute- 
nant du  Roy  en  Piémont,  et  estoit  avec  l'ai  race  vers 
Savillan  ,  craingnant  que  laditte  entreprinse ,  estant 
entendue  de  plusieurs  hommes,  fust  descouvcite:  mms 

accompagné  du  capitaine  Clnestoile  Guast,  quiavoit 
douze  cens  hommes  de  pied  italiens,  et  du  seigneur 
de  Tays  ,  avecques  quelque  nombre  de  cavallerie , 
délibéra  d'exécuter  son  entreprinse.  Or  avoit  fourny 
audit  comte  de  Biendras  une  somme  d'argent  pour 
faire  provision  de  pelles,  hoiaux,  sappes,  et  autres 
oustils  de  castadoux,  à  ce  qu'estant  dedans  la  ville, 
il  peust  soudain  trencher  entre  la  ville  et  le  chasteau, 
pour  empesclier  les  saillies  de  ceux  dudict  chasteau, 
attendant  que  le  comte  Guy  peust  venir  à  son  secours 
avecques   son  arme'e   et  l'artillerie  ,   pour  battre  le 
chasteau,  lequel  estoit  forsable,  tenant  la  ville  \  mais, 
estant  arrivé  à  Casai,  et  son  entrepi^inse  exécutée, 
de  sorte  qu'il  estoit  seigneur  de  la  ville,  trouva  que 
ledict  comte  de  Biendras  n'avoit  faict  provision  d'ou- 
tils, comme  il  avoit  promis  ;  qui  fut  cause  ce  pendant 
qu'il  en  chercha  d'autres  pour  faire  trenchées,  qu'il 
se  perdit  beaucoup  de  temps,  et  que  le  marquis  du 
Guast ,  qui  estoit  lieutenant  gênerai  pour  l'Empereur, 
estant  en  Ast,  eut  loisir  d'assembler  son  armée,  et  se 
venir  jetter,  par  la  porte  des  champs,  dedans  le  chas- 
teau, et  du  chasteau  dedans  la  ville,  où  il  ne  trouva 
les  trenchées  pas  à  peine  commencées.  Ledit  seigneur 
de  Burie,  qui  n' avoit,  comme  dit  est,  que  douze  cens 
hommes  de  pied ,  avecques  lesquels  il  soustint  le  faix 
d'une  si  grosse  armée,  en  fin  fut  forcé  par  les  ennemis, 
et  fut  prins  prisonnier  au  combat  ;  aussi  fut  le  seigneur 
de  Tais,  et  le  capitaine  Chrestofle  Guast  tué,  et  tout  le 
reste  mort  ou  prins ,  hors  mis  le  comte  de  Biendras 
et  le  capitaine  Damian ,  et  autres  qui  estoient  de  la 
marchandise,  lesquels  se  sauvèrent. 
Il  est  appaiant  que^  si  le  comte  Guy  et  ledit  sei- 

gneur  de  Burie  eussent  eu  bonne  intelligence  ensem- 
ble, et  que  ledit  comte  Guy,  avec  l'armée  du  Roy, 
se  fust  voulu  jetter  près  d'Ast,  jamais  le  marquis  du 
Guast  n'eust  entrepris  d'aller  au  secours,  craignant 
qu'en  cuidant  sauver  l'un  il  perdist  l'autre  ,  et  par 
ce  moyen ,  l'inconvénient  ne  fust  venu  audit  seigneur 
de  Burie.  Le  Roy,  adverty  de  la  prinse  dudit  seigneur 
de  Burie,  depescha  messire  Guy  GuifFroy,  seigneur 
de  Bouttieres,  pour  estre  son  lieutenant  gênerai  à 
Turin,  et  manda  au  cardinal  de  Tournon,  qui  estoit 
son  lieutenant  à  Lion,  ayant  audit  lieu  la  superinten- 
dence  de  ses  affaires,  qu'il  eust  à  secourir  ledit  Guif- 
froy  de  ce  qui  lu  y  seroit  nécessaire.  Le  marquis  du 
Guast  se  contenta  d'avoir  rescpus  la  ville  de  Casai, 
et ,  après  y  avoir  pourveu ,  se  retira  en  Ast  pour  faire 
teste  au  comte  Guy  de  Rangon. 

Estans  les  nopces  du  roy  d'Escosse  consomme'es, 
dont  le  festin  se  feit  à  la  maison  episcopalle  h  Paris^ 
le  Roy  fut  adverty  comme  les  ennemis,  ayans  ren- 
forcé leurs  garnisons  en  la  frontière  de  Picardie,  com- 
mençoient  à  faire  quelques  légères  entreprinses  ;  et, 
entre  autres ,  sçachans  que  les  chevaux  légers  du  vi- 
dame  d'Amiens ,  estans  en  garnison  à  Dourlens , 
avoient  dressé  une  entreprinse  pour  piller  Avenues  le 
Comté,  trois  lieues  près  d'Arras,  lesdits  ennemis  s'es- 
toient  embusquez  dedans  ledit  village,  et  à  l'arrivée 
desdits  chevaux  légers,  les  avoient  desfaicts,  non  sans 
souspeçon  d'avoir  esté  vendus  par  leurs  guides.  Le  Roy, 
adverty  de  ce  ,  envoya  audit  Dourlens  le  capitaine 
Martin  du  Bellay  ,  avecques  deux  cens  chevaux  légers 
estans  sovis  sa  charge,  et,  peu  de  temps  après,  y  en- 
voya le  capitaine  George  Cappussement ,  albanois , 

aussi  capitaine  de  deux  cens  chevaux  ;  et  à  Vcrvin , 
]a  bande  du  comte  de  Marie,  fils  aisné  du  duc  de 
Vendosmes,  de  cinquante  hommes  d'armes;  à  Sainct 
Quentin,  les  cent  hommes  d'armes  dudit  duc  de  Ven- 
dosme,  et  consequemment  renforça  toutes  les  autres 
garnisons  de  la  frontière,  lesquelles  garnisons  conti- 
nuèrent tout  l'hyver  en  guerre  guerroyable,  sans  faire 
grandes  ny  mémorables  choses,  à  cause  des  glaces 
et  excessives  neiges  qui  durèrent  tout  l'hyver,  ne 
pouvans  aller  les  gens  de  cheval  au  païs. 

Ceste  fut  la  provision  qui  soudainement  fut  mise 
pour  la  Picardie;  mais,  ce-pendant,  s'en  dressoitune 
autre  plus  grande  de  force  et  d'entreprise  :  car  le 
Roy  assembla  en  sa  bonne  ville  de  Paris,  au  palais 
où  se  tient  sa  cour  de  parlement,  les  pairs  de  France 
et  les  princes  de  son  sang,  et  quarante  ou  cinquante 
cvesques,  et  sa  cour  de  parlement  dudit  lieu,  et  plu- 
sieurs autres  gros  personnages  de  tous  estats.  Devant 
ceste  assistance,  le  Roy  présent,  monsieur  Cappel, 
advocat  du  Roy,  print  la  parole  (0,  et  remonstra  les 
grandes  et  apjDarantes  rebellions  et  felonnies  que  l'Em- 
pereur, comte  de  Flandres,  Artois  et  Gharolois,  et 
détenteur  de  plusieurs  autres  païs  mouvans  et  tenus 
de  la  couronne  de  France,  avoit  commises  et  perpé- 
trées à  Fencontre  du  Roy,  son  prince  naturel  et  sou- 
verain seigneur  ;  sur  ce,  concluant  et  requérant  iceu:s 
comtez  de  Flandres ,  Artois  et  Charollois  ,  et  autres 
païs  mouvans  de  la  couronne ,  estre  déclarez  par  arrest, 

(0  Monsieur  Cappel,  adi'ocat  du  Roy,  print  la  parole  :  Gaillard 
observe  très-bien  que,  si  François  I  eût  soupçonné  Charles-Quint  d'a- 
voir eu  part  à  la  mort  de  son  lils,  il  n'auroit  pas  manque  de  l'en  fane 
accuser  dans  cette  occasion. 

commis  et  confisquez,  adjugez,  et  reunis  à  la  cou- 
ronne. 

La  requeste  ouye  duclit  advocat  du  Pxoy,  eue  sur 
icelle  meure  délibération,  fut  dit  et  prononcé  qu'on 
envoiroit  aux  frontières,  es  lieux  de  seur  accès ,  ad- 
journer  à  son  de  trompe  ledit  seigneur  Empereur,  à 
ce  qu'il  eust  à  envoyer  tel  ou  tels  qu'il  luy  plairoit, 
instruits  des  mérites  de  sa  cause,  pour  alléguer  ce  que 
bon  leur  sembleroit  à  l'encontre  de  laditte  demande 
des  advocat  et  procureur  du  Roy,  et  tout  ce  qu'ils 
auroient  à  dire  ;  et  ce  pendant  ausdits  advocat  et  pro- 
cureur ne  seroient  leurs  fins  et  conclusions  admises, 
ausquels  personnages  que  ledit  Empereur  voudroit 
envoyer  seroit  donne'  bon  et  seur  saufconduict  de 
venir  et  de  s'en  retourner  franchement.  Les  ad- 
journemens  bien  et  deuement  faicts  par  un  héraut 
d'armes  du  Roy ,  et  n'y  comparans  aucuns  de  la  part 
dudict  seigneur  Empereur,  fut  la  demande  desdits 
advocat  et  procureur  interinée,  selon  sa  forme  et 
teneur;  et  délibéra  le  Roy  d'assembler,  au  premier 
temps  opportun,  une  bonne  et  puissante  armée,  pour 
exécuter  cest  arrest  en  tout  ou  en  partie.  Les  ennemis, 
au  lieu  d'envoyer  à  Paris  alléguer  leurs  raisons,  fai- 
soyent  leur  compte  d'entrer  es  païs  du  Roy;  et,  ad- 
vertis  que  Terouenne  estoit  tres-mal  fourme  de  vins, 
et  que  de  gens  de  guerre  y  avoit  assez  peu ,  par  ce  que 
puis  n'agueresla  compagnie  de  cinquante  hommes  d'ar- 
mes du  seigneur  de  Rernieulles,  frère  puisné  du  sei- 
gneur de  Crequy,  gouverneur  de  la  ville  de  Terouenne, 
revenant  de  courir  après  avoir  pillé  le  val  de  Cassel, 
attendue  sur  sa  reiraitte  près  de  Terouenne,  avoit  esté 
delTaitte,  s'cstoient  lesdits  ennemis  assemblez  à  Aire, 

Betune  et  Sainct  Omer  ;  et  faisoit  le  comte  du  Reu 
grande  diligence  pour  surprendre  laditte  ville  avant 
qu'on  y  meist  renfort  d'hommes.  Parquoy  le  Roy  or- 
donna que  le  capitaine  Martin  du  Bellay,  avecques  sa 
bande,  estant  lors  à  Dourlens,  s'iroit  mettre  dedans 
ladite  ville  de  Terouenne:  lequel  du  Bellay  y  entra  le 
premier  jour  de  février,  sans  dommage,  encores  que 
les  ennemis  eussent  sept  ou  liuict  cens  chevaulx  sur  le 
passage  ;  mais  le  verglas  et  la  tourmente  fut  si  grande , 
et  la  nuict  si  obscure,  que  Fennemy  n'eut  moyen  d'e 
luy  nuire.  Et,  environ  quaresme-prenant  ensuivant, 
y  entra  Sansac ,  avecques'  pareille  charge  de  deux 
cens  chevaulx,  et  tout  le  demeurant  de  l'y  ver  jusques 
vers  la  mi-quaresme,  continuans  la  guerre  guerroya-^ 
ble  entre  les  garnisons  voisines,  tousjours  à  l'avantage 
de  ceux  de  Terouenne  ;  et  tous  les  jours  y  avoit  escar- 
mouches, an  de  ceux  de  Terouenne  devant  les  portes 
des  ennemis,  ou  des  ennemis  devant  les  portes  de  Te- 
rouenne ;  et  y  veint,  pour  veoir  la  guerre,  la  plus  part 
de  la  jeunesse  qui  estoit  près  la  personne  de  monsei- 
gneur le  Dauphin ,  comme  le  seigneur  de  Sainct  André, 
le  seigneur  de  Dampierre,  le  seigneur  Dandoyn,  le 
seigneur  de  Decars ,  et  le  seigneur  de  La  Noue,  lesquels 
n'y  furent  sans  avoir  chascun  jour  du  passe-temps. 

Environ  la  mi-quaresme ,  le  Roy  depescha  le  sei- 
gneur d'Annebault,  capitaine  gênerai  des  chevaux 
légers,  accompagné  des  seigneurs  de  Tais,  du  sei- 
gneur de  Termes,  et  du  seigneur  d'Aussun,  françois; 
des  seigneurs  More  de  Novate,  de  Francisque  Ber- 
nardin de  Viel-Mercat,  italiens*,  de  Georges  Capus- 
sement ,  et  Theode  Mânes ,  albanois ,  ayant  chacun 
deuji  cens  chevaux  léger?  j  du  seigneur  du  Biez,  senes- 

chai  et  gouverneur  de  Boulongne,  et  du  seigneur  de 
Crequy,  lieutenant  du  Roy  à  Montreul,  avecques 
leurs  bandes  de  chacun  cinquante  hommes  d'armes, 
pour  aller  mettre  vivres  en  laditte  ville  de  Terouenne. 
L'amas  de  vivres  faict  à  Montreul ,  ledit  seigneur  d'An- 
nebault  advertit  ceux  de  la  garnison  du  jour  et  heure 
qu'il  se  trouveroit  avecques  les  vivres  en  la  forest  de 
Foucambergee ,  afin  qu'ils  envoyassent  descouvrir  le 
païs  vers  Sainct  Orner  et  Aire ,  puis  qu'ils  vinssent  au 
devant  de  luy,  recueillir  lesdits  vivres.  A  ceste  cause , 
sortirent  les  chevaux  légers  de  Terouenne,  et  eux: 
estans  en  la  campagne,  trouvèrent,  assez  près  de  la 
ville,  quelques  gens  de  cheval  des  garnisons  d'Aire  et 
de  Sainct  Omer ,  lesquels  estoyent  venus  pour  enten- 
dre des  nouvelles  ;  mais  les  chevaulx  légers  inconti- 
nant  les  chargèrent  et  leur  donnèrent  la  chasse  jusques 
au  près  de  leurs  barrières,  et,  ce  faict,  se  retirèrent 
tout  le  chemin  de  Foucambergee,  au  devant  des  vi- 
vres, ainsi  qu'il  leur  avoit  esté  mandé,  laissans  tou- 
tesfois  quelque  nombre  de  chevaux  au  guet,  pour 
advertir  s'il  sortoit  gens  des  garnisons  des  ennemis  d'a- 
lentour. 

A  Sainct  Omer  estoit  le  seigneur  du  Reu,  lequel, 
adverty  de  la  venue  des  vivres,  se  mist  aux  champs 
incontinant,  avecques  le  nombre  de  cinq  à  six  cens 
chevaux  des  garnisons  d'Aire  et  dudit  Sainct  Omer  3 
puis  en  envoya  devant  Terouenne  un  nombre,  pour 
attirer  ceux  de  dedans  à  l'escarmouche,  et  luy  et  sa 
trouppe  se  vindrent  embuscher  derrière  la  justice  pa- 
tibulaire dudict  Terouenne.  Entre  les  chevaux  legeis 
que  je  vous  ay  dict  cy  devant  estre  demeurez  pour 
advertir  si  les  ennemis  se  mettroyent  aux  champs,  et 

les  avantcoureurs  du  seigneur  du  Reu ,  se  dressa  l'es- 
carmouclie  forte  et  roide  ;  et  eussent  lesdits  chevaux 
légers  esté  renversez  ;  mais  ils  furent  soustenus  par 
une  trouppe  d'hommes  d'armes  du  seigneur  de  Ber- 
nieulles,  conduicts  par  le  bastard  de  Halluyn,  son  en- 
seigne ;  qui  fut  cause  que  l'escarmouche  fut  plus  lon- 
gue ,  mais  non  si  chaudement  poursuivye  qu'elle 
estoit  commance'e  j  car  ledit  seigneur  du  Reu  avoit 
donné  charge  à  ses  gens  de  ne  pousser  pas  trop  avant, 
de  peur  qu'il  ne  fust  descouvert  :  et  de  vray,  le  guet 
de  la  ville,  encores  qu'il  fust  embusqué  à  la  portée 
d'une  moyenne  près,  ne  le  pouvoit  descouvrir;  mais 
les  chevaulx  légers  enfoncèrent  si  avant,  qu'ils  le  des- 
couvrirent :  dont  ils  envoyèrent  advertir  leurs  capi- 
taines qui  estoient  allez  à  Foucambergee. 

L'intention  dudit  seigneur  du  Pveu  estoit  que  ceux 
qui  avoient  conduit  les  vivres  jusques  à  Foucambergee, 
incontinant  qu'ils  les  auroient  livrez  à  ceux  de  Te- 
rouenne,  s'en  retourneroient ,  ainsi  qu'avoit  esté  la 
coustume  auparavant  ;  et  luy,  en  ce  cas,  eust  esté  as- 
sez fort  pour  entreprendre  de  charger  laditte  garnison 
et  destrousser  les  vivres.  Mais  autrement  luy  en  ad- 
vint, par  ce  que  les  seigneurs  d'Annebault  et  du  Biez, 
advertis  par  les  chevaux  légers  de  laditte  embuscade , 
faisoient  marcher  leur  trouppe  sur  la  montagne,  à  la 
main  gauche  ,  tirant  à  Sainct  Omer ,  en  lieu  à  propos 
pour  secourir  les  vivres,  si  ledit  seigneur  du  Reu  les 
eust  voulu  charger.  Lequel  du  Reu,  voyant  les  choses 
ainsi  ordonnées,  se  retira  dedans  Sainct  Omer,  et  le 
seigneur  d'Annebault  et  du  Biez  vindrent  coucher  à 
Terouenne,  et  renvoyèrent  le  reste  de  la  trouppe  à 
Montreuil,  afin  de  ne  consumer  les  vivres;  auquel 

lieu  aussi  se  retirèrent,  deux  jours  après,  lesdits  d'An- 
nebault  et  du  Biez,  après  avoir  visité  tout  le  pais  k 
l'environ. 

Environ  la  fin  dé  mars ,  le  Pioy  commença  de 
mettre  ses  forces  ensemble,"  et,  partant  d'Amiens,  vint 
loger  à  Fliscourt,  de  là  à  Pernoy.  Et  en  ce  temps  là 
mourut  Charles,  duc  de  Vendosmois,  qui  estoit  de- 
meuré malade  d'une  fièvre  chaude  audit  lieu  d'A- 
miens, avecques  le  regret  de  ce  royaume,  pour  avoir 
esté  prince  magnanime,  ayant  faict  de  grands  ser- 
vices à  la  couronne.  Le  seigneur  de  Montmorency, 
grand  maistre  de  France,  lequel  le  Roy  avoit  faict 
son  lieutenant  gênerai  en  son  armée,  partant  de  Per- 
noy avecques  l'avantgarde ,  adverty  que  la  place 
d'Auchy  le  Chasteau  ,  qui  est  assise  sur  la  rivière 
d'Othie  ,  mi-chemin  de  Dourlans  à  Hedin  ,  portoit 
grand  dommage  aux  vivres  et  aux  allans  et  venans 
des  garnisons  des  villes  de  Montreuil  et  Dourlans, 
délibéra  de  passer  par  là  ;  et  arrivé  qu'il  y  fut  avecques 
l'artillerie,  ceux  de  dedans  se  rendirent  leurs  bagues 
sauves.  Au  lendemain  le  Roy  y  vint  loger,  puis  mar- 
cha devant  Hedin,  place  forte,  et  de  conséquence  audit 
seigneur  Roy  pour  la  seureté  de  ses  autres  places,  et 
à  l'Empereur  fort  nuisible  estant  entre  noz  mains. 
Faisant  les  approches  devant  laditte  ville ,  fut  tué  d'u^i 
coup  d'arquebuse  messire  Antoine  de  Mailly,  seigneur 
d' Auchy ,  capitaine  de  mille  hommes  de  pied  ;  qui  fut 
grand  dommage  ;  et  fut  blessé  en  la  jambe  le  seigneur 
de  Helly,  aussi  capitaine  de  mille  hommes.  Les  ap- 
proches faictes  et  commencement  de  la  batterie,  ceux 
de  la  ville  se  retirèrent  tous  avecques  leurs  biens, 
femmes  et  enfans,  dedans  le  chasteau  ;  la  ville  fut  pris^ 

par  les  François,  qui  ne  trouvèrent  point  de  résistance: 
mais  le  chasteau  estoit  à  prendre,  qui  estoit  tenu  pour 
bonne  place,  et  laquelle  le  comte  du  Reu  avoit  très- 
bien  pourveue  de  toutes  choses  nécessaires  à  la  garde 
d'une  place  d'importance-;  si  est-ce  que  le  Roy  se 
résolut  de  l'emporter,  quoy  qu'il  luy  coustast ,  et 
commanda  faire  les  approches. 

Dedans  ledit  chasteau  estoit  chef  pour  l'Empereur  le 
capitaine  Sanson,  viel  chevalier  namurois,  estimé  fort 
homme  de  guerre  parmy  les  Impériaux;  le  seigneur  de 
Boubers,  avec  cinq  cens  hommes  de  pied;  le  seigneur 
de  Vaudeville ,  surnommé  d'Estrumel ,  avec  autres  cinq 
cens,  et  cinq  ou  six  cens,  que  Namurois  que  bas  Alle- 
iiians.  Le  Roy,  pour  ce  jour,  se  logea  à  Filières,  au 
long" de  la  rivière  de  Gauche,  au  dessoubs  de  Hedin', 
auquel  camp  estoit  le  nombre  de  gens  de  pied  qui  s'en- 
suit, sçavoir  est  :  le  comte  Guillaume  de  Fustemberg 
avecques  huict  mille  lansquenets  ;  le  seigneur  de  Sercu , 
mille  hommes  de  pied  picards  ;  les  mille  hommes  du 
seigneur  d'Aucliy,  mort  le  jour  de  devant;  le  seigneur 
de  Helly,  mille  ;  Sainct  Seval ,  mille  :  de  Normandie ,  le 
seigneur  de  Bacqueville,  mille;  le  seigneur  de  La  Salle, 
mille  ;  le  seigneur  de  Sainct  Aubin ,  mille  :  de  Champa- 
gne, le  seigneur  Quincy,  mille;  le  seigneur  de  Harau- 
court,  de  Lorraine,  mille;  avecques  plusieurs  autres 
bandes  qui  ne  sont  icy  dénommées  ;  le  tout  revenant 
au  nombre,  tant  Allemans  que  François,  de  vingt- 
cinq  mille  à  vingt  -  six  mille  hommes  de  pied. 

Et  le  lendemain,  vint  loger  le  Roy  au  Mesnil,  à  un 
quart  de  lieue  du  chasteau  de  Hedin ,  entre  Hedin  et 
le  chasteau  de  Contes,  auquel  chasteau  de  Contes 
avoit  garnison  de  parle  seigneur  du  Reu  (car  c'est  mai- 

§on  à  luy  appartenante);  les  gens  de  pied  furent  logez 
partie  en  la  ville  de  Hedin  et  partie  au  parc,  afin  de 
tenir  le  cliasteau  assiégé  de  toutes  pars.  Aucuns  capi- 
taines, qui  disoient  avoir  bien  bonne  praticque  audit 
chasteau  de  Hedin,  pour  y  avoir  este'  souvent  et  à  loi- 
sir dedans,  meirent  en  avant  au  Pvoy,  et  à  monsei- 
gneur le  grand  maistre,  sur  qui  le  Roy  se  reposoit 
principalement,  que  le  plus  expédiant  estoit  de  pren- 
dre le  chasteau  par  la  sappe,  et  que  par  batterie  ne 
s'y  feroit  jamais  brèche,  obstant  la  grosse  espoisseur 
de  la  muraille   et  le  grand  rempart  dont  elle  estoit 
soustenue.  Parquoy  furent  mis  pionniers  de  tous  cos- 
tez  pour  besongner  à  la  mine,  et  gros  personnages 
ordonnez    sur    eux   à  conduire   l'œuvre,    comme  le 
prince  de  Melphe,  les  seigneurs  de  Barbezieux  et  de 
Burie,  et  Villiers  aux  Corneilles,  servant  pour  lors  de 
maistre  de  l'artillerie  :  et  fut  tellement  diligente,  qu'a- 
près ledit  sappement ,  qui  dura  environ  quinze  jours 
ou  trois  sepmaines,  tomba  la  moitié  d'une  tour  es- 
tant devers  la  ville,  en  entrant  de  la  ville  au  chasteau, 
a  main  gauche  ;  mais  la  part  tenant  au  chasteau  de- 
meura en  son  entier,  de  sorte  que  la  place  en  fut  peu 
.afToiblie. 
.  Le  Roy,  après  avoir  consommé  beaucoup  de  temps 
et  grand  argent  à  laditte  sappe,  se  délibéra  de  l'es- 
sayer par  batterie ,  contre  l'opinion   de  plusieurs  qui 
n'estimoient  que  par  batterie  on  y  fist  brèche,  à  l'oc- 
casion de  l'espesseur  du  mur  et  la  largeur  du  ram- 
parj  mais  luy-mesmes  en  personne  alla  monstrer  par 
un  matin  l'endroit  et  lieu  oii  il  vouloit  que  Ion  plan- 
tast  son  artillerie  ;  ce  qui  fut  faict  ainsi  qu'il  ordonna , 
et  si  près  dudit  chasteau,  que  la  gueuUe  du  canon 
19.  i4 

touclloit  JLisquevS  au  bord  du  fossé  :  si  est-ce  que  les 
approches  ne  furent  faictes  sans  dommage  et  perte  de 
commissaires  de  rartillerie  et  canonniers;  et,  entre  au- 
tres, y  moururent  les  seigneurs  de  Lusarches  et  de 
Pont-Briant,  tous  deux  commissaires  d'icelle  artille- 
rie, gens  bien  expérimentez.  Le  seigneur  de  Vil- 
11  ers,  qui  pour  lors  en  avoit  la  superintendence  et 
principalle  charge,  usa  de  telle  diligence,  que,  les 
approches  faictes,  fut  la  batterie  si  chaulde  en  deux 
jours ,  que  le  troisiesme ,  environ  une  heure  après 
midy,  la  brèche  fut  faicte  de  bien  trente  toises. 

Le  Roy,  estant  en  personne  à  veoir  et  faire  diligen- 
ter  laditte  batterie,  fut  cause  qu'aucuns  jeunes  gentils- 
hommes, convoitteux  d'honneur  et  de  réputation^ 
voyans  le  P\.oy  présent,  tesmoin  et  rémunérateur  du 
])ien  faict  et  de  la  vertu  d'un  chacun ,  sans  attendre  le 
commandement  de  l'assault,  et  avant  que  l'ordre  fust 
mis  à  le  donner,  et  sans  regarfler  qui  les  suivoit,  mar- 
chèrent d'une  telle  impétuosité' ,  qu'ils  donnèrent  jus- 
ques  sur  le  hault  de  la  brèche  :  mais  ils  n'y  furent 
moins  vigoureusement  recueillis  qu'ils  assaillirent  j  les 
uns  moururent  sur  la  place ,  les  autres  s'en  retour- 
nèrent fort  blessez.  Entre  les  autres,  fut  blessé  d'un 
coup  d'arquebuse  au  travers  du  corps,  dont  il  mourut 
la  nuict,  Charles  de  Bueil ,  comte  de  Sanxerre,  jeune 
homme  qui  avoit  grande  apparance  de  suivre  la  vertu 
de  ses  progeniteurs,  et  le  seigneur  Dauphigny,  lieu- 
tenant du  seigneur  de  Sercu ,  et  le  capitaine  Damiette, 
porte-enseigne  de  laditte  bande.  Le  seigneur  de  Ha- 
raucourt  de  Lorraine,  ayant  charge  de  mille  hommes,, 
et  son  frère ,  qui  estoit  son  lieutenant ,  enfans  du  sei- 
gneur de  Paroy,  lieutenant  de  la  compagnie  du  duc 

de  Guyse,  et  son  lieutenant  au  gouvernement  de 
Champagne,  le  seigneur  de  Flieveres,  fils  du  seigneur 
de  Mardicoque,  et  plusieurs  autres,  blessez.  ,Parquoy 
le  Roy  fit  publier  à  son  de  trompe  et  de  tabourin,  que 
nul,  sur  la  vie,  entreprit  d'aller  à  l'assault,  s'il  ne  luy 
estoit  commande'.  Ce  faict,  il  feit  retirer  toutes  les 
trouppes,  chascun  soubs  son  enseigne,  pour  se  refres- 
chir  jusques  au  lendemain  matin;  et  des  le  soir  or- 
donna, pour  se  mettre  à  pied,  un  bon  nombre  d'hommes 
d'armes,  avecques  cinq  ou  six  cens  chevaulx  leo^ers* 
et  devoit  avoir  la  charge  de  les  conduire  le  seigneur 
d'Annebault,  gênerai  des  chevaux  légers.  Puis  fut  or- 
donne que  le  matin  toute  la  gendarmerie  monteroit  à 
cheval,  et  se  getteroit  en  bataille  sur  la  venue  de  Fen- 
nemy,  avecques  tous  les  lansquenets  et  autres  gens  de 
pied  qui  n'estoient  ordonnez  peur  l'assault,  à  ce  que 
l'ennemy,  durant  ledit  assault,  ne  vint  troubler  la 
feste.  Aussi  furent  ordonnez  le  seigneur  de  Tais  et  le 
capitaine  Martin  du  Bellay,  avecques  leurs  bandes, 
l'un,  pour  aller  rebourser  le  chemin  d'Arras,  l'autre, 
celuy  de  Betune,  Aire  et  Sainct  Orner,  à  ce  que,  si 
l'ennemy  marcheoit  pour  donner  alarme  h  nostre 
camp,  ils  en  peussent  donner  advertissement ,  et  que 
l'alarme  ne  se  donnast  la  nuict  sans  raison  aux  assail- 
lans,  estant  l'ordre  mis  pour  assaillir  le  matin,  les 
uns  pour  marcher  devant,  les  autres  pour  les  souste- 
nir,  et  autres,  pour  refreschir  les  assaillans.  Ceux^le 
dedans,  qui  avoient  exjÉkimente'  le  soir  de  quelle 
hardiesse  et  promptitude  les  autres  avoient  donné  sur 
la  brèche,  craignans  qu'au  lendemain  il  ne  fust  en 
leur  puissance  de  soustenir  l'assault,  ceste  mesme 
nuict  feirent  sortir  par  la  brèche  un  trompette,  pour 

aller  devers  monseigneur  le  grand  maistre,  qui  estoit 
dedans  les  trencliées,  solicitant  et  donnant  ordre  aux 
choses  expedientes  et  nécessaires  au  futur  assault  j  et, 
après  un  assez  long  parlement  avecques  luy,  se  ren- 
dirent au  Roy,  leurs  bagues  sauves,  laissans  en  la 
place  toute  l'artillerie  ,  munitions  et  vivres.  Et  au  ma- 
tin, ledit  seigneur  grand  maistre  vint  apporter  ceste 
nouvelle  au  Roy,  lequel  ratifia  les  articles  par  ledit 
grand  maistre  accordez  aux  assiégez  ;  et  sortirent  du 
chasteau  après  disner,  et  leur  fut  baillé  escorte  pour 
les  conduire  à  seurete'. 

Le  Roy,  ayant  pourveu  à  la  garde ,  tant  de  la  ville 
que  du  chasteau,  du  seigneur  de  Sercu ,  qui  en  avoit 
autrefois  rendu  bon  compte,  auquel  il  donna  cin- 
quante hommes  d'armes  et  mille  hommes  de  pied, 
feit  marcher  son  camp  à  Mouchy  le  Cayeu ,  à  deux 
lieues  de  Sainct  Paul,  et  au  lendemain  à  Pernes;  et, 
par  ce  que  de  long  temps  on  avoit  mis  en  avant  audit 
seigneur  que  les  ville  et  chasteau  de  Sainct  Paul  es- 
toient  facilement  fortifîables ,  et  que,  cela  faict,  se 
pouvoit  donner  ])eaucoup  d'ennuy  à  l'ennemy,  estant 
icelle  ville  assise  à  six  lieues  de  Bethune ,  à  neuf  d' Ar- 
ras ,  à  six  de  Dourlans ,  à  trois  de  Hedin ,  à  six  de  Te- 
rouenne,  et  à  cinq  de  Lillers,  de's  son  arrivée  à  Hediu 
avoit  envoyé  le  seigneur  d'Annebault  audit  Sainct 
Paul,  pour  mettre  laditte  ville  et  chasteau  en  son 
obéissance,  laquelle  avecques  le  chasteau  et  tout  le 
pais  qui  en  dépend,  au-pa#vant  et  durant  les  guerres 
passées ,  estoient  demourez  en  la  sauvegarde  du  Roy  ; 
toutesfois  ledit  pais  estoit  administré  par  officiers  et 
commis  de  l'Empereur;  mais,  arrivé  que  fut  ledit  sei- 
gneur d'Annebault,  tout  fut  mis  en  l'obéissance  du 

Roy.  Audit  lieu  de  Sainct  Paul  estoit  seneclj^L  de  par 
l'Empereur,  le  seigneur  de  LiguereuUes,  lequel  et 
autres  officiers  qui  eussent  payé  grosse  rançon ,  furent 
prisonniers  du  seigneur  d'Annebault  ;  mais  le  Roy  les 
feit  tous  relasclier  sans  payer  finance ,  voulant  garder 
sa  sauvegarde  en  leur  endroict  jusques  à  ce  jour, 
combien  que  pltisieurs  luy  conseillassent  du  contraire, 
alleguans  des  raisons  beaucoup,  par  lesquelles  il  ap- 
paroissoit  qu  iceux  seneschal  et  officiers  avoient  con- 
trevenu aux  ailicles  de  la  sauvegarde. 

Lesdits  ville  et  chasteau  rendus  à  Tobeissance  du 
Roy,  ledit  seigneur  envoya  de  nouveau  la  visiter,  pour 
sçavoir  si  et  en  combien  de  temps  elle  estoit  forti- 
fiaj)le.  Les  advis  en  furent  divers;  mais  un  obtint,  dont 
fut  chef  et  principal  autheur  un  Italien  fortiîîcateur, 
nommé  Antoine  du  Castel ,  lequel  du  Castel  entre- 
print  et  se  feit  fort  de  rendre  la  ville  en  six  sepmaines 
imprenable  à  tout  le  monde,  non  qu'à  l'Empereur; 
et  tellement  en  asseura  le  Roy,  qu'à  ceste  persuasion, 
laissant  autres  entreprises  en  arrière,  lesquelles  il 
avoit  au  paravant  délibéré  d'exécuter,  logea  son  camp 
à  Pernes,  pour  faire  teste  à  l'emiemy  penxlant  que  la 
Susditte  fortification  se  feroit. 

Ce-pendant  que  le  camp  se  logeoit,  monseigneur  le 
grand  maistre  et  monseigneur  le  duc  de  Guise,  pre- 
nans  avecques  eux  quelque  nombre  de  gendarmerie 
et  de  chevaux  légers,  se  meirent  aux  champs  pour 
aller  visiter  le  païs.  Lesquels  s'approchans  de  Lilliers, 
ville  distante  de  deux  lieues  par  de-là  Pernes ,  ayans 
envoyé  quelques  avant-coureurs  devant,  lesquels,  ve-» 
nuz  jusques  aux  barrières,  ne  virent  personne  s'ap- 
paroir  ny  dedans  ny  dehors,  si  se  jetteront  quelques 

uns  à  pied^  et,  avecques  des  eschelles  qu'ils  trouvèrent 
aux  fauljourgs,  se  bazardèrent  de  monter  sur  la  mu- 
raille, ce  qu'ils  feirent  sans  résistance;  car  en  toute 
la  ville  n'y  avoit  personne  que  des  religieuses  en  un 
monastère,   ausquelles   s'addresserent   lesdits   avant- 
coureurs,  et  d'elles  entendirent  que  le  seigneur  de 
Lievin  ,  capitaine   de  la  ville,  inconfinant  qu'il  eut 
nouvelles  du  camp  de  France  qui  s'approchoit,  s' es- 
toit  retiré  par  la  porte  des  maraiz,  avecques  toute  sa 
garnison,  droict  à  Sainct  Venant  et  à  Marville,  sur  la 
rivière  du  Lys,  esquels  lieux  estoit  logé  le  seigneur 
du  Pveu  avecques  une  partie  du  camp  de  l'Empereur. 
Ce  rapport  feirent  lesdits  avant  -  coureurs  à  mondit- 
seigneur  le  grand   maistre ,   lequel  incontinant  vint 
veoir  la  ville,  et  commanda  que,  sur  peine  de  la  vie^ 
il  ne  fust  faict  mal  ne  desplaisir  aux  biens  ne  personnes 
desdittes  religieuses;   et,  trouvant  la  ville  à  propos 
d'estre  gardée  pendant  que  le  camp  sejourneroit  à 
Pernes,   pour  tenir  le  passage  en  seureté,  à  ce  que 
ceux  de  Sainct  Venant  et  Marville  ne  vinssent  don- 
ner l'alarme  en  nostre  camp,  y  laissa  le  capitaine  Mar- 
tin du  Bellay  avecques  ses  deux  cens  cbevaux  légers  y 
et  luy  bailla  mille  hommes  de  pied,  soubs  la  charge  du 
capitaine  La  Lande ,  pour  donner  ordre  que  de  ce  costé 
là  ceux  de  Sainct  Venant  et  de  Marville  ne  peussent 
passer  pour  donner  ennuy  aux  fourrageurs  de  nostre 
camp.  Les  chevaux  légers  et  gens  de  pied  ordinaire- 
ment faisoient  des  courses  es  marais ,  et  en  amenoient 
de  gros  butin ,  tant  de  bestial  que  de  prisonniers  des 
gens  du  païs  d'alentour  qui  s'estoient  retirez  ausdits 
marais,  pensans  y  estre  à  seureté:  mais  ceux  de  Sainct 
Venant  et  de  Marville  avoient  d'autres  chemins  oblic- 

ques  et  traversans  à  travers  les  marais  ;  parquoy  ne 
laissoient  de  sortir  par  autre  costé,  et  fareoient  dé 
l'ennuy  beaucoup  aux  fourrageurs  et  vivandiers,  et 
faisoient  leur  retraitte  au  marais ,  en  un  lieu  merveil- 
leusement fort  d'assiette ,  nommé  Sain  et  Venant ,  et 
que  Ion  jugeoit  n'estre  forcable;  car  la  rivière  du  Lys 
en  cest  endroict  faict  une  isle ,  laquelle  ils  avoient 
fortifiée  de  rempars,  et  avecques  des  escluses  faisoient 
flotter  l'eau  tout  à  l'entour,  de  sorte  qu'on  n'y  pou- 
voit  venir  que  par  une  advenue  qui  n'avoit  point  cent 
pieds*  de  laj^e  ;  et  au  travers  de  laditte  advenue 
avoient  faict  m  fossé  large  et  profond ,  bien  bastionné 
par  les  flancs,  et  sur  les  bastions  avoient  assis  bon 
nombre  de  arquebuses  à  croq,  es  lieux  qu'ils  ju- 
geoient  pouvoir  plus  offenser  leur  ennemy,  s'il  appro- 
chbit. 

Monseigneur  le  grand  maistre,  prenant  avec  soy  le 
comte  Guillaume  de  Fustemberg  et  quatre  mille  de 
ses  lansquenets,  avec  pareil  nombre  de  gens  de  pied 
françois,  entreprint  de  forcer  ledit  passage:  si  deslogea 
de  Pernes,  avec  bonne  délibération  de  ce  faire,  moyen- 
nant l'ayde  de  Dieu,  et  tellement  poursuivit  son  en- 
treprise, qu'il  le  força,  mais  non  sans  grande  et  mer- 
veilleuse difficulté;  car,  d'arrivée,  les  lansquenets  furent 
repoussez  par  ceux  de  dedans  en  grande  furie,  où  ils 
perdirent  des  hommes,  sans  beaucoup  de  Idessez  ;  et  ja 
commençoit  le  jour  à  décliner,  quand  Charles  Martel, 
seigneur  deBacqueville,  normant,  soustenu  par  le  ca- 
pitaine La  Lande,  picard,  apperceut  un  endroict  du 
fossé  plus  mal  garny  de  gens  que  n'estoient  les  autres  ; 
et,  ce-pendant  que  l'ennemy  estoit  ententif  à  se  def- 
fendre  ailleurs,  et  que  les  assaillans  l'cntretenoient. 

lesdits  Normans  se  jetterent  audit  fossé  sans  craincte 
de  mort  ou  de  hazaid,  et,  depuis  qu'ils  furent  venus 
jusques  au  combat  de  main  à  main,  Tenvie  d'acquérir 
honneur,  et  le  service  qu'ils  avoient  désir  de  faire  à 
leur  prince,  les  conduisit ^i  avant,  qu'avecques  grande 
perte  de  gens,  ils  forcèrent  fossé,  rempart  et  bastion. 
Les  ennemis,  se  voyans  forcez  par  cest  endroict,  ha- 
handonnerent  les  autres  defïënces  ;  parquoy  le  sur- 
plus des  François  et  lansquenets  entra  dedans ,  et 
parmy  eux  ledit  seigneur  grand  maistre  leur  donnant 
courage  ;  de  sorte  que  lesdits  ennemis  de  toute»  parts 
furent  contraincts  de  se  mettre  en  fâitte ,  dont  fut 
faicte  extrême  boucherie  par  les  dessusdits  Normans 
et  Picards,  pour  revencher  la  mort  de  ceux  qu'ils 
avoient  perdus  audit  combat.  Restoit  encores  le  se- 
cond fort  à  gaigner,  auquel  n'y  avoit  qu'un  ponf  à 
garder,  lequel  estoit  entièrement  barré  à  grandes  et 
grosses  pièces  de  bois  joignantes  bien  près  les  unes 
des  autres,  et  les  intervalles  des  barrières  garnies 
de  bons  arquebusiers;  plus,  y  avoit  auprès  du  pont 
un  moulin  basty  de  pierre  de  taille ,  bien  percé  à  pro- 
pos, et  garny  d'arquebuses  à  croq  et  d'autre  arque- 
Luserie:  en  sorte  que,  sans  l'elTroy  de  ceux  qui,  après 
le  premier  pas  forcé,  s'en  estoient  fuis  et  retirez^  audit 
second  fort,  et  que  les  victorieux  les  poursuivirent 
si  vivement,  qu'ils  ne  leur  donnèrent  loisir  de  prendre 
allaine  ne  de  se  recognoistre ,  la  conqueste  dudit 
second  fort  eust  esté  beaucoup  hazardeuse  :  mais  ils 

furent  si  chaudement  menez  et  de  François  et  d'Aile- 

mans,  que  de  ceste  furie  ils  furent  forcez,  et  tous  en- 
tièrement mis  à  l'espée,  et  jusques  aux  femmes  s'es- 
tendit  le  courrovu  des  lansquenets,  Les  jnorts  furent 

estimez  de  douze  à  quinze  cens,  que  d'un  costé  que 
d'autre,  sans  ceux  qu'on  présume  avoir  esté  bi usiez 
parmy  les  maisons;  car,  après  avoir  recueilly  le  butin, 
qu  estoit  grand ,  le  feu  fat  mis  par  tout.  La  nuict 
estoit  venue  quand  mondit-seigneur  le  grand  maistre 
feit  sonner  la  retraitte;  et  se  retira,  menant  son  armée 
chargée  de  bulin,  au  lieu  de  Pernes,  oii  il  estoit  at-^ 
tendu  du  Roy,  lequel  fut  tresjoyeux  de  ceste  exé- 
cution. Le  seigneur  de  Chasteau-Briant  mar choit  après 
avecques  quelques  pièces  d'artillerie;  mais,  à  l'occa- 
sion des  marais  qu'il  trouva,  ne  peut  joindre  jusques 
audit  lieu  de  Sainct  Venant. 

Ne  tardèrent  que  de  deux  jours  après,  qu'il  fut  ap- 
porté nouvelles  audit  seigneur  comme  les  Bourgui- 
gnons estoient  retournez  dedans  Sainct  Venant,  et 
s'efTorçoient  de  le  remparer  et  fortifier;  chose  qui  est 
bien  aisée,  car  c'est  une  isle  triangulaire  et  mal  ac- 
cessible. Si  depescha  incontinant  audit  capitaine  Mar- 
tin, estant  à  Lillers,  comme  distest,  à  ce  qi#il  allast 
recognoistre  ce  que  c'estoit,et,  s'il  trouvoit  le  lieu 
forçable  avecques  ce  qu'il  avoit  de  gens  de  pied,  qu'il 
s'en  meit  à  son  devoir  de  le  forcer  ;  sinon ,  qu'il  en- 
voyast  quérir  du  secours  au  camp ,  et  il  luy  seroit  tout 
soudain  envoyé.  Suivant  lequel  commandement,  par- 
tirent de  Lillers  ledit  seigneur  du  Bellay,  et  le  capi- 
taine La  Lande  avecques  sa  trouppe  de  gens  de  pied, 
lesquels  jetterent  devant  eux  vingt-cinq  ou  trente  che- 
vaux et  quelque  nombre  d'arquebusiers  bien  dispos, 
par  ce  que  le  païs  est  fort  de  grands  fossez  et  canaulx, 
et  le  reste  de  la  cavallerie  feirent  marcher  quand  et 
les  gens  de  pied.  Lesdits  coureurs  ne  furent  si  tost 
descouyerts  de  ceux  qui  rcparoient  le  fort,  qui  pou- 

voient  estre  le  nombre  de  cinq  à  six  cens  hommes, 
qu'ils  n'abandonnassent  l'œuvre  pour  se  sauver  à  la 
fuitte  parmy  les  marais.  Toutesfois ,  avant  que  se 
retirer,  ils  rompirent  le  pont,  pour  obvier  qu'ils  ne 
fussent  suivis  ;  mais  les  avantcoureurs  François  inconti- 
nant  meirent  pied  à  terre,  et,  à  l'aide  des  arquebusiers 
qui  estoient  à  leur  suitte,  refirent  en  haste  le  pont,  au 
mieux  qu'ils  peurent ,  de  clayes  et  des  portes  des  mai- 
sons qui  avoient  esté  sauvées  du  feu  les  jours  prece- 
dans,  et  par  dessus  passèrent  leurs  chevaux,  les  me- 
nans  par  la  bride,  faisans  sçavoir  aux  autres  gens  de 
pied  qu'ils  eussent  à  s'avancer  de*  venir  garderie  pas 
et  refaire  le  pont  plus  à  loisir,  afm  qu'à  leur  retraitte 
ils  y  peussent  passer  à  cheval.  Ce  faict,  ils  se  mirent 
à  la  poursuitte  des  ennemis,  qui  fuyoient ,  les  uns 
droict  à  Marville,  oii  estoit  campé  monseigneur  du 
Reu  avecques  quatre  mille  hommes  de  pied  et  quelque 
cavallerie ,  les  autres  droict  à  La  Mothe  au  Bos,  où  il 
y  a  un  (fiasteau  fort  voisin  de  là;  mais  ils  ne  sceurent 
si  bien  fuir,  que  les  chevaux  légers  n'en  attaingnissent 
quelques  uns,  lesquels  ils  prindrent,  ensemble  gros 
butin,  au  tour  de  La  Mothe  et  de  la  forest  :  et  s'ils 
eussent  eu  nombre  d'hommes  pour  séjourner  audit 
lieu  de  Sainct  Venant ,  ils  eussent  faict  au  païs  de 
l'ennemy  un  dommage  inestimable;  mais,  craignant 
que  le  seigneur  du  Reu ,  partant  de  Marville  ,  leur 
vint  coupper  chemin ,  prindrent  leur  retraitte  à  Lil- 
lers,  avec  leur  butin.  Le  seigneur  du  Beu,  qui  avoit  eu 
l'alarme  par  les  fuyans  ,  estoit  sorty  avec  environ 
quatre  ou  cinq  cens  chevaux,  et  les  suivoit  tousjours 
de  loing,  mais  ne  les  osa  attaquer. 

Quelques  jours  après,  qui  fut  le  premier  jour  de 

may,  ceux  de  la  garnison  de  Bethune,  qui  n'est  qu'à 
lieue  et  demie  de  Lillers,  advertis  qu'il  estoit  party 
de  nostre  ^amp  grand  nombre  de  chariots  pour  venir 
quérir  et  amener  en  nostre  camp  une  grande  quantité 
de  farines,  que  ceux  de  Lillers,  ayans  faict  reparer 
les  moulins,  avoient  faict  mouldre  pour  subvenir  au 
camp ,  feirent  entreprise  de  les.  venir  destrousser  en 
chemin;  et,  h  un  quart  de  lieue  de  Bethune,  à  un 
passage  d'un  petit  pont,  meirent  quinze  cens  hommes 
de  pied  en  embuscade,  et  envoyèrent  environ  trois 
censchtvaux,  qui  vindrent  coupper  chemin  ausdits 
chariots  devant  Lillers,  les  enfermans  entre -eux  et 
les  gens  de  pied;  de  sorte  que  tous  les  chariots  et 
charrettes  furent  pris,  et  avecques  eux  un  commis- 
saire de  vivres,  qui  avoit  sur  soy  quinze  cens  escus 
pour  le  payement  desdittes  farines.  Et  tellement  s'es- 
crierent  à  la  charge  qu'ils  feirent  sur  iceux  chariots, 
que  l'alarme  en  vint  jusques  à  Lillers  :  les  capitaines 
qui  estoient  dedans,  du  commencement  qu'ils  ouirent 
ce  bruit  et  grand  hanissement  de  chevaux ,  eurent 
opinion  que  ce  fussent  ceux  du  camp  de  Marville, 
lesquels  eussent  quelque  entreprise  de  les  venir  sur- 
prendre en  laditte  ville  de  Lillers;  car  à  l'endroict 
des  marais  tendans  audit  lieu  de  Marville,  y  avoit 
une  brèche,  à  fleur  de  terre,  d'environ  cent  cinquante 
pieds  de  long  :  et  pource  coururent  tous  à  laditte 
brèche  ;  mais,  après  y  avoir  mis  la  fleur  de  leurs  gens 
de  pied  pour  la  gaide  d'icelle ,  le  sieur  Martin  du 
Bellay ,  avecques  les  gens  de  cheval ,  jusques  au  nom- 
bre de  cent ,  sortit  à  la  campagne  pour  entendre  que 
c'estoit  au  vray,  et,  n'ayans  gueres  cheminé,  descou- 
vrit les  Bourguignons,  chassans  le  butin  devant  eux.  Si 

les  chargèrent  incontinant,  sans  marchander,  avecques 
telle  impétuosité ,  que  lesdits  Bourguignons  ,  avant 
qu'avoir  recogneu  de  quel  nombre  de  gens  ils  estoient 
chargez  ,  se  meirent  en  roupte  ;  et  furent  par  ceux  de 
Lillers  entièrement  rescous  tous  les  chariots,  chevaux, 
prisonniers   et  argent ,   sans  rien  y  perdre  j  encores 
donnevcnt  ils  la  chasse  aux  fuyans  jusques  sur  l'em- 
buscade où  estoient  quinze  cens  hommes   de  pied, 
lesquels   eurent  tel   eiFroy   de   veoir  leur   cavallerie 
rompue ,   qu'incontinant  ils   sonnèrent  l'alarme  :   et 
sans  cela,  lesdits  chevaux  légers  de  Lilers  s  alloient 
droittement  jetter  en  laditte  ambuscade  j  mais ,  au  son 
du  tabourin  qu'ils  ouirent,  ils  s'arresterent,  et  se  re- 
tirèrent le  pas  et  bien  serrez   en  leur  garnison,  me- 
nant ,  outre  le  butin  recous ,  six  hommes  d'armes  et 
huict  archers,'  qu'ils  avoient  prins  en  ceste  chasse, 
estans  de  la  compagnie  de  monseigneur  du  Reu,  sans 
un  qui  fut  tué  sur  le  champ  d'un  arquebuzier  à  che- 
val, et  quelques  autres  blessez  et  mis  par  terre;  en- 
cores ,  sans  la  pluie  qui  survint ,  et  qui  empescha  les 
arquebusiers  à  cheval  de  jouer  leur  jeu,  il  en  fust  de- 
meuré d'avantage,  aussi  qu'il  faisoit  si  glissant,  que 
les  François,  poursuivant  leur  victoire,  tomboient  paD 
terre. 

Le  lendemain ,  qui  fut  le  troisiesme  jour  de  may, 
le  Roy,  qui,  après  avoir  eu  souvent  nouvelles  du  camp 
des  ennemis  qui  se  renforçoit  en  Piémont,  et  de  la 
prochaine  descente  d'un  nombre  de  lansquenets  nou- 
vellement levez  pour  y  venir,  avoit  délibéré  d'y  en- 
voyer renfort  de  gens ,  et  se  contentoit ,  pour  ceste 
année,  d'avoir  prins  Hedin  et  fortifié  Sainct  Paul,  ainsi 
qu'il  pensoit,  se  deslogea  de  Pernes,  et  s'en  alla  logey 

à  La  Contey,  près  d'Aubigny.  De  là  feit  sçavoir  aux 
capitaines  estans  à  Lilers,  qu'ils  eussent  aie  suivre,  et 
à  mettre  le  feu  dedans  la  ville ,  reservant  seulement 
l'abbaye  des  nonnains  et  les  églises ,  et  faire  à  l'en- 
tour  des  murailles  le  plus  grand  nombre  de  brèches 
qu'ils  pourroient,  afm  que  l'ennemy  n'y  retournast 
loger  pour  faire  ennuy  à  Terouenne  et  à  Sainct 
Paul;  ce  qui  fut  par  iceux  capitaines  exécute'.  Quatre 
ou  cinq  jours  se  tint  ledit  seigneur  à  La  Contey,  tous- 
jours  surattendant  que  laditte  fortification  de  Sainct 
Paul  se  parachevast. 

Et  ce-pendant  le  comte  Guillaume  de  Fustemberg, 
ayant  faict  secrettement  pratiquer  les  Allemans  estans 
dedans  Arras,  ausquels  il  estoit  deu  trois  mois,  et  qui 
ja  estoient  quittes  de  leur  serment,  feit  entreprise,  avec 
le  seigneur  d'Annebault,  et  les  chevaux   légers  qui 
estoient  tous  soubs  la  .charge  dudit  seigneur  d'Anne- 
bault, d'aller  courir  devant  Arras,  en  intention  qu'i- 
ceux  lansquenets,  soubs  umbre  de  sortir  à  l'eschar- 
mouche ,  se  viendroient  joindre  avecques  luy,  quoy 
avenant,  la  ville  feust  demeurée  desgarnie  de  gens,  par- 
quoy  elle  €ust  esté  aisée  h  surprendre  ;  mais  le  seigneur 
Distain,  fils  du  comte  de  Bures,  estant  en  la  ville  d' Ar- 
ras, eut  crainte  ou  souspeçon  que,  s'ils sortoient,  il  eu 
advint  ce  que  ledit  comte  Guillaume  en  attendoit  ;  et,  à 
ceste  cause,  ne  voulut  jamais  souffrir  qu'ils  sortissent 
à  l'escarmouche;  et,  afin  de  leur  donner  plus  gra^ 
cieuse  et  à  eux  aggreable  excuse,  leur  dit  que  d'heure 
en  autre  il  attendoit  les  commissaires  contrerolleurs, 
et  argent  pour  faire  monstre;  et  que,  ce  faict,  il  leur 
donneroit    congé    d'escarmoucher    tant    qu'ils    vou- 
droyent.  Ainsi  fut  vaine  l'entreprinse  dudict  comte, 

et  se  retirèrent,  luy  et  ledit  seigneur  d'Annebaiilt, 
au  camp ,  devers  le  Roy ,  lequel  ils  trouvèrent  délibéré 
d'aller  en  personne  visiter  la  fortification  de  Sainct 
PauL  Et,  à  ceste  cause,  partant  de  La  Cpntey,  vint 
loger  à  Sainct  Martin ,  qui  est  un  cliasteau  distant 
d'un  quart  de  lieue  audit  Sainct  Paul,  de  là  oii  part 
le  petit  ruisseau  qui  passe  par  laditte  ville,  appartenant 
ledit  cliasteau  au  seigneur  de  Baillueil.  Estant  sur  le 
lieu,  il  visita  la  ville  dudit  Sainct  Paul  et  les  remparts 
encommencez  ;  et ,  voyant  que  l'Empereur  n'avoit 
aucune  armée  ensemble ,  ny  apparence  (  aux  nou- 
velles qu'il  avoit)  que  de  trois  mois  il  peust  mettre 
suffisantes  forces  ensemble  pour  faire  aucune  entre- 
prise de  conséquence ,  il  se  délibéra  de  bien  pourveoir 
laditte  place  de  gens,  de  vivres,  d'artillerie,  muni- 
lions,  et  de  toutes  choses  requises  et  nécessaires  à  la 
garde  d'une  place  d'importance,  et,  ce  faict,  donner 
congé  à  une  partie  de  son  armée,  autre  partie  en- 
voyer en  Piémont,  avecques  bon  nombre  de  lansque- 
nets qui  luy  venoient  alors  soubs  la  conduitte  du  duc 
Chrestofle  de  Wittembcrg. 

Audit  Sainct  Paul  il  meit  pour  chef  et  gouverneur 
messire  Jean  de  Touteville,  seigneur  de  Villebon, 
prevost  de  Paris,  avec  les  cinquante  hommes  d'armes 
dont  il  avoit  la  charge  ;  le  seigneur  de  Moiencourt; 
nommé  de  Hangey,  avec  cinquante  autres  hommes 
d'armes  dont  il  avoit  la  charge  ;  le  capitaine  Martin 
du  Bellay,  avec  ses  deux  cens  chevaux  légers  ;  le  capi- 
taine La  Salle  et  le  capitaine  Sainct  Aubin  ,  nor- 
mans ,  avecques  chacun  cinq  cens  hommes  de  pied  ; 
le  capitaine  Blerencourt  et  Yville,  picards,  chacun 
t'outres  cinq  cens  hommes  :  et  dedans  le  cliasteau  fut 


I 


DE  MARTIN  DU  BELLAY.     [l53y]  2^3 

mis  par  ledit  seigneur  le  capitaine  René  de  La  Palle- 
tiere,  avec  mille  hommes  dont  il  avoit  la  charge.  Les 
choses  ainsi  ordonnées,  et  argent  laissé,  tant  pour  le 
.payement  des  pionniers,  que  pour  achever  la  fortifi- 
cation, ledit  seigneur  vint  loger  à  Sercamp,  et  le^  len- 
demain à  Dourlans ,  où  il  donna  ordre  de  rompre  son 
camp,  ayans  mis  premièrement  audit  lieu  de  Dour- 
lans en  garnison,  le  comte  Guillaume  de  Fustem- 
berg,  avec  sa  trouppe  de  lansquenets,  qui  pouvoient 
revenir  au  nombre  de  huict  mille ,  et  de  gens  de  che- 
val, le  sieur  d'Estrée,  avecques  la  compagnie  du  duc 
d'Estampes,  de  cinquante  hommes  d'armes,  et  le  sei- 
gneur de  La  Roche  du  Maine ,  avec  la  sienne  de  pareil 
nombre,  pour  tousjours  donner  faveur  à  la  fortifica- 
tion et  parachèvement  de  Sainct  Paul. 

En  ce-pendant  arriva  le  seigneur  de  Langey  vers  le 
R.oy,  pour  luy  faire  entendre  au  long  et  à  la  vérité 
Testât  des  afïi^ires  de  Piémont.  Sur  ce  qu'il  apporta 
fut  tenu  souvent  conseil  et  plusieurs  choses  ordon- 
nées, et,  entre  autres,  fut  ledit  seigneur  de  Langey  re- 
depesché  en  Piémont.  Par  cy-apres  vous  pourrez  en- 
tendre ce  qui  en  advint,  qui  me  faict  retourner  à 
Sainct  Paul.  Le  seigneur  de  Villel)on,  après  le  parte- 
ment  du  Roy,  assembla  les  capitaines  qui  estoient  de- 
mourez  avec  luy,  et,  par-ce  qu'aucuns  d'entre-eux  ja- 
mais n'avoient  veu  la  ville  depuis  le  commencement 
de  la  fortification,  fut  advisé  que  tous  ensemble  la  vi- 
siteroient ,  pour  après  rapporter  chacun  son  advis  au 
conseil,  pour  donner  ordre  de  diligcnter  les  choses 
qui  sembleroient  estre  plus  hastives  et  nécessaires. 
Apres  l'avoir  visitée,  se  trouvèrent,  par  opinion  com- 
mune, que,  sans  toucher  au  dedans  de  la  ville  (  laquelle 


estoit  plus  que  nécessaire  de  remparer),  il  estoit  im- 
possible que  de  trois  mois  les  boullevers  fussent  mis  en 
defFence ,  esquels ,  toutesfois ,  consistoit  la  principalle 
espérance  et  force  de  la  ville.  A  ces  causes,  pour 
mieux  diligenter,  fut  advisë  de  distribuer  les  quartiers 
aux  capitaines  qu'ils  devroient  garder,  avenant  le 
siège,  afin  que  chacun  en  son  endroict  meit  la  main 
à  l'œuvre,  etfeitbesongnerses  soldats  avec  les  pionniers. 
Au  seigneur  de  Villebon ,  lieutenant  du  Roy,  esclieut 
à  garder,  avec  sa  compagnie  et  mille  hommes  de  pied 
des  capitaines  La  Salle  et  Sainct  Aubin,  le  grand 
l)ouIlevert  qui  respond  au  chemin  tendant  à  Mou- 
chy  ;  au  seigneur  de  Moiencourt ,  avecques  sa  compa- 
gnie et  les  bandes  du  capitaine  Piene'  de  La  Paletiere, 
le  cliasteau  et  le  boullevert  qui  couvroit  ledit  chas- 
teau  ;  à  messire  Martin  du  Bellay,  avec  sa  bande  de 
deux  cens  chevaux  légers,  et  les  gens  de  pied  de  Ble- 
i^encourt  et  Y  ville ,  qui  dévoient  avoir  chacun  cinq 
cens  hommes,  les  deux  bastions  d'embas,  qui  respon- 
dent  vers  Hedin  et  Dourlans ,  avec  trois  courtines  qui 
attouchent  ausdits  boullevers.  Ce  département  ainsi 
faict,  un  chacun  meit  la  main  à  l'œuvre,  faisant  dili- 
genter  les  pionniers,  besongnans  eux-mesmes  à  Tenvy; 
mais  leur  ouvrage  paroissoit  peu',  veu  la  mauvaise  as- 
siette de  la  ville.  Ne  passa  la  fin  du  mois  de  may,  qu'ils 
eurent  nouvelles  comment  l'ennemy  dressoit  une  grosse 
armée  à  Lans  en  Artois  et  autres  lieux  circonvoisins  ; 
desquelles  nouvelles  il  leur  sembla  devoir  advertir  le 
Roy,  et  demander  renfort  de  gens;  car,  en  effect,  les 
Landes  estoient  fort  mal  complettes  ,  et  sur  le  nombre 
de  trois  mille  hommes  de  pied  qu'ils  dévoient  avoir,  il 
en  defailloit  plus  de  quinze  cens,  et  sur  cent  hommes 

d'armes  n'en  avoient  pas  quatre  vingts ,  ne  des  deux 
cens  chevaux  légers  plus  hault  de  huict  vingts.  Sur 
ce ,  leur  fut  respondu  que  de  brief  ils  auroient  le  ren- 
fort qu'ils  demandoient  ;  et  ce-pendant  furent  envoyez 
vers  eux  le  jeune  Picquet,  commissaire  des  guerres, 
le  seigneur  de  Marivaulx,  avecques  argent,  pour  faire 
la  reveue  des  gens  de  guerre  et  les  payer ,  aussi  pour 
faire  discrétion  des  vivres  et  munitions ,  et  de  tout  en 
faire  rapport  au  Roy.  Au  devant  d'eux  fut  envoyé  es- 
corte de  ceux  de  Sainct  Paul,  jusques  près  de  Ser- 
camp  ;  car  jusques  là  furent  conduits  par  ceux  de 
Dourlans.  Advint  que  lesdits  commissaires  ne  furent 
si  tost  retirez  à  Sainct  Paul,  qu'il  vint  alarme  des  gens 
fuyans  des  champs  à  la  ville,  qui  disoient  avoir  veu 
les  ennemis  près  de  là,  pillans  le  païs,  et  amenans  bu- 
tin et  prisonniers.  Soudain  remonta  à  cheval  une 
trouppe  d'hommes  d'armes  de  la  compagnie  du  sieur 
de  Moiencourt,  et  le  sieur  Martin  du  Bellay  avec  ses 
chevaux  légers.  Le  sieur  de  Moiencourt  marcha  au 
pas  ;  ledit  du  Bellay  se  mist  devant ,  suivant  le  chemin 
que  leur  monstroient  les  fuyans  ;  et  gueres  ne  mar- 
chèrent avant,  qu'ils  eurent  nouvelles  comme  les  en- 
nemis avoient  pille'  le  village  de  Sainct  Martin,  et 
amenoient  prisonniers  aucuns  des  chevaux  légers  du- 
dit  du  Bellay,  lesquels  ils  avoient  mis  en  garnison  au- 
dit chasteau  de  Sainct  Martin ,  en  se  retirant  de  la 
conduitte  desdits  commissaires.  Ces  nouvelles  enten- 
due?, ils  poursuivirent  lesdits  ennemis  à  trois  lieues 
loing  de  Sainct  Paul  et  quatre  d'Arras ,  et  les  ayans 
attains,  ils  les  chargèrent,  et  recouvrèrent  tout  le  bu- 
tin et  les  prisonniers,  et  prindrent  des  leurs  cinq 
hommes  de  cheval  et  quelques  gens  de  pied. 
19-  i5 

Des  le  huictiesme  jour  de  juin,  le  seigneur  du  Reu, 
qui  avoit  la  conduitte  de  Tavantgarde  de  l'Empereur, 
accompagné  de  mille  ou  douze  cens  chevaux ,  vint  rer- 
cognoistre  la  ville  et  visiter  les  avenues ,  pour  choisir 
lieu  convenable  à  planter  son  camp.  A  l'endroit  de  la 
justice  patibulaire  de  la  ville  il  s'adressa  pour  regar- 
der le  païs  :  à  ceux  de  dedans  sembla  estre  chose  à 
eux  deshonorable,  s'ils  ne  sailloient  au  devant  de  luy  : 
et  pource  meirent  ils  un  nombre  de  gens  de  cheval  de 
toutes  bandes  dehors ,  qui  luy  dressèrent  l'escarmou- 
che, où  il  y  eut  quelques  lances  rompues,  et  un 
homme  d'armes  des  leurs  prins ,  qui  estoit  de  la  com- 
pagnie du  seigneur  d'Austrat ,  par  le  rapport  duquel 
on  sceust  que  tout  leur  camp  estoit  à  Aubigny,  deux 
lieues  près  d'Arras.  Mais  pour  en  entendre  nouvelles 
plus  certaines,  fut  advisé  que,  sur  soleil  couché,  le 
capitaine  Martin  du  Bellay  iroit  celle  part  avec  une 
trouppe  de  ses  chevaux  légers ,  pour  y  arriver  devant 
le  jour,  et  essayer  de  prendre  quelqu'un,  pour  sça- 
voir  si  le  rapport  dudit  homme  d'armes  prisonnier  se- 
roit  certain.  Ainsi  qu'il  fut  ordonné  il  fut  exécuté, 
Lesdits  chevaux  légers  marchèrent  sans  bruit  jusques 
auprès  d'Aubigny,  et  là ,  par  le  grand  nombre  des 
feux,  cogneurent  certainement  que  leur  camp  y 
estoit  logé  ;  puis  ledit  du  Bellay,  coupant  entre  leur 
guet  et  leurs  sentinelles,  avec  dix  chevaux,  se  ren- 
versant sur  le  chemin  de  sa  retraitte ,  emporta  leurs- 
dittes  sentinelles,  et  fut  sur  sa  retraitte  avant  que'leur 
camp  fust  à  cheval.  Par  iceux  prisonniers  ils  sceurent 
asseurement  que  l'intention  des  ennemis  estoit  de  ve- 
nir assiéger  Sainct  Paul.  Il  fault  noter  que  la  délibéra- 
tion du  comte  de  Bures  n'estoit  de  si  tost  assaillir 

Sainct  Paul,  mais  d'aller  chercher  le  comte  Guil- 
laume de  Fustemberg ,  qui  estoit  logé  près  de  la  ville 
de  Dourlans  ;   car  il  luy  sembloit  bien  qu'ayant  des- 
faict  le  régiment  d'Allemans  dudit  comte ,  il  auroit 
bon  marché  et  de  Dourlans  et  de  Sainct  Paul.  Mais 
le  seigneur  de  Licque,  lieutenant  du  duc  d'Arscot, 
estant  allé  rebourser  le   chemin  entre   Dourlans   et 
Sainct  Paul,  rencontra  un  messager  qui  estoit  sorty 
de  Sainct  Paul ,  envoyé  de  la  part  d'un  Italien  que 
l'on  nommoit  messire  Francisque ,  qui  avoit  charge 
dedans  la  place  de  conduire  pionniers ,  et  portant  le- 
dit messager  lettres  de  son  maistre  à  un  gros  person- 
nage estant  près  de  la  personne  du  Roy,  par  lesquelles 
il  luy  faisoit  entendre  la  débilité  de  la  place  ;  mais 
que,  si  l'ennemy  leur  donnoit  temps  de  vingt  jours,  il 
esperoit  que  la  place  meriteroit  bien  faire  recevoir 
honte  à  l'ennemy.  Monseigneur  de  Bures,  ayant  ces 
nouvelles,  changea  d'opinion-,  car,  laissant  le  chemin 
de  Dourlans ,  tourna  la  teste  à  Sainct  Paul.  Et,  le  di- 
menche  neufîesme  joui?  de  juin ,  au  matin ,  environ 
soleil  levant,  apparut  leur  avantgarde  devant  le  bastion 
d'embas,  tirant  droict  à  Dourlans;  et  la  conduisoit  lo 
comte  du  Reu ,  grand  maistre  de  l'Empereur,  lequel , 
en  passant,  avoit  prins  le  chasteau  de  Sainct  Martin 
par  composition ,  où  y  avoit  seulement  cinq  hommes 
qu'on  y  avoit  laissez  pour  fermer  la  porte ,  en  retirant 
le  plus  grand  nombre  qui  y  estoit  au-paravant. 

A  l'arrivée  de  l'avantgarde ,  se  dressa  l'escarmouche 
par  ceux  de  dedans,  tant  de  gens  de  cheval  que  de 
gens  de  pied,  sans  que  les  ennemis  prinssent  avan- 
tage sur  eux,  par  ce  que  ceux  de  dedans  avoient 
pourveu  d'arquebuserie  tous  les  cavains  et  lieux  avau- 

i5. 

tageux  pour  la  soustenir  ;  et  dura  laditte  escarmouclic 
jusques  environ  midy  :  et  ce-pendant  arriva  le  comte 
de  Bures,  lieutenant  gênerai  de  l'Empereur,  lequel 
se  vint  loger  avecqiies  la  bataille  audit  lieu  de  Sainct 
Martin  et  aux  environs.  Sur  le  soleil  couchant ,  à  Tas- 
siette  du  guet  de  Fadvantgarde ,  se  renforça  l'escar- 
mouche par  ceux  de  la  ville  au  devant  dudit  bas- 
tion, mais  seulement  de  gens  de  pied,  car  ceux  de 
cheval  ne  pouvoient  plus  sortir,  à  cause  que  Ion  avoit 
desja  remparé  la  porte ,  par-ce  qu'elle  ne  valloit  rien. 
Au  lendemain,  tout  le  camp  passa  le  ruisseau  qui 
court  au  long  du  village  de  Sainct  Martin  ,  et  vindrent 
passer  par  le  liault  au  dessus  du  chasteau ,  entre  la 
forest  et  ledit  chasteau ,  et  logèrent  une  partie  de  leurs 
gens  de  pied  en  un  gros  village  qui  est  au  dessus  du 
grand  l)astion ,  et  le  reste  de  leur  armée ,  tant  de  che- 
val que  de  pied,  au  long  de  la  prairie  qui  tire  droit  à 
Mouchy,  parmis  les  prez  ,  bayes  et  villages  à  l'entour. 
Leur  guet  ordinairement  estoit  de  mille  ou  douze  cens 
chevaux  et  deux  mille  hommes  de  pied,  sur  le  che- 
min qui  vient  entre  Hedin  et  Dourlans  ;  car  ils  doU- 
toient  tousjours  que  la  garnison  de  Dourlans,  qui  estoit 
forte,  tant  de  gens  de  cheval  que  de  pied,  joincte 
avec  celle  de  Hedin ,  leur  vint  donner  une  estroitte 
et  mettre  leur  camp  en  desarroy. 

Or  est-il  que ,  pour  venir  de  leur  camp  changer 
ce  guet,  il  leur  convenoit  passer  devant  le  bôul- 
levert  d'embas ,  oii  estoient  les  chevaux  légers  et  les 
gens  de  pied  picards,  lesquels  faisoient  leurs  saillies 
par  une  cannoniere  :  parquoy,  ordinairement,  au 
changement  du  guet  du  matin ,  l'escarmouche  duroit 
jusques  sur  le  midy,  oii  tous  les  bons  compagnons  du 

camp  impérial  ne  failloient  jamais  à  se  trouver  ;  aussi 
faisoient  ceux  de  dedans ,  car  ils  avoient  la  plus  belle 
plaine  qu'il  estoit  possible  pour  dresser  l'escarmouche  ; 
et  pareillement  au  changement  du  guet  du  soir  se  fai- 
soit  le  semblable  jusques  à  la  nuict.  En  ces  escarmou- 
ches furent  plusieurs  blessez ,  tant  d'une  part  que 
d'autre  ;  et,  entre  les  autres,  le  seigneur  de  Gomicour, 
guidon  du  seigneur  du  Reu,  eut  un  coup  d'arquebuse 
à  travers  du  corps ,  dont  il  fut  en  tresgrand  danger  ; 
mais  depuis  il  fut  guery.  Les  ennemis ,  durant  cesdittes 
escarmouches,  ne  perdoient  toutesfois  temps  a  faire 
leurs  approches ,  en  la  plus  grande  diligence  qu'il  leur 
estoit  possible,  car  ils  craignoient  que  le  Roy,  qui 
avoit  encores  bon  nombre  de  gens  ensemble ,  remeist 
son  camp  sus,  et  vint  pour  secourir  la  ville  (comme 
de  faict  il  fust  advenu ,  si  laditte  ville  eust  peu  résister 
quelque  temps  à  si  grande  force)  ;  et,  faisans  leurs  ap- 
proches, tiroient  ordinairement  aux  deffences  de  la 
ville ,  et  principallement  à  la  grosse  tour  du  chasteau, 
par  ce  qu'au  hault  d'icelle  on  avoit  guindé  une  longue 
coulevrine  qui  leur  donnoit  de  l'ennuy  beaucoup  à 
faire  leurs  approches.  Le  mercredy,  au  matin ,  qui  fut 
le  douziesme  jour  de  juin ,  ceux  de  la  ville  commen- 
cèrent à  descouvrir  les  trenche'es  des  ennemis,  et,  voyans 
qu'ils  faisoient  leurs  approches  pour  faire  batterie ,  de- 
puis la  porte  qui  va  à  Mouchy  jusques  au  petit  bastion 
qui  avoit  este'  faict  à  l'endroit  de  la  porte  de  Hedin  ,  et, 
en  effect,  c'estoit  le  plus  débile  endroict  de  la  ville,  car 
il  n'y  avoit  ny  fosse',  ny  rempart,  ny  deffence  aucune, 
que  dudit  bastion  ,  lequel  n'estoit  encores  si  hault 
qu'il  ne  fust  dominé  par  deux  montaignes  qui  regar- 
doient  dedans ,  les  capitaines  s'assemblèrent  pour  ad- 

viser  qui  prendroit  la  charge  dudit  lieu ,  et  de  defïên- 
dre  la  brèche  si  elle  s'y  faisoit. 

Geste  <îharge  escheut  au  capitaine  Martin  du  Bellay 
avec  ses  chevaux  légers,  et  au  capitaine  Blerencourt 
avec  ses  gens  de  pied,  et  que  le  capitaine  Yville  de- 
meureroit  avecques  les  siens  à  la  garde  du  bastion 
devers  Dourlans.  Ce  jour,  en  faisant  les  approches, 
fut  blessé  d'un  coup  d'arquebuse  venant  de  la  ville 
le  capitaine  Conrard  de  Bemnelberph,  surnommé  au 
camp  impérial  le  petit  Hesse,  duquel  coup  toutesfois 
il  fut  depuis  guery.  Environ  quatre  cens  pas  conte- 
noit  la  longueur  de  la  courtine ,  qui  estoit  baillée  en 
garde,  avecques  ledit  bastion,  aux  susdits  du  Bellay 
et  Blerencourt  ;  et  n'y  avoit  en  toute  ceste  longueur 
commencement  de  fossé  ny  de  rempart,  et  n avoit 
point  la  muraille  plus  de  trois  bons  pieds  d'espoisseur  : 
de  sorte  que  le  nombre  des  pionniers  qu'ils  avoient 
estoit  fort  petit  au  regard  de  si   grand  ouvrage  :  tou- 
tesfois chacun  y  mettoit  la  main  comme  pour  soy ,  et 
pour  sauver  sa  vie  et  honneur,  et  acquérir  réputation. 
Les  capitaines  ne  partoient  point  de  dessus  le  lieu, 
besongnans    eulxmesmes    et    donnans    courage   aux 
autres  ;  et  faisoient   apporter  à   boire   et    à  menger 
sur  le  lieu,  pour  départir  aux  compagnons:  mais  l'en- 
treprise estoit  si  grande,  que  la  journée  de  tous  y 
paroissoit  peu ,  joinct   qu'ils   estoient  contraincts  de 
consumer  autant  de  temps  à  desmolir  et  abattre  les 
maisons  voisines  et  contigues  la  muraille,  comme  ils 
faisoient  à  pionner  et  remparer;  et  telle  estoit  la  di- 
ligence de  l'ennemy ,  que ,  faisant  les  approches  de  ce 
costé ,  il  ne  se  reposoit  de  l'autre. 

Au  dessus  du  grand  bastion  d'enhault,  y  avoit  un 

grand  chemin  creux,  qui  excusoit  l'ennemy  de  faire 
trenchées,  et  n'avoient  eu  ceux  de  la  ville  loisir  de  l'es- 
planader,  pour  la  soudaine  arrive'e  du  camp  impérial. 
Par  là  vindrent  les  ennemis  à  couvert,  et ,  de's  le  mardy, 
environ  midy,  avoient  gaigné  le  pied  de  la  poincte 
dudit  grand  bouUevert,  sans  pouvoir  estre  aucune- 
ment deslogez  de  ceux  de  dedans;  et,  arrivez  qu'ils  y 
furent,  ne  cessèrent  de  sapper  et  jour  et  nuict,  jus- 
ques  au  jeudy  ensuivant,  qui  fut  le  quatorziesme  de 
juin,  et  par  là  donnèrent  Fassault,  ainsi  que  je  vous 
diray  cy  après.  Ceux  qui  avoient  la  charge  du  pan  de 
mur  que  j'ay  prédit ,  quelque  difficulté  qu'il  y  eust 
pour  les  coups  de  canon  qui  ordinairement  donnoient 
parmy  eux ,  et  le  peu  de  gens  qu'ils  estoient ,  avoient 
toutesfois  usé  de  telle  promptitude,  sans  perdre  temps 
ne  jour  ne  nuict,  qu'au  troisiesme  jour  ils  eurent  rem- 
paré  plus  de  cent  pas,  commençant  depuis  la  porte 
jusques  à  un  hostel  Dieu,  qui  touchoit  contre  la  mu- 
raille, où  ils  furent  contraincts  d'interrompre  l'entre- 
prise pour  abbattre  ledit  hostel  Dieu,  chose  qui  ne 
se  pouvoit  si  légèrement  faire.  Et  ledit  troisiesme  jour, 
qui  fut  le  vendredy  quinziesme  du  mois,  les  ennemis 
ayant  faict  leurs  approches,  envoyèrent  un  trompette 
avecques  un  herault,  et  le  capitaine  Tonnoire,  espa- 
gnol, capitaine  de  Gravelines ,  au  petit  bastion  qui 
estoit  à  la  porte  de  Hedin ,  environ  le  soleil  levé, 
lesquels  sommèrent  le  sieur  de  Villebon  et  autres 
capitaines,  qu'ils  eussent  à  rendre  la  ville,  pour  et  au 
nom  de  l'Empereur,  es  mains  du  comte  de  Bures, 
gouverneur  et  lieutenant  gênerai  pour  Sa  Majesté  im- 
perialle  en  tous  ses  Païs  Bas ,  dedans  vingt- quatre 
heures;  autrement  estans  forcez  (comme  il  estoit  appa- 

rent,  veu  la  débilité  de  la  place)  il  les  feroit  tous 
passer  au  fil  de  l'espée.  A  quoy  fut  1  espondu ,  par  ledit 
seigneur  de  Villebon  et  autres  capitaines,  qu'ils  avoient 
charge  du  Roy  leur  maistre  de  la  garder  pour  et  en 
son  nom,  et  que  jusques  à  la  mort  ils  en  feroient  leur 
plain  devoir.  Lesdits  capitaines  et  herault,  après  plu- 
sieurs remonstrances  faictes ,  s'en  retournèrent  porter 
response,  et  se  plaignirent  qu'aucuns  soldats,  en  ma- 
nière de  dérision,  leur  avoient  dit  qu'ils  attendissent 
à  sommer  Sain  et  Paul  jusques  à  ce  qu'ils  eussent  prins 
Peronne,  et  que,  Peronne  prinse ,  s'ils  retournoient 
sommer  Sainct  Paul,  ils  penseroient  alors  ce  qu'ils 
devroient  respondre. 

Le  seigneur  de  Bures,  la  response  ouie,  feit  com- 
mencer la  batterie,  depuis  le  portail  où  estoit  l'iior- 
Joge ,  jusques  au  boullevert  où  estoit  la  porte  de 
Hedin;  et  dura  laditte  batterie  continuelle,  depuis  les 
quatre  heures  du  matin  jusques  à  cinq  heures  de  soir, 
pendant  lequel  temps  il  fut  tiré,  par  compte  faict,  le 
nombre  de  seize  à  dixhuict  cens  coups  de  canon,  de 
manière  que  la  brèche  pouvoit  avoir  ouverture  de 
trois  à  quatre  cens  pas,  et  à  la  plus  part  des  lieux  on 
y  pouvoit  bien  monter  à  cheval.  Et  fault  entendre 
que  du  costé  de  Dourlans,  en  un  hault  lieu  qui  re- 
gardoit  dedans  le  bastion  ,  ils  avoient  mis  sept  ou 
huict  pièces,  qui  contraignirent  ceux  de  la  ville  d'a- 
bandonner ledit  bastion,  qui  estoit  leur  principalle, 
ou,  pour  mieux  dire,  seule  deffence.  Cela  faict,  ils 
vindrent  donner  un  assault,  avecques  environ  de  cinq 
à  six  cens  hommes ,  non  pour  intention  d'entrer  en  la 
ville  de  ceste  poincte,  mais  seulement  pour  recog- 
noistre  la  brèche,  et,  au  demeurant,  faire  selon  que 

l'aventure  en  donneroit  occasion.  Et  bien  pouvoient 
lesdits  six  cens  hommes  venir  au  pied  de  la  breclie  à 
seuretë;  car  le  bastion,  comme  je  vous  ay  dit,  estoit 
du  tout  liabandonne,  et  ceux  de  dedans  estoient  con- 
traincts  de  se  tenir  couchez  sur  le  ventre  à  l'endroit 
de  la  brèche,  car  autrement  ne  se  pouvoient  ils  ga- 
rantir des  pièces  qui  estoient  au  dessus  ,  lesquelles 
battoient  tout  le  long  de  la  brèche  par  dedans,  et 
avoient  faict  si  grand  meurdre  de  ceux  qui  rempa- 
roient  et  abbattoient  les  maisons  pour  remparer,  que, 
de  ce  qui  estoit  ordonne'  pour  deffendre  la  brèche, 
plus  du  tiers  estoient  morts ,  ou  tellement  blessez , 
qu'ils  ne  pouvoient  faire  anrnn  service. 

Les  ennemis,  ay  ans  recogneu  la  brèche,  ordonnèrent 
autres  sept  ou  huict  enseignes,  pour  se  venir  jetter  au 
fossé  qui  separoit  le  grand  bastion  d'avec  la  ville,  le- 
quel estoit  assez  competemment  profond  en  terre  sei- 
che. Or  est-il  que,  pour  entrer  de  la  ville  dedans  ledit 
boullevert,  falloit  passer  par  le  fons  dudit  fossé;  et, 
par  ce  qu'on  n'avoit  eu  le  loisir  de  faire  deux  cour- 
tines, pour  joindre  ledit  boullevert  avecques  la  ville, 
on  avoit  seulement  faict  deux  courtines  de  vaisseaux 
à  vin,  plains  de  terre,  pour  la  delfense  dudit  chemin, 
qui  alloit  par  le  fons  dudit  fossé  du  bastion  en  la  ville. 
Et  ce  faict,  meirent  le  feu  dedans  les  estançons  qui  sous- 
tenoient  la  poincte  dudit  bastion,  où  ils  avoient  sappé 
les  jours  passez,  de  sorte  que  laditte  poincte  alla  par 
terre,  et  quand  et  quand  tombèrent  es  trenchées  des 
ennemis  tous  ceux  qui  estoient  sur  laditte  poincte  à  la 
deffence.  Parquoy  incontinant  donnèrent  l'assault  par 
ledit  endroit ,  où  ils  furent  tresbien  recueillis  par  les 
capitaines  I^a  Salle  et  Sainct  Aubin ,  avecques  leurs 

gens  :  et  jamais  ils  n'eussent  prins  le  bastion  par  là  ; 
mais,  tandis  qu'ils  donnoient  l'assault,  ceux  qu'ils 
avoient  faict  descendre  au  fosse'  tournoyèrent  tant , 
qu'ils  arrivèrent  à  ladite  courtine,  faicte  de  poinsons, 
laquelle  ils  trouvèrent  garde'e  seulement  de  vingt-cinq 
ou  trente  arquebusiers,  lesquels  ils  forcèrent  inconti- 
nant  et  meirent  en  fuitte,  par-ce  que,  depuis  qu'ils 
eurent  gaigne'  le  fons  du  fossé,  ils  estoient  à  couvert 
de  toutes  parts.  Aucuns  des  fuyans  se  retirèrent  de- 
dans le  bastion;  autres,  par  la  porte  qui  alloit  de  la 
ville  au  bastion,  qui  estoit  par  dessoubs  terre,  se  re- 
tirèrent dedans  la  ville  ;  les  uns  et  les  autres  furent 
suivis  par  les  ennemis,  qui  entrèrent  pesle-mesle  avec 
eux.  Ceux  qui  deffendoient  le  bastion  contre  l'assault 
qui  se  donnoit  à  la  poincte ,  ne  se  donnèrent  garde 
qu'ils  veirent  derrière  eux  quatre  enseignes  de  Bour- 
guignons ,  et  se  veirent  assaillis  par  deux  costez;  tout 
ce  que  vertu  et  force  naturelle  peuvent  faire  de  resis- 
tence  ils  y  feirent;  mais  le  grand  nombre  vainquit  le 
petit,  tous  furent  tuez  et  taillez  en  pièces,  ou  bien 
peu  s'en  fault.   Sainct  Aubin,  son  lieutenant  et  en- 
seigne y  furent  tuez  ;  La  Salle  prins,  mais  si  blessé, 
que  peu  après  il  en  mourut;  son  lieutenant  et  son 
enseigne   y    moururent   pareillement  ;    aussi  feit   le 
portenseigne  du  seigneur  de  Villebon,  nommé  Sainct 
Martin. 

Ce-pendant  que  telle  exécution  se  faîsoit,  l'assault 
continuoit  tousjours  à  la  brèche  d'entre  la  porte  de 
Hedin  et  le  portail  de  l'horloge,  et  se  deffendoient 
tresbien  ceux  de  dedans,  et  desja  avoient  soustenu  un 
furieux  assault,  ne  sçachans  rien  de  ce  qui  s'estoit  faict 
d'autre  costé,  quand  ceux  qui  estoient  entrez  dedans 

la  ville  par  la  porte  du  grand  bastion ,  après  avoir 
gaigné  le  marché,  tirèrent  droict  à  laditte  brèche,  et 
furent  les  delFendans  assaillis  par  devant  et  par  der- 
rière. Le  seigneur  de  Moiencourt ,  capitaine  de  cin- 
quante hommes  d'armes ,  qui  estoit  venu  du  chasteau 
au  secours  de  son  compagnon  le  capitaine  Martin 
du  Bellay,  ayant  l'un  des  bouts  de  la  brèche  en  garde, 
le  plus  proche  de  laditte  place,  sentant  Tennemy  à 
son  cul,  tourna  la  teste  droit  au  marché,  auquel  lieu 
il  fut  tué,  et  auprès  de  luy  son  frère,  sieur  d'Yve,  et 
tous  ceux  qui  l'avoient  suivy.  Les  ennemis,  suivans 
leur  poincte,  vindrent  donner  par  le  derrière  à  la 
brèche  oii  estoit  ledit  du  Bellay,  là  où,  estans  assail- 
lis par  devant  et  par  derrière,  furent  massacrez  sept 
vingts  de  la  compagnie  dudit  du  Bellay,  et  le  lieute- 
tenant  et  neveu  du  seigneur  de  Villebon,  nommé 
Laubies  j  et  le  reste  n'en  eut  moins.  De  ceste  furie  de- 
meurèrent seulement  en  vie  ledit  du  Bellay,  savivé 
par  un  capitaine  alleman,  nommé  le  capitaine  Bose, 
qui  le  trouva  porté  par  terre  parmy  les  morts  ;  aussi 
fut  le  seigneur  de  Blerencourt.  Le  seigneur  de  Ville- 
bon ,  qui  avoit  autre  quartier  en  garde,  y  fut  pris  par  le 
capitaine  Tonnoire,  espagnol,  s'estant  retiré  dedans 
une  tour  où  falloit  monter  par  une  eschelle  ;  aussi  fut 
le  capitaine  Iville,  ayant  le  bastion  de  la  porte  de  Dour- 
lans  en  garde,  auquel  advint  un  faict  estrange,  et  pres- 
que pareil  que  celuy  qui  arriva  à  Romme  quand  mon- 
seigneur de  Bourbon  l'assaillit ,  et  cestuy  cy  je  le  vey. 
L'enseigne  du  capitaine  Iville ,  qu'on  avoit  en  estime 
de  bien  homme  asseuré,  estant  à  sa  deffence  sur  le 
boullevert,  son  enseigne  au  poing,  voyant  l'ennemy 
marcher  à  l'assault,  entra  en  tel  effroy,  que,  pensant. 

àmon  advis ,  fouir  dans  la  ville,  sortit  par  une  canon- 
nière, et  fouit  droict  aux  ennemis,  son  enseigne  au 
poing,  où  il  fut  massacre';  aussi  un  gentilhomme  qui 
estoit  au  près  de  moy,  entra  en  telle  frayeur,  qu'il  tomba 
mort  sans  estre  frappé  ;  car  je  le  fey  visiter.  Le  capi- 
taine René  de  La  Palletiere ,  lequel  avoit  le  cbasteau 
en  garde,  fut  pareillement  forcé  par  le  boullevert, 
lequel  n'estoit  encores  du  tout  en  deffence,  et  fut  prins 
prisonnier;  mais,  sur  un  débat  qui  sourdit  entre-eux, 
à  sçavoir  auquel  il  avoit  donné  sa  foy,  fut  tué.  Il  y 
mourut  de  toutes  gens,  tant  de  gens  de  guerre,  cita- 
dins, que  pionniers,  environ  quatre  mille  cinq  cens 
hommes,  et  ne  fut  pardonné  ny  à  femmes  religieuses 
ny  enfans;  car  vous  sçavez  de  quelle  gratieuseté  usent 
les  lansquenets  quand  ils  sont  victorieux  :  mesme  le 
capitaine  Martin  du  Bellay,  depuis  avoir  esté  prins  et 
amené  dehors  par  la  brèche  pour  Le  sauver,  faillit  à 
estre  tué  deux  ou  trois  fois  des  Clevois,  et  l'eust  esté, 
sans  le  seigneur  Distain,  qui  l'accompagna  jusques  à  la 
tente  du  comte  de  Bures,  son  père. 

Le  soir,  après  la  fureur  de  la  tuerie  passée,  le  comte 
de  Bures,  lieutenant  gênerai  pour  l'Empereur,  feit 
crier  par  le  camp  que  tous  ceux  qui  aur oient  des  pri- 
sonniers ,  eussent  à  les  amener  devant  luy  ;  ce  qui  fut 
faict.  Le  seigneur  de  Villebon  fut  envoyé  à  Gravelines, 
et  depuis  paya  dix  mille  escus  pour  sa  rançon  ;  le  sei- 
gneur Martin  du  Bellay,  dés  le  lendemain  ,  fut  mis  à 
trois  mille  escus ,  et  renvoyé  sur  sa  foy,  à  la  charge 
d'estre  de  retour  dedans  dix  jours ,  ou  envoyer  lesdits 
trois  mille  escus  ;  et  le  cautionna  le  seigneur  de  Glaion , 
gentilhomme  de  la  maison  de  l'Empereur,  qui  autre- 
fois avoit  esté  nourry  en  France. 

Des  le  temps  que  le  camp  impérial  commença  de 
marcher,  le  Roy  avoit  commence'  à  redresser  le  sien 
pour  secourir  Sainct  Paul,  espérant,  à  ce  que  luy 
avoient  promis  les  fortificateurs,  qu'elle  pourroit  bien 
aiTester  l'armée  imperialle  jusques  à  ce  qu'il  y  arri- 
vast,  veu  la  grande  diligence  dont  il  usoit  ;  et  ja  es- 
toient  partis  monseigneur  le  Dauphin  et  monseigneur 
le  grand  maistre,  avec  bon  nombre  de  la  noblesse, 
pour  aller  faire  teste  à  l'ennemy  ;  et  après  eux  faisoient 
venir  à  grandes  journées  les  gens  de  cheval  au-para- 
vant  ordonnez  pour  aller  au  Piémont ,  lesquels ,  sur 
ceste  nouvelle,  avoient  esté  contremandez ,  quand  de- 
vers eux  arriva  un  trompette  du  Roy,  lequel  estoit 
party  de  Sainct  Paul  en  dibgence ,  incontinant  qu'il 
veit  la  ville  prinse ,  et  leur  compta  ceste  mal-plaisante 
nouvelle,  laquelle  du  commencement  on  voulut  te- 
nir secrette,  de  peur  d'estonner  le  peuple;  mais  à  la 
fin  elle  fut  déclarée  avec  telle  dextérité,  que  l'incon- 
vénient ne  fut  trouvé  si  grand  comme  il  eust  esté  si  on 
eust  laissé  courir  le  bruit  témérairement  par  gens 
qui  vont  tousjours  adjoustans  quelque  chose  à  ce  qu'ils 
ont  ouy.  Mondit-seigneur  le  Dauphin  et  monsieur  le 
grand  maistre,  voyans  que  de  secourir  Sainct  Paul  il 
n'y  avoit  plus  d'ordre,  prindrent  resolution,  ce  no- 
nobstant, de  marcher  en  avant  au  plus  tost  qu'il  se- 
roit  possible ,  tant  pour  obvier  au  danger  des  autres 
places  de  la  frontière ,  que  pour  se  revencher  du  dom- 
mage receu. 

Trois  jours  demoura  le  camp  impérial  devant  Sainct 
Paul,  après  la  prise  de  la  ville,  pendant  lequel  temps 
le  comte  de  Bures  feit  brusler  la  ville ,  raser  le  chas- 
teau  et  abbattre  la   grosse  tour,  pour  raison   qu'il 

ne  trouva,  par  Fadvis  de  son  conseil,  que  ville  ne 
chasteau  se  puisse  mettre  en  telle  fortification  que  ce 
soit  pour  attendre  une  grosse  puissance.  Le  quatriesme 
jour,  qui  fut  le  dix-neufviesme  de  juin  ,  il  feit  faire  les 
monstres  de  ses  lansquenets ,  qui  se  trouvèrent  le 
nombre  de  vingt-deux  à  vingt-quatre  mille  hommes, 
cinq  ou  six  mille  Wallons,  et  huict  mille  chevaux, 
tant  clevois,  haults  allemans,  que  des  ordonnances 
des  Pais  Bas  de  TEmpereur.  Le  mercredy  deslogea  le 
camp,  et  vint  l'avant-garde  loger  àAuchy  les  Moynes, 
au  bout  du  parc  de  Hedin ,  et  la  bataille  à  Blangy,  en 
Ternois  ;  qui  fut  cause  de  tenir  les  François  en  incer- 
titude du  chemin  que  lesdits  Impériaux  vouloient 
prendre,  ou  de  Hedin  ou  de  Montreul.  Dedans  Hedin 
estoitle  seigneur  de  Sercu  avec  les  cinquante  hommes 
d'armes  dont  il  avoit  la  charge ,  et  mille  hommes  de 
pied,  dont  estoit  son  lieutenant  Philippe  de  Mailly, 
et  le  seigneur  de  Piennes ,  aussi  capitaine  de  cin- 
quante homme  d'armes  estans  avecques  luy  ;  et  avoient 
ja  tresbien  remparé  la  brèche  que  le  Roy  avoit  faicte , 
et,  au  demourant,  estoientfort  bienpourveuz  de  toutes 
choses  nécessaires  à  la  garde  et  delFence  d'une  place 
de  telle  importance.  D'autant  que  Hedin  estoit  bien 
pourveu,  autant  l'estoit  mal  Montreul  ;  car  le  seigneur 
de  Canaples,  qui  en  avoit  esté  ordonné  chef,  n'yestoit 
entré  que  trois  ou  quatre  jours  devant,  avecques  mille 
hommes  de  pied  nouveaux  levez,  et  quelque  deux 
cens  chevaux  des  arriere])ans  de  Normandie.  Or  n'es- 
toit  alors  la  ville  retranchée  ;  parquoy,  pour  la  bien 
pourveoir,  eust  esté  besoin  d'y  avoir  au  moins  six 
mille  hommes  de  pied  et  trois  cens  hommes  d'armes. 
Sur  ce ,  le  comte  de  Bures  se  débitera  de  ne  s'amusel 

à  Hedin ,  et  print  le  chemin  de  Montréal ,  auquel  lieu 
arrive',  assit  son  camp,  une  partie  vers  la  porte  de 
Hedin,  du  costé  du  bas  de  la  ville,  autre  partie  aux 
Celestins,  tirant  le  chemin  de  Terouenne ,  autre  vers 
la  porte  du  grand  marché  qui  lire  à  Abbeville.  Ce 
faict,  planta  son  artillerie  contre  le  bas  de  la  ville, 
une  bande  à  l'endroit  de  la  justice,  autre  sur  un  petit 
hault  devers  la  porte  du  grand  marché,  laquelle  bat- 
toit  le  long  de  la  courtine  du  bas  de  la  ville  par  de- 
dans, et  une  autre  bande  sur  un  autre  hault,  où  il  y 
a  une  chapelle  tirant  le  chemin  qui  va  à  Beaurain. 
Apres  avoir  faict  batterie  le  long  d'une  grande  cour- 
tine ,  depuis  le  portail  de  devers  Hedin ,  en  tirant 
vers  la  porte  du  grand  marché,  se  préparèrent  pour 
donner  l'assault;  vray  est  que  la  l)reche  estoit  rai- 
sonnable, mais  malaisée  aux  ennemis  à  y  venir,  à 
cause  des  fossez  qui  estoient  pleins  d'eau  ;  car,  encores 
qu'ils  eussent  escoulé  les  eaues,  le  maraiz  estoit  de- 
mou  ré. 

D'autre  part  y  avoit  un  grand  desavantage  pour 
ceux  de  dedans  ;  car,  pour  venir  à  la  brèche,  ils  es- 
toient descouverts  de  deux  bandes  de  l'artillerie  des 
ennemis,  puis,  estans  à  leur  deffence,  estoient  encores 
veuz  des  deux  costez  par  les  flancs,  et  n'avoient  l'op- 
portunité de  faire  traverses  pour  eux  couvrir;  aussi  le 
peu  de  nombre  qu'ils  avoient  n'estoit  suffisant  pour 
garder  la  moitié  du  bas  de  la  ville  :  parquoy  l'ennemy 
venant  à  l'assault,  tout  le  reste  de  la  ville,  qui  a  grand 
circuit,  luy  demouroit  abandonné.  Toutes  ces  choses 
considérées  ,  le  seigneur  de  Ganaples  ,  par  l'ad- 
vis  des  capitaines  et  des  soldats  qui  estoient  avec 
luy,  estant  à  ce  solicité  par  le  comte  de  Bures,  feit 

capitulation  telle ,  que  tous  les  gens  de  guerre  sorti- 
roient  leurs  bagues  sauves  et  en  armes,  et  les  habitans 
avec  ce  qu'ils  pourroient  emporter  de  leurs  biens  sur 
eux.  Jamais  le  comte  de  Bures,  voyant  la  ville  des- 
pourveue  de  toutes  choses  comme  elle  estoit ,  ne  leur 
eust  accordé  composition  si  honorable ,  n'eust  este  la 
craincte  qu'il  avoit  de  ce  qui  advint,  qui  estoit  que, 
ce-pendant  qu'il  s'amusoit  audit  Montreul ,  on  meit 
secours  dedans  Terouenne  d'hommes  et  de  pouldres  ; 
car  il  estoit  bien  adverty  qu'elle  en  estoit  fort  des- 
pourveuë  :  et  si,  partant  de  Hedin  pour  aller  audit 
Montreul ,  il  fust  allé  droict  à  Terouenne ,  bien  à 
peine  eust  on  eu  le  moyen  de  la  secourir  comme  Ion 
feit. 

Messire  François  de  Montmorency,  seigneur  de  La 
Hochepot ,  estoit  pour  lors  lieutenant  gênerai  pour  le 
Roy  en  Picardie  ;  lequel ,  cognoissant  l'importance  de 
Terouenne,  et  qu'il  n'y  avoit  dedans  plus  hault  de 
vingt-cinq  ou  trente  hommes  d'armes  de  la  compagnie 
de  monseigneur  de  Bernyeulles  ,  gouverneur  dudit 
lieu ,  et  pareil  nombre  de  la  compagnie  de  monsei- 
gneur de  Crequy,  son  frère  aisné,  et  environ  cent 
hommes  de  pied  et  cent  mortepayes ,  y  envoya  sou- 
dainement le  seigneur  de  Cany,  lieutenant  de  la  com- 
pagnie du  jeune  duc  de  Vendomois,  avec  quarante 
hommes  d'armes  de  laditte  compagnie;  le  seigneur  de 
Fondras,  son  lieutenant,  avec  vingt  hommes  d'ar- 
mes de  la  sienne  ;  le  fils  du  seigneur  de  Dampierre, 
guidon  de  monseigneur  le  Dauphin,  avec  vingt  hommes 
d'armes  de  laditte  compagnie  ;  et  le  capitaine  Sainct 
Brisse,  l'un  des  lieutenans  du  capitaine  La  Lande, 
avec  quatre  cens  hommes  de  pied  ;  lesquels  à  grande 

peine  y  arrivèrent  à  temps;  car  desja  Montreul  estoit 
rendu,  et  le  camp  impérial  logé  à  deux  lieues  près  de 
Terouenne.  Et  si  de  fortune  le  comte  de  Bures,  au  des- 
loger de  Montreul,  eust  envoyé  ses  gens  de  cheval 
droict  à  Terouenne,  sans  séjourner  en  chemin,  ou 
qu'il  fust  allé  tout  droict  au  partir  de  Sainct  Paul,  la 
ville  estoit  en  danger,  par  faulte  d'hommes,  comme 
j'ay  prédit;  car  la  puissance  qu'amenoit  monseigneur 
le  Dauphin  ne  fust  jamais  arrivée  à  temps  pour  la  se- 
courir. 

Le  vingt -deuxiesme  de  juin  arriva  mondit-seigneur 
le  Dauphin  en  la  ville  d'Amiens,  accompagné  de  mon- 
sieur le  grand  maistre  de  Montmorency,  qui  soubs 
luy  avoit  la  principalle  superintendence  de  l'armée  ; 
lequel  incontinant  manda  le  comte  Guillaume  de  Fus- 
temberg ,  estant  pour  lors  à  Corbie  avec  son  régiment 
de  lansquenets,  et  le  capitaine  Nicolas  de  Piusticis, 
dit  le  Bossu,  nouvellement  arrivé,  ayant  amené  quatre 
mille  bas  Allemans ,  gens  bien  en  ordre  et  aguerris  es 
guerres  de  Munstreet  de  Dannemarc,  à  ce  qu'au  vingt- 
deuxiesme  dudit  mois  ils  se  trouvassent  à  Abbeville, 
où  il  entendoit  faire  l'amas  de  ses  forces.  Le  comte 
Guillaume  avec  sa  trouppe  fut  logé  dedans  les  fau- 
bourgs de  Vimeu,  le  capitaine  Nicolas  de  Rusticis,  es 
faubourgs  de  la  porte  Sainct  Gilles,  tendant  au  Pont- 
dormy.  Et  audit  lieu  d' Abbeville  séjourna  monseigneur 
le  Dauphin,  attendant  le  reste  de  son  armée;  durant 
lequel  séjour  il  eut  nouvelles  par  une  mortepaye  qui 
estoit  sorty  de  Terouenne,  nommé  Pierre  L'Oyseau, 
qui  avoit  passé  à  travers  le  guet  des  ennemis ,  comme 
dedans  la  ville  de  Terouenne  on  avoit  grande  nécessité 
d'arquebuziers,  et  mesmes  de  poudre  pour  l'arquebu- 
19.  16 

série.  A  ceste  cause,  fut  conclu  qu'il  estoit  nécessaire 
de  les  en  secourir  ;  et  fut  esleu  le  seigneur  d'Annebaiilt 
pour  mener  ledit  secours,  avec  les  chevaux  légers  dont 
il  estoit  gênerai,  lequel  incontinant  se  retira  à  Hedin, 
pour  estre  lieu  le  plus  à  pix)pos  pour  executei'  laditte 
entreprise. 

Le  camp  impérial  estant  deslogé  de  devant  Mon- 
treul,  l'avatttgarde  avoit  este'  Joger  à  Renty,  et  la  bar 
taille  à  Verdures,  et  le  lendemain  devant  Terouenne; 
auquel  lieu  estant  arrivé  monseigneur  de  Bures,  avoit 
loge'  son  camp ,  partie  à  Dellette,  autre  partie  au  des- 
soubs  de  la  justice,  et  l'autre  au  de -là  du  chasteau, 
en  un  lieu  oii,  l'an  i5i3,  Talbot  avoit  planté  son 
camp  ;  puis  en  extrême  diligence  feit  faire  les  ap- 
proches et  mettre  leurs  pièces  en  batterie ,  depuis  la 
tour  des  marais  jusques  au  dessoubs  de  la  tour  du 
chasteau ,  passant  par  devant  un  lieu  nommé  La  Pa- 
trouille, où,  après  avoir  assis  leur  artillerie,  feirent 
telle  diligence,  qu'en  moins  de  douze  jours  ils  battirent 
le  chasteau,  qui  n' estoit  que  de  deux  tours,  par-ce  que 
quand  le  roy  d'Angleterre  print  la  ville,  audit  an  i5i3, 
ledit  chasteau  avoit  esté  rasé.  Brief ,  ils  feirent  telle 
batterie,  que  noz  gens  furent  contraincts  de  l'abandon- 
ner, et ,  se  retirans ,  retrencher  par  derrière.  Ce  faict , 
continuèrent  leur  batterie  jusques  à  La  Patrouille,  de 
sorte  qu'ils  feirent  une  brèche  de  deux  cens  pas  de 
long.  Vray  est  quelle  n' estoit  aisée  à  forcer;  car  noz 
gens,  s'estans retirez  derrière,  comme  il  est  dit,  avoient 
trenché  le  rempart,  et  iceluy  mis  en  tel  estât ,  que ,  si 
les  ennemis  eussent  gaigné  le  hault  dudit  rempart,  ils 
eussent  esté  contraincts  de  tomber  en  un  fossé  bien 
Iknqué.  Entre  tant  le  seigneur  d'Annebault,  que  je 

VOUS  ay  dit,  estoit  venu  à  Heclin  pour  dresser  son 
entreprise,  laquelle  estoit  de  mettre  dedans  la  ville 
quatre  cens  arquebusiers,  portans  cliacun  lié  autour 
de  luy  un  sac  de  cuir  faict  à  poste,  plein  de  poudre; 
et  pour  cest  efFect  avoit  choisi  le  capitaine  Briandas. 
Ayant  mis  ordre  aux  choses  nécessaires ,  ledit  sei- 
gneur d'Annebault  partit  de  Hedin  à  jour  couché, 
ayant  sa  compagnie  aveequesluy  de  cinquante  hommes 
d'armes  ;  le  seigneur  de  Piennes',  avecques  pareille 
charge-,  le  seigneur  de  Tais,  deux  cens  chevaux  légers; 
le  seigneur  de  Termes,  deux  cens  ;  le  seigneur  d'Aus- 
sun,  deux  cens;  le  seigneur  de  Sansac,  deux  cens;  le 
capitaine  Francisque  Bernardin  de  Vimarca  (0,  deux 
cens;  le  seigneur  Maure  de  Novate,  deux  cens;  le 
capitaine  Georges  Capussement,  deux  cens  Albanois  ; 
et  le  capitaine  Theode  Mânes,  pareille  charge  :  et 
marcha  le  chemin  de  Guinegatte  ,  tenant  tousjours  le 
hault  païs.  Estant  acheminé,  jetta  cent  chevaux  de 
coureurs  devant,  puis  feit  marcher  les  gens  de  pied 
à  leur  queue,  et  à  la  queue  des  gens  de  pied  autres 
deux  cens  chevaux,  ausquels  il  donna  charge  de  mar- 
cher droit  aTerouenne,  sans  s'amuser  en  aucun  lieu, 
jusques  à  la  porte,  et  plustost  se  bazarder  d'estre  pris 
et  deffaicts,  que  d'y  faillir.  Et  ledit  seigneur  d'Anne- 
bault, avec  la  gendarmerie  et  le  reste  des  chevaux  lé- 
gers, et  plusieurs  autres  gentilshommes  qui  estoient 
venus  pourleui'  plaisir  et  acquérir  honneur,  tels  que  le 
comte  de  Villars,  le  seigneur  Do,  et  plusieurs  autres, 
devoit  demourer  avec  la  trouppe  au  deçà  de  Te- 
rouenne,  au  dessus  de  Guinegatte,  ayant  encliargé 
aux  chevaux  légers  qu'il  avoit  jettez  devant,  que,  dés 

0-)  J^iîiîcu'ca  ou  p^iel-Mercat.  Voyez  plus  Imut ,  p.  2o4- 

qu'ils  auroient  mis  les  gens  de  pied  dedans  la  ville, 
ils  eussent  à  faire  un  signal ,  à  ce  qu'il  eust  à  se  retirer  ; 
et  eux  dévoient  demeurer  sur  la  queue ,  pour  l'ad- 
vertir  si  Fennemy  se  jettoit  à  la  campagne.  Les  gens 
de  pied  furent  mis  dedans  la  ville  sans  perte  et  sans 
alarme  :  le  signal  fut  monstre,  après  lequel  le  seigneur 
d'Annebault  se  meit  à  faire  sa  retraitte,  laquelle  il 
eust  faict  aisément  sans  danger,  mais  les  chevaux  lé- 
gers qui  avoient  esté  jettez  sur  les  aisles,  induicts  par 
les  jeunes  gens  qui  vouloient  rompre  leurs  lances, 
allèrent  donner  l'alarme  au  camp  de  Tennemy^  le- 
quel ils  trouvèrent  à  cheval ,  par  ce  que  ledit  ennemy, 
ayant  eu  advertissement  de  laditte  entreprise,  avoit 
délibéré  de  l'empescher  ;  ce  qu'à  mon  opinion  il  eust 
faict  ;  mais,  eslans  montez  à  cheval  pour  attendre  noz 
gens  au  passage ,  ceux  de  l'avantgarde  qui  venoient 
d'un  costé,  et  ceux  de  la  bataille,  de  l'autre,  s'entre- 
rencontrerent,  et,  par  faulte  de  se  recognoistre,  à  l'oc- 
casion de  l'obscurité  de  la  nuict ,  se  chargèrent  les 
uns  les  autres;  oh  y  eut  grand  desordre,  et  beau- 
coup de  blessez  ,  tant  d'un  costé  que  d'autre  :  et  ce- 
pendant noz  gens  entrèrent  dedans  la  ville  ;  et  cela  fut 
cause  que  noz  gens,  estans  allez  pour  leur  doAner 
l'alarme ,  les  trouvèrent  à  cheval.  Le  seigneur  d'An- 
nebault,  lequel  faisoit  sa  retraitte,  estant  adverty  que 
ses  chevaux  légers  estoient  à  l'escarmouche,  voulut 
temporiser  pour  les  retirer;  mais  l'ennemy  ayant  faict 
grande  diligence ,  vint  pour  luy  coupper  chemin  au 
passage  d'un  pont,  auquel  lieu  luy  et  ceux  qui  es- 
toient en  sa  compagnie  combattirent  si  vigoureuse- 
ment, que,  durant  le  combat,  il  y  mourut  plus  grand 
nombre  d'Impériaux  que  des  nostres;  mais  en  fin,  y 

arrivant  toute  la  cavallerie  du  camp,  fut  ledit  seigneur 
d'Annebault  porté  par  terre  et  prins  prisonnier,  et 
auprès  de  luy  le  seigneur  de  Piennes,  le  comte  de  Vil- 
lars,  le  seigneur  Do,  le  capitaine  Georges  Capusse- 
ment,  le  capitaine  Francisque  Bernardin,  le  seigneur 
de  Sansac,  et  presque  tous,  mesmes  les  chefs,  hors 
mis  ceux  qui  desja  avoient  passé  le  pont.  Aucuns  des- 
quels, et,  entre  autres,  le  seigneur  d'Aussun,  s'estans 
retirez  à  Hedin,  après  avoir,  luy  et  ses  compagnons, 
changé  de  chevaux,  retournèrent  au  lieu  où  avoit  esté 
le  combat,  lesquels,  trouvans  les  ennemis  en  desor- 
dre, comme  gens  qui  pensoient  n'y  avoir  plus  d'enne- 
mis en  campagne,  les  chargèrent,  et  en  defeirent  et 
prindrent  bon  nombre,  et  mesmes  rescouii^ent  plu- 
sieurs des  nostres  qui  estoient  prisonniers  entre  leurs 
mains. 

Les  ennemis,  d'une  part,  se  glorifièrent  d'avoir  eu 
une  telle  victoire  à  leur  avantage  ;  d'autre  part,  se 
trouvèrent  mal  du  secours  qui  estoit  entré  dedans  la 
ville ,  car  ils  avoient  accoustumé  ordinairement  de 
venir  sur  le  bord  du  fossé,  tout  privement  et  sans 
danger,  par  ce  que  ceux  de  dedans  avoient  faulte  et 
d'arquebusiers  et  de  poudre  ;  mais  les  arquebusiers 
nouveaux  venuz  les  servirent  de  telle  sorte,  qu'ils 
leur  feirent  changer  de  façon  de  faire  :  qui  fut  cause 
que  la  joye  qu'ils  avoient  eue  de  leurs  prisonniers  ne 
leur  dura  gueres.  Peu  de  jours  après,  le  seigneur  de 
Cany,  lieutenant  du  duc  de  Vendosme,  et  autres 
avecques  luy,  ayans  cognoissance  que,  le  plus  souvent, 
des  gros  seigneurs  de  leur  camp  se  venoient  esbatre 
dedans  les  trenchées ,  délibérèrent  de  les  y  surpren- 
dre j  ce  qu'ils  feirent  par  une  saillie  que  feit  ledit  sei- 

gneur  de  Cany  avecques  ses  compagnons,  lesquels, 
trouvans  lesdits  ennemis  dedans  leursdittes  trenclie'es, 
en  mauvais  equippage  et  mal  sur  leurs  gardes,  en 
taillèrent  en  pièces  soixante  ou  quatre  vingts,  et,  entre 
autres,  le  porte  guidon  du  duc  d'Arscot  ;  et  fut  prison- 
nier le  seneschal  de  Henault,  homme  de  grande  mai- 
son ,  auquei  ledit  seigneur  de  Cany  sauva  la  vie ,  au- 
trement il  fut  passé  au  fd  de  l'espée  comme  les  autres  ; 
et  depuis  fut  rendu  ledit  seneschal  en  eschange  pour 
le  seigneur  de  Piennes. 

^  Pendant  ce  temps,  monseigneur  le  Dauphin  et  mon- 
seigneur le  grand  maistre ,  voulans  donner  secours 
aux  assiégez ,  ayans  leur  armée  ensemble ,  s'en  vin- 
drent  loger  à  Ham,  petit  village  entre  Dourlans  et 
Auchy  :  de  là,  ayans  pourveu  à  tous  leurs  affaires, 
allèrent  loger  à  Auchy  le  Chasteau,  sur  la  rivière 
d'Authie  ;  puis  à  Fervens ,  sur  la  rivière  de  Candie , 
délibérez  de  prendre  leur  chemin  près  de  Pernes, 
pour  aller  loger  au  dessus  de  Terouenne ,  entre  Gui- 
negatte  et  Terouenne,  et  de  là,  ayans  le  hault,  à 
coups  de  canon,  leur  faire  abandonner  le  costé  de  de- 
là l'eau,  vers  Guinegatte,  et,  par  ce  moyen,  secourir 
la  ville ,  ou  les  contraindre  de  venir  au  combat  à  leur 
desavantage  :  et  pouvoit  avoir  en  nostre  camp  le  nom- 
bre de  quinze  à  seize  cens  hommes  d'armes,  et  en- 
viron deux  mille  chevaux  légers,  de  dix  à  douze 
mille  Allemans,  et  douze  ou  quatorze  mille  François. 
Ce-pendant,  se  commencèrent  à  mener  ti^aittez  de  la 
part  de  la  royne  de  Hongrie,  par  le  moyen  d«  duc 
d'Arscot,  pour  venir  à  quelque  traitté  de  paix,  ou 
bien  à  quelque  trefve  ,  pendant  lequel  temps  les 
choses  se  dévoient  mitiguer  j  et  furent  les  choses  tant 

démenées  ,  qu'en  fin  il  fut  arrestë  que  les  députez 
d'une  part  et  d'autre  se  trouveroient  en  un  village 
nommé  Bommy,  esLant  du  comté  de  Sainct  Paul, 
deux  lieues  près  de  Terouenne.  De  la  part  de  monsei- 
gneur le  Dauphin  fut  député  le  seigneur  de  Sainct 
André,  chevalier  de  l'ordre  du  Roy,  et  le  présidant 
Poyet,  tiers  présidant  de  la  cour  de  parlement  de  Pa- 
ris, et  Nicolas  Berthereau,  secrétaire  du  Roy  et  de 
monseigneur  le  grand  maistre.  Lesquels  se  trouvans 
audit  lieu  de  Bommy  avec  les  députez  de  la  part  im- 
perialle,  après  les  choses  bien  débattues,  fut  conclu 
une  suspension  d'armes  pour  trois  mois,  entre  les  pais 
du  Roy  et  les  Pais  Bas  de  l'Empereur  ;  et  ce-pendant 
seroit  advisé  s'il  y  auroit  moyen  de  faire  une  paix 
entre  -ces  deux  grands  princes  et  leurs  alliez.  Je  me 
suis  long  temps  tenu  de  parler  des  affaires  de  Piémont, 
afin  de  mieux  descrire  les  choses  advenues  en  la  Pi- 
cardie ;  maintenant  je  parleray  de  ce  qui  y  advint  de- 
puis ce  temps  là. 

Le  Roy,  partant  pour  son  voyage  de  Hedin,  avoit 
Oi'donné  le  seigneur  de  Humieres  pour  allei-  en  Pie- 
mont;  et  premièrement,  afm  d'estre  seureraerit  adverty 
en  quel  estât  estoient  ses  affaires  de  par  de-là,  ayant  en- 
tendu y  avoir  plusieurs  différends  entre  les  chefs  de  son 
armée ,  et  pour  sçavoir  les  occasions  desdittes  divisions 
et  différends  qui  y  estoient,  depescha  le  seigneur  de 
Langey,  messire  Guillaume  du  Bellay,  lequel  à  son 
retour  vint  trouver  le  Roy  à  La  Contey,  comme  j'ay 
dit,  à  l'heure  qu'il  se  retira  de  Pernes  avecques  son 
armée,  retournant  dudit  voyage,  qui  luy  feit  entendre 
ce  qu'il  avoit  trouvé  et  négocié  audit  pais ,  ainsi  que  je 
vous  recitcray  cy  après. 

Vous  ne  devez  ignorer,  par  ce  que  fay  descrit  au 
commencement  de  ce  livre,  comme  le  comte  Guy  de 
Rangon  arriva  à  Carignan  avec  l'arme'e  du  Roy,  ve- 
nant de  La  Mirandolle  pour  le  secours  de  Turin,  et 
comme  le  seigneur  Caguin  de  Gonzague,  sans  le  sceu 
dudit  comte,  composa  ceux  qui  estoient  pour  la  part 
imperialle  dedans  le  cliasteau  dudit  Carignan  ;  dont  il 
ne  fut  content ,  par  ce  qu'il  luy  sembla  que  c'estoit  le 
mespriser,  attendu  qu'il  estoit  lieutenant  gênerai  en 
l'arme'e  du  Roy.  Et  de  là  s'engendrèrent  quelques  par- 
ticularitez  entre-eux,  qui  continuèrent,  en  manière 
que  lesdits  con;ite  Guy  et  César  Fregose,  son  beau 
frère,  se  bandèrent  contre  ledit  seigneur  Caguin;  de 
sorte  que  le  Roy  fut  contrainct  d'y  envoyer ,  ainsi  que 
dit  est,  le  seigneur  de  Langey,  pour  cognoistre  de 
leurs  différends,  et  chercher  le  moyen  de  les  mettre 
d'accord  ;  et  avec  ce  luy  donna  charge  d'entendre  en 
quel  estât  estoient  ses  affaires  de  Piémont  :  lequel  par- 
tit pour  cest  effect  peu  de  temps  avant  que  le  Roy 
allast  assiéger  Hedin. 

Estant  arrivé  là  part  oii  estoit  le  comte  Guy,  vou- 
lut parti(?ulierement  entendre  les  différends  et  raisons, 
tant  d'une  part  que  d'autre.  Le  comte  Guy  disoit 
qu'encores  qu'il  eust  pieu  au  Roy  luy  donner  la 
principalle  charge,  et  le  constituer  son  lieutenant 
gênerai  en  son  armée ,  il  avoit  toutesfois  déféré ,  en 
tout  ce  qu'il  avoit  esté  possible,  au  seigneur  Caguin  de 
Gonzague,  tant  pour  l'ancienne  servitude  dudit  Ca- 
guin et  de  sa  maison  envers  la  couronne  de  France, 
que  pour  la  qualité  de  saditte  maison  ;  et  ce ,  jusques 
à  avoir  esté,  le  plus  du  temps,  tenir  le  conseil  au  logis 
dudit  seigneur  Caguin  ;  nonobstant  lequel  sien  plus 

que  debvoir,  il  ne  l'avoit  jamais  peu  entretenir  en 
contentement ,   qu'il  n'ayt  tousjours  tendu  à  roup- 
ture  plustost  qu'à  amitié,  tenant  des  propos  de  luy 
qu'il  ne  debvoit  tenir,  se  vantant  ledit  Caguin  de 
n'avoir  changé  de  service  comme  ledit  comte ,  et  d'a- 
voir ouvertement  porté  l'ordre  du  Roy,  et  non  pas 
caché  comme  luy,  adjoustant,  outre  ce,  autres  parolles 
mal  sonnantes.  Aussi  ledit  seigneur  comte  Guy  ne  se 
pouvoit  contenter  de  la  façon  dont  avoit  esté  usé  à  la 
reddition  du  chasteau  de  Garignan  ,  et  que,  depuis  lors, 
ils  avoicnt  esté  plus  mal  ensemble  qu'ils  n'estoient  au- 
paravant. Lequel  mal-contentement  entre- eux  s'aug- 
menta encores  d'avantage,  quand  ledit  Caguin  sceut 
qu'on  luy  avoit  cassé  partie  de  ses  gens  de  pied,  et  le 
bon  recueil  qu'avoit  faict  le  Roy  à  César  Fregose, 
quand  il  luy  vint  faire  la  révérence  au  camp  lez  Avi- 
gnon ,  en  la  compagnie  du  seigneur  d'Annebault  ;  et 
aussi  dequoy  le  Roy  avoit  ordonné  qu'avenant  le  par- 
lement dudit  comte  Guy,  ledit  seigneur  César  demou- 
reroit  son  lieutenant  en  l'armée  :  et  furent  lors  escrites 
et  divulguées  aucunes  lettres ,  au  mespris  et  contem- 
nement  dudit  César  Fregose,  au  nom  de  TAretin  (0, 
lesquelles    iceluy    César    disoit    avoir    vérifié    avoir 
esté 'composées  par  ledit  Caguin,  auquel,  pour  ceste 

(»)  Au  nom  de  VAretin  :  Pierre  Arétiii ,  écrivaiu  qui  ne  s'est  fait  un 
nom  que  par  rindécence  et  la  malignité  de  ses  écrits.  Il  s'étoit  fix^é,  dès 
l'année  iSi']  ,  dans  la  ville  de  Venise,  d'où  il  levoit  une  contribution, 
tant  sur  le  désir  qu'on  a\o^t  d'être  loué  par  lui,  que  sur  la  crainte  qu'ins- 
piroient  ses  satires.  Cltirles-Quint  et  François  I,  les  deux  héros  du 
siècle  ,  lui  firent  de  magnifiques  présens.  Il  paroît  qu'il  ne  redoutoit  pas 
les  suites  de  ce  métier  périlleux  :  spéculant  ainsi  sur  l'amour-propre  de 
ses  contemporains,  il  disoit  qu'il  gagnait  jnUle  e'cus  d'or  par  an,  avec 
une  rame  de  papier  et  une  bouteille  d'encre. 

cause ,  ledit  César  avoit  envoyé  un  cartel  de  défiance. 
Le  seigneur  de  Langey  remonstra  audit  comte  Guy 
etCesar  Fregose  le  reculemçnt  et  préjudice  du  service 
du  Roy  par  le  moyen  de  ces  différends,  et  que,  par 
les  chapitres  de  l'ordre  du  Pioy,  les  chevaliers  dudit 
ordre  ne  peuvent  envoyer  ny  accepter  cartel  ne  com- 
bat l'un  contre  l'autre,  sans  le  congé  de  leur  supérieur, 
qui  est  ïe  Roy.  Ledit  César  s'excusa,  disant  n'avoir 
jamais  veu  lesdits  chapitres ,  aussi  que,  pour  son  hon- 
neur, il  ne  se  pouvoit  passer  de  faire  ce  qu'il  avoit 
faict,  attendu  l'enormité  des  propos  semez  contre  luy 
par  les  lettres  divulguées  au  nom  de  FAretin.  Toutes- 
fois,  pour  nedesobeïr  auRoyj  et  ne  retarder  ou  reçu.- 
1er  le  bien  de  ses  affaires,  il  estoit  content  de  ne  passer 
outre  pendant  que  cest  affaire  dureroit,  moyennant 
que  ledit  seigneur  Caguin  nepassast  outre  de  soncosté^ 
Le   seigneur    Caguin,   d'autre  -  part ,   se    plaignoit 
qu'ayant  luy  -  mesme   praticqué  le   comte   Guy ,   et 
amené  au  service  du  Roy,  et  se  voulant  accommoder  et 
vivre  unanimement  audit  service  avecques  luy,  ce  non- 
obstant le  peu  d'amitié  qui  estoit  éntre-eux  au-para- 
vant,  ledit  comte  avoit  faict  moindre  estime  de  -luy 
qu'il  n'appartenoit  ;  et  si  bien  en  aucune  chose  il  en 
avoit  faict  compte,  ce  avoit  tousjours  esté  aveccer-^ 
taines  parolles  ambiguës  et  à  double  entente  ;  et  que 
le  comte  Guy,  pour  avancer  César  Fregose,  son  beau- 
frere,  avoit  tousjours  tasché  à  le  reculer  et  luy  fairç 
et   procurer    choses    par    lesquelles    il    voyoit    ledit 
comte  tendre  évidemment  à  luy  fake  abandonner  le 
service  du  Roy  ;  alleguoit  aussi  l'ancienne  servitude  de 
sa  maison ,  sa  nourriture  au  service  du  Roy,  sans  y 
avoir  jamais  varié,  combien  qu'il  en  eust  souvent  esté 

1  eclierclié  avecques  grandes  conditions  ;  alleguoit  aussi, 
outre-ce,  qu'il  estoit  autant  homme  de  service  (quant 
à  sa  personne)  que  ledit  César  Fregose  ;  il  avoit  ou- 
tre, tant  de  luy  que  de  sa  femme  et  de  ses  neveux, 
dont  il  avoit  la  garde  de  la  minorité,  Estats  et  païs  où 
il  pouvoit  lever  et  avoir  levé  gens  pour  le  service  du 
Pvoy,  et  ses  places  prestes  pour  faire  l'amas  et  le  pas- 
sage des  gens  pour  venir  audit  service  :  aussi  disoit 
avoir  attiré  le  comte  de  La  MirandoUe  audit  service 
du  Roy,  et  avoir  pour  ces  causes  perdu  de  son  bien , 
et  quelques  unes  de  ses  places  avoir  esté  desmolies. 

Disoit  d'avantage  que ,  dés  le  commencement  que 
le  Roy  voulut  lever  gens,  il  n'avoit  voulu  capituler 
avecques  ledit  seigneur,  ainsi  que  les  autres  :  seule- 
ment avoit  déclaré  l'aiTection  qu'il  avoit  d'acquérir  au- 
dit service  augmentation  d'honneur  et  de  crédit ,  sans 
laquelle  affection  il  fust  demouré  en  sa  maison,  en  la- 
quelle il  avoit  dequoy  se  tenir  honorablement.  Tou- 
tesfois,  voyant  l'eiinemy  du  Roy  entré  en  France,  il 
avoit  eu  seulement  esgard  à  son  affection  de  le  servir 
à  la  nécessité,  non  pas  en  ceste  sienne  diminution  de 
réputation  ;  chose  qui  luy  estoit  mise  en  avant  par 
tous  ses  parens  et  amis  de  par-delà ,  qui  luy  descon- 
seilloient  de  prendre  et  accepter  une  si  peu  honnora- 
ble  charge.  Disoit  d'avantage ,  qu'ayant  esté  accordé 
audit  seigneur  César  Fregose  tant  de  beaux  partis,  sur 
la  promesse  qu'il  avoit  faicte  de  bailler  Gennes  au 
Roy,  et  lesquels  partis  estoient  suffisans  pour  attirer 
au  service  du  Roy  un  duc  de  Mantoue ,  ou  autre  gros 
prince  d'autre  crédit  que  ledit  César ,  que  toutesfois  il 
n'avoit  rien  seulement  exécuté  de  sa  promesse,  mais 
s'en  estoit  mis  à  son  devoir  beaucoup  moins  .qu'autres, 

se  comprenant  ledit  seigneur  Caguin  au  nombre  d'i- 
ceux.  Parquoy  le  Roy  pouvoit  honnestement  différer 
lesdits  partis  à  luy  accordez ,  à  tout  le  moins  ne  luy 
faire  bien  ny  bonneur,  à  luy  qui  estoit  nouveau  servi- 
teur, outre  ce  qui  luy  avoit  esté  promis  au  commen- 
cement de  la  leve'e ,  au  préjudice  de  la  réputation  des 
anciens  et  bons  serviteurs  :  se  prétendant  intéressé 
que,  pour  bailler  augmentation  de  gens  de  pied  audit 
Gesar,  on  luy  avoit  cassé  les  siens;  disant  que  si  on 
les  luy  eust  cassez  pour  éviter  et  diminuer  la  despense, 
non  pas  pour  en  bailler  à  autre,  ou  bien  que  le  Roy 
le  luy  eust  escrit,  non  pas  y  procéder  en  la  manière 
qu'il  avoit  esté,  qui  estoit,  à  ce  qu^il  disoit,  qu'il  n'a- 
voit  aucune  cbose  entendu  de  la  casserie,  sinon  par 
le  bruit  de  ses  malveillans,  qui  s'en  vantoient  pour  le 
villipender,  il  l'eust  plus  patiemment  porté. 

Disoit  aussi  que  ceste  avoit  esté  la  cause  qui  l'avoit 
meu  d'escrire  et  dire  ce  qu'il  a  pensé  servir  à  faire 
cognoistre  aux  gens  qui  l'eussent  ignoré ,  que  s'il 
estoit  mal  traitté  pour  bien  traitter  ledit  César,  cela 
n'estoit  pour  le  mérite  dudit  César,  ne  pour  cbose 
qu'il  valust  mieux  que  luy  ;  et  si ,  pour  ceste  cause , 
ledit  César  Fregose  luy  avoit  envoyé  le  cartel  de  com- 
bat, qu'il  n'avoit  peu  faire- moins  que  de  l'accepter, 
comme  il  avoit  ;  et  que,  nonobstant  qu'il  eust  délibéré 
de  faire  audit  César  de  l'avantage  plus  qu'il  ne  devoit, 
afin  de  le  faire  venir  au  poinct  du  combat,  il  estoit 
toutesfois  content,  pour  ne  reculer  le  service  du  Roy,' 
de  différer  jusques  après  l'exécution  du  dit  service, 
sinon  que,  depuis  sa  response  faicte  par  luy  audit  car- 
tel ,  César  Fregose  eust  escrit  autre  cbose  qui  vint  cy 
après,  ou  qui  encores  ne  fust  venue  à  sa  cognoissance, 

OU  qu'il  en  escrivist  d'icy  en  avant ,  à  quoy  il  escheust 
de  faire  response  pour  ^on  honneur  ;  auquel  cas  il  vou- 
loit  suplier  le  Roy  de  ne  prendre  à  mauvaise  part  s'il 
le  vouloit  garder. 

Au  demourant ,  feit  entendre  audit  seigneur  de 
Langey  qu'il  luy  estoit  besoin,  pour  sa  santé,  voyant 
les  alîaires  pour  lors  n'estre  gueres  eschauffe'es ,  s'il 
pouvoit  avoir  saufconduit  de  se  retirer  à  sa  maison, 
pour  prendre  l'eau  des  baings  •,  et  que  s'escbaulTant 
les  affaires ,  s'il  plaisoit  au  Roy  luy  donner  charge  ho- 
norable ,  il  y  viendroit  en  tel  equippage ,  qu'il  luy  fe- 
roit  service  et  acquerroit  honneur  ;  sinon,  il  demeure* 
roit  en  sa  maison ,  sauf  que  si  le  Roy  marchoit  en 
personne,  il  se  retireroit  vers  luy  pour  luy  faire  ser- 
vice ;  et  qu'il  n'estoit  délibéré,  comme  que  ce  fust,  de 
jamais  porter  la  croix  ronge.  De  toutes  les  choses  cy 
dessus  le  seigneur  de  Langey  advertit  le  Roy,  lequel 
il  vint  trouver  à  La  Contey,  à  l'heure  qu'il  se  retiroit 
de  Pernes  avec  son  armée,  à  son  retour  du  voyage  de 
Hedin;  et  permist  le  Roy  audit  seigneur  Caguin  de 
se  retirer  en  sa  maison  pour  recouvrer  santé. 

Quelque  temps  au-paravant^  Le  Tholosan,  qui 
estoit  un  soldat  natif  de  Cony,  avoit  assemblé  quelque 
nom])re  d'hommes  sans  soulde  ,  pour  le  service  du 
Roy,  ayant  seulement  l'adveu  du  comte  Guy,  avec 
lesquels  il  avoit  surpris  la  ville  de  Quiers  sur  les  Im- 
périaux ;  mais  le  comte  Guy ,  ayant  advertissement 
comme  le  marquis  du  Guast  se  preparoit  pour  la  ve- 
nir reprendre,  y  envoya  le  chevalier  Assal,  avec({ues 
deux  enseignes  de  gens  de  pied  dont  il  avoit  la  charge, 
et  cinq  cens  hommes  des  bandes  du  chevalier  de  Bi- 
rague,  lesquels  avec  ledit  Tholosan  la  gardèrent,  et 

repoussèrent  leurs  ennemis  en  deux  assaults  qui  leur 
lurent  donnez,  dont  le  chevalier  Assal  entra  en  une 
certaine  graudeur,  de  sorte  qu'il  escrivit  lettres  au 
comte  Guy  aussi  arrogantes,  en  se  magnifiant  autant 
que  s'il  eust  conquis  un  empire;  choses  que  ledit 
comte  trouva  de  fort  mauvaise  digestion,  disant  que, 
s'il  y  avoit  honneur,  il  appartenoit  au  Tholosan  plus- 
tost  qu'à  luy ,  car  il  avoit  prins  la  ville,  et  avoit  au- 
tant eu  d'honneur  à  la  garder  que  ledit  Assal  :  bien 
advouoit  ledit  comte  que  ledit  d'Assal  estoit  gentil 
soldat,  et  qui  avoit  bien  faict  son  devoir.  Brief,  ledit 
seigneur  de  Langey  avoit  trouve'  les  affaires  du  Roy 
en  telle  combustion ,  qu'après  avoir  pourveu  au  mar- 
quisat de  Saluc<3s,  au  nom  dudict  Seigneur,  ainsi 
qu'il  en  avoit  commission,  il  revint  vers  luy,  comme 
dict  est,  pour  l'advertir  de  toutes  choses,  et  qu'il  estoit 
besoing  d'y  pourveoir  promptement,  s'il  ne  vouloit 
perdre  le  pais;  car  l'armée  impériale  de  jour  en  autre 
se  renforçoit,  et  la  nostre  diminuoit,  pour  les  partia- 
litez  qui  estoient  entre  les  chefs.  Et  feit  entendre  au 
Roy  que  si  .monsieur  de  Humieres ,  lequel,  partant 
pour  son  voyage  de  Hedin,  il  avoit  ordonne'  pour  aller 
en  Piémont ,  y  arrivoit  sans  avoir  une  teste  de  quatre  ou 
cinq  mille  Suisses  ou  lansquenets ,  et  quelque  renfort 
de  gendarmerie,  il  ne  voyoit  moyen  qu'il  fust  maistre 
de  la  campagne,  et  que  l'habandonnant  (veu  la  mau- 
vaise provision  qui  estoit  dedans  les  places),  il  y  avoit 
apparence  d'évidente  perte  pour  le  Roy. 

Le  Roy  ayant  entendu,  audit  lieu  de  La  Contey,  le 
rapport  dudit  seigneur  de  Langey,  et  après  avoir  mis 
les  provisions  à  ses  nouvelles  conquestes,  comme  He- 
din et  Sainct  Paul,  délibéra  de  rompre  son  camp,  et 

ordonna  de  faire  marcher  les  chevaux  légers  drolct 
en  Piémont,  pour  renforcer  Farme'e  qui  y  estoit;  puis 
manda  au  duc  Chrestofle  de  Wittemberg,  qui  ame- 
noit  dix  mille  lansquenets  à  son  service,  de  prendre 
pareillement  le  chemin  de  Piémont,  pour  se  joindre 
avecques  mondit-seigneur  de  Humieres.  Mais,  avant  que 
lesdits  chevaux  légers  eussent  passé  Lion,  ayant  ad- 
vertissement  que  farme'e  de  f Empereur  marchoit  pour 
venir  à  Sainct  Paul,  ainsi  qu'avez  entendu,  contre- 
manda  les  chevaux  légers,  faisant  tous) ours  aolieminer 
les  lansquenets,  et  conclut  de  lever  la  charge  de  son 
arme'e  au  comte  Guy,  et  l'envoyer  en  Italie  pour 
autres  entreprises  à  son  service.  Aussi  furent  en- 
voyez pour  recueillir,  lesdits  Allemans,  et  faire  leui^s 
monstres,  et  les  conduire,  le  seigneur  de  La  Pioche 
Matignon,  et  le  seigneur  de  Borran,  commissaire  or- 
dinaire de  la  gueiTe,  Et  desja  le  Pioy  avoit  depesché 
trois  ou  quatre  cens  hommes  d'armes,  sçavoir  est  :  le 
baron  de  Curton ,  avecques  cinquante  hommes  d'ar- 
mes ;  le  seigneur  de  La  Fayette,  cinquante  ;  la  com- 
pagnie du  prince  de  Melphe,  de  cinquante  ;  et  soixante 
de  la  compagnie  de  monseigneur  le  Dauphin,  dont 
ledit  seigneur  de  Humieres  e^oit  lieutenant;  et  le 
seigneur  de  Brissac ,  ^yant  charge  de  deux  cens  che- 
vaux légers;  le  seigneur  de  Lassigny,  mille  hommes 
de  pied;  le  seigneur  d'Allègre,  autres  mille,  outre  la 
gendarmerie,  chevaux  légers,  et  gens  de  pied,  tant 
françois  qu'italiens,  qui  estoient  en  farme'e,  dont  avoit 
eu  la  charge  le  comte  Guy  de  Rangon.  Aussi  depescha, 
pour  faire  marcher  en  Piémont ,  le  capitaine  Nicolas 
de  Rusticis,  dit  le  Bossu ,  lequel  amenoit  quatre  mille 
lansquenets  bas  allemans,  lesquels  il  avoit  sustraicts 

de  la  levée  que  faisoit  faire  l'Empereur  pour  venir  a 
Sainct  Paul ,  et  douze  cens  chevaux  légers  de  l'armée 
qu'il  avoit  en  Picardie,  lesquels  estoient  desja  fort 
avancez  pour  aller  trouver  le  seigneur  de  Humieres  ; 
mais ,  estant  adverty  de  la  grande  puissance  qu'ame- 
noit  le  comte  de  Bures  en  Picardie,  contremanda  ledit 
Bossu  et  lesdits  chevaux  légers. 

Peu  de  temps  au  paravant,  le  comte  Guy,  craignant 
que  l'ennemy  (se  faisant  le  plus  fort  en  campagne)  ne 
le  contraignist  d'abandonner  le  Piémont,  avoit  en 
toute  diligence  faict  fortifier  Pignerol,  afin  de  se  fermer 
*  là  avecques  le  reste  de  son  armée,  et  luy  faire  teste, 
attendant  le  secours  qui  luy  pourroit  venir  de  France  ; 
chose  qui  fut  bien  considérée ,  ainsi  que  vous  orrez  cy 
après.  Aussi  quelque  peu  de  temps  après,  le  marquis 
du  Guast  s'estant  mis  en  campagne,  avoit  remis  entre 
les  mains  du  marquis  François  tout  le  marquisat  de 
Saluées,  hors  mis  le  chasteau  de  Verculo  et  celuy  de 
Carmagnolles,  tenuz  encores  par  les  François.  A  ceste 
cause,  ledit  marquis  du  Guast  alla  assiéger  le  chasteau 
de  Carmagnolles,  dedans  lequel  estoient  deux  cens 
soldats  italiens,  que  le  comte  Guy  y  avoit  envoyé.  Le 
marquis  du  Guast,  eStant  arrivé  devant,  les  envoya 
sommer,  de  la  part  de  l'Empereur,  de  rendre  la  place; 
à  laquelle  sommation  ayant  esté  faict  refFus,  il  feit 
approcher  l'artillerie.  Le  marquis  François  de  Saluées, 
lequel  mieux  qu'autre  cognoissoit  la  place,  mena  deux 
canons  sur  la  main  dextre,  en  allant  de  la  ville  au 
chasteau ,  et  rompit  deux  maisons  pour  se  couvrir  ert 
lieu  de  gabions  à  mettre  ses  pièces,  où,  après  avoir 
luy-mesmes  servy  de  canonnier,  et  tiré  deux  voi- 
lées de  canon,  fut  apperceu  d'un  soldat  du  chasteau 

qui  estoit  sur  la  porte,  lequel  d'un  mousquet  tira 
si  à  propos,  qu'il  donna  audit  marquis  du  bouUet 
au  travers  du  corps,  dont  il  tomba  mort  sur  le 
champ. 

Le  marquis  du  Guast,  craignant  que  sa  mort  n'es- 
tonnast  les  soldats,  le  feit  couvrir  d'un  manteau,  puis 
de  rechef  envoya  sommer  ceux  de  laditte  place ,  leuv 
promettant  honnorable  composition;  fmablement  leur 
fut  accorde'  de  sortir  leurs  bagues  sauves.  Estans  sor- 
tis, le  marquis  du  Guast  les  loua  fort  du  bon  devoir 
qu'ils  avoient  faict,  leur  demandant  qui  estoit  celuy 
qui  si  bien  avoit  tire'  d'une  fenestre  estant  sur  la  porte  : 
un  soldat ,  ne  sçachant  à  quelle  intention  il  le  disoit , 
et  n'estant  adverty  de  la  mort  du  marquis  de  Sa^uces, 
ne  sçachant  aussi  qu'il  luy  eust  donné  dudit  mous- 
quet ,  déclara  que  c'estoit  luy  qui  tousjours  avoit  tiré 
de  laditte  fenestre.  Ce  rapport  ouy,  le  marquis,  contre 
sa  promesse,  le  feit  prendre  et  pendre  et  estrangler  à 
laditte  fenestre.  Depuis  cela ,  le  Roy  ayant  remis  le 
marquisat  en  son  obéissance,  en  investit  le  seigneur 
Gabriel,  evesque  d'Aire  en  Gascongne,  qui  estoit  frère 
dudit  marquis  de  Saluées,  lequel  espousa  la  fille  de 
monseigneur  l'amiral  d'Annebault,  et  est  mort  sans 
enfans,  à  cause  de  quoy  ledit  marquisat  est  retourné 
entre  les  mains  du  P\oy  (0. 

Pendant  ce  temps,  monseigneur  de  Humieres,  en- 

(0  Ledit  marquisat  est  retourna  entre  les  mains  du  Roy  :  telle  est 
l'origine  des  droits  que  les  i*ois  de  France  acquirent  sur  le  marquisat  de 
Saluées.  La  maison  de  Savoie  ne  négligea  aucune  occasion  pour  rentrer 
dans  celte  principauté;  elle  y  réussit  pendant  les  troubles  du  règne  de 
Henri  III  j  ce  qui  lui  attira  ,  sous  Henri  iV,  une  guerre  à  la  suite  de  la- 
quelle elle  fut  forcge  de  donner  à  ce  prince  la  Bresse  en  échange  de  ce 
marquisat. 

î9-  17 

viron  le  liuictiesme  jour  de  juin,  arriva  à  Pignerol  : 
de  quoy  le  marquis  du  Guast  adverty,  retira  ses  forces 
hors  de  Poirin,  prenant  le  chemin  d'Ast;  puis,  sça- 
chant  la  descente  des  lansquenets  du  duc  Chrestofle  de 
Wittemberg ,  après  avoir  laisse'  dom  Antoine  d'Arra- 
gon  chef  dedans  Ast,  se  retira  avecques  le  reste  de 
son  armée  le  chemin  de  Versay.  Monseigneur  de  liu- 
mieres,  qui  estoit  à  Pignerol,  ayant  entendu  que 
les  ennemis  avoient  abandonné  Chevas,  manda  au  sei- 
gneur Ludovic  deBirague,  qui  estoit  dedans  Vorling, 
de  mettre  deux  cens  hommes  fles  siens  dedans  laditte 
place  de  Chevas.  Et  au  mesme  temps ,  qui  fut  environ 
le  vingt-cinquiesme  de  juin,  arrivèrent  les  bandes 
du  ô^c  Chrestofle  de  Wittemberg  à  Montcallier;  ce 
qu'ayant  entendu  le  seigneur  de  Humieres,  voulut 
partir  de  Pignerol,  pour  s'aller  joindre  avecques  eux, 
et  là  faire  sa  masse  pour  marcher  en  campagne  :  mais 
les  bandes  italiennes  feirent  refus  de  marcher,  que 
préalablement  ils  ne  fussent  payez  de  ce  qui  leur  es- 
toit deu;  qui  fut  cause  de  faire  séjourner  nostre  ar- 
mée dix  ou  douze  jours,  durant  lequel  temps  noz  en- 
nemis eurent  loisir  de  se  fortifier,  joinct  aussi  que 
le  terme  du  payement  dehoz  lansquenets  approchoit, 
chose,  je  vous  asseure,  qui  fut  en  partie  cause  que 
ceste  armée  fut  de  peu  de  prouffit  :  car,  comme  dit 
est ,  ce-pendant ,  le  marquis  du  Guast  hastoit  la  levée 
de  ses  lansquenets ,  lesquels  depuis  vindrent  descendre 
à  Trente,  qu'amenoit  le  frère  aisné  du  comte  Guil- 
laume de  Fustemberg. 

Le  premier  jour  de  juillet,  les  Italiens,  estans  payez 
de  la  simple  paye,  avecques  promesse  du  surplus, 
marchèrent  à  Montcalier,  où  estant  arrivé  le  seigneur 

de  Humieres ,  meit  en  délibération  des  capitaines  le 
chemin  que  Ion  devroit  prendre,  ou  d'Ast  ou  de  Vul- 
pian.  Sur  ce,  fut  résolu  d'aller  en  Ast,  espérant  la  sur- 
prendre ,  par  ce  qu'elle  estoit  mal  pourveue  d'hommes 
pour  la  grandeur  de  la  place  ;  et  pour  cest  elFect ,  le 
troisiesme  jour  de  juillet,  nostre  arme'e  alla  loger  à 
Rive  de  Quiers;  auquel  lieu  estans  arrivez,  les  lans- 
quenets demandèrent  d'avoir  l'artillerie  en  garde, 
chose  qui  leur  fut  accorde'e.  Le  lendemain  nostre  ar- 
me'e alla  loger  à  Belot,  et  le  sixiesme  dudit  mois,  à 
un  mille  d'Ast,  dedans  laquelle  ville  estoit,  comme 
dit  est,  demoure'  lieutenant  pour  l'Empereur  dom 
Antoine  d' Arragon ,  beau-frere  du  marquis  du  G  uast, 
avec  deux  mille  hommes  de  pied  et  deux  cens  che- 
vaux. Nostre  armée  estant  logée',  et  après  avoir  bien 
recogneu  la  place,  fut  ordonné  que  la  nuict  se  fe- 
roient  les  approches,  desquelles  voulurent  avoir  la 
charge  les  lansquenets,  encores  que  par  plusieurs 
fois  leur  fust  requis  de  laisser  la  charge  d'icelles  au 
seigneur  Jean  Paule  de  Cere  ;  chose  qu'ils  ne  voulu- 
rent jamais  consentir.  Sur  la  minuit,  estant  le  seigneur 
de  Humieres  et  autres  capitaines  venuz  pour  veoir  la 
diligence  qui  se  faisoit  aux  approches,  trouvèrent  qu'il 
n'y  avoit  aucune  trenchée  commencée;  et,  ce-pendant 
qu'ils  estoient  en  dispute  de  ce  qui  estoit  à  faire ,  le 
jour  vint,  qui  fut  cause  de  remettre  lesdittes  approches 
à  la  nuict  subséquente.  Estant  le  jour  venu ,  par  ce 
que  le  payement  des  lansquenets  estoit  escheu ,  ils  se 
mutinèrent,  et,  venans  au  logis  du  seigneur  de  Hu- 
mieres, par  l'enhortement  principal  de  Hans,  Lu- 
dovic* de  Landebérg,  luy  déclarèrent  que,  si  prottip- 
tement  ils  n  estoient  payez ,  ils  estoient  délibérez  de 

17- 


26o  [l^^7]    MEMOIRES 

ployer  leurs  enseignes  et  se  retirer  :  pour  à  quoy 
obvier,  d'autant  que  nostre  principalle  force  estoit  de 
ceste  nation ,  le  seigneur  de  Humieres  emprunta  de 
toutes  les  bourses  du  camp,  de  sorte  qu'il  leur  presta 
cinq  cens  escus  pour  enseigne ,  attendant  leur  paye- 
ment; dont  pour  l'heure  ils  se  contentèrent. 

Sur  les  trois  heures  après  midy,  ceux  de  la  ville 
donnèrent  l'alarme  en  nostre  camp,  pendant  lequel, 
par  le  costé  du  pont  qui  est  sur  la  rivière  du  Tanare , 
à  l'opposite  de  nostre  logis ,  entrèrent  dedans  la  ville 
sept  enseignes  de  gens  de  pied  et  trois  cens  chevaulx 
de  secours  •,  à  cause  de  quoy  le  seigneur  de  Humieres , 
par  l'advis  des  capitaines,  ne  voyant  apparence  de 
pouvoir  forcer  la  ville,  et  aussi  peu  de  l'alFamer,  dé- 
libéra lever  son  camp;  et,  par-ce  qu'il  estoit  adverty 
que  la  ville  d' Albe  estoit  mal  pourveue ,  entreprint  de 
l'aller  surprendre.  Sur  la  queue  de  son  armée  sortit 
toute  la  cavallerie  d'Ast  ;  mais  il  avoit  laissé  le  sei- 
gneur de  Brissac  avec  les  deux  cens  chevaux  dont  il 
avoit  la  charge,  avec  luy  quelque  gendarmerie,  qui 
feirent  si  bien  leur  devoir,  que  nostre  camp,  sans  perte, 
vint  loger  au  dessoubs  de  Sainct  Damian.  Et  le  len- 
demain, marchant  nostre  armée  le  chemin  d'Albe,  le 
seigneur  Jean  Paule  de  Cere  rencontra  sept  ou  huict 
cens  Espagnols  qui  estoient  partis  d'Alexandrie  pour 
entrer  dedans  Albe,  lesquels  il  defeit  ;  qui  fut  cause 
qu'arrivant  monsieur  de  Humieres  devant  Albe,  ceux 
de  la  ville ,  n'ayans  aucune  garnison  ,  sinon  vingt- 
cinq  Espagnols  qui  s'estoient  retirez  dedans  le  chas- 
teau ,  se  meirent  eux  et  leur  ville  entre  les  mains  du-- 
dit  seigneur  de  Humieres.  Auquel  lieu  nostre  armée 
séjourna  trois  sepmaines,  ce-pendant  qu'on  reparoit 

laditte  ville  et  celle  de  Quieras,  laquelle  pareillement 
s'estoit  rendue  entre  les  mains  du  Roy. 

Durant  le  temps  que  nostre  arme'e  estoit  en  Albe, 
César  de  Naples,  qui  estoit  gouverneur  de  Vulpian, 
homme  vigilant,  subtil  et  entreprenant,  mais  peu 
heureux  en  ses  entreprises,  sçachant  nostre  armée 
estre  loing ,  et  cognoissant  que  dedans  Turin  n'y 
avoit  que  la  compagnie  de  gens  de  pied  du  capitaine 
Warty  et  du  capitaine  Augart  (qui  estoit  peu  pour 
la  garde  d'une  telle  place),  praticqua  un  caporal  gas- 
con de  la  garnison  dudit  lieu,  pour  luy  livrer  un 
boullevert  de  la  ville,  lequel  est  au  droict  de  Fe'glise 
Nostre  Dame,  tirant  vers  la  Douaire  ;  et  fut  le  marché 
conclu  entre-eux.  La  nuict  que  ledit  soldat  devoit  li*- 
vrer  sa  marchandise,  escheut  à  son  esquadre  son  rang 
de  faire  la  garde  audit  boullevert  ;  parquoy  meit  ordre 
qu'il  ne  mena  à  saditte  garde  que  deux  ou  trois  sol- 
dats, les  plus  malotrus  qu'il  eust,  afin  de  plus  aisé- 
ment parvenir  à  son  entreprise.  César  de  Naples  partit 
de  Vulpian,  qui  n'est  qu'à  sept  petits  mille  de  Turin, 
accompagné  de  dix  enseignes  de  gens  de  pied  et  deux 
ou  trois  cens  chevaux.  Estant  arrivé  au  boullevert,  le 
soldat  luy  bailla  le  signal  du  lieu  oii  il  devoit  planter 
ses  eschelles  ;  ce  qu'il  feit  en  telle  diligence ,  qu'avant 
que  l'alarme  fust  à  la  ville ,  ils  entrèrent  cinq  enseignes 
dedans  ledit  boullevert  :  car  les  soldats  qui  estoient  à 
la  garde  avecques  ledit  caporal  s'estoient  sauvez  à  la 
fuitte  entre  la  muraille  de  la  ville  et  la  douve  qui 
est  de  terre.  Or,  est-il  qu'à  la  muraille  y  avoit  une 
porte  pour  entrer  dudit  boullevert  dedans  la  ville,  la- 
quelle estoit  ouverte,  dequoy  Tennemy,  pour  l'obs- 
curité de  la  nuict,  n  eutcognoissance  :  qui  fut  cause  de 

la  salvation  de  la  ville  et  des  hommes  qui  estoient 
dedans  ;  car,  ce-pendant  que  l'ennemy  s'amusoit  à 
dresser  des  esclielles  à  la  muraille  pour  entrer  dedans 
la  ville,  l'alarme  se  donna. 

Le  seigneur  de  Boutieres ,  qui  estoit  gouverneur  et 
lieutenant  du  Roy  dedans  Turin  ,  s'estoit  amusé  la 
pluspart  de  la  nuict  à  jouer  au  tablier  :  sortant  de  sa 
salle  pour  se  retirer  en  sa  chambre ,  ouit  Falaime ; 
parquoy,  ayant  seulement  avecques  luy  les  Suisses  de 
sa  garde  et  quelque  petit  nombre  de  gentils  hommes  qui 
l'accompagnoient ,  sortit  en  la  rue,  où  il  trouva  le 
peuple  fuyant,  qui  lui  dit:  «Monsieur,  sauvez  vous, 
«  les  ennemis  sont  dedans.  «  Pour  cest  effroy,  ne  laissa 
ledit  seigneur  de  Boutieres  à  marcher  droict  au  bas- 
lion  :  auquel  lieu   estant   arrivé,   une  hallebarde  au 
poing,  sans  autres  armes,  accompagné  des  citadins, 
lesquels  avoient  bonne  volonté  de  faire  leur  devoir,  et 
à  ceste  occasion  avoient  prins  les  armes,  donna  droict 
à  la  porte  du  boullevert,  laquelle  il  trouva  encores 
ouverte  ;  mais  de  la  poincte  de  la  halle])arde  la  ferma, 
de  sorte  qu'un  gentilhomme,  sien  parent,  qui  avoit 
marché  le  premier,  fut  enfermé  dedans  le  boullevert 
avecques  les  ennemis.  Les  Impériaux ,  qui  desja  avoient 
chargé  l'artillerie  qu'ils  trouvèrent  dedans  le  boulle- 
vert ,  bracquerent   une   coulevrine  bastarde  droict  à 
la  porte,  et,  y  mettans  le  feu,  faulcerent  laditte  porte, 
et  passant  le  boullet  rasibus  du  seigneur  de  Boutieres, 
qui  tenoit  la  porte,  tua  un  gentilhomme  estant  auprès 
de  luy.  Ce  temps  pendant,  les  citadins  avoient  gaigné 
le  hault  de  l'église,  et  à  toute  diligence  jettoient  les 
tuilles  à  la  ruelle  ;  car  il  fault  entendre  qu'entre  l'é- 
glise et  la  muraille  de  la  ville,  n'y  a  qu'une  ruelle  de 


DE  MARTIN   DU   BELLA.Y.     [iSS^]  263 

sept  OU  liiiict  pieds  de  lai'ge  :  parquoy  elle  fut  remplie 
desdittes  tuilles,  pour  donner  espaulle  et  servir  de 
rempart  à  la  porte  dudit  boullevert. 

Durant  ce  temps,  le  capitaine  Wartis ,  navarrois, 
ayant  charge  de  deux  enseignes  de  gens  de  pied,  après 
avoir  pourveu  à  la  garde  de  son  boullevert  et  autres 
lieux  de  la  ville  nécessaires ,  craignant  que  par  autre 
lieu  on  fust  assailly,  avecques  deux  cens  arquebuziers 
arriva  au  combat,  où,  après  avoir  gaigne'  le  hault  des 
tours  et  de  la  muraille ,  feit  si  bien  son  devoir,  à  coups 
d'arquebuse  et  d'arquebuse  à  croq,  qu'il  contraignit 
les  ennemis  d'abandonner  le  boullevert,  avecques  leur 
confusion  et  perte,  car  il  mourut  des  leurs  environ 
le  nombre  de  sept  à  huict  vingts.  Le  soldat  qui  avoit 
fâict  la  menée  fut  prins,  pendu  et  estrangle';  si  est-ce 
que  tousjours  il  maintint  que  ce  qu'il  avoit  faict  estoit 
par  le  commandement  dudit  seigneur  de  Boutieres, 
pensant  prendre  les  ennemis  à  la  pipée,  mais  qu'ayant 
oublie  le  jour  que  se  devoit  faire  l'exécution ,  et 
n'ayant  pourveu  à  son  faict,  luy  en  faisoit  porter  la 
pénitence.  Toutesfois,  je  pense  asseurément  qu'il  disoit 
ces  propos  pour  alonger  sa  vie,  car  ledit  seigneur  de 
Boutieres  n'estoit  pour  avoir  mis  en  oubly  un  faict  de 
si  grande  importance. 

Le  seigneur  de  Humieres,  estant  en  Albe,  adverty 
du  hazard  auquel  avoit  esté  la  ville  de  Turin;  voyant 
aussi  la  mauvaise  volonté  en  laquelle  estoient  les  lans- 
quenets, et  estant  tombé  malade  d'une  fièvre,  la- 
quelle desja  lui  avoit  duré  sept  ou  huict  jours;  n'ayant 
homme  sur  lequel  il  se  peust  reposer,  pour  les  par- 
tialités et  querelles  qui  estoient  en  son  camp  (  car  le 
seigueur  Gesar  Fregose,  qui  avoit  charge  de  mener 

l'avantgarde ,  et  le  seigneur  Jean  Paule  de  Cere,  qui 
estoit  colonnel  de  l'infanterie  italienne ,  estoient  en 
querelle  ;  aussi  estoit  le  seigneur  Hannibal  de  Gon- 
zague,  comte  de  Lanivolare,  et  le  seigneur  de  Brissac); 
mesmes  estant  adverty  que  du  camp  impérial  estoient 
partis  six  mille  Espagnols  et  douze  cens  chevaux ,  qui 
estoient  entrez  dedans  Montcallier;  et  craingnant  que, 
pendant  qu'il  feroit  sa  demeure,  il  advint  inconvénient 
à  Turin ,  qui  estoit  assez  mal  pourveuë  d'hommes  ; 
après  avoir  laissé  dedans  Albe  le  seigneur  Jules  Ursin, 
cousin  du  seigneur  Jean  Paule,  chef  de  laditte  place, 
avecques  mille  hommes  de  pied  soubs  sa  charge,  et 
le  capitaine  Artigue  -  Dieu ,  gascon,  avec  cinq  cens 
hommes,  et  cinq  cens  estans  soubs  la  charge  du  sei- 
gneur Pierre  Strozy  ;  et  dedans  Quieras  le  seigneur 
César  Fregose,  avec  tel  nombre  d'hommes  qu'il  vou- 
lut choisir,  délibéra,  avecques  le  reste  de  l'armée,  de 
dresser  la  teste  vers  l'ennemy,  le  pensant  surprendre  à 
Montcallier.  Dequoy  le  marquis  du  Guast  adverty, 
retira  audit  lieu  de  Montcallier  tout  le  reste  de  son 
armée  qui  estoit  en  campagne  :  chose  qui  fut  cause 
de  rompre  l'entreprise  dudit  seigneur  de  Humieres, 
lequel,  ayant  esté  adverty  que  le  desseing  dudit  mar- 
quis estoit  d'aller  surprendre  Pignerol,  assez  mal  pour- 
veuë d'hommes,  considérant  que,  s'il  pouvoit  la  sur- 
prendre, il  ôsteroit  le  moyen  à  nostre  armée  de  se 
pouvoir  retirer  et  d'avoir  secours  en  gardant  le  pas  de 
Suze,  par  l'advis  des  capitaines,  au  partir  d'Albe,  le 
treiziesmejourd'aoust,  printle  chemin  de  Quieras,  et 
ce-pendant  envoya  le  comte  Francisque  de  Pontreme, 
pour  en  extrême  diligence  entrer  dedans  Pignerol, 
avecques  cent  ou  six-vingts  chevaux  légers  et  deux 

cens  arquebusiers  à  cheval ,  faisant  marcher  après  luy 
en  toute  diligence  le  colonnel  du  seigneur  Gabriel  d'A- 
rimigny  ;  puis  depescha  le  seigneur  d'Allègre  et  le  sei- 
gneur de  Lassigny,  ayant  charge  chacun  de  mille 
hommes  de  pied  françois ,  pour  entrer  dedans  Turin. 
Aussi  depescha  les  bandes  d'Aramont,  qui  estoient  de 
mille  hommes  de  pied,  pour  se  mettre  dedans  Quiers, 
outre  les  huict  cens  hommes  que  devoit  avoir  le  che- 
valier Assal,  qui  en  estoit  gouverneur.  Aussi  envoya 
dedans  Savillan  le  capitaine  Jean  de  Turin ,  ayant 
charge  de  mille  Italiens.  Et,  ayant  ainsi  pourveu  à 
toutes  les  choses  cy  dessus ,  print  son  chemin  avecques 
les  lansquenets  et  le  reste  de  son  armée ,  pour  se  reti- 
rer au  marquisat  de  Saluées ,  et  là  attendre  des  nou- 
velles du  Pxoy,  et  le  payement  de  ses  lansquenets. 

Sur  son  chemin  arriva  devant  une  petite  ville  nom- 
mée Busqué,  laquelle  ayant  faict  refus  d'obeïr,  com- 
manda faire  marcher  l'artillerie,  dont  il  estoit  mal 
equippé,  pour  en  avoir  laissé  la  pluspart  dedans  les 
places  qu'il  avoitpourveues;  mais,  après  avoir  faict  tirer 
quelques  coups  de  canon ,  le  comte  Hanibal  de  Lany- 
volare,  ne  voulant  attendre  que  la  brèche  fust  raison- 
nable, avecques  quelque  nombre  d'Italiens  qui  estoient 
soubs  sa  charge  donna  un  assault,  duquel  ils  furent 
repoussez  ;  et  fut  ledit  comte  frappé  d'une  arquebu- 
zade,  dont  il  mourut,  et  fut  son  corps  porté  à  Pi- 
gnerol. 

Noz  gens  repoussez  de  Fassault ,  et  l'armée  de  l'en- 
nemy  logée  à  Poirin,  plus  forte  que  la  nostre,  d'autant 
que  leurs  lansquenets  de  secours  estoient  arrivez ,  fut 
conclud  d'abandonner  Busqué,  et,  suivant  la  première 
délibération,  nostre  armée  print  son  chemin  à  Saluées, 

OÙ,  estant  arrivé,  y  pensant  faire  séjour,  attendant  des 
nouvelles  du  Roy,  les  lansquenets  contraignirent  le 
seigneur  de  Humieres  d'aller  à  Pignerol,  encores  qu'il 
leur  remonstrast  que  c'estoit  une  ville  qu'il  vouloit 
garder,  et  que  ,  si  l'arme'e  y  logeoit ,  on  auroit  mangé 
les  vivres  devant  qu'il  en  fust  besoin ,  et  mesme  qu'il 
y  avoit  peu  de  pain ,  et  encores  moins  de  vin  ;  mais  ils 
luy  feirent  response  qu'ils  chercheroient  du  pain,  et, 
quant  au  vin ,  ils  se  passeroient  à  boire  de  l'eau  ,  et 
qu'ils  vouloient  aller  à  Pignerol ,  attendre  leur  paye- 
ment, et  qu'ils  ne  souffriroient  que  luy  ne  l'artillerie 
les  abandonnast.  Finablement,  il  fut  contrainct  de 
leur  obeïr  et  aller  à  Pignerol ,  les  laissant  à  un  mille 
près  de  la  ville ,  sur  un  ruisseau  qui  vient  de  la  Pe- 
rouze,  où  ils  retindrent  l'artillerie  avecques  eux,  per- 
mettans  audit  seigneur  d'aller  à  la  ville.  Deux  jours- 
après ,  estant  leur  payement  arrivé ,  contraignirent  le- 
dit seigneur  de  Humieres  de  les  payer  sur  les  vieils 
l'oolles,  sans  avoir  esgard  au  petit  nombre  d'hommes 
qu'ils  estoient;  car,  de  dix  mille  payes,  ils  n'estoient 
plus  de  quatre  à  cinq  mille  hommes,  et  estoit  au- 
theur  de  tout  ce  mutinement  Hans  Ludovic  de  Lan- 
deberg,  qui  avoit  le  plus  fort  régiment,  auquel  le  duc 
n'estoit  obey,  pour  son  jeune  aage. 

Au  mesme  temps,  César  de  Naples,  gouverneur  de 
Vulpian ,  feit  entreprise  pour  surprendre  Cazelles  , 
petite  ville  de  l'obeïssance  du  Roy,  sise  mi-chemin  de 
Turin  h  Vulpian;  et,  pour  cest  effect,  marchea  avec 
huict  ou  dix  enseignes,  et  assaillit  ledit  lieu  par  trois  en- 
droits :  mais,  ainsi  que  vigoure||sement  il  assaillit, 
aussi  en  telle  vigueur  fut  il  repoussé  ;  car,  en  trois  as- 
saults  qu'il  donna,  perdit  six  ou  sept  vingts  hommes^ 

et  avecques  sa  courte  honte  se  retira ,  laissant  dedans 
les  fossez  trente  ou  quarante  eschelies.  Aussi  le  mar- 
quis du  Guast,  voyant  le  seigneur  de  Humieres  retiré  à 
PigneKol,  envoya  treise  enseignes  de  gens  de  pied  de- 
dans Siria ,  petite  ville  le  long  de  la  montagne ,  pour 
tenir  le  val  de  Suze  en  subjection,  et  empescher  à 
ceux  de  Turin  d'avoir  nouvelles  de  France.  Ce  faict , 
envoya  prendre  le  cliasteau  de  Rivolle  et  le  chasteau 
de  Villanne  ;  de  sorte  que  ceux  de  Turin  ne  pouvoyent 
avoir  nouvelles  par  ledit  val  de  Suze ,  sans  grand  ha- 
zard  et  difficulté,  ne  par  le  chemin  de  Pignerol,  d'au- 
tant qu'il  tenoit  Montcalier,  Carignan  et  Carmagnolle, 
et  estoit  le  plus  fort  en  campagne. 

Le  Roy,  après  que  le  seigneur  de  Langey  luy  eut 
faict  le  rapport  qu'avez  ouy,  l'ayant  trouvé  à  La  Gon- 
tey,  le  renvoya  en  Piémont,  pour  plusieurs  occasions. 
Lequel ,  à  son  retour,  le  vint  trouver  à  Melun,  malade 
d'une  fièvre,  le  vingt-cinquiesme  d'aoust,  et  luy  feit 
entendre  bien  au  long  comme  s'estoyent  portez  ses 
affaires  depuis  l'arrivée  du  seigneur  de  Humieres  en 
Piémont ,  et  comme  il  estoit  contrainct  d'abandonner 
la  campagne  (ainsi  qu'avez  entendu  par  cy  devant), 
aussi  la  nécessité,  tant  de  vivres  que  d'argent,  en  la- 
quelle estoyent  ceux  de  Turin;  de  sorte  que,  si  de- 
dans la  Sainct  Martin  lors  ensuyvant  ils  n'estoyent 
secourus ,  il  estoii  apparant  qu'ils  seroyent  contraincts 
d'endurer  une  extrême  famine ,  laquelle  mal-aisement 
ils  pourroient  porter  jusques  à  la  Sainct  André.  Le 
Roy,  lequel  desja  avoit  licencié  la  plus  grande  part  de 
son  armée,  se  voyant  en  hazard  de  perdre  le  Pie- 
mont,  qui  desja  luy  avoit  tant  cousté,  délibéra  de  mar- 
cher en  personne  pour  leur  donner  secours.  Et  à  ceste 

fm,  depeschea  monseigneur  le  Dauphin,  son  fils,  et 
monsieur  le  grand  maistre  de  Montmorency,  pour 
aller  devant  à  Lyon  assembler  son  armée  ;  et  feit 
acheminer  les  bandes  du  comte  Guillaume  de  Fcistem- 
berg,  aus^i  celles  du  capitaine  Nicolas  de  Rusticis, 
pour  suivre  mondit-seigneur  le  Dauphin  ;  et  manda 
la  gendarmerie  et  les  chevaux  légers  ,  lesquels  es- 
toient  ja  retirez  en  leurs  garnisons,  de  se  trouver,  le 
vingt-cinquiesme  du  mois  de  septembre ,  à  Lyon  ;  et 
puis  envoya  faire  levée  de  quatorze  ou  quinze  mille 
Suisses. 

Ayant  mis  l'ordre  cy  dessus  mentionné,  craignant 
que,  par  faulte  de  payement,  les  soldats  de  Turin  se 
mutinassent,  redepescha  le  seigneur  de  Langey  pour 
aller  trouver  monsieur  de  Humieres,  et  prendre  de 
luy  vingt-cinq  mille  escus ,  et  trouver  moyen  de  les 
mettre  dedans  Turin,  attendant  qu'il  la  vint  secourir 
plus  amplement.  Lequel  seigneur  de  Langey  vint  trou- 
ver le  seigneur  de  Humieres  à  Sesane,  qui  desja  avoit 
esté  contrainct  d'abandonner  le  Piémont ,  ayant  laissé 
dedans  Turin  le  seigneur  de  Boutieres  pour  gouver- 
neur ,  avecques  sa  compagnie  de  gensd'armes  et  quel- 
ques chevaux  légers ,  et  quatre  mille  hommes  de  pied. 
Dedans  Quieras  (comme  fay  dit),  avoit  laissé  le  sei- 
gneur César  Fregose;  dedans  Albe,  le  seigneur  Jules 
Ursin  ;  dedans  Savillan,  le  capitaine- Jean,  de  Turin  ; 
dedans  Pignerol ,  le  comte  Francisque  de  Pontreme. 
Estant  le  seigneur  de  Langey  arrivé  à  Sesane,  mon- 
sieur de  Humieres  trouva  chose  fort  difficile  de  pou- 
voir porter  lesdits  deniers ,  d'autant  que  les  ennemis 
tenoient  Bossolin,  Villane,  Sainct  Ambrois  et  Ri- 
vale, et ,  à  cause  de  la  vallée ,  qui  est  estroitte,  on  est 

contraint  de  passer  à  la  veue  desdittes  places.  Toutes- 
fois  le  seigneur  de  Langey,  craignant  que ,  par  faulte 
d'argent,  Turin  se  perdist,  se  voulut  hazarder  de  les  y 
mettre,  et  s'en  alla  à  Ours,  auquel  lieu  estoient  arres- 
tez  les  lansquenets  :  et,  pour  le  crédit  qu'il  avoit  en- 
vers eux  mesmes,  pour  avoir  esté  instrument  de  re- 
mettre le  duc  Chrestofle  de  Wittemberg  en  ses  Estats , 
les  persuada  de  retourner  quand  et  luy  jusques  à  Suze, 
dont  le  chasteau  estoit  encores  en  nostre  obéissance. 
Y  estans  arrivez,  les  Impériaux,  logez  à  Bossolin,  Vil- 
lane  et  Rivole ,  et  autres  lieux  le  long  du  val ,  esti- 
mèrent que  ce  fust  toute  l'armée  qui  tournast  la  teste 
devers  eux ,  ce  pendant  que  le  marquis  du  Guast  estoit 
avecques  son  armée  vers  Quieras,  et  abandonnèrent 
lesdittes  places  :  parquoy  ledit  seigneur  de  Langey, 
après  avoir  promesse  desdits  lansquenets  de  l'attendre 
audit  lieu  de  Suze,  mena  seulement  quand  et  luy  le 
capitaine  La  Mothc  Gondrin,  avecques  vingt -cinq 
chevaux  légers  de  sa  bande  et  bonnes  guides.  Le 
jour  de  la  Nostre  Dame  d'aoust,  entra  dedans  Turin 
avecques  l'argent,  à  la  grande  joye  du  seigneur  de 
Boutieres  et  de  tous  les  soldats  qui  estoient  dedans  5 
car  les  païsans  des  environs,  sentans  l'argent  arrivé, 
leur  portèrent  grand  refreschissement  de  vivres,  ce 
qu'ils  ne  faisoient  devant  que  l'argent  y  fust.  Puis, 
ayant  faict  la  monstre  des  gens  de  pied ,  et  faict  la  dis- 
crétion de  vivres,  se  retira,  non  sans  hazards,  par-ce 
que  les  ennemis,  ayans  eu  la  cognoissance  que  les 
lansquenets  estoient  arrestez  à  Suze,  le  vindrent  at- 
tendre sur  le  chemin ,  et  n'y  eut  qu'un  des  siens  tué  et 
deux  de  prins. 

Entre  tant  que  ces  choses  se  faisoient,  comme  j'ay 

recité,  le  marquis  du  Guast,  ayant  assemblé  son  armée 
en  Ast,  marcha  devant  la  ville  de  Quiers,  ayant  vingt- 
cinq  mille  hommes  de  pied,  trois  mille  chevaux,  et 
vingt-quatre  pièces  d'artillerie,  sçavoir  est,  douze  ca- 
nons, et  le  reste  grandes  coulevrines  et  bastardes. 
Estant  arrivé  devant  Quiers ,  qui  estoit  le  vingt-huic- 
tiesme  jour  d'aoust,  feit  diligence  de  mettre  ses  pièces 
en  batterie  pour  faire  deux  ])reches,  et  en  quatre  jours 
si  bien  diligenta ,  que  les  deux  brèches  furent  raison- 
-nables  pour  assaillir;  parquoy  il  ordonna  Fassault  aux 
deux  brèches  tout  en  un  temps ,  puis  esbanda  deux  ou 
trois  mille  hommes  avecques  eschelles,  pour  par  plu- 
sieurs endroicts  donner  l'assault., Et,  par  ce  que  dedans 
la  ville  y  avoit  peu  d'hommes,  au  regard  de  la  gran- 
deur de  la  place,  à  cause  que  les  enseignes  n'estoient 
bien  complettes  ,  mesmes  celles  du  chevalier  Assal 
(duquel  depuis  j'euz  la  charge  du  Roy  de  faire  son 
procès ,  et  fut  condamné  ;  mais  1^  Roy  luy  donna  la 
vie,  et  depuis  s'en  est  servy) ,  à  ceste  occasion  ,  les  as- 
siégez ne  peurent  soustenir  la  force  des  ennemis  ;  à 
raison  dequoy  fut  la  ville  emportée  d'assault  et  sacca- 
gée. Et  dudit  lieu,  après  y  avoir  mis  bonne  garnison, 
marcha  à  Albe.  Le  seigneur  Julles  Ursin ,  ne  voyant 
apparence  de  secours  ,  et  la  ville  n'estant  encores 
achevée  de  remparer,  ne  flancquée  en  lieu  du  monde, 
et  les  ennemis  ayans  faict  une  brèche  fort  raisonnable 
pour  assaillir,  à  laquelle  noz  gens  ne  pouvoient  venir 
pour  la  deffendre ,  à  l'occasion  de  quatre  pièces  que 
l'ennemy  avoit  mis  de  l'autre  costé  de  l'eau,  sur  une 
montagne,  qui  les  battoient  par  derrière  ;  et,  ne  voyans 
espérance  de  secours,  pour  estre  nostre  armée  re- 
tirée, feit  composition  telle,  qu'il  fut  conduit  à  Pi- 

gnerol,  et  tous  les  soldats,  les  armes  et  bagues  sauves. 
Le  marquis  du  Guast,  ayant  séjourné  deux  jours  au- 
dit lieu,  pour  y  pourveoir,  print  son  chemin  pour  aller 
assiéger  Quieras ,  qui  est  cinq  mille  au  dessus  d' Albe, 
sur  la  mesme  rivière  du  Tanare,  qui  va  descendre  eil 
Ast  et  en  Alexandrie  ;  et  est  laditte  ville  de  Quieras 
sise  sur  une  montagne  qui  n'a  qu'une  seule  avenue, 
qui  est  du  costé  du  Montdevis,  laquelle  avenue  n'a 
qu'environ  quatre  vingt  toises  de  long,  et  ne  se 
peult  par  autre  part  approcher.  Du  coste'  de  laditte 
avenue  assist  le  marquis  du  Guast  son  artillerie,  où, 
après  avoir  faict  brèche  raisonnable,  feit  donner  un 
assault  fort  furieux,  qui  fut  soustenu  par  le  seigneur 
César  Fregose ,  lequel^  comme  j'ay  dit,  estoit  demouré 
chef  en  laditte  ville  avecques  grande  asseurance  ;  et 
par  deux  fois  furent  portez  les  ennemis  du  hault  de  la 
brèche  dedans  les  fossez ,  et  dura  le  <5ombat  deux  où 
trois  heures  continuellement,  à  la  grande  perte  et 
dommage  des  assaillans.  Le  marquis  du  Guast,  cog- 
noissant  que  par  cest  endroit  il  perdoit  ses  hommes 
sans  espérance  de  rien  conquérir ,  la  nuict  sequente , 
laissant  des  pièces  pour  battre  à  laditte  brèche ,  pour 
empescher  de  la  remparer,  meit  vme  autre  bande 
d'artillerie  pour  battre  l'encoingneure  du  costé  du 
Montdevis  ;  laquelle  ayant  battue,  noz  gens,  venans  à 
la  delTencede  la  brèche,  n'estoient  veuz  par  le  flanc  ; 
de  sorte  qu'il  n'y  avoit  ordre  de  se  tenir  sur  le  rem- 
part, et  ce,  par  fàulte  que  de  bonne  heure  ledit  César  ou 
ses  ingénieux  n'avoient  faict  un  qavallier  à  laditte  en- 
congneure  pour  couvrir  ledit  flanc  et  servir  de  tra- 
verse. Parquoy  ledit  César,  Considérant  qu'il  n'y  avoit 
plus  moyen  de  tenir,  parlamenta,  et,  par  la  compo- 

sition ,  fut  conduit  en  seureté  avec  tous  les  soldats , 
bagues  sauves,  jusques  au  lieu  oii  estoit  le  seigneur 
de  Humieres  et  le  camp  du  Roy. 

Apres  la  prise  de  Quieras,  le  marquis  dressa  son 
chemin  pour  aller  assiéger  Pignerol,  espérant  que, 
s'il  la  pouvoit  mettre  entre  ses  mains ,  et  fortifiant 
le  Pas  de  Suse,  il  mettroit  Turin  en  impossibilité 
d'estre  secouru,  et,  par  ce  moyen,  leveroit  l'occa- 
sion aux  François  de  plus  passer  en  Italie.  Estant  sur 
son  chemin  de  Pignerol ,  passant  près  Savillan ,  en- 
voya sommer  le  capitaine  Jean  de  Turin  de  remettre 
la  place  entre  ses  mains  ;  lequel  luy  feit  response  d'a- 
voir promis  de  la  garder  au  nom  du  Pxoy,  et  que,  là  où 
il  auroit  prins  les  autres  places  de  Piémont ,  venant 
à  luy,  il  seroit  tresbien  recueilly.  Le  marquis,  cognois- 
sant  que  de  s'amuser  là  ce  seroit  temps  perdu,  et  que, 
prenant  Pignerol ,  Savillan  ne  se  pouvoit  garder , 
pour  n'avoir  moyen  d'estre  envitaille'e,  passant  outre, 
suivit  son  chemin  de  Pignerol ,  duquel  lieu  le  seigneur 
de  Humieres  se  retirant  à  Sesane,  ayant  laissé  le  comte 
Francisque  de  Pontreme,  lieutenant  du  Roy,  avec 
cinq  mille  hommes  de  pied  italiens.  Laditte  ville  de 
Pignerol  est  une  grande  ville  vague ,  laquelle ,  pour 
l'estrangeté  de  l'assiette,  estant  en  montagnes  et  vallées, 
avoit  esté  auparavant  estimée  n'y  avoir  moyen  de  la 
fortifier:  toutesfois,  le  comte  Guy  de  Rangon,  par 
l'advis  de  plusieurs  fortifîcateurs ,  et  mesme  d'un  Boul- 
lenois  nommé  Hieronyme  Marin ,  y  avoit  si  bien  faict 
travailler,  qu'y  arrivant,  le  marquis  trouva,  par  l'ad- 
vis de  ses  capitaines,  qu'il  n'estoit  raisonnable  de  l'as- 
saillir par  force;  parquoy  délibéra  de  l'affamer,  et, 
pour  cest  effect,  se  logea  en  l'abbaye  qui  est  sur  le 

cliemiii  Je  La  Perouze,  et  le  reste  de  son  arme'e  tout 
à  Tentour  de  la  ville  ;  de  sorte  qu'il  estoit  malaisé  ou 
bien  impossible  d'y  entrer  vivres  :  vray  est  qu'ordinai- 
rement ceux  de  dedans  faisoient  de  l)elles  saillies  sur 
le  camp  impérial,  ne  le  laissant  en  repos  jour  ne 
îmict. 

Vous  avez  ouy  cy  devant  comme  nostre  armée , 
estant  si  belle  et  gaillarde ,  estoit  devenue  inutile  par 
les  mutinemens  des  lansquenets  et  la  faulte  d'obéis- 
sance; et  le  principal  autheur  desdittes  rebellions 
estoit  le  capitaine  Hans  Ludovic  de  Landeberg,  l'un 
des  principaux  colonnels  du  duc  de  Wittemberg.  Ice- 
luy  Ludovic  ,  entre  autres  choses,  avoit  outragé  le  sei- 
gneur de  Borran ,  commissaire  ordinaire  de  la  guerre, 
pour  avoir  faict  son  office ,  et  mesme  avoit  mis  la  main 
sur  l'espée  contre  le  seigneur  de  Humieres,  lieute- 
nant gênerai  pour  le  Roy,  dont  on  n'avoit  sceu  avoir 
la  raison ,  pour  estre  trop  bien  accompagné  ;  mais  en 
ce  temps  que  les  ennemis  arrivèrent  devant  Pignerol, 
ledit  Ludovic  fut  arresté  prisonnier  à  Lyon,  oii,  après 
son  procès  faict,  eut  la  teste  couppée  sur  un  escliaf- 
fault ,  au  lieu  de  la  grenette. 

Le  Roy,  lequel  en  toute  diligence  faisoit  marcher 
son  armée,  arriva  à  Lyon  environ  le  sixiesme  jour 
d'octobre,  et,  estant  adverty  que  le  marquis  du  Guast, 
sentant  l'armée  du  Roy  se  préparer  pour  passer  en 
Piémont ,  avoit  faict  retirer  tous  les  vivres  de  la  plaine 
dedans  les  places  fortes ,  et  ce  qu'il  n'avoit  peu  retirer 
l'avoit  faict  gaster,  espérant  par  ce  moyen  empescher 
le  passage  du  Roy  pour  la  faulte  de  vivres,  et  avoit 
envoyé  César  de  Naples,  pour,  avecques  dix  mille 
hommes ,  fortifier  et  garder  le  pas  de  Suze ,  lequel  y 

faisoit  toute  extrême  diligence  ;  le  Roy,  pour  remediei 
à  ce  que  son  armée  n'eust  faulte  de  vivres,  feit  assem- 
bler tous  les  mullets,  mulles,  asnes,  jumens  et  autres 
bestes  de  charge  de  tous  les  païs  de  Dauphiné ,  d'Au- 
vergne ,  Forest,  Beaujollois,  Bombes,  Lyonnois  et 
Provence,  et  d'une  partie  de  Languedoc,  pour  porter 
farines  et  autres  vivres  en  telle  abondance ,  que  cela 
peust  suffire  pour  son  armée;  et,  estant  délibéré  luy- 
mesme  en  sa  pei^onne  de  passer  en  Italie ,  et  ne  vou- 
lant laisser  son  royaume  despourveu  durant  son  ab- 
sence, depeschea  monseigneur  Charles,  duc  d'Orléans, 
son  fils  puisné,  son  lieutenant  gênerai  en  Picardie, 
Normandie,  Paris  et  Isle  de  France,  et  autres  païs 
circonvoisins;  et,  pour  la  jeunesse  dudit  prince,  qui  n'a- 
voit  encores  grande  expérience  du  maniement  des 
affaires,  luy  bailla  pour  l'accompagner  et  conseiller, 
le  cardinal  du  Bellay.  En  Bourgongne  et  Champagne 
renvoya  le  duc  de  Guise;  en  Guienne  et  Languedoc, 
le  roy  Henry  de  Navarre  j  en  Bretagne ,  le  seigneur 
de  Chasteaubriant. 

Le  Roy,  après  avoir  pourveu  aux  choses  cy  dessus 
déclarées ,  ordonna  monseigneur  le  Dauphin  pour 
marcher  devant  avec  l'armée,  et  avec  luy  le  grand 
maistre  de  Montmorency,  par  le  conseil  duquel  toutes 
choses  sefaisoient,  et  pour  maistre  d'artillerie,  le  sei- 
gneur de  Burie  ,  ayant  quatre  enseignes  de  gens  de 
pied  soubs  sa  charge  ;  et  au  seigneur  de  Monte jean 
donna  charge  de  dix  mille  hommes  de  pied  françois  : 
et,  par-ce  que  le  seigneur  d'Annebault,  qui  avoit  esté 
prins  prisonnier  devant  Terouenne ,  estant  gênerai  de 
la  cavailerie  légère,  n'estoit  encores  retourné  de  pri- 
son, donna  sa  charge  de  gênerai;  en  son  absence,  au 

seigneur  César  Fregose.  Et  devoit  y  arriver  jusques  à 
quatorze  cens  hommes  d'armes,  et  quatorze  mille 
Suisses  dont  il  avoit  envoyé  faire  levée,  pour,  passans 
à  Genesve  et  à  Chambery,  se  venir  joindre  à  nostre 
armée  à  Grenoble  et  aux  environs.  Et  délibéra  de 
faire  séjour  audit  lieu  de  Lyon  quelques  jours  après 
le  partement  de  mondit-seigneur  le  Dauphin,  pour 
faire  acheminer  les  compagnies  qui  n  estoient  encores 
arrivées,  venant  de  Picardie,  Normandie,  Bretaigne, 
Champagne  et  autres  païs  loingtains. 

Environ  le  dixiesme  jour  d'octobre ,  partit  mondit 
seigneur  le  Dauphin  de  Lyon ,  prenant  le  chemin  de 
Grenoble  et  d'Ambrun  ;  et  arrivé  qu'il  fut  à  Briançon, 
trouvai  ledit  seigneur  de  Humieres ,  et  de  Maugeron  , 
lieutenant  du  Roy  en  Dauphiné  en  l'absence  de  mon- 
sieur de  Sainct  Paul ,  avec  deux  ou  trois  mille  légion- 
naires du  païs  de  Dauphiné,  et  les  reliques  de  l'armée 
du  seigneur  de  Humieres ,  sçavoir  est ,  les  bandes  qui 
estoient  sorties  d'Albe  et  de  Quieras  par  composition^ 
ainsi  quavez  entendu,  lesquelles  estans  joinctes  avec 
le  régiment  d'environ  huict  mille  lansquenets  du  comte- 
Guillaume  ,  marcha  jusques  à  Ours,  attendant  le  reste 
de  son  armée.  Estant  arrivé  audit  lieu  d'Ours  (  qui  est 
à  quatre  lieues  de  Briançon  et  à  quatre  de  Suze ,  au- 
quel lieu  se  dévoient  rendre  les  gens  de  cheval,  qui  ar- 
rivèrent de  jour  à  autre  à  la  file),  monsieur  le  grand 
maistre  de  Montmorency,  avecques  l'advis  des  capi- 
taines ,  entreprint  d'aller  à  Essilles  avecques  une  par- 
tie de  l'armée ,  laissant  le  reste  à  Ours  avec  monsei- 
gneur le  Dauphin,  pour  recognoistre  la  contenance 
de  l'ennemy,  et  tenter  fortune  s'il  y  auroit  moyen  de 
forcer  le  pas  de  Suze,  pour,  selon  ce  qu'il  cognois- 

troit,  en  advertir  mondit-seigneui  le  Dauphin,  pour  le 
suivre  ;  auquel  lieu  estant  arrivé,  marcha  avec  quel- 
que cavallerie  d'escorte  pour  luy  -  mesme  visiter  la 
fortification  du  passage,  laquelle  estoit  à  un  mille 
deçà  Suze ,  à  un  destroict  de  la  descente  de  la  mon- 
tagne venant  de  Chaumont  à  Suze,  lequel  Chaumont 
est  le  dernier  village  séparant  le  Dauphine'  du  mar- 
quisat de  Suze.  Estant  arrivé  sur  un  hault  duquel  il 
pouvoit  considérer  laditte  fortification ,  cognent  que 
sur  deux  petites  montagnes  tenans  les  deux  costez 
dudit  destroict,  les  ennemis  avoient  faict  deux  bas- 
tions, et,  entre  les  deux,  une  grande  et  profonde  tren- 
chée,  bien  remparée,  de  sorte  que  les  hommes  y 
estoient  à  couvert ,  et  bien  flanquée  desdits  deux  bas- 
tions ',  mais  il  cognent  que,  gaignant  deux  autres  mon- 
tagnes plus  eminentes  que  celles  où  estoient  les  forti- 
fications des  ennemis ,  à  coups  d'arquebuse ,  on  leur 
pourroit  commander  et  leur  faire  abandonner  leurs 
fortifications. 

Ayant  recogneu  ce  qu'il  avoit  désir  de  veoir,  se  re- 
tira à  Essilles,  et  advertit  monseigneur  le  Dauphin 
qu'il  eust  à  marcher  jusques  audit  lieu  de  Essilles, 
pour  le  soustenir,  parce  qu'il  estoit  délibéré  de  partir 
devant  le  jour  pour  tenter  s'il  pourroit  forcer  le  pas. 
A  l'heure  qu'il  avoit  délibéré,  il  partit,  ayant  en  sa 
compagnie  les  bandes  du  comte  Guillaume,  et  mille 
ou  douze  cens  soldats  françois,  de  ceux  qui  estoient 
retournez  de  Piémont,  et  deux  ou  trois  mille  légion- 
naires de  Dauphine,  par  ce  que  le  reste  de  l'armée, 
tant  de  pied  que  de  cheval,  n' estoit  encores  arrivé; 
ce  qu'il  ne  voulut  attendre ,  craignant  que ,  tempori- 
sant, l'ennemy  eust  plus  grand  moyen  de  se  fortifier- 

De  gens  cle  cheval  n'avoit  qu'environ  quatre-vingts  ou 
cent  chevaux  légers,  soubs  la  charge  de  monsieur  de 
Brissac,  y  estant  en  personne  pour  les  conduire,  et 
quelques  gentilshommes  qui  avoient  prins  les  de- 
vans,  ayans  laisse  derrière  leur  equippage.  Avec  ceste 
trouppe,  mondit-seigneur  le  grand  maistre  arriva  au  lieu 
de  Chaumont,  où  il  ordonna  de  la  forme  de  marcher, 
qui  fut  telle  :  à  sa  main  droitte,  tenant  le  pendant  delà 
montagne ,  ordonna  de  marcher  le  comte  Guillaume 
de  Fustemberg  avecques  ses  bandes,  luy  commandant; 
de  desbander  mille  ou  douze  cens  arquebusiers ,  pour 
gaigner  le  dessus  du  bastion  qu' avoient  faict  les  enne- 
mis sur  sa  main  droitte  ;  sur  sa  main  gauche,  ordonna 
le  capitaine  Artigue-Dieu  et  le  capitaine  Rat,  avec 
autres  capitaines  françois  et  gascons  ;  et  lui  marcha 
par  le  milieu  avec  le  reste  des  hommes  qu'il  avoit. 
Le  capitaine  Artigue-Dieu,  et  autres  françois  et  gas~ 
Tcons  estans  mieux  engambes  que  les  lansquenets, 
^aignerent  le  dessus  du  bastion  de  main  gauche,  le- 
Tjuel  commandoit  au  passage  plus  que  l'autre,  pour 
estre  plus  prochain,  de  sorte  que  dudit  bastion  on 
■tiroit  de  poincte  en  blanc  à  coups  d'arquebuse  dedans 
le  passage,  et  le  forcèrent  devant  que  les  lansquenets 
arrivassent  au  leur.  Les  ennemis,  se  voyans  comman- 
dez de  hault  à  bàs,  et  le  capitaine  Gavaret,  lieutenant 
de  L' Artigue-Dieu,  avoir  desja ,  à  la  faveur  de  nostro 
arquebouserie ,  gaigné  le  bastion  et  taillé  en  pièces 
ceux  qui  ne  s'estoient  peu  sauver  à  la  fuitte,  aban- 
donnèrent le  passage,  et  se  meirent  à  vau  de  roupte; 
lesquels  mondit-seigneur  le  grand  maistre,  ayant  à  sa 
queue  monseigneur  le  Dauphin  pour  le  soustenir^ 
suivit  de  si  près,  qu'ils  n'eurent  loisir  de  s'arrestcr  à 

Suze,  où  fut  prins  la  pluspart  de  leur  bagage;  et  furent 
suivis  jusques  à  deux  mille  par-delà.  Vous  pouvez  es- 
timer le  traittemént  qu'eurent  ceux  qui  demourerent 
sur  la  queue  ;  car  ceux  qui  fuyent  trouvent  tousjours 
qui  les  chasse  :  et  si  nous  eussions  eu  deux  cens 
hommes  d'armes  ou  quatre  ou  cinq  cens  chevaux  lé- 
gers pour  les  amuser  à  l'escarmouche,  attendant  l'ar- 
rive'e  de  noz  lansquenets ,  j'estime  que ,  de  dix  mille 
hommes  qui  pouvoient  estre,  peu  se  fussent  sauvez 
pour  dire  des  nouvelles  aux  autres^ 

Monseigneur  le  Dauphin  et  monsieur  le  grand 
maistre,  ayans,  contre  l'espérance  de  plusieurs,  forcé 
un  pas  si  malaisé,  si  bien  pourveu  d'hommes  et  si 
bien  fortifié,  pour  estre  leurs  gens  travaillez  ,  conclu- 
rent de  se  loger^pour  ceste  nuict,  en  un  lieu  qui  est 
mi-chemin  de  Suze  et  du  Bossolin ,  à  l'entrée  du  val  ; 
et  fut  advisé  par  monseigneur  le  Dauphin ,  avecques 
le  conseil  de  monsieur  le  grand  maistre  et  autres  ca- 
pitaines, de  temporiser  un  jour,  attendant  l'artillerie, 
gendarmerie,  chevaux  légers  et  gens  de  pied,  qui  ve- 
noient  à  la  file,  par-ce  que  dedans  le  chasteau  de 
Suze  estoient  demourez  deux  cens  Espagnols  qu'on 
ne  vouloit  laisser  derrière,  craignant  qu'ils  ne  don- 
nassent empeschement  à  noz  vivres. 

Le  Roy,  qui  desja  estoit  party  de  Grenoble ,  dési- 
rant luy-mesme  se  trouver  au  combat,  marcha  jus- 
ques à  Ambrun.  Le  marquis  du  Guast,  lequel  tenoit 
Pignerol  assiégé  en  grande  nécessité  de  vivres,  adverty 
de  la  delFaicte  de  César  de  Naples,  leva  son  siège  et 
se  retira  à  Piivole  avec  toutes  ses  forces ,  pensant  audit 
lieu  nous  faire  teste.  Le  seigneur  de  Burie,  lequel 
avoit   charge   de    l'artillerie,    estant   arrivé  à   Suze 

avecques  son  eqiiippage,  après  l'avoir  plante  devant 
ledit  chasteau  de  Suze ,  et  tire  une  vole'e  de  deux  ca- 
nons, ceux  de  dedans  se  rendirent  à  sa  discrétion,  qui 
fut  telle,  qu'on  les  envoya  sans  armes  et  en  chemise. 
Monseigneur  le  Dauphin ,  estant  l'artilkrie  arrive'e  et 
ke  reste  de  son  armée,  hors  mis  les  Suisses,  qui  vendent 
à  la  file ,  desquels  estoit  capitaine  gênerai  le  comte  de 
Tende ,  marcha  à  Sainct  Antoine ,  et  de  la  à  Villane , 
espérant  y  trouver  le  marquis  du  Guast  pour  le  corn- 
batre ,  lequel  estoit  logé  à  Rivole  ;  mais  ledit  marquis, 
sçachant  nostre  armée  avoir  dressé  son  chemin  droict 
à  luy,  ne  voulut  attendre  le  hazart,  et  se  retira  vers 
Montcalier,  où,  au  bout  du  pont  de  deçà,  il  se  logea  : 
parquoy,  monseigneur  le  Dauphin  et  monsieur  le 
grand  maistre  ne  voulurent  passer  outre  Villane ,  que 
premièrement  ils  n'eussent  mis  en  leur  obéissance  le 
chasteau  dudit  lieu ,  afm  de  faire  le  chemin  libre.  Le- 
dit chasteau  est  assis  sur  la  poincte  d'une  montagne, 
chose  qui  donnoit  grande  espérance  à  ceux  de  dedans 
que  ne  pourrions  loger  nostre  aitillerie  en  lieu  dont 
on  les  sceust  battre;  mais  monsieur  le  grand  maistre, 
après  avoir  bien  revisité  les  environs,  trouva  une  autre 
petite  montagne  quasi  esgalle  à  celle  du  chasteau  ,  du 
costé  qui  tire  à  Sainct  Michel.  Vray  est  qu'il  y  avoit 
ïbing,  et  qu'il  estoit  malaisé  d'y  monter  l'artillerie 
n'a  beufs  n'a  chevaux  ;  toutesfois ,  avec  des  cordages 
et  avecques  l'ayde,  tant  des  Suisses  que  lansquenets, 
à  force  de  bras,  il  feit  guinder  deux  canons;  puis  en- 
voya sommer  ceux  du  chasteau,  qui  pouvoient  estre 
deux  cens  Espagnols ,  lesquels  ayans  faict  refus  de 
rendre  la  place ,  en  toute  diligence  feit  tirer  l'artille- 
rie, laquelle  en  peu  d'heure  feit  brèche,  par  ce  que 

la  place  n'estoit  remparée,  et  navolent  les  assiégez 
moyen  de  la  remparer,  pour  n'avoir  dedans  laditte 
place  fumiers  ne  terre ,  à  raison  qu'elle  est  sise  sur 
une  roche.  Les  ennemis,  ne  voyans  moyen  de  se  cou- 
vrir ,  demandèrent  à  parlamenter  ;  mais  ce  fut  trop 
tard,  car,  ce  pendant,  les  gens  de  pied  françois,  les 
voyans  estonnez  à  l'opposite  de  la  brèche ,  montèrent 
contremont  le  rocher,  et  avec  eschelles  entrèrent  de- 
dans, et  taillèrent  en  pièces  ce  qui  se  trouva,  hors 
mis  le  capitaine  et  l'enseigne,  qui  furent  prins  en  vie, 
lesquels  monsieur  le  grand  maistre  list  pendre  et 
estrangler,  pour  donner  exemple  aux  autres  de  n'estre 
si  téméraires  d'attendre  dedans  une  meschante  place 
une  armée  françoise  descendant  en  sa  première  fu- 
reur. 

Apres  que  le  chasteau  fut  entre  noz  mains,  et  qu'on 
eut  pourveu  à  la  garde  d'iccluy,  la  veille  de  Tous- 
saincts  marcha  nostre  arme'e  à  Rivole,  auquel  lieu 
nous  sejournasmes  deux  jours,  et  logeasmes  où  le  camp 
impérial  avoit  campé  les  jours  precedans,  lequel, 
sentant  que  monseigneur  le  Dauphin  marclioit  en  telle 
diligence,  l'avoit  abandonné,  et  s'estoit  retiré  à  Mont-' 
calier,  comme  cy  devant  est  dit  ;  et  fut  le  deslogement 
des  ennemis  si  soudain ,  qu'ils  n'eurent  loisir  de  gaster 
les  vivres  qui  estoient  dedans ,  et  laissèrent  tous  leurs 
malades  h  nostre  miséricorde.  Audit  lieu  de  Rivole 
s'assembla  le  reste  de  nostre  armée ,  hors  mis  quatre 
ou  cinq  mille  Suisses ,  qui  n'estoient  encores  arrivez» 
Ce  nonobstant,  fut  mis  en  délibération  des  capitaines, 
sçavoir  le  chemin  qu'on  devoit  tenir,  ou  de  suivre 
Tennemy,  ou  de  prendre  le  chemin  de  Vulpian,  Che- 
vas  et  Vercel ,  ausquels  lieux  se  pourroit  faire  quelque 

bonne  exécution,  trouvant  les  places  despourveuès , 
lesquelles  malaise'ment  Fennemy  pouvoit  secourir, 
estans  ses  forces  deTautre  costé.  En  fin,  fut  conclu  d'al- 
ler loger  à  Grouillas ,  qui  estoit  lieu  à  propos  pour 
prendre  l'un  et  l'autre  chemin ,  et  est  petite  ville  à 
trois  mille  de  Turin  et  trois  de  Montcalier,  où  s'es- 
loit  retiré  le  camp  impérial,  par-ce  qu'estant  audit 
lieu  de  Grouillas,  on  auroit  moyen  de  faire  conduire 
des  bleds  dedans  Turin ,  des  petits  forts  des  environs , 
ausquels  en  avoit  grande  abondance ,  et  là  faire  faire 
la  munition  de  pain  poLir  suivre  nostre  camp,  par-ce 
que  c'estoit  lieu  fort  propre  pour  cest  elFect,  quelque 
chemin  que  nous  voulsissions  prendre. 

Estans  logez  audit  lieu  de  Grouillas,  noz  chevaux 
légers  feirent  rapport  que  l'ennemy  estoit  campe  au 
deçà  du  Pau,  vis  à  vis  de  Montcalier,  ayant  toutes- 
fois  le  pont  à  son  doz  pour  se  letirer  quand  bon  luy 
sembleroit.  Apres  lequel  advertissement,  fut  conclu  de 
tourner  la  teste  droict  à  l'ennemy,  et  luy  donner  la 
bataille,  ou  bien  le  contraindre  de  repasser  le  Pau 
honteusement;  et,  pour  cest  e[Iiect,fut  mise  nostre  ar- 
me'e  en  campagne ,  et  fut  mande'  au  capitaine  Martin 
du  Bellay  (lequel  avoit  esté  laissé  à  Rivole  avec  sa 
compagnie  et  deux  enseignes  de  gens  de  pied  françois, 
pour  attendre  une  grande  part  des  Suisses,  qui  ve- 
noient  à  la  file ,  et  là  en  faire  une  masse  pour  les  me- 
ner là  part  qu'il  luy  seroit  mandé)  qu'il  eust  à  mar- 
cher avec  saditte  compagnie  et  lesdits  Suisses ,  droict 
à  la  plaine  de  Montcalier,  laissant  dedans  Rivole  les 
deux  enseignes  de  gens  de  pied  françois,  pour  la  garde 
du  passage.  Ce  pendant  que  ledit  du  Bellay  marchoit 
avecques  quatre  mille  Suisses,  monseigneur  le  Dau- 

pbin  et  monsieur  le  grand  maistre  estoient  desja  ar- 
rivez à  la  plaine,  et  avoient  jette'  leurs  batailles,  tant 
de  cheval  que  de  pied,  en  la  forme  qu'ils  estoient  dé- 
libérez de  combatre ,  et  noz  chevaux  légers  avoient 
attaqué  l'escarmouche  avecques  les  leurs,  entre  le 
Pau  et  noz  batailles ,  à  laquelle  y  eut  beaucoup  des 
leurs  tuez ,  et  quelques  uns  prins,  et  peu  des  nostres; 
entre  autres,  y  fut  blesse'  des  nostres,  d'un  coup  de 
lance,  le  seigneur  d'Aussun,  capitaine  de  deux  cens 
chevaux. 

Ce-temps  pendant,  noz  batailles  marchoient  gail- 
lardement; dequoy  Tennemy  estonne',  ne  se  sentant 
suffisant  pour  soustenir  nostre  effort,  passa  le  pont, 
faisant  tousjours  entretenir  l'escarmouche  pour  cou- 
vrir sa  retraitte,,  et  laissant  deçà,  pour  le  soustenir, 
mille  ou  douze  cens  arquebousiers  et  quelques  pic- 
quiers;  dequoy  monseigneur  le  Dauphin  et  monsieur 
le  grand  maistre  ayans  la  cognoissance ,  depescherent 
quelque  nombre  de  gendarmerie  et  de  gens  de  pied, 
pour  les  prendre  à  demy  passez,  chose  qui  leur  fut 
empesclie'e ,  à  l'occasion  d'une  trenchée  qu'ils  avoient 
faicte,  pleine  d'eau  et  bien  flanquée,  de  sorte  qu'on 
ne  les  pouvoit  enfoncer.  Estant  le  marquis  repassé  le 
Pau  avec  son  armée,  ceux  qu'il  avoit  laissé  pour  le 
soustenir,  feirent  le  semblable ,  rompans  le  pont  après 
eux,  ayans  craincte  d'estre  suivis;  si  est-ce  qu'ils  ne 
sceurent  si  bien  faire  ,  qu'il  n'y  en  eust  de  prins  et  de 
tuez  de  ceux  qui  estoient  demourez  sur  la  queiie. 

En  l'armée  du  Roy  y  avoit  de  gendarmerie  la  com- 
pagnie de  monseigneur  le  Dauphin  ,  de  cent  hommes 
d'armes ,  conduitte  par  le  seigneur  de  Humieres ,  son 
lieutenant;  celle  de  monsieur  le  grand  maistre,  cent, 

conduitte  par  le  seigneur  de  La  Guiche,  son  lieute- 
nant; le  mareschal  d'Aubigny,  cent  hommes  d'armes 
escossois  ;  le  seigneur  de  Montejean ,  cent  ;  la  compa- 
gnie du  seigneur  de  Beaumont  Brisay,  cinquante  ;  le 
seigneur  de  Bonneval,  cinquante;  le  duc  de  Mont- 
pensier,  cinquante;  le  seigneur  Jean  Paule,  soixante; 
le  baron  de  Curton,  cinquante;  le  duc  de  Nevers, 
cinquante;  le  seigneur  de  La  Fayette,  cinquante;  le 
seigneur  de  La  Ferté  aux  Ongnons,  cinquante;  et 
plusieurs  autres  compagnies,  dont  je  seroy  trop  pro- 
lixe de  les  nommer.  Aussi  y  estoit  le  duc  de  Vendo- 
mois,  pour  accompagner  monseigneur  le  Dauphin, 
mais  estoit  sa  compagnie  démo  urée  en  Picardie. 

Monseigneur  le  Dauphin  et  monsieur  le  grand 
maistre,  voyans  l'ennemy  estre  repassé  le  Pau ,  déli- 
bérèrent d'aller  passer  à  Carignan,  auquel  lieu  ils 
pourroient  refaire  le  pont ,  s'ils  le  trouvoient  rompu , 
sinon  passeroient  un  gué  qui  estoit  au  dessoubs  dudit 
pont;  et,  pour  cest  effect,  après  avoir  laissé  bon  nom- 
bre d'hommes  au  bout  de  deçà  du  pont  de  Montcalier, 
pour  empescher  que  l'ennemy  ne  repassast,  estant 
desja  le  soleil  couché,  allèrent  loger  à  La  Loge  et  à 
Carpenay,  et  lendemain  à  Carignan,  auquel  lieu  ils 
firent  refaire  le  pont.  La  nuict,  quelques  uns  de  Mont- 
calier qui  portoient  affection  aux  François,  passèrent 
deçà  l'eau,  et  trouvans  le  seigneur  de  Langey  et  au- 
tres en  sa  compagnie,  luy  feirent  entendre  que  le 
marquis  estoit  deslogé  dés  le  soir,  et  s'estoit  retiré  à 
Quiers  avec  toutes  ses  forces,  ayant  laissé  vingt-cinq 
ou  trente  mille  sacs  de  bled ,  lesquels  il  avoit  amassé 
sur  le  plat  païs  des  environs,  soubs  espérance  de  se 
fermer  là  pour  nous  attendre.  Laquelle  chose  enten- 

due  parle  seigneur  de  Langey,  avec  eschelles,  portes, 
clayes,  et  autres  choses,  trouva  façon,  luy  deuxiesme, 
de  passer  vers  Montcalier ;  et,  arrivé  qu'il  fut,  tous 
les  citadins  vindrent  au  devant  de  luy  ;  lesquels,  eu 
grande  et  accélérée  diligence,  rabillerent  le  pont,  si 
qu'avant  qu'il  fust  jour,  tous  les  soldats  que  monsei- 
gneur le  Dauphin  avoit  laissé  à  la  garde  de  la  ri- 
vière, furent  dedans  la  ville,  sans  faire  tort  aux  cita- 
dins ;  ce  qu'incontinant  ledit  seigneur  de  Langey  fist 
sçavoir  à  monseigneur  le  Dauphin  et  à  mondit-sei- 
gneur  le  grand  maistre,  lesquels,  ayans  cest  adver- 
tissement,  firent  passer  leur  armée  à  Garignan  la  ri- 
vière, et  allèrent  camper  à  Villedestellon ,  esperans 
encores  trouver  le  marquis  du  Guast  à  Quiers  ;  mais 
il  n'y  estoit  plus ,  car,  dés  qu'il  fut  arrivé ,  il  s'en  alla 
à  Ast,  laissant  quatre  mille  hommes  dedans  Quiers, 
et  pour  chef  dom  Antoine  d'Arragon,  son  beau-frere. 
Farquoy  noz  gens  coururent  de  toutes  parts,  sans 
trouver  personne  qui  les  contredist,  et  prindrent  Poi- 
rin,  Rive  de  Quiers,  Villeneufve-d'Ast ,  Montafye, 
Antignan,  et  tous  les  petits  forts  jusques  aux  portes 
d' Ast ,  de  Quieras ,  d' Albe  et  de  Fossan  ;  et  par  tous 
les  petits  forts  meirent  gens  pour  les  garder,  par  -  ce 
que  tous  les  bleds  du  pais  estoient  retirez  dedans  les- 
dits  forts:  qui  fut  un  grand  soulagement  pour  envitail- 
1er  nostre  camp  et  noz  places.  Aussi  monsieur  le  grand 
maistre  envoya  le  présidant  Poyet,  et  autres  muni- 
tionaires,  à  Montcalier,  pour  faire  mener  les  bleds  y 
estans,  à  Turin,  tant  par  eau  que  par  terre  ;  de  sorte 
qu'en  peu  de  jours  il  y  eut  bleds  et  vins  pour  un  an. 
Ce  pendant,  y  avoit  ordinairement  escarmouches  de- 
vant Quiers,  et  estoit  nostre  camp  à  Villedestellon, 

car  le  Roy  avoit  mandé  à  mondit-seigneur  le  grand 
maistre  qu'ayant  passé  le  Pau ,  il  n  eust  à  passer  outre , 
qu'il  ne  fust  arrivé. 

I.e  Roy,  estant  à  Briançon ,  délibéra  de  passer  la 
montagne  pour  suivre  son  armée,  et ,  par-ce  qu'il  estoit 
mal -accompagné,  d'autant  qu'il   avoit  tout  envoyé 
après  monseigneur  le  Daupîiin,  son  fds,  et  qu'il  sça- 
voit  que  le  capitaine  Martin  du  Bellay  estoit  retourné 
à  Rivole,  au  partir  de  la  plaine  de  Monlcalier,  pour 
l'escorte  du  passage ,  luy  manda  qu'il  eust  à  le  venir 
trouver,  avec  sa  compagnie,  au  Bossolin,  à  la  descente 
de  la  montagne ,  pour  luy  faire  escorte ,  et  qu'il  eust 
à  envoyer  gens  le  long  de  la  rivière  de  la  Douaire,  h 
ce  que  ceux  de  Vulpian  sur  les  chemins  ne  luy  don- 
nassent alarme ,   que  premièrement  il  n'en  fust  ad- 
verty  :    ce  que  fist  ledit  du  Bellay,  et  alla  trouver 
le  Roy  audit  Bossolin ,  quelques  jours  devant  la  festc 
Sainct  Martin  ;  et  estoit  le  R^oy  accompagné  du  cardi- 
nal de  Lorraine ,  du  comte  de  Sainct  Paul ,  et  autres 
plusieurs  gros  personnages.  Partant   dudit  Bossolin , 
ledit  seigneur  vint  disner  à  Sainct  Antonin ,  le  long  de 
la  montaigne ,  assez  près  de  Sainct  Ambrois  ;  et  après 
disner,  passant  par  dedans  Villane,  vint  coucher   h 
Javan,  auquel  lieu  il  trouva  le  seigneur  de  La  Ferté 
aux  Oingnons  avec  sa  compagnie ,  envoyé  par  mon- 
sieur Le  grand  maistre  pour  accompagner  le  Roy.  Dudit 
Javan,  print  lendemain  le  chemin  de  Carignan,  et  sur 
ledit  chemin  rencontra  la  compagnie  du  duc  de  Mont- 
pensier  et  celle  des  Escossois,  qui  venoient  pareille- 
ment pour  luy  faire  escorte.  Estant  arrivé  à  Carignan, 
vint  devers  luy  monseigneur  le  Dauphin  et  monsieur 
le  grand  maistre,  pour  conclure  avec  Sa  Majesté  c^ 

qui  estoit  à  faire.  Auquel  lieu  estans  ensemble,  leur 
vindrent  nouvelles  comme  ceux  de  Vulpian  ,  par  ce 
qu'il  n'y  avoit  point  de  cavallerie  à  Rivole  ny  Vil- 
lane ,  couroient  le  val  de  Suze ,  et  faisoient  beau- 
coup de  dommage  à  ceux  qui  suivoient  le  camp;  par- 
quoy  fut  soudain  redepesché  le  capitaine  Martin  du 
Bellay  pour  y  aller  :  lequel ,  arrivant  à  Rivole ,  oyant 
l'alarme  comme  ceux  de  Vulpian  avoient  destroussé, 
près  Sainct  Antoine,  cinq  ou  six  mullets  chargez  d'ar- 
gent pour  le  payement  de  l'armée,  et  amenoient  ledit 
argent  et  les  mullets,  sans  descendre,  passa  la  Douaire, 
coupant  le  chemin  de  Vulpian,  et  vint  si  bien  à  pro- 
pos, qu'à  trois  mille  près  de  Vulpian,  il  attaignit  les 
Impériaux ,  lesquels,  s'estans  mis  à  la  fuitte,  abandon- 
nèrent les  mullets,  amenans  seulement  les  trésoriers, 
sans  jamais  avoir  eu  loisir  de  rompre  les  balles.  Ce 
voyant,  ledit  seigneur  du  Bellay  ne  s'amusa  à  chasser 
les  ennemis,  mais  seulement  print  peine  de  sauver  l'ar- 
gent du  Roy,  et  l'amena  en  seureté,  sans  rien  perdre , 
dedans  le  chasteau  de  Rivole ,  où  estoit  le  reste  du 
payement  de  nostre  armée. 

Apres  que  le  Roy  eut  communiqué  avecques  mon- 
sieur le  grand  maistre,  fut  conclu ,  par  l'advis  des  ca- 
pitaines, que  monseigneur  le  Dauphin  et  le  grand 
maistre  retourneroient  le  lendemain  à  Villedestellon, 
pour  recognoistre  la  ville  de  Quiers;  car,  à  toutes 
fins,  le  Roy  la  vouloit  assaillir,  chose  qui  fut  exécutée; 
et  ce-pendant  que  mondit-seigneur  le  grand  maistre 
recognoissoit  la  place,  se  dressèrent  de  belles  escar- 
mouches,  tant  de  gens  de  cheval  que  de  pied. 

Par  la  trefve  qui  fut  conclutte  en  Picardie,  dont 
cy  devant  est  faicte  mention ,  fut  permis  à  la  x^oine 

Marie  de  Hongrie  d'envoyer  quelques  gentilshommes 
siens  en  Espagne  (0,  passans  seurement  par  le  royaume 
de  France  ;  aussi  fut  permis  au  Roy  d'y  envoyer  de 
sa  part ,  pour  moyenner  une  paix  ou  trefve  generalle  ; 
ce  qui  fut  faict  respectivement  d'une  part  et  d'autre,  et 
tellement  exécutèrent  leur  légation  ceux  qui  y  furent 
envoyez ,  que  la  trefve  et  abstinence  de  guerre  fut 
conclutte ,  autant  bien  pour  le  Piémont  qu'elle  avoit 
esté  pour  la  Picaixlie.  Et  par  ledit  accord  estoit  dit 
que  chacun  demoureroit  possesseur  de  ce  dont  il  se 
trouv^roit  saisy  lors  de  la  publication  de  la  trefve: 
parquoy  ceux  de  la  garnison  de  Turin,  de  Vorling, 
de  Savillan  et  autres  places  limitrophes ,  estans  de  ce 
advertis,  eslargirent  leurs  limites  au  plus  loing  qu'il 
leur  fut  possible,  et  par  toutes  les  petites  places  et 
castellets  mirent  des  gens  au  nom  du  Roy  :  ceux  du 
Mont-devis  feirent  le  semblable.  Or  il  fut  accordé, 
entre  ledit  seigneur  marquis  ;  lieutenant  gênerai  de 
l'Empereur  en  Italie,  et  monseigneur  le  grand  mais- 
tre,  lieutenant  gênerai  pour  le  Roy,  la  forme  dont  Ion 
devoit  user  de  laditte  trefve,  ainsi  qu'il  s'ensuit. 

«  Il  a  esté  advisé,  conclu  et  arresté  entre  messei- 
«  gneurs  les  marquis  du  Guast,  lieutenant  gênerai  de 
«  l'Empereur,  et  le  grand  maistre  de  France,  lieute- 
«  nant  gênerai  du  Roy,  que  es  villes  que  l'une  et  l'au- 
«  tre  partie  tiennent  deçà  les  monts,  seront  mises  les 
«  garnisons,  c'est  à  sçavoir,  en  celles  qui  sont  soubs 
«  l'obeïssance  dudit  seigneur  Roy,  en  tel  nombre  et 
«  ainsi  que  par  ledit  grand  maistre  sera  advisé,  et  en 

(0  Quelques  gentilshommes  siens  en  Espagne  :  les  conférences  eu- 
rent lieu  à  Monçon  en  Aragon.  Velly,  autrefois  ambassadeur  près  tl« 
Çliarles-Quint,  fut  chargé  de  négocier  au  nom  de  la  France» 


«  celles  qui  sont  soubs  Fobeïssance  dudit  seigneur  Em- 
et pereur,  ainsi  qu'il  sera  pai eillement  ordonné  parle- 
«  dit  marquis;  et  le  surplus  des  armées,  d'une  part  et 
«  d'autre,  seront  renvoyées,  et,  dés  demain,  vingt- 
ce  neufviesme  de  ce  mois,  ledit  grand  maistre  renvoyra 
«  celle  d'iceluy  seigneur  Roy. 

«  Plus,  a  esté  accordé  qu'esdittes  villes  et  places, 
«  d'une  part  et  d'autre,  seront  portez  et  mis  vivres 
<c  autres  munitions,  et  se  feront  toutes  réparations  et 
«  fortifications  nécessaires,  durant  le  temps  de  la  pre- 
(c  sente  trefve,  ainsi  et  par  la  forme  et  manière  que 
<c  ceux  qui  auront  la  charge  desdittes  villes  et  places 
ce  adviseront,  sans  qu'il  soit  faict  sur-ce,  mis  ou  donné, 
«  d'une  part  ny  d'autre,  aucun  empeschement ;  et  où 
«  il  surviendroit  quelque  difficulté,  elle  sera  vuidée 
«  par  lesdits  seigneurs  marquis  et  grand  maistre ,  tant 
te  qu'ils  seront  par  deçà,  et,  en  leurs  absences,  par 
«  ceux  qui  demoureront  lieutenans  généraux  desdits 
«  seigneurs  Empereur  et  Pxoy.  Faict  à  Carmagnolle, 
(c  le  vingt-huictiesme  jour  de  novembre,  l'an  i537.  » 

Le  vingt-huictiesme  jour  de  novembre,  fut  publiée 
la  trefve  à  Carmagnolle,  oii  le  Roy  estoit,  et  pareille- 
nient  en  Ast,  où  estoit  le  marquis  du  Guast,  lieute- 
nant gênerai  de  l'Empereur,  à  durer  jusques  au  vingt- 
deux  iesme  jour  de  février  subséquent.  Trois  jours 
après,  le  marquis  du  Guast  vint  faire  la  révérence  au 
Roy  à  Carmagnolle,  où  il  fut  receu  dudit  sieur  hu- 
mainement. Ce  faict,  par  ce  qu'il  estoit  accordé  par 
laditte  trefve ,  que  les  députez  de  par  le  Roy  et  ceux 
de  la  part  de  l'Empereur  se  trouveroient  à  Locale  (0, 

(')  Locale  ou  Leucate  :  petite  yille  située  sur  les  frontières  du  Lan- 
guedoc et  du  Roussillon. 

pour  là  ensemblement  adviser  le  moyen  de  faire  une 
bonne  et  ferme  paix  entre  leurs  deux  Maj estez,  le  Roy 
délibéra  de  se  retirer  en  France  ;  mais,  avant  son  par- 
lement,  voulut  bien  pourveoir  aux  affaires  du  pais  de 
Piémont,  et,  pour  cest  effect,  ordonna  le  seigneur  de 
Montejean  gouverneur  et  son  lieutenant  gênerai  au- 
dit pais,  le  seigneur  de  Langey,  Guillaume  du  Bellay, 
gouverneur  et  son  lieutenant  gênerai  dedans  Turin  ; 
à  Pignerol,  laissa  gouverneur  le  comte  Francisque  de 
Pontreme  ;  à  Savillan ,  le  baron  de  Castelpers  ;  mes- 
sire  Charles  de  Dros,  piemontois,  gouverneur  du  Mont- 
devis,  laquelle  place  il  avoit  surprise  sur  les  Impé- 
riaux, et  garde'e  durant  qu'ils  estoient  les  plus  forts  en 
campagne  ;  et  dedans  Vorling  laissa  le  seigneur  Lu- 
dovic de  Birague. 

[i538]  Les  choses  ainsi  ordonnées,  le  Roy  print 
son  chemin  par  Pignerol,  et,  après  avoir  licentié  les 
Suisses  pour  se  soulager  de  despense,  amena  quand  et 
luy  le  comte  Guillaume  de  Fustemberg  avec  son  régi- 
ment, laissant  à  Carmagnolle  le  capitaine  Nicolas  de 
Rusticis;  puis,  prenant  le  chemin  par  le  Dauphine, 
arriva  à  Lion,  ou,  peu  de  temps  après,  depescha  mon- 
seigneur Jean,  cardinal  de  Lorraine,  et  monsieur  le 
grand  maistre  de  Montmorency,  pour  aller  à  Locate, 
convenir  avec  les  députez  de  l'Empereur  pour  le  faict 
de  la  paix.  Lesquels,  après  avoir  perdu  beaucoup  de 
temps,  ne  voyans  moyen  de  parvenir  à  grande  conclu- 
sion, enfin  arresterent  une  prolongation  de  trefve  pour 
six  mois,  à  commencer  le  vingt-deuxiesme  jour  de  fé- 
vrier, dedans  lequel  temps  on  se  devoit  rassembler  pour 
encores  chercher  moyen  d'accorder  une  paix  finale  5 
et  vindrent  trouver  le  Roy  à  Moulins,  où  il  estoit  venii 

19-  19 

ce-pendant  faire  séjour.  En  ce  temps  fut  deifailte,  par 
Tarmée  du  Turc,  l'armée  du  roy  Ferdinand  en  Hon- 
grie, où  il  y  eut  une  perte  plus  grande  qu'il  n'y  en 
avoit  eu  de  nostre  temps.  Le  Pioy,  voulant  honorer 
ceux  qui  aux  guerres  précédentes  avoient  travaillé 
pour  luy  faire  service,  et,  entre  autres,  messire  Anne, 
seigneur  de  Montmorency,  pour  les  grands  et  insi- 
gnes services  qu'il  luy  avoit  faicts  depuis  trente  ans 
au  précédant,  etmesme,  de  fresche  mémoire,  à  la  des- 
cente de  l'Empereur  en  Provence,  et  ati  pas  de  Suze, 
où,  par  sa  diligence  et  vertu,  il  força  les  ennemis; 
aussi  aux  guerres  de  Picardie,  tant  à  la  prinse  de  He- 
din,  qu'avoir  secouru  Terouenne,  laquelle,  sans  sa 
diligence,  n'avoit  moyen  encores  de  tenir  Imict  jours, 
pour  la  famine  qui  desja  pressoit  les  assiégez,  l'ho- 
nora de  Testât  de  connestable ,  auquel  n'avoit  esté 
pourveu  depuis  le  partement  du  duc  de  Bourbon  : 
aussi,  n'ayant  pourveu  à  Testât  de  mareschal,  qui  es- 
toit  vaqué  par  le  trépas  du  mareschal  de  La  Marche, 
il  en  pourveut  messire  Claude  d'Annebault,  au  pré- 
cédant, capitaine  gênerai  des  chevaux  légers;  et  la  ma- 
reschaucée,  vaquant  par  la  promotion  de  messire  Anne 
de  Montmorency  à  Toffice  de  connestable ,  il  en  pour- 
veut le  seigneur  de  Montejean,  quiestoit  demouré  son 
lieutenant  gênerai  en  Piémont. 

Trois  ou  quatre  jours  après,  fut  vuidée  une  que- 
relle laquelle  de  long  temps  avoit  duré  entre  quatre 
gentilshommes  de  Berry,  sçavoir  est,  le  seigneur  de  La 
Tour  Landry  et  de  Chasteauroux ,  le  seigneur  de  Sar- 
zay,  le  seigneur  de  Venierset  le  seigneur  de  Gaucourt. 
Le  seigneur  de  Sarzay,  comme  moteur  de  la  querelle, 
fut  appelle,  et  luy  fut  demandé  s'il  avoit  dit  que  le 

seigneur  de  La  Tour  s'en  fust  fouy  de  la  bataille  de 
Pavie  ;  il  feit  responce  que  ouy,  et  que  le  seigneur  de 
Gaucourt  luy  avoit  dit.  Le  seigneur  de  Gaucourt  fut 
appelle',  et  luy  fut  demande'  par  le  seigneur  de  Sar- 
zay,  s'il  luy  avoit  pas  dit  que  le  seigneur  de  La  Tour 
s'en  estoit  fuy  de  la  bataille.  Gaucourt,  sans  advouer 
ny  desavouer,  luy  dist  :  «  Vous  m'avez  dit  que  Veniers 
«  le  vous  a  dit.  »  Sarzay  soudain  respondit  :  «  Ouy, 
«  Veniers  le  m'a  dit.  »  —  «  Messieurs,  dit  Gaucourt, 
«  puis  que  Veniers  le  luy  a  dit,  et  qu'il  le  tient  de 
«  luy,  je  n'ay  que  faire  de  respondre.  »  Parquoy  ledit 
Gaucourt  fut  renvoyé,  et  fut  appelle  Veniers,  qui  nia 
audit  Sarzay  l'avoir  dit,  et  luy  donna  le  desmenty. 
Pour  en  cognoistre  la  vérité ,  et  sçavoir  qui  estoient 
faulx  accusateurs,  fut  ordonné  qu'ils  combattroient 
€n  camp  clos.  L'occasion  qui  meut  le  Roy  de  leur 
donner  le  combat ,  fut  que  tous  les  trois  accusateurs 
n'estoient  à  la  bataille,  mais  en  leurs  maisons,  à  leur 
aise ,  parquoy  il  leur  estoit  malaisé  de  cognoistre  qui 
avoit  fouy.  Le  seigneur  de  Veniers  porta  les  armes, 
qui  estoient  un  corselet  à  longues  tassettes,  avec  des 
manches  de  maille  et  des  gantelets,  et  le  morion  en 
teste,  et  une  espée  bien  trenchante  à  la  main  droitte, 
et  une  autre  à  la  main  gauche.  En  cest  equippage, 
entrèrent  en  camp ,  conduits  par  leurs  parrains  et  ac- 
compagnez de  leurs  confidents.  Le  seigneur  de  Bon- 
neval  estoit  parrain  de  Veniers  ;  le  seigneur  de  Ville- 
bon,  de  Sarzay,  pour  l'absence  du  sieur  de  Boisy, 
qui  estoit  son  parrain.  Apres  les  publications,  sermens, 
et  autres  cérémonies  açcoustumées  faittes,  furent  lais- 
sez aller.  Ils  firent  tresbien  leur  devoir  de  combatre 
de  leurs  deux  espées;  mais,  comme  gens  qui  nes- 

19. 

toient  fort  bien  usitez  en  telles  armes,  en  fin  se  saisirent 
au  corps,  abandonnans  leurs  espées.  Le  sieur  de  Ye- 
niers  ayant  desja  la  daguette  au  poing,  et  le  sieur  de 
Sarzay  cliercheant  de  tirer  la  sienne,  le  Roy,  ne  vou- 
lant qu'ils  passassent  outre,  jetta  le  baston  :  parquoy 
ils  furent  séparez  par  les  gardes  du  camp,  qui  estoyent 
monsieur  le  connestable,  monsieur  le  comte  de  Sainct 
Paul,  duc  de  Touteville ,  Louys  monsieur  de  Ne- 
vers,  et  monsieur  le  maresclial  d'Annebault.  Estans 
les  deux  champions  remis  en  leurs  chaires,  pendant 
que  le  Roy,  avec  son  conseil,  ordonnoit  ce  qu'il vou- 
loit  qui  fust  faict,  le  sieur  de  Veniers,  lequel  estoit 
blessé  sur  le  col  du  pied  d'un  coup  d'espe'e,  par 
faulte  d'estre  estanché ,  après  que  le  Roy  eut  donne  sa 
sentence,  les  mettant  d'accord,  et  après  avoir  remis  le 
seigneur  de  La  Tour  en  son  honneur,  ayant  le  Roy 
affermé  l'avoir  veu  le  jour  de  la  bataille  faisant  son 
devoir  près  de  luy,  une  fièvre  quarte ,  qui  de  longue 
main  tenoit  ledict  Veniers,  fut  convertie  en  continue, 
dont  peu  de  temps  après  il  mourut. 

Au  mois  de  may  subséquent,  le  pape  Paule,  tiers 
de  ce  nom,  voyant  la  misère  estre  universelle  par 
toute  la  chrestienté,  à  l'occasion  des  guerres,  désirant 
mettre  en  patience  l'Empereur  et  le  Roy,  pratiqua  de 
faire  une  assemblée  de  ces  deux  princes  au  lieu  de 
3>fice,  à  laquelle,  encores  qu'il  fust  aagé  de  soixante- 
quinze  ans,  il  se  trouveroit ,  pour  estre  moyen  de  faire 
une  paix  générale  parmy  la  chrestienté.  Les  deux 
princes  s'y  condescendirent,  et  le  jour  prins  de  s'y 
trouver,  au  commencement  de  juin,  qu'on  comptoit 
i538,  le  Pape  s'y  trouva  audit  jour;  aussi  feirent  leurs 
deux  Majestez.  Et  en  ceste  assemblée  la  saincteté  du 

Pape  travailla  merveilleusement ,  pensant  vuider  tous  ' 
leurs  différends;  mais,  voyant  n'y  avoir  moyen  d'y 
trouver  une  paix  finalle,  proposa  une  trefve  de  dix 
ans,  espérant  que,  durant  ledit  temps,  les  inimitiez 
enracine'es  dedans  leurs  cueurs  se  pourroient  miti- 
guer  :  finablement,  ladilte  trefve  de  dix  ans  fut  con- 
clutte,  marchande  et  communicative  entre  les  païs 
et  subjects  de  leursdittes  Majestez,  et  toutes  hostilitez 
d'armes  suspendues.  Les  choses  ainsi  confirmées  et 
jure'es  par  leurs  Majestez  entre  les  mains  de  Sa 
Saincteté,  chacun  print  le  chemin  de  sa  retraitte  :  le 
Pape  print  la  volte  de  Rome,  l'Empereur  celle  de 
Barcelonne,  et  le  Roy  print  son  chemin  par  Avignon, 
pour  retourner  en  France.  Auquel  lieu  d'Avignon  es- 
tant arrive',  eut  nouvelles,  de  la  part  de  l'Empereur, 
qu'il  avoit  désir  encores  de  communiquer  avecques 
liiy,  et  que,  s'il  vouloit  se  trouver  à  Aiguesmoxles,  le- 
dit seigneur  Empereur  y  prendroit  terre  ;  chose  que 
le  Roy  luy  accorda.  Et  se  trouvans  à  Aiguesmortes, 
l'Empereur  mist  pied  à  terre,  et  vint  disner  avec  le 
Roy,  en  grande  démonstration  d'amitié  et  fraternité; 
puis  le  Roy  alla  dedans  la  gallaire  de  l'Empereur, 
auquel  lieu  ils  eurent  ensemble  de  grands  propos: 
quels  ils  furent ,  je  ne  sçay  ;  mais  on  ne  s'est  apper- 
ceu  qu'il  en  soit  sorty  aucun  effect.  Apres  la  trefve  pu- 
bliée, tout  le  reste  de  laditte  année,  ne  se  feirent 
autres  choses,  sinon  limiter  ce  dequoy  devoit  jouïr 
un  chacun. 

L'an  i538,  le  Roy,  estant  à  Compiegne,  tomba  ma- 
lade d'une  apostume(0  qui  lui  descendit  au  bas  du  vcn- 

(')  D'ane  apostume  :  voyez ,  dans  rintroduction  ,  la  cause  de  cette 
maladie. 

tre,  dont  il  fut  en  grand  danger  de  mort.  Au  mesme 
temps  vindrent  nouvelles  au  Roy  que  le  maresclial 
de  Montejean,  son  lieutenant  gênerai  en  Piémont,  es- 
toit  en  extrémité  de  maladie,  et  hors  d'espérance  de 
vie  ;  parquoy  il  depeschea,  pour  tenir  son  lieu,  le  ma- 
reschal  d'Annebault,  et  avec  luy  le  seigneur  de  Lan- 
gey,  pour  tenir  son  lieu  en  son  absence,  et  le  capi- 
taine Martin  du  Bellay  pour  gouverneur  de  Turin, 
lequel  gouvernement  il  avoit  remis  entre  les   mains 
du  Roy  peu  de  temps  au  précédant.  Lequel   d'An- 
nebault, ayant  nouvelles,  par  les  chemins,  du  très- 
pas  du  seigneur  de  Montejean,  print  la  poste  pour 
estre  plustost  en  Piémont,  ayant  double  qu'estant  le 
païs  sans  gouverneur,  il  en  advint  quelque  inconvé- 
nient. Aussi,  durant  laditte  trefve,  le  Roy  feit  fortifier 
et  pourveoir  ses  places  de  Piémont  :  à  Turin ,  feit  re- 
vestir   de  muraille  les  quatre  boulleverts  faisans  les 
quatre  angles  de  laditte  ville;  aussi  feit  faire  les  fossez 
tels  qu'ils  sont  de  présent.  Feit  pareillement  édifier  de 
nouveau  un  chasteau  à  Pignerol,  où  estoit  l'ancien 
chasteau ,  compose'  de  quatre  boullevers  et  quatre  cour- 
tines, laissant  au   milieu  ledit  ancien  chasteau  pour 
servir  de  roquette;  et   feit  le  semblable  à  Montcalier 
pour  couvrir  la  ville,  qu'elle  ne  fust  veuë,  comme  elle 
estoit,  de  la  montagne.  Aussi  fîst  faire  trois  boulleverts 
à  Savillan;  et  le  seigneur  de  Cental,   esleu  de  Riez, 
feist ,  avecques  Tayde  du  Roy,  fortifier  Cental  ;  aussi 
feist  le  comte  de  Beyne  sa  ville  de  Beyne ,  et  les  mei- 
rent  en  tel  estât,  que  depuis  l'armée  imperialle,  en- 
cores  que  maintefois  elle  ay  t  passe  près  de  leurs  portes , 
ne  les  a  osé  attaquer. 
L'an  iSôgj  les  Gantois  ayans  este  offensez  de  plu- 

sieurs  nouveaux  tribus  qui  leur  avoient  esté  impo-» 
sez  au  nom  de  l'Empereur,  et  sentans  que  l'Empe- 
reur qui  estoit  en  Espagne ,  n'avoit  grand  moyen  de 
promptement  venir  en  ses  Pais  Bas,  délibérèrent  de 
s'en  ressentir,  et,  pour  cest  effect,  saccagèrent  les  of- 
ficiers de  l'Empereur;  et  pour  mieux  se  fortifier  et  ve- 
nir à  l'efï'ect  de  leur  entreprise,  envoyèrent  secret- 
tement  devers  le  Roy  luy  offrir  de  se  mettre  entre  ses 
mains,  comme  leur  souverain  seigneur;  luy  offrirent 
pareillement  de  faire  faire  le  semblable  aux  bonnes 
villes  de  Flandres  (  chose  que  le  Roy  refusa  ,  pour 
n'estre  infracteur  de  foy  envers  l'Empereur,  son  bon 
frère,  attendu  la  trefve  jurée  entre -eux  depuis  deux 
ans)  ;  en  advertist  l'Empereur,  lequel,  cognoissant,par 
cest  advertissement  et  autres  qu'il  avoit  de  ses  servi- 
teurs, que  ses  Pais  Bas,  qui  estoient  sa  force,  estoient 
en  hazard  d'estre  perdus ,  ne  pouvant  trouver  moyen 
d'y  pourveoir  si  promptement  qu'il  en  estoit  besoin; 
car,  passant  par  Allemagne,  il  n  estoit  pas  asseuré  des 
Protestans,  lesquels  luy   pourroient   empescher  son 
passage ,  et,  se  mettant  par  mer,  se  mettroit  au  hazard 
des  vents,  qui  le  pourroient  aussi  bien  jetter  en  An- 
gleterre comme  en  Flandres,  contre*  son  vouloir,  car 
il  n'estoit  asseuré  du  roy  du  pais,  pour  les  divisions 
qu'avez  entendu  par  cy  devant  qu'ils  avoient  eues  à 
cause  du  divorce  de  la  royne  Catherine ,  sa  tante ,  se 
résolut  de  se  mettre  sur  la  foy  du  Roy,  et,  pour  cest 
effect,  envoya  ses  ambassadeurs  devers  luy,  estant  en- 
cores  mataide  à  Compiegne ,  luy  offrir,   au  cas  qu'il 
luy  baillast  passage  seur,  de  grandes  choses,  et,  entre 
autres,  d'investir  luy  ou  l'un  de  ses  enfans  du  duché  de 
Milai). 

Le  Ro}'",  jugeant  le  cueur  d'autruy  par  le  sien,  et 
estimant  qu'un  tel  prince  que  l'Empereur  ne  le  vou- 
lust  abuser  de  paroles ,  après  plusieurs  allées  et  ve- 
nues, tant  d'une  part  que  d'autre,  luy  accorda  telle 
seureté  qu'il  voulut  demander,  et  mesme  se  mist  à 
chemin  pour  aller  au  devant  de  luy,  encores  qu'il  ne 
fust  bien  sain  de  sa  maladie;  et  envoya  monsergneur 
Henry,  dauphin  de  Viennois,  son  fils  aisné,  et  monsei- 
gneur Charles,  duc  d'Orléans,  son  fils  puisné,  jus- 
ques  à  Bayonne,  pour  le  recueillir  à  l'entrée  de  son 
royaume,  et  l'accompagner  jusques  au  lieu  où  le  Roy 
et  luy  se  pourroient  rencontrer.  Or  est. il  que  des  pro- 
messes que  ledit  seigneur  faisoit  au  Roy,  il  pria  de 
îi'estre  importuné  de  les  signer,  à  ce  que  par  cy 
après  on.  ne  peust  dire  qu'il  les  eust  faictes  par  con- 
traincte  pour  obtenir  son  passage  ;  et  qu'il  pleust  au 
Roy  de  s'asseurer  de  sa  parole  ;  mais  qu'à  la  première 
ville  de  son  obéissance  ou  il  arriveroit,  il  luy  en  don- 
neroit  telle  seurete',  qu'il  auroit  occasion  de  se  con- 
tenter» 

Or  est-il  que  l'Empereur,  de  sa  nature  malitieux, 
voyant  luy  avoir  esté  accordé  ce  passage,  pour  denucF 
le  Roy  de  ses  anîis  et  alliez ,  attendu  que  ledit  seigneur 
y  alloit  de  bonne  foy,  inventa  une  chose  que  je  vous 
diray.  Les  Vénitiens,  qui  estoient  entrez  en  ligue  avec 
l'Empereur  contre  le  Grand  Seigneur,  se  trouvans  y 
avoir  esté  abusez,  car  de  jour  à  autre  leurs  richesses 
diminuoient ,  et  cognoissans  bien  qu'il  leur  estoit  be- 
soin, pour  la  conservation  de  leur  Estât,  d'^poinctey 
avec  ledit  Grand  Turc ,  estoient  sur  le  train  d'entrer 
avec  luy  en  une  paix  ou  en  une  bien  longue  trefve, 
et  abandonner  la  ligue  faicte  avec  l'Empeixîuiv  qui 

seroit  à  son  grand  préjudice.  Pour  à  laquelle  chose 
obvier,  persuada  le  Roy,  en  sorte  qu'il  commanda  au 
seigneur  d' Annebault ,  mareschal  de  France ,  et  son 
lieutenant  gênerai  en  Piémont,  d'aller,  de  compagnie 
avec  le  marquis  du  Guast,  à  Venise,  comme  ambassa- 
deurs solennels,  pour  faire  entendre  à  la  seigneurie 
de  Venise  (0  la  grande  fraternité  qui  estoit  entre  leurs 
deux  maistres;  et  qu'ils  eussent  bon  courage,  car  le 
roy  de  France  se  liant  avec  eux  en  ligue,  comme  il 
feroit ,  tous  ensemble  dresseroient  une  armée,  tant 
par  terre  que  par  mer,  pour  chasser  hors  d'Europe  la 
race  des  Ottomans.  Car,  en  ce  faisant,  il  mettoit  les 
Vénitiens  hors  d'opinion  d'accorder  avec  le  Grand 
Seigneur,  et  mettroit  ledit  Grand  Seigneur  en  haine 
contre  le  Roy  ;  aussi  mettroit  le  roy  d'Angleterre  en 
souspeçon ,  de  sorte  que  ledit  Anglois  commençast  à  se 
rasseurer  de  l'Empereur,  et  s'eslongner  de  Famitie'  de 
nostre  Roy,  mesme  tous  les  autres  alliez  du  Roy,  en- 
tièrement en  souspeçon, voyans  les  superintendens  des 
deux  Majestez  en  Italie  en  telle  fraternité  ;  chose  qui 
fut  execute'e.  Et  s'embarqua  ledit  mareschal  d'Anne- 
bault  au  pont  du  Pau  de  Turin,  et  vint  rencontrer 
le  marquis  du  Guast  à  Cazal  Majeur,  auquel  lieu  ils 
se  mirent  tous  deux  en  une  barque,  et  en  cest  equip- 
page  allèrent  à  Venise  faire  leur  légation. 

Or,  en  ce  faisant  et  durant  les  choses  cy  devant 
dittes,  le  mois  de  décembre  i^3g  arriva  l'Empereur  à 
Rayonne,  auquel  lieu  il  fut  recueilly  par  monseigneur 
le  Dauphin  et  monseigneur  d'Orléans ,  en  grande  ma- 

f»)  Pour  faire  entendre  à  la  seigneurie  de  Venise  :  ce  n'étoit  point 
seulement  ce  but  que  FEmpereur  se  proposoit  ^  il  vouloit  eu  outve 
brouiller  irrévocablement  François  I  avec  Sgliman^ 

gnificence,  et  luy  fui  faicte  entrée  solemnelle,  où  il 
donna  grâces  et  remissions,  et  délivra  les  prisonniers, 
ainsi  qu'il  eust  faict  en  ses  propres  païs  et  royaumes; 
et  de  là  fut  accompagné  par  mesdits  seigneurs,  et  en 
toutes  les  villes  où  il  passa,  luy  fut  faict  semblable 
honneur  qu'à  Bayonne. 

[r54o]  Le  mois  de  janvier,  arnva  à  Chastellerault,  où 
le  trouva  le  Koy,  duquel  il  fut  receu  en  grande  magnifi- 
cence, ainsi  qu'estoit  la  coustume  dudit  seigneur,  car 
il  n'eust  peu  faire  les  choses  petites.  Partant  l'Empereur 
de  Chastellerault,  print  son  chemin  à  Amboise.  Or  au 
chasteau  d' Amboise  y  a  deux  grosses  tours,  édifiées  par 
le  roy  Charles  VIII,  par  lesquelles  on  monte  au  chas- 
teau ;  et  sont  lesdittes  tours  si  spatieuses  et  si  artificiel- 
lement construites,  que  charrettes,  muUets  et  littieres 
y  montent  aisément  jusques  audit  chasteau,  qui  est  assis 
sur  le  liault  d'une  montagne.  Et,  pour  faire  l'entrée  de 
l'Empereur  plus  magnifique,  le  Roy  ordonna  la  faire  de 
nuict,  par  dedans  l'une  desdittes  tours,  aornée  de  tous 
les  aornemens  dont  on  se  pouvoit  adviser,  ettantgarnie 
de  flambeaux  et  autres  luminaires,  qu'on  y  voyoit  aussi 
cler  qu'en  une  campagne  en  plein  midy.  Mais,  estant 
l'Empereur  à  mi-chemin  de  laditte  tour,  quelque  mal- 
advisé,  portant  des  torches,  y  mist  le  feu,  de  sorte  que 
la  tour  fut  toute  enflambée  ;  et  à  cause  des  tapisseries 
où  le  feu  se  mist ,  la  fumée  fut  si  grande ,  ne  pouvant 
expirer,  qu'on  fut  en  grande  doubte  que  l'Empereur 
ne  fust  estoufïé  (0,  et  chacun  taschoit  à  se  sauver  pour 

(0  Que  l'Empereur  ne  fust  estoujfé  :  Ferron  ne  parle  point  de  celte 
circonstance  j  il  dit  seulement  que  Charles-Quint  fut  incommodé  par 
les  parfums  quon  brûloit  dans  une  chambre  voisine  de  la  sienne.  «  Il 
<f  arriva,  dit  Dupleix,  un  autre  fâcheux  accident  à  ce  prince,  par 


13E  MAr.TIN  DU  EELLAY.     [l54o]  299 

éviter  le  danger.  Aucuns  furent  prins,  souspeçonnez 
d'avoir  faict  ceste  faulte,  mais  non  par  malice^  que  le 
Roy  voulut  faire  pendre;  mais  l'Empereur  leur  fist 
pardonner. 

Partant  d'Amboise,  print  son  chemin  à  Blois,  puis 
à  Orléans,  de  là  à  Fontainebeleau,  auquel  lieu,  pour 
estre  maison  que  le  Roy  avoit  bastie  pour  les  chasses 
et  deduicts ,  le  festoya ,  et  luy  donna  tous  les  plaisirs 
qui  se  peuvent  inventer,  comme  de  chasses  royalles , 
tournois,  escarmouches,  combats  à  pied  et  à  cheval, 
et  sommairement  en  toutes  autres  sortes  d'esbatte- 
mens.  Dudit  Fontainebeleau  ,  tous) ours  accompagné 
de  messeigneurs  les  Dauphin  et  d'Orléans ,  s'en  alla  à 
Paris;  et  vindrent  au  devant  de  luy  tous  les  estats  de 
la  ville,  en  laquelle  luy  fut  faicte  entre'e  et  réception 
toute  telle  qu'à  la  propre  personne  du  R^oy  ;  et  mist  en 
liberté  tous  les  prisonniers  qui  se  trouvèrent,  tant  à  la 
Conciergerie,  qu'aux  autres  prisons  de  Paris.  Partant 
duquel  lieu ,  alla  à  Chantilly,  maison  de  monsieur  le 
connestable,  où  il  fut  receu  fort  honorablement;  puis, 
prenant  son  chemin  par  la  Picardie,  arriva  en  seu- 
reté  en  sa  ville  de  Vallentiennes,  première  place  de 
son  obéissance,  jusques  auquel  lieu  l'accompagnèrent 
mesditsseigneurs  les  Dauphin  et  d'Orléans.  Y  estant 
arrivé,  les  ambassadeurs  du  Roy  estimèrent  que  là  il 
deust  confirmer  ce  qu'il  avoit  promis  au  partir  d'Es- 
pagne ;  mais  le  bon  prince,  lequel  jamais  n' avoit  eu 
envie  de  tenir  sa  promesse,  les  remist  jusques  à  ce  qu'il 

«  Tinadverlance  du  cLancelier  Poyet,  lequel ,  en  le  saluant  à  son  dîner, 
c(  accrocha  la  queue  de  sa  longue  robe  à  une  longue  bûche  qui  tomba 
«  sur  la  tête  de  l'Empereur,  et  l'étourdit  de  son  poids  5  néanmoins  il 
f  dissimula  sa  douleur,  et  après  dîner  se  fit  panser  par  le  chirurgien.  « 

eust  communique  avecques  son  conseil  des  Pais  Bas, 
mais  asseura  qu'ayant  chastié  ses  subjects  rebelles,  il 
contenteroit le  Roy.  Je  pense  bien  que,  si  mal  luy  eust 
basté ,  et  qu'il  eust  trouvé  son  pais  si  eslevé  contre 
luy  qu'il  n'y  eust  peu  remédier,  il  eust  peu  tenir  sa 
promesse,  espérant  se  pouvoir  ayder  des  forces  du 
Roy;  mais,  arrivé  qu'il  fut  dedans  ses  pais,  les  Gan- 
tois, se  voyans  abandonnez  du  Roy  (lequel  mesme 
luy  avoit  donné  passage  par  son  royaume),  et  voyans 
l'Empereur  marcher  avecques  grandes  puissances  con- 
tre eux ,  entrèrent  en  desespoir  de  pouvoir  soustenir 
cest  effort;  parquoy,  en  lieu  de  combatre ,  envoyè- 
rent devers  l'Empereur  chercher  miséricorde,  chose 
qui  leur  fut  accordée  avecques  telles  conditions 
que  l'Empereur  leur  proposa.  Parquoy,  marchant  à 
Gand  avecques  toutes  ses  forces ,  se  saisit  des  portes 
et  de  la  place,  mettant  par  tout  garnison ,  et  fist 
mourir  sept  ou  huict  des  principaux  autheurs  de  la 
sédition,  et  à  tout  le  reste  du  peuple  donna  pardon, 
à  la  charge  toutesfois  qu'ils  feroient  édifier  une  ci- 
tadelle à  leurs  despens,  pour  tenir  la  ville  en  sub- 
jection ,  et  à  perpétuité  payeroient  la  soulde  des 
hommes  qu'il  faudroit  pour  la  garde  d'icelle;  aussi  leur 
esta  leurs  loix  et  franchises  anciennes,  et  ordonna, 
pour  conduire  et  dresser  laditte  fortification,  Jean 
Jacques  de  Medicis,  marquis  de  Marignan. 

Ayant  l'Empereur  faict  tout  ce  qu'il  avoit  délibéré, 
fut  solicité  par  l'evesque  de  La  Vaur,  nommé  George 
de  Selva ,  ambassadeur  pour  le  Roy  devers  luy,  d'exé- 
cuter les  choses  par  luy  promises  entre  les  mains  du- 
dit  ambassadeur  partant  d'Espagne,  et  encores  par 
plusieurs  fois  réitérées  passant  par  ce  royaume;  mais 

l'Empereur,  se  voyant  hors  de  toute  craincte ,  osta  le 
masque  de  sa  dissimulation ,  et  déclara  entièrement 
n'avoir  rien  promis  :  dont  le  Roy  porta  quelque  mau- 
vaise volonté  à  monsieur  le  connestable,  se  disant 
avoir  esté  par  luy  asseuré  de  la  volonté  de  l'Empereur. 
J'estime  bien  que  mondit-seigneur  le  connestable  luy 
en  avoit  donné  quelque  asseurance ,  par-ce  qu'il  pen- 
soit  estre  asseuré  de  la  promesse  d'un  tel  prince  que 
l'Empereur,  et  qu'il  se  fondoit  sur  l'asseurance  de 
l'ambassadeur  du  Roy  estant  près  de  la  personne  du- 
dit  Empereur. 

L'an  i54o  se  commença  à  traitter  le  mariage  d'entre 
le  duc  de  Cleves,  de  Gueldres  et  de  Julliers,  avec 
la  fille  unique  de  Henry,  roy  de  Navarre,  et  de  ma- 
dame Marguerite ,  sœur  du  Roy  ;  lequel  traicté  fut 
tant  continué,  qu'il  fut  conclu  que  ledit  duc  de 
Cleves  viendroit  en  France  devers  le  Roy  :  ce  qu'il 
feit,  et  le  vint  trouver  à  Chastellerault,  où  il  fut  ho- 
norablement recueilly.  Et  audit  lieu  furent  célébrées 
les  nopces  dudit  duc  de  Cleves  et  de  maditte  dame 
fdle  du  roy  de  Navarre ,  de  parole  seulement ,  et  non 
d'exécution,  par-ce  qu'elle  n'estoit  encores  en  aage 
nubile  ;  mais  fut  accordé  que  elle ,  estant  en  aage ,  elle 
seroit  conduitte  à  Aix  La  Chapelle ,  ville  d'obeïssance 
dudit  duc,  pour  la  finalle  consommation  dudit  ma- 
riage. x\usdittes  nopces  se  feirent  de  magnifiques 
tournois  en  la  garenne  dé  Chastellerault,  d'un  bon 
nombre  de  chevaliers  errans,  gardans  entièrement 
toutes  les  cérémonies  qui  sont  escrites  des  chevaliers 
de  la  Table  Ronde.  Apres  lesdits  tournois  et  autres 
festes  et  festins,  s'en  retourna  ledit  duc  de  Gueldres 
en  ses  païsj  et  s'en  retourna  le  ?ioy  vers  Paris,  et 

manda  le  maresclial  d'Annebault,  qui  estoit  son  lieu- 
tenant gênerai  en  Piémont ,  lequel  il  mist  pi  es  de  sa 
personne  et  au  maniement  de  ses  affaires  ;  et  demoura 
en  son  lieu  lieutenant  gênerai  en  Piémont,  le  sei- 
gneur de  Langey  messire  Guillaume  du  Bellay. 

Vous  avez  n  agueres  entendu  comme,  l'an  1 587,  le 
Roy  passa  en  Piémont,  au  pas  de  Suze  ,  pour  secourir 
son  pais  ,  et  comme  les  Impériaux  avoient  faict  le 
guast  pour  nous  empesclier  le  passage ,  et  s'estre  en- 
suivie la  trefve ,  que  les  députez  du  roy  et  la  royne  de 
Hongrie  avoient  moyenne  ,  dont  l'Empereur  s'estoit 
retire' ,  et  le  Roy  et  la  pluspart  de  son  armée  en 
France  ;  mais  à  cause  que  la  trefve  estoit  courte ,  on 
ne  voulut  licentier  les  bandes  françoises  jusques  au 
retour  de  monsieur  le  cardinal  de  Lorraine  et  de  mon- 
sieur le  grand  maistre  ,  qui  estoient  allez  à  Locate ,  où 
la  trefve  fut  prolongée  de  six  mois.  Ce-pendant ,  par 
faulte  de  payement,  le  seigneur  de  Montejean ,  qui 
estoit  demouré  lieutenant  pour  le  Roy  en  Piémont, 
fut  contrainct  de  permettre  aux  soldats  de  vivre  à 
discrétion  ou  indiscrétion,  et  mangèrent  ce  qui  estoit 
demouré.  A  ceste  occasion ,  le  peuple  mesme ,  déses- 
péré de  faim ,  n'avoit  semé  en  ladite  année  ;  qui  fut 
cause  que  la  famine  survint  l'an  i538,  telle  qu'un  sac 
de  bled,  à  Turin,  qui  n'avoit  accoustumé  estre  vendu 
qu'un  escu ,  se  vendit  dix  et  douze  escus,  et  s'il  y 
avoit  du  bled  au  marché ,  il  falloit  y  mettre  garde ,  à 
ce  que  le  peuple  ne  s'entretuast  pour  en  avoir.  A  ce 
moyen,  les  terres  demourerent  inutilles  et  incultivées. 

Le  seigneur  de  Langey,  considérant  que  c'estoit  la 
perte  du  pais,  car,  Tannée  subséquente,  si  l'ennemy 
se  inettoit  en  campagne,  rompant  la  trefve,  on  seroit 

contrainct  luy  livrer  les  places  par  faulte  de  vivres, 
ou  d'en  amener  de  France,  qui  estoit  chose  impossi- 
ble, pour  fournir  les  places,  nourrir  le  peuple,  et 
semer  les  terres  (car  vous  avez  entendu  comme  le 
Pvoy,  quand  il  passa ,  avoit  mené  toutes  les  bestes  de 
somme ,  de  trois  ou  quatre  provinces ,  et  neantmoins 
les  vivres  qu'ils  avoient  porté  n  avoient  peu  suffire 
seulement  à  nourrir  le  camp);  à  ceste  occasion,  il 
trouva  moyen,  par  dons  et  autres  choses,  d'obtenir 
congé  du  seigneur  André  Dorie  d'en  amener  par 
mer  à  Savonne,  et  de  là,  par  terre,  en  Piémont, 
moyennant  qu'il  en  donnast  audit  André  Dorie  quel- 
que portion  en  payant.  Or  y  avoit  il  des  bleds  en 
Bourgongne  en  abondance ,  desquels  il  fit  charger  sur 
la  rivière  de  la  Saonne  un  nombre  suffisant,  et  de  là, 
en  dévalant,  sur  le  Rosne,  et  puis  l'embarquer  sur  la 
mer  ;  en  quoy  il  fist  telle  diligence ,  qu'en  peu  de 
temps  les  bleds  furent  à  Savonne.  Puis  list  trencher 
une  montaigne  nommée  Douillane,  de  sorte  que  par 
charroy  il  le  rendit  à  Quieras ,  de  là  à  Raconis,  en 
trois  journées  de  charroy;  puis  en  départit  par  toute 
Fobeissance  du  Roy,  à  trois  escus  le  sac,  qui  coustoit 
au  précédant  dix  escus,  et  à  chaque  village  (aportant 
Testât  de  ce  qu'il  en  falloit,  tant  pour  semer  que  pour 
vivre  jusques  aux  nouveaux,  et  en  baillant  un  ou  deux 
respondans  )  fournissoit  du  dit  bled  pour  ledit  prix  de 
trois  escus  le  sac ,  payant  moitié  comptant ,  moitié 
après  l'aoust,  tellement  que  toutes  terres  furent  se- 
mées; qui  a  esté  la^alvation  du  pais,  car  peu  après  la 
guerre  se  déclara,  comme  entendrez  cy  après,  et  eust 
esté  ledit  païs  affamé;  et  le  fist  ledit  seigneur  de  Lan- 
gey  à  ses  fraiz,  de  sorte  que  moy,  qui  suis  son  frère, 

en  ay  payé,  depuis  sa  mort,  cent  mille  livres  à  un 
homme  seul,  enquoy  il  estoit  en  arrière,  mais  il  ne 
luy  challoit  de  la  despence,  moyennant  qu'il  fist  ser- 
vice à  son  prince. 

Le  bon  traittement  qui  fut  fait  à  FEmpereur  passant  par  îrance , 
aliéna  la  volonté  de  ceux  qui  en  estoyent  confederez  en  haine  de  luy  , 
et  si  ne  peult  de  rien  servir  pour  le  faire  accomplir  les  promesses  qu^il 
avoit  faittes  de  restituer  Milan  ^  encores  se  descouvrit  mieux  la  haine 
qu'il  portoit  avi  Roy,  par  l'assassinat  des  seigneurs  Rincon  et  Fregoze  , 
ambassadeurs  pour  le  Roy,  pour  la  vengence  duquel  se  rompt  la  trefve 
de  Nice.  Monsieur  le  dauphin  Henry  assiège  Parpignan  ,  monsieur 
d'Orléans  conqueste  le  duché  de  Luxembourg  ,  qui  ne  fut  longuement 
gardé  j  le  seigneur  de  Langey  soustient  les  efFors  du  marquis  du  Guast 
en  Piémont ,  luy  suborne  six  mille  Italiens  ,  et ,  par  ce  moyen  ,  le  fait 
quitter  la  campagne  ;  noz  gens  y  guangnent  quelques  villes,  par  les  in- 
telligences qu'y  avoit  le  seigneur  de  Langey  5  puis  ,  monsieur  d'Anne- 
bault  vient  lieutenant  du  Roy  en  Piémont ,  assiège  pour  néant  Cony , 
ayant ,  par  mauvais  conseil ,  rompu  les  desseins  du  seigneur  de  Langey, 
lequel,  retournant  en  France,  meurt  à  Tarare,  au  grand  regret  des 
gens  de  lettres  et  d'expérience.  Martin  du  Bellay,  son  frère,  estant  de- 
meuré gouverneur  de  Turin ,  eslargit  son  ressort  par  la  prise  des  lieux 
de  Bony,  Catillon  et  Sainct  Raphaël.  Monsieur  d'Annebault,  repassant 
les  monts ,  est  surpris  de  la  tourmente  sur  le  mont  Cenys  ,  et  y  perd 
plusieurs  de  sa  suitte  ,  entre  autres  le  sieur  de  Carrouges  ,  et  luy  mesme 
à  peine  en  eschappe.  Les  Rochelois,  s'estans  révoltez,  obtiennent  par- 
don du  Roy.  Martin  du  Bellay  descouvre  plusieurs  intelligences  des 
Impériaux  en  Turin ,  et  en  fait  punir  les  trahistre?.  Estant  après  luy 
monsieur  de  Routières  gouverneur  de  la  ville  de  Turin  ,  César  de  Na- 
ples  fault  à  la  surprendre ,  une  fois  par  escalade ,  et  l'autre  avec  des 
charettes  de  foin.  Monsieur  de  Vendosme  dresse  en  Picardie  plusieurs 
courses  et  entreprises  sur  l'ennemy,  avilaille  Terouenne ,  prent  Liliers 
et  le  ruine. 

[i54i]  tiSTANT  l'Empereur  passe'  par  ce  royaume, 
et  ayant  esté  recueilly  en  telle  fraternité  du  Pxoy  son 
frère,  comme  avez  entendu  par  le  discours  du  livre 
précédant ,  avec  tous  les  honneurs  dont  le  Roy  avoit 
peu  user  en  son  endroict,  et  aussi ,  apies  que  le  Roy 
eut  refusé  ceux  de  Gand,  qui  de  toute  ancienneté 
«stoient  subjets  de  la  couronne  de  France ,  lesquels 
s'estoient  mis  entre  ses  bras,  comme  entre  les  mains 
de  leur  souverain  seigneur,  luy  offrans  pareillement  le 
semblable  de  la  pluspart  des  bonnes  villes  de  Flan- 
dres ;  mais  le  Roy,  ne  voulant  en  rien  contrevenir  au 
traitté  de  la  trefve,  ains  garder  sa  foy,  estima  que 
l'Empereur  la  luy  garderoit  en  pareille  fidélité;  luy 
ayant  aussi  baillé  passage  libre  par  son  royaume,  pour 
les  réduire  en  son  obéissance;  car,  par  ailleurs,  luy 
€Stoit  malaisé  d'y  pourveoir  d'heure,  attendu  que  le 
passage  de  mer  ne  luy  estoit  seur,  à  cause  des  ini- 
mitiez d'entre  luy  et  le  Roy  d'Angleterre,  et  par  Al- 
lemagne aussi  peu ,  pour  la  crainte  des  Protestans  ;  et 
aussi  que  ledit  chemin  estoit  long  :  ces  choses  faisoient 
croire  à  toutes  gens  de  bien  que  l'Empereur  n'auroit 
à  delTaillir  à  ce  qu'il  avoit  promis  au  Roy,  mais  au 
contraire  estimoient  que  ledit  Empereur,  estant  arrivé 
en  ses  Pais  Ras ,  en  feroit  d'avantage  que  sa  promesse 
ne  portoit;  excepté  aucuns,  qui  cognoissoient  les  hu- 
meurs de  l'Empereur  estre  tels,  que  ce  qu'il  peult, 

soit  par  tromperie  ou  autrement ,  luy  est  loisible  pour 
parvenir  à  ses  fins ,  entièrement  fondez  sur  ambition  , 
ainsi  que  peu  après  il  feit  cognoistre  par  les  efTects, 
et  comme  je  declareray.  Aussi  vous  avez  veu  que , 
pour  mettre  tous  les  potentats  et  princes  de  la  chres- 
tienté  en  souspeçon,  et  mesme  le  Grand  Seigneur;  et, 
pour  mieux  abuser  le  monde,  il  avoit  persuadé  au  Roy 
d'envoyer  le  seigneur  d' Annebault ,  son  lieutenant  gê- 
nerai en  Piémont ,  en  la  compagnie  du  seigneur  mar- 
quis du  Guast,  lieutenant  gênerai  au  duché  de  Milan, 
devers  la  scigneuiie  de  Venise,  aussi  avoit  envoyé 
devers  le  Pape  le  sieur  de  Gié,  pour  pareil  effet  :  ce 
que  le  Roy,  qui  tousjours  avoit  usé  de  bonne  foy,  vou- 
lut encores  accorder,  afin  de  faire  cognoistre  l'envie 
qu'il  avoit  d'accorder  une  ferme  paix  en  la  chrestienté. 
Le  Roy,  se  voyant  ainsi  loing  d'espérance ,  par  les 
dissimulations  dont  usoit  l'Empereur  en  son  endroict, 
voulut  bien  faire  entendre  à  ses  alliez  comme  les 
choses  estoient  passées  entre  ledit  Empereur  et  luy;  et, 
pour  lever  le  doubte  qu'ils  avoient ,  d'autant  que 
l'Empereur,  par  ses  ministres,  leur  avoit  soubs  main 
faict  entendre  que  ledit  seigneur  avoit  traitté  avec  luy 
a  leur  desavantage ,  pensant  par  ce  moyen  irriter  tous 
les  potentats  de  la  chrestienté  contre  luy ,  à  cesle 
cause,  depescha  le  seigneur  César  Fregose,  chevalier 
de  son  ordre,  devers  la  seigneurie  de  Venise,  et  le 
seigneur  Antoine  de  Rincon  ,  gentilhomme  de  sa 
chambre,  devers  le  Grand  Seigneur,  pour  leur  déclarer 
Testât  des  affaires  d'entre  ledit  Empereur  et  luy.  Et, 
pour  autant  que  le  chemin  dudit  Rincon  estoit  de  pas- 
ser par  Venise,  fut  ordonné  qu'ils  iroient  de  compa- 
gnie jusques  audit  lieu  de  Venise. 

Estant  le  seigneur  de  Rincon  arrivé  à  Lion,  voulut 
y  faire  quelque  séjour ,  pour  pourvoir  à  ses  aifaires , 
pendant  lequel  le  seigneur  Gesar  Fregose  vint  devant 
à  Suse,  veoir  sa  compagnie  de  gensd'armes,  dont  nou- 
vellement le  Roy  luy  avoit  baillé  la  charge.  Lequel 
séjournant  audit  lieu  de  Suse  ^  le  seigneur  de  Langey, 
lieutenant  gênerai  du  Roy  en  Piémont,  lors  estant  à 
Turin,  eut  quelque  vent  que  le  maaquis  du  Guast 
(  ores  que  fussions  en  trefves  )  avoit  mis  aguets  par  les 
passages ,  pour  surprendre  lesdits  seigneurs  Fregose 
et  Rincon.  A  l'occasion  de  ce ,  ledit  seigneur  de  Lan- 
gey  manda  ausdits  Fregose  et  Rincon  qu'ils  n'eussent 
à  passer  outre  Rivole ,  que  premièrement  il  n'eust 
communiqué  avecques  eux  ;  et  envoya  de  toutes  parts 
pour  entendre  des  nouvelles  du  département  dudit 
seigneur  marquis. 

Le  jeudy  premier  jour  de  juillet  i54i,  arrivèrent 
lesdits  Fregose  et  Rincon  à  Rivole  ,  et  environ  minuit 
y  arriva  le  seigneur  de  Langey  ;  aussi  revindrent  ceux 
lesquels  de  toutes  parts  il  avoit  depesché  pour  enten- 
dre nouvelles,  qui  tous  unanimement  luy  rapporte* 
rent  que  par  tous  les  passages  le  marquis  avoit  mis 
aguets ,  et  mesme  sur  la  rivière  du  Pau ,  par  ce  qu'il 
avoit  esté  adverty  que ,  pour  raison  que  le  seigneur 
Rincon  estoit  malaisé  de  sa  personne  ,  obstant  la 
gresse  dont  il  estoit  chargé,  se  mettroit  plustost  en 
chemin  par  eau  que  par  terre.  Duquel  raport  ledit 
seigneur  de  Langey  leur  donna  advertissement ;  et, 
après  qu'ils  eurent  déclaré  que  leur  intention  estoit 
de  se  mettre  sur  la  rivière,  le  prians  ordonner  que 
barques  leur  feussent  appareillées  au  pont  du  Pau, 
près  Turin,  pour  l'accomplissement  de  leur  voyage, 

le  seigneur  de  Langey,  prévoyant  le  hasart  où  ils 
alloient  entrer,  par  la  notice  qu'il  avoit  des  meurs  du 
marquis  du  Guast,  les  voulut,  par  tous  moyens,  sua- 
der  de  changer  d'opinion ,  se  faisant  fort  de  les  faire 
passer  en  seurete'  par  terre,  par  le  moyen  qui  s'ensuit. 
Il  y  avoit  un  capitaine  milan  ois  en  sa  compagnie , 
nomme  Hercules  Visconte ,  lequel ,  partant  à  jour 
couché  de  Rivole,  les  conduiroit  de  sorte  qu'avant 
le  jour  ils  arriveroient  à  La  Cisterne,  chasteàu  de  Las- 
tizanne,  de  l'obeïssance  du  Hoy,  auquel  lieu  estans 
arrivez,  tiendroient  les  portes  fermées  tout  jour,  et 
partans  la  nuict  sequente,  iroient  coucher  en  un  chas- 
teàu appartenant  au  frère  du  dit  Visconte,  où  feroient 
le  semblable.  La  troisiesme  nuict,  dévoient  arriver  sur 
le  Plaisantin,  en  seureté,  pour  estre  terre  du  patri- 
moine de  l'Eglise,  et  pour  ce  faire,  vouloit  ledit  sei- 
gneur de  Langey  bailler  audit  Rincon  un  cheval  d'Es- 
pagne fort  aisé  et  allant  l'amble. 

Le  seigneur  Fregose,  n'estimant  le  marquis  du 
Guast  homme  qui  eust  voulu  faire  une  telle  acte ,  que 
de  faire  assasiner  les  ambassadeurs  d'un  tel  prince 
treschrestien  que  le  Roy,  attendu  mesme  qu'il  estoit  en 
trefve,  demoura  obstiné  en  son  opinion,  et  ne  voulut 
changer  sa  première  délibération,  ains  résolut  d'aller 
par  eau,  persistant  à  faire  instance  audit  seigneur  de 
Langey  de  luy  bailler  barques,  suyvant  le  comman- 
dement du  Roy.  Le  seigneur  Rincon  congnoissoit  bien 
qu'il  y  avoit  grande  apparence  au  propos  dudit  sieur 
de  Langey,  mais  avoit  crainte  d'altérer  l'opinion  de 
Fregose  ;  ayant  doute  que ,  l'altérant  et  si  mal  en 
venoit,  on  luy  pourroit  reprocher,  veu  que  Fre- 
gose l'avoit  pris  en  sa  conduitte,  il  consentit  d'aller 

par  eau,  aussi  que  c  estoit  le  plus  aisg',  non  le  plus 
seur. 

Le.  samedy  deuxiesme  jour  de  juillet  audit  an, 
ayans  esté  conduicts  en  deux  barques  lesdits  Fregose 
et  Rincon  et  leur  suitte ,  jusques  à  la  tour  de  Si- 
menne,  près  de  Vorling,  le  seigneur  de  Langey,  crai- 
gnant ce  qui  advint,  par  ce  que  ses  advertissemens 
d'heure  en  heure  luy  redoubloient ,  envoya  devers 
lesdits  seigneurs,  pour  leur  persuader  de  rechef  de 
changer  leur  dessein,  et  où  ils  voudroient  persévérer 
à  leur  obstination,  ils  eussent  à  luy  renvoyer  leurs 
instructions,  lettres  de  créance  et  papiers,  à  ce  qu'a- 
venant le  cas  qu'ils  fussent  saccagez  ou  prins,  ils  n'en 
fussent  trouvez  chargez ,  lesquelles  il  leur  feroit  tenir 
seurement  à  Venise.  Ce-neantmoins,  ils  demourerent 
en  leur  première  resolution,  mais  bien  luy  renvoyè- 
rent lesdites  instructions  par  le  comte  Petre  Gentil, 
nepveu  du  comte  Camille  de  Sesse,  lieutenant  dudit 
Fregose;  puis,  le  jour  mesme,  s'embarquèrent,  avec 
ledit  comte  Camille  de  Sesse,  en  une  barque,  et  une 
partie  de  leurs  serviteurs,  et  un  soldat  du  seigneur 
Ludovic  de  Birague,  nommé  Boniface  de  Sainct  Na- 
zare,  en  une  autre  ,  ayant  chacune  quatre  vogueurs  ; 
et  commencèrent  à  voguer  environ  les  vingt -quatre 
heures ,  et  allèrent  toute  la  nuict  jusques  à  deux  mille 
au  dessoubs  de  Cazal  de  Montferrat.  Le  lendemain, 
environ  midy,  estans  arrivez  en  un  lieu  appelle  la 
Plage  de  Cantaloue,  trois  mille  au  dessus  de  la  bouche 
du  Thesin ,  se  présentèrent  au  devant  d'eux  gens  en 
armes  estans  sur  deux  barques,  lesquels  soudainement 
assaillirent  et  prindrent  la  barque  où  estoient  lesdits 
Fregose  et  Antoine  Bincon,  et,  par  ce  qu'ils  se  mi- 

rent  en  deffence,  leurs  ennemis  montèrent  sur  laditte 
barque,  où  lesdits  seigneurs  furent  tous  deux  tuez.  Dont 
promptement  le  seigneur  de  Langey  futadvecty,  et 
peu  après  eut  autre  advertissement  qu'ils  av oient  mené 
le  comte  Camille  de  Sesse  (lequel  ils  n'avoient  tué  au- 
dit assasinement  )  dedans  le  chasteau  de  Pavie,  puis, 
la  nuict  subséquente,  l'avoient  mené  dedans  la  ro- 
quette de  Milan ,  et  avoient  mis  au  fond  du  chasteau 
de  Pavie  tous  les  battelliers  qui  avoient  conduict  tant 
les  François  que  les  Espagnols,  à  ce  que  par  eux  on 
n'en  peust  avoir  tesmoignage ,  et  que  les  soldats  qui 
avoient  faict  ceste  infâme  exécution,  estoient  de  la  gar- 
nison du  chasteau  de  Pavie;  lesquels,  depuis  trois 
jours  et  trois  nuicts,  n'avoient  sorty  de  dedans  leurs 
barques,  armez  d'arquebuses,  picques  et  rondelles, 
et  se  faisoient  apporter  à  menger  d'une  hostellerie  qui 
leur  estoit  proche ,  et  tenoient  leurs  chevaux  au  des- 
soubs,  en  lieu  nommé  le  port  de  l'Estelle  :  l'autre 
barque,  oti  estoient  Boniface  de  Sainct  Nazare  et  les 
serviteurs,  donna  à  terre,  et  se  sauvèrent  ceux  qui 
estoient  dedans,  en  un  bois,  jusques  à  la  nuict,  qu'ils 
se  retirèrent  en  seureté; 

Le  seigneur  de  Langey,  ayant  eu  les  advertissemens 
que  cy  devant  avez  entenduz,  avec  quelque  asseu- 
rance  de  la  vérité,  depescha  le  seigneur  de  Termes, 
capitaine  de  deux  cens  chevaux  légers  des  ordonnances 
du  Roy  et  gentilhomme  de  la  chambre  de  monsei- 
gneur le  duc  d'Orléans,  devers  le  marquis  du  Guast, 
qui  estoit  à  Milan,  pour  l'advertir  dudit  assasinement, 
luy  mandant  qu'il  ne  se  pouvoit  persuader  qu'un  faict 
si  énorme,  contre  tout  droict  naturel,  divin  et  hu- 
main,  fust  exécuté  par  son  sceu,   ordonnance   ou 

commandement  :  pai  quoy  le  prioit  d'y  donner  telle 
provision ,  qu  elle  fist  foy  à  tout  le  monde ,  que  non 
seulement  il  eust  voulu  consentir,  mais  aussi  peu  souf- 
frir que  telles  choses  se  lissent. 

Pendant  que  ledit  sieur  de  Termes  feit  son  voyage , 
arriva  à  Turin  le  comte  Francisque  de  Landrian  ,  avec 
lettres  du  marquis  du  Guast,  par  lesquelles  il  escri- 
voit  au  sieur  de  Langey  avoir  receu  une  lettre,  en- 
voyée de  la  part  de  la  femme  du  seigneur  Gesar  Fre- 
gose ,  denontiative  du  fait  advenu  à  la  personne  de  son 
sieur  et  mary,  dont  il  avoit  este  autant  émerveillé 
que  de  nulle  autre  chose  qui  luy  eust  sceu  advenir 
(mesmes  quand  il  la  receut,  il  pensoit  que  ledit  César 
et  seigneur  Rincon  fussent  desja  arrivez  à  Venise, 
pour  avoir  paravant,  dés  Gazai,  quand  ils  passèrent, 
esté  adverty  de  leur  passage  )  ;  et  qu'il  estoit  bien  as- 
seuré  que  le  sieur  de  Langey  estimoit  bien  que  l'in- 
convénient advenu  audit  Fregose  avoit  esté  faict  à  son 
desceu,  l'asseurant  qu'il  sentoit  autant  ceste  chose  que 
si  elle  eust  esté  faite  en  sa  propre  personne,  pour 
avoir  tousjours  tenu  les  serviteurs  du  Roy  en  telle  es- 
time ,  et  les  avoir  gratifiez  autant  que  ceux  mesmes  de 
l'Empereur.  Et,  pource  qu'il  entendoit  bien  combien 
ce  fait  importoit ,  et  le  regret  qu'en  pourroient  avoir 
leurs  Majestez ,  il  avoit  déterminé  de  faire  user  de  toute 
diligence,  pour  entendre  au  vray  comme  la  chose  estoit 
passée  ;  et  si  aucuns  sur  lesquels  il  eust  pouvoir,  es- 
toyent  trouvez  s'en  estre  empeschez,  il  en  feroit  faire 
telle  justice  et  démonstration  qu'il  en  seroit  mémoire; 
et  que  tout  incontinant  avoit  depesché  le  capitaine  de 
la  justice  de  Milan,  qui  ne  faudroit  d'y  faire  son  de- 
voir, luy  offrant  que,  si  bon  luy  sembloit,  il  eust  h 

envoyer  quelque  député  de  sapait  avec  ledit  capitaine 
de  justice,  pour  assister  et  voir  ce  qui  s'en  feroit,  le 
priant  Tadvertir  continuellement  de  ce  qu'il  pourroit 
entendre  eslre  requis  pour  chastier  ceux  qui  se  trou- 
veroient  coulpables,  comme  il  est  nécessaire  et  conve- 
nable à  l'entre tenement  de  l'entière  amitié  d'entre  leurs 
Majestez,  et  à  la  satisfaction  d'icelles.  Or  pensoit  le 
marquis  avoir  faict  faire  cest  acte  si  occultement,  et  y 
avoir  si  dextrement  pourveu,  que  jamais  la  vérité  ne 
viendroit  en  lumière,  et,  par  ce  moyen,  abuser  le 
monde  par  ses  paliations. 

Le  sieur  de  Langey,  qui  desja  avoit  l'ombre  de  la 
vérité,  cognoissant  bien  que  tous  les  mandemens  du 
marquis  n'estoient  que  fiction  et  abus,  ne  luy  feit  res- 
ponse,  attendant  nouvelles  dudit  sieur  de  Termes  (0, 
duquel  le  lendemain  il  eut  response  en  substance, 
que  le  marquis  ne  pouvoit  autre  chose  luy  mander, 
sinon  ce  que ,  par  le  comte  Francisque  de  Landrian  , 
luy  avoit  desja  faict  sçavoir;  mais  bien  le  remercioit 
de  la  bonne  op'nion  qu'il  avoit  de  luy,  qu'il  n'eust 
voulu  e.^tre  consentant  ne  participant  d'une  telle  me- 
cliancelé,  l'asseurant  que  jamais  tel  acte  ne  luy  vint 
en  fanlasie.  Ce  neantmoins,  le  sieur  de  Langey,  jus- 
ques  à  ce  qu'il  eust  bien  avéré  le  faict,  dissimula  tous- 
jours,  faisant  entendre  au  marquis  qu'il  avoit  estimé 
qu'il  n'en  estoit  participant ,  peur  craincte  qu'il  ne 
luy  empescliast  par  tous  moyens  de  vérifier  laditte 
mesciianceté.  Bien  luy  manda  qu'il  ne  trouvast  mau- 
vais s'il  taschoit  à  descouvrir  la  vérité,  et  si,  après  l'a- 
voir cogneuë,  il  en  advertissoit  nostre  sainct  Père, 

(')  BucUt  sieur  de  Termes  •  de  La  Barthe  de  Termes  j  il  devint  ma- 
léchai  de  France  sous  le  règne  suivant. 

l'Empereur,  le  Roy,  le  roy  d'Angleterre  et  la  seigneu- 
rie de  Venise,  et  autres  potentats  de  la  clirestienté, 
à  ce  qu'ils  jugeassent  que  si  roupture  de  trefve  adve- 
noit  pour  ceste  occasion,  ce  qu'il  n'esperoit  advenir, 
tout  le  monde  cogneust  de  qui  viendroit  le  tort  :  aussi 
qu'il  avoit  ja  faict  commencer  les  informations,  les- 
quelles il  envoiroit  devers  le  Roy  son  souverain  sei- 
gneur, pour  en  faire  ce  qu'il  verroit  estre  bon  par  son 
conseil,  et  qu'il  estimoit  le  Roy  son  maistre,  et  son 
conseil   n'avoir   si  peu   de  jugement  que  de  ne  cog- 
noistre  la  vérité,  après  les  avoir  veuè's.  Outre,  luy 
manda  que  le  comte  de  Landrian,  qu'il  avoit  envoyé 
devers   luy,    luy    avoit   faict   entendre  qu'il   estoit   à 
craindre  que  le  duc  d'Urbin ,  qui  avoit  querelle  contre 
ledit  seigneur  Fregose,  ou  le  prince  Dorie,  pour  ja- 
lousie de  l'Estat  de  Gennes,  eussent   faict  faire  cest 
assasinement,  dont  la  vérité,  par  les  informations  qu'il 
esperoit   estre    parachevées    dedans   trois   ou    quatre 
jours,  se  congnoistroit ,  lesquelles  le  sieur  de  Langey 
faisoit  faire  à  Plaisance  comme  en  lieu  neutre ,  pour 
ester  le  doubte  de  falsité. 

Le  marquis  renvoya  devers  le  sieur  de  Langey  le 
comte  de  Landrian ,  le  priant  luy  donner  addresse  et 
moyen  nécessaire  à  ce  que  ledit  comte  peust  aller  et 
revenir  seurement  devers  le  Roy,  pour  luy  faire  en- 
tendre la  diligence  qu'il  faisoit  d'informer  qui  estoient 
ceux  qui  avoient  esté  ex-ecuteurs  ou  participans  de 
l'exécution  de  l'acte  tant  execral)le  contre  ses  ambas- 
sadeurs, chose  que  le  sieur  de  Langey  luy  accorda. 
Et,  par  ce  que,  par  ledict  comte  de  Landrian ,  le  mar- 
quis se  plaingnoit  fort  dequoy  le  sieur  de  Langey 
faisoit  si  grande  instance  d'avérer  ledit  assasincment, 

ne  se  voulant  fier  à  la  diligence  que  luy-mesme  en 
faisoit,  le  sieur  de  Langey  lui  manda  que,  outre  ses 
premières  plaintes  de  la  prinse  ou  assasinement  dudit 
César  Fregose  et  autres,  il  avoit  entendu  qu'un  pac- 
quet  venant  de  Venise  au  Roy  son  maistre,  et  un  au- 
tre de  Sa  Maiesté  allant  à  Venise,  avoyent  este'  des- 
troussez sur  le  chemin  en  la  jurisdiction  impériale, 
par  gens  vestus  à  sa  devise,  qui  estoit  directement  con- 
trevenu à  la  trefve,  et  que,  pour  ceste  occasion,  luy 
prioit  quencores  que  le  destroussement  n'eust  este' 
faict  par  son  sceu ,  de  luy  en  faire  raison. 

Devant  la  response  du  marquis,  arriva  le  comte  de 
Landrian,  retournant  de  devers  le  Roy,  lequel  ap- 
porta lettres  dudit  seigneur  audit  marquis,  par  les- 
quelles luy  mandoit  avoir  entendu ,  par  la  bouche  du 
comte  de  Landrian,  ce  qu'il  luy  avoit  mandé;  et  que, 
pour  l'avoir  tousjours  tenu  homme  vertueux,  n'avoit 
voulu  penser  que  tels  actes  eussent  esté  exécutez  par 
son  sceu,  pour  estre  si  odieux  et  reprochables,  estant 
seur  que ,  puis  qu'il  avoit  moyen  d'y  remédier,  sça- 
chant  où  sesdits  ambassadeurs  avoyent  esté  pris,  et 
qu'il  pouvoit  estre  infoimé  du  lieu  où  ils  estoyent  pri- 
sonniers, qu'ils  luy  seroyent renvoyez,  puisqu'il  y  avoit 
puissance  :  car  le  Roy  faingnoit  que  les  seigneurs 
Fregose  et  Rincon  fussent  prisonniers  et  non  occis,, 
en  intention  d'attirer  la  confession  de  l'assasinement , 
parla  bouche  du  marquis,  ou  bien,  s'il  n'en  estoit 
participant,  il  ne  falliroit  d'en  faire  justice    exem- 
plaire. 

Avec  ledit  comte  de  Landrian,  partant  de  Turin 
pour  retourner  à  Milan  devers  le  marquis,  le  sieur  de 
Langey  envoya  le  sieur  de  Termes,  par  lequel  il  feit 

entendre  audit  marquis  que,  outre  ce  que  desja  il  luy 
av oit  amplement  mandé,  ayant  intention,  suivant  le 
vouloir  du  Roy,  et  pour  complaire  à  la  grande  ins- 
tance que  ledit  marquis  luy  avoit  faicte ,  de  luy  faire 
communication  des  informations  faictes,  de  l'exécu- 
tion commise  aux  ambassadeurs  du  Roy,  il  avoit  dé- 
libéré les  luy  envoyer  par  ledit  seigneur  de  Termes  ; 
mais,  estant  pressé  par  le  comte  de  Landrian  de  partir 
si  promptement ,  il  n'avoit  eu  loisir  de  les  faire  dou- 
bler, et  que ,  pour  le  gratifier,  luy  vouloit  bien  man- 
der, afin  d'en  faire  punition,  et  que  l'aage  présente 
ou  future  ne  luy  donnast  blasme  d'en  avoir  esté  con- 
sentant; et  que  le  sieur  de  Termes  luy  feroit  enten- 
dre sommairement  que  luy,  sieur  de  Langey,  et  au- 
tres ministres  du  Roy,  luy  feroient  apparoir  du  nombre 
et  des  noms  de  ceux  qui  avoient  exécuté  le  delict,  de 
quelles  nations  ils  estoient,  et  où  furent  menez  les 
prisonniers,  par  qui ,  à  quelle  heure,  par  quel  che- 
min ,  avec  quel  ordre ,  par  quelle  porte ,  et  à  quelle 
heure  ils  furent  mis  dedans  leur  première  prison  ;  à 
qui  consignez,  où  ils  furent  logez,  combien  de  temps 
ils  y  demourerent  ;  par  qui ,  à  quel  jour  et  à  quel 
heure  ils  furent  transportez  ;  par  quel  chemin ,  avec 
quel  ordre  et  par  quel  nombre  de  gens.  Car  entendez 
que  le  sieur  de  Langey,  pour  mieux  le  vérifier,  retira 
au  service  du  Roy  aucuns  qui  estoient  mesmes  de  la 
faction,  et  les  mariniers,  tant  ceux  qui  avoient  mené 
Fregose  ,  que  ceux  qui  avoient  conduit  les  soldats  qui 
exercèrent  cesie  tyrannie,  que  le  marquis  avoit  faict 
emprisonner  au  fons  du  chasteau  de  Pavie,  pensant 
cacher  la  vérité,  par  lesquels  il  entendit  comme  les 
choses  avoient  passé,  les  ayant  tirez  dehors,  par  le 


3l8  [l^-iO     MEMOIRES 

moyen  qu'il  trouva  de  faire  limer,  de  limes  sourdes,  les 
grilles  estans  au  fons  des  prisons,  devers  le  fossé  du 
cliasteau,  et  les  feit  mènera  Turin,  qui  ne  fut  sans 
frais  et  vigilance. 

Les  choses  ainsi  avérées ,  le  Roy  renvoya  devers  le 
sieur  de  Langey,  pour  entendre  de  luy  quel  homme 
il  cognoissoit  à  propos  pour  faire  la  légation  pour 
laquelle  il  avoit  depesché  le  seigneur  Antoine  Pûn- 
con  ,  et  le  moyen  qu'il  y  avoit  de  le  faire  passer  en 
seureté.  Le  sieur  de  Langey  luy  nomma  le  capitaine 
Paulin  (0,  capitaine  de  gens  de  pied,  et  depuis  ba- 
ron de  La  Garde,  lequel,  dés  le  commencement  de 
l'assasinement,  il  avoit  envoyé  devers  Sa  Majesté,  et 
qu'il  le  feroit  passer  seurement  jusques  à  Venise  ;  ce 
qui  fut  faict  ;  et  feit  tresbien  sa  charge  ledit  capitaine 
Paulin ,  de  sorte  que  depuis  le  Pvoy  s'en  est  servy  en 
plus  grandes  affaires. 

En  ce  temps  estoit  l'Empereur  en  Allemagne,  à 
une  diette  qu'il  tenoit  à  Ratisbonne,  où  il  accorda  aux 
Protestans  un  intérim ,  qui  est  autant  à  dire  que  jus- 

(0  Le  capitaine  Paulin  :  il  s'acquitta  très-bien  de  sa  mission  à 
Constantinople.  Ce  capitaine  étoit  d'une  naissance  trés-obscure  :  «  Je 
c(  lui  ai  ouï  raconter,  dit  Brantôme,  et  d'autres  avec  moy,  car  il  ne 
«  s'en  feignoit  point,  et  en  faisoit  gloire,  qu'estant  extrait  de  bas  lieu, 
ff  les  guerres  de  Piémont  et  de  Milan  émues  ,  il  y  eut  un  caporal  d'une 
«  compagnie,  passant  par  le  bourg  dudit  Paulin,  et  s'appeloit  La  Garde, 
«  du  depuis  il  en  voulut  porter  le  nom  ,  qui ,  le  voy^ùt  jeune  enfant 
«  d'esprit  et  de  bonne  façon ,  le  demanda  à  son  père  pour  le  mener 
«  avec  lui  ;  le  perc  le  lui  refusa  ;  mais  il  sa  dérobe  de  père  et  s'en  va 
«  avec  le  caporal,  qu'il  servit  de  goujat  environ  deux  ans,  et  puis  le 
«  voyant  de  bonne  volonté,  lui  donna  l'arquebuse  et  le  fit  si  bon  sol- 
<■(  dat ,  qu'il  parut  toujours  pour  tel ,  puis  fut  enseigne  et  lieutenant , 
«  puis  capitaine.  Ah!  qu'il  s'est  yu  sortir  de  très-bons  soldats  de  ces 
'■■'  goujats  ?  » 

ques  à  ce  qu'il  y  eust  un  concile  qui  determinast  des 
difficultez  de  la  religion ,  chacun  ùiterim  pourroit  vi- 
vre en  la  seriinonie  qu'il  avoit  faict  par  devant  ;  et, 
par  ce  moyen  ,  luy  fut  accorde'  à  laditte  diette ,  qu'au 
despens  du  ban  d'Allemagne,  le  dqp  de  Savoye  seroit 
réintégré  en  tous  ses  Estats.  Aussi  peu  après,  Guil- 
laume  de  Roqu-endolfe ,  lieutenant  gênerai  du  Roy 
Ferdinand,  fut  deffaict  devant  Bude,  où  mourut  vingt 
mille  AUemans,  par  l'armée  du  Turc,  et  le  Turc  en 
personne  marchoit.  Quoy  voyant,  l'Empereur,  cog- 
noissant  qu'estant  en  Allemagne,  et  vo'sin  de  ceste 
grande  perte,  ne  luy  seroit  honorable  de  n'aller  au 
devant    de  ces  forces  turquesques,    parquoy,    pour 
couvrir  sa  peur,  délibéra  de  faire  l'entreprise  d'Ar- 
ger,   ne  la   sentant  si   difficile  que    celle   contre   le 
Grand   Turc.  Aussi,  passant  par  Italie,  trouvant  le 
Roy  au  despourveu,  il  peust  luy  faire  une  venue,  ay- 
mant  mieux  laisser  son  propre  patrimoine  en  proye, 
pour  se  cuider  venger  du  Roy,  lequel  il  avoit  olFencé 
par  l'occision  de  ses  ambassadeurs,  après  avoir  receu 
une  si  grande  grâce  que  de  le  laisser  passer  par  son 
royaume  et  le   favoriser  à  dompter  ses  subjects  re- 
belles. Mais,  estant  arrivé  à  Milan,  et  cognoissant  que 
le  sieur  de  Langey,  qui  estoit  lieutenant  du  Roy  en 
Piémont,  y   avoit  pourveu ,   de   sorte  qu'il  n'y  eust 
moyen  de  rien  entreprendre,  et  mesme  que  le  Roy 
avoit  pourveu  Marseille  et  la  coste  de  Provence,  sui- 
vit son  entreprise  d'Arger  ;  laquelle  fut  mal  fortunée 
pour  luy,  ainsi  qu'autres  ont  descrit,  parquoy  je  m'en 
tais,  comme  n'estant  point  de  ma  matière;  bien  di- 
ray-je,  pour  une  parentaise,  que  l'Empereur  estant  à 
Luques,  parlamenta  avec  le  Pape.  Le  Roy  envoya  de- 

vers  eux  deux  demander  la  raison  de  Fregose  et  Rin- 
con,  dont  il  n'eust  response  que  frivolle.  Revenons  à 
ma  matière. 

Le  marquis  du  Guast,  voyant  ses  entreprises  des- 
couvertes, et  n'^re  venu  à  la  fm  qu'il  pretendoit, 
d'entendre  les  desseins  du  Roy  par  les  instructions  de 
César  Fregose  et  du  seigneur  Antoine  Rincon,  sans 
qu'il  luy  eust  esté  possible  de  les  sçavoir  de  leur  bou- 
che, puis  qu'ils  estoient  morts,  et  ayant  advis  que  le 
Roy  avoit  envoyé  demander  réparation  dudit  crime, 
tant  à  l'Empereur  qu'aux  Estats  de  l'Empire,  délibéra 
d'envoyer  à  une  diette,  laquelle  se  devoit  tenir  en 
Allemagne,  pour  le  faict  de  leur  deffence  contre  le 
Turc,  lettres  pour  se  justifier,  et  accuser  ceux  des- 
quels il  estoit  accusé  ;  lesquelles  furent  présentées  aux 
Estats  de  l'Empire  assemblez  à  R.atisbone,  et  du  de- 
puis traduittes  de  latin  en  François,  dont  la  teneur  s'en- 
suit. 

(c  Ayant  entendu  que  Ion  a ,  contre  toute  raison  , 
«  rapporté  à  voz  reverendissimes  et  illustrissimes  sei- 
cc  gneuries  ,  que  j'ay  troublé  le  repos  de  la  chres- 
«  tienté,  rompant  la  trefve  d'entre  l'Empereur  et  le 
«  Roy  Tres-Ghrestien,  je  suis  demouré  long -temps 
«  en  doubte  si  je  devoy  à  telles  objections  faire  res- 
te ponse,  par-ce  que,  voyant  la  vérité  estre  assez  évi- 
te dente ,  j'estimoy  que  d'elle  mesme,  sans  autre  mienne 
(c  justification,  elle  se  pouvoit  assez  manifester;  aussi 
«  me  sembloit  qu'en  y  respondant,  je  seroy  forcé  de 
<c  me  départir  de  ma  naturelle  modestie  ,  par  -  ce 
«  que,  voulant  à  telles  imputations  faire  convenable 
«  response  ,  je  ne  le  pouvoy  faire,  saufve  la  revê- 
te rence  de  qui  m'a  telles  imputations  données.  Consi- 

«  derarit  toutesfois  que  bien  souvent  la  vérité  est  si 
ce  subtilement  couverte  et  adumbre'e  de  paroUes,  que 
«  sa  lumière  luy  peult  estre  ostée,  aussi  entendant 
«  combien  chacun  doit  à  son  honneur  avoir  esgard ,  il 
«  m'a  semble'  que  si,  pour  la  defTence  du, mien,  je  ne 
«  m'efForçoy  de  remettre  la  nue  vérité  en  sa  vraye, 
(i  propre  et  naturelle  lumière,  je  pourroy  en  quelque 
«  blasme  et  reproche  encourir. 

c(  Doncques  à  voz  reverendissimes  et  illustrissimes 
<c  seigneuries  a  esté  donné  à  entendre  que  les  ambas- 
«  sadeurs  du  roy  Tres-Chrestien  ont  esté  tuez,  que  ses 
«  messagers  ont  esté  blessez  par  gens  vestus  à  ma  de- 
«  vise,  que  d'Allemagne  j'ay  amené  gens  de  guerre  en 
ce  Italie,  et  qu'à  ce  moyen  on  prétend  que  de  ma  part 
«  y  ayt  roupture  de  trefve. 

ce  Au  premier  article,  pour-ce  qu'autrefois  j'ay  esté 
ce  nommé  coulpable  de  tel  efîéct ,  je  diray  à  présent 
ce  pour  ma  justification,  une  chose  seulement.  J'offry 
ce  de  constituer,  et  moy  et  tous  ceux  que  le  Roy  al- 
ce  legueroit  suspects  de  cest  affaire,  entre  les  mains 
ce  de  nostre  sainct  Père,  afin  que  la  vérité  par  ce 
ce  moyen  fust  cogneuë  et  justifiée,  et,  depuis  le  parte- 
ce  ment  de  Sa  Majesté,  je  retournay  de  rechef  à  faire 
ce  les  mesmes  offres.  Or,  si  cest  ofîre  paraventure  sem- 
ce  bloit  à  aucuns  n'estre  assez  justificatoire,  j'en  feray 
ce  une  telle ,  à  la  fin  de  ceste  lettre ,  qu'entre  chevaliers 
ce  elle  pourra  estre  plus  recevable. 

ce  Au  second  point,  je  ne  respondray  autre  chose, 
c(  sinon  qu'allant  rencontrer  Sa  Majesté  imperialle  à 
ce  Trente,  vindrent  avec  moy  plus  de  trois  mille  per- 
ce sonnes  habillez  à  ma  devise,  de  manière  que  autres 
c(  que  les  miens  ont  peu  estre  veslns  d'icelle.  Et  d'a- 

«  vantage,  quand  j'auroy  intention  de  vouloir  que 
«  telle  chose  se  feit,  je  sçauroy  bien  déguiser  mes  gens, 
«  en  sorte  qu'ils  ne  seroient  si  légèrement  congneus  à 
«  l'habit. 

«  Quatit  aux  Allemans  qui  sont  passez  en  Italie ,  il 
«  m'a  semble'  que,  tenant  le  lieu  que  je  tiens  pour  Sa 
«  Majesté  imperialle,àmoy  touche  d'y  faire  response. 
«  S  cachent  donc  voz  reverendissimes  et  illustrissimes 
«  seigneuries  que,  ayant  entendu  que  les  François 
«  faisoyent  descendre  en  Italie  de  trois  à  quatre  mille 
c<  Suisses ,  et  congnoissant  que  telle  nation  ne  se  levé 
«  pour  garnison  de  villes,  mais  pour  faction  à  la  cam- 
«  pagne,  je  depeschay  le  comte  de  Lodron  en  Aile- 
«  magne,  pour  faire  levée  de  deux  mille  hommes  ;  et 
«  par  la  datte  de  mes  lettres  escrittes  au  roy  des  Ro- 
te mains,  et  par  le  temps  que  sont  partis  les  Suisses 
a  pour  venir  en  Italie ,  il  se  cognoistra  que  desja  les 
«  Suisses  estoient  en  chemin  au-paravant  que  je  don- 
«  nasse  ordre  pour  la  levée  desdits  Allemans  :  dont  est 
«  que,  si  par  ce  chef  on  tient  que  la  trefve  soit  rompue, 
«  elle  sera  rompue  par  qui  a  premièrement  conduit 
«  les  Suisses,  non  par  qui  après  a  conduit  les  Allemans. 
M  Cecy  sera  quant  aux  choses  que  je  pense  vous  avoir 
«  esté  descrites  demoyjet,  sijevouloy  passer  outre,  je 
«  pourroy,  paraventure,  dire  que  les  courriers  de  Sa 
«  Majesté  ont  esté  détroussez,  et  les  lettres  de  sa- 
ie ditte  Majesté  détenues  ;  qu'on  a  tenu  praticques 
«  es  villes  de  saditte  Majesté,  pour  les  surprendre  et 
ce  desrober;  que  Maran  a  esté  prins  d'emblée,  et  que 
«  par  mer  a  esté  au  sieur  de  Granvelle  donné  la 
<e  chasse. 

e  Lesquelles  choses  je  ne  puis  entendre  comme  on 

<f  les  puisse  faire  sans  roupture  de  trefve  :  mais  de  ce 
<c  je  ne  vueil  pour  le  présent  faire  plus  Specialle  men- 
te tion ,  me  réservant  à  temps  convenable  à  telle  jus- 
te tification.  Bien  diray-je  que  ceux  mesmes  qui  ont 
«  faict  retenir  les  lettres  de  saditte  Majesté,  se  sont  peu 
«  esclaircir  par  icelles  quelle  estoit  son  intention,  en 
«  me  donnant  commission  expresse  qu'en  aucune  ma- 
te niere  je  ne  feisse  chose  qui  redondast  à  roupture  de 
«  trefve  ;  et  telle  estant  l'intention  de  Sa  Majesté,  il 
«  n'est  à  croire  que  ses  serviteurs  doivent  procéder  au 
«  contraire. 

t(  Et ,  puis  que  nous  sommes  entrez  en  ce  propos  de 
«  roupture  de  trefve,  je  dy  qu'estant  faicte  determi- 
«  nation  par  une  tressaincte  délibération  du  sainct 
<c  Empire,  de  prendre  les  armes  contre  les  ennemis 
«  des  vrais  Chrestiens,  il  me  semble  que  qui  voudra 
«  veiitablement  cognoistre  dont  procède  ceste  roup- 
«  ture  de  trefve.  Ion  doit  principalement  regarder 
«  qui  est  celuy  qui  de  la  guerre  entre  les  Chrestiens 
«  doit  sentir  aucune  satisfaction.  Or  sçavent  voz  re- 
K  verendissimes  et  illustrissimes  seigneuries  quel  in- 
«  terest  a  Sa  Majesté  imperialle  en  la  guerre  contre 
t(  les  Infidelles,  de  combien  grande  affection  elle ,  à 
«  ceste  fin,  a  procuré  l'union  et  accoixi  de  la  Germa- 
«  nie,  et  coml^ien  aussi  elle  a  ceste  entreprinse  à  cueur,, 
«  pour  l'exécution  de  laquelle  il  est  certain  qu'il  n'y 
(c  a  meilleur  expédiant  que  la  paix  et  union  entre  les 
«  Chrestiens.  Ce  présupposé,  comme  est  il  vray  sem- 
«  blable  que  par  les  gens  de  Sa  Majesté  soit  procuré 
te  de  troubler  ceste  paix,  et  de  detourber  ce  que  de 
te  si  grande  affection  elle  désire?  et  qui  est  plustost 
«  croyable ,  d'avoiv  cherché  d'empescher  ceste  entre- 

21. 

«  prise,  ou  de  la  partie  qui  en  est  autUeur  elcontinuel- 
((  lement  cherché  que  la  paix  se  face,  ou  de  celle  qui, 
«  de  tout  son  estude  et  engin ,  se  travaille  à  faire  que 
«  la  guerre  ne  se  face  contre  les  Turcs?  Quelle  chose 
«  est  plus  à  croire,  ou  que  son  imperialle  Majesté', 
«  ayant  une  telle  guerre  que  celle  du  Turc ,  vueille , 
«  par  entreprise  de  nouvelle  guerre,  séparer  et  des- 
«  unir  ses  forces ,  ou  que  ceux  qui  ne  voudroient  que 
«  ceste  guerre  se  fist,  cherchent  par  ce  moyen  de  des- 
«  unir  sesdittes  forces  ? 

«  Qui  est  celuy  qui  a  cause  de  penser  que  saditte 
«  Majesté  doive  procurer  que  la  puissance  du  Turc 
c(  ne  soit  abaissée ,  ou  celuy  qui  de  son  abaissement 
«  espère  son  exaltation ,  ou  celuy  qui  estime  que 
«  l'exaltation  de  l'Empereur  et  de  l'Empire  soit  sa  de- 
«  pression  et  ravallement?  La  Germanie,  tresreve^ 
«  rends  et  illustrissimes  seigneurs,  ainsi  qu'elle  est  la 
«  plus  grande  partie  de  chrestienté,  ainsi  est  elle  le 
«  fondement  et  soustien  de  tout  l'Empire. 

«  Or  à  qui  appartient  plus  qu'à  l'Empereur  de  sou- 
«  haitter  et  désirer  qu'elle  soit  sauve  et  entière?  Ger- 
ce tainement  à  homme  quelconques.  Et  comme  peult 
«  elle  mieux  estre  conservée,  sauvée  et  entière,  qu'en 
(c  résistant  gaillardement  et  vivement  aux  entreprises 
«  du  Turc  ?  Ne  comme  peult  elle  plus  gaillardement 
ce  y  résister,  qu'en  demeurant  bien  unie?  Si  ceste  union 
ce  dépend  de  son  salut,  et  si  l'Empereur,  sur  toutes 
«  choses,  désire  qu'elle  soit  sauve,  comme  est  il  vray 
(ç  semblable  que  luy,  en  la  des-unissant  par  autres 
c(  guerres,  vueille  amoindrir  ses  forces  pour  mettre 
c(  son  salut  en  danger?  Voz  reverendissimes  et  illus- 
cc  trissimes  seigneuries  se  vueillent  réduire  à  mémoire 

«  qui  est  celuy  qui  continuellement  a  cherché  et 
«  cherche  de  tenir  lesdittes  forces  séparées?  qui  est 
«  celuy  qui  ne  voudroit  point  que  les  forces  de  l'Em- 
«  pire  s'augmentassent?  qui  est  celuy  qui  avec  les  ar- 
«  mes  cherche  de  s'impatronir  des  choses  à  l'Empire 
«  apparlenans?  qui  est  celuy  qui  ne  voudroit  point 
«  que  la  guerre  se  fist  contre  le  Turc?  Et,  par  ce  que 
«  pourront  vosdittes  reverendissimes  et  illustrissimes 
«  seigneuries  asseurément  juger  que  ceux  qui  sont 
«  en  telle  volonté  sont  ceulx  mesmes  qui ,  pour  des- 
«  unir  la  Germanie ,  veulent  interrompre  le  repos  et 
«  tranquilité  d'entre  les  chrestiens,  à  ce  que  le  sain  et 
ce  Empire,  se  faisant  plus  grand;^  ne  vienne  avoir 
«  puissance  de  recouvrer  les  choses  qui  luy  appar- 
«  tiennent,  et  de  peur  que  le  pouvoir  de  l'ennemy 
«  de  Jésus  Christ  ne  soit,  avec  l'exaltation  de  l'Em- 
«  pire,  abaissé  et  ruiné,  contre  ceux  là  me  semble 
«  que  justement  se  doit  conclurre  estre  recherchée  la 
«  roupture  de  la  trefve,  et  non  contre  aucun  de  son 
«  imperialle  Majesté,  qui  est  en  diverse  et  contraire 
«  volonté. 

«  Mais,  pour  ne  pei'sister  longuement  en  ceste  ma- 
«  tiere,  laquelle  à  voz  reverendissimes  et  illustris- 
«  simes  seigneuries  doibt  estre  désormais  trop  claire 
ce  et  évidente,  pour  sur  icelle  se  devoir  estendre  un 
«  long  propos,  je  retourneray  à  mon  particulier,  et  dy 
<c  que  des  choses  susdittes,  ainsi  que  je  les  ay^dittes, 
«  ainsi  me  soubsmets  encores  à  la  justification ,  toutes 
«  les  fois  que  de  personne  à  qui  la  chose  appartienne 
«  j'en  seray  requis,  avec  le  bon  congé  toutesfois  de 
«  son  imperialle  Majesté,  de  laquelle  je  suis  assemé 
«  qu'elle  me  fera  ceste  grâce. 

«  Et  pour-ce  qji'il  y  a  deux  voyes  de  se  justifier,  l'une 
«  civile ,  et  l'autre  chevaleresse ,  je  m'oflie  à  defFendre 
«  civilement  que  de  moy  n'est  procede'e  roupture  de 
«  trefve,  et,  si  aucun  chevalier  mon  pareil  me  veult 
«  de  telle  chose  imputer,  et  me  vueille  prouver  son 
«  intention  avec   les  armes ,  je  deffendray  qu'il  dit 
«  le  faux,  et  qu'autant  de  fois  il  aura  dit  le  faux, 
«  quantes  fois  il  m'aura  donné  ou  donnera  telle  im- 
«  putation.  A.  vous  dire  ce  que  dessus,  reverendissimes 
ce  et  illustrissimes  seigneuries ,  m'a  conduict  le  grand 
«  désir  que  j'ay  d'estre  du  tout  justifié  devant  voz  re- 
«  verendissimes  et  illustrissimes  seigneuries;  et,  si  je 
«  sçavoy  autre  voie  de  me  pouvoir  plus   clairement 
«  justifier,  je  ne  faudroy  de  la  mettre  en  avant,  par-ce 
«  qu'en  une  entreprinse  si  juste,  si   religieuse  et  si 
«  saincte,  je  ne  voudroy  que  sur  moy  tombast  un  tant 
«  soit  il  petit  souspeçon,  que  contre  la  religion  chres- 
K  tienne  je  vousisse  prendre  les  armes^  Je  ày  cecy 
cf  par-ce  que  je  sembleroy  les  prendre  contre  Christ 
«  luy-mesme,  si,  nourrissant  la  guerre  entre  les  Chres- 
«  tiens,  je   donnoy  empeschement  à  la  guerre  qui 
«  s'entreprend  contre  ses  ennemis;  ainçois  me  repu- 
«  teroy-je  heureux  si  Dieu ,  par  sa  grâce,  me  con- 
te cedoit  qu'en  une  si  glorieuse  entreprise  j'espandisse 
«  mon  sang,   et  rendisse  mon  ame  à  sa  divine  ma- 
«  jesté.  » 

Le  sieur  de  Langey,  auquel  peu  des  actions  du  mar- 
quis estoient  incogneues,  dés  que  laditte  lettre  eut  esté 
minutée,  et  avant  qu'elle  fust  mise  au  net,  en  recou- 
vra secrettement  une  copie,  à  laquelle  il  ne  faillit  de 
faire  response,  attendu  que  par  icelle  il  estoit  taxé,, 
non  ouvertement,  mais  il  se  pouvoit  cognoistre;  et 

que  d'avantage  n  y  estoit  observée  la  modestie  dont 
il  devoit  user  en  parlant  d'un  tel  prince  Tres-Chres- 
tien  que  le  Roy  son  souverain  seigneur,  car  il  l'accu- 
soit  couvertement ,  laquelle  il  envoya  en  latin  à  mes- 
sieurs des  Estats  de  l'Empire,  ainsi  que  celle  du  mar- 
quis, et  en  feitla  traduction  en  François,  qu'il  envoya 
au  Roy,  dont  la  teneur  s'ensuit. 

c(  Vous  pourrez  paraventure,  tresreverends  et  tres- 
«  illustres  princes  ,  vous  esbahir  de  prime  face ,  qu'en- 
te tre  voz  si  grandes  occupations  sur  la  defïence  et 
X  conservation  de  vos  païs,  je  me  sois  meu  à  vous  es- 
<f  crire  d'autres  affaires,  soubs  couleur  de  respondre 
«  à  lettres,  enquoy  je  ne  suis  aucunement  nommé. 
«  Mais,  s'il  vous  plaist  prendre  la  patience  de  lire 
«  ou  d'ou'ù'  lire  ma  lettre  jusques  au  bout  :  vous 
«  trouverez  à  la  fin  que  l'occasion  qui  m'a  meu  est 
«  conjoincte  à  celle  dont  maintenant  la  délibération 
<(  vous,  tient  occupez,  et  que,  sans  recevoir  honte, 
«  je  ne  pourroy  faire  moins  ;  car,  encores  qu'en  la 
«  lettre  à  laquelle  je  respon  je  ne  soy  expressément 
«  nommé,  ceux,  toutesfois,  qui  de  plusieurs  endroits 
cf  d'Italie  m'en  ont  envoie  des  doubles,  les  m'ont  en- 
te voiez  en  opinion  qu'elle  me  touche,  pour  les  raisons 
«  que  vous  mesmes  en  lisant  cognoistrez.  Et  pleust 
«  à  Dieu ,  tres-reverens  et  illustres  princes ,  qu'à  ceux 
«  desquels  la  juste  plainte  a  induit  le  marquis  du 
«  Guast,  capitaine  gênerai  et  lieutenant  de  FEmpe- 
«  reur  en  Italie,  à  vous  escrire  une  sienne  prétendue 
«  justification,  mais  en  effect  accusation  d'autruy,  k 
«  laquelle,  par  ceste  mienne,  je  respons,  jamais  n'eust 
«  esté  donné  l'occasion  d'icelle  plainte.  Si  ainsi  fust, 
a  tres-reverens  et  tres-illustr^s  princes,  je  n  auroy  pre- 

«  sentement  cause  d'offencer  voz  publicques  négoces, 
«  interrompre  voz  occupations  pour  entendre  à  moy, 
«  ce  pendant  que  je  confuteray,  ou  plus-tost  vous 
«  monstreray  comme  d'elle -mesme  se  confute  la  re- 
«  monstrance  que  vous  faict  ledit  marquis,  en  la- 
ce quelle,  sous  umbre  de  se  vouloir  justifier,  il  accuse 
ce  autruy  contré  raison ,  au  contemnement  et  mespris 
<c  de  la  grandeur  et  majesté  du  Roy  mon  maistre , 
«  qui  est  au  cueur  noble  et  hautain  le  plus  poin- 
<c  gnant  et  urgent  esguillon  qui  soit  à  Tesmouvoir  et 
<i  inciter  à  vengence,  et  le  forser  à  se  ressentir  par 
«  eiFect ,  toutefois  à  son  grand  regret  et  desplaisir,  du 
«  lourd  et  infâme  outrage  que  présentement  j'ay  h 
«  vous  déduire  :  je  dy.  Messieurs,  à  son  grand  regret, 
<c  car  telle  est  la  vérité,  ainsi  que  Dieu  à  soy-mesmes 
«  est  tesmoin,  et  aux  hommes  en  font  foy  la  prece- 
«c  dente  tant  gratieuse  poursuitte,  et  la  tant  patiente  et 
<c  longue  attente  de  la  réparation  dudit  outrage  dont 
«  a  ledit  sieur  Roy  usé  jusques  icy. 

«  Or  se  plaint,  messieurs,  ledit  marquis,  que  Ion 
«  vous  a  donné  à  entendre  qu'il  est  infracteur  de  la 
<c  trefve  entre  le  Roy  et  l'Empereur,  et  turbateur,  à 
«  ceste  cause,  du  repos  et  bien  de  la  chrestienté,  tant 
ce  pour  le  meurdre  commis  es  personnes  des  ambassa- 
«  deurs  dudit  seigneur  Roy,  et  aucuns  ses  messagers 
t<  assaillis  et  blessez  par  gens  vestus  à  la  devise  dudit 
«  marquis ,  que  pour  quelque  levée  de  lansquenets 
te  venus  pour  luy  en  Italie. 

ce  Du  faict  des  ambassadeurs,  il  s'excuse  par  un 
ce  offre  qu'il  dit  avoir  fait  de  se  représenter,  et  ceux 
«e  que  le  Roy  en  nommeroit  coulpables,  entre  les  mains 
«  de  nostre  sainct  Père,  afm  que  la  vérité  du  faict  fust 

K  congnue  ;  des  messagers ,  par  un  grand  nombre  de 
«  gens-  qui  l'accompagnèrent  au  devant  de  l'Empe- 
«  reur,  habillez  à  sa  devise,  concluant  qu'autres  que 
«  les  siens  en  auront  peu  estre  vesLus,  qui,  paraven- 
«  ture,  auront  commis  le  cas;  aussi  que,  s'il  eust  à 
«  ses  gens  commandé  faire  une  telle  exécution,  il  les 
«  eust  bien  sceu  desguiser,  en  sorte  que  à  l'habit  on  ne 
«  les  eust  cogneuz.  De  la  levée  des  lansquenets,  il  s'ex- 
«  cuse  sur  la  précédante  levée  des  Suisses,  qu'il  dit 
«  avoir  esté  faicte  par  le  Roy. 

«  Quant  aux  ambassadeurs ,  ayant  esté  le  roy  Tres- 
«  Chrestien  par  moy  adverty  et  informé,  pour  le  devoir 
«  du  lieu  que  je  tenoy  pour  luy,  tel  que  ledit  sieur 
«  marquis  tenoit  et  le  tient  pour  l'Empereur  en  Ita  - 
«  lie,  que  ce  malheureux  assasinement  avoit  estéfaict 
«  en  la  jurisdiction  imperialle,  et  sur  le  Pau,  rivière 
«  si  marchande  que  jour  et  nuict  gens  y  naviguent 
«  ordinairement,  en  descendant  ou  montant  au  long 
«  de  l'eau,  de  sorte  qu'il  estoit  mal  croyable  que 
<c  sans  le  sceu  dudit  marquis  il  fust  advenu  ;  informé 
«  qu'il  avoit  esté  exécuté  par  des  Espagnols  qualifiez 
«  estans  soubs  sa  charge  et  residans  au  tour  de  sa 
«  personne;  informé  aussi  que  par  diverses  portes,  et 
«  après  plusieurs  allées  et  venues  du  chef  de  l'entre- 
«  prinse  vers  luy,  et  lettres  sur  lettres  de  luy  audit 
«  chef  d'entreprinse ,  eux  sortirent  à  un  soir  de  Milan, 
«  et ,  se  rencontrans  par  chemin ,  arrivèrent  de  nuict 
«  au  chasteau  de  Pavie  ;  et  que  dudit  lieu ,  prenant  en 
«  leur  compagnie  autres  Espagnols  dudit  chasteau, 
«  ils  s'allèrent  embuscher  sur  le  Pau,  où  ils  feirent 
«  quelque  séjour,  jusques  à  ce  qu'ils  eurent  exécuté 
«  leUrdiUe  entreprise  •,  qu'ils  s'en  retournèrent  menans 

«  prisonniers  avec  eux  tous  ceux  qui  au  batteau  des- 
<(  dits  ambassadeurs ,  tant  barquerots  que  autres ,  qui 
<c  demourerent  en  vie  ;  item_,  qu'iceux  prisonniers  fu- 
«  rent,  quelques  jours  après,  amenez  et  conduits  ail- 
«  lieurs,  en  la  puissance  toutesfois  dudil  marquis; 
«  ayant  d'avantage  esté  ledit  seigneur  informé  que 
«  iceux  Espagnols,  après  ceste  infâme  exécution,  s'es- 
<c  toient  retirez  vers  ledit  marquis ,  monstrans  en  ap- 
te parence  de  plustost  en  espérer  recompense  que  d'en 
<c  craindre  aucune  punition  :  vous  pouvez  penser, 
«  messieurs,  que  pieça  ledit  seigneur  pouvoit  estre 
«  asseuré  que  ledit  marquis  en  estoit  consentant  ou 
«  coulpable,  quoy  que  soit,  inexcusable,  que,  sans 
ïc  grande  négligence  en  sa  charge,  il  fust  advenu. 
<c  Mais,  pour-ce  que,  par  une  sienne  lettre,  il  bapti- 
«  soit  cest  acte  du  nom  de  meschantise,  qui  estoit 
«  pour  donner  occasion  de  penser  au  moins  qu'ainsi 
«  le  baptisant,  il  ne  vouloit  que  Ion  creust  qu'il  en 
«  eust  voulu  estre  participant  ne  consentant,  le  Roy, 
«  à  ceste  cause,  gratieusement  luy  manda  par  lettres, 
(f  et  quelque  temps  après  à  l'Empereur,  et  depuis  à 
«  nostre  sainct  Père ,  comme  autheur  et  protecteur  de 
«  la  trefve,  et  de  reclief  audit  seigneur  Empereur, 
(c  avec  la  protestation  pertinente  que  réparation  luy 
«  fust  faicte  de  cest  outrage,  au  moins  contre  ceux 
«  qui  l'av oient  exécuté  y  et  peult  estre  qu'il  eust  passé 
«  la  chose  soubs  dissimulation,  sans  chercher  expres- 
(c  sèment  le  scandale  dudit  marquis,  se  contentant  de 
«  laisser  au  jugement  de  l'aage  présente  ou  future, 
«  s'il  estoit  possible  de  croire  que  telle  chose  fust  adve- 
ic  nue  avec  les  circonstances  cy  dessus  spécifiées,  sans 


«  estre  venu  a  sa  cognoissance. 

«  Or  voyez  vous,  messieurs,  combien  il  y  a  prof- 
«  fité,  combien  de  temps ,  combien  patiemment  il  a 
«  attendu  que  quelque  raison  luy  en  fust  faicte,  et 
«  combien  impudemment  ledit  sieur  marquis  se  coû- 
te vre  de  l'offre  qu'il  vous  allègue  et  met  en  avant. 
«  Car  s'il  eust  eu  tant  soit  peu  d'envie ,  comme  il  s'en 
t<  vante,  de  faire  sortir  en  lumière  la  vérité  de  cest 
«  affaire,  eust  il  pas  bien  este'  en  son  pouvoir,  laissant 
«  seulement  en  liberté  les  uns  et  les  autres  barquerots 
«  qui  en  pouvoient  parler  véritablement  et  de  veuë, 
«  et  qui  n'avoient  aucune  occasion  d'en  devoir  en  fa- 
«  veur  de  l'un  ny  de  l'autre,  mentir?  Mais  il  a  faict, 
«  messieurs ,  tout  le  contraire  ;  car,  outre  la  détention 
«  d'iceux    (  desquels  toutefois  j'ay  recouvré  aucuns 
«  eschappez  de  ses  prisons),  il  a  faict  publier  des  edicts 
«  pénaux  es  lieux  où  le  faict  pouvoit  estre  cogneu , 
«  que  nul  fust  si  hardy  d'en  deviser;  et,  au  lieu  des 
«  maltraittemens  faicts  à  ceux  qui  desja  en  ont  parlé, 
«  a  caressez ,  honorez ,  et  creuz  en  estât  ceux  non  seu~ 
«  lement  qui  ont  exécuté  l'entreprise,  mais  ceux  aussi 
ce  qui  ont  travaillé  à  desguiser  la  vérité  :   qui  sont , 
«  messieurs,  actes  et  voyes  de  telle  nature,  que,  non 
«  sans  cause,  le  roy  Tres-Chrestien  a  refusé  d'accepter 
<c  la  protestation  contraire  aux   effects,  de  laquelle 
«  faisant  mention  en  cest  endroict ,  ledit  marquis  l'a 
«  recitée  plus  grasse  qu'à  la  vérité  paraventure  il  ne 
«  la  feit,  ou  (  comme  je  le  vueil  croire  )  ne  se  souve- 
«  nant  plus  de  si  loing;  car  j'ayme  mieux  dire,  mes- 
«  sieurs,  qu'il  en  ait  eu  mauvaise  souvenance,  que 
«  qu'il  ait  voulu  à  son  escient  mentir  devant  vous , 
«  c'est  à  dire,  devant  la  lumière  de  tout  le  monde, 
ce  Encores  me  deplaist  il,  messieurs,  que  je  nay  autre 

ce  moyen ,  sans  le  charger  iterativement  d'impudence , 
u  de  confuter  l'autre ,  combien  que  soit  frivoUe  l'ex- 
«  cuse  qu'il  met  en  avant,  touchant  les  messagers  du 
(c  Roy  assaillis  par  gens  vestus  à  sa  devise;  et  que, 
ce  contre  le  faict  cogneu  et  vérifié,  il  ait  osé  alléguer 
«  raisons  et  conjectures  si  mal  fondées,  que  de  dire 
ce  qu'il  eust  bien  sceu  (  s'il  eust  voulu  telle  chose  com- 
te mander  à  ses  gens)  les  desguiser  en  sorte  qu'à  l'ha- 
ce  bit  ils  n'eussent  esté  cogneuz  ;  aussi  que,  pour  mons- 
cc  trer  qu'autres  que  les  siens  l'ayent  peu  faire,  qui 
«  se  soient  vestus  de  sa  livrée,  il  se  couvre  de  dire 
ce  que  luy  allant  au  devant  de  l'Empereur,  à  Trente, 
ce  avoit  bien  avec  luy  trois  mille  hommes  vestus  à  sa 
«  devise. 

ce  Quant  à  ce  dernier  poinct,  je  ne  le  vueil  aucune- 
ce  ment  contredire,  ains  l'advoue  sans  difficulté,  m'en 
ce  rapportant  à  ceux  qui,  par  force  l'accompagnoient, 
ce  contrains  de  se  vestir,  armer  et  monter  à  leurs  des- 
<e  pens,  ont,  pour  y  fournir,  engagé  si  avant  leur  pa- 
<e  trimoine,  qu'ils  n'ont  a  présent  moyen  de  satisfaire 
<e  aux  tyrannicques  impositions  que  journellement  il 
ce  leur  met  sus.  Mais  quant  à  l'invasion,  je  voudroy, 
ce  puis  qu'elle  ne  se  peult  contredire,  parce  que  les 
ce  officiers  de  la  seigneurie  de  Venise,  es  pais  de  la- 
ce quelle  est  advenue  ceste  invasion,  ont  pris  et  exe- 
<c  cuté  à  mort  les  delinquans,  non  seulement  vestus 
«  de  la  livrée,  ains  souldoyez  en  la  garde  dudit  sei- 
ce  gneur  marquis ,  que  luy,  au  lieu  d'alléguer  ceste 
«  mensongère  négative  excuse ,  se  fust  plus-tost  attri- 
ce  bué  l'honneur  de  les  avoir  faict  luy-mesmes  exécuter 
ce  jusques  esdittes  terres  de  la  Seigneurie  ,  et  pour- 
ce  chassé,  que  lesdits  officiers  en  fissent  justice.  Mais  il 

«  a  de  si  long  temps  esté  dit,  et  tant  de  fois  que  plus 
(c  il  n'en  fault  douter,  et  prouve'  que  qui  une  fois  a 
«  passé  les  bornes  de  honte ,  il  fault  que  tost  après  il 
«  devienne  appertement  et  naïfvement  impudent,  et 
«  tellement,  messieurs,  que  l'homme  plongé  en  ceste 
i^,  impudence  ne  pense  plus  que  la  chose  dont  il  n'a 
«  honte  semble  à  autruy  honteuse  ny  reprochable, 
«  comme  vous  le  pouvez,  outre  les  deux  prealleguez 
«  exemples,  non  moins  facilement  cognoistre,  que 
«  par-ce  que,  pour  se  couvrir  de  la  levée  de  ses  lans- 
«  quenets  (qui  seroit  acte  fort  aisé  à  reparer,  s'il  n'y 
«  avoit  autre  occasion  de  roupture,  et  si  en  autres 
te  choses  il  n'eust  ja  esté  procédé  aux  elTects),  ledit 
«  sieur  Marquis  aussi,  messieurs,  vous  allègue  une 
ce  raison,  et  qui,  par  nous  advouée,  ne  peult  aucune- 
ce  ment  le  relever,  et  qui,  encores  qu'elle  soit  mali- 
ce tieusement  déguisée,  ne  le  peult  toute  fois  estre  h 
ce  bonne  partie  de  vous;  car  il  ne  luy  sert  de  dire  que 
ce  noz  Suisses  estoient  en  chemin  au  temps  et  datte 
ce  qu'il  escrivit  au  roy  des  Romains  pour  saditte  le- 
ce  vée  de  lansquenets  ,  si  bonne  partie  de  vous  sça~ 
ce  vez  tresbien  que  ,  dés  le  mois  de  janvier,  et  quel- 
ce  que  temps  au-paravant,  il  avoit  desja  envoyé  rete- 
ce  nir  les  capitaines,  et  ordonné  qu'ils  fussent  prests  à 
ce  son  premier  mandement;  si  desja  il  s'estoit  renforcé 
ce  d'Espagnols,  il  avoit  desja  faict  grosse  crue  de  che- 
ce  vaux  légers,  il  avoit  desja  depesché  les  capitaines 
ce  d'un  fort  gros  nombre  de  gens  de  pied  italiens,  desja 
te  faict  publier  edict  au  duché  de  Milan  ,  que  tous 
ce  soldats  et  gens  de  guerre  dudict  duché  eussent  à  se 
ce  faire  enroller  es  bendes  d'iceux  capitaines ,  suv 
te  grosses  peines  contenues  en  son  edict.  Encores  pou- 

«  voy-je  adjouster  mille  autres  préparatifs  de  guerre, 
«  comme  fortifications  de  places  au  préjudice  de  noz 
«  capitulations ,  fonte  de  nouvelle  artillerie ,  amas  de 
«  pouldres  et  autres  munitions,  ponts  à  passer  rivières, 
«  eschelles  à  assaillir  places ,  cassons  à  porter  pain  en 
«  camp,  et  autres  tels  équipages  qui  se  faisoyent  au- 
«  près  de  nous  secrettement,  mais  en  extrême  dili- 
«  gence.  Et  quand  tout  cela  ne  seroit  (ce  que  si),  et 
«  que  le  Roy  auroit  faict  la  première  levée ,  voire 
«  commencé  la  guerre  effectuellement ,  quelle  guerre 
«  fut  oncques  à  plus  juste  cause  commencée ,  que 
ce  pour  la  vengence  de  l'assasinement  d'ambassadeurs, 
«  la  réparation  duquel  il  a  si  gratieusement  poursui- 
«  vie,  et  patiemment  attendue,  et,  après  toutes  les 
ce  solennitez  et  protestations  requises,  désespérée? 

et  Or,  puis  que  ceste  déduction  nous  a  ramenez  au 
et  propos  de  l'assasinement,  qui  est  en  efFect  Testât  et 
te  fondement  de  ceste  matière,  considérez,  messieurs, 
ce  encores  que  ledict  sieur  marquis  emploie  tous  ses 
ec  esprits  pour  artificieusement  s'en  justifier,  comme 
c<  il  se  couvre  neantmoins  si  pauvrement,  que  la  ve- 
<e  rite  de  toutes  parts  y  aparoist  claire  comme  le  jour, 
c(  et  comme,  en  disant  une  chose  et  taisant  une  autre, 
ce  et  tournoyant  ainsi  qu'un  chien  qui  ne  sçait  où 
ce  trouver  le  chevet  à  se  reposer  la  teste,  il  ne  franchit 
te  toutefois  le  sault  de  simplement  et  ouvertement 
ce  nyer  ou  advouer  le  faict.  Seulement  dit  qu'il  s'est 
ce  voulu  représenter  devant  nostre  sainct  Père  :  et  puis 
ce  en  la  lin  de  sa  lettre  (  oii  il  semble  qu'il  vueille  faire 
ce  peur  aux  gens  d'entrer  en  camp  sur  ceste  querelle), 
»  il  ne  conclut  point  absolutement  à  propos  sur  cest 
ce  article  ^  ains,  par  astuce  et  cauteleusement,  baille  le 

a  moien  pour  se  reserver  tousjours  une  porte  ouverte 
«  à  s'en  retirer  hors ,  si  bon  luy  semble. 

«  Secondement,  vous  voiez  que,  tout  ainsi  qu'un 

a  homme   surprins  à  l'interrogatoire  ,  et  qui  ne  se 

«  trouve  bien  estofé  de  response,  a  de  coustume  de  se 

«  sauver  par  quelques  autres  diverses  interrogations  ; 

«  ainsi  ledict  marquis,  voyant  sa  justification  si  froide, 

<c  qu'entre  gens  de  bon  esprit  elle  peult  estre  prinse 

«  et  interprétée   pour  une  tacite    confession  ,  court 

(c  maintenant  aux  subterfuges  de  contre  accusation , 

«  disant  que ,   s'il  vouloit ,  paravanture  pourroit  il 

«  mettre  en  avant  (  ce  qu'il  faict)  que,  du  costé  des 

«  gens  du  Roy,  Ion  a  surpris  quelques  courriers  ini- 

«  periaux,  retenu  les  lettres  de  Sa  Majesté,  entretenu 

«  des  praticques  es  terres  de  son  obéissance ,  prins  la 

«  place  de  Maran  d'emblée ,  et  au  seigneur  de  Grant- 

«  velle  donné  la  chasse  par  mer.  Apres  ceste  presup- 

u  position ,  conclut  en  demandant  (  comme  de  ques- 

«  tion  dont  il  ne  se  peult  résoudre  )  comme  telle  chose 

«  sans  roupture  peult  avoir  esté  faite    en   temps  de 

«  trefve.  Je  le  releveray,  messieurs,  facilement,  et  par 

c<  un  seul  mot,  de  ce  scrupule,  c'est  que  celuy  ne 

«  rompt  la  trefve  qui  se  revenche ,  et  contre  l'infrac- 

«  teur  d'icelle  il  est  permis  à  l'offensé  de  s'en  venger, 

K  en  quelque  sorte  et  manière  que  ce  soit  ;  et  mesme- 

V  ment  quand  la  réparation  de  l'offense  luy  est  non 

«  seulement  déniée ,  mais  est  par  l'offendant  perse- 

«  veré,  convient  à  présent  accombler  et  adjouster  of- 

cc  fences  sur  offences,  deprisant,  contemnant  et  vili- 

ce  pendant  si  ouvertement  et  indignement  la  grandeur, 

«  puissance  et  majesté  de  l'offensé. 

ce  Or,  quand  je  n'aurois,  comme  j'ay,  ceste  juste  res- 

«  ponse  absolute  et  universelle,  qui  subvertit  et  rue 
(c  par  terre  le  fondement  et  pied  de  la  contre  accu- 
«  sation  dudict  marquis,  encores  pourroy-je  particu- 
«  lierement  respondre  à  cliasque  article.  Car  quant  à 
(c  la  plainte  que  cest  hyver  le  marquis  me  feit  enten- 
cc  dre  par  un  trompeté,  que  sur  le  chemin,  en  un  cer- 
<c  tain  bois  taillis,  entre  les  villes  de  Conys  et  Fossan, 
«  un  courrier  venant  d'P'.spagne  avoit  esté  détroussé 
«  de  ses  bouges,  pacquets  et  argent,  par  gens  de  che- 
cc  val  armez  ,  dont  ceux  que  ledict  courrier  sousp- 
<c  çonnoit  luy  furent  représentez ,  lequel  les  decbar- 
«  gea,  et  sur  sa  plainte  on  envoya  gens  avecques  luy, 
«  revisiter  le  bois,  qui  est  situé  au  mi-chemin  desdites 
«  deux  villes,  qui  toutes  deux  sont  de  la  jurisdiction 
«  imperialle,  et  non  de  celle  du  Roy,  ne  près  d'au- 
«  cunes  de  ses  garnisons,  je  pourroy  dire  qu'audit 
«  bois  furent  trouvez  plusieurs  pacquets  espars  ça  et 
«  là,  ouverts  les  uns  et  les  autres;  entre  les  autres 
«  aucuns  pacquets  de  l'Empereur  adressans  à  nostre 
<c  sainct  Père  ;  qui  est  chose  assez  donnant  à  penser 
«  que  ceux  qui  détroussèrent  ledit  courrier,  le  feirent 
«  pour  avoir  son  argent,  et  non  pour  crocheter  les 
«  lettres  de  l'Empereur,  et  que  s'ils  les  eussent  voulu 
(c  crocheter,  aussi  bien  eussent  ils  crocheté  celles  qui 
((  alloient  à  nostre  Sainct  Père,  comme  les  autres, 
ce  Aussi  pourroy-je  dire  qu'il  n'est  à  croire  que  les 
«  soldats  royaulx  eussent  deviné  ny  le  jour,  ny  l'heure, 
«  ny  le  lieu  que  devoit  passer  un  courrier  venant 
«  d'Espagne  avec  lettres ,  pour  ainsi  se  trouver  à  point 
«  pour  le  détrousser,  et  aussi  peu  eussent  ils  sçeu  de- 
«  viner  que  ledit  courrier,  qui  estoit  un  courrier  ordi- 
<c  naire  de  depesches,  de  bulles  et  de  marchans,  eust 

«  deu  apporter  la  depesche  et  pacquets  de  l'Empe- 
«  reur  :  et  que  si  de  long  temps  ils  y  eussent  esté 
«  embuschez  en  armes,  attendans  que  ledit  courrier 
ce  passast,  et  que,  durant  la  longueur  du  temps,  ils 
«  n'eussent  este'  par  les  allans  et  venans  découverts  et 
«  cogneus ,  je  laisse  à  un  chacun  penser  s'il  est 
«  croyable.  Encores  pourroy-je  dire  que  ledit  cour- 
«  rier  dit  luy-mesmes,  en  déchargeant  ceux  qu'il  avoit 
ce  souspçonnez  (  qui  sont  gentils-hommes  servans  le 
«  Roy  sur  chevaulx  légers),  que  audit  Conys,  où  il 
c(  arriva  vers  la  minuict,  on  l'avoit  bien  amusé  deux 
c(  heures  avant  que  luy  bailler  chevaulx,  de  sorte  que 
ce  Ion  peult  penser  (  et  luy  n'en  estoit  sans  souspçon  ) 
c<  que  les  propres  hommes  de  Conys,  sçachans  qu'il 
c<  avoit  argent  en  ses  bouges ,  l'eussent  tout  à  propos 
ce  arresté,  pour  ce  pendant  gaigner  temps  pour  s'aller 
ce  mettre  en  ambuscade.  Et.  qui  me  pourroit  aider  à 
ce  le  croire,  c'est  que  je  me  suis  trouvé  autrefois  avoir 
ce  faict  pendre  en  la  jurisdiction  du  Roy,  pour  crimes 
ce  commis  et  perpétrez  en  icelle,  un  homme  qualifié 
ce  subject  et  employé  au  service  de  l'Empereur,  qui  a 
ce  confessé,  par  son  procès,  avoir  faict  delicts,  actes, 
ce  et  assasinement  contre  les  propres  soldats  espagnols, 
ce  et  les  avoir  tuez  et  meurdris  de  guet  à  pens,  sans 
ce  autre  occasion  que  pour  avoir  leur  argent. 

ce  Et  quant  au  faict  des  praticques  que  dit.  le  mar- 
ce  quis  avoir  par  nous  esté  entretenues  en  ce  paï's,  sur 
ce  villes  et  places  de  l'obeïssance  imperialle,  s'il  en 
ce  parloit  plus  évidemment,  et  designoit  le  temps,  les 
ce  places  et  les  autheurs  d'icelles  praticques,  ou  je  luy 
ce  nieroy  absolutement ,  ou  luy  diroy,  ainsi  que  la 
ce  vérité  porte,  que  luy  et  les  siens  ont  faict  le  sem- 
19.  22 

«  blable  sur  les  nosti  es  ;  encores  pourroy  dire  d'a- 
ce vantage  que  si  bien  il  est  prohibe'  de  surprendre  les 
K  villes  l'un  de  l'autre  en  temps  de  trefve,  il  n'est  tou- 
te tesfois  prohibe  de  prester  l'oreille  à  qui  se  vient  of- 
«  frir,  ny  de  préparer  et  entretenir  des  praticques  et 
«  moyens  de  pouvoir  endommager  son  ennemy  après 
«  la  trefve  expire'e  et  corrompue.  Et  quant  à  la  prise 
«  de  Maran  ,  certainement  je  pourroy  dire  qu'onques 
<c  elle  n'advint  du  consentement,  participation  ny  sceu 
ce  du  Roy,  ne  de  gens  qui  eussent  charge  ny  manie- 
«  ment  de  ses  affaires,  et  que  si  quelqu'un  veult 
et  maintenir  de  si ,  se  trouveront  des  hommes  prests  à 
«  soustenir  le  contraire  avec  les  armes  et  la  vérité. 
<c  Vray  est  que  ceux  qui  l'entreprindrent  l'exécute- 
«  rent  ;  cognoissans  bien  que  sans  gros  adveu  ils  n'es- 
«  toient  suffisans  à  longuement  tenir  leur  prise,  et 
<c  advertis  de  cesdits  outrages  faicts  par  les  gens  de 
K  l'Empereur  au  Pioy,  et  sur-ce,  pensans  que  vray 
<c  semblablement  ledit  seigneur  seroit  bien  aise  de  re- 
«  couvrer  une  telle  place  en  contreschange  à  recou- 
«  vrer  ses  ambassadeurs,  s'ils  estoient  vifs,  ou  pour 
«  commencement ,  s'ils  estoient  morts ,  d'en  exécuter 
ce  la  deuë  vengence,  bien  tost  après  haulserent  les  ban- 
«  dieres  de  France,  et  envoyèrent  offrir  la  place  au 
ce  Roy,  avec  langage  toutesfois  equipollent  à  protesta- 
it tion  qu'à  son  refus  ils  trouveroient  autre  à  qui  en 
i(  faire  marchandise.  Et  se  laissèrent,  messieurs,  en- 
<c  tendre  sur  ceste  marchandise ,  de  telle  manière  qu'il 
c<  estoit  facile  à  cognoistre  qui  seroit  le  marchant  (0, 

(i)  Qui  seroit  le  marchant  :  Langey  veut  dire  ici  que  la  ville  de  Ma- 
ran se  seroit  livrée  à  l'Empereur ,  si  François  I  eut  refusé  de  la  prendre 
sous  sa  protection. 

«  et  que  la  marcliandise  seroit  préjudiciable  et  à  nos- 
«  tre  sainct  Père  et  à  l'Empereur,  et  à  la  seigneurie  de 
«  Venise ,  à  chacun  en  particulier,  et  universellement 
«  à  toute  la  clirestienté. 

<c  Surquoy,  messieurs,  le  Roy,  voyant  de  quelle  im- 
«  portance  et  conséquence  estoit  cest  affaire,  en  corn- 
et muniqua  incontinant  aux  ambassadeurs  des  dessus- 
«  dits,  estans  riere  Sa  Majesté,  qu'ils  en  escrivissent  à 
«  leurs  seigneurs,  en  leur  déclarant  que,  si,  dedans  le 
((  temps  avec  eux  accordé,  ne  luy  estoit  par  les  sus- 
«  dits  seigneurs  envoyé  meilleur  advis,  il  accepteroit 
«  laditte   place,  non  pour   la  tenir  comme    sienne, 
<(  car  elle  ne  luy  est,   ores  qu'il  y  eust  juste  tiltre, 
«  d'aucun  service  ny  commodité,  mais  pour  éviter 
«  qu'elle  ne  tombast  en  telles  mains  que  la  chrestienté 
«  en   receust  dommage ,   et   pour   après  en  faire   ea 
«  temps  et  lieu  ce  qu'à  un  bon  et  juste  prince  appar- 
«  tiendra  d'en  faire.  Je  vous  laisse  à  juger,  messieurs, 
ce  que  pouvoit  faire  le  Roy  en  ceste  occurrence,  sinon 
«  qu'il  eust  faict  rendre  la  place  au  roy  des  Romains , 
«  ce  qui  n'estoit  ny  pouvoit  estre  en  sa  puissance?  Y 
«  pouvoit  il  pourvoir  avec  plus  grande  satisfaction , 
«  ne  dudit  Roy  ny  de  l'Empereur  son  frère?  Le  mar- 
te quis,  par-avanture,  dira  (et  de  ce,  par  l'ambassa- 
«  deur  de  l'Empereur,  a  esté  faicte  remonstrance)  que 
«  ^cMt  seigneur  Roy  devoit  faire  prendre  le  gentil- 
«  homme  qui  luy  estoit  venu  offrir  laditte  place,  et  le 
c<  faire  pendre ,  s'il  ne  la  rendoit  au  roy  des  Romains  : 
«  mais,.paraventure,  quand  il  l'eust  faict  pendre,  la 
(c  place  n'eust  pourtant  esté  rendue;  et  puis,  si  les 
«  Impériaux  pensent  estre  loiiables  à  leur  maistre  de 
(f  violer  le  nom  sacrosainct  de  légats  et  de  messagers, 

(c  ne  tenir  compte  du  di  oict  des  gents ,  n'avoir  ne  tê- 
te nir  aucune  chose  saincte  et  inviolable,  le  Roy  n'a 
«  institué  sa  vie  de  ceste  sorte,  et  n'est  raisonnable 
«  que  les  droicts  que  pour  soy-mesme  il  ne  voudroit 
«  violer,  il  violast  pour  l'autruy  bien  de  celuy  qui  pour 
«  l'offenser  les  viole,  et  monstre  par  ses  effects  ne 
ce  penser  estre  mis  en  ce  monde  que  pour  s'essayer  à  le 
t(  ruiner  et  deffaire. 

«Reste,  messieurs,  à  respondre  sur  ceste  chasse  que 
«  dit  le  marquis  avoir  esté  donnée  au  sieur  de  Gran- 
«  velle.  Or,  je  vous  demande,  messeigneurs,  attendu 
(c  qu'estans  nagueres  sortis  hors  de  Vulpian  César  de 
«  Naples  et  autres  capitaines  impériaux,  et  venuz  de 
«  nuict  avec  grosse  trouppe  de  gens  de  cheval  et  de 
«  pied,  jusques  auprès  de  ceste  ville  de  Turin,  sur 
«  laquelle  principalement  il  abbaye  comme  le  chien 
«  après  le  cerf,  monsieur  le  marquis  du  Guast  ne  veult 
c<  toutesfois  que  je  doive  juger  ny  penser  qu'ils  y 
«  vinssent  en  intention  de  la  vouloir  surprendre,  com- 
te bien  que  je  sçache  que,  ce  temps-pendant ,  estoit  à 
«  Quiers,  ville  distante  de  cinq  mille  de  ceste-cy,  au- 
(c  tre  gros  nombre  de  soldats  impériaux  prests  à  mar- 
«  cher  quand  il  leur  seroit  mandé  ;  combien  encores 
et  qu'un  gentilhomme,  atiltré  pour  mettre  le  feu  en 
((  certaines  maisons,  pour  occuper  chacun  à  l'estain- 
c(  dre  ce-pendant  que  l'on  proposeroit  les  escfiejles 
«  aux  murailles ,  ait  esté  prins  par  noz  gens,  attrainct 
c<  et  convaincu  du  faict,  lequel  il  a  confessé,  et  après 
€(  les  deiies  confrontations,  a  esté  mis  en  quartiers: 
ce  attendu,  dy-je,  ce  que  dessus,  est  il  raisonnable, 
ce  messeigneurs,  ores  si  je  vouloy  advoiierque  les  ca- 
«  pitaines  des  galleres  du  Roy  estans  au  port ,  et  voyans 

«  autres  galleres  en  mer  se  mettre  à  la  fuitte,  qui  est 
«  donner  occasion  de  se  faire  suivre,  fussent  sortis  hors 
«  et  les  eussent  poursuivis  quelque  espace,  que,  pour 
«  ce,  le  marquis  se  doive  promettre  et  juger  qu'ils  le 
ce  fissent  soubs  intention  de  courir  sus  audit  sieur  de 
<(  Granvelle?  A  la  vérité,  je  tiens  tant  de  vostre  pru* 
«  dence,  jugement  et  équité,  que  vous  ne  voudriez 
ce  luy  estre  loisible  qu'il  face  une  loy  pourluy  et  autre 
<(  pour  moy,  ne  que  toutes  ses  conjectures,  desguise- 
cc  mens  et  palliations ,  soient  tenues  pour  efTect  et  ve- 
c<  rite,  et  que  mes  véritables  allégations  et  mes  expo- 
c(  sitions  des  efFects  ja  ensuivis,  soient  au  contraire 
ce  répudiées  ou  refutées.  Icy  pourroy,  et  me  seroit  loi- 
ce  sible,  parler  de  luy  en  ceste  matière  plus  librement; 
c<  mais  je  vueil,  sans  protestation,  me  contenir  en  la 
«  modestie  en  laquelle  il  avoit  protesté  de  se  vouloir 
«  contenir  et  ne  l'a  faict. 

c(  Vray  est  qu'en  cest  endroict  il  pourroit  dire  que 
t(  si  bien  il  est  sorty  des  chanseaux  esquels  il  estoit 
ce  enclos  par  saditte  protestation  ,  de  vouloir  dire  seu- 
c<  lement  ce  qui  serviroit  à  se  decoulper  sans  coulper 
c(  autruy,  et  ce  qui  seroit  préjudiciable  à  son  honneur, 
«  a  toutesfois  tousjours  tenu  un  pied  dedans  lesdits 
c(  chanseaux;  et  en  ce  pourroit  se  couvrir  de  dire  que 
«  si  ores  obliquement  il  accusoit  autruy,  ce  n'estoit 
«  toutesfois  sa  principale  intention ,  mais  une  forcée 
ce  retorquution  pour  asseurer  et  fortifier  sa  justifica- 
c(  tion  ,  et  faire  apparoistre  que  ,  si  ores  il  auroit  faict 
«  quelque  chose  contre  la  trefve ,  il  l'auroit  faict  non 
c<  volontairement,  ains  provoqué  par  précédantes  pra- 
c(  ticques  et  contraventions. 

c(  Luy  soit  donc  permis,  jusques  sur  ce  point,  de 

«  se  couvrir  sur  ceste  excuse,  mais  à  ce  que  si  après  il 
«  déduit  trop  plus  au  long  et  trop  véhémentement  qu'il 
c(  n'a  déduit  sadite  prétendue  justification ,  qui  autant 
«  luy  sert  que  contre  la  pluie  la  couverture  d'un  sac 
«  mouillé,  il  ne  sçauroit  dire  qu'il  soit,  ainsi  qu'il 
«  advient,  coulé  d'un  propos  en  l'autre,  ains  appert 
«  que,  par  volontaire  délibération,  il  va  cherchant, 
«  comme  jusques  soubs  terre,  occasion  d'accuser  le 
«  Roy,  et  de  calomnieusement  abuser  de  son  nom,  en 
ce  hayne ,  envie  et  malveillance  de  toute  la  chrestienté. 
ce  Mais  si  Dieu,  tresreverens  et  tresillustres  princes, 
«  qui  luy-  mesmes  est  la  vérité,  me  preste  vostre  bene- 
a  vole  audience,  ce  pendant  que  je  designeray,  sans 
ce  autrement  déduire,  les  moyens  de  respondre  aux 
ce  articles  escheuz  de  ceste  accusation,  j'espère  en  luy 
ce  que  la  vérité  victorieuse  trouvera  lieu  pour  s'arres- 
te  ter  et  fermer  entre  vous,  quelques  traverses,  ca- 
<e  lomnie  et  fauseté  qu'il  luy  ait  données  ou  pensé 
ce  donner. 

ce  Ledit  sieur  marquis  assiet,  messieurs,  Testât  de  son 
ce  accusation,  sur  un  si  sainct  fondement,  que,  s'il  ba- 
ce  tissoit  de  mesmes,  il  pourroit  conduire  un  aussi 
ce  sainct  œuvre,  comme  pourra  estre  maudit  celuy  que 
ce  l'on  peult  espérer  de  la  manufacture  et  taille  des 
ce  matières  et  estoûes  de  sa  structure.  Ce  fondement 
ce  est  la  véritablement  saincte  resolution  qu'avez  prise 
ce  entre  vous  de  convertir  voz  armes  à  l'encontre  de 
ce  l'ennemy  des  vrais  chrestiens.  Sur  ce  fondement  se 
ce  doit  bastir  un  sainct  discours,  une  meure  delibera- 
ce  tion,  sans  haine,  sans  faveur  et  sans  envie,  avecques 
ce  tous  les  préparatifs  et  moyens  requis  et  nécessaires 
ce  pour,  avec  la  propitiation  de  Dieu ,  bien  commen- 

«  cer,  heureusement  conduire  ,  et  glorieusement  met- 
«  tre  ceste  sainote  resolution  à  fin.  Mais  au  contraire, 
«  ledit  sieur  marquis  y  fonde  une  calomnieuse  accu- 
fc  sation  d'un  tres-chrestien  roy,  d'un  roy  vostre  amy, 
«  d'un  roy  qui,  autant  qu'il  luy  a  esté  possible,  et 
«  autant  que  l'a  permis  la  malignité  de  ceux  qui  con- 
«  tre  luy  rétorquent  la  propre  coulpe  dont  ils  se  voient 
«  attains,  a  empesché  que  la  tempeste  ne  tombast  sur 
«  vous,  pour  à  laquelle  remédier  vous  estes  mainte - 
«  nant  en  peine  et  en  travail.  Il  est  bien  vray  qu'il  ne 
«  vous  nomme  point  le  Roy,  mais,  pour  le  tirer  plus 
«  avant  en  haine,  il  touche  comme  du  doigt  dessus, 
«  en  le  vous  représentant ,  non  point  tel  comme  Ion 
«  dit  de  ses  couleurs,  mais,  comme  avant  la  fin  de  ma 
«  lettre  vous  cognoistrez ,  des  leurs,  indignement  et 
«  malheureusement  desguisé. 

«  Or,  veult-il  que  vous  croyez ,  tresillustres  et  tres- 
«  révérends  princes ,  que  le  Roy,  sans  en  avoir  occa- 
«  sion,  entend  recommencer  la  guerre  entre  luy  et 
<c  l'Empereur,  pour  empescher  l'exécution  de  la  vos- 
«  tre  contre  le  Turc,  ou  pour  le  moins  la  réduire  en 
«  trop  plus  grande  difficulté ,  pour  la  des-union  et  se- 
«  paration  de  voz  forces?  veult  aussi  que  ce  nonob- 
«  stant  vous  croyez  que  ledit  seigneur  ne  vueille  au- 
«  cunement  que  Ion  vienne  à  faire  ceste  entreprise  ? 
«  Certainement,  messeigneurs,  en  présupposant  l'un 
«  estre  vray,  qui  est  entièrement  faux,  je  penseroy 
«  que  tout  au  contraire  le  Roy  devroit ,  par  toutes 
«  voyes  possibles,  faire  conseiller  à  l'Empereur  de  se 
ce  jetter  à  la  campagne  et  de  haster  ceste  entreprinse , 
K  afin  de,  ce  pendant  que  ses  forces  seront  occupées, 
«  avoir  de  luy  meilleur  marché;  car  s'il  est  vray,  sans 

€(  contredit,  qu'il  vueille  eatreprendre  guerre,  doibt 
«  chercher  d'en  faciliter  la  victoire;  et  qui  divise  les 
«  forces  de  son  ennemy  la  facilite.  Doncques  doibt  qui 
«  contre  aucun  veult  entreprendre  guerre,  chercher 
«  de  diviser  et  des -unir  ses  forces  :  parquoy  doibt  le 
«  Roy,  s'il  veult  entreprendre  guerre  contre  l'Empe- 
«  reur,  tel  et  si  puissant  ennemy,  désirer  et  non  crain- 
«  dre  ou  empescher  qu'il  entreprenne  la  guerre  contre 
«  le  Turc,  c'est  à  dire  qu'il  des-unisse  ses  forces,  et 
«  qu'il  luy  facilite  et  avance  la  victoire. 

«  Vous  savez ,  messeigneurs ,  ce  que  pour  mainte- 
«  nant  je  vous  vueil  dire  quant  à  ce  point;  suivons  à 
«  veoir  les  démonstrations  et  ratiocinations  dudict 
«  marquis  proposans  l'interest  (il  a  voulu  dire  le 
«  prouffit  que  peult  l'Empereur  espérer  en  ces  ar- 
ec mes  ainsi  par  vous  prinses  contre  les  Infidèles  )  pre- 
«  supposant  combien  il  a  ceste  entreprinse  à  cueur  ; 
«  ce  que  présupposé  son  prouffit,  je  croy  finablement 
«  qu'il  continue  ses  argumentations ,  se  confondant  en 
«  multiplicité  de  silogismes,  en  inutile  reditte  de 
«  mesme  langage,  et  interrogatoires,  de  véhémence 
«  hors  de  propos,  sçavoir  est  comme  il  seroit  vrai- 
«  semblable  que  par  les  gens  de  l'Empereur  fut  pro- 
fit curé  la  roupture  de  ceste  paix  et  union?  Comme 
«  croyable  que  luy,  ayant  prins  une  telle  guerre  con- 
<c  tre  le  Turc,  vueille ,  par  entreprinse  de  nouvelle 
«  guerre,  desunir  ses  forces?  qui  est  celuy  qui  plus 
c(  que  luy  peult  désirer  que  la  puissance  du  Turc  soit 
«  abaissée?  A  qui  touche  plus  qu'à  luy  de  désirer  que 
«  la  Germanie  soit  conservée,  sauve  et  entière?  Par 
«  quel  moyen  peult  elle  mieux  estre  conservée  que 
«  par  résister  gaillardement  et  vivement  aux  forces  du 

«  Turc?  par  quel  moyen  se  peult  entendre  que  plus 
«  gaillardement  elle  y  résiste  que  par  estre  ensemble 
«  bien  d'accord  et  unie?  S'il  est  vrai-semblable  que 
((  luy,  la  désirant  sauve  et  entière ,  que  luy,  sçachant 
ce  que  tout  dépend  de  ceste  union,  voulust,  en  la  des- 
«c  unissant  par  autres  guerres,  amoindrir  les  forces, 
(c  et  mettre  le  salut  d'icelle  en  danger?  Apres,  mes- 
«  seigneurs  y  il  vous  requiert  avoir  souvenance  qui  est 
«  celui  qui  a  cherché  de  tenir  lesdittes  forces  séparées? 
(c  qui  est  celuy  qui  ne  voudroit  que  celles  de  l'Empire 
«  s'augmentassent?  qui  est  celuy  qui  avec  les  armes 
«  cherche  de  s  impatronir  des  choses  à  l'Empire  appar- 
«  tenans  ?  Et  veult ,  pour  conclusion ,  que  de  celuy  là 
«  on  pense  que  soit  procedée  la  roupture  de  la  trefve,  le 
(C  trouble  et  le  travail  que  Ion  craint  en  la  chrestiente'. 
«  Venant  au  premier  article ,  j'avoue  et  croy  certai- 
«  nement,  et  en  faict  foy  l'expérience,  que  l'Empereur 
«  ne  désire  rien  plus  que  le  ravallement,  non  seule- 
«  ment  du  Turc,  mais    aussi   de  tous  les  princes  et 
«  potentats,  de  quelque  tiltre  ou  loy  qu'ils  soyent^ 
«  moyennant  que  sa  grandeur  seulement  en  resuite. 
ce  Au  second  point,  je  dy  que  véritablement  à  luy 
ce  appartient  de  souhaiter  que  la  Germanie  demeure 
ce  sauve  et  entière;  mais,  comme  il  en  oeuvre,  vous  le 
c(  pouvez  cognoistre  par  les   effects,  quand  par  son 
ce  immodérée  ambition  et  cupidité,  refusant  l'honneste 
ce  moyen  que  ceux  qu'il   accuse  luy  bailloyent,  de 
ce  vous  faire  jouir  paisiblement  et  en  repos  de  vos  hon- 
ce  neurs,  il  vous  a  volontiers  attiré  sur  les  bras  un  tel 
ce  ennemy,  que,  pour  sa  témérité,  les  Chrestiens  ont 
ee  perdu  de  son  règne  autant  ou  peu  moins  de  pais  qu'il 
ce  leur  en  demeure  et  reste. 

«  Sur  le  tioisiesme,  quatriesme  et  cinquiesme  aiti- 
«  clés,  je  confesse  que  le  moyen  d'entretenir  la  Ger- 
ce oianie  sauve  et  entière,  est  de  gaillardement  résister 
«  à  ses  ennemis.  Je  confesse  que  le  moyen  de  gaillar- 
«  dément  y  résister,  est  de  la  tenir  unie,  et  je  confesse 
«  qu'il  ne  voudroit  point,  en  la  desunissant  par  autre 
«  guerre,  séparer  et  amoindrir  ses  forces.  Mais  pour- 
ce  quoy  doncques,  sçachant  cela,  ne  s'est  il  garde'  de 
«  bailler  au  Roy  ceste  inévitable  occasion  de  ren- 
te treren  guerre?  Veult  il,  par  ceste  frivole  .argumen- 
te tation  de  ce  que  vraisemblablement  il  a  deu  faire , 
ee  vous  faire  croire  le  contraire  de  ce  que  la  veiie  de- 
«  couvre  ce  qu'il  a  faict? 

(e  Sur  le  sixiesme  poinct,  je  dy  qu'à  mon  advis  et 
ce  de  tout  homme  de  sain  jugement,  celuy  ne  cherche 
ce  de  tenir  voz  forces  séparées ,  qui ,  toutesfois  qu'il  a 
ce  sceu  quelque  scintile  de  division  entre  vous,  s'est 
ce  efîbrcé  d'y  remédier,  ainsi  que  tousjours  a  faict  le 
ce  Roy  mon  maistre,  comme  plusieurs  de  vous  estes 
te  tesmoins,  et  de  quants  voyages  par  son  commande- 
ce  ment  j'ay  faicts  vers  vous,  pour  vous  exposer  et  de- 
ce  clarer  les  moyens  qu'il  a  estimez  raisonnables  pour 
ce  vous  réduire  (quand  entre  aucuns  y  a  eu  différend) 
te  en  mutuelle  reconciliation  et  amitié.  Au  septiesme 
ce  article,  je  dy  que  ceux  qui  ont  voulu  démembrer 
ce  les  fiefs  mouvans  de  l'Empire,  pour  iceux  ériger  en 
te  particulières  seigneuries,  non  recognoissantes  ledict 
ce  sainct  Empire  en  souveraineté  ;  ceux  qui  en  la 
ce  journée  d'Ausbourg  refusèrent  de  consentir  que  ce 
te  qui ,  sans  aucun  leur  coust  ou  danger,  seroit  par 
ce  l'Empire  conquis  ou  recouvré  contre  le  Turc,  fusé 
te  acquis  en  la  table  dudict  Empire,  ains  ont  particu- 

«  lîerement  contendu  qu'il  fust  acquis  et  appliqué  à 
«  leur  particulière  maison  ;  ceux  là  sont  ceux  qui  non 
«  seulement  ne  voudroient  que  les  forces  de  l'Empire 
u  s'augmentassent,  mais  qui  pourchassent  à  les  affoi- 
«  blir  et  diminuer.  Au  dernier  article,  que  ceux  là 
«  mesmes  sont  ceux  qui  se  veulent  impatronir  des 
«  choses  audict  Empire  appartenans,  et  non  ceux  qui 
«  justement  demandent  à  estre  redintegrez  à  leurs  an- 
«  tiens  patrimoines,  mouvans  et  tenus  en  fief  dudict 
(c  sainct  Empire,  olFrans  d'en  faire  et  user  ainsi  qu'à 
«  bons  et  fidelles  vassaux  appartient. 

«  Je  vous  ay,  messeigneurs,  esbauché  la  matière,  à 
«  laquelle  ne  lestera  (si  par  cy  après  en  estoit  besoing) 
«  sinon  luy  bailler  les  Iraicts  et  le  polissouer,  pouî? 
«  plus  clairement  vous  représenter  les  choses,  et  plus 
«  diligemment  les  déduire,  en  confutant  distincte- 
«  ment  les  argumentations  dudict  sieur  marquis;  ce 
«  que  je  ne  pense  devoir  advenir,  si  bien  je  cognoy 
c<  voz  prudences  et  sincères  jugemens  à  discerner  la 
«  vérité  de  la  mensonge  ;  et  pour-ce  me  semble  que, 
ce  sans  plus  longue  argumentation ,  je  vous  puis  bien 
«  conclusivement  dire  qui  est  celuy  qui  trouble  la 
«  paix  et  union  des  Chrestiens,  qui  rend  difficile  Fen- 
te treprinse  contre  les  Infidèles ,  qui  contre  Jesus- 
«  Christ  mesmes  prend  les  armes,  si,  comme  conclud 
«  le  marquis,  celuy  les  y  prend  qui  entretient  la  guerre 
a  contre  les  Chrestiens? 

<c  Vous  m'advourez,  tresreverends  et  tresillustres 
«  princes,  si  celuy  qui  renouvelle  la  cause  de  la  guerre 
«  la  suscite ,  si  celuy  qui  la  suscite  empesche  et  rend 
«  difficile  l'exécution  de  la  guerre  contre  les  Infidèles, 
«  que  celuy  doncques  empesche  et  rend  ceste  execu- 

(c  tion  difiicile,  qui  a  renouvelé  la  cause  de  guerre  entre 
(c  les  Chrestiens.  Aussi  m'advourez  vous,,  si  la  cause 
«  de  ce  renouvellement  procède  (ce  qu'elle  faict)  de 
«  Toutrage  faict  au  Roy  en  la  personne  de  ses  am- 
«  bassadeurs,  inhumainement,  et  contre  le  devoir  des 
t(  gens,  assasinez  et  meurdriz,  si  ceux  qui  les  ont  as- 

V  sasinez  et  meurdriz  sont  gens  de  l'Empereur,  que 
«  ceux  doncques  sont  à  l'Empereur  qui  ont  donné 
ce  cause  et  commencement  de  renouvellement  de 
€c  guerre.  Encores  m'advourez  vous  que  celuy  advoué 
«  l'outrage,  qui  peult  et  ne  chastie  ses  gens  quand  ils 
«  lont  faict,  que  qui  advoué  l'outrage  faict  l'outrage, 
«  et  que  celuy  doncques  a  faict  l'outrage  qui,  quand 
<sc  par  ses  gens  a  esté  faict,  l'a  peu  et  ne  l'a  chastie. 
«  Tant  y  a  que  l'Empereur  a  peu  et  n'a  chastie  l'ou- 
«  trage  faict  au  Px.oy  en  l'assasinement  desdicts  ambas- 
€<  sadeurs:  l'Empereur  doncques  advoiie  cest  outrage^ 

V  l'Empereur  doncques  a  faict  l'outrage,  l'Empereur 
«  doncques,  en  faisant  cest  outrage,  est  cause  de  re- 
«  nouveller  la  guerre,  l'Empereur  doncques  trouble 
«  la  paix  et  union  des  Chrestiens,  l'Empereur  doncques 
ce  empesche  et  rend  difficile  ceste  entreprinse  contre 
t(  les  Infidelles;  et,  pour  conclure,  l'Empereur,  au  dire 
«  et  induction  du  marquis ,  prend  les  armes  contre  Je- 
<c  sus-Christ  mesmes ,  entretenant  la  guerre  contre  les 
«  Chrestiens. 

«  Vous  voyez,  messeigneurs,  comme  ces  sillogismes 
ce  et  enthymemes  procèdent,  auprès  des  autres,  ron- 
«  dément,  selon  la  vraye  raison  dialectique;  voyez 
<c  comme  ils  subsistent  et  sont  fermes  et  invincibles, 
«  parce  qu'ils  sont  fondez  sur  vérité;  quelle  chose 
c«  doncques  répliquera  le  marquis  en  cest  endroicl? 

«  S'il  ne  veult  que  quand  le  Roy  aura  receu  de  l'Em- 
«  pereur  un  aussi  grand  outrage  qu'oncques  en  fut 
«  faict  à  prince  de  sa  qualité',  il  le  doibt  toutesfois  en- 
«  durer  et  supporter  patiemment,  si  l'Empereur  après 
«  se  vente  de  vouloir  faire  entreprinse  contre  les  Infi- 
«  délies.  Mais  qui  est,  messeigneurs,  plus  infidèle  que 
«  celuy  qui  n'a  ne  foy  ne  loy  ;  à  qui  n'est  rien  sacro  • 
«  sainct,  respect,  moiennant  qu'il  luy  en  vienne  quel- 
«  que  proufit;'  qui  tient  loisible  tout  ce  qu'il  luy 
«  plaist,  qui  ose  tout  ce  qu'il  estime  loisible,  et  qui, 
«  en  tout  ce  qu'il  ose ,  se  targue  toutefois  contre  la  re- 
«  venche,  pour  s'escrier  à  tout  le  monde  qu'on  le 
K  veult  troubler  et  empescher  es  sainctes  entreprinses 
(c  qu'il  ambrasse  pour  la  foy?  Mais  ne  sçavons  nous 
«  pas  bien,  messeigneurs,  que  toutes  ses  belles  entre- 
«  prinses,  dont  il  s'est  couvert  et  couvre,  ne  furent 
«  oncques  ny  ne  sont  pour  le  différend  de  la  religion, 
«  mais  pour  sa  pure  et  particulière  ambition  ,  et  pour 
«  accroistre  sa  propre  domination  et  tyrannie? 

«  Luy  suffit-il  pas  que,  pour  ne  destourner  son  en- 
«  treprise  de  Tunis ,  le  roy  Tres-Chrestien  posât  les 
«  armes  qu'il  avoit  prestes  et  en  main,  pour  vengeii 
K  l'outrage  à  luy  faict  en  la  mort  de  Merveilles  son 
«  ambassadeur?  Quel  fruict  toutesfois  en  parvint  ja- 
«  mais  à  la  chrestiente?  quelle  augmentation  à  nostre 
c<  foy?  je  n'y  en  voy  certainement  point,  s'il  n'apelle 
c(  augmentation  de  nostre  foy  d'avoir  ostë  ce  royaume 
«  la  des  mains  d'un  Machometan,  pour  le  bailler  à 
a  un  autre  Machometan,  et  qu'en  nostre  religion  soit 
<£  avantage  qu'à  Tunis  il  y  ait  plustost  un  roy  more 
«  qu'un  turc.  Si  ceste  patience  du  Roy  n'a  semble'  à 
«  l'Empereur  luy  devoir  suffire,  au  moins  luy  a  deii 

«  suffire  que  ledit  seigneur  a  enduré  ce  second  ou- 
«  trage  ainsi  faict  à  ses  ambassadeurs,  et  plusieurs 
«  autres  que  je  reserve  à  dire  si  Ion  me  contraint  de 
«  passer  outre  ;  et  en  a  retardé  la  vengence  jusques 
«  après  le  retour  du  voyage  d'Arger,  ores  qu'il  ait  eu 
«  pendant  ledict  voyage,  pour  cause  de  l'absence,  et 
«  depuis,  à  cause  de  la  defaitte  de  l'armée  de  l'Em- 
«  pereur,  une  si  belle  commodité,  tant  de  venger  sans 
«  grande  resistence  ledict  outrage,  comme  de  re- 
«  couvrer  l'ancien  patrimoine  de  messeigneurs  ses 
«  enfans,  si  longuement  et  injustement  détenu  et  oc- 
«  cupé. 

«  Et  jusques  à  quand ,  messeigneurs ,  jusques  à  quand 
«  veult  l'Empereur  abuser  de  ceste  patience  et  longani- 
«  mité  du  Roy  ?  Veult  il  que  ledit  seigneur  attende  à  se 
«  ressentir  de  tant  d'outrages  et  à  recouvrer  ce  qui  est 
ce  sien ,  jusques  à  ce  qu'il  l'ait  spolié  province  à  province 
«  de  tout  son  royaume  et  patrimoine,  continuant  ce 
(c  pendant  à  mesure  qu'il  aura  desrobé  quelque  chose, 
«  à  faire  ^  pour  empescher  la  revenclie,  semer  et  cou- 
ce  rir  le  bruit  qu'il  veult  faire  un  voyage  et  entreprise 
K  contre  le  Turc?  Je  dy,  messeigneurs,  qu'il  ne  le 
c(  doit  faire,  et  qu'il  doit  non  seulement  résister  à  ceux 
«(  qui  veullent  occuper  les  finages  du  peuple  qui  luy 
«  est  commis  de  Dieu,  ains  doit  prendre  les  armes 
«  contre  eux  au  plustost,  et  au  plus  grand  avantage 
(c  que  possible  luy  sera  ;  lequel  avantage  luy  résultant 
«  si  grand  que  plus  ne  pouvoit,  de  l'occupation  et 
c(  distraction  des  forces  de  l'Empereur  en  divers  lieux, 
(C  vous  pouvez,  messeigneurs,  clairement  et  evidem- 
«  ment  cognoistre  combien  sincèrement  il  vous  a,  par 
«  ses  ambassadeurs,  adverty  et  conseillé,  comme  ce- 

«  luy  qui  à  ses  particulières  affections  a  tousjours 
«  propose'  le  bien  universel  de  la  chrestienté,  qu'en- 
ce  treprenans  ceste  guerre  contre  le  Turc,  vous  eus- 
<(  siez  à  bien  poiser  et  considérer  avant  la  main,  si 
«  vous  aviez  tout  ce  qui  est  requis  et  nécessaire  à 
«  commencer  et  soustenir  une  telle  guerre,  laquelle 
ce  pour  une  seule  bataille  ou  rencontre  ne  peult  estre 
ce  finie. 

ce  Aussi  pouvez  vous  congnoistre  combien  maligne- 
ce  ment  le  calomniateur  de  ce  conseil,  qui  s'est  im- 
ce  posé  le  nom  dePhilaletëe,  vous  a  voulu  desguiser  la 
te  ])onne  intention  et  le  prudent  et  sainct  conseil  du- 
ce dict  seigneur  Roy,  duquel  vous  pouvez  bien  estimer 
ce  que  s'il  eust  préféré  l'occasion  et  facilité  de  sa  vie- 
ce  toire  particulière  au  bien  de  voz  communs  affaires 
ce  (qui  est  en  effect  le  fondement  et  soustien  de  l'Em- 
«  pire,  et  la  plus  grande  partie  de  clirestienté,  comme 
ce  ledict  marquis  autant  véritablement  que  sans  pro- 
ce  pos  exclame  par  sa  lettre,  ainsi  que  si  luy  seul  l'a- 
ce voit  trouvé,  comme  les  enfans  la  febve  au  gasteau), 
ce  s'il  n'eust,  dy-je,  préféré  le  commun  bien  à  son  par- 
ce ticulier,  que  plustost  il  vous  eust  conseillé  d'entrer 
ce  à  l'estourdy  en  ceste  entreprinse,  de  laquelle  parti- 
ce  culierement  à  luy  resultoit  l'occasion  et  facilité  de 
ce  exécuter  la  sienne.  Mais  il  a,  messeigneurs,  dés  le 
ce  commencement  de  son  aage ,  institué  sa  maison  de 
ce  vivre  en  estât  chrestien  et  irrépréhensible,  auquel 
ce  jusques  au  bout  il    veult  persévérer.   Et  si  celuy 
ce  veult  comparoistre  qui  faict  telles  oraisons  impri- 
c(  mer  et  publier,  et  veult  maintenir  (ainsi  que  le  mar- 
ce  quis,  par  la  conclusion  et  épilogue  de  sa  lettre,  en- 
te tend  à  vous  persuader)  que  le  Pvoy  vous  desconseille 

<c  ceste  entreprinse,  de  peur  qu'avec  augmentation  de 
«  vostre  Empire  Fennemy  de  nostre  foy  soit  abaisse' , 
ce  pour  laquelle  foy  désire  ledit  marquis  espandre  son 
c(  sang  et  rendre  l'ame,  je  vous  asseure,  messeigneurs, 
«  et  que  ledit  orateur  et  que  ce  glorieux  nouveau 
>«.  martyr  trouveront  prou  de  serviteurs  et  suljjects 
«  dudict  seigneur  Roy,  qui  avec  les  armes  leur  sous- 
«  tiendront  qu'ils  en  ont  faucement  et  meschantement 
«  menty,  et  autant  de  fois  en  auront  menty,  comme 
«  de  fois  ils  l'auront  dict  et  le  diront. 

«  Il  me  derplaist,  tresreverends  et  tresillustres  sei- 
«  gneurs,  et  vous  supplie  me  vouloir  excuser  de  ce 
«.  que  les  trop  excessives  et  outrageuses  parolles  pro- 
cc  ferëes  contre  le  Roy  mon  maistre,  m'ont  forcé  de 
(c  venir  jusques  à  ce  poinct,  auquel  je  mettroy  fin  à 
«  ma  lettre,  ne  fust  que  par  le  précèdent  discours 
ce  vous  avez  assez  peu  cognoistre  que  laditte  lettre  du 
ce  marquis  me  touche ,  d'autant  que  la  plainte  qui  a 
ce  esté  contre  luy  faicte  ne  peult  estre  fondée  que  sur 
ce  l'advis  que  j'ay  donné  audict  seigneur  Roy,  du  pro- 
ce  grès  et  façon  de  cest  assasinement  ;  et  que  affermant 
c<  ledict  marquis  que,  outre  ce  qu'il  en  a  dict,  il  offre 
ce  de  nouveau  à  se  justifier,  ou  par  la  voye  civile  ou 
ce  par  la  chevaleresse.  Je  feroy  tort  à  mon  honneur  si 
ce  sur  cest  article  ne  respondois;  doncques,  pour  res- 
<e  pondre ,  je  dy,  soubs  le  bon  plaisir  du  Roy  mon 
ce  maistre,  duquel  j'espère  qu'il  me  fera  ceste  grâce, 
ce  que  je  suis  trescontent,  et  accepte,  pour  donner 
«  plus  grande  lumière  à  la  vérité,  d' estre  le  chevalier 
ce  qu'il  appelle  à  veoir  sa  justification  par  l'une  ou  par 
ce  l'autre  voye,  et  me  trouvera  prest  à  chacune  sa  re- 
«  queste  et  sommation,  afin  qu'estant  par  moy  défendu 

a  le  contraire  de  ce  qu  il  en  a  dict,  vous  messei- 
V  gneurs  et  tous  autres  congnoissiez  combien  il  s'est  eri 
«  son  dire  esloigné  de  la.  vérité.  Et  à  tant  je  prieray 
«  Dieu,  tresreverends  et  tresillustres  princes,  vous 
«  donner  en  parfaitte  santé  treslongue  et  tresheureuse 
«  vie,  et  à  la  chrestiente'  tel  repos  et  consolation  qu'il 
«  sçait  le  bien  des  affaires  d'icelle  le  requérir.  » 

Le  Roy,  se  voyant  hors  d'espérance  d'estre  satisfaict 
de  ces  injures  par  autre  voye  que  par  celle  qui  à  tout 
homme  ne  cognoissant  supérieur  est  permise    par  le 
droict  des  gens,  et  ne  trouvant  conseil  domestique  ny 
estranger  qui  non  seulement  ne  confortast  son  opinion, 
mais  conseillast  qu'il  estoit  de  vivement  s'en  ressentir 
à  ce  qu'il  ne  luy  fust  par  cy  après  imputé  à  faute  ou 
de  prudence,  ou  de  cueur,  là  où  il  en  auroit  faict  au- 
trement, et  que  l'ombre  d'une  paix  palliée  par  son 
couvert  ennemy,  l'auroit   empesché  de  prendre  les 
armes  jugées  nécessaires  par  tous  ses  amis,  à  la  fin  se 
résolut  d'y  entrer,  estimant  que,  quelque  issue  qu'il 
pleust  à  Dieu  en  envoyer  (  au  sainct  vouloir  duquel  il 
s'en  remettoit,  et  en  luy  mettoit  son  bon  droict  et  espoir 
de  sa  cause  ) ,  si  ne  pourroit  l'entreprise  n'estre  aussi 
loiiableque  la  patience  vituperable  et  honteuse.  «  Car, 
c<  demeurant  un  faict  si  détestable  impuny,  qui   est 
«  celuy,  disoit-il,  qui  ne  m'estimera  indigne  de  tenir 
«  le  lieu  qu'avec  si  grande  dignité  mes  prédécesseurs 
«  ont  acquis,  gardé  et  maintenu?  Qui  est  celui  qui 
«  désormais  au  tant  renommé  port  de  ceste  couronne 
(c  voudra  chercher  refuge  contre  les  griefves  tempestes 
«  et  oppressions  des  tyrans,  comme  tousjours  il  a  esté 
«  par  plusieurs  roys  et    potentats  aussi    nécessaire- 
«  ment  cherché  qu'heureusement  rencontré?  Ou  fina- 


354  [1^40    MEMOIRES 

«  l)lement,  qui  est  celuy  qui  plus  osera  mettre  les- 
te poir  de  son  salut  en  la  justice  des  roys  de  France , 
te  si  eux-mesmes  en  leur  propre  faict  se  laissent  opri- 
cc  mer  par  injustice?  Mais  pourquoy  voy-je  cherchant 
(c  exemple  des  choses  extérieures  et  frivoles  sur  l'opi- 
«  nion  d'estrangers ,  puis  que  de  raisons  domestiques 
«  et  familières  je  puis  prendre  le  règlement  de  mon 
«  faict,  laissant  à  part  les  inconveniens  de  dehors, 
«  comme  ayans  leur  pivot  seulement  assis  sur  hon- 
cc  neur  ?  et   à  l'imitation  d'un   bon  père  de   famille 
c<  et  sage  administrateur,  attachons  nous  à  ce  qui  à 
«  honneur  et  utilité  ensemble  touche.  Si  aujourd'huy 
«  je  souffre  que  sans  raison  n'occasion,  par  l'authorité 
(c  de  celuy  de  qui  moins  je  devoy  attendre  d'offence, 
te  m'ayent  esté  tuez  et  meurdris  si  honteusement  et  si 
ce  audacieusement,  contre  tout  droit  divin,  naturel  et 
te  humain ,  mes  serviteurs ,  mais ,  ô  Dieu  !  quels  servi- 
«  teurs  ?  gens  d'estat ,  de  réputation  et  de  maison , 
te  ayans  par  leurs  mérites  acquis,  l'un,   degré  hon- 
te neste  entre  les  plus  apparents  gentilshommes ,  Fau- 
te tre ,  lieu   eminent  entre   les  grands   seigneurs  ,  et 
te  estans  receuz  en  fraternité  des  princes ,  sans  que  de 
te  leur  mort  je  face  démonstration  ;  si  je  laisse  au  temps 
te  seul  et  à  l'oubliance  des  choses  passées  à  faire  l'effa- 
te  cément  de  leur  sang  ;si,  cuidant  ensevelir  leur  infor- 
te tune,  je  la  ressuscite;  si  j'augmente  leur  calamité 
te  par  ma  honte,  qui  sera,  d'icy  en  avant,  celuy  qui 
te  pour  donner  vie  à  ceste  monarchie  mettra  la  sienne 
ce  en  danger?  Certes  il  n'y  aura  nul  qui  non  seulement 
te  pour  elle  ne  refuse  à  s'y  présenter,  mais  qui  ne  la 
<c  juge  ou  indigne  qu'on  la  serve,  ou  moy  que  je  la 
«  gouverne  j  dont  en  brief  à  la  republicque  insidice 

«  d'ennemis,  desgainie  d'amis,  privée  de  bonnes  et 
«  devotieuses  volontez ,  ne  pourroient  n'advenir  les 
«  inconveniens  qui  tousjours  sont  advenus  à  Estats  ou 
«  régis  par  mauvais  administrateurs,  ou  depourveuz 
«  de  féal  et  amiable  conseil. 

«  Les    princes    ont   accoustumé   d'estre  blasmez, 

ce  quand  ils  n'ont  vengé  la  mort  de  ceux  qu'alliance 

«  avoit  mis  en  leur  société;  combien  plus  ceux  que 

«  nature  avoit  mis  en  leur  seureté?  Peu  d'honneur 

(f  ont  acquis  ceux  qui  ont  sans  resistence  laissé  de- 

«  membrer  une   partie  de  l'Estat  qui  par  leurs  an- 

«  oestres  leur  a  esté  laissé,  encores  moins  ceux  qui, 

«  sans    en    faire  démonstration ,   ont  laissé   oprimer 

(c  celuy ,  ou    qui   par  natui  e  ,   comme   subject ,    ou 

«  par  élection,  comme  serviteur,  est  entré  en  leur 

«  sauvegarde.    Car   qui  laisse    occuper  partie   de  sa 

«  province  par  autruy,  quelquefois  la  laisse   occu- 

«  per  à  aussi  bon  ou  meilleur  que  soy  ;  dont  advient 

«  qu  aucunefois  la  mutation  du  seigneur  est  aux  sub- 

«  jets,  non  seulement  tolerable,  mais  profitable,  car 

«  l'oppression  ne  leur  peult  jamais  estre  que  mau- 

«  vaise  :  parquoy  ne  se  peult  nier  plus  n  estre  à  blas- 

«  mer  celuy  qui,  soubs  son  nom,  laisse  outrager  les 

«  siens,  que  qui  les  souffre  arracher  de  sa  main,  et 

«  violentement  usurper  par  autruy.  Estans  doncques 

«  ces   raisons  si  véritables,   quelle  vitupération  au- 

«  ray-Je,  ou,  pour  mieux  dire,  quelle  n'auray-je  point, 

«  si  je  me  rends  paresseux  à  maintenir  les  miens  en 

«  seureté,  qui  tousjours  ay  esté  si  prompt  à  la  tuition 

«  des  autres?  ou  quelle  honte  me  sera-ce  de  n'oser  à 

«  ce  coup  exposer  mes  forces ,  pour  garder  le  repos  ^ 

«  de  mes  hommes,  si  tant  de  fois  j'ay  osé  exposer  ma 

23. 

«  vie  pour  maintenir  mes  provinces?  Autrefois  je  n'ay 
«  faint ,  estant  personne  prive'e  (0  ,  à  couvrir  de  ce 
«  corps  la  fuitte  d'un  peuple  battu,  chassé  et  espou- 
u  venté,  n'osant  lever  les  yeux  contre  deux  princes, 
it  dont  l'un  estoit  victorieux  et  puissant  roy,  l'autre 
«  assez  belliqueux,  combien  que  peu  heureux  Empe- 
«  reur  :  estant  aujourd'huy  chef  et  roy  de  ce  mesme 
it  peuple,  faindray-je  à  le  couvrir  de  mes  forces,  mes- 
«  mement  contre  les  injures  d'un  seul  qui  jamais  n'a 
«  iceluy  peuple  endommagé  et  moins  estonné,  sou- 
«  vent  l'a  essayé,  jamais  entamé,  travaillé  par  cau- 
«  telles,  mais  non  par  conquestes?  Doy-je  craindre  à 
«  le  garentir  encores  ce  coup  de  l'oppression  de  celuy 
«  que  pieça  je  luy  avoy  peu  livrer  entre  les  mains ,  si 
«  de  tant  de  fois  qu'il  m'a  si  bravement  provoqué,  il 
c<  m'en  eust  attendu  une  seule?  Rome,  Allemagne, 
«  Espagne  en  ont  ouy  ses  braveries  ;  Valentiennes  et 
«  Provence  ont  veu  et  peu  tesmoigner  de  ses  fuittes. 
«  Voila,  disoit  le  Roy,  la  resolution,  après  toutes 
«  disputes ,  laquelle  ambrasser  utilité  nous  admon- 
«  neste ,  honneur  nous  incite ,  nécessité  nous  con- 
«  trainct;  car,  quant  à  l'infraction  dont  noz  ennemis 
«  nous  pourroient  calomnier,  suivant  leur  invétérée 
«  coustume ,  je  trouve  que  c'est  chose  à  quoy  j'ay 
«  suffisamment,  si  dire  ce  peult,  satisfaict  envers  Dieu, 
«  et  puis  dire  suffisamment  envers  le  monde,  ainsi 
«  qu'il  sera  tousjours  cogneu  par  bons  jugemens,  et 
«  advoué  par  bonnes  et  sainctes  consciences  ;  peu  me 
<c  doit  il  chaloii^  que  les  autres  en  veullent  dire  ou 
c<  penser.  » 

(0  Estant  personne  prii^e'e  :  François  I  fait  ici  allusion  à  la  défense 
de  la  Picardie ,  dont  il  fui  chargé  vers  la  fin  du  règne  de  Louis  XII. 

A  ces  raisons  s'estoyent  facilement  accordez  tous 
ceux  avec  lesquels,  ou  pour  fiance  de  leur  loiauté, 
ou  par  cognoissance  de  leurs  esprits,  il  avoit  pieu  au 
Pvoy  s'en  resouldre;  car,  combien  que  les  raisons  con- 
traires et  tendantes  à  dissuasion ,  eussent  bien  quel> 
que  apparente  beauté'  (  pour  estre  garnies ,  •  quant  à 
l'universel ,  de  ceste  commune  patience  de  paix ,  de 
repos,  d'abondance  de  biens,  d'entrecours  de  mar- 
chandise ;  quant  au  particulier,  mesmes  en  ce  qui  tou- 
choit  les  princes  et  plus  eminents  qui  fussent  en  la 
compagnie  ,  de  plaisirs ,  d'honneurs  ,  de  délices  et 
triomphes,  singulièrement  en  ce  qui  regardoit  le  chef, 
pour  estre  homme,  à  vray  dire,  qui  ne  les  dedaignoit 
en  leur  saison,  et  qui,  demeurant  en  paix,  comme  lors 
il  estoit,  les  pouvoit  jouir  et  avoir  en  plus  grande 
abondance  que  nul  autre;  venant  à  la  guerre,  en  estoit 
en  la  plus-part  prive,  et  les  luy  convenoit  séquestrer 
pour  quelque  temps,  et  paravanture  pour  toute  sa  vie) 
neantmoins,  ayans  icelles  raisons  esté  du  commence- 
ment proposées,  et  après  mises  en  parangon  des  au- 
tres, soudainement  perdirent  leur  feuille  et  couleur, 
si  comme,  pour  eifacer  pierres  faulses,  on  eust  mis 
en  jeu  de  fines  et  orientales.  Par  ainsi  estoit  demeurée 
la  chose  sans  dispute,  au  jugement  et  approbation  de 
chacun;  mais  bien  eussent  voulu  aucuns,  pour  estre 
l'entreprinse  de  tel  poix,  y  mettre  un  peu  de  delay, 
et  mieux  se  fortifier,  tant  d'argent  que  d'amis,  mesmes 
estant  le  Roy  recherché  d'aucuns  princes  (0  et  poten- 
tats, qui  eussent  acheté  de  leur  sang  un  commence- 

(0  Estant  le  Roy  recherché  d'aucuns  princes  :  François  I  fit  alors  un 
traité  avec  Gustave  Vasa,  qui,  après  avoir  renversé  le  tyran  Christiern, 
avoit  embrassé  le  Itithéranisrae.  Gustave  vouloit  prendre  aux  affaires 

ment  de  guerre  entre  ces  deux  grands  monarques  9 
pour  estre^  par  le  moyen  et  protection  de  Fun,  mis  en 
seurete'  et  hors  du  danger  de  l'autre ,  qu'ils  sçavoyent 
avoir  de  long  temps,  par  espoir,  comme  englouty  et 
dévore'  tout  le  monde  ;  en  considération  de  quoy  ils 
n'eussent  au  Roy,  duquel  la  foy  est  oit  assez  congneiâe, 
réfusé  chose  que  raisonnablement  il  leur  eust  sceu 
demander,  pour  luy  faire  prendre  les  armes  contre 
l'ennemy  de  la  commune  liberté. 

Aussi  au  contraire  estoit  vray  semblable ,  veu  les 
expériences  du  passé,  que,  là  oii  desja  de  soy-mesmes 
il  les  auroit  prises ,  et  que  la  guerre  se  verroit  ouverte 
entre  ces  deux  grands ,  et  les  cartes  entre  eux  l^ien 
meslées,  chacun  des  autres  leur  laisseroit  joiier  lenr 
jeu ,  et  de  là  en  avant  ils  favoriseroient  plus  le  Roy  de 
souhaicts  que  de  faicts,  plus  de  désir  et  affection  que 
de  forces,  ne  d'argent,  de  traittez  et  alliances.  Entre 
autres  estoit  bien  à  présumer,  et  le  tenoit  le  Roy 
pour  certain,  que  si,  à  la  dernière  guerre,  le  roy  d'An- 
gleterre ,  obligé  à  sa  defension ,  tant  par  traittez  que 
par  infinies  promesses ,  l'avoit  planté  et  laissé  porter 
seul  tout  le  faiz  d'icelle  guerre,  il  seroit  à  ceste  cy 
pour  faire  le  semblable ,  voire  paravanture  pis  ;  et  ce 
qui  luy  faisoit  présumer,   c'estoit  qu'il  n'estoit  pas 
bien  content  (  ce  monstroit  il  )  que  ledicl  sieur  eust 
donné  si  honnorable  passage  à  l'Empereur,  et  qu'en 
iceluy  il  luy  eust  usé  de  tant  de  courtoisie  ;  mais  à  la 
vérité  plus  estoit  il  ulcéré  que  ledict  sieur  eust  fava- 
risé  le  roy  d'Escosse  de  deux  mariages,  l'un  après 

d'Allemagne  la  part  qu'y  prit  depuis  son  petit-fils  Gustave  Adolphe. 
Ce  traité  ,  signé  au  mois  de  juillet  ï5^2  ,  par  le  chancelier  Poyet  et  la- 
mirai  Brion ,  n'eut  aucune  suite. 

l'autre,  l'un  de  madame  Magdaleine,  sa  fille,  l'autre 
de  la  fille  du  duc  de  Guise,  vefve  du  feu  duc  de  Lon- 
gueville  ,  et  qu'il  eust  fortifié  Ardres,  qui  est  une 
bride  à  Callais;  et,  qui  plus  encores  luy  pesoit,  com- 
bien qu'il  n'en  monstrast  le  semblant,  etoit  qu'il  n'eust 
sceu  attirer  ledict  seigneur  par  offres  ny  alliances,  pour 
avantageuses  qu'elles  fussent,  comme  il  disoit,  mais  à 
la  vérité  non  recevables,  à  muer  en  son  royaume  te 
faict  et  estât  de  là  religion.  Toutefois  encores  n'es- 
toyent  les  choses  tant  recullées  de  moyen ,  qu'il  n'y 
eust  bien  quelque  apparence  de  l'attirer  à  société  de 
guerre,  veu  d'une  part  l'estime  qu'il  avoit  de  la  per- 
sonne du  Roy,  et  le  grand  honneur  que  de  tout  temps 
il  luy  portoit,  et  de  l'autre  le  peu  de  contentement 
qu'il  avoit  de  l'Empereur,  se  lesentant  continuelle- 
ment en  son  cueur  que  souvent  il  luy  avoit  failly  de 
foy,  et  aussi  blasmant  couvertement  son  ambition. 

Mais  bien,  quand  l'on  eust  pensé  de  l'attirer  à  la- 
ditte  société  par  conditions  raisonnables  ,  si  eust  il 
fallu  du  temps  pour  trouver  résolution  en  son  esprit , 
assez  irrésolu  de  soy-mesmes.  Le  semblable  eust  on 
peu  espérer  d'une  partie  de  la  Germanie ,  et  mesmes 
entre  les  estats  protestans  ;  car,  s'estans  trouvez  par  cy 
devant  comme  refusez  de  l'alliance  par  bonne  partie 
d'eux  proposée  ,  et  estant  ledict  refus  procédé  de 
l'exemple  ou  opinion  que  le  Roy  avoit  craint  d'en 
donner  au  peuple,  pour  la  diversité  des  sectes,  aussi 
pour  ne  monstrer  à  l'Empereur  (  auquel  il  ne  vouloit 
laisser  aucune  occasion  de  se  plaindre  )  qu'n  se  forti- 
fiast  de  ses  couverts  ennemis ,  les  propos  d'icelle  al- 
liance d'avec  îesdicts  Protestans  estoyent  demeurez 
interrompus.  Neantmoins,  y  en  avoit  aucuns  d'eux  qui 

secrettement  cherçhoyent  de  les  renouer,  et  plus  y  en 
avoit  d'apparence  qu'au  passé,  que  la  chose  se  peust 
bien  conduire;  car,  quant  au  respect  que  le  Roy  avoit 
eu  à  l'Empereur,  il  le  pouvoit  maintenant,  après  si 
grieves  injures ,  raisonnablement  cesser. 

Quant  à  l'exemple  dessusdict,  la  chose  avoit  bien 
receu  plus  grande  modération,  car  à  présent  il  estoit 
proposé  au  Roy,  par  la  confédération  qu'il  feroit 
avecques  eux,  un  grand  et  quasi  indubitable  espoir 
de  réduire  la  Germanie  à  union  et  concorde ,  tant  de 
la  foy,  que  des  principaux  differens  regnans  en  icelle, 
dont  trop  plus  y  avoit  en  l'alliance  qui  se  fust  faitte 
avecques  eux,  de  bon  exemple  que  de  mauvais,  et  fust 
ce  envers  les  plus  dépravez  jugemens  du  monde.  Et 
avecques  ce  estoit  beaucoup  diminué  du  danger  où 
les  autres  fois  on  avoit  esté,  que  l'Empereur  empes- 
chast  ceste  pratique,  comme  il  avoit  les  précédentes; 
car,  estant  son  ambition  mieux  par  lesdicts  Protestans 
découverte,  que  lors  elle  n' avoit  esté,  et  le  masque  de 
son  hypocrisie  plus  osté,  il  luy  estoit  plus  facile  d'y 
pourveoir,  et  de  plus  secrètement  se  fortifier  contre 
elle. 

Telle  donc  estoit  la  raison  qui  mouvoit  aucuns  à 
vouloir  différer  la  guerre ,  pour  y  attirer  les  dessus-^ 
dicts,  aussi  l'opinion  qu'ils  avoyent  de  faire  plus 
grande  provision  de  deniers  ;  car  à  la  vérité,  depuis  la 
dernière  guerre,  le  Roy  avoit  plus  advisé  de  soulager 
son  peuple  par  diminution  de  tailles  et  imposts,  à 
enrichir  sa  noblesse  par  dons  et  grandes  pensions, 
à  retirer  ^on  domaine ,  aliéné  par  les  roys  ses  prédé- 
cesseurs et  en  partie  par  luy-mesmes,  et  à  rembour- 
ser l'argent  ça  et  là  emprunté,  qu'à  en  amasser  de 

nouveau  ;  faisant  son  compte  que  l'Empereur  (  qui 
seul  le  pouvoit  mettre  en  despense ,  au  meu  de  la  re- 
ligion de  tant  et  si  solemnels  sacremens  que  ceux  qu'il 
avoit  faicts ,  ou  de  ceux  de  si  grans  et  frequentement 
receuz  bénéfices;  ou  aucunement  touché,  sinon  du 
bien  et  repos  de  la  chrestiente' ,  à  tout  le  moins  du  sien 
particulier  )  ne  recommenceroit  la  guerre,  ny  le  met- 
troit  en  nécessité  de  la  recommencer.  Et  à  vray  dire, 
les  affaires  du  Roy  eussent  bien  requis  d'encores  tem- 
poriser, tant  pour  les  raisons  susdictes,  que  pour  avoii 
temps  d'achever  la  fortification  d'anciennes  places,  ou 
nouvellement  commencées ,  ou  que ,  tant  de  là  les 
monts  que  deçà,  on  commençoit  à  mettre  en  deffense 
et  qui  n'y  estoyent  encores  :  mais  au  contraire,  trois 
choses  luy  venoyent  au  devant  des  yeulx  ;  la  première, 
que  ceste  umbre  de  paix  donnoit  grande  couverture 
aux  entreprinses  que  faisoit  l'Empereur  pour  luy  sur- 
prendre ses  places  de  frontière,  et  venoit  journelle- 
ment en  lumière  que,  pour  vine  entreprinse  décou- 
verte et  rompue ,  soudain ,  comme  d'une  hydre ,  en 
sortoit  une  autre  :  et  à  ce  estoit  au  Roy  malaisé  de  re- 
médier, pour  ne  luy  estre  permis,  par  les  voyes  de  la 
trefve ,  d'empescher  les  commerces  et  communications 
des  subjects  de  l'un  à  l'autre,  de  laquelle  communi- 
cation procedoyent  les  menées  et  trahisons. 

La  seconde  raison  et  plus  forte  estoit  qu'il  ne  voyoit 
que,  sans  deffences  expresses,  et  ainsi  qu'ainsi  décla- 
ratives d'hostilité,  il  peust  retirer  ses  subjects  de  la 
fréquentation  des  païs  de  l'Empereur,  par  laquelle  les 
pauvres  gens,  pensans  estre  en  seureté,  se  trouvoyent 
surprins  et  inhumainement  occis ,  sans  qu'on  peust  en 
avoir  raison,  et  ainsi  qu'il  s'estoitfraischement,  comme 


362  [l54l]    MEMOIllES 

dict  est  cy  dessus,  veu  sur  le  Pau  et  en  plusieurs  au- 
tres endroicts  ;  et  en  la  mort  d'iceux ,  le  Roy,  naturel 
tuteur  de  leurs  vies,  se  sentoit ,  comme  il  devoit,  mer- 
veilleusement blesse,  se  jugeant,  là  où  il  n'y  pour- 
voirroit ,  coulpable  de  leur  infortune.  La  troisiesme , 
urgente,  et  qui  sepouvoit  dire  insoluble  raison,  estoit 
qu'il  faisoit  bien  à  présumer  (et ,  oultre  la  presump- 
tion,  bons  advis  et  seurs  en  estoyent  venuz)  que, 
voyant  l'Empereur  la  guerre  luy  avoir  esté  expressé- 
ment dénoncée ,  en  cas  qu'il  ne  satisfist  dedans  certain 
temps  des  meurdi^es  cy  dessus  mentionnez,  pour  ob- 
vier à  ce  danger,  et  afin  de  gaigner  temps,  attendant 
que  toutes  ses  machinations  eussent  sorty  effect,  il  fai- 
soit son  compte  de  proposer  de  nouveau  quelque 
spectacle  de  zèle  envers  la  republique  chrestienne, 
tel  ou  semblable  qu'avoyent  esté  ceux  de  Tunis  et 
d'Arger,  disant  :  «  J'ampliray  les  aureilles  du  monde 
«  d'une  belle  et  grosse  entreprinse  contre  les  ennemis 
«  de  la  foy,  et  feray  une  représentation  -de  si  gros 
«  appareil,  aux  despens  de  mes  subjects  les  plus  ex- 
«  posez  au  danger  de  mes  voisins,  les  plus  faciles  à 
«  abuser,  sans  ce  que  de  ma  part  f  y  face  gueres  de 
«  mises,  que  j'auray  occasion  (faisant  magnilique- 
«  ment  sonner  laditte  entreprinse)  de  requérir  le  roy 
«  Tres-Chrestien,  et  le  conjurer,  tant  au  nom  de  son 
«  tiltre  que  de  nostre  mutuelle  amitié,  de  m'y  assis- 
te ter  ou  de  forces  ou  d'argent.  Et,  combien  que  je  ne 
«  l'estime  si  aisé  à  tromper  en  chose  si  évidente ,  mes- 
«  mement  estant  desja  batu  du  fillé,  si  obtiendray- 
«  je,  à  l'exemple  de  ceux  qui  demandent  le  plus  pour 
«  avoir  le  moins,  que,  durant  ce  temps  de  ma  telle- 
«  quelle  expédition,  ou  du  r^om  de  l'appareil  d'icelle. 

«  il  servira  tant  à  sa  réputation  et  à  l'opinion  com- 
«  mune,  et,  estant  si  jaloux  de  son  honneur  qu'il  est, 
«  aura  si  grand  respect  aux  parolles  qu'on  pourroit 
«  semer  à  l'encontre  de  luy,  que,  craignant  qu'on  im- 
«  putast  à  son  émotion  de  guerre  le  retardement  du 
«  bien  public,  indubitablement  il  se  contiendra.  » 

yel  estoit  le  desseing  de  l'Empereur,  véritablement 
bien  et  malitieusement  fonde  s'il  eust  eu  à  faire  à 
homme  mal-prenant  et  qui  desja  n'eust  entendu  ses 
ruses;  car  il  est  certain  que  si  par  le  monde  eussent 
esté  respandues  les  fumées  d'une  expédition  aphricaine 
ou  turquesque,  avant  que  la  guerre  fust  ouverte  entre 
ces  deux  princes^  tous  ceux  à  qui  les  arts  de  l'un  n'es- 
toient  encores  bien   cogneuz^  eussent  imputé  le  re- 
tardement de  la  saincte  expédition  à  l'autre.  Pour  à 
quoy  obvier,  et  aussi  voyant  le  Roy  qu'en  une  façon 
ou  autre ,  tousjours  estoit  il  en  une  grosse  et  conti- 
nuelle despense,  et  qu'il  luy  falloit  tenir  autant  de 
gens  à  sa  soulde ,  tant  en  Italie  qu'au  long  de  la  mer 
de  Languedoc  et  Provence,  pour  remédier  aux  sur- 
prises machinées  par  l'Empereur,  que  s'il  eust  esté  en 
guerre  déclarée  et  ouverte,  il  jugea,  avec  les  autres 
raisons  cy  dessus  alléguées,  qu'il  ne  luy  estoit  loisible 
de  plus  longuement  attendre  pour  exécuter  ceste  vo- 
lonté. Deux  voyes  se  presentoient,  dont  l'une,  qui  es- 
toit couverte,  plus  se  monstroit  accompagnée  d'utilité  ; 
la  seconde,  qui  estoit  la  descouverte  et  artificielle, 
n'en  promettoit  pas  tant  :  car  quant  à  la  première,  par 
gens  meuz,  qui  de  malcontentement,  qui  de  vindicte, 
qui  de  partialité,  qui  d'avarice  ou  autre  passion  des 
autres ,  incitez  de  zèle  qu'ils  avaient  au  bien  de  leur 
patrie,  journellement  oppressée,  estoient  au  Roy  pre- 

sentez  partis,  de  secrettement  et  à  l'improvist  le  saisir 
de  plusieurs  places  estans  ou  soubs  la  domination  de 
l'Empereur,  ou  soubs  sa  protection,  voire  telles  et  de 
si  grande  conséquence,  que  leur  seule  conqueste  se 
pouvoit  bien  compter  pour  grand  loyer  d'une  longue 
et  périlleuse  guerre. 

Pouvant  doncques  le  Roy,  par  l'acquisition  d'icelks, 
qui  estoil  le  vray  fruict  de  la  guerre,  et  la  fin  qu'un 
convoiteux  aggresseur  en  eust  peu  demander,  se  ven- 
ger, il  n'y  avoit  grande  apparence  qu'il  deust  refuser 
ces  partis ,  attendu  qu'ils  se  pouvoient  exécuter  sans 
bruit,  sans  péril,  sans  perte,  sans  mettre  la  main  à 
l'espëe,  et  à  la  bourse  que  bien  peu,  eu  esgart  à  la 
marchandise.  En  l'autre  voye ,  qui  estoit  de  roupture 
et  d'ouverte  déclaration,  moins  se  trouvoit  d'utilité, 
mais,  selon  le  commun  jugement  des  hommes,  plus 
d'honnestete'  :  car  véritablement  la  guerre,  prenant 
son  commencement  par  surprises  et  emble'es  de  pla- 
ces ,  eust  aucunement  peu  ouvrir  la  porte  de  calom- 
nie à  ceux  qui  eussent  voulu  imputer  audit  seigneur 
que  convoitise  l'eust  plus  incite'  à  ce  faire  que  la  jus- 
tice, qu'en  cest  endroict  nous  appelions  vengence. 
Quoy  considérant,  et  voulant  servir  à  l'honneur  plus 
qu'au  profit,  laissa  le  chemin  auquel  il  estoit  invité 
par  plusieurs ,  et  qui  à  grand  regret  le  luy  voyoient 
laisser,  et  se  délibéra  d'ouvrir  la  guerre  en  divers  en- 
droicts,  mais  principallement  en  deux  :  l'un  du  costé 
des  Espagnes,  par  la  comté  de  Roussillon  ,  l'autre  par 
le  païs  de  Luxembourg;  et  l'élection  de  ces  deux  en- 
droicts  feit  il  pour  justifier  son  agression ,  non  seule- 
ment par  la  raison  qu'il  avoit  en  gênerai  d'assaillir  son 
ennemy,  mais  en  particulier  de  l'assaillir  es  lieux  qui 

de  dioict  luy  appartenoient,  et  luy  estoient  usurper 
sans  légitime  tiltre  :  car  quant  à  Luxembourg,  outre 
les  autres  droicts  et  actions  que  de  tout  temps  les  roys 
ses  prédécesseurs  y  pretendoient,  mesme  par  l'aquest 
qui  en  avoit  esté  faict  par  le  duc  Louis  d'Orléans, 
frère  du  roy  Charles  sixiesme  du  nom,  qu'autres,  il 
en  avoit  une  nouvelle  par  la  cession,  tant  des  chefs  et 
vrays  seigneurs  titulaires  de  la  maison  dudit  Luxem- 
bourg, qui  injustement  et  par  seule  force  en  avoient, 
par  le  duc  Philippe  de  Bourgongne  et  Charles  son  fils , 
esté  spoliez,  que  aussi  parletransportqueluy  en  avoient 
faict  ceux  de  la  maison  de  La  Marche,  qui  y  preten- 
doient  grand  droict. 

Quant  à  la  comté  de  Roussillon ,  encores  sont  vivans 
ceux  qui  la  virent  laisser  à  Ferdinand ,  roy  d'Arragon , 
alors  régnant,  par  le  roy  Charles  huictiesme,  séduit  et 
trompé  par  un  Cordelier,  nommé  frère  Olivier  Mail- 
lard, directeur  de  sa  conscience,  homme  apparant, 
de  grande  sanctimonie,  mais  (comme  il  advient  où 
hypocrisie  a  lieu)  avoit  esté  corrompu  à  force  d'ar- 
gent par  ce  roy  d' Arragon ,  pour  vendre  et  décevoir 
son  maistre.  Or  n'avoit  peu  le  roy  Charles  faire  ceste 
aliénation  au  préjudice  de  la  couronne,  et  quand  il 
l'auroit  peu  faire,  si  n'avoit  le  roy  d' Arragon,  et  moins 
ses  héritiers  ,   accomply   les  conditions    réciproques 
mises  et  apposées  au  contract  :  par  ainsi  l'Empereur, 
qui  n'avoit  droit  que  de  luy,  ne  s'en  pouvoit  dire  au-^ 
tre  qu'usurpateur  et  violent  possesseur.  Vray  est  que 
voulant  le  Roy  commencer  la  guerre,  l'eust  peu  à 
aussi  bon  droict  commencer  ailleurs,  fust  de  là  les 
Monts  ou  deçà,  car  assez  d'autres  lieux  y  avoit  qu'il 
pouvoit  et  plus  facilement  entamer  et  aussi  justement 

repeter j  mais  bien  voulut,  pour  son  invasion,  choisir 
ces  deux  sur  tous  autres  :  Roussillon,  afin  d'attirer  son 
ennemy  au  combat,  car  estant  si  prochain  en  ses  païs, 
en  sa  maison  avec  ses  forces,  parmy  ceux  où  le  plus 
magnifiquement  il  avoitaccoustumé  d'extoUer  la  gloire 
de  son  nom,  il  n'estoit  croyable  qu'il  fust  pour  y 
fuir  la  lisse.  L'endroit  de  Luxembourg  choisit  il  pour 
avoir  plus  aisé  moyen  de  recueillir,  et  à  moins  de 
danger  des  personnes ,  les  Allemans  venans  à  sa  soulde , 
mais  plus  encores  fut  il  meu  de  ce  faire,  pour  favori- 
ser, par  la  proximité  des  lieux,  le  duc  de  Cleves  (0, 
que  TEmpereur  à  toute  heure  se  vantoit  de  ruiner,  et 
rendre  le  plus  pauvre  homme  de  la  chrestienté,  disant 
hault  et  clair  qu'il  quitteroit  plustost  sa  couronne  que 
de  luy  laisser  un  poulce  de  terre;  et  de  faict,  avoit  de 
longue  main  commencé  en  ses  Païs  Bas  à  luy  dresser 
secrettement  l'appareil  d'une  grosse  tempeste  ;  ce  que 
sçachant  le  Roy,  luy  vouloit  bien  donner  à  congnoistre 
que,  d'une  part,  au  lieu  où  estoit  sa  personne,  de  l'au- 
tre, en  celuy  où  plus  il  s'estoit  préparé,  en  ces  deux 
endroicts  chercheroit  de  l'assaillir.  Doncques,  de  pre- 
mier sault,  il  envoyé  un  chef  de  ceste  entreprise,  son 
fils  puisné,  Charles,  duc  d'Orléans,  accompagné  de 
cinq  ou  six  cens  hommes  d'armes,  et  huict  mille  lans- 
quenets, et  six  mille  soldats  de  pied  françois,  ayant 
avec  luy  monseigneur  Claude,  duc  de  Guise,  pour  sa 
conduitte,  et  commander  à  l'armée  sous  luy,  à  cause 
de  sa  jeunesse  ;  et  le  seigneur  de  Jamets  ',  le  seigneur 

(0  Ze  duc  de  Cleves  :  Guillaume ,  duc  de  Clèves ,  disputoit  à  la 
maison  d'Autriche  le  duché  de  Gueldres  :  cet  héritage  lui  avoit  été 
assuré  par  des  traités  antérieurs.  Le  dernier  duc  de  Gueldre,  de  la  mai- 
son d'Egraont  5  étoit  mort  sans  eiifans  ;  en  1 538. 

de  Sedan;  le  comte  d'Aumalle,  fils  ainsne'  dudict  duc 
de  Guise  ;  François  de  Bourbon,  sieur  d'Enghien,  frère 
de  monseigneur  de  Vendosme  ;  le  sieur  de  La  Roche 
du  Maine  ;  la  compagnie  de  monseigneur  le  connes- 
table,  conduitte  par  le  sieur  de  La  Guiclie,  et  plu- 
sieurs autres  capitaines  et  chevaliers  garnis  de  sçavoir^ 
de  proiiesse  et  d'expérience. 

[  1 542]  En  Roussillon  envoya  monseigneur  le  Dau- 
phin, luy  voulant,  comme  à  successeur  de  son  nom,  par 
l'aguillon   d'honneur   et  semonces  de  haultes  entre- 
prinses,  de  plus  en  plus  inciter  les  esprits  à  embrasser  la 
splendeur  et  imitation  de  ses  ancestres;  et  au  mareschal 
d'Annebault,  que  pour  vertu  il  avoit  élevé,  et  auquel 
avoit  assez  grande  fiance,  ordonna  d'estre  auprès  du- 
dit  seigneur  pour  la  principale  conduitte  de  la  guerre, 
luy  assistant,  pour  partie  des  labeurs  et  charges,  le 
seigneur  de  Montpesat,  pour  lors  lieutenant  du  Roy 
au  païs  de  Languedoc ,  avec  grand  nombre  de  prin- 
ces,   seigneurs,   capitaines,    et   autres    gens   d'hon- 
neur, de  sçavoir  et  conduitte.  Et  ce  que  plus  il  com- 
manda audit  Dauphin,  ce  fut  de  jetter  partie  de  ses 
forces,  incontinant  et  en  toute  extrême  diligence,  au 
devant  de  la  ville  de  Perpignan ,  attendant  le  reste  de 
son  armée,  qui  s'y  viendroit  joindre,  et  que  luy,  qui 
le  vouloit  suivre  de  près,  se  presenteroit  sur  les  lieux; 
à  quoi  faire  estoit  conduit  par  plusieurs  raisons,  dont 
celle  qui  plus  dominoit  en  son  esprit,  et  à  laquelle 
grande  partie  des  autres  se  raportoit,  estoit  celle  desja 
touchée  du  combat.  Car  il  jugeoit  que  là  où  soudai- 
nement il  auroit  faict  (comme  il  estoit  faisable  )  enve- 
lopper Pei  pîgnan ,  ville  capitale  de  Roussillon ,  et  la 
principale  ,  ou,  pour  mieux  dire,  la  seule  barrière  et 

boullevert  des  Espagnes  quant  au  costé  de  midy,  et 
qu'il  Tauroit  forclose  de  plusieurs  choses  qu'il  sçavoit 
lors  luy  défaillir  pour  l'attente  d'un  grand  siège, 
l'Empereur  seroit  contrainct ,  ou  par  le  respect  d'hon- 
neur^ ou,  à  tout  le  moins,  par  celuy  de  nécessité,  de 
le  venir  combattre,  sinon  qu'à  sa  batbe  il  aimast  mieux 
se  veoir  spolier  d'une  province  nourrice  des  provinces 
voisines,  du  meilleur  et  plus  nécessaire  port  qu'il 
eust  e's  mers  de  delà,  de  la  ville  dont  la  perte  luy  ap- 
portoit  perte,  non  seuement  de  ce  qu'il  avoit  deçà  la 
montagne,  mais  donnoit  à  son  ennemy  tout  ce  qui  es- 
toit  delà  en  proye,  ou  de  venir  aufaict  d'armes  par  luy 
de  si  long  temps  et  en  tant  de  lieux  si  liaultement  et  si 
pompeusement  presché. 

Ce-pendant  que  le  Dauphin  se  prépara  à  ceste  or- 
donnance, qu'il  feit  marcher  la  gendarmerie,  l'artil- 
lerie, les  vivres  et  munitions,  et  que  Montpesat,  pour 
lors  lieutenant  du  Roy  en  Languedoc,  outre  les  forces 
ordinaires  de  la  frontière,  faisoit  assembler  les  lé- 
gionnaires de  Languedoc,  que  le  Roy  de  Navarre  en 
faisoit  approcher  d'autres  de  Gascongne,  que  le  ma- 
reschal  d'Annebault  s'acheminoit  avec  sa  trouppe,  ra- 
menant d'Italie  les  Suisses,  les  chevaux  légers,  les 
vieilles  ])andes  de  gens  de  pied  françoises  et  italiennes, 
le  Roy  commençoit  à  se  mettre  à  leur  queue,  non  de 
si  près  qu'il  peust  rompre  les  chemins  aux  soldats,  ou 
empescher  la  facilite'  des  estappes ,  mais  non  pourtant 
de  si  loing  que  d'heure  en  autre  il  n'en  peust  avoir  nou- 
velles ,  comme  ordinairement  il  avoit.  Le  duc  d'Or- 
léans pareillement  mettoit  en  toute  diligence  ses  forces 
enseml)le. 
.   Or  vous  ay-je  dit  cy  devant  que  quelques  uns  av oient 

mis  en  avant  au  Roy  plusieurs  entreprises  pour  sur- 
prendre l'Empereur  aux  lieux  les  plus  aisez  et  des- 
quels il  avoit  moins  de  souspeçon  ;  entre  autres  le  sieur 
de  Langey,  lieutenant  gênerai  pour  le  Roy  en  Pie- 
mont,  après  qu'il  eut  la  cognoissance  de  l'outrage 
faict  par  les  gens  de  l'Empereur  à  ses  ambassadeurs, 
considéra  bien  que  le  Roy  s'en  voudroit  ressentir, 
ainsi  que  la  raison  vouloit.  A  ceste  cause,  secrettement 
avoit  pratiqué  plusieurs  places  et  capitaines  au  duché 
de  Milan ,  ayant  intention  que  son  amas  d'hommes  fust 
faict  à  La  Mirandole  (dont  desja  il  avoit  couvertement 
les  capitaines  tous  gabarez  )  ;  et  devoit  estre  son  amas 
de  dix  mille  hommes  de  pied ,  huict  cens  chevaux  et 
dix  pièces  d'artillerie;  et  estoient  des  principaux  chefs 
d'icelle  entreprise,  le  seigneur  Pierre  Strozy,  le  comte 
Petillane,  le  duc  de  Somme,  et  plusieurs  autres,  tant 
neapolitains,  romains,  que  des  terres  de  la  seigneurie  de 
Venise  ;  lesquels  assemblez,  il  marcheroit  droict  àCre- 
monne ,  dont  il  esperoit  avoir  le  castellan  et  des  princi- 
paux soldats  à  sa  dévotion  ;  de  là  à  Laudes,  de  laquelle 
ville  il  s'asseuroit,  et  de  deux  mille  hommes  de  pied 
qu'il  trouver  oit  audit  lieu  ;  et  de  là  à  Milan,  où  pareil- 
lement avoit  intelligence ,  et  y  fortifier  la  citadelle  aux 
despens  des  citadins,  et,  par  ce  moien,  brider  et  tenir 
en  subjection  tant  le  chasteau  que  la  ville,  et  oster  à 
l'Empereur  le  moyen  d'en  tirer  argent,  dont  se  faisoifc 
sa  guerre.  Or  est  il  que  le  sieur  d'Annebault ,  après  la 
resolution  de  la  guerre,  estoit  marché  en  Piémont, 
ayant  huict  mille  Suisses ,  six  mille  hommes  de  pied 
françois,  sans  la  garde  des  places,  et  six  mille  Italiens, 
quatre  cens  hommes  d'armes  et  deux  mille  chevaux  lé- 
gers -,  parquoy  l'intention  dudict  sieur  de  Langey  es- 
19.  24 

toit  que ,  là  où  le  marquis  du  Guast  partiroit  de  la 
frontière  de  Piémont ,  ou  pour  aller  au  secours  de  Mi- 
lan, ou  pour  combatre  ledict  sieur  de  Langey,  ledict 
mareschal  d'Annebault  avoit  en  proye  Quiers ,  Ast, 
Vercel,  Alexandrie,  Cazal  de  Montferrat,  Fossan, 
Cony,  Albe  et  Quieras,  et  grand  nombre  de  petites 
places;  car  le  marquis  n'eust  sceu  tirer  dix  mille 
hommes  pour  mettre  en  campagne,  sans  laisser  ses 
places  depourveiies  ;  et,  s'il  marchoit ,  il  demeuroit 
entre  deux  armées.  Si,  durant  six  semaines  ou  deux 
mois  que  ledit  sieur  d'Annebault  fut  avecques  lesdittes 
forces  en  Piémont  inutile,  on  eust  voulu,  laditte  en- 
treprinse  eust  esté  exécutée  au  nom  dudict  Strozy 
et  des  Neapolitains ,  demandans  estre  restituez  en  leurs 
biens ,  que  l'Empereur  leur  usurpoit  :  mais  voulant  le 
Roy,  comme  avez  entendu,  commencer  la  guerre  ou- 
vertement, et  non  à  l'improviste,  encores  que  du  com- 
mencement il  eust  consenty  et  arresté  laditte  entre- 
prinse ,  en  fut  diverty  et  la  refusa  ;  mais  j'ay  ouy  des 
proverbes  de  noz  pères,  que  qui  a  le  prouffit  de  la 
guerre  en  a  l'honneur. 

Ayant  le  Roy  ordonné  à  monseigneur  d'Orléans 
Farmée  qu'il  avoit  à  conduire,  depeschea  Nicolas  de 
Bossu,  sieur  de  Longueval,  pour  aller  à  Gueldres  et 
Juilliers,  devers  le  duc  de  Cleves,  faire  une  levée 
d'hommes,  tant  de  pied  que  de  cheval,  et,  passant  au 
travers  du  pais  de  Brabant,  se  venir  joindre  avec  iceluy 
duc  d'Orléans  j  ce  qu'il  feit ,  ainsi  qu'entendrez  cy 
après. 

Monseigneur  le  duc  d'Orléans,  ayant  prins  congé 
du  Roy  à  Ligny  en  Barrois,  alla  trouver  le  duc  de 
Guise,  accompagné  de  quelque  nombre  de  gens  dp 

pied  François  ;  et  le  lendemain ,  qui  estoit  environ  le 
dixiesme  de  juin  iS/p,  assemblèrent  avec  la  gendar-  " 
merie  une  partie  des  gens  de  pied  en  un  grand  village 
sur  la  rivière  de  Meuze,  à  deux  lieiies  près  de  Ver- 
dun, mi-chemin  dudit  Verdun  et  de  Dun  le  Chasteau, 
auquel  lieu  feirent  séjour  trois  jours,  attendans  l'ar- 
tillerie. Au  partir  de  là,  allèrent  loger  devant  Danvil- 
1er,  place  de  Luxembourg  appartenant  à  l'Empereur, 
auquel  lieu  se  vint  joindre  avec  eux  le  baron  de  He- 
decq,  lequel  autrefois  avoit  este'  lieutenant  du  comte 
Guillaume  de  Fustemberg,  avec  son  régiment  de 
quatre  mille  lansquenets;  aussi  y  arriva  le  comte  de 
Mansfeld  et  le  comte  Piguelin,  et  le  colonnel  Rique- 
rog ,  avec  leurs  regimens  ;  et  pouvoit  estre ,  estans  as- 
semblez, le  nombre  de  dix  à  douze  mille  lansquenets. 
Et  vint  à  ceste  heure  là  au  service  du  Roy,  avecques  le 
comte  de  Mansfeld,  le  comté  Reingrave ,  jeune  homme 
de  bonne  volonté',  qui  promettoit  bonnes  choses  de  luy, 
ainsi  qu'on  a  congneu  par  après.  Estans  assemblez  de- 
vant Danviller,  fut  présentée  l'artillerie,  dont  fut  tiré 
quelques  coups  à  coup  perdu ,  sans  approches  ny  tren- 
chées;  mais  les  soldats  estans  dedans  la  place,  ne  vou- 
lans  attendre  plus  furieuse  batterie,  demandèrent  à 
parlementer  ;  et ,  durant  ledict  parlement,  noz  soldats , 
sans  aucune  resistence,  entrèrent  dedans  et  la  sacca- 
gèrent, chose  qui  estoit  bien  aisée,  d'autant  que  la 
place  n' estoit  delFensable.  Estant  Danviller  entre  noz 
mains,  par  l'advis  des  capitaines,  monsieur  d'Orléans 
ordonna  qu'elle  fust  rasée  et  bruslée,  comme  n'estant 
gardable;  ce  qui  fut  faict  en  toute  diligence,  mesmes 
par  monsieur  de  Jamets ,  à  l'occasion  qu'elle  luy  por- 
toit  grand  ennity  à  sa  place  de  Jamets. 

Partant  de  Danviller,  nostie  armée  print  le  clie- 
min  de  Luxembourg;  mais  lendemain  vint  nouvelles 
qu'il  estoit  tombé  un  pan  de  muraille  à  Yvoy,  qui  fut 
cause  de  faire  tourner  visage  à  nostre  armée  droit  à 
laditte  place  :  et  y  estant  arrivée,  en  toute  diligence 
mondict  seigneur  d'Orléans  et  le  duc  de  Guise  ordon- 
nèrent de  faire  les  approches  ;  ce  qui  fut  faict,  mais 
mal  à  propos ,  car  il  fut  assis  trois  canons  et  une  bas- 
tarde  si  près  du  bord  du  fossé,  sans  gabions,   tren- 
chées    ny   autre  couverture  pour  mettre  en  seureté 
l'escorte  de  la  garde  d'icelle  artillerie ,  qu'il  falut ,  le 
jour  venu,  que  ceux  qui  l'avoyent  en  garde  l'aban- 
donnassent ,  pour  les  coups  de  arquebuze  que  leur 
tiroient  les  ennemis.  Et  en  plain  jour,  à  la  veiie  de 
nostre  armée,  sans  que  nul  les  peust  offenser,  iceux 
ennemis  sortirent  de  la  ville,  et  attachèrent  des  cordes 
ausdittes  pièces,  pour  le»  tirer  dedans  leurs  fossez; 
mais  ne  leur  fut  possible ,  à  cause  de  la  pesanteur  et 
de  quelques  coups  de  arquebuse  tirez,  mais  de  loing^ 
par  aucuns  soldats  des  nostres,  qui  se  hazardoyent 
plus  que  les  autres.  Ce  que  voyans,  les  ennemis  mirent 
le  feu  aux  flans  et  les  bruslerent,   de  sorte  que  les- 
dittes  pièces  furent  mises  sur  le  ventre ,  et  cinq  ou  six 
jours  après  furent  retirées,  et  puis  envoyées  à  Sedan 
pour  les  remonter.  Nonobstant  ledict  inconvénient,    i 
ne  fut  cessée  la  continuation  des  trenchées  pour  met- 
tre les  autres  pièces  en  batterie  du  costé  de  vers  les 
Ardennes,  et  fut  faitte  brèche  assez  raisonnable,  qui 
toutefois  ne  fut  assaillie;   puis  on  fut  dix  ou  douze 
jours  sans  tirer,  ce  pendant  qu  on  envoya  à  Sedan ,  à 
Mouson   et  autres  villes  prochaines,  quérir  renfort 
d'artillerie  et  de  munitions.  Lesquelles  arrivées,  on 

feit  nouvelle  l)atterie  à  l'opposite  de  l'autre,  tirant  vers 
le  chemin  qui  va  à  Jamets  ;  dont  ceux  de  dedans  s'es- 
tonnerent,  de  sorte  qu'ils  demandèrent  à  parlementer; 
à  quoy  ils  furent  receuz  :  et  tellement  se  mena  la  pra- 
tique, qu'en  fin  leur  fut  accordé  par  monsieur  de 
Guise  (lequel  estoit  ordonne'  de  la  part  de  monsei- 
gneur d'Orléans  pour  les  ouïr)  qu'ils  s'en  iroyent  leurs 
bagues  sauves,  et  pourroyent  amener  six  faucon- 
neaux et  de  la  munition  pour  tirer  chacun  six  coups. 
Chose  qui  vint  bien  à  propos,  car  à  la  vérité  la  place 
estoit  hazardeuse  à  assaillir  sans  grande  perte  d'hommes, 
veu  le  grand  nombre  de  soldats,  d'artillerie  et  de  mu- 
nitions qui  estoyont  dedans,  et  mesmes  qu'au  milieu 
de  la  grande  brèche,  au  fons  du  fossé,  y  avoit  un  moi- 
neau qu'on  ne  leur  pouvoit  lever,  qui  eust  faict  un 
grand  meurdre  des  assaillans;  mais  Dieu  le'ur  osta 
l'entendement.  De  la  part  de  l'Empereur  estoyent  chefs 
audit  Yvoy  le  bastart  deSombret,  le  sieur  de  Noy  elles, 
hennuyer,  capitaine  de  chevaux  légers,  le  capitaine 
Famas,  le  capitaine  Gilles  de  Levant,  et  autres,  jus- 
ques  au  nombre  de  deux  mille  hommes.  Estant  mon- 
ditsieur  d'Orléans  devant  icelle  place,  y  arriva  le  sieur 
de  Longueval,  accompagné  de  Martin  Van  Rosson,  ma- 
reschal  de  Gueldres,  et  dix  mille  lansquenets,  avecques 
environ  de  seize  cens  à  deux  mille  chevaux  clevois, 
qui  avoyent  pass(?par  le  pais  de  Brabant,  ainsi  qu'en- 
tendrez par  ce  discours. 

Monseigneur  le  duc  d'Orléans ,  ayant  mis  Yvoy  eu 
l'obeïssance  dvi  l\oy  (dont  fut  baillée  la  garde  au  sei- 
gneur de  Sedan,  et  depuis  au  baillif  de  Victry,  comte 
de  Nanteuil ,  lieutenant  de  la  compagnie  du  duc  An- 
toine de  Lorraine),  marciia  pour  aller  devant  Luxem- 

bourg,  prenant  son  chemin  par  Arlon,  petite  ville  à 
quatre  lieues  au  deçà  du  dit  Luxembourg,  sise  sur 
une  montagne  en  assez  bonne  assiette,  mais  non  for- 
tifiée. L'armée  approchant  dudit  lieu,  le  seigneur 
d'Anguien,  François  de  Bourbon,  avec  sa  compagnie 
et  quelques  autres  qui  Tavoient  suivy,  y  alla  devant, 
et  la  feit  sommer  au  nom  de  monseigneur  d'Orléans. 
Ceux  de  dedans,  estonnez  de  la  redition  d'Yvoy,  qu'on 
estimoit  la  plus  forte  place  du  païs,  et  la  mieux  pour- 
veuë  d'hommes,  d'artillerie  et  autres  munitions,  ren- 
dirent la  ville  :  au  dessoubs  de  laquelle  se  vint  loger 
le  camp,  et  dedans  se  logea  monseigneur  d'Orléans; 
mais  quelques  pillards  (encores  qu'.jl  fust  défendu  de 
piller),  cherchans  quelque  butin,  mirent  le  feu  en  une 
partie  de  la  ville,  tellement  que  bien  à  peine  peust  on 
faire  retirer  le  bagage  qu'il  n'y  en  eust  de  bruslé;  et, 
après  que'lefeu  fut  estaint,  y  fut  laissé  quelques  gens, 
à  ce  que  l'ennemy  ne  s'y  mist  pour  coupper  les  vi- 
vres qui  venoient  en  nostre  camp  de  Stenay  et  de 
Mouson. 

Partant  d' Arlon,  le  camp  alla  loger  auprès  de  Luxem- 
bourg, où,  peu  après  avoir  faict  les  trenchées,  fut 
approchée  l'artillerie  au  coing  de  la  haute  ville,  à  la 
main  droicte  de  la  porte  par  où  on  entre  du  costé  de 
France,  et  fut  faict  brèche,  toutesfois  non  raisonna- 
ble pour  assailbr,  car  le  fossé  y  est  à  fons  de  cuve^ 
trenché  en  roc  fort  parfons;  si  est-ce  que  ceux  de  de- 
dans ,  combien  qu'ils  fussent  trois  mille  hommes  de 
guerre  et  quatre  cens  chevaux,  s'estonnerent,  de 
sorte  qu'ils  se  rendirent  leurs  bagues  sauves,  et  les  ci- 
tadins demeurèrent  en  leur  liberté.  Estanz  sortis  les- 
dicts  gens  de  guerre  environ  deux  heures  après  rnidy. 

monsieur  d'Orléans  entra  dedans  ;  et  fut  mise  si  bonne 
police,  qu'une  heure  après,  les  boutiques  des  marchans 
furent  ouvertes ,  pour  vendre  et  acheter  en  telle  seu- 
rete'  pour  eux  qu'on  feroit  à  Paris  ou  à  Pxouen.  La  ville 
ainsi  réduite,  monsieur  d'Orléans  laissa  pour  la  garde 
d'icelle  le  comte  de  Mansfeld  et  le  comte  Piguelin, 
avec  leurs  regimens,  lesquels  promirent  de  la  bien 
garder  vers  tous  et  contre  tous;  ce  qu'ils  ne  firent, 
ainsi  que  tantost  vous  orrez.  Puis,  en  passant  devant 
Montmedy,  petite  ville  assise  sur  une  montagne ,  la- 
quelle on  ne  peult  approcher  que  d'un  coste',  mondit 
sieur  d'Orléans  feit  seulement  monstrer  l'artillerie  :  in- 
continant  ceux  de  dedans,  esmeuz  des  précédentes 
prises ,  se  rendirent  ;  et  y  furent  mis  gens  pour  la  gar- 
der. Et  telle  fut  l'exécution,  qu'il  ne  restoit  es  mains  de 
l'Empereur  du  duché  de  Luxembourg,  queTionville, 
ville  sur  la  Moselle,  quatre  lieues  au  dessous  de  Mets, 
tirant  à  Trêves. 

Monseigneur  d'Orléans,  ayant  désir  de  se  trouver 
près  la  personne  du  Pxoy  et  de  monseigneur  son  frère, 
pour  l'espérance  qu'il  avoit  qu'il  se  donneroit  une  ba- 
taille devant  Perpignan,  délibéra  de  s'y  retirer,  lais- 
sant à  Luxembourg  et  Champagne  le  duc  de  Guise, 
lieutenant  gênerai  du  Fioy  ;  et,  pour  séparer  son  arme'e, 
se  retira  à  Verdun ,  auquel  lieu  il  ordonna  d'envoyer 
monsieur  de  Longueville,  avec  Martin  Van  Rosson 
et  ses  bandes,  vers  Liesse ,  lieu  entre  les  deux  fron- 
tières, pour  y  séjourner,  et  secourir  ou  la  Picardie  ou 
la  Champagne.  Puis,  après  qu'il  eut  fait  quelque  sé- 
jour à  Verdun  pour  pourveoir  au  reste  de  son  arme'e, 
partit  en  poste  pour  trouver  le  Roy  à  Montpellier, 
pensant  de  là  aller  devant  Perpignan  ;  mais  desja  le 

Roy  avoit  délibéré  de  retirer  son  armée.  Deux  jours 
après  son  arrivée  devers  le  Roy,  vindrent  nouvelles  de 
la  perte  de  Luxembourg,  et  comme  le  comte  de  Mans- 
feld  et  le  comte  Piguelin  Favoient  rendue  bien  légère- 
ment et  avecques  peu  d'occasion,  dont  le  Roy  fut  fort 
mal  content,  et  contre  monseigneur  son  fils,  et  contre 
ceux  qui  luy  avoyent  conseillé  de  laisser  son  armée  ; 
mais  je  croy  que  luy  mesme  avoit  esté  son  conseil. 
Aussi   avoyent  les  ennemis  reprins   Montmedy  ;  qui 
nous  portoit  grand  dommage,  tant  à  Stenay  qu'au 
long  de  la  rivière  de  Meuze  :  mais  monseigneur  de 
Guise  rassembla  ce  qu'il  peut  promptement  recouvrer 
de  gendarmerie  (car  la  plus-part  avoit  esté  licentiée),  et, 
avec  quelques  gens  de  pied,  tant  allemans  que  fran- 
çois,    marcha  devant  Montmedy,  premier  que  ceux 
qui  la  tenoient  eussent  loisir  de  se  recognoistre  ;  et  la 
reprint,  et  y  mist  pour  chef  le  capitaine  Petrus  de  La 
Lande,  lequel  y  feit  depuis  bien  son  devoir,  chose  qui 
fort  rapaisa  le  Roy.  Le  sieur  de  Guise,  n'ayant  moyen 
de  plus  tenir  la  campagne,  assit  ses  garnisons,  et  en- 
voya le  régiment  du  capitaine  Riquerog,  allemant,  le 
droict  chemin  de  Piémont. 

Durant  que  ces  choses  $e  faisoyent,  tant  à  Luxem- 
bourg qu'à  Perpignan,  monseigneur  Antoine,  duc  de 
V^endosme,  qui  estoit  gouverneur  et  lieutenant  pour 
le  Roy  en  Picardie,  ne  voulut  estre  oysif;  car,  après 
avoir  assemblé  les  garnisons  de  son  gouvernement, 
tant  de  pied  que  de  cheval ,  avecques  une  bende  d'ar- 
tillerie, délibéra  de  ne  laisser  dormir  ses  ennemis;  et, 
par-ce  qu'il  y  avoit  vers  Ardres  trois  ou  quatre  pe- 
tites places  qu'ils  tenoient,  lesquelles  faisoient  grand 
dommage ,  tant  à  Ardres  qu'au  Boulonnois  (entre  au- 

tre  le  cliasteau  de  La  Montoire,  sis  en  forte  assiette, 
sur  une  petite  montagne  à  l'enti  ée  de  la  terre  d'Oye , 
duquel  on  découvre  tout  ce  qui  sort  de  la  ville  d'Ar- 
dres,  et  un  autre,  au  bort  du  Boulonnois, tirant  d'Ar- 
dres  à  Sainct  Orner,  nommé  Tournehan ,  appartenant 
au  sieur  de  Bures,  place  de  tout  teliips  tenue  des  plus 
fortes  du  pais),  entreprint  de  les  lever  d'entre  leurs 
mains;  et,  ayant  pourveu  à  faire  suivre  les  vivres  après 
son  camp,  faisant  son  estappe  à  Dovere,  marcha  pre- 
mièrement droict  à  La  Montoire,  laquelle  fut  aban- 
donnée des  ennemis ,  et  la  feit  desmolir  aux  gens  du 
pais,  lesquels  en  firent  leur  devoir  pour  le  dommage 
qu'elle  leur  avoit  faict  :  et  de  là  tourna  ses  forces  à 
Tournehan,  et  y  feit  faire  batterie  de  cinq  ou  six  jours. 
Les  assiégez,  ne  voyans  remède  de  plus  endurer  la  bat- 
terie ,  par-ce  que  la  place  estoit  petite  (car  il  est  certain 
qu'une  petite  place  ne  vault  rien  devant  la  fureur  de  la 
batterie  de  maintenant),  se  rendirent  leurs  bagues 
sauves;  laquelle  il  ordonna  estre  rasée,  mais,  pour  la 
grande  espesseur  des  tours,  mesmement  de  la  grosse, 
eust  esté  long  à  la  desmolir,  il  les  feit  miner,  et,  après 
avoir  faict  mettre  quelques  barils  de  poudre  soubs  la 
mine  bien  bouchée,  les  feit  voler,  et  raser  à  force  de 
pionniers  ce  qui  restoit.  Incontinant,  bon  nombre.de 
petits  forts,  que  les  ennemis  tenoientà  la  faveur  dé  la- 
ditte  place,  se  rendirent,  et  furent  pareillement  rasez. 
Puis ,  après  avoir  couru  tout  le  paï's  vers  Sainct  Orner, 
Aire  et  Betune,  n'osant  son  ennemy  se  présenter  de- 
vant luy  pour  le  combatre ,  encores  qu'il  eust  plus  de 
gens  que  luy,  se  retira,  mettant  ses  hommes  aux  gar- 
nisons. Sur  laquelle  retraitte  le  comte  du  Reux,  lieu- 
tenant gênerai  de  FEmpereur,  faillit  d'estre  surpris  en 

sa  maison  ;  mais  il  se  sauva  par  un  balteau  passant  la 
rivière ,  et  se  retira  à  Sainct  Orner. 

Nagueres  je  vous  ay  dit  que  le  Roy  vouloit  retirer 
son  arme'e  de  devant  Perpignan ,  quand  monsieur  d'Or- 
léans le  fut  trouver  à  Montpellier.  Or,  afin  de  briefve- 
ment  discourir  ce  qui  fut  faict  en  ce  voyage,  et  venir  à 
ladite  retraitte ,  monseigneur  le  Dauphin  assembla 
ses  forces  en  Avignon,  auquel  lieu  Testoit  venu  trou- 
ver le  sieur  d'Annebault  avecques  buict  mille  Suisses, 
six  mille  hommes  de  pied  françois,  des  vieilles  bendes, 
dont  estoit  çolonnel  messire  Charles  de  Cosse,  sieur 
deBrissac,  et  six  mille  Italiens,  et  quatre  cens  hommes 
d'armes ,  et  seize  cens  chevaux  légers ,  desquels  éstoit 
gênerai  le  sieur  de  Termes;  et  de  là  print  son  chemin 
à  Nymes  et  à  Narbonne,  où  se  vint  joindre  le  sieur  de 
Montpesat ,  avec  la  légion  de  Languedoc  et  une  par- 
tie de  celle  de  Guienne ,  et  six  mille  lansquenets,  et 
bon  nombre  de  Suisses  nouvellement  levez  ;  de  sorte 
qu'il  y  pouvoit  avoir  quatorze  mille  Suisses,  tout  com- 
prins ,  et  se  montoit  l'armée  à  trente  six  ou  quarante 
mille  hommes  de  pied  de  toutes  nations,  et  deux  mille 
hommes  d'armes  et  deux  mille  chevaulx  légers.  De 
Narbonne  alla  loger  auprès  de  Locate,  partant  du- 
quel lieu,  laissa  à  la  main  droitte  le  chasteau  de 
Saulces,  et  y  envoya  une  trouppe  d'hommes  suffisante 
pour  le  tenir  en  subjection  et  empescher  les  saillies 
que  pouvoient  faire  ceux  de  dedans;  car  il  ne  voulut 
s'y  arrester,  en  intention  de  surprendre  Perpignan  , 
mais  autrement  advint.  Vray  est  qu'il  n'y  avoit  nom- 
bre suffisant  d'hommes  pour  garder  une  telle  place  ; 
mais  d'artillerie  et  d'amonitions,  tout  ce  que  l'Empe- 
reur avoit  mené  en  son  voyage  d'Arger  estoit  dedans, 

tellement  qu'à  Fanivée  de  tous  costez  on  estoit  salué  à 
coups  de  canon  et  de  coulevrines,  dont  les  ennemis 
estoient  aussi  libéraux  que  d'arquebouzades  ;  chose 
qui  feit  cognoisti  e  en  peu  d'heure  que  les  advertisse- 
mens  qu'on  disoit  qu'avoit  monsieur  de  Montpesat 
(par  l'advis  duquel  avoit  esté  dressée  ceste  entreprise) 
n'estoient  certains.  Il  est  apparant  qu'ils  estoient  ad- 
vertis,  veu  que  le  sieur  d'Annebault  avoit  séjourné 
en  Piémont  un  mois  ou  cinq  sepmaines,  et  qu'il  estoit 
CQiïimun,  dés  Piémont,  qu'on  alloit  à  Perpignan;  aussi 
le  chemin  que  print  l'armée  leur  en  pouvoit  donner 
vraye  certitude. 

Estans  arrivez  devant  Perpignan ,  ceux  qui  estoient 
ordonnez  à  ce  faire,  adviserent,  chacun  en  son  en- 
droict,  de  l'approcher,  mais  la  pleine  estoit  si  rase  et 
la  terre  si  sablonneuse,  qu'il  estoit  mal-aisé  de  faire 
trenchées  qui  valussent,  car  la  terre  s'en  alloit  à  vau 
le  vent,  et  amplissoit  les  gabions  de  sablon.  Vous 
pouvez  estimer  quelle  seureté  on  pouvoit  avoir,  mes- 
mes  que  la  ville  estoit  si  bien  pourveue  de  platefor- 
mes garnies  d'artillerie,  qu'il  sembloitd'un  porc  espy, 
qui  de  tous  costez,  estant  courroussé,  monstre  ses 
poinctes.  Aussi  fut  advisé,  pour  empescher  qu'il  n'y 
entrast  secours,  lequel  n'y  pouvoit  venir  que  par  deux 
endroicts,  l'un  par  la  mer,  et  l'autre  par  le  pertuis 
par  lequel  pouvoit  venir  le  secours  du  royaume  d'Ar- 
ragon,  et  on  n'y  peult  passer  qu'à  la  fille,  là  fut  en- 
vayé  le  sieur  de  Termes  avec  les  chevaux  légers ,  tou- 
tesfois  si  tard ,  qu'avant  son  arrivée  te  secours  estoit 
passé  et  entré  dedans  la  ville;  qui  encouragea  fort  les 
ennemis ,  et  nous  donna  peu  d'espérance  de  parvenir 
où  nous  prétendions. 

Un  jour  ceux  de  la  ville,  ayant,  de  dessus  le  rera- 
part,  cognoissance  que  nostre  artillerie  estoit  mal  gar- 
de'e ,  feirent  une  saillie  à  la  garde  de  leur  artillerie, 
telle  qu'ils  firent  abandonner  la  nostre  à  ceux  qui  l'a- 
voient  en  garde ,  et  se  mettoient  en  effort  de  la  tirer 
en  leurs  fossez  ;  ce  qui  estoit  apparant  qu'ils  eussent 
faict,  mais  le  sieur  de  Brissac,  eolonnel  des  gens  de 
pied  françois ,  auquel  ne  touchoit  de  la  garder,  y  ar- 
riva à  rimprovist,  suivy  de  peu  de  gens,  et  estoit  sans 
armes ,  hors  mis  un  liaussecol ,  lequel  feit  une  chaEge 
si  furieuse,  qu'il  leur  feit  abandonner,  et  la  retira: 
aussi  fut  il  blessé  à  la  gorge  ou  au  col. 

Le  Boy,  lequel,  ce  temps  pendant,  avoit  faict  sé- 
jour à  Montpellier,  espérant  marcher  si  l'Empereur 
se  fust  mis  en  campagne  pour  secourir  sa  ville,  voyant 
que  son  armée  se  consommoit,  et  que  l'Empereur  n'es- 
toit  pour  se  hazarder,  puis  que  sans  bataille  elle  se 
pouvoit  garder,  envoya  le  comte  de  Sainct  Pol  et  l'a- 
miral de  Brion  devers  monsieur  le  Dauphin,  pour  en- 
tendre quelle  espérance  il  pouvoit  avoir  du  fruict  de 
ceste  grosse  armée;  lesquels  luy  rapportèrent  qu'ils 
avoyent  cogneu  qu'il  y  avoit  moins  d'espoir  à  la  prinse 
de  la  ville,  que  le  jour  que  le  camp  y  arriva ,  et  que, 
approchant  l'hiver  (auquel  on  alloit  entrer),  le  pais 
estoit  de  telle  nature,  qu'aux  premières  pluies  qui 
viendroient,  il  n'y  auroit  ordre  de  retirer  l'armée, 
pour  les  torrens  qui  de  tous  costez  coulent  des  mon- 
tagnes, et  que  la  mer  faict  regorger  lesdicts  torrens, 
de  sorte  qu'on  se  trouveroit  enfermé  entre  deux  mers 
et  la  mantagne.  Alors  il  cogneutbien,  mais  trop  tard, 
qu'il  avoit  esté  mal  servy  -,  parquoy  manda  à  monsei- 
gneur le   Dauphin  qu'il  eust  à  faire  sa  retraitte  ;  à 

quoy  il  ne  faillit  d'obeïr,  combien  qu'à  son  grand  re- 
gret (considérant  une  si  triomphante  arme'e  avoir  esté 
tant  inutile),  car  l'erreur  n  estoit  de  luy,  mais  de  ceux 
qui  avoient  abuse'  le  Roy,  ou  par  ignorance  ou  par 
envie  qu'autres  ne  fissent  mieux.  Partant  de  devant  la 
ville,  les  Espagnols  firent  plusieurs  saillies,  mais  il 
avoit  mis  si  bon  ordre  à  sa  retraitte,  qu'elles  furent 
au  desavantage  des  ennemis.  Nostre  camp  deslogea  à 
telle  heure,  que,  s'il  eust  encores  attendu  trois  jours, 
ce  qu'on  craingnoit  des  inundations  luy  fust  advenu, 
car  le  lendemain  et  les  jours  suyvans  survint  une  si 
extrême  pluie ,  que  la  pluspart  de  ceux  qui  estoienfc 
demeurez  derrière,  tant  de  cheval  que  de  pied,  furent 
contrains  de  passer  à  nou ,  et  y  en  eut  quelques  uns 
noyez.  Voilà  la  fin  de  ceste  armée,  laquelle,  à  mon 
jugement,  qui  l'eust  employé  en  Italie,  Testât  de  Mi- 
lan eust  esté  bien  esbranlé,  pour  les  apparences  que 
depuis  on  en  a  veu  ;  mais  l'asseurance  qu'on  donnoit 
au  Roy  d'emporter  Perpignan  de  première  venue,  luy 
feit  prendre  le  pire  party  :  paravanture  en  ay-je  mau- 
vais jugement,  mais  c'est- mon  opinion. 

L'amiral  d' Annebault ,  partant  de  Piémont  pour 
venir  à  Perpignan,  avoit  laissé  le  sieur  de  Langey, 
messire  Guillaume  du  Rellay,  accompagné  du  sieur 
de  Routières,  du  sieur  de  Vassé ,  gouverneur  de  Pigne- 
rol,  du  capitaine  Martin  du  Rellay,  prince  d'Yvetot, 
gouverneur  de  Turin,  du  sieur  d'Aussun,  gouverneur 
de  Savillan,  avec  leurs  compagnies,  tant  de  gendar- 
mes que  de  chevaulx  légers,  et  deux  mille  Suisses, 
et  quelques  gens  de  pied ,  tant  de  François  que  Ita- 
liens, pour  seulement  bien  petitement  garder  les  prin- 
cipalles  places^de  surprises,  demeurant  le  plat  pais 

en  proye.  Dequoy  le  marquis  du  Guast  adverty,  as- 
sembla ses  forces  au  pont  d'Esture,  lieu  propre  pour 
assaillir  le  Piémont  en  quelque  endroit  qu'il  voudroit 
commencer,  ou  deçà  ou  delà  le  Pau,  pour  avoir  les 
rivières  à  son  commandement.  Le  sieur  de  Langey, 
qui  estoit  à  Turin,  sçachant  la  délibération  dudict 
marquis,  et  que  du  costé  de  Cony,  Queras  et  Albe, 
n'y  a  voit  grand  garde,  parce  que  le  marquis  n'eust  ja- 
mais estimé  qu'estant  demeure'  ledict  seigneur  de  Lan- 
gey  si   desgarny  d'hommes,  eust  voulut  faire  entre- 
prinse,  toutesfois  il  la  dressa  sur  toutes  les  trois,  tout 
en  un  coup ,  tirant  de  chaque  ville  quelque  enseigne 
de  gens  de  pied.  Pour  Queras  depesclia  le  sieur  d'Aus- 
sun ,  pour  lors  gouverneur  de  Savillan ,  et  le  sieur  de 
Cental,  eleu  de  Ries,  avec  une   trouppe,  non  pour 
forcer,  mais  pour  surprendre,  autre  en  Albe,  autre  à 
Cony  ;  mais  ceux  qui  allèrent  à  Cony  et  Albe  se  per- 
dirent,  si  que  le  jour  les  surprint;  parquoy  ce  que 
monsieur  de  I^angey  tenoit  le  plus  seur  demeura  inu- 
til. Les  sieurs  d'Aussun  et  de  Cental,  partans  de  Sa- 
villan, marchèrent  en  toute  diligence  à  Queras,  avec 
eschelles,  ayans  pour  leur  conduite  ceux  que  ledict 
Langey  leur  avoit  baillés ,  pour  les  mener  au  lieu  où 
il  les  devoyent  asseoir  ;  et,  par  ce  qu'il  y  a  un  petit 
chasteau,  on  tint  prests  deux  canons,  pour  les  faire 
marcher,  s'il  estoit  besoin  de  le  batre.  Ils  ne  peurent 
neantmoins  arriver  que  le  jour  n'eclerast  (car  c'estoit 
aux  nuicls  les  plus  courtes  de  l'an),  tellement  que  les 
intelligences  que  nous  avions  dedans  ne  s'osèrent  des- 
couvrir. Si  est  ce  que  lesdicts  sieurs,  ne  voulans  avoir 
perdu  leur  peine,  donnèrent  jusques  au  lieu  oii  leurs 
conducteurs  les  menèrent,  et,  encorgs  que  l'alarme 

fust  à  la  ville,  et  que  chacun  vinst  à  sa  defFence,  plan- 
tèrent leurs  eschelles  et  la  forcèrent,  et  montèrent  les 
premiers  sur  la  muraille  lesdicts  sieurs  d'Aussun  et 
de  Cental.  Estans  maistres  de  la  ville,  mandèrent  l'ar- 
tillerie, laquelle  leur  fut  envoyée,  pour  batre  le 
chasteau ,  dedans  lequel  s'estoyent  retirez  les  gens  de 
guerre;  mais,  des  la  première  volée,  une  de  leurs  pie- 
ces  se  démonta ,  et  quand  et  quand  eurent  advertisse- 
ment  que  le  marquis  du  Guast  marchoit  diligemment 
pour  secourir  la  ville  par  le  chasteau  ;  ce  qu'ils  firent 
entendre  au  seigneur  de  Langey,  qui  desja  estoit  venu 
camper  à  Carignan  avec  les  Suisses  et  si  peu  d'autres 
qu'il  avoitfaict  tirer  des  garnisons,  mesmes  que  l'une 
de  leurs  pièces  estant  ainsi  inutile ,  ils  estoyent  d'advis 
de  se  retirer  et  de  brusler  et  ruiner  la  ville ,  à  ce  que 
l'ennemy  ne  s'en  peust  prevalloir.  Ce  qu'ayant  entendu , 
ledict  sieur  leur  envoya  promptement  le  sieur  de 
Vassé,  avec  cinquante  hommes  d'armes  de  renfort,  par 
lequel  leur  manda  qu'ils  n'eussent  à  vuider  de  là,  les 
asseurant  qu'audict  chasteau  n'y  avoit  que  deux  sacs 
de  farine  et  un  cheval,  et  que,  pour  le  grand  nombre 
d'hommes  qu'il  sçavoit  y  estre,  ils  seroyent  contrains, 
le  lendemain ,  de  parler  ou  de  mourir  de  faim ,  d'au- 
tant que  des  le  matin  mesmes  les  vivres  leur  failli- 
royent,  et  que  le  marquis,  partant  d'où  il  estoit,  n'y 
pourroit  arriver  de  trois  jours,  et  qu'il  les  advertiroit 
d'heure,  et  leur  bailleroit  le  moyen,  si  besoin  estoit, 
de  se  retirer  en  seureté  au  Montdevy  ou  à  Baine.  Le 
lendemain,  les  soldats  qui  estoyent  audict  chasteau, 
parlèrent,  et  sortirent  avec  leurs  armes,  et  fut  trouvé 
qu'il  y  avoit  trente  six  heures  qu'ils  n'avoyent  mengé. 
Le  sieur  de  Langey  y  ordonna  le  sieur  de  Cantal  gou- 

verneur,   lequel    soudainement   y    mist  deux    mille 
hommes,  qu'il  leva  tant  en  ses  terres  qu'ailleurs. 

Le  marquis  du  Guast ,  adverty  de  la  i^ddition  du 
cliasteau  et   de  l'ordre  qui  y  estoit,  rompit  l'entre- 
prinse  qu'il  faisoit  de  le  venir  secourir,  et  délibéra  de 
se  recompenser  ailleurs;   parquoy,  estant  délogé  du 
pont  d'Esture ,  tourna  ses  forces  vers  Villeneufve  d'Ast, 
laquelle  (encores  que  le  sieur  de  Langey  l'eust  bien 
pourveiie),  pour  la  débilité  du  lieu,  fut  forcée,  avec 
toutesfois  peu  de  meurdre  ;  aussi  furent  Poiring  et 
Cambian ,  petites  places  non  fortifiées.  Le  sieur  de  Lan- 
gey, combien  qu'il  congneust  n'avoir  les  forces  pour 
soustenir  celles  du  marquis,  lequel  avoit  quinze  mille 
liommes  de  pied  et  environ  deux  mille  cinq  cens  che- 
vaux, et  luy,  tout  mis  ensemble,  n'eust  attaint  à  plus 
de  cinq  mille  hommes  de  pied,  estant  adverty  que 
l'entreprise  du  marquis  estoit  de  ne  plus  s'amuser  de 
là  l'eau ,  mais  venir  passer  la  rivière  à  Carignan ,  pour 
y  camper,  et,  ce  faisant,  nous  oster  tout  le  plat  pais, 
depuis  les  montagnes  jusques  au  Pau,  pour  affamer 
Turin,  Pignerol,  et  le  reste  de  ce  que  nous  avions 
deçà;   et  laisseroit  fortes   garnisons  à  Quiers,  Ast, 
Fossan,  Albe  et  Cony,  pour  le  semblable  estre  faict 
aux    places  que  nous  avions  de-là  le  Pau,  et  nous 
lever  la  commodité   du  marquisat  de  Saluées,  pour 
y   remédier,  revint   avec   ses  petites   forces   camper 
à  Carignan,   et  y  commença  un   fort  en  toute  dili- 
gence,  afm  que  par  art  il  peust  garder  ce  que  par 
force  luy  estoit  impossible;  car  d'attendre  son  ennemy 
sans  advantage,  il  n' avoit  le  moyen.  Le  marquis,  ayant 
entendu  la  diligence  qu'il  faisoit  d'empescher  son  en- 
treprise, vint  camper  de-là  l'eau,  sur  le  bord  de  la  ri- 

viere ,  vis  à  vis  de  nous  5  et,  d'autant  que  c'estoit  au 
mois  de  juillet,  que  les  eaus  estoient  letire'es,  aisément 
on  pouvoit,  au  dessus  et  au  dessoubs  de  Carignan, 
passer  la  rivière  à  gué.  Et,  quinze  jours  durant  que 
les  deux  armées  furent  logées  au  devant  Tune  de  l'au- 
tre, il  y  avoit  ordinairement  escarmouches;  et  falloit 
que  jour  et  nuict  nostre  armée  fust  en  armes  pour 
Tempescher  de  forcer  le  passage ,  de  sorte  qu'on  se  re- 
posoit  à  tour  de  roolle.  Le  sieur  de  Langey,  considé- 
rant qu'à  la  longue  ses  gens  n'auroient  moyen  de  por- 
ter la  fatigue,  et  que  luy-mesmes,  pour  les  longs 
travaux  precedens  qu'il  avoit  endurez,  estoit  devenu, 
perclus ,  tellement  qu'il  ne  s'aydoit  que  du  cerveau  et 
de  la  langue,  trouva  moyen  de  tirer  du  camp  impé- 
rial cinq  ou  six  mille  hommes  de  pied  italiens  et  quel- 
que cavalerie,  dont  il  se  renforça,  et  afFoiblit  son  en- 
nemy  d'autant.  Dequoy  le  marquis  estonné,  osta  sa 
fantasie  de  plus  essayer  de  passer  le  Pau,  craignant 
qu'estant  deçà  l'eau,  ceux  qui  ja  s'estoient  rendus  à 
nous,  surbornassent  les  autres  qui  estoient  en  son  camp^ 
et  que  par  ce  moyen  il  demourast  le  plus  foible  ;  par- 
quoy  il  commença  sa  retraitte  vers  Villedestelon ,  s'ap- 
prochant  de  Quiers. 

L'opinion  du  sieur  de  Langey  et  de  la  plus  part 
des  capitaines  estoit  de  passer  le  Pau,  et  suivre  l'en- 
nemy,  pour  exécuter  autres  intelligences  qu'il  avoit 
en  son  camp  et  ailleurs;  mais  quelques  uns  (je  ne  sçay 
pour  quelle  occasion,  car  au  conseil  ilsavoient  mons- 
tre semblant  de  la  trouver  bonne ,  et,  suivant  leur  ad- 
vis,  il  avoit  parlé  aux  Suisses,  qui  luy  avoient  accordé 
en  leurs  présences  de  passer  outre)  se  rétractèrent,  et 
trouvèrent  moyen  de  mutiner  les  Suisses,  tellement 
19.  25 

qu'alors  qu'on  cuidoit  marclier  en  avant,  ils  touiTu;- 
rent  leurs  enseignes  droict  à  Pignerol,  chemin  de  la 
retraitte  en  France.  Leur  colonnel  Sainct  Julian  en  fut 
souspçonné ,  et  croy  que  ce  fut  à  bon  droict  :  et  audit 
Pignerol  se  retira  avec  eux  le  sieur  de  Boutieres.  Le 
sieur  de  Langey,  se  voyant  abandonné,  ne  sceut  autre 
chose  que  de  se  faire  porter  en  une  chaire  à  Turin, 
avec  le  reste  d'hommes  qu'il  avoit;  et  envoya  les  Ita- 
liens qu'il  avoit  tirez  du  camp  impérial,  à  Gazelles  et 
Siria ,  petites  places  entre  Turin  et  Vulpian.  Le  mar- 
quis, adverty  de  la  soudaine  départie  de  nostre  ar- 
mée, envoya  quelque  nombre  de  gens  passer  le  Pau, 
lesquels,  trouvant  un  capitaine  de  Languedoc,  avecques 
cinquante  soldats,  dedans  le  chasteau  de  Carignan,  les 
sommèrent,  au  nom  du  marquis,  de  rendre  la  place, 
leur  faisans  entendre  que,  s'ils  attendoient  que  l'artil- 
lerie fust  arrivée,  que  son  intention  estoit  de  les  faire 
pendre  et  estrangler.  Le  capitaine  et  les  soldats  n'at- 
tendirent à  veoir  l'artillerie,  mais  se  rendirent  à  la 
première  sommation.  Ce  qu'ayant  entendu  le  sieur  de 
Langey,  qui  estoit  à  Turin,  à  sept  mille  de  là,  crai- 
gnant que  le  marquis  suivist  avec  sa  trouppe  et  para- 
chevast  le  fort  qu'il  avoit  commencé,  depescha  sur 
l'heure  le  capitaine  Martin  du  Bellay,  son  frère,  gou- 
verneur de  Turin,  avec  sa  compagnie,  pour  aller  en- 
tendre comme  les  choses  estoient  passées  ,  et  quel 
nombre  d'hommes  estoit  dedans,  afin  que,  suivant  ce 
qu'il  luy  manderoit,  il  se  fist  porter  luy-mesme  sur  le 
lieu ,  avec  l'artillerie  qu'il  meneroit.  Ledit  capitaine 
Martin,  pour  avoir  loisir  de  pourveoir  à  son  affaire, 
au  partir  de  Turin,  jetta  devant  luy  le  capitaine  Mar- 
ville  et  le  comte  Maxime  Antoine  de  Sesse,  ses  deux 

lieutenans ,  avec  quarante  ou  cinquante  chevaux , 
pour  se  mettre  entie  le  Pau  et  la  ville  de  Carignan , 
pour  recognoistre  si  le  marquis  voudroit  repasser  l'eau. 
Estans  arrivez  sur  la  rivière,  le»  comte  Maxime  An- 
toine laissa  son  compagnon  au  guet,  et,  par  un  trom- 
pette ,  envoya  demander  de  parler  à  ceux  qui  estoient 
dedans  le  chasteau;  ce  que  luy  estant  accordé,  le  ca- 
pitaine sortit  en  seurete',  lequel  estoit  de  la  cognois** 
sance  dudit  comte  Maxime,  et  autresfois  avoit  esté 
soubs  sa  charge.  Ledit  comte  luy  remonstra  les  gran- 
des forces  qui  venoient,  avec  le  grand  nombre  d'ar- 
tillerie, et  qu'ils  estoient  envoyez  là  seulement  pour 
les  investir,  attendant  les  forces  ;  l'asseurant  bien  que, 
s'il  tardoit  tant  peu  soit  de  parler,  il  ne  seroit  en  sa 
puissance  de  luy  sauver  la  vie,  dont  il  le  vouloit  bien 
advertir ,  estant  son  amy.  Les  choses  furent  tellement 
menées,  qu'il  remist  la  place  entre  les  mains  du  gou- 
verneur de  Turin ,  et  furent  conduits  les  Impériaux 
seurement  à  Quiers.  Ce  faict,  il  fut  pourveu  à  la  place, 
à  ce  qu'il  n'y  advint  plus  d'inconvénient.  Le  Roy,  ayant 
entendu  la  prise  de  Carignan  par  les  Impériaux,  avoit 
dépêché  un  courrier  en  toute  diligence,  mandant  au 
sieur  de  Langey  que,  toutes  choses  laissées,  il  mist  tout 
son  effort  à  la  recouvrer;  mais  arrivant,  le  courrier  la 
trouva  desja  entre  noz  mains,  dont  le  Roy  adverty  en 
eut  grand  contentement. 

Peu  de  jours  après,  le  marquis  du  Guast,  repas- 
sant le  Pau  auprès  de  Cressentin,  vint  assiéger  Chivas, 
dedans  lequel  estoit  le  seigneur  Hieronime  de  Birague  j 
mais,  après  avoir  esté  repoussé  de  deux  assaux,  se  re- 
tira avec  son  armée  à  Cazal.  Au  mesme  temps,  César 
de  Naples ,  voulant  couvrir  le  chemin  de  Vulpian  à 

Turin,  délibéra  de  prendre  Gazelles,  espérant  le  faire 
aisément ,  par  ce  qii'il  n'y  avoit  que  les  Italiens ,  les- 
quels le  sieur  de  Langey- avoit  tirez  du  camp  impérial, 
et  qu'il  les  pourroit* retirer  à  sa  dévotion:  mais  ledit 
sieur  de  Langey  soudain  y  envoya  le  chevalier  de 
Villegangnon,  pour  leur  commander,  craignant  qu'en- 
tre tant  de  capitaines  sans  chef  il  n'y  eust  partialité. 
Ledit  César  les  vint  assaillir,  mais  il  fut  si  bien  re- 
cueilly,  qu'il  y  perdit  soixante  ou  quatre  vingts  hommes, 
et  se  retira  avec  sa  courte  honte,  et  y  demeurèrent 
ses  eschelles  pour  les  gaiges. 

Le  sieur  de  Langey ,  voyant  le  marquis  retiré  à 
Cazal,  avoit  congnoissance  qu'une  place  nommée 
Barges ,  laquelle  ferme  le  chemin  de  Pignerol  à  Ravel 
et  à  Saluées ,  portoit  grand  dommage  à  toute  la 
pleine ,  d'autant  qu'elle  est  enclavée  au  milieu  de  noz 
terres ,  et  que  le  marquis  de  long  temps  ne  la  pourroit 
secourir ,  manda  au  sieur  de  Boutieres ,  qui  estoit  à 
Pignerol,  que,  pour  ne  laisser  les  Suisses  inutils,  il  eust 
à  marcher  devant  Barges,  et  luy  envoya  toutes  les 
forces  qu'il  avoit  près  de  luy,  retenant  seulement  gens 
pour  la  garde  de  Turin.  Le  sieur  de  Boutieres  incon- 
tinant  partit  pour  laditte  entreprise ,  et  mena  quant 
et  luy  six  canons  qu'il  print  à  Pignerol  ;  mais,  arrivé  à 
Barges,  trouva  que  les  Espagnols  avoyent  fortifié  un 
couvent  joingnant  le  chasteau  ,  et  qu'il  estoit  impos^ 
sible  d'assaillir  le  chasteau  sans  premièrement  prendre 
le  couvent.  A  ceste  occasion ,  soudain  feit  ses  appro- 
ches, et  mist  ses  pièces  en  batterie  si  dihgemment,  que 
dedans  vingt-quatre  heures  il  feit  brèche,  de  sorte  que 
les  soldats  françois,  meslez  avec  quelque  gendarmerie 
qui  se  mist  à  pied,  emportèrent  le  fort  d'assault,  et 

mirent  au  fil  de  l'espe'e  environ  trois  cens  hommes 
qui  estoyent  dedans.  Ce  faict,  approcha  le  chasteau, 
qui  n'est  qu'un  donjon  quarré,  et  gaingna  les  fauses 
brayes;  aïant  faict  brèche,  ceux  du  chasteau  deman- 
dèrent à  parlementer  :  en  fm ,  plusieurs  choses  propo- 
sées, fut  accorde'  que,  si  dedans  six  jours  le  marquis  du 
Guast  ne  venoit  assez  fort  pour  lever  le  siège ,  ou  gens 
pour  luy ,  ils  se  rendroyent  la  vie  sauve ,  dont  ils  bail- 
lèrent ostages.  Le  marquis,  adverty  de  ceste  compo- 
sition, laissa  tous  autres  affaires^  et  partit  à  grandes 
journées  pour  venir  secourir  les  assiégez.  Le  sieur  de 
Boutieres,  congnoissant  que  desja  il  avoit  passé  le  Pau 
vers  Ville-franche ,  et  que,  pour  attendre  une  si  grosse 
puissance ,  ses  forces  estoyent  trop  débiles ,  rendit  les 
ostages  aux  assiégez,  et  par  Brecqueras  se  retira  à  Pi- 
gnerol.  Ce  pendant  le  marquis  refreschit  la  place  ; 
puis,  ayant  crainte  qu'estant  esloigné,  on  ne  surprinst 
quelques  unes  de  ses  places  (car  il  estoit  bien  seur 
qu'on  avoit  de  tous  costez  pratiques  secrettes  )  ,  re-^ 
tourna  promptement  à  Quiers;  mais  il  ne  sceutsi  tosfc 
venir,  que  le  sieur  de  Lan^ey  ne  luy  eust  soustrait  par 
menées  le  chasteau  de  Montault  et  deux  ou  trois 
autres  petites  places  du  Montferrat,  qui  estoyent  mal 
aysées  à  reprendre,  à  cause  de  l'iiyver,  où  il  n'avoit 
moyen  d'y  mener  l'artillerie. 

Quelques  jours  après,  le  sieur  de  Langey,  n'estant 
satisfaict  que  Barges  n'estoit  mise  entre  les  mains  du 
Roy,  manda  au  sieur  de  Vassé,  gouverneur  de  Pigne- 
rol,  de  pratiquer  par  le  moien  qu'il  luy  bailla,  le 
capitaine  d'icelle  place  de  Barges  ,  nommé  Paule 
Monnet  ;  puis ,  qu'il  prinst  quelques  bandes  nouvelles 
Tenans  de  France,  et,  avec  quatre  canons,  qu'il  eust  h 

marcher  droit  audit  lieu;  ce  qu'il  feit  en  diligence, 
car  il  n'estoit  homme  paresseux  d'exécuter  choses 
honnorables  et  liazardeuses.  Y  estant  arrivé,  mist  ses 
pièces  en  batterie,  encores  qu'il  n'eust  commissaires 
ny  canonniers-,  mais  tous  ceux  qui  estoyent  en  sa 
compagnie  mirent  les  mains  à  l'œuvre  avec  luy,  spé- 
cialement un  jeune  homme  de  Picardie,  frère  du  sei- 
gneur de  Mailly,  lequel  naturellement  s'adonnoit  à 
l'artillerie:  tous  ensemble  firent  telle  exécution,  qu'en 
deux  heures  fut  faict  un  trou  dedans  la  tour,  non  tou- 
tefois raisonnable  pour  assaillir;  mais  le. capitaine,  se 
voyant  occasion  de  parler,  remit  la  place  entre  les 
mains  du  sieur  de  Vassé,  et  se  retira  au  service  du 
Boy. 

Vous  avez  cy  devant  entendu  comme  le  Roy  avoit 
retiré  son  armée  de  devant  Perpignan ,  de  quelles 
forces  elle  estoit  composée ,  et  le  prouffit  qu'elle  luy 
apporta.  Afin  de  ne  la  laisser  inutile,  ains  en  em- 
ployer une  partie  si  peu  de  temps  qui  restoit  de  bonne 
saison ,  le  Roy  ordonna  le  sieur  d'Annebault  pour 
aller  en  Piémont,  et  avec  luy  le  régiment  des  lansque- 
nets du  capitaine  Riquerog,  et  les  vieilles  bandes  fran- 
çoises,  les  l)andes  italiennes,  tous  les  chevaux  légers, 
et  quatre  cens  hommes  d'armes ,  espérant  que  avec 
tel  renfort  (  estant  l'armée  du  marquis  ruinée  par 
faulte  de  payement  )  on  pourroit  faire  un  grand  ex- 
ploict.  Le  sieur  d'Annebault,  avec  lesdittes  trouppes, 
print  le  chemin  de  Briançon ,  et ,  faisant  passer  une 
partie  de  son  armée  à  Pignerol,  l'autre  par  Suze,  l'en- 
voya loger  à  Carignan ,  à  cause  que  le  marquis  du 
Guast  estoit  logé  à  Carmagnolles,  qui  est  delà  le  Pau  , 
deux  mille  contremont  la  rivière,  et  luy  vint  coucher 

à  Turin,  pour  là  communiquer  avec  le  sieur  de  Langey. 

Or,  ledit  sieur  de  Langey  avoit  faict  secrettement 
préparer  des  bateaux  sur  le  Pau ,  pour,  quand  nostre 
armée  seroit  arrivée  à  Carignan ,  et  durant  que  le 
marquis  seroit  incertain  du  chemin  qu'elle  prendroit, 
porter  noz  gens  de  pied  et  artillerie  contre  bas  l'eau  ; 
et,  pour  la  nourriture  de  l'armée,  faict  faire  à  Vorling, 
par  le  seigneur  Ludovic  de  Birague,  une  munition  de 
pain  pour  dix  jours,  pour,  avant  que  l'ennemy  fust 
adverty,  surprendre  Cazal  et  autres  places,  ausquelles 
il  avoit  intelligence,  car  en  vingt-quatre  heures  elle  y 
fust  arrivée  par  eau ,  et  le  marquis  ne  pouvoit  venir  au 
secours  qu'en  quatre  journées  de  camp,  quelque  dili- 
gence  qu'il  fist  ;  mais  il  se  trouva  des  envieux  qui  di- 
vertirent le  sieur  d'Annebault,  combien  qu'il  y  eust 
bonne  fantasie. 

Le  sieur  de  Langey  toutesfois ,  se  voyant  avoir 
perdu  son  temps  et  son  argent ,  mist  en  avant  autre 
party  ;  c'est  qu'un  sien  amy  qui  estoit  avec  le  marquis, 
luy  avoit  donné  advis  que  si  la  nuict  on  vouloit  avec 
l'armée  passer  le  Pau,  on  ne  failliroit  de  rencontrer 
les  Impériaux  à  un  passage  près  Villedestellon,  dont 
estoit  impossible  de  leur  sauver,  moyennant  qu'on 
envoyast  trois  ou  quatre  cens  chevaux  entre  Carma- 
gnoUes  et  Villedestellon,  et  nostre  armée  en  teste,  entre 
Villedestellon  etQuiers;  car  la  nuict  le  marquis,  crai- 
gnant d'estre  investy,  se  devoit  retirer  à  Quiers,  et 
que  celuy  qui  donnoit  l'advertissement  luy-mesme 
les  coriduiroit.  Ce  party  mis  en  conseil,  fut  approuvé, 
et  fut  ordonné  qui  iroit  et  en  teste,  et  qui  en  queue  ; 
mais  la  nuict  venue ,  je  ne  sçay  pourquoy  ne  pour 
quelle  raison,  on  demoura.  Seulement  fut  envoyé  le 

capitaine  Francisque  Bernardin  de  Vimarca,  avec 
deux  cens  chevaux  légers,  pour  les  recognoistre,  le- 
quel trouva  les  choses  ainsi  qu'elles  avoient  esté  mises 
en  avant,  et  print  sur  leur  queiie  plusieurs  butins  et 
bagages.  L'entreprise  estoit  indubitable,  car  les  enne- 
mis' n  estoyent  que  trois  mille  lansquenets  et  mille 
Espagnols,  qui  estoit  leur  force  d'estrangers ;  ainsi, 
défaisant  ceste  trouppe,  on  pou  voit  marcher  en  pais, 
parce  qu'il  ne  demouroit  au  marquis  que  les  Italiens , 
sans  teste  d'Allemans. 

Finablement,  le  sieur  de  Langey,  voyant  qu'on  ne 
vouloit  exécuter  ce  dont  il  avoit  tant  travaillé  et  faict 
de  si  gros  frais,  tant  à  l'entretenement  des  hommes 
que  pour  la  fourniture  de  ce  qui  y  estoit  nécessaire, 
considéra  bien  que  le  pareil  luy  seroit  faict  en  au- 
tres choses  :  à  ces  causes ,  pour  la  débilité  de  ses  mem- 
bres (car  il  estoit  perclus  à  cause  des  longs  travaux), 
avecques  le  congé  du  Roy,  partit  de  Turin  en  une  lit- 
tiere  pour  venir  devers  luy,  auquel  il  desiroit,  avant 
que  mourir,  déclarer  beaucoup  de  choses  pour  son 
service,  qu'il  ne  vouloit  mettre  en  la  bouche  d'au- 
truy,  craingnant  de  faire  tort  à  ceux  qui  en  luy  s'es- 
toyent  fiez;  mais  il  ne  luy  fut  possible  d'y  parvenir, 
carj  le  neufiesme  jour  de  janvier  i543,  il  trespassa 
à  Sainct  Saphorin ,  sur  le  mont  de  Tarare ,  au  grand 
regret  de  plusieurs  gens  de  bien,  de  sçavoir  et  d'expé- 
rience. 

L'amiral  d'Annebault,  aiant  failly  d'exécuter  telles 
entreprises,  alla  loger  à  CarmagnoUes,  d'où  estoit  dé- 
logé l'ennemy,  auquel  lieu  il  eut  nouvelles,. des  sieurs^ 
d'Aussun  et  de  Carses,  lors  estans  à  Savillan,  que  de- 
dans Cony  y  avoit  si  peu  d'hommes,  que,  s'il  vouloit 

faire  diligence  de  marcher  pour  l'investir,  afin  que  se- 
cours n'y  entrast ,  et  amener  artillerie  pour  faire  bat- 
terie, il  ne  failliroit  de  l'emporter  de  première  venue, 
par  ce  qu'il  n'y  avoit  gens  suffisamment  pour  souste- 
nir  un  assault.  Ayant  cest  advertissement,  partit  avec 
quatre  canons,  laissant  le  sieur  Martin  du  Bellay,  gou- 
verneur de  Turin,  lieutenant  du  Roy  deçà  le  Pau, 
pour  pourveoir  à  tout,  d'autant  que  les  forces  de  Fen- 
nemy  estoyent  vers  le  pont  d'Esture.  Le  lendemain, 
ledict  du  Bellay,  ayant  nouvelles  que  le  régiment  de 
Riquerog  estoit  arrive'  à  Rivoles,  et  qu'il  leur  faloit 
venir  trouver  le  pont  du  Pau  de  Turin  pour  passer 
l'eau  (car  celuy  de  Carignan  et  de  Montcallier  es- 
toient  rompus),  leur  y  feit  préparer  le  logis  et  les  vi- 
vres, espérant  d'en  tirer  du  service,  en  passant  chemin. 
Or,  à  trois  mille  de  Turin,  delà  l'eau,  sur  la  mon- 
tagne de  Montferrat,  y  avoit  trois  ou  quatre  petites 
places,  à  sçavoir  la  tour  Sainct  Bony,  Chatillon  et 
Sainct  Raphaël,  qui  portoyent  grand  ennuy  à  Turin, 
d'autant  qu'elles  descouvroient  tout  ce  qui  en  sortoit, 
de  sorte  qu'on  ne  pouvoit  aller  à  Cazal,  Bourbon,  ny 
autres  places  que  nous  tenions  au  Montferrat  (dont  il 
nous  venoit  beaucoup  de  vivres,  mesmes  des  vins), 
sans  estre  découvert;  lesquelles  places  il  avoit  failly 
peu  devant  de  surprendre ,  et  y  avoit  perdu  des 
hommes,  et,  entre  autres,  le  sieur  de  Malicorne,  du 
Maine,  capitaine  de  gens  de  pied,  y  avoit  esté  estropié 
de  tout  un  costé  d'une  arquebuzade.  Ledict  gouver- 
neur délibéra,  à  la  faveur  d'iceux  lansquenets,  les 
emporter  de  force  ;  parquoy  feit  mettre  en  ordre  qua- 
tre canons  avec  leur  equippage,  et  prendre  des  beufs 
par  la  ville  pour  les  conduire  ;  et  au  matin,  feit  partir 

de  Turin,  avecques  lesdicts  Allemans,  une  partie  de 
la  compagnie  du  sieur  d'Annebault,  celle  de  monsieur 
de  Langey  son  frère,  lequel  estoit  sur  le  chemin  de 
France,  où  il  mourut,  comme  dit  est,  et  la  sienne, 
avec  trois  enseignes  de  François,  de  la  garnison  de 
Turin.  Estans  arrivez  devant  Sainct  Bony,  fut  plantée 
l'artillerie,  de  laquelle  en  peu  d'heure  fut  faict  un 
trou,  auquel  fut  donné  l'assaut  par  les  lansquenets, 
qui  l'emportèrent  de  furie,  et  furent  tous  ceux  de  de- 
dans tuez,  hors  mis  le  capitaine,  qui  fut  pendu,  pour 
avoir  esté  si  oultrageux  de  vouloir  tenir  une  si  mes- 
chante  place  devant  le  canon.  Puis  fit  marcher  à  Cha- 
tillon,  petite  ville  sur  une  montagne,  qu'on  ne  peult 
battre,  sinon  d'une  autre  montagne  opposite,  mais  il 
est  impossible  d'y  mener  artillerie  sans  engin  ou  force 
de  bras,  car  les  chevaux  n'y  peuvent  monter.  Les 
lansquenets,  qui  avoyent  eu  curée  de  ceux  de  Sainct 
Bony,  mirent  la  main  à  l'œuvre,  de  telle  façon  qu'ils 
montèrent  deux  canons  aussi  aisément  que  si  ce  n'eust 
esté  qu'un  fauconneau.  Les  assiégez,  lesquels  estoient 
quatre  cens  hommes  de  guerre  en  fort  bon  equippage, 
considerans  le  traictement  qu'on  avoit  faict  à  ceux  de 
Sainct  Bony,  aussi  voians  ceste  grosse  armée  de  France 
venue  à  l'improviste,  entrèrent  en  tel  elFroy,  que, 
sans  laisser  tirer,  se  rendirent,  leurs  bagues  sauves,  et 
sortirent  quatre  cens  hommes,  aussi  bien  armez  et 
aussi  bon  visage  de  soldats  qu'il  y  eust  en  Italie.  S'ils 
eussent  faict  leur  devoir,  estant  l'assiette  telle,  il  y 
eust  eu  de  l'honneur  à  les  assaillir.  Ceux  de  Sainct 
Baphael  n'attendirent  qu'on  allast  à  eux,  mais  en- 
voyèrent au  devant  se  rendre  ;  aussi  feirent  deux  ou 
trois  autres  petits  forts,  tous  lesquels  furent  rasez, 

excepte  la  ville  de  Chastillon ,  en  laquelle  fut  mise  gar- 
nison pour  garder  le  passage,  car  elle  estoit  delFen- 
sable.  Ce  faict ,  il  envoya  passer  les  lansquenets  à 
Monlcalier,  le  long  de  la  montagne,  lesquels  se  ren- 
dirent le  lendemain  avec  monsieur  l'amiral,  qui  mar- 
choit  à  Cony. 

Auquel  lieu  de  Cony  estant  arrivé  avec  toute  son 
armée,  planta  son  artillerie  au  lieu  qui  luy  fut  dit 
estre  le  plus  débile  ;  mais  on  Fabusa ,  car  c'estoit  le 
mieux  remparé.  Et,  après  que  la  brèche  fut  faicte,  on 
donna  Tassault  :  noz  gens,  arrivez  sur  le  hault,  trou- 
vèrent un  rempart  derrière  la  brèche,  pourveu  de 
l^ons  hommes,  de  sorte  qu'après  avoir  combatu  une 
Jieure  sur  le  hault  de  la  brèche,  ils  furent  contraincts 
de  se  retirer.  Il  y  mourut  des  nostres  beaucoup  de 
gens  de  bien ,  entre  autres  le  capitaine  Bricotte ,  nor- 
mant,  son  lieutenant  et  enseigne;  le  comte  Guillaume 
de  Biendras,  montferratin ,  et  son  lieutenant;  le  lieu- 
tenant et  enseigne  du  capitaine  Sainct  Petre,  corse, 
et  luy  fort  foullé  de  coups  de  pierre;  Sainct  Esteve, 
enseigne  du  capitaine  Cavagues;  et  plusieurs  capitai- 
nes et  enseignes  blessez.  Estant  retiré,  deux  cens  che- 
vaux et  sept  ou  huict  cens  hommes  de  pied  envoyez 
par  le  marquis  du  Guast,  la  nuict  entrèrent  en  la  ville 
par  l'autre  costé  de  la  batterie.  Le  jour  venu,  mon- 
sieur l'amiral,  ayant  cognoissance  de  ce  renfort,  et 
voyant  ses  munitions  d'artillerie  faillir,  ordonna  de  se 
retirer;  on  disoit  que,  s'il  eust  mené  jusques  à  huict 
canons  et  leur  suitte,  pour  faire  deux  batteries,  afin, 
de  divertir  les  forces  de  dedans  qui  estoient  petites,  il 
y  avoit  apparence,  ou  qu'on  les  eust  forcez,  ou  qu'ils 
se  fussent  rendus;   car,  assaillant  par  plusieurs  on- 

droicts,  ils  n  estoient  pour  respondre  à  tout;  mais  ce 
ne  fut  le  vouloir  de  Dieu.  Sur  la  retraitte,  le  comte 
Maxime  Antoine  et  le  sieur  de  Marville,  lieutenans 
du  seigneur  Martin  du  Bellay,  et  le  capitaine  Theode 
Bedaine,  albanois,  rencontrèrent  deux  cens  chevaux 
impériaux  près  de  Bra,  vis  à  vis  de  Quieras,  lesquels 
ils  chargèrent  et  les  défirent,  dont  ilsprindrent  la  plus 
part.  Voila  ce  qui  fut  faict  en  ce  voyage. 

Le  sieur  d'Annebault,  de  retour  à  Carmagnolles , 
se  voyant  n'avoir  moyen  de  faire  nouvelles  entreprises, 
pour  rhyver  qu'il  avoit  à  dos,  après  avoir  remis  en 
l'obéissance  du  Roy  quelques  petites  places,  comme 
Yilleneufve  d' Ast,  Poiring,  Cambian  et  Rive  de  Quiers, 
que  les  ennemis  avoient  abandonne'es  ,  rompit  son 
arme'e,  laissant  le  sieur  de  Routières,  en  son  absence, 
lieutenant  du  Boy  en  Piémont,  et  à  Turin,  le  sei- 
gneur Martin  du  Rellay,  prince  d'Yvetot;  pour  gou- 
verneur à  Pignerol,  le  sieur  de  Vasse' ;  à  Chivas  et 
Vorling,  le  sieur  Ludovic  de  Birague  ;  à  Savillan,  le 
sieur  de  Termes  :  la  reste  de  l'arme'e  licentia,  hor» 
mis  deux  mille  Suisses,  soubs  la  charge  du  sieur  de 
sainct  Julian,  et  fit  retourner  en  France  le  coîonnel 
Riquerog,  avec  son  régiment  de  lansquenets,  pour  estre 
employez  aux  lieux  que  le  Roy  ordonneroit  ;  et  puis 
il  partit  pour  retourner  devers  le  Roy,  environ  le  pre- 
mier jour  de  janvier,  prenant  le  chemin  du  Mont- 
Ceny.  Arrivant  à  La  Nouvalaize,  on  luy  fit  entendre 
que  la  tourmente  estoit  sur  la  montagne  ;  ce  nonob- 
stant, on  ne  luy  sceut  dissuader  de  passer  ce  jour  là, 
pensant  corrompre  le  temps ,  contre  l'opinion  de  tous 
les  marrons,  qui  sont  ceux  qui  congnoissent  les  tour- 
mentes de  la  montagne,  comme  font  les  mariniers 

celles  de  la  mer  ;  mais  estant  à  mi-chemin  de  la  mon- 
tagne, entre  La  Ferriere  et  la  plaine  de  L'Hospitalet , 
la  tourmente  survint  si  extrême,  que  la  plus-part  de 
ceux  qui  estoyent  en  sa  compagnie  furent  en  hazard 
d'estre  péris,  quelques  bons  guides  qu'ils  eussent.  Il 
s*en  perdit  bon  nombre  soubs  les  neiges,  et  entre  au- 
tres le  seigneur  de  Carrouges,  jeune  homme  de  bonne 
maison  ;  autres  y  perdirent  la  veûe,  autres  les  pieds  , 
et  la  plus  grand  part  depuis  ne  furent  en  santé'  ;  sem- 
blablement  plusieurs  soldats  allemans  et  autres,  les- 
quels, sous  espérance  qu'un  tel  personnage  que  mon- 
sieur l'amiral  ne  s'estoit  mis  en  chemin  sans  avoir 
consulte  du  passage,  Tavoyent  suivy,  qui  se  perdirent. 
Quant  à  luy,  ayant  gaigné  la  plaine,  il  demoura  si  per- 
ûuy  luy  et  ses  marrons  qui  le  conduisoient,  que,  sans 
des  hommes  qui  estoient  de  dans  les  tavernettes  qui  sont 
au  hault  de  la  plaine,  lesquels  sortirent  à  son  secoui^, 
indubitablement  il  eust  faict  pareille  fin  que  les  au- 
tres. Le  sieur  de  Maugiron,  cognoissant  la  nature  du 
pais,  mesmes  que  la  tourmente  venoit ,  demoura  à 
L'Hospitalet ,  au  pied  des  eschelles,  jusques  à  lende- 
main, ayant  retiré  quelques  gentils-hommes  passans 
par  là ,  demy  geliez ,  lesquels  furent  sauvez  par  son. 
moyen.  Ce  danger  procède  à  cause  qu'à  main  droite 
de  ce  passage,  montant  de  La  Ferriere  pour  venir  à 
Lanebourg,  y  a  une  haulte  montagne,  et  une  autre  à 
main  gauche,  qui  font  le  chemin  estroit,  lequel  est 
entre  deux ,  et  quand  la  tourmente  se  levé  sur  icelles, 
vous  verriez  des  plottes  de  neige  que  le  vent  pousse 
contre  bas,  qui  se  font,  estant  amassées  au  hault  de  la 
montagne,  fort  petites  (se  monstrent  elles),  mais,  avant 
qu'arriver  au  passage,  se  font  aussi  grosses  qu'une  mon- 

tagne  ,  tellement  qu  elles  périssent  tout  ce  qui  se 
trouve  en  ce  destroict  en  temps  de  tourmente  -,  mesme 
la  plaine  est  si  couverte  et  les  chemins,  que  les  pro- 
pres guides  s'y  perdent,  et  mènent  leur  suitte  périr 
dedans  les  cavains  remplis  de  neiges.  Ledit  sieur 
amiral ,  eschappé  de  ceste  fortune,  arrive'  qu'il  fut  à 
Lanebourg  ,  au  pied  de  deçà  la  montagne ,  prit  la 
poste,  par  ce  qu'il  avoit  eu  nouvelles  du  Roy  pour 
le  venir  trouver  en  Chasteleraudais. 

Le  Roy,  à  son  partement  de  Montpellier,  après  qu'il 
eut  retiré  son  camp  de  devant  Perpignan ,  eut  adver- 
tissement  que  les  habitans  de  La  Rochelle  (0  s'es- 
toient  mutinez,  et  avoient  faict  quelque  effort  contre 
ses  officiers  de  la  gabelle,  passant  païs  pour  se  retirer 
vers  Ghastelerauld ,  et  de  là  à  Paris,  les  voulut  chas- 
tier,  et  en  ceste  intention  feit  marcher  en  sa  compa- 
gnie le  capitaine  Ludovic ,  colonnel  d'un  régiment  de 
lansquenets,  qui  estoit  celuy  qu'avoit  eu  le  comte  de 
Mansfeld,  lequel  s'estoit  retiré  en  Allemagne.  Mais, 
arrivé  qu'il  fut  à  La  Rochelle,  tous  les  habitans,  non 
sans  cause,  craignans  que  Sa  Majesté  usast  de  la  ri- 
gueur qu'ils  meritoient ,  cherchèrent  tous  moyens  de 
se  reconcilier,  et  remettre  du  tout  à  son  obéissance.  Et 
le  premier  jour  de  janvier,  s'assemblèrent  au  jardin  de 
la  maison  où  il  avoit  pris  son  logis ,  pour  luy  deman- 
der publicquement  pardon  de  la  rébellion  attentée 
par  eux  en  plusieurs  voyes  contraires  à  l'obeïssance 

(0  Eut  adi^ertlssemejit  que  les  habitans  de  La  Rochelle  :  cette  ville 
avoit  des  privilèges,  que  le  Roi ,  à  son  sacre  ,  avoit  juré  de  maintenir. 
Les  Rochellois  crurent  que  ces  privilèges  les  exemptoient  de  payer  uu 
droit  de  vingt-quatre  livres  par  muid  de  sel,  qui  venoit  d'être  établi. 
Ils  chassèrent  et  maltraitèrent  les  commis  chargés  de  lever  cet  impôt. 

que  le  subject  doit  à  son  prince  et  souverain  seigneur. 
Et  le  Roy  estant  audit  lieu ,  assis  en  son  tribunal ,  et 
iceux  ayans  les  testes  nues,  les  mains  joinctes,  et  les 
larmes  aux  yeux,  avec  ceux  des  isles  prochaines,  fei- 
rent  faire  une  requeste  publique,  demandans  miséri- 
corde par  l'advocat ,  a   ce  que  Ion  disoit ,  desdittes 
isles,  qui  parla  en  ceste  façon  :   «  La  malheureuse 
«  journée,  sire,  et  détestable  à  jamais,  en  laquelle, 
«  nous,  voz  tres-humbles  et  tres-obeïssans  subjets  de 
<(  ceste  vostre  ville  de  La  .Rochelle  et  des  isles ,  avons 
«  esté  tant  délaissez  de  bon  sens,  de  bon  jugement  et 
«  de  raison ,  qu'oubliant  la  douceur  et  bénignité  de 
«  vostre  Majesté  royalle,  les  biensfaicts  envers  nous, 
«  et  les  mérites  d'icelle,  sommes  tombez  en  tel  incon- 
«  venient,  que  d'avoir  failly  à  recognoistre  l'obliga- 
«  tion  et  le  devoir  que  nous  vous  devons  par  les  rai- 
«  sons    dessusdittes ,    et    par  tout    droict   tant    divin 
«  qu'humain,  ayans  commis  chose,  sire,  par  laquelle 
«  nous  devons  encourir  vostre  indignation,  et  perdre 
<c  vostre  bonne  grâce,  par  noz  mefTaicts  ;  de  sorte  que 
«  de  tant  est  la  faulte  que  nous  confessons  plus  grande, 
«  que  vostre  humanité  et  bonté  envers  nous  est  plus 
«  cogneuë  et  apparente  •,  dont  la  coulpe  de  ces  pau- 
«  vres  misérables  que   vous  voyez  prosternez  à  voz 
«  pieds  pour  requérir  vostre  miséricorde,   est  (quant 
«  à  nous  et  nostre  péché)  indigne  de  la  recouvrir. 
«  Mais  quant  à  la  grandeur  et  infinité  de  voz  pitiez, 
«  ainsi  que  le  roy  psalmiste  David  se  confioit  en  la 
<c  grandeur  des   miséricordes  de  son  Seigneur,  nous 
«  avons  espérance,  sire,  que  vous  entendrez  la  voix, 
«  et  recevrez  les  confessions  à  mercy  de  ceux  lesquels 
«  présentement  baisent  les  pieds  du  trosne  de  vostre 

«  Majesté,  vous  supplians  tresliumblement,  sire,  avec 
ce  desplaisir  au  cueur  de  vous  avoir  olï'encé ,  et  les 
«  larmes  aux  yeux,  ne  regarder  du  tout  à  ce  meffaict 
c<  qui  nous  est  advenu^  pour  raison  duquel  nous  crions 
«  publicquement  à  haulte  voix,  et  demandons  vostre 
«  miséricorde  :  ains,  sire,  ayez,  s'il  vousplaist,  esgard 
«  à  vostre  bonté  et  clémence  accoustumée.  »  Et  ainsi 
piteusement  criant  miséricorde,  et  se  mettant  à  ge- 
noux, avec  une  voix  tremblante,  piteuse  et  lamenta- 
ble, assez  long  temps  iceluy  advocat,  comme  conti- 
nuant sa  harangue,  dist  :  «  A  la  mal-heure,  sire,  nous 
<c  nous  sommes  tant  oubliez  que  de  commettre  chose 
«  qui  nous  ayt  faict  encourir  vostre  indignation,  et 
«  perdre  vostre  bonne  grâce  et  la  réputation  en  la- 
«  quelle  par  le  passé  nous  avons  esté  tant  envers  vous 
«  que  voz  prédécesseurs  roys,  pour  estre  présente- 
«  ment  spectacle  à  tout  le  monde  de  desloyauté  et  de 
<c  désobéissance,  pour  laquelle,  sire,  nous  vous  sup- 
«  plions  tresliumblement  nous  vouloir  faire  miseri- 
€c  corde.  »  Et  le  peuple  incontinant  commença  de  re- 
chef à  crier  miséricorde,  jusques  à  ce  que  ceste  voîx 
piteuse  tira  les  larmes  des  yeux  des  assistans  et  du 
Roy  mesmes,  qui  bien  peu  après  commença  à  res- 
pondre  en  ceste  manière  :  «  Je  ne  suis  venu  icy  pour 
«  vous  dire  l'ennuy  que  je  receu,  quand,  moy  estant 
«  empesché  en  personne  et  mes  enfans  pour  l'aug- 
«  mentation  et  tuition  de  mon  honneur  et  de  mon 
<c  royaume,  les  nouvelles  me  furent  apportées  de  la 
«  misérable  rébellion  que  présentement  vous  confessez  ; 
«  mais  bien  pour  vous  dire,  mes  amis  (  car  amis  vous 
te  puis-je  appeller,  maintenant  que  vous  estes  retournez 
«  à  la  recognoissance  de  vostre  offence),  que  le  mal 

«  que  vous  avez  faict,  quand  vous  avez  oublie'  (comme 
«  vous  mesmes  confessez  )  Toffice  et  devoir  de  subjects 
«  envers  vostre  prince,  est  un  crime  si  grand  et  si  ne- 
«  cessaire  à  punir,  qu'il  ne  pourroit  estre  plus,  pour 
«  les  inconveniens  qui  s'en  ensuivent  ;  car  tout  estât 
«  de  monarchie  et  de  republique  l)ien  institué,  ne 
«  consiste  qu'en  deux  poincts,  c'est  à  sçavoir,  au  juste 
«  commandement  des  princes  et  supérieurs,  et  en  la 
«  loyalle  obéissance  des  subjects  ;  ou  si  l'un  des  deux 
«  fault ,  c'est  autant  comme  en  la  vie  de  l'homme  la 
«  séparation  du  corps  et  de  l'ame ,  laquelle  vie  dure 
«  tant  seulement  autant  que  l'ame  commande  et  le 
«  corps  obeist.  Dieu  me  doint  grâce  de  ne  faillir  au 
«  commandement  qu'il  m'a  donné  sur  vous,  et  lequel 
c<  je  tien  et  recognoy  de  luy,  comme  chose  de  la- 
ce quelle  il  me  fault  rendre  compte  ;  et,  combien  qu'en 
ic  ce  commandement  soit  comprise  la  punition  de  la 
«  désobéissance,  en  laquelle  je  n'ay  faulte  d'exemples, 
«  tant  vieux  que  nouveaux,  que  je  puis  suivre  pour 
«  l'exécution  de  justice  aspre  et  rigoureuse ,  qui  a 
«  sou  vente  fois  esté  nécessaire  pour  remédier  à  Finso- 
«  lence  d'un  peuple,  il  me  semble  toutefois  n'estre 
«  moins  raisonnable  et  convenable  à  utt  prince  (  mes- 
«  mement  qui  en  toute  sa  vie  a  eu  ce  propos  de  pre- 
(c  ferer  tousjours  miséricorde  à  sévérité  et  rigueur  de 
«  justice  )  de  recevoir,  après  la  confession  de  la 
«  coulpe,  son  peuple  se  repentant  et  demandant  par- 
ce don,  qu'il  est  droict  et  équitable  au  peuple  d'obeïr 
«  et  garder  la  foy  à  son  prince,  qui  use  plus  de  cle- 
((  mence  que  de  justice.  Je  sçay  bien  que  la  pitié  et 
<(  miséricorde  enseignée  par  nostre  Seigneur  vTesus- 
c<  Christ,  presclîée  par  ses  disciples  et  apostres ,  et 

«  manifestée  par  tout  le  monde ,  pourroit  non  seulle- 

i<  ment  non  corriger,  mais  aussi  corrompre  un  peuple 

«  de  mauvaise  volonté;  mais  je  sçay  aussi  que  vous 

«  estes  enfans  de  si  bons  pères,  desquels  la  fidélité  a 

c(  esté  expérimentée  par  tant  de  noz  prédécesseurs, 

«  et  vous  mesmes  jusques  icy  m'avez  esté  si  bons  et  si 

«  loyaux  subjects,  que  j'ayme  trop  mieux  oublier  ce 

«  mesfaict  récent  et  nouveau ,  que  voz  viels  et  anciens 

«  bien-faicts,  et  aussi  peu  convient  à  voz  coustumes 

<c  précédentes  de  désobéir,  comme  à  ma  nature  de  ne 

«  vous  pardonner  ceste  offence  présente.  Facent  les 

<c  autres  et  exercent  rigoureusement  leur  puissance  ; 

ce  je  seray  tousjours,  tant  qu'il  me  sera  possible,  pour 

c<  la  pitié  et  miséricorde,  et  ne  feray  jamais  volontai- 

«  rement  à  mes  subjects  ce  que  l'Empereur  a  faict 

ce  aux  Gantois,  pour  moindre  offence  que  la  vostre, 

«  dont  il  a  maintenant  les  mains  sanglantes,  et  je  les 

ce  ay,  la  mercy  à  Dieu,  encores  sans  aucune  taincture 

((  de  sang  de  mon  peuple;  aussi  a  il,  avec  l'effusion  de 

<c  sang  des  siens ,  la  perdition  de  tant  de  testes  et  de 

«  tant  d'ames,  perdu  semblablement  les  volontez  et 

a  les  cueurs.  Et  j'espère  que  ma  miséricorde  et  cle- 

c(  mence  confermera  voz  courages ,  en  sorte  que  de 

c  bons  et  loyaux  subjects  que  vous  avez  tousjours  esté 

c(  par  le  passé,  pour  l'advenir  serez  encores  meilleurs; 

ce  et  je  vous  prie  oublier  ceste  offence  qui  est  surve- 

cc  nue,  et  de  ma  part  il  ne  m'en  souviendra  jour  de 

ce  ma  vie  ;  mais  aussi  je  vous  prie  qu'il  vous  souvienne 

ce  tant  seulement  d'estre  tels  que  vous  avez  esté  par 

ce  cy  devant,  et  Dieu  me  doint  grâce  de  faire  envers 

ce  vous  encores  mieux  que  je  n'ay  faict.  Quant  à  l'of- 

c<  fence  et  à   l'inconvénient   qui  vous  est  n  agueres 

«  advenu ,  Dieu  nostre  Seigneur  et  créateur  le  vous 
«  vueille  pardonner  ;  quant  à  ce  qui  me  touche ,  je 
«  vous  remets  tant  le  criminel  que  le  civil  totallement, 
«  et   vous   pardonne   sans    excepter    aucune    chose , 
«  moyennant  ce  qu'avez  accordé,  que  j'estime  toutes- 
ce  fois  beaucoup  moins  que  voz  cueurs  repentans,  sça- 
«  chant  tresbien  que  le  bien  du  prince  gist  en  la  loyauté 
«  des  cueurs  de  ses  subjects  plus  qu'en  autre  chose.  » 
Et  à  ceste  parole  le  peuple  commença  à  crier  Vive  le 
B.oyl  priant  nostre  Seigneur  luy  donner  bonne  vie  et 
longue,  et  continuant  tousjours,  jusques  à  ce  que  le  Roy 
dist  d'avantage  ;  «   Je  veux  que  tous  les  prisonniers 
«  soient  délivrez  présentement,  et  que  les  clefs  de  vostre 
ce  ville  vous  soient  rendues  ,   et  voz  armes ,  et  que 
«  les  garnisons  de  gens ,  tant  à  pied  qu'à  cheval ,  s'en 
«  aillent,  et  que  soyez  réintégrez  et  restituez  totale- 
ce  ment  en  ma  grâce ,  en  vostre  liberté  et  voz  privi- 
(c  leges,   et  veux   aujourd'huy   demeurer    en  vostre 
ce  garde;  et,  pour  la  resjouissance  et  congratulation,  je 
ce  veux  que   vous  sonniez  voz  cloches,  tiriez  vostre 
ce  artillerie,  faciez  feu  de  joye,  en  rendant  grâces  à 
ce  Dieu,  et  vous  et  moy,  pour  ceste  bonne  estraine.  » 
Et  telle  fut  la  fin  de  l'oraison  du  Roy,  avec  larmes, 
tesmoingnant  sa  bonne  affection  et  charité  envers  son 
peuple.  Apres  la  fm  de  ceste  harengue,  la  voix  du 
peuple  reconforté  et  resjouy  merveilleusement,  s'es- 
leva  tout  en  un  coup,  et  crya  soudainement,  en  in- 
voquant nostre  Seigneur ,  le  suppliant  pour  la  longue 
vie ,  santé  et  prospérité  du  Roy,  lequel ,  en  cest  acte 
ainsi  qu'en  plusieurs  autres,  laissa  suffisant  tesmoi- 
gnage  de  la  clémence  et  bonté   dont  il  a  tousjours 
usé  aussi  souvent  comme  l'occasion  y  a  esté  disposée, 

26. 

Au  mesme  temps,  messire  Martin  du  Bellay,  gou- 
verneur de  Turin,  ayant  eu  nouvelles  du  trespas  du 
sieur  de  Langey,  son  frère,  demanda  congé'  au  Roy, 
pour  se  retirer  en  France  et  pourveoir  à  ses  affaires 
{  car  il  estoit  mort  endebté  de  trois  cens  mille  livres  )  ; 
toutesfois  ce  ne  fut  sans  mettre  en  seurete'  la  ville  de 
Turin  de  plusieurs  pratiques  que  Fennemy  avoit 
dessus.  L'une  desquelles  estoit,  qu'environ  trois  mois 
au  précédant,  le  juge  de  Turin,  natif  de  Quiers,  luy 
avoit  porte'  paroles  que,  lors  que  laditte  ville  de  Quiers 
avoit  esté  prise  par  le  marquis  du  Guast  (  estant  de- 
dans le  chevalier  Assal,  ainsi  que  cy  devant  avez  en- 
tendu ) ,  ledit  marquis  Tavoit  enhorte',  que  se  retirant 
à  Turin,  et  qu'il  eust  moyen  de  luy  faire  service,  il  le 
recognoistroit ,  ainsi  que  l'Empereur  avoit  accoustumé 
de  rémunérer  ses  serviteurs  :  disant  pour  conclusion 
audit  gouverneur,  qu'il  avoit  moyen  de  luy  faire  un 
grand  service,  car  il  envoiroit  devers  ledit  marquis 
pour  luy  faire  entendre  qu'estant  parvenu  à  cest  estât 
de  juge  de  Turin  (  comme  il  estoit),  il  auroit  moyen 
de  luy  mettre  la  ville  entre  les  mains  ;  et,  par  ce  moyen, 
ledit  gouverneur ,  estant  adverty  du  temps  et  heure 
que  le  marquis  viendroit,  pourroit  audit  marquis  ap- 
prester  une  amorce,  et  le  prendre,  et  tailler  en  pièces 
tout  ce  qui  seroit  en  sa  compagnie.  Le  gouverneur , 
ayant  ouy  ceste  induction,  voulut  encores  par  autres 
moyens  plus  amplement  cognoistre  la  fantasie  du 
juge  ',  parquoy  luy  feit  entendre  qu'il  la  trouvoit 
bonne,  mais  il  faloit  temporiser  pour  quelque  raison, 
et  que,  sur  sa  vie,  il  n'eust  à  passer  plus  outre  sans  son 
exprès  commandement. 

Or  est  il  que  de  long  temps  le  gouverneur  avoit 

souspçon  sur  ledit  juge ,  par  ce  que ,  de's  le  temps  du 
sieur  de  Montejean,  iceluy  Montejean  eut  opinion, 
durant  la  trefve,  d'avoir  de  sa  part  un  ambassadeur  à 
Milan ,  près  du  marquis  du  Guast ,  et  y  envoya  l'un 
des  sieurs  de  La  Mole,  de  Provence  ;  le  marquis  luy  en- 
voya à  Turin  le  maistre  de  camp  de  la  tierce  deLom- 
bardie ,  un  Espagnol  autant  subtil  et  advise'  qu'il  fust 
en  Italie,  lequel  demanda  à  loger  en  la  maison  dudit 
juge,  qui  avoit  trois  filles,  courtisanes  des  plus  ma- 
gnifiques du  pais.  Ledit  maistre  de  camp  faisoit  des- 
pence ordinairement  de  cent  ou  six  vingts  livres  par 
jour,  chez  lequel  se  retiroient  coustumierement  les 
soldats,  spécialement  les  Navarrois  et  Basques;  chose 
qui  tousjours  depuis  avoit  rendu  suspect  le  juge  audit 
gouverneur,  craignant  qu'il  fust  corrompu  à  cause  de 
sa  pauvreté;  parquoy  il  mist  sur  tous  les  passages  gens 
pour  surprendre  lettres  qui  se  porteroient  à  Quiers, 
où  estoit  le  marquis.  Finablement,  un  marchand  de 
Turin ,  nommé  Luquin  Bergue ,  que  le  gouverneur 
avoit  adverty,  s'asseurant  de  sa  fidélité,  feit  surpren- 
dre un  garson  portant  lettres  dudit  juge,  par  les- 
quelles il  mandoit  au  marquis  que  l'heure  estoit  venue 
qu'il  luy  pourroit  livrer  la  ville  de  Turin,  car,  estant 
mort  le  sieur  de  Langey,  ils  ne  dévoient  plus  estre  en 
doubte  d'estre  descouverts  ;  et  qu'il  eust  à  luy  envoyer 
un  sien  fidèle  transvesty,  qui  passeroit  sur  le  pont  du 
Pau,  avecques  deux  ou  trois  jumens  chargées  de  vin, 
lequel,  ayant  passé  le  pont,  prendroit  le  chemin  à  la 
main  gauche,  venant  chercher  la  porte  du  palai§ 
qui  tire  à  La  Douaire;  et,  si  on  luy  demandoit  à  la 
porte  dont  il  venoit,  qu'il  dist  qu'il  venoit  de  Fii voile. 

et  que  c^estoit  vin  qu'une  sienne  fiile  luy  envoyoit  j  et 
que ,  au  cas  qu'on  luy  feroit  refus  d'entrer,  il  iroit 
luy  mesmes  au  gouverneur  pour  avoir  congé ,  et  que, 
par  ledit  messager,  pour  plus  grande  seureté,  on  luy 
renvoyast  un  signal  estant  dedans  sa  lettre,  qui  estoit 
son  cachet  entre  deux  papiers. 

Le  gouverneur,  voulant  eclarcir  laditte  entreprise, 
a  ce  qu'en  son  absence  n'en  advint  inconvénient, 
manda  le  juge  venir  vers  luy,  lequel  il  tira  en  secret , 
l'interrogant  si  le  moyen  dont  autresfois  il  luy  avoit 
parlé,  de  livrer  le  marquis  entre  ses  mains,  estoit  en- 
cores  en  son  entier  :  il  feit  response  que  ouy,  et  qu'il 
envoiroit  une  lettre  audit  marquis,  sous  soa  bon 
congé,  par  le  prieur  de  Sainct  Dominicque,  laquelle  il 
luy  monstreroit,  semblablement  la  response,  au  bout 
d'une  heure.  Luy  ayant  accordé ,  il  apporta  la  lettre 
audict  gouverneur,  à  la  réception  de  laquelle  il  ap  ^ 
pella  le  seigneur  Régnai  de  Birague,  président  de 
Turin ,  et  maistre  Jean  Vaillant,  procureur  gênerai 
du  Roy  en  Piémont.  Apres  la  lecture  d'icelle,  le  gou- 
verneur luy  demanda  s'il  en  avoit  poinct  escrit  d'au- 
tres au  marquis  depuis  qull  avoit  parlé  à  luy  ;  il  feit 
response  que  non,  et  que,  s'il  l'avoit  faict,  il  auroit 
mérité  la  mort ,  attendu  la  deffence  qu'il  luy  en  avoife 
faict.  Sur  le  champ  luy  fut  présentée  sa  lettre  sur- 
prinse ,  à  laquelle  il  ne  sceut  contredire  :  parquoy  fut 
mené  dedans  le  chasteau.  Interrogué  par  ledit  gouver- 
neur et  par  les  président  et  procureur  du  Roy,  con-^ 
fessa  que  l'entreprinse  du  marquis  et  de  luy  estoit  que 
le  marquis  luy  devoit  envoyer  un  nombre  de  cha- 
ïettes  chargées  de  vin,  aujourd'huy  deux  et  demain 

trois,  pour  moins  de  souspçon,  et  que  dedans  les  pie- 
ces  de  vin  (par  ce  que  les  vaisseaux  sont  de  la  longueur 
des  charettes)  devoit  avoir,  aux  unes  des  arquebuzes 
dedans  le  vin,  aux  autres  pertuisanes  et  corselets, 
avecques  toutes  autres  sortes  d'armes,  hors  mis  picques, 
lesquelles  il  devoit  faire  descendre  dedans  ses  caves.  Puis 
devoyent  venir  plusieurs  soldats  italiens,  à  diverses 
fois,  transvestiz  en  païsans,  apportans  vivres  au  marché, 
lesquels  se  devoyent  retirer  en  la  maison  dudict  juge, 
dedans  grandes  caves,  haultes  de  voultes,  claires  et 
sèches,  près  de  la  place;  et  devoyent  venir  jusques  au 
nombre  de  soixante  ou  quatre  vingts;  puis,  quelque 
matinée  qu'ils  orroyent  tumulte  à  la  porte  de  la  ville, 
et  crier  Savoye,  ils  devoyent  sortir  en  armes  pour  gaî- 
gner  la  place ,  pendant  que  les  soldats  de  la  garde  se- 
roient  au  combat  de  la  porte. 

Bien  estoit  adverty  le  gouverneur  qu'il  se  faisoit 
quelques  charettes  à  Ligny,  ville  impériale  estant  aux 
Provanes  près  de  Vulpian,  pour  faire  entreprinse  sur 
Turin,  et  avoit  gens  ordinairement  pour  l'asseurer 
du  partement  d'icelles;  mais,  se  voyant  pressé  de  par- 
tir, et  espérant  par  ce  moyen  rompre  ceste  entre- 
prinse, feit  faire  le  procès  du  juge,  et  luy  fit  coupper 
la  teste.  Toutesfois  il  admonnesta  le  sieur  de  Bou- 
tieres,  qui  estoit  demouré  lieutenant  du  Roy,  et  le 
siéur  de  Monnin,  qui  estoit  ordonné  à  demourer  gou- 
verneur de  Turin  en  son  absence ,  à  ce  qu'ils  eussent 
Vœil  sur  lesdittes  charettes,  car  de  bref  s'esclarciroit 
l'entreprise  qui  se  devoit  feire  ;  et  leur  laissa  un  homme, 
qui  se  tenoit  à  Grouillas,  trois  mille  de  là,  nommé 
messire  Alexandre  de  Carara ,  auquel  s'adressoyent  ses 

espies,  pour  les  advertir  des  choses  qu'il  pourroit  en- 
tendre; priant  ledict  sieur  de  Boutieres  de  ne  donner 
saufconduict  aux  ennemis  d'amener  foin  dedans  la 
ville,  par-ce  qui  estoit  asseurë  que  laditte  machination 
estoit  par  des  chartées  de  foin  g. 

Aussi  y  avoit  il  une  autre  entreprinse ,  c'estoit  que 
deux  caporaux  de  la  bande  du  capitaine  La  Mole, 
ayans  esté  pris  à  la  guerre,  furent  pratiquez  par  Cé- 
sar de  Naples,  gouverneur  de  Vulpian  ,  de  luy  livrer 
un  bouUevert  de  Turin;  et,  pour  cest  efTect  (les  pen^ 
sant  avoir  à  sa  dévotion),  leur  avoit  avancé  chacun 
deux  cens  escus,  et  un  patant  du  marquis  du  Guast, 
de  mille  escus  d'intrade  chacun ,  au  royaume  de  Nar 
pies.  Apres  laquelle  composition,  ou,  pour  mieux  dire, 
collusion,  les  deux  caporaux  en  advertirent  ledict  du 
Bellay,  gouverneur  de  Turin ,  lesquels  il  conforta  de 
promettre  audict  César  le  boullevert  qu  autre-fois  il 
avoit  surprins,  comme  avez  cy  devant  entendu,  ayant 
ledict  du  Bellay  bonne  intention  de  faire  un  grand 
carnage  des  Espagnols;  puis,  pour  recongnoistre  si 
le  lieu  seroit  bien  à  propos,  s'estoient  laissez  pren- 
dre à  la  guerre  trois  Espagnols,  ausquels  ils  mons- 
tierent  le  lieu  et  le  moien  d'exécuter  ce  qu'esperoit  le- 
dit César. 

Le  jour  de  l'exécution ,  ledit  du  Bellay  devoit  faire 
venir  à  Montcallier  les  deux  mille  Suisses  qui  estoient 
demovu^ez  àCarmagnolles,et,  avec  environ  deux  mille 
autres  hommes  de  pied  françois,  qu'il  tireroit  de  toutes 
les  garnisons,  et  sept  ou  huict  cens  chevaux,  tant  de 
la  gendarmerie  que  des  chevaux  légers,  dévoient  venir 
passer  le  Pau  sur  le  pont  de  Turin ,  pour  charger  les 

ennemis.  Pendant  lequel  temps,  le  seigneur  Ludovic 
de  Birague,  accompagné   de  douze  ou  quinze  cens 
hommes  de  pied  des  garnisons  de  Vorling,  Chivas,  et 
des  terres  du  Montferrat,  viendroit,  par  le  costé  de 
Vulpian ,  leur  donner  sur  la  queiie ,  et  luy  mettroit 
dedans,  le  corps  de  la  garde  du  boullevert,  qui  estoit 
au   milieu,  soixante  ou  quatre  vingts  arquebusiers, 
et  dedans  les  contremines  autre  nombre  d'hommes, 
avecques  corcelets   et  hallebardes,  et  fourniroit  les 
tours  de  la  ville  de  arquebuzes  à  croq  et  d'autre  ar~ 
quebuserie  ;  et  à  l'heure  que  ceux  qui  dévoient  entrer 
dedans  le  boullevert  seroient  au  combat ,  les  Suisses 
qui  auroient  passé  le  pont  du  Pau  avec  la  cavalerie, 
dévoient  venir  charger  ceux  de  dehors  par  les  flancs, 
et  le  seigneur  Ludovic  sur  la  queiie,  et  mille  ou  douze 
cens  hommes  qui  sortiroient  de  la  ville  par  la  porte 
du  chasteau,  qui  leur  donneroient  à  l'autre  flanc;  de 
sorte  qu'il  y  avoit  grande  apparence  que  peu  se  fussent 
sauvez  ;  mesmes  estans  en  desordre  et  suiviz  jusques  à 
Vulpian ,  il  estoit  apparent  de  l'emporter,  la  trouvant 
despourveiie ,  et  ceux  de  dedans  etFroiez.  Mais,  cog- 
noissant  que  ceste  pratique  ne  se  pouvoit  conduire  si 
promptement,  et  qu'estant  absent  en  pourroit  venir 
inconvénient,  si  les  sieurs  de  Boutieres  et  de  Monnin 
n'y  estoient  fortvigilans,se  voulut  asseurer,  avant  que 
de  partir,  à  ce  que  l'entreprise  ne  sortist  à  mauvais  ef- 
fect  :  parquoy  commanda  aux  deux  caporaux  de  faire 
venir  le  tabourin  majour  du  marquis  duGuast,  nommé 
Le  Moret,  qui  estoit  celuy  qui  faisoit  les  messages  avec 
les   deux  Espagnols  ordonnez   pour  recognoistre  le 
boullevert,  lesquels  iceluy  du  Bellay  fist  prendre  de- 

dans  leur  logis  ,  comme  estans  venus  sans  saufcon- 
duict,  par  le  capitaine  de  la  justice;  puis,  estans  con- 
frontez contre  les  caporaux,  confessèrent  le  faict,  et 
eurent  tous  trois  la  teste  couppée. 

Le  huictiesme  jour  de  février  i543,  avant  Pasques, 
et  huict  jours  après  le  partement  dudit  messire  Martin 
du  Bellay,  messire  Alexandre  de  Carara,  qui  estoit 
celuy  qu'il  avoit  laissé  à  Grouillas  pour  advertir  le  sieur 
de  Boutieres  des  choses  qui  surviendroient,  environ 
minuit,  envoia  à  la  porte  de  Turin  faire  sçavoir  audit 
sieur  qu'à  Vulpian  et  à  Ligny  estoient  assemblez  huit 
cens  chevaux  et  cinq  mille  hommes  de  pied,  qui  pre- 
noyent  le  chemin  de  Turin;  et  qu'il  pensoit  bien  que 
c' estoit  l'entreprise  dont  de  long  temps  ledit  du  Bellay 
l'avoit  adverty  qui  se  dressoit  à  Ligny.  Le  sieur  de 
Boutieres  soudain  fît  monter  à  cheval  le  capitaine 
Francisque  Bernardin,  avecques  vingt  cinq  sallades  de 
sa  bende,  pour  rebourser  le  chemin  dudit  Vulpian  ; 
lequel ,  arrivé  qu'il  fut  à  l'abaye  de  Cette ,  deux  mille 
par  de-là  Turin,  tendant  le  chemin  de  Verseil,  des- 
couvrit les  ennemis  au  point  du  jour,  delà  l'eau,  et 
les  ennemis  luy;  lesquels,  se  voians  descouverts,  firent 
leur  retraitte  au  lieu  dont  ils  estoient  deslogez,  sans 
autre  chose  exécuter. 

Le  douziesme  dudict  mois,  de  rechef  ledit  de  Carara 
envoia  une  lettre  au  sieur  de  Boutieres,  pour  l'admo- 
nester du  partement  des  ennemis,  lequel,  par  ou- 
bliance  ou  par  avoir  trop  d'affaires,  ne  regarda  de- 
dans laditte  lettre;  or,  Tenant  l'aube  du  jour,  il  fit 
grand  broillas,  les  ennemis  jetterent  leur  ambuscade 
de  gens  de  pied  au  moulin  de  La  Sye ,  sur  la  petite 

Douaire,  à  un  get  d'arc  de  la  ville,  et  leur  cavalerie  à 
Nostre  Dame  de  Campagnes;  puis  firent  marcher  cinq 
çliars  de  foing,  conduits  chacun  de  quatre  beufs,  qui 
est  contre  la  coustume  du  païs,  car  on  n'en  met  que 
deux  à  chacun  chariot;  et  pour  ce,  comme  vous  sça- 
vez,  que  le  dessous  des  charettes  du  païs  est  long  et 
quarré  et  plat ,  un  peu  plus  long  que  large ,  faict  en 
forme  d'un  double  râtelier,  là  dessus  ils  avoyent  assis 
la  forme  d'une  grande  cage,  avec  botteaux  de  foingsi 
bien  acoustrez  contre  lesdittes  cages,  qu'il  n'y  avoit 
homme  qui  n'eust  estime*  estre  une  charette  de  foin  : 
dçdans  chacune  cage  avoit  six  soldats  avec  jaques  et 
manches  de  mailles,  le  morion,  l'espée,  le  poignart  et 
la  rondelle,  chacun  sur  un  genoil,  trois  le  visage  d'un 
costé  et  trois  de  l'autre;  puis  les  deux  costez,  coup- 
pant  une  corde  par  dedans  qui  les  tenoit  serrez, 
tomboient  comme  une  trappe,  en  sorte  que  les  soldats 
pouvoient  sortir  tout  à  un  coup,  et  servoient  lesdits 
costez,  en  tombant,  de  pont  pour  descendre.  Arrivant 
le  premier  chariot,  dedans  lequel  estoit  chef  Alexan- 
dre Dymage ,  milanois ,  et  estoit  le  bouvier  un  soldat 
avec  Jacques  de  maille,  et  courte  dague  sous  une  robe 
de  toille,  au  premier  pont,  les  portiers  leur  deman- 
dent :  «  D'où  vient  ce  foing  ?  »  ils  dirent  de  Ligny,  et 
nionstrerent  leur  saufconduit  du  sieur  de  Boutieres  ;  à 
ceste  occasion ,  on  les  laissa  passer.  Estant  le  chariot 
arrivé  devant  le  logis  du  capitaine  Raimonet,  qui  avoit 
la  garde  de  la  porte  avec  sa  bande ,  un  ject  de  pierre 
dedans  la  ville,  le  capitaine  Raimonet  demanda  à 
acheter  le  foing;  le  bouvier  luy  feit  bien  cher,  espe-^ 
rant  le  conduire  jusques  à  la  place.  Quoy  voyant,  Iç-. 

dit  Raimonet  commanda  à  son  lieutenant,  le  capitaine 
Penichon,  qu'il  eust  à  donner  d'une  corcesque  de- 
dans ledit  foing,  par  ce  que  le  gouverneur,  au  partir, 
leur  avoit  faicte  ceste  ordonnance,  de  laquelle  il  se 
souvint;  ce  qu'il  feit,  et  la  retira  toute  sanglante  :  sou- 
dain les  deux  costez  de  la  cage  tombèrent,  servans  de 
ponts  à  ceulx  qui  estoient  dedans  pour  descendre. 
Sortant ,  le  premier  donna  un  coup  d'espëe  dedans  le 
corps  au  capitaine  Raimonet,  et  luy  couppa  un  doigt: 
Raimonet  le  saisit  au  corps,  et  à  coups  de  dague  le 
tua;  les  autres  donnèrent  droict  à  la  place.  Ce  pen- 
dant, les  autres  quatre  chariots,  voyant  leurs  compa- 
gnons découverts,  se  jetterent  dehors,  et  forcèrent  la 
garde  de  la  porte,  tellement  qu'ils  leur  feirent  aban- 
donner leur  garde,  et  en  furent  seigneurs  et  maistres, 
ensemble  de  leurs  armes  estans  aux  râteliers.  Sans 
point  de  faulte,  si  ceux  qui  estoyent  au  moulin  de  La 
Sye,  eussent  faict  leur  devoir  de  diligenter,  la  ville 
estoit  perdue,  sans  espérance  d'y  résister.  Or  y  avoit 
il  ordinairement  un  esquadre ,  tant  de  nuict  que  de 
jour,  à  la  garde  de  la  place  :  de  fortune,  ce  jour  là  il 
touchoit  au  capitaine  Salvateur  d'Aguerre,  lequel, 
oyant  l'alarme  à  la  porte  et  crier  Savoy  e,  tourna  la  teste 
droict  audict  lieu  avec  son  esquadre  ;  si  qu'il  rencontra, 
au  dioict  de  Fhostellerie  de  la  couronne,  les  cinq  sol- 
dats qui  estoient  eschappez  du  premier  chariot, qui  ja 
estoient  au  combat;  mais,  les  ayant  mis  en  fuitte,  sui- 
vit tousjours  son  entreprise  de  gaigner  la  porte.  Pen- 
dant ce  combat ,  un  mareschal  de  la  ville ,  qui  se  te- 
?ioit  près  la  porte,  estant  bien  advisé,  monta  dessus 
icelle  porte,  et,  avec  son  gros  marteau ,  feit  tomber  la 

sarasine  qui  estoit  attachée  d'une  chesne,  mais,  à 
cause  de  la  rouille,  ne  pouvoit  descendre;  toutefois, 
â  force,  rompit  la  chesne,  et  tomba  la  herse,  qui  osta 
le  moyen  aux  Impériaux,  qui  ja  estoient  mille  ou 
douze  cens  sur  le  bord  du  premier  pont ,  de  pouvoir 
entrer.  Sur  ces  entrefaictes ,  y  arrivèrent  les  sieurs  de 
Boutieres  et  de  Monnin ,  et  quant  et  quant  fut  ferme'e 
la  porte,  où  fut  enfermé,  entre  la  herse  et  laditte 
porte,  un  Espagnol.  Il  n'y  a  point  de  doute  que,  si 
ceux  qui  avoient  à  conduire  les  chariots  en  eussent  versé 
un  dedans  la  porte,  ou  seulement  dételé  les  bœufs,  la 
ville  estoit  perdue;  car  on  n'eust  peu  ny  abatre  la 
herce  ny  fermer  la  porte,  et  desja  leur  armée  estoit 
sur  le  bord  du  premier  pont,  quand  la  herce  tomba. 
César  de  Naples,  voyant  avoir  failly  à  son  desseing,  se 
retira  avec  peu  de  perte,  hors  mis  le  lieutenant,  qui 
fut  tué  d'un  coup  d'artillerie,  et  ceux  qui  esloient 
sortis  des  charettes,  encores  une  partie  se  sauva,  car, 
estant  la  herce  trop  courte,  aucuns  repassèrent  par 
dessous ,  qui  eschapperent.  Tel  fut  le  progrès  et  l'issue 
de  ceste  entreprise  :  après,  le  sieur  de  Boutieres,  re- 
gardant sa  lettre,  reciie  la  nuict,  trouva  que  c'estoit 
l'advertissement  qu'on  luy  en  avoit  envoyé,  mais  ne 
l'avoit  encores  veu ,  au  moins  n'y  avoit  il  pourveu. 

Peu  de  temps  après  Pasques  1 543 ,  le  Roy,  estant 
adverty  que  sa  ville  de  Terouenne  estoit  mal  pour- 
veue  de  vivres,  manda  à  monseigneur  Antoine,  duc 
de  Vendosmois,  qui  estoit  son  lieutenant  gênerai  en 
Picardie,  d'assembler  son  armée  pour  la  r'envitailler  ; 
lequel  à  ceste  occasion  mist  tel  ordre ,  qu'au  commen- 
cement d'avril  se  trouva  Farmée   ensemble  prez  de 

Hedin,  en  laquelle  estoient  monsieur  François  de 
Lorraine,  duc  d'Aumalle,  fils  aisnédu  duc  de  Guise, 
monsieur  de  Nevers,  le  mareschal  du  Biez,  le  sei- 
gneur de  Lorges,  colonnel  des  legionaires,  le  régi- 
ment d'AUemans  du  capitaine  Ludovic,  et  environ  le 
nombre  de  cinq  ou  six  cens  hommes  d'armes  et  six 
cens  chevaux  légers.  Partant  dudit  lieu,  alla  camper 
à  Gournay,  qui  est  un  village  au  deçà  de  la  forest  de 
Foucamberge ,  lieu  fort  à  propos  pour  faire  conduire  les 
vivres  en  son  camp,  venans  de  Hedin,  sans  troubler 
ravitaillement  de  la  ville,  qui  venoit  de  Montreul;  et 
estoit  iceluy  camp  si  bien  ordonné,  qu'il  estoit  malaisé 
à  l'ennemy  de  couper  les  vivres,  ny  d'un  costé  ny 
d'autre  :  audit  lieu  séjourna  douze  ou  quinze  jours, 
durant  lesquels  il  mist  dedans  Terouenne  ce  qui  estoit 
nécessaire» 

Pendant  ce  temps,  monsieur  d'Aumalle,  jeune 
prince  de  grande  volonté,  désirant  voir  les  ennemis, 
s'en  alla  à  Terouenne  avec  environ  cent  chevaux  de 
gentilshommes  volontaires,  qui  l'accompagnèrent  pour 
leur  plaisir,  ayant  en  sa  compagnie  le  sieur  de  Laval, 
le  sieur  de  Sainct  André,  le  sieur  de  Dampierre,  le 
sieur  de  La  Chasteigneraye ,  et  autre  bon  nombre  de 
jeunesse  de  la  nourriture  de  monseigneur  le  Dauphin. 
Estant  audit  lieu,  alloit  de  jour  en  autre  à  la  guerre, 
accompagné  du  sieur  d'Aiguilly,  lieutenant  de  la  com- 
pagnie du  sieur  de  Villebon,  gouverneur  de  Te- 
rouenne, avec  sa  compagnie  de  cinquante  hommes 
d'armes,  de  sorte  qu'il  se  faisoit  ordinairement,  tant 
devant  Aire  que  Sainct  Omer,  de  belles  entreprises. 
Entre  autres ,  un  jour,  estant  sorty  le  seigneur  d'Au- 

inalle^  et,  en  sa  compagnie,  outre  les  dessus  nommez, 
le  sieur  d'Escars  avec  les  deux  cen3  chevaux  légers 
de  sa  charge,  après  avoir  esté  long  temps  à  Tescar- 
mouche  devant  Aire,  pour  trouver  moyen  d'attirer 
les  ennemis  au  combat,  voyans  qu'il  estoit  tard,  et 
qu'il  n'y  avoit  apparence  qu'ils  vousissent  sortir,  se 
mirent  à  la  retraitte  par  le  chemin  qui  vient  de  Bonny 
et  de  Hedin  ;  et  demoura  ledit  seigneur  d'Aumalle  sur 
la  queue,  espérant  que  ceux  de  la  ville  sortiroient 
sur  sa  retraitte,  et  que,  par  ce  moyen,  feroit  quelque 
faict  d'armes*,  mais,  estant  sur  le  chemin  pour  se  re- 
tirer à  Terouenne,  l'alarme  se  donna  environ  de 
quatre  cens  chevaux  des  ennemis,  qui  venoient  de  re- 
bourser  le  chemin  entre  Hedin  et  nostre  camp,  espe- 
rans  rompre  noz  vivres.  Monseigneur  d'Aumalle  cog- 
nent bien  que  le  nombre  des  ennemis  estoit  beaucoup 
plus  grand  que  le  sien  ;  mais ,  se  confiant  à  la  vertu 
des  siens,  délibéra  de  combatre,  et,  pour  autant  que 
c'estoit  force  aux  ennemis  de  se  retirer  par  un  pont 
prochain,  les  y  attendit,  et  y  feit  une  charge  brusque 
et  furieuse,  en  laquelle  furent  portez  par  terre  bon 
nombre  de  gens  de  cheval  des  ennemis;  si  est-ce  qu'ils 
passèrent  ledit  pont  pesle-mesle ,  monseigneur  d'Au- 
malle et  sa  compagnie,  par  ce  que  la  force  estoit  leur; 
mais  aussi  ne  fut  ce  sans  grande  perte  des  ennemis , 
car  tousjours  furent  chargez  par  monseigneur  d'Au- 
malle, jusques  aux  portes  d'Aire,  dont  luy  et  les  siens 
revindrent  plus  sanglans  du  sang  des  ennemis  et  de 
leurs  chevaux  que  du  leur,  et  amenèrent  jusques  à 
cent  hommes  de  cheval  prisonniers  dedans  Terouenne, 
•La  cause  qui  feit  retirer  ledit  seigneur  d'Aumalle,  fut 

qu'il  estoit  sorty  grosse  trouppe  de  gens  de  pied  d'Aire , 
pour  luy  coupper  chemin  au  pont  par  où  il  falloit 
qu'ils  feissent  leur  retraitte,  et  sans  cela  il  eust  faict 
plus  grand  efîbrt. 

Le  vingt-cinquiesme  jour  d'avril  de  laditte  année 
i543,  monseigneur  de  Vendosme  (0  depescha  devers 
le  Roy,  qui  estoit  à  Sainct  Germain  en  Laye,  pour  luy 
faire  entendre  que  le  paiement  de  son  armée  failloit  à 
la  fin  d'iceluy  mois  d'avril,  et  que,  s'il  luy  plaisoit 
envoier  encores  dequoy  la  soudoier  un  mois,  il  avoit 
jnoien  (estant  le  païs  de  l'Empereur  depourveu 
d'hommes)  conquérir  quelque  ville  de  sa  frontière, 
inesmement  la  ville  et  chasteaude  Bapaùme.  Le  Roy, 
qui,  environ  sur  la  fin  de  may,  vouloit  en  personne 
marcher  en  campagne,  comme  vous  orrez  cy  après, 
ne  voulut  qu'il  passast  outre,  ayant  crainte  de  rompre 
son  entreprise.  L'occasion  pour  laquelle  la  frontière 
d'Artois  et  Henault  estoit  si  depourveiie,  c'estoit  à  cause 
que  le  duc  de  Cleves  faisoit  la  guerre  au  païs  de  Bra- 
bant,  et  desja  avoit  pris  deux  ou  trois  places  sur  l'Em- 
pereur, parquoy  il  avoit  tourné  toutes  leurs  forces 
pour  luy  faire  teste. 

Entre  tant  qu'on  alla  devers  le  Roy  sçavoir  son  in- 
tention et  luy  faire  entendre  le  default  de  paiement, 
monseigneur  de  Vendosme,  adverty  d'une  place,  la- 
quelle faisoit  grand  ennuy  au  pais  du  Roy,  nommée 
Lilliers,  entre  Betune  et  Aire,  à  l'entrée  des  marais, 
délibéra  d'emploier  le  reste  du  payement  de  son  ar- 

(0  Monseigneur  de  Vendosme  :  Antoine  de  Bourbon.  Il  fut  depuis 
roi  de  Navarre  ,  du  chef  de  sa  femme  Jeanne  d'Albret.  De  ce  mariage 
naquit  Henri  IV. 

niée  à  la  lever  des  mains  de  l'ennemy;  puis,  estant 
arrivé  devant,  commença  les  approches.  Ceux  de  de- 
dans, qui  estoyent  cinq  cens  hommes  de  pied  et  deux 
cens  chevaux,  d'arrivée  firent  bonne  mine;  mais  la  fin  ne 
fut  telle  que  le  commencement ,  car,  après  la  brèche 
faicte ,  voyans  noz  gens  se  préparer  pour  l'assault, 
demandèrent  composition  ;  laquelle  leur  fut  accordée, 
et,  après  plusieurs  parlemens,  sortirent  leurs  bagues 
sauves,  remettans  la  ville  entre  les  mains  de  mondit 
sieur  de  Vendosme;  chose  qui  vint  bien  à  propos,  car 
le  feu  s'estoit  mis  en  noz  amonitions,  en  manière  qu'à 
peine  avoit  on  peu  retirer  nostre  artillerie,  que  les  af- 
fusts  ne  fussent  bruslez.  Aussi  monsieur  d'Aumalle, 
jeune  prince  d'insigne  volonté,  estoit  prest  pour  aller 
luy  mesmes  à  l'assault ,  et  le  duc  de  Vendosme ,  ne 
l'en  pouvant  dissuader,  s'estoit  aussi  préparé  pour  y 
aller,  encores  qu'il  fust  lieutenant  du  Pioy,  dont  n'en 
pouvoit  qu'advenir  inconvénient,  là  où  l'un  d'eux, 
ou  tous  deux  (comme  il  pouvoit  estre  vray  semblable), 
y  fussent  demourez,  d'autant  qu'ils  eussent  voulu  faire 
la  pointe. 

La  ville  estant  rendue ,  y  fut  mis  le  feu ,  et  les  por- 
tes al)atues  pour  la  rendre  inutile  à  l'ennemy;  et, 
après  avoir  razé  plusieurs  petits  chasteaux,  tant  aux 
environs  de  Terouenne,  de  Sainct  Omer,  d'Aire,  que 
de  Betune,  s'achemina  le  camp  pour  la  retraitte,  at- 
tendant des  nouvelles  du  Roy,  en  lieu  dont  en  un  jour 
il  se  peust  retirer  et  licentier  l'armée,  ou  marcher 
en  paï's,  selon  qu'il  seroit  commandé.  Pourceste  com- 
modité, fut  advisé  de  se  retirer  à  Fervens,  sur  la  ri- 
vière de  Gançhe,  auquel  lieu  ils  eurent  nouvelles  du 
19.  27 

Roy,  lequel  leur  manda  de  mettre  l'arme'e  dedans  les 
garnisons  sans  riens  licentier,  hors  mis  les  légionnai- 
res, lesquels  en  peu  de  temps  on  pourroit  rassembler  j 
chose  qui  fut  exécutée. 


DIXIESME  LIVRE 

DES  MEMOIRES 

DE  (MESSIRE  MARTIN)  DU  BELLAY. 


27. 


SOMMAIRE  DU  DIXIESME  LIVRE. 

L'année  ensuyvant,  le  Roy  fait  la  guerre  en  Hainault,  guaste  le  ter- 
rouër  d'Avennes ,  et  destruit  quelques  forts  et  chasteaux.  Monsieur  de 
Vendosme  ptent  Bapaulme ,  sans  le  chasteau.  Landrecy,  que  les  Bour- 
guignons abandonnèrent,  fut  trouvé  commode  pour  estre  fortifié  :  à 
ceste  cause,  le  Roy,  pour  en  favoriser  la  fortification,  tient  longue- 
ment un  camp  à  Marrolles:  ce-pendant  Maubeuge  et  Emery  sont  prises 
par  monsieur  le  dauphin  Henry  5  mais  il  fault  à  prendre  Bains ,  pour 
n'avoir  moyen  d'y  camper  plus  de  deux  jours.  Monsieur  d'Anguian 
pert  quatre  galleres,  cuidant  prendre  le  chasteau  de  Nice,  abusé  de  ce 
que  le  sieur  de  Grignan ,  gouverneur  de  Marseille ,  y  pensoit  avoir  in-« 
telligence.  Monsieur  d'Orléans  prent ,  pour  la  seconde  fois,  Arlon  et 
Luxembourg.  Peu  de  temps  après,  estant  à  peine  fortifié  Landrecy,  l'Em- 
pereur l'assiège,  le  deffendans  La  Lande  et  d'Hessé.  Le  prince  deMelphe 
avitaille  Luxembourg  à  grande  difficulté.  Landrecy  est  refreschy  de  gens 
et  de  vivres  ,  à  la  faveur  de  l'armée  du  Roy,  qui  y  estoit  en  personne  , 
lequel  se  retire  par  après  :  l'Empereur  le  suit  quelque  peu ,  puis  levé  le 
siège ,  et  bastist  une  citadelle  à  Cambray,  pour  l'opposer  à  Landrecy 
Barberosse  prent  la  ville  de  Nice  ,  assiège  pour  néant  le  chasteau  j  et  le 
marquis  du  Oviast,  venant  au  secours ,  prent  Mondevis  ,   et  Carignau 
qu'il  fortifie.  Le  sieur  de  Routières,  lieutenant  pour  le  Roy  en  Piémont, 
prent  Sainct  Germain  j  mais  il  est  blasmé  d'avoir  laissé  fortifier  Cari- 
gnan  sans   l'empescher ,  pour  l'importance  dont  il  estoit  à  la  cam  - 
pagne  du  Piémont.  Le  Roy  envoyé  en  son  lieu  monsieur  d'Anguian , 
qui  prent  Cressentin  ,  Palezol  et  Desane  ,  et  assiège  Carignan  5  le  mar-J 
quis  du  Guast  le  veult  secourir,  dont  vint  l'occasion  de  la  bataille  de 
Serizolles,  après  laquelle  Carignan  et  plusieurs  villes  en  Piémont  et 
Montferrat  furent  prises  par  noz  gens.  L'Empereur  et  le  roy  d'Angle- 
terre, courroucez  de  ceste  victoire,  assaillent  la  France  de  deux  pars. 
Le  roy  d'Angleterre  assiège  Boulongne ,  et  la  prent  par  la  faute  du 
gouverneur.  L'Empereur  prent  Luxembourg ,  Ligny  et  Sandizier,  vient 
jusques  à  Espernay,  puis  tourne  vers  Picardie  ,  et  accorde  la  paix  au 
Boy,  le  laissant  en  guerre  avec  l'Anglois ,  contre  lequel  le  Roy  tourne 
ses  forces  de  mer  et  de  terre.  Monsieur  le  Dauphin  prent  et  pert  en 
im  moment  la  Basse  Boulongne  ;  le  fort  d'Outreau  se  dresse  pour  ar- 
vester  les  courses  des  Anglois,  qui  sont  deffaits  par  les  nostres  en  plu- 
sieurs rencontres.  L'amiral  d' Annebault ,  avec  grand  nombre  de  galères 
et  navires ,  ne  pouvant  attirer  sur  mer  les  Anglois  au  combat ,  pigle 
leur  coste.  La  pai^  se  fait  avec  le  roy  d'Angleterre,  lequel ,  peu  après  , 
va  de  vie  à  trespas  :  le  roy  François  n'arreste  gueres  à  le  suyvre ,  et 
dqcede  à  Rambouillet  i5J7. 

Desja  estoit  la  fin  du  mois  de  may  i543,  que  le  Roy, 
estant  à  Villiers  Costerets,  ordonna  de  rassembler  de 
toutes  parts  son  armée,  pour  se  jetter  en  campagne, 
selon  ce  qu'il  arresteroit  en  son  conseil.  Les  uns  es- 
toient  d'avis  quil  devoit  marcher  à  Lilliers,  nouvel- 
lement prise  et  bruslée  par  monseigneur  de  Ven- 
dosme,  et  la  fortifier  ;  car  il  estoit  aise',  par  ce  qu'elle 
est  en  forte  assiette,  des  deux  parts  ferme'e  d'un  ma- 
rais, et  n'y  a  qu'une  advenue  à  fortifier  du  costé  ten- 
dant à  Pernes  ;  et  quand  et  quand  fortifier  Sainct  Ve- 
nant, qui  est  deux  lieiies  plus  outre,  sur  la  rivière  du 
Lis,  fort  de  nature,  d'autant  qu'il  est  en  une  isle  trian- 
gulaire, environnée  de  toutes  parts  d'icelle  rivière  et 
de  marais,  laquelle  on  ne  peult  oster,  de  sorte  qu'il 
n'y  a  ordre  d'y  arriver  que  par  deux  chausse'es,  et  le 
tenant  on  pourroit  courii'  librement  tout  le  bas  pais 
de  Flandres,  sans  trouver  ou  ville  ou  passage  qui  face 
obstacle  :  puis  à  Sainct  Paul  ou  bien  à  Pernes  faire 
un  chasteau ,  pour  asseurer  le  chemin  à  Lilliers  avec 
Terouenne,  qui  est  à  quatre  lieiies  de  là,  sur  la  main 
gauche ,  tirant  de  Pernes  audit  lieu ,  pour  y  mener 
vivres;  car  tenant  Terouenne,  Pernes  et  Lilhers,  et 
Hedin  à  la  queiie ,  le  pais  seroit  suffisant  pour  s'avi- 
tailler  sans  le  secours  d'auti  uy. 

Les  autres   disoient   qu'estant  la   ville  d'Avennes 
desgarnie  d'hommes,  à  cause  que  la  garnison  estoit  à 

la  guerre  contre  le  duc  de  Cleves ,  l'allant  investir  h 
l'improvist,  avant  que  l'ennemy  eust  l'opportunité'  de 
la  secourir,  on  la  prendroit;  si  non ,  on  prendroit  Lan- 
drecy,  qu'on  pourroit  fortifier,  et  le  chasteau  d'E- 
mery,  et  quelques  autres,  pour  avoir  entrée  au  pais 
de  Henault.  Qui  fut  l'opinion  à  laquelle  le  Pxoy  s'ar- 
resta,  et  depescha  l'amiral  d'Annebault,  nouvellement 
amiral,  par  le  trespas  de  l'amiral  de  Brion,  mort  à  Pa- 
ris, à  ce  qu'il  prinst  le  droit  chemin,  pour,  en  atten- 
dant son  arrivée,  clorre  laditte  ville  d'Avenues,  et 
empescher  qu'il  n'y  entrast  secours;  et  manda  à  mon- 
seigneur de  Vendosme  de  rassembler  son  arme'e  vers 
Abbeville,  et  prendre  son  chemin  à  travers  le  pais  de 
l'ennemy,  pour  vivre  à  ses  despens  sans  fouller  le 
sien,  et  le  venir  rencontrer  au  Cateau-Cambrezis  :  et 
par  ce  moyen  il  avoit  l'armée  que  menoit  l'amiral , 
en  forme  d'avantgarde,  à  sa  main  dextre,  et  celle  de 
monseigneur  de  Vendosme  à  sa  gauche,  et  luy  estoit 
au  milieu. 

L'amiral  ayant  prins  congé  du  Roy  à  Villiers  Cos- 

lerets,  alla  coucher  à  Soissons,  de  là  à  Montcornet  en 

Tierasse,  auquel  lieu  il  assembla  les  forces  qu'il  de- 

voit  mener -,  de  Montcornet  alla  camper  à  Estrée  au 

*Pont,  sur  la  rivière  d'Oyse;  duquel  lieu ,  après  avoir 

faict  repaistre  les  chevaux,  dés  jour  couché,  fit  partir 

le  sieur  de  Longueval,  avec  cinquante  hommes  d'armes 

de  sa  compagnie,  et  Martin  du  Bellay,  sieur  de  Langey, 

avec  la  sienne,  et  le  capitaine  La  Lande  avec  mille 

hommes  de  pied,  pour  passer  entre  Avenues  et  la  haye 

d'Avenues,  afin  d'empescher  que  du  costé  de  là  l'eau 

il  ne  luy  peust  arriver  secours.  Or  entre  Estrée  au 

Pont  et  Avenues,  deux  lieues  au  deçà  dudit  lieu  d'A- 

vennes,  passe  une  petite  rivière  qui  sort  de  l'estang  (Ju 
Beufle,  laquelle,  pour  la  haulteur  des  rives,  en  peu 
de  lieux  est  guaiable,  et  y  a  un  seul  pont  à  un  village 
nomme'  Estrueul,  par  lequel  on  passe.  Au  bout  d'ice- 
luy  pont  les  ennemis  avoient  faict  un  blocu  (car  ainsi 
nomment  ils  ce  que  nous  appelions  un  fort  ) ,  dedans 
lequel  avoit  trois  cens  hommes  pour  la  garde.  Le  sieur 
de  Langey  print  le  devant ,  menant  avec  luy  une 
douzaine  de  pionniers,  et  entre  ledit  fort  et  l'estang 
du  Beufle  fit  abatre  les  borts  de  la  rivière ,  en  sorte 
qu'il  y  passa  à  gué,  et  se  trouva  devant  les  portes 
d'Avennes,  premier  que  le  sieur  de  Longueval  et  La 
Lande  arrivassent  à  Estreul,  lequel  tint  ceux  d'A- 
vennes en  telle  subjection,  que  le  capitaine  La  Lande 
força  ledit  fort  d'assault,  et  meist  ceux  de  dedans  au 
fil  de  l'espée ,  sans  que  ceux  de  la  ville  en  eussent  la 
cognoissance.  A  Avenues  passe  une  autre  rivière,  la- 
quelle se  nomme  la  rivière  d'Avennes,  et  va  tomber 
en  la  rivière  de  Sembre  ;  le  sieur  de  Langey,  pour 
achever  l'entreprinse  de  se  jetter  entre  la  haye  d'A- 
vennes et  la  ville ,  adverty  de  la  prinse  du  fort,  mar- 
cha pour  passer  ladite  rivière;  mais,  avant  qu'il  y  ani- 
vast,  vint  devers  luy  un  homme,  envoie  de  la  part  de 
monseigneur  l'amiral  ,  l'advertir  qu'il  avoit  changé 
d'opinion ,  et  qu'il  eust  à  se  retirer  le  chemin  de  Car- 
tigny,  qui  est  sur  la  rivière  du  Beufle,  tirant  au  che- 
min de  Landrecy;  à  quoy  il  obéit.  Si  est-ce  que  sur 
sa  retraitte  ceux  d'Avennes  luy  firent  plusieurs  char- 
ges; mais,  ayant  laissé  trente  ou  quarante  chevaux  en 
une  fosse,  l'ennemy,  qui  n'en  avoit  la  cognoissance, 
passa  outre  :  incontinent  ceux  qui  estoient  demourez 
en  la  fosse  leur  donnèrent  à  dos,  et  prindrent  quinze 

OU  vingt  des  ennemis.  Je  n'ay  pas  bien  entendu  à 
quelle  occasion  on  avoit  changé  de  desseing,  sinon 
que  Ion  disoit  que  Sainct  Remy,  commissaire  de  Far- 
tillerie ,  avoit  dit  que  la  ville  n  estoit  forsable  :  si  ainsi 
estoit,  on  ne  devoît  venir  jusques  là  pour  laisser  d'au- 
tres plus  belles  entreprises;  si  est-ce  que  qui  Feust 
assaillie  de  furie,  il  estoit  apparent  qu'on  Feust  prise, 
la  trouvant  depourveiie  d'hommes  comme  elle  estoit. 
Estant  nostre  arme'e  arrivée  à  Cartigny,  fut  ordonné 
que,  le  lendemain  matin,  le  sieur  de  Langey  iroit  de- 
vant à  Landrecy,  pour  faire  le  logis  du  camp,  et,  selon 
Foccasion  qui  se  presénteroit,  feroit  sommer  ceux  de 
dedans  de  se  rendre  k  la  mercy  du  Roy,  et  que  le 
sieur  de  Longueval  le  suivroit  avec  sa  compagnie  et 
les  mille  hommes  du  capitaine  La  Lande.  Passant 
chemin,  iceluy  de  Langey  trouva  le  fort  de  Prisse 
abandonné  des  ennemis ,  auquel  il  meit  des  gens , 
attendant  le  camp  ;  de  là  alla  devant  Landrecy,  où  il 
fit  donner  par  quelques  gens  de  cheval  jusques  aux 
barrières  ;  mais  nul  sortit  de  la  ville  pour  venir  à  Fes- 
carmouche,  plus  avant  que  lesdites  barrières.  La  ville 
de  Landrecy  est  assise  sur  la  rivière  de  Sembre ,  la- 
quelle n'est  encores  fort  grosse,  mais,  par  ce  qu'elle 
est  profonde  et  les  bords  haults,  elle  se  passe  malai- 
sément sans  pont.  Geste  rivière  sort  du  vivier  d'Oisi, 
qui  est  du  duché  de  Guise,  et  vient  tomber  à  Cha- 
tillon ,  et  de  là  à  Landrecy  et  à  Marolles ,  de  Marolles 
à  Emery  et  à  Maubeuge,  et  de  là  au  pont  sur  Sembre, 
et  se  va  descharger  dedans  la  Meuze,  près  Naumur. 
Landrecy  est  deçà  Feau,  et  au  delà,  à  la  portée  d'un 
canon,  est  la  forest  de  Mormaux.  Le  sieur  de  Langey, 
qui  bien  sçavoit  que  Fan  i52i,  lors  que  monsieur  de 

Vendosme  print  laditte  ville,  la  nuict  dont  le  lende- 
main il  pensoit  donner  l'assault,  les  ennemis  se  reti- 
rèrent dedans  la  forest ,  de  sorte  qa'au  matin  on  n'y 
trouva  que  le  nid,  pour  obvier  à  cela,  et  qu'en  par- 
tant ils  meissent  le  feu  dedans  la  ville,  et  bruslassent 
les  munitions  (  car  il  sçavoit  bien  que  le  Roy  la  vou- 
îoit  fortifier  ),  fit  rabiller  un  pont  à  un  moulin  auquel 
y  a  une  tour  quarree,  qui  est  au  dessoubs  de  Lan- 
drecy,  tirant  à  Marolles;  puis  y  fit  passer  cent  che- 
vaux des  siens ,  conduicts  par  le  comte  Maxime  An- 
toine de  Sesse,  pour  se  jetter  entre  la  forest  et  1% 
ville,  attendant  la  venue  de  monseigneur  l'amiral, 
qui  les  pourroit  renforcer  :  mais  estant  arrivé,  luy 
demanda  deux  ou  trois  enseignes,  avec  quelque  cent 
cinquante  hommes  d'armes  de  renfort,  car  il  y  avoit 
lieu  commode  pour  les  loger  sans  hazard  ;  toutesfois 
ledit  amiral  ne  le  trouva  bon,  et  fît  revenir  ce  que 
desja  estait  passe'.  Les  ennemis,  environ  minuict,  ne 
faillirent  d'exécuter  ce  que  ledit  Langey  avoit  preveu, 
car  ils  délogèrent,  et  se  retirèrent  à  la  forest,  par  ce 
qu'il  n'y  avoit  personne  delà  l'eau  -,  et  au  partir  mirent 
le  feu  dedans  la  ville,  en  tant  de  divers  endroits, 
qu'elle  fut  toute  convertie  en  cendres,  hors  mis  l'é- 
glise, sans  que  l'on  y  peust  remédier;  et  bruslerent 
bleds ,  farines ,  et  autres  vivres  et  munitions ,  en  si 
grand  nombre,  qu'il  y  en  avoit  à  suffisance  pour  noui-- 
rir  le  nçmbre  d'hommes  qu'il  faudroit  à  la  garde  de 
la  place  pour  un  an. 

Pendant  ce  temps,  monseigneur  de  Vendosme  mar- 
choit  avecques  son  arme'e  par  le  hault  pais  d'Artois, 
lequel,  passant  près  de  Bapaulme,  assaillit  la  ville,  et 
la  mist  en  son  obéissance.  Dedans  le   chasteau ,  qui 

n'est  qu'une  roquette,  s'estoyt  retiré  le  sieur  d'Auchi- 
niont,  avecques  tous  les  soldats  et  les  habitans  de  la 
ville ,  femmes  et  enfans,  en  si  grand  nombre,  qu'at- 
tendu qu'il  n'y  avoit  qu'un  puis,  en  deux  jours  il  fut 
tary,  de  sorte  qu'ils  estoyent  prests  de  se  mettre  à  sa 
miséricorde,  la  corde  au  col.  Mais  le  Roy,  qui  par 
plusieurs  fois  avoit  mandé  audit  duc  de  Vendosme 
qu'il  eust  à  passer  outre  sans  s'arrester  là  ny  ailleurs, 
luy  fit  un  reiteratif  mandement  et  commandement 
que,  sur  peine  de  désobéissance  et  d'encourir  sa  mal- 
grace,il  eust,  ce  jour  là,  à  le  venir  trouver  au  Cas- 
teau  en  Cambrezis ,  auquel  lieu  il  ne  feroit  faute  de 
se  trouver;  à  quoy  il  ne  voulut  désobéir,  et  leva  son 
camp,  à  la  grande  joye  des  assiégez,  et  à  son  grand 
regret.  Le  Roy  estant  arrivé  à  Casteau  en  Cambrezis, 
monsieur  l'amiral  le  vint  trouver,  ayant  tousjours  laissé 
son  camp  près  Landrecy,  lequel  luy  apporta  le  dessein 
de  la  ville,  à  ce  qu'il  en  ordonnast  son  bon  plaisir. 
Le  Roy  luy  commanda  de  se  venir  loger  à  Catillon, 
deux  lieues  au  dessus  de  Landrecy,  sur  la  rivière,  et 
que  le  lendemain  il  se  trouverroit  audict  Catillon  avec 
toutes  ses  forces,  et  là,  estans  sur  les  lieux,  ils  con- 
cluroyent  ce  qu'ils  avoyent  à  faire.  Estans  ses  forces 
unies  audict  lieu  de  Catillon ,  se  trouva  son  armée  de 
seize  ou  dixhuict  cens  hommes  d'armes,  sçavoir  est: 
monseigneur  le  Dauphin  en  personne,  ayant  cent 
hommes  d'armes  sous  sa  charge;  monseigneur  d'Or- 
léans et  sa  compagnie  de  cent  hommes  d'armes;  An- 
toine, duc  de  Vendosmois,  cent;  le  comte  de  Sainct 
Paul,  cent;  monsieur  l'amiral,  cent;  monsieur  le  duc 
de  Guise,  cent;  monsieur  d'Aumalle,  son  fils,  cin- 
quante ;  le  mareschal  du  Biez ,  cent;  la  compagnie  de 

monsieur  d'Anguien ,   qui  estoit   allé   en   Provence , 
ainsi  que  je  vous  diray  par  cy  après,  cinquante;  le 
sieur  de  Brissac,  cinquante;  le  sieur  de  Dampierre, 
cinquante;  le  sieur  de  Maugeron,  cinquante;  mon- 
sieur de  Boisy,  cinquante;  le  sieur  de  Longueval,  cin- 
quante ;  le  sieur  de  Bonneval,  cinquante  ;  et  plusieurs 
autres  qui  seroient  longs  à  nommer;  et  dixhuict  cens 
chevaux  légers ,  dont  estoit  colonnel  le  sieur  de  Bris- 
sac;  douze  mille  légionnaires,  tant  de  Picardie,  Nor- 
mandie, que  de  Champagne  ;  le  colonnel  du  sieur  de 
Roignac,  de  quatre  mille  bas  Allemans;  le  colonnel 
du  sieur  de  Fresnoy,  lorrain,  de  quatre  mille;  le  co- 
lonnel de  Ludovic,  de  quatre  mille.  Ayant  veu  sou 
armée   en   campagne,   entre  Catillon  et   Landrecy, 
après  avoir  résolu  de  fortifier  Landrecy,  et  avoir  or- 
donné de  ceux  qui  en  auroient  la  charge,  délibéra 
d'aller  loger  à  Marolles ,  qui  est  un  gros  bourg  où  y 
a  une  abaye  de  Moines,  sur  la  rivière  de  Sembre, 
deux  lieues  au  dessous  de  Landrecy,  par  ce  que  c'es- 
toit  le  lieu  plus  à  propos  pour  empescher  l'ennemy  de 
venir  troubler  les  fortificateurs ,  puis  ordonna  le  ca- 
pitaine La  Lande  pour  gouverneur  d'icelle  ville.  Or 
est  il  que  la  rivière  de  Sembre  passe  aii  bas  de  la 
ville,  du  costé  de  la  forest,  et,  par  ce  que  laditte  ville 
est  fort  en  pente,  le  Boy  la  fit  retrencher,  car,  du 
costé  de  la  forest ,  il  y  a  une  montagne  qui  regardoit 
dedans,  mais,  à  l'occasion  dudit  retrenchement,  on 
estoit  à  couvert,  et  fit  abandonner  tout  le  bas  ;  aussi 
y  furent  faicts  trois  gros  boulieverts,  dont  l'un  fut 
nommé  le  Dauphin,  l'autre  le  boullevert  d'Orléans, 
et  l'autre  le  boullevert  de  Vendosrae,  et  le  retrenche- 
ment fut  nommé  la  courtine  du  Boy  ;  et,  pour  servir 

de  quatriesme  boullevert,  y  avoit  un  vieil  chasteau  en 
forme  de  roquette,  qu'il  feit  remplir  de  terre ,  pour  en 
faire  une  plateforme ,  servant  de  flan  ausdicts  boulle- 
verts. 

Quelque  temps  au-paravant ,  le  Roy,  estant  adverty 
de  l'armée  de  mer  que  Barberousse  amenoit  à  son  se- 
cours, avoit  envoyé  monseigneur  François  de  Bour- 
bon, sieur  d'A.nguien,  frère  de  monseigneur  de  Ven- 
dosme,  pour  estre  en  laditte  armée,  jointe  avec  la 
sienne  de  Levant ,  son  lieutenant  gênerai.  Ledict  sieur 
d'Anguien  estant  à  Marceiile ,  attendant  nouvelles  de 
l'armée  de  Barberousse,  le  sieur  de  Grignan,  lequel 
estoit  lieutenant  du  Roy  à  Marceiile,  luy  proposa  une 
vendition  que  luy  devoyent  faire  trois  soldats  savoi- 
siens  du  chasteau  de  Nice,  qui  luy  promeltoiont  li- 
vrer ledit  chasteau,  disans  avoir  telle  intelligence  de- 
dans, que  à  leur  arrivée  il  leur  seroit  livré.  Le  sieur 
d'Anguien ,  après  avoir  sur  ce  entendu  la  volonté  du 
Roy,  délibéra  d'exécuter  ceste  entreprinse  :  pour  la- 
quelle exécution,  il  fit  equipper  quatre  galleres,  dont 
estoient  chefs  les  capitaines  Magdelon,  chevallier 
d'Aux,  Pierre  Bon  et  Michelet;  et,  encores  qu'il  fust 
jeune  d'âge  seulement  de  vingt  ans,  s'y  voulut  con- 
duire dextrement  et  sagement,  ne  se  voulant  du  tout 
mettre  au  hazard  de  traistres,  lesquels  pouvoient  aussi 
aisément  vendre  l'estranger  que  leur  patrie.  Et,  pour 
ne  riens  laisser  derrière  du  service  qu'il  pouvoit  faire 
au  Roy,  s'il  prenoit  ledict  chasteau ,  se  jetta  en  mer 
avec  unze  galleres,  outre  les  quatre;  et,  quelque  as- 
seurance  que  luy  donnast  ledit  sieur  de  Grignan ,  de 
la  facilité  de  l'entreprise  et  du  peu  de  danger  qui  es- 
tait en  icelle  exécution ,  donna  charge  audict  capi- 

taine  Magdelon,  frère  du  baron  de  Saincl  Blanquart^ 
de  se  mettre  devant  avec  lesdites  quatre  galleres,  me- 
nant quant  et  luy  les  marchans  ;  et  luy,  avec  le  reste 
des  galleres,  print  le  largue  et  l'avantage  du  vent ,  ou 
pour  servir  ses  gens,  ou  pour  se  retirer,  si  traïson  y 
avoit ,  comme  tost  après  elle  fut  descouverte  ;  car,  sou- 
dain que  ledict  Magdelon  approcha  près  de  Nice,  sor- 
tirent six  galleres  pour  l'investir,  et  quinze   qui  ve- 
noient  après,  conduites  par  Janetin  Dorie,  couvertes 
du  cap  Sanct  Souspir,  lesquels  donnèrent  la  chasse 
audit  Magdelon  et  sa  compagnie  jusques  dedans  le 
port  d'Antibe,  oti  lesdittes  galleres  furent  abandon- 
nées, réserve  le  capitaine   Magdelon,  qui  fut  blessé 
d'un  coup  de  canon  par  la  cuisse,  dont  il  mourut;  et 
furent  amene'es  lesdittes  quatre  galleres  par  Janetin 
au  port  de  Villefranche.  Le  seigneur  d'Anguien  estant 
surgy  au  Cauroux,  Janetin,  qui  venoit  pour  le  sur- 
prendre, fut  descouvert  au  cler  de  la  lune  ;  mais  noz 
gens  feirent  telle  diligence  de  lever  l'ancre,  et  faire 
force  et  volte ,  que  terre  à  terre  ils  se  retirèrent  à  Tol- 
lon  sans  riens  perdre. 

Le  Roy,  ce  pendant ,  qui  estoit  à  Marolles ,  fut  ad- 
verty  que  le  chasteau  d'Emery,  qui  est  à  deux  lieiies 
par  delà,  au  dessous,  sur  la  rivierç  de  Sembre,  estant 
entre  ses  mains,  se  pouvoit  fortifier  :  à  ceste  cause, 
ordonna  monseigneur  le  Dauphin,  avecques  une  par- 
tie de  son  arme'e  et  une  bande  d'artillerie,  pour  y  al- 
ler le  mettre  en  son  obéissance.  Lequel  arrivé  devant 
laditte  place,  mal  pourveiie  d'hommes  par  ce  que  le 
seigneur  d'icelle  estoit  à  la  guerre  en  Gueldres ,  ceux 
de  dedans,  voyans  les  approches  faictes,  se  rendirent 
àluyj  et  fut  laissé  dedans  le  sieur  de  Sansac,  avec 

deux  cens  chevaux  légers  dont  il  avoit  la  charge,  et 
quelque  nombre  de  gens  de  pied  ;  mais  peu  de  jours 
après  il  fut  retiré  au  camp ,  et  en  son  lieu  fut  envoie 
le  sieur  de  Langey,  avec  sa  compagnie  et  une  enseigne 
de  gens  de  pied  de  la  légion  de  Picardie,  à  laquelle 
commandoit  le  capitaine  La  Moyenne,  et  le  seigneur 
Hieronyme  Marin,  boullonnois,  fortificateur,  pour  for- 
tifier laditte  place.  Aussi  fut  prins  Barlemont,  autre 
chasteau  sur  laditte  rivière,  et  tout  le  païs  couru  jus- 
ques  à  Bains,  et  près  les  portes  de  Monts  en  Hainault. 
Ledit  chasteau  d'Emery  est  composé  d'une  roquette  en 
quadrature,  ayant  quatre  grosses  tours  aux  quatre 
coings  d'icelle  roquette,  et  un  grand  fossé  à  fons  de 
cuve,  plein  d'eau,  puis  revestu  de  quatre  courtines, 
environ  cinquante  toises  de  chasque  circonférence 
loing  de  laditte  roquette,  avecques  quatre  grosses  tours 
aux  quatre  coings  desdittes  courtines,  et  un  portail; 
et  est  ledict  chasteau  assis  en  une  isle  que  faict  en 
cest  endroict  la  rivière  de  Sembre ,  et  ne  se  peult  bat- 
tre ceste  roquette ,  à  cause  qu'elle  est  couverte  de  la 
douve  d'icelle  ceinture.  Derrière  chacune  encon^neure 
des  quatre  tours  qui  sont  en  laditte  ceinture,  le  sieur 
de  Langey  fit  commencer  un  grand  cavalier;  et,  par 
ce  que  les  tours  n'.cstoyent  &uf][isantes  pour  soustenir 
une  furieuse  baterie,  avoit  aussi  faict  commencer  de 
grandes  trenchées  par  dedans,  de  cavalier  en- cava- 
lier, afin  que  là  où  l'ennemy  auroit  batu  et  les  tours 
et  la  courtine  (chose  toutesfois  qui  estoit  mal-aisée  à 
faire ,  par  ce  que  la  muraille  et  la  chaux  estoient  de 
jîiarbre  noir),  iltrouvast  nouvel  obstacle. 

Aussi,  peu  de  jours  après,  le  Roy,  adverty  que  la 
ville  de  Maubcuge,  située  sur  la  mesme  rivière  de 

Semble,  quatre  lieues  au  dessoubs  d'Emery,  en  laquelle 
avoyent  accoustumé  les  ennemis  de  faire  leur  amas 
quand  ils  vouloyent  faire  entreprinse  en  France,  de- 
pescha  de  rechef  mondit  seigneur  le  Dauphin ,  pour 
l'aller  mettre  en  son  ol)eïssance  ;  lequel  arrivé  devant 
la  ville ,  pour  n'estre  pourveûe  de  gens  de  guerre  qui 
attendissent  le  canon,  les  citadins  se  mirent  entre  ses 
mains  :  et  puis  il  se  retira  au  camp,  laissant  pour  chef 
audit  Maubeuge,  le  sieur  de  Heilly,  avecques  mille 
hommes  de  la  légion  de  Picardie,  dont  il  avoit  la 
charge ,  et  le  capitaine  Sainct  Yve  avec  cinq  cens 
hommes.  En  icelle  ville  y  a  un  beau  convent  de  ca- 
noniesses  gentifemmes,  lesquelles  ne  font  aucun  veu 
de  religion,  et  se  peuvent  marier  à  leur  volonté. 

Cinq  ou  six  jours  après,  la  garnison  d'Emery,  es- 
tant advertie  que  de  jour  en  autre  les  soldats  impé- 
riaux qui  retournoient  de  la  guerre  de  Gueldres,  ve- 
noient  loger  aux  faulxbourgs  de  Bains  et  villages 
circonvoisins,  ne  se  doubtans  de  rien,  d'autant  qu'il  y 
avoit  dix  lieues  du  camp  jusques  là ,  et  qu'il  n'y  avoit 
gens  de  cheval  dedans  Maubeuge,  entreprint  de  les  y 
allei'  surprendre,  faisant  entendre  au  sieur  de  Mauge- 
ron,  qui  estoit  au  camp  à  Marolles,  que  s'il  vouloit 
venir  avec  six  ou  sept  vingts  hommes  d'armes,  on 
trouveroit  moyen  de  faire  entreprise ,  dont  il  pourroit 
sortir  honneur  et  prouffit ,  lequel  y  vint  avec  sa  com- 
pagnie de  cinquante  hommes  d'armes,  et  environ  qua- 
tre vingts  hommes  d'armes  de  la  compagnie  de  mon- 
sieur l'amiral  d'Annebault,  conduits  parle  sieur  de 
Fontaines  de  Harcourt,  son  lieutenant.  Passans  au- 
près d'Emery,  allèrent  ensemblement  repaistre  à  Mau- 
beuge, et,  par  ce  que  les  nuicts  estaient  courtes,  ils 

montèrent  à  cheval  à  jour  couché,  menans  seulement 
quand  et  eux,  de  la  garnison  de  Maubeuge,  le  capi- 
taine Sainct  Yve,  avec  cinquante  arquebusiers  à  che- 
val, pour  rompre  les  maisons  des fauxbourgs  de  Bains; 
et  meirent  leur  embuscade  à  une  lieue  au  deçà  de 
Bains,  en  un  bois;  et  fut  depesché  le  sieur  de  Mar- 
ville,  lieutenant  du  sieur  de  Langey,  et  avec  luy  le 
vidasme  de  Chartres ,  et  le  sieur  de  La  Rocheguion , 
qui  y  estoient  allez  pour  leur  plaisir,  et,  pour  mener 
lesdits  arquebusiers  à  cheval,  de  Sainct  Yve,  pour  au 
poinct  du  jour  surprendre  les  Impériaux  dedans  les 
fauxbourgs;  puis  envoyèrent  le  capitaine  La  Mothe 
Gondrin,  lieutenant  du  sieur  de  Maugeron,  demeuré 
malade  à  Maubeuge,  avec  la  compagnie  de  son  capi- 
taine, pour  donner  jusques  aux  faulxbourgs  de  Mons, 
qui  est  à  deux  ou  trois  lieues  près  de  Bains,  et  Bains  est 
à  quatre  lieues  près  de  Maubeuge,  ayant  iceluy  La 
Mothe  charge  de  mettre  le  feu  en  quelques  maisons 
d'iceux  faulxbourgs,  afin  d'oster  à  ceux  de  la  ville  (où 
y  avoit  grosse  garnison,  tant  de  cheval  que  de  pied) 
la  cognoissance  de  l'exécution  que  Ion  vouloit  faire  à 
Bains  ;  et  se  dévoient  les  deux  trouppes  retirer  à  l'em- 
buscade où  estoit  le  sieur  de  Langey,  pour  les  souste- 
ïïir,  avenant  qu'ils  fussent  chargez  par  l'ennemy.  Ceux 
qui  allèrent  à  Bains  surprindrent  dedans  les  faulxbourgs 
cent  ou  six  vingts  hommes  de  cheval,  qui  estoient 
arrivez  le  soir,  qui  furent  tous  pris  dedans  leurs  logis , 
hors  mis  quelques  uns  qui  se  sauvèrent  parmy  les  jar- 
dins ,  tous  en  chemise  ;  et ,  après  avoir  pillé  les  villa- 
ges circonvoisins,  mesme  une  abbaye  voisine  de  là, 
où  se  trouva  grand  butin,  par-ce  que  nul  s'estoit  re- 
tiré, à  raison  qu'il  y  avoit  dix  lieues  jusques  à  nostre 

camp,  et  qu'il  n'y  avoit  point  de  gens  de  cheval  à 
Maubeuge ,  se  retirèrent  à  l'embuscade  ;  aussi  firent 
ceux  qui  estoient  allez  à  Mons,  lesquels  pareillement 
ramenèrent  gros  butin.  Estans  leurs  forces  et  butin, 
rassemblez,  retournèrent  à  Maubeuge,  et,  le  butin  de- 
party,  chacun  se  retira  où  il  estoit  ordonné. 

Ce  jour  mesme,  monsieur  d'Aumalle,  fils  aisné  du 
duc  de  Guise ,  ayant  faict  entreprise  pour  attirer  ceux. 
d'Avennes  hors  de  leur  ville,  quelques  uns  sortirent, 
mais  ils  n'abandonnèrent  la  faveur  de  leur  artillerie  ; 
monsieur  d'Aumalle,  espérant  les  irriter  pour  sortir 
plus  avant,  les  chargea  jusques  sur  le  bord  de  leurs 
fossez,  où  ils  perdirent  beaucoup  de  leurs  gens,  et  de 
sa  part  n'y  mourut  qu'un  homme  ;  toutesfois  ils  ne 
s'esmeurent  autrement  ;  et,  combien  que  ledit  sieur  y 
fust  demouré  bien  tard  en  intention  de  les  provoquer 
d'avantage,,  si  n'eust  il  moyen  de  les  attraire;  lequel, 
voyant  qu'il  perdoit  temps,  se  retira  au  camp. 

Le  Roy,  ayant  entendu,  tant  par  les  prisonniers 
que  Ion  avoit  amenez  de  Bains ,  que  par  les  François 
qui  y  avoient  esté ,  que  dedans  n'y  avoit  aucuns  gens 
de  guerre  (au  moins  bien  peu),  y  envoya  monseigneur 
le  Dauphin  et  l'amiral  d'Annebault  avec  une  partie 
de  l'armée,  ne  retenant  que  ce  qui  estoit  besoing  pour 
tenir  en  seureté  ceux  qui  fortifioient  Landrecy,  pour 
la  réduire  en  son  obéissance;  mais  il  fut  abusé,  car 
les  ennemis ,  le  lendemain  qu'ils  eurent  eu  cest  alarme , 
avoient  mis  en  la  ville  quatre  enseignes  de  lansque- 
nets de  renfort  ;  et  aussi  ils  estoient  advertis  comme 
mondit-seigneur  le  Dauphin  ne  menoit  vivres  que  pour 
deux  jours,  dont  ils  pouv oient  juger  qu'ils  n'auroient 
à  soustenir  que  le  premier  effort  :  parquoy  délibérèrent 
19.  28 

de  faire  teste  à  nostre  arme'e.  Lors  que  monseigneui 
le  Dauphin  arriva  devant  la  place,  ceux  qui  condui- 
soient  l'œuvre ,  n'ayans  cognoissance  de  la  forteresse, 
plantèrent  l'artillerie  au  lieu  qui  estoit  le  plus  rem- 
paré  et  le  plus  delFensable,  de  sorte  que  la  batterie 
n'y  feit  grand  dommage;  si  est-ce  que  plusieurs  jeunes 
hommes ,  voyans  la  présence  de  monseigneur  le  Dau- 
phin, se  hazarderent  de  donner  jusques  aux  fossez,  où 
ils  furent  bien  recueillis  ;  et  en  eut  de  morts  et  de 
blessez  -,  et,  entre  autres,  y  mourut  le  sieur  d'Allègre, 
jeune  homme  qui  pour  son  aage  avoit  ja  faict  hon- 
neste  preuve  de  sa  personne;  aussi  le  sieur  de  Chastil- 
lon ,  Gaspard  de  CoUigny,  jeune  homme  de  grande 
volonté,  y  eut  une  arquebousade  à  la  gorge,  dont  avec 
le  temps  il  fut  guery. 

Le  Roy,  adverty  du  grand  nombre  d'hommes  qui  y 
estoient,  jusques  à  douze  ou  quinze  cens  Allemans, 
et  estant  pressé  de  monseigneur  le  Dauphin  de  luy 
^nvoier  renfort  de  munitions  d'artillerie  et  de  vivres, 
ayant  délibéré,  sous  son  bon  plaisir,  de  ne  partir  de  là 
qu'il  ne  l'eust  mise  en  son  obéissance  ;  considérant 
toutesfois  iceluy  le  hazard  qui  pouvoit  advenir  de  tenir 
son  armée  séparée,  et  que,  s'il  alloit  en  personne  se 
joindre  avec  monseigneur  son  fils,  il  laisseroit  sa  for- 
tification de  Landrecy  commencée  et  imparfàicte,  et, 
demeurant  seul  comme  il  estoit ,  estant  sa  principale 
force  en  la  compagnie  de  sonditfils,  les  ennemis,  qui 
se  renforçoient  à  Mons  et  au  Quesnoy  le  Comte,  quel- 
que nuict  luy  pourroient  donner  une  camisade  ;  pour 
y  obvier,  manda  à  monseigneur  le  Dauphin  qu'il  eust 
à  se  retirer  devers  luy,  qu'en  passant  il  retirast  les 
forces  qui  estoient  à  Maubeuge,  rompant  les  fortifi- 

cations  et  mettant  le  feu  dedans  les  maisons ,  par  ce 
que  c'estoit  la  ville  en  laquelle  ordinairement  l'Empe- 
reur assembloit  ses  forces  venans  d'Alemagne  et  de 
ses  Païs  Bas  ;  à  cela  fut  obey  par  monseigneur  le  Dau- 
phin ,  mais  à  grand  regret  de  se  retirer  sans  rien  exé- 
cuter. 

Au  retour  de  monseigneur  le  Dauphin ,  le  Roy  eut 
avertisse;nent  qu'il  y  avoit  deux  places  entre  Avenues 
et  Simay,  Tune  appelle'e  Trélon  et  l'autre  Glayon, 
auxquelles  coustumierement  y  avoit  gens  de  guerre 
qui  portoient  grand  dommage  à  sa  frontière  de  Thie- 
rasse  et  de  Champagne  :  pour  y  aller,  depescha  le  sieur 
de  Bonneval  avec  sa  compagnie  de  cinquante  hommes 
d'armes,  et  le  sieur  de  Stenaye,  lieutenant  de  monsei- 
yneur  d'Anguien,  lequel  estoit  en  Provence,  et  le  ré- 
giment de  lansquenets  du  seigneur  de  Pxoignac,  et 
deux  mille  hommes  de  pied  françois,  mille  du  seigneur 
de  Basqueville,  et  mille  du  capitaine  Sainct  Aubin 
Gobelet,  tous  deux  de  la  légion  de  Normandie,  avec 
quatre  canons  et  leur  suitte.  Arrivé  que  fut  ledit  sieur 
de  Bonneval  devant  Trélon ,  après  que  ceux  de  de- 
dans eurent  apperceu  marcher  le  canon,  estimans  que 
tout  le  camp  du  Roy  y  fust,  envoyèrent  pour  parle- 
menter, et  se  rendirent  la  vie  sauve  seulement  ;  aussi 
firent  ceux  de  Glaion.  Puis,  après  avoir  faict  butiner 
aux  soldats  ce  qui  y  estoit ,  le  sieur  de  Bonneval  feit 
brusler  lesdittes  places,  sans  autrement  ruiner  la  for- 
tification, sinon  abatre  les  portes;  qui  fut  cause  que 
laditte  place  de  Trélon  fut  depuis  fortifiée  par  les  enne- 
mis, car,  avant  qu'elle  fust  bruslée,  le  seigneur  d'icelle 
place  craignoit  à  la  fortifier,  pour  le  regret  qu'il  avoit 
de  desmolir  un  bastiment  qui  touchoit  à  la  muraille. 

28. 

Ledit  sieur  de  Bonneval,  ayant  exécute'  sa  charge,  se 
retira  au  camp. 

Quelques  jours  après,  le  Roy  manda  Martin  du  Bel- 
lay, seigneur  de  Langey,  qui  estoit  au  chasteau  d'E- 
mery,  venir  devers  luy  pour  sçavoir  Testât  auquel  es- 
toit  ledit  chasteau,  lequel  luy  feit  entendre  (quant  à 
ce  qui  touchoit  la  fortification)  que  dedans  douze 
jours  la  place  seroit  en  estât  pour  soustenir  l'effort 
d'une  grosse  arme'e ,  mais  qu'il  estoit  besoing  de  la 
pourveoir  de  vivres;  car,  estant  son  camp  retiré,  il  es- 
toit mal-aisé  d'y  en  mettre,  d'autant  qu'il  y  avoit,  en- 
tre Landrecy  et  Emery,  deux  rivières  qu'il  fault  pas- 
ser à  pont,  attendu  qu'elles  ne  sont  gaiables,  et  aussi 
que  la  ville  d'Avenues  luy  coupoit  le  chemin.  Le  Pxoy, 
y  voulant  donner  ordre,  feit  venir  le  président  Oli- 
vier, depuis  chancelier  de  France,  les  sieurs  d'Estur- 
mel,  de  La  Hargerie  et  de  Pierrevive,  qui  estoient 
commissaires  des  vivres,  pour  s'enquérir  du  moyen 
quils  avoient  de  fournir  vivres  audit  chasteau;  les- 
quels firent  rapport  audit  sieur  qu'ils  n  avoient  l'op- 
portunité d'anvitailler  l'armée  et  la  ville  de  Landrecy, 
et  que,  s'ils  mettoient  vivres  dedans  Emery,  on  affa- 
meroitle  camp,  et  n'y  auroit  ordre  de  pourveoir  Lan- 
drecy, à  faulte  du  charroy,  qui  ne  pouvoit  venir  à 
cause  des  pluies  continuelles  qui  n'avoient  cessé  de- 
puis trois  sepmaines  ou  un  mois.  Ayant  ledit  sieur 
entendu  ce  rapport ,  et  se  voyant  pressé  d'envoyer  se- 
courir le  duc  de  Cleves ,  à  l'occasion  qu'il  avoit  nou- 
velles que  l'Empereur  avec  son  armée  approchoit  près 
de  ses  païs,  délibéra  de  retirer  les  hommes  qui  y  es- 
toient, et  de  faire  raser  ledit  chasteau,  renvoyant  sur 
le  champ  ledit  sieur  de  Langey  pour  ce  faire  j  lequel 

feit  telle  diligence  à  la  ruine  d'icelle  place,  tant  par 
mines  que  par  autres  moyens,  que,  dedans  quatre 
jours ,  les  quatre  tours  de  La  Roquette  et  le  portail 
de  la  closture,  avec  deux  des  grosses  tours  des  cour- 
tines, volèrent  en  Fair,  et  furent  renverse'es  dedans  les 
fossez  ;  et  fut  la  ruine  si  grande  que  depuis  on  ne  l'a 
redifîée.  Puis,  pour  approcher  plus  près  de  ses  vivres, 
le  Roy  retourna  loger  à  Castillon,  qui  est  entre  Guise, 
Bohain  et  Landrecy  ;  et,  de  jour  en  autre,  ne  failloit 
d'aller  revisiter  ses  fortifications  de  Landrecy,  pour 
haster  l'ouvrage,  mesmes  tous  les  princes  et  seigneurs 
de  son  camp  estoient  ordinairement  à  la  solicitation, 
mais  on  n'y  pouvoit  faire  telle  diligence  qu'on  eust 
voulu,  à  cause  de  la  continuation  des  pluyes,  comme 
j'ay  prédit. 

Environ  la  fin  de  juillet,  le  Roy,  voyant  sa  place  de 
Landrecy  desja  en  estât,  et  que,  sans  avoir  espaule 
d'une  armée,  on  pouvoit  continuer  la  fortification,  s'il 
laissoit  seulement  à  Guise  quelque  nombre  de  gens 
de  cheval  et  de  pied  pour  y  conduire  les  vivres,  se 
retira  audit  lieu  de  Guise  pour  adviser  au  secours  du 
duc  de  Cleves,  son  allié,  et  laissa  dedans  Landrecy, 
pour  gouverneur,  le  capitaine  La  Lande,  avec  deux 
cens  chevaux  légers  soubs  sa  charge,  et  mille  hommes 
de  pied  de  la  légion  de  Picardie,  à  laquelle  pareille- 
ment il  avoit  à  commander;  et,  par  ce  que  iceluy  La 
Lande  estoit  malade  d'une  fièvre  tierce,  craignant 
qu'elle  ne  rengregeast,  dont  son  service  peust  demeu- 
rer, y  ordonna  le  sieur  d'Essé,  lieutenant  de  la  com- 
pagnie de  cinquante  hommes  d'armes  du  duc  de 
Montpensier,  avecques  ladilte  compagnie,  luy  don- 
nant pareil  pouvoir  que  audit  capitaine  La  Lande. 

Outre,  y  laissa  jusques  à  deux  mille  hommes  de  pied; 
et  puis,  estant  à  Guise,  depescha  monseigneur  de 
Vendosme,  pour  aller  en  la  basse  Picardie,  vers 
Monstreul  et  Abbeville,  à  ce  que  l'ennemy  ne  feist  en- 
treprise de  ce  costé  là,  et  meit  à  Guise  le  prince  de 
Melphe  avec  deux  ou  trois  cens  hommes  d'armes  ;  et 
aussi  le  sieur  de  Brissac ,  avec  douze  ou  quinze  cens 
chevaux  légers  dont  il  estoit  gênerai,  pour  faire  l'an- 
vitaillement  et  mener  ce  qu'il  seroit  nécessaire  à  Lan- 
drecy.  Et,  après  avoir  ainsi  pourveu  aux  affaires,  s'en 
alla  à  Marie,  et  delà  à  Nostre  Dame  de  Liesse,  pour 
quelque  temps  se  refreschir  aux  chasses,  le  long  de  la 
montagne  de  Reims. 

'  Peu  de  temps  après  que  le  Pxoy  se  fut  retire  de 
Guise,  le  comte  du  Reu,  avec  les  forces  du  Païs  Bas, 
pensant  surprendre  Landrecy,  non  pourveiie  de  vivres, 
vint  planter  son  camp  vers  la  forest  de  Mormault; 
mais  ce  fut  trop  tard ,  car  desja  le  prince  de  Melphe  y 
avoit  mis  bon  nombre  de  vivres.  Le  duc  d'Aumalle, 
François  de  Lorraine,  fds  aisné  de  monsieur  de  Guise; 
le  duc  de  Nevers;  les  deux  frères  de  La  Piochefou- 
cault;  le  sieur  d'Andelot;  les  deux  frères  de  Brezé, 
surnommez  de  Maille'  ;  le  sieur  de  Crevecueur  ;  le  sieur 
de  Bonnivet,  son  frère;  Sainct  Laurens  de  Bretagne; 
Mouy  Sainct  Phale,  et  une  bonne  part  de  la  jeunesse 
qui  suivoit  monseigneur  le  Dauphin,  esperans  faire 
faits  d'armes  et  acquérir  honneur,  partans  de  la  Court, 
se  mirent  dedans.  Un  jour,  le  comte  Roquendolfe, 
pour  lors  favorisé  de  l'Empereur,  partit  du  camp  im- 
périal, et  vint  passer  la  rivière  de  Sambre  à  Marolles, 
et  se  vint  mettre  en  embuscade  sur  le  chemin  qui  vient 
de  La  Capelle  en  un  vallon  près  de  Longfavery,  et 

envoya  quarante  chevaux  devant  la  ville,  pour  les  at- 
tirer à  l'escarmouche.   Le  sieur    d'Esse   et   le  capi- 
taine La  Lande  firent  sortir  le  capitaitie  Ricarville, 
lieutenant  des  chevaux  légers  dudit  La  Lande,  avec 
trente  chevaux ,  pour  recognoistre  ce  qui  estoit  der- 
rière; mais  l'escarmouche  s'attaqua  forte  et  roide, 
car  à  toutes  fms  les  Impériaux  voulurent  empescher 
que   leur  embuscade  ne   fut   descouverte.  Messieurs 
d'Aumalle  et  de  Nevers,  et  le  reste  de  la  jeunesse,  ne 
voulurent  perdre  leur  part  du  passe-temps  :  parquoy, 
encores  que  ce  ne  fust  l'opinion  des  viels  capitaines, 
sortirent  pour  soustenir  les  nostres,  qui  estoient  ren- 
versez. Le  comte  Roquendolfe,  voyant  les  siens  fou- 
lez, envoia  son  lieutenant  avec  cent  chevaux,  pouv 
soustenir  les  siens  ;  lequel  lieutenant,  de's  la  première 
charge,  fut  porté  par  terre  et  pris  prisonnier,  emmené 
dans  la  ville.  Le  comte  Roquendolfe,  de  ce  irrité,  dé- 
busqua avec  toute  sa  trouppe,  lequel  renversa  les 
nostres,  de  sorte  que  à  peine  se  fussent  sauvez,  sans 
le  capitaine  La  Lande,  qui  sortit  avec  six  cens  arque- 
bouziers  et  quatre  cens  picquiers;  lequel,  arrivant  au. 
combat,  remit  les  nostres  debout,  de  sorte  que  les 
Impériaux   furent    renversez ,    et    plusieurs    pris    et 
tuez.  Des  nostres  n'y  fut  priz  que  Sainct  Laurens,  le- 
quel le  lendemain  fut  renvoyé  en  eschange  du  lieute- 
nant de  Roquendolfe.  Le  Pioy,  de  ce  adverty,  les  con- 
tremanda  de  se  retirer  devers  luy  pour  l'entreprise  de 
Luxembourg-,  mais,  à  vray  dire,   c'estoit  craignant 
qu'ils  n'en  fissent  encores  de  semblables  ou  plus  mal, 
au  moyen  dequoy  sa  ville  pourroit  estre  en  liazard. 
Le  Roy,  ce  pendant,  estoit  au  tour  de  Reims,  pour 
conclurre  du  chemin  plus  expédient  pour  secourir  le 

duc  de  Clcves.  Toutes  choses  debatues,  se  trouva  n'y 
avoir  chemin  plus  expédient  que  d'assaillir  le  duché 
de  Luxembourg,  pour,  par  ce  moyen,  divertir  les 
forces  de  l'Empereur,  ou,  à  tout  le  moins,  ayant  prins 
Luxembourg,  d'avoir  le  passage  plus  facile  pour  luy 
envoyer  une  armée  à  son  secours.  Et,  pour  cest  ef- 
fect,  depescha  le  sieur  de  Longueval,  et,  en  sa  com- 
pagnie, le  sieur  de  Langey,  le  sieur  de  Dampierre  et 
le  sieur  d'Escars,  pour  aller  à  Stenay,  ville  sur  la 
Meuze,  entre  Verdun  et  Mouzon,  à  l'entrée  dudict 
duché  de  Luxembourg,  laquelle,  depuis  peu  de  temps, 
il  avoiteiie  du  duc  Antoine  de  Lorraine,  en  eschange 
d'autres  terres,  pour  faire  les  préparatifs,  tant  de  vi- 
vres qu'autres  choses,  pour  le  passage  de  son  armée. 
Ce  que  lesdits  sieurs  ayans  exécuté,  et  bien  entendu, 
par  espies  et  autres  advertissemens,  en  quel  estât  es- 
toient  les  affaires  de  Luxembourg,  ledit  sieur  de  Lan- 
gey retourna  en  poste  devers  le  Roy,  lequel  il  trouva 
en  un  village  à  trois  lieiies  de  Reims;  auquel  il  fist  en- 
tendre ce  qu'ils  avoient  negotié,  et  aussi  de  la  grand 
armée  que  TEmpereur  amenoit,  tant  d'Italie  que  d'Al- 
lemagne, laquelle  estoit  preste,  ou  pour  marcher  con- 
tre le  duc  de  Cleves,  ou  (comme  il  estoit  plus  à  con- 
jecturer) pour  secourir  son  païs  de  Luxembourg,  s'il 
estoit  assailly. 

Quelque  récit  que  ledict  seigneur  de  Langey  eust 
faict  au  Roy  de  ceste  armée  que  menoit  l'Empereur,  si 
est-ce  qu'il  ne  se  divertit  de  sa  délibération ,  î^yant 
déterminé  que  là  où  l'Empereur  marcheroit  en  per- 
sonne, aussi  de  s'y  trouver  pour  le  combattre  en  son 
païs,  et  tenter  la  fortune  si  ledict  Empereur  auroit 
cest  heur  estant  présent,  comme  il  avoit  eu  par  ses 

ministres;  et,  au  cas  que  sondict  ennemy  maicliast, 
conclud  aller  à  Sainct  Menehoult,  place  sur  l'entre'e 
de  Luxembourg,  pour  y  estre  plustost  joint  à  son  ar- 
me'e,  ou  pour  devancer  son  ennemy.  Aussi  consideroit 
combien  ce  luy  seroit  grande  réputation  de  lever  de 
ses  mains  une  duché  des  plus  anciennes  de  la  chres- 
tiente',  dont  il  estoit  sorty  cinq  empereurs,  la  plus- 
part  desquels  ont  audict  lieu  leurs  sépultures ,  au  cas 
que  l'Empereur,  estant  proche  de  là  avec  toutes  ses 
forces  d'Espagne,  d'Italie  et  d'Allemaigne,  ne  osast 
entreprendre  de  la  venir  secourir. 

Pour  laditte  exécution,  ledict  seigneur  ordonna  mon- 
seigneur le  duc  d'Orléans,  son  fils  puisnë,  etavecques 
luy,  à  raison  de  sa  jeunesse ,  pour  la  conduitte  de  son 
armée,  l'amiral  d'Annebault. 

Estant  donc  le  Roy  résolu  de  faire  son  entre- 
prise, il  manda  au  prince  de  Melphe  (lequel ,  à  son  re- 
tour de  devant  Landrecy,  après  l'avoir  fortifiée,  il 
avoit  laissé  son  lieutenant  gênerai  à  Guise  )  se  retirer 
devers  luy,  prenant  le  chemin  de  Pxeims,  avecques  la 
gendarmerie,  chevaux  légers  et  gens  de  pied  estans  en 
sa  compagnie  ;  et  manda  au  duc  de  Vendosme ,  qui 
estoit,  comme  j'ay  dit,  en  la  basse  Picardie,  qu'il  se 
retirast  audit  lieu  de  Guise  avecques  les  forces  qu'il 
avoit,  tant  de  cheval  que  de  pied,  pour  favoriser,  en 
tout  ce  qu'il  seroit  nécessaire ,  la  ville  de  Landrecy.  Le 
prince  de  Melphe ,  pour  obeïr  au  commandement  du 
Roy,  d'autant  que  la  plus  grande  part  des  chevaux 
légers  estoient  logez  en  deux  villages  par  delà,  en 
l'abbaye  de  Ronhourie,  une  lieue  au  dessoubs  de 
Guise,  sur  la  rivière  d'Oyse,  tirant  le  chemin  de  Ro- 
hain  et  de  Landrecy,  commanda  au  seigneur  de  Rris- 

sac  de  les  faire  retirer  à  Guise ,  pour  partir  le  lende- 
main tous  ensemble  à  la  pointe  du  jour.  Le  sieur  de 
La  Hunauldaye,  capitaine  de  deux  cens  chevaux,  et 
le  capitaine  Theaude  Bedaigne,  albanois,  ayant  pa- 
reille charge,  se  trouvans  bien  logez,  délibérèrent  de 
coucher  audit  lieu,  laissans  partir  leursdits  compa- 
gnons, esperans  déloger  si  matin,  qu'ils  seroient  à  Guise 
avant  le  deslogement  du  seigneur  de  Brissac,  leur  gê- 
nerai; mais  de  fortune  les  forces  que  l'Empereur  avoit 
en  ceste  frontière  s'estoyent  assemblées  ce  jour  là, 
pour  aller  assaillir  le  chasteau  de  Bohain  ,  et,  comme 
elles  estoyent  sur  leur  chemin ,  le  seigneur  de  Licques, 
lieutenant  de  la  compagnie  du  duc  d'Arscot,  fut  ad« 
verty  par  ses  espies  que  lesdittes  bendes  de  chevaux 
légers  estoient  demeurées  seules  audit  lieu,  dressa  en- 
treprise de  les  aller  surprendre  et  delTaire;  et,  pour 
cest  effet,  tira  des  trouppes  imperialles  huict  cens 
chevaux  esleuz  bourguignons  ,  et  deux  cens  an- 
glois,  et  quatre  enseignes  de  gens  de  pied.  Estait 
marché,  et  voyant  desja  le  soleil  levant,  et  ses  gens 
de  pied  marcher  trop  lentement,  print  les  devans 
avecques  la  cavalerie,  se  faisant  suivre  par  les  gens  de 
pied.  Craingnant  arriver  trop  tard  sur  le  logis  de  noz 
chevaux  légers,  à  son  arrivée  assaillit  le  logis  du  ca- 
pitaine Theaude  Bedaigne,  lequel,  ne  voiant  point  de 
gens  de  pied,  et  se  voyant  seulement  surprins  de  la 
cavallerie,  ferma  la  porte  de  son  logis,  et,  pendant  le 
temps  que  les  ennemis  descendirent  à  pied  et  s'amu- 
sèrent à  rompre  la  porte  d'une  grange  où  il  estoit 
logé,  meist  le  harnois  sur  le  doz,  et  monta  à  cheval, 
la  lance  sur  la  cuisse ,  et  à  la  desesperade  sortit ,  es- 
tant la  porte  rompue,  et  de  furie  donna  pesle-mesle. 

de  sorte  qu'il  faulça  ce  qu'il  trouva  devant  luy,  et  se 
vint  joindre  avecques  sa  trouppe,  sans  dommage,  et 
avecques  celle  du  seigneur  de  La  Hunauldaye,  qui 
estoit  à  cheval.  Ce  pendant  le  seigneur  d'Aclie',  ayant 
charge  de  deux  cens  arquebouziers  à  cheval ,  et  Ber- 
Iran  de  Foissy,  seigneur  de  Crene%  oyans  l'alarme, 
estans  logez  à  l'abbaye  de  Bonhourie,  montèrent  à 
cheval  et  forcèrent  le  pont  que  les  ennemis  gardoient, 
et  vindrent  au  secours  des  chevaux  légers,  lesquels, 
voyans  leur  secours,  prindrent  cœur,  de  sorte  qu'avec 
l'aide  des  arquebuziers  à  cheval,  repoussèrent  les  en- 
nemis. Estant  venue  l'alarme  à  Guise,   le    capitaine 
Theaude  Mânes,  qui  estoit  logé  aux  faulxbourgs  de 
Guise,  avecques  deux  cens  chevaulx  légers,  monta  à 
cheval  par  le  commandement  du  seigneur  de  Brissac, 
gênerai  de  la  cavallerie,  pour  soustenir  ses  compa- 
gnons, pendant  que  ledit  seigneur  de  Brissac  (d'autant 
que  desja  ses  trouppes  s'estoient  acheminées  le  che- 
min de  Marie)  emprunta  du  prince  de  Melphe  envi- 
ron soixante  chevaulx  pour  suivre  ledit  Theode,  pour 
secourir  ses  compagnons;  avecques  laquelle  trouppe 
passa  l'eaue  à  Guise,  par  le  faulxbourg,  pour  sejetter 
entre  les  bois  et  la  rivière,  espérant  que  les  ennemis, 
estans  travaillez  du  long  chemin  qu'ils  avoient  faict, 
et  leurs  chevaux  déballez,  les  trouvans  en  cest  estât, 
leur  pourroit  faire  recevoir  une  honte.  Ayant  faict  un 
mille,  et  arrivez  sur  un  hault,  fut  adverty,  par  le  ca- 
pitaine Theaude  Bedaigne,  que  les  ennemis  commen- 
çoient  à  bransler,  pensans  nostre  armée  estre  toute  sur 
leurs  bras,  parquoy  il  estoit  besoing  de  les  charger 
devant  qu'ils  eussent  loisir  de  se  recognoistre  ;  ce  qui 
fut  faict  ;  car,  s'estans  rassemblées  toutes  ses  trouppes 

ensemble,  furent  chargez  de  telle  vigueur,  que  leui 
cavalleiie  fut  renversée  sur  leurs  gens  de  pied,  de 
sorte  que  tout  s'en  alla  à  vau  de  routte,  et  furent  sui- 
viz  si  chauldement,  qu'il  en  demeura  sur  la  place 
trois  cens  de  morts  et  six  cens  prisonniers,  et  les 
quattre  enseignes  de  gens  de  pied  prinses,  avecques 
deux  cornettes  de  la  cavallerie.  Le  reste  de  l'armée 
imperialle,  qui  estoit  allé  assaillir  Boliain,  ayant  eu 
nouvelles  de  laditte  deffaitte,  pensans  que  nostre  ar- 
mée fust  toute  ensemble,  entrèrent  en  tel  effroy,  que, 
sans  parachever  leur  entreprise,  se  retirèrent  au  Ques- 
noy  le  Conte. 

Desja  estoit  arrivée  à  Stenay  une  partie  de  l'armée , 
entre  autres,  monseigneur  d'Aumalle,  monseigneur  le 
marquis  du  Maine,  son  frère;  le  seigneur  de  Longue- 
val,  le  viconte  d'Estauges,  le  sieur  de  Dampierre,  le 
sieur  de  Langey,  le  sieur  d'Escars,  et  quelque  autre 
nombre  de  gendarmerie,  jusques  à  trois  cens  hommes 
d'armes,  et  six  ou  huict  cens  chevaux  légers,  avecques 
le  régiment  de  quatre  mille  lansquenets  du  seigneur 
du  Fresnay,  et  environ  sept  ou  huict  cens  hommes  de 
pied  françois ,  attendans  la  venue  du  duc  d'Orléans  et 
de  l'amiral  d'Annebault,  et  du  reste  de  l'armée.  Le- 
dict  sieur  de  Longueval  fut  adverty  que  ceulx  qui  de- 
voyent  entrer  dedans  Luxembourg  (lesquels  pou- 
voyent  estre  trois  mille  hommes  de  pied  et  quatre  cens 
chevaulx)  estoyent  logez  à  six  lieues  de  laditte  ville 
de  Stenay,  par  delà  les  bois ,  en  un  grand  village  près 
de  Saincte  Marie,  au  comté  de  Signy,  lieu  mal -aisé 
à  y  conduire  une  armée ,  auquel  ils  devoyent  faire 
leurs  monstres  et  recevoir  deniers ,  pour,  au  partir  de 
là,  se  mettre  dedans  Luxembours:.  Gela  bien  consi- 

clere,  avec  l'advis  des  capitaines,  fut  ordonne  de  les  y 
aller  surprendre  :  et,  pour  cest  efïect,  partismes  du- 
dict  Stenay  avecques  deux  canons  et  deux  longues, 
coulevrines,  afin  que ,  si  les  ennemis,  nous  sentans  ve- 
nir, se  retiroient  à  Saincte  Marie  et  autres  petits  chas- 
teaux  des  environs,  on  eust  moyen  de  les  forcer,  ou 
bien  ,  au  cas  qu  ils  ne  s'y  retirassent ,  les  ruiner,  à  ce 
que  Tennemy  ne  meist  gens  de  cheval  dedans ,  pour 
nous  rompre  les  vivres  quand  nous  serions  devant 
Luxembourg. 

Aians  marché  jusques  à  l'entre'e  des  bois,  il  estoit 
environ  demie  heure  de  nuict,  et,  par-ce  que  le  vil- 
lage auquel  estoi^nt  les  ennemis,  estoit  à  un  quart  de 
lieiie  delà  les  bois,  en  la  plaine ,  sur  un  petit  ruisseau, 
et  un  quart  de  lieiie  outre  ledict  village,  pareille- 
ment y  avoit  un  autre  bois,  pour  obvier  qu'ils  ne  s'y 
retirassent  ,  fut  ordonné  le  sieur  d'Escars  ,  avec 
deux  cens  chevaux ,  pour  marcher  devant ,  et  autres 
quatre  cens  chevaux  qui  le  devoyent  suivre  pour  le 
soustenir,  et  puis  trois  cens  hommes  d'armes,  avec 
les  lansquenets,  marcheroient  après,  le  plustost  que 
leur  seroit  possible.  Semblablement  luy  fut  ordon- 
né, quand  il  seroit  arrivé  à  la  saillie  du  bois,  qui 
pourroit  estre  au  poinct  du  jour,  qu'il  donneroit  k 
toutes  brides  dedans  ledit  village,  pour  les  surpren- 
dre dedans  leurs  licts,  et  les  empescher  de  se  jetter  en 
bataille,  pendant  que  monseigneur  d'Aumalle,  avec 
lesdits  quatre  cens  chevaux ,  le  suivroit  pour  le  sous- 
tenir.  Ledict  sieur  d'Escars ,  arrivant  au  bort  du 
bois  à  l'heure  qu'il  estoit  dict,  depescha  le  capitaine 
La  Chappelle  de  Biron,  avec  trente  salades,  pour  don- 
ner à  tQutes  brides  dedans  le  village,  et  luy  le  devoit 

suivre  aux  talons.  Ledit  La  Chapelle  exécuta  ceste 
charge,  et  trouva  la  plus-part  des  ennemis,  les  uns 
sellans  leurs  chevaulx  ,  autres  en  chemise,  effroyez 
comme  sont  gens  surpris  en  leurs  logis,  desquels  il 
deffeit  quelques  uns;  mais  les  ennemis,  le  voyans 
n'estre  suivy,  se  recogneurent,  et,  se  remettans  en- 
semble, le  contraingnirent  détenir  bride;  ce  pendant, 
ils  sauvèrent  leur  bagage  et  l'argent  de  leur  paye- 
raient, et  eux  aussi  se  retirèrent  sans  grande  perte,  car 
les  bois  estoyent  prochains.  Il  est  évident  que ,  qui 
eust  poursuivy  ainsi  qu'il  estoit  ordonné,  et  en  la 
sorte  qu'il  s'offroit,  on  eust  faict  grand  service  au  Roy, 
car  on  rompoit  toutes  les  forces  que  l'Empereur  avoit 
deçà ,  et  mesmes  on  saisissoit  le  payement  desdits  trois 
mille  hommes  de  pied  qui  se  devoit  faire  après  dis- 
ner.  Monseigneur  d'Aumalle  et  monsieur  de  Longue- 
val,  voiansque  ceste  entreprise  avoit  failly,  tournèrent 
leurs  forces  sur  le  chasteau  de  Saincte  Marie,  lequel 
endura  le  canon;  mais  il  se  rendit,  avec  plusieurs  au- 
tres petites  places  circonvoisines ,  lesquelles  furent 
toutes  rase'es,  si  que  l'ennemy,  pour  ce  voyage,  ne 
s'en  pouvoitprevalloir.  Apres  ceste  exécution,  lesdicts 
sieurs  se  misrent  à  leur  retraitte,  repassans  les  bois; 
mais  à  grande  difficulté  peurent  retirer  leur  artillerie , 
car  deux  jours  et  deux  nuicts  la  pluye  ne  cessa,  attendu 
mesmes  que  le  pais  est  de  soy  fort  enfondré,  et  qu'il  y 
avoit  grand  nombre  de  bois  abbatu  qui  empeschoit 
les  chemins.  Si  est-ce  qu'avec  grand  travail  nous  vins- 
mes  loger  à  Nostre  Dame  d'Aneau,  à  deux  lieiies  de 
Stenay  et  une  de  Montmedy,  deçà  les  bois,  laquelle 
ville  de  Montmedy,  ensemble  celle  d' Yvoy,  estoient  en 
l'obéissance  du  Roy,  dés  la  première  conqueste  que 

avoit  faite  monseigneur  d'Orléans ,  et  Danviller  estoit 
■abandonne'e. 

Audit  lieu  d'Aneau  arriva  monseigneur  l'amiral, 
pensant  venir  à  temps  pour  laditte  entreprise,  un  peu 
mal  content  de  ce  qu'on  y  avoit  esté  sans  luy,  mais  il  n'y 
avoit  eu  ordre  de  le  surattendre,  par-ce  que  Tennemy 
le  lendemain  en  devoit  desloger  pour  aller  à  Luxem- 
bourg. Apres  avoir  séjourné  un  jour  audit  lieu,  nous 
allasmes  loger  à  Vireton ,  petite  place  du  duché  de 
Luxembourg,  laquelle  estoit  abandonnée  des  enne- 
mis :  audit  lieu  se  trouva  monseigneur  le  duc  d'Or- 
léans. La  nuict  sequente,les  mareschaux  de  camp  des- 
logerent  pour  prendre  le  chemin  d'Arlon,  et  avec  eux, 
1^  seigneur  de  Brissac  et  toute  la  cavalerie  légère.  Ar- 
lon  est,  comme  j'ay  dit  ailleurs,  petite  ville  sur  le 
hault  d'une  montagne,  en  assez  forte  assiette. Le  sieur 
de  Brissac,  pendant  qu'on  faisoit  l'assiette  du  camp, 
alla ,  en  attendant  l'artillerie  ,  l'investir,  à  ce  que  per- 
sonne n'y  peust  entrer  ou  en  sortir.  Les  soldats  de 
dedans,  qui  pouvoient  estre  quatre  cens  hommes,  n'at- 
tendirent l'arrivée  de  tout  le  camp,  ains,  voyans  mar- 
cher l'artillerie  de  loing  (estant  la  place  eminente) 
demandèrent  à  parlementer,  ce  qui  leur  fut  accordé  ; 
lesquels  en  fin  sortirent  leurs  bagues  sauves ,  et  les  ci- 
tadins firent  le  serment  de  fidélité  :  et  y  fut  laissé  pour 
la  garde,  par  monseigneur  d'Orléans,  un  soldat, 
nommé  le  capitaine  Tavernier,  avecques  cinq  cens 
hommes  de  pied.  Le  lendemain,  qui  pouvoit  estre  le 
dixiesme  jour  de  septembre,  nous  partismes  pour  al- 
ler assiéger  Luxembourg,  et  y  arrivasmes  environ  les 
dix  heures  du  matin.  Dedans  Luxembourg  estoyent 
quatre  cens  chevaux  en  aussi  bon  equippage  qu'il  est 

possible;  et,  entre  autres  capitaines,  y  estoit  Gilles  de 
Levant ,  homme  fort  estimé  par  les  Impériaux,  et  Je- 
han de  Heu,  r.un  des  seigneurs  de  Mets,  et  trois  mille 
cinq  cens  hommes  de  pied ,  aussi  bien  armez  et  equip- 
pez  que  j'en  vey  oncques. 

Estant  le  duc  d'Orléans  arrive'  devant  Luxembourg, 
fut  logé  près  d'une  église,  en  une  petite  vallée  tirant 
le  chemin  du  dit  Luxembourg  au  mont  Sainct  Jehan, 
à  la  portée  d'une  coulevrine  près  de  la  ville,  telle- 
ment que  les  boulets  venans  d'icelle  ville,  passoient 
par  dessus  son  logis  ;  et  avoit  devant  luy  logé  le  régi- 
ment d'Alemans  du  capitaine  Ludovic,  et  à  sa  main 
droite  celuy  du  capitaine  Fresnay,  et  sur  la  gauche 
les  légionnaires  de  Normandie  et  de  Champagne  ;  et 
estoient  la  gendarmerie  et  chevaux  légers  campez 
aux  lieux  plus  avantageux,  pour  empescher  l'entrée 
et  saillie  de  la  ville ,  couvers  toutefois  de  gens  de  pied. 
L'assiette  de  Luxembourg  est  fort  bisarre  :  la  moitié 
de  laquelle,  tirant  vers  France,  tient  le  liault,  et,  à 
l'opposite,  y  a  une  pointe  de  roche,  tendant  vers  les 
bois ,  sur  laquelle  est  assis  le  chasteau ,  fort  antique  et 
superbe,  des  anciens  ducs  et  empereurs  issus  de 
Luxembourg.  Au  bas  de  la  basse  court  d'iceluy  est 
une  abaye,  en  laquelle  y  a  deux  ou  trois  empereurs, 
enterrez  en  sépultures  fort  riches  et  magnifiques;  pa- 
reillementy  est  inhuméle  Roy  de  Bohême,  qui  mourut 
à  la  bataille  de  Cressy,  estant  venu  au  secours  du  roy 
Philippe  de  Valois,  contre  Edouart  le  Conquérant, 
roy  d'Angleterre  :  le  fils  duquel  roy  de  Bohême  estoit 
empereur.  A  la  main  droitte  dudit  chasteau  est  la 
basse  ville,  à  laquelle  respondenttroijs  grandes  et  pro- 
fondes vallées  où  courent  trois  torrens  5  et  sont  ces 

valees  eA  roches  taillées ,  dont  mal-aisément  on  peult 
descendre  à  pied ,  sinon  par  quelques  endroits  ;  et  par 
là  se  peult  de  jour  en  autre  mettre  secours  dedans  la 
ville,  sans  le  pouvoir  èmpescher,  car  on  y  vient  tout  à 
couvert  des  Ardennes.  Qui  fut  cause  que,  dés  la  nuict 
que  nostre  camp  arriva,  on  feit  diligenter  les  appro- 
ches ,  et  fut  délibéré  de  faire  deux  bateries  à  une  en- 
congneure  de  la  haulte  ville,  à  la  main  dextre,  du 
costé  de  France,  en  les  traversant  l'une  sur  l'autre.  De 
l'une  desquelles  batteries  print  la  charge  monseigneur 
d'Aumalle,  et  avec  luy  le  seigneur  d'Assier,  grand 
maistre  de  l'artillerie;  de  l'autre,  le  seigneur  Pierre 
Strossy,  gentil-homme  florentin,  cousin  du  feu  pape 
Clément,  lequel  nouvellement  estoit  venu  d'Italie, 
ayant  amené  trois  cens  soldats  toscans,  tous  signalez, 
ayans  esté  ou  capitaines,  ou  lieutenans,  ou  enseignes; 
et  estoient armez  de  corcelets  dorez,  avecques  chacun 
un  cavalin  viste  et  dispost,  les  deux  pars  portans  la 
picque,  et  la  tierce  l'arquebouze,  allans  tousjours 
avec  les  coureurs  ;  et ,  s'il  estoit  besoing  de  combat  ou 
d'assaillir  un  fort ,  ou  garder  un  passage ,  ou  le  con- 
quérir soudain,  se  mettoyent  à  pied,  et  ne  leurfaloit 
nul  sergent  pour  les  mettre  en  bataille,  par-ce  que 
d'eux  mesmes  chacun  sçavoit  qu'il  avoit  à  faire,  car  ils 
avoient  tous  commandé. 

Monseigneur  d'Aumalle,  ayant  la  principale  brèche 
on  sa  charge  avec  ledit  sieur  d'Assier,  feit  telle  dili- 
gence ,  qu'une  heure  avant  le  jour  ses  pièces  furent  en 
batterie ,  et  pour  recognoistre  quelque  endroit  de  la 
ville  (car  il  desiroit,si  assault  sedonnoit,  y  aller)  sortit 
hors  de  la  trenchée ,  habillé  de  blanc ,  comme  il  ayoit 
esté  toute  la  nuict,  pour  estre  cogneu  des  siens,  à  cause 
19.  a^ 

de  l'obscurité  ;  mais  soudain  qu'il  fut  hors  de  laditte 
trenchëe ,  fut  descouvert  de  dessus  la  muraille ,  et 
frappé  d'un  mousquet  ou  arquebusade  à  croq,  qui  luy 
persa  le  dessus  du  col  du  pied,  près  de  la  cheville, 
dont  on  fut  contrainct  le  reporter  au  logis ,  et  de  là  à 
Long-vie,  cinq  lieues  au  deçà  dudit  Luxembourg,  si 
fort  blecé,  que,  sans  le  secours  des  chirurgiens  du  Roy, 
et  aussi  du  duc  de  Guise,  son  père,  lequel  vint  le 
faire  penser,  il  estoit  en  danger  de  mort,  car  le  coup 
estoit  fort  dangereux,  pour  raison  des  nerfs  et  os  qu'il 
avoit  froissez. 

Le  jour  venu,  monsieur  Tamiral  d'Annebault,  le- 
quel avoit  la  charge  de  l'armée  soubs  monseigneur 
d'Orléans,  et  avoit  esté  toute  la  nuict  aux  trenchées , 
feit  saluer  la  place  de  cinq  ou  six  volées  de  canon  j 
mais  après,  ceux  de  dedans  demandèrent  à  parlamen- 
ter,  et  à  quatre  des  principaux  fut  baillé  saufconduit 
pour  venir  vers  mondit-seigneur  d'Orléans:  en  fin,  plu- 
sieurs choses  debatues  d'une  part  et  d'autre,  fut  ac- 
cordé aux  gens  de  guerre  de  leur  en  aller  avec  les 
armes  et  bagues  sauves;  quant  aux  citadins,  ceux  qui 
voudroient  demeurer ,  faisans  serment  de  fidélité , 
jouiroient  de  tous  leurs  biens  meubles  et  immeubles, 
les  autres  pourroient  aller  seurement  où  bon  leur 
sembleroit.  Environ  deux  heures  après  midy,  les  Im- 
périaux sortirent  de  la  ville,  à  sçavoir  trois  mille  cinq 
cens  hommes  de  pied  et  quatre  cens  chevaux,  en  fort 
bon  èquippage ,  prenans  le  chemin  de  Bastongne  au 
comté  de  Signy  :  audit  Luxembourg  fut  mis  le  sei- 
gneur de  Longueval  en  possession  du  gouvernement, 
et  entra  dedans  sa  compaignie  de  gensd'armes ,  et  le 
seigneur  de  Fresnay,  avec  deux  mille  lansquenets  ; 

pour  pourveoir  à  ce  qu'elle  ne  fust  sacagée  :  les  habi- 
tans  demeurèrent  la  pluspart  avec  leurs  biens  el  fran- 
chises, hors  mis  les  presidens  et  conseillers  du  parle- 
ment, qui  se  retirèrent  en  la  compagnie  desdits  gens 
de  guerre  impériaux.  "* 

Cela  faict,  monseigneur  le  duc  d'Orléans  assembla 
tous  les  capitaines  en  son  logis,  pour  consulter  de  ce 
qui  estoit  à  faire,  considère'  que  tout  le  duché'  de 
Luxemljourg  estoit  en  l'obeïssance  du  Roy,  hors  mis 
Thionville,  petite  ville  forte  sur  la  rivière  de  Mozclle, 
quatre  lieues  au  dessous  de  Mets ,  leur  proposant  d'al- 
ler assaillir  laditte  ville  ;  ce  dont  les  capitaines  ne 
furent  d'advis,  allegans  qu'il  y  avoit  danger  que,  s'al- 
lant  attaquer  audit  Thionville  (  estant  l'hyver  à  dos), 
on  n'eust  ce  pendant  le  moyen  d'envitailler  Luxem- 
bourg, si  le  Roy  avoit  délibéré  de  la  garder.  Mais  il 
fut  conclud  qu'il  seroit  envoyé  devers  ledit  seignieur 
un  gentilhomme,  lequel  luy  remonstreroit  les  choses 
que  Ion  cognoissoit  sur  le  lieu  ;  c'estoit  que  malaisé- 
ment on  pouvoit  fortifier  Luxembourg,  à  cause  de 
lassiette  et  des  montagnes  qui  regardent  la  basse  ville, 
et  qu'il  ne  se  trouvoit  autre  expédiant  que  de  retren* 
cher  la  haute  ville  d'avec  la  basse,  chose  qui  seroit 
longue  et  de  grande  despenSe  :  et  ores  qu'elle  seroit 
fortifiée ,  si  estoit  il  mal-aisé  de  l'envitailler  ;  pareille- 
ment, estant  envitaillée  pour  cinq  ou  six  mois,  que 
toutefois  il  feloit  dresser  une  armée  bonne  et  gaillarde, 
pourlarenvitailler,  s'il  y  avoit  continuation  de  guerre; 
qui  ne  seroit  sans  grands  fraiz  et  onéreuse  despense, 
d'autant  que  l'ennemy,  ayant  l'Alemagne  à  son  cul, 
pouvoit  en  peu  de  temps '(  voyant  laditte  ville  dimi- 
nuée de  vivres)  jetter  vingt  mille  Allemans  devant, 

29. 

qui  ne  luy  cousteroient  qu'un  escu  pour  homme  ; 
quant  au  Roy,  partant  seulement  de  sa  frontière ,  luy 
falloit,  pour  le  moins,  sept  journe'es  de  camp,  l'aller  et 
retour  compris,  cat  il  y  en  avoit,  de  Stenay  jusques  à 
Luxembourg,  trois  journées,  et  autant  de  retour,  et 
une  pour  descharger.  Et,  pour  conclusion,  il  sembloit 
à  la  plus  saine  part  des  capitaines,  que  le  meilleur 
et  plus  expédiant  estoit  de  faire  abbatre  les  murailles 
d'icelle  ville,  et  fortifier  Arlon,  plus  fortifîable  et  facile 
à  envitailler.  Aussi  fut  advisé,  en  attendant  sur- ce 
l'intention  du  Roy,  d'aller  loger  le  camp  au  dessous 
du  mont  Sainct  Jehan,  quatre  lieues  de  Luxembourg, 
tirant  le  chemin  de  Thionville  et  de  Mets,  afin  de 
n'empescher  les  vivres  que  ce  temps  pendant  on 
mettroit  audit  Luxembourg  ;  et  si  le  plaisir  du  Roy 
estoit  qu'on  assaillist  Thionville,  l'armée  estoit  à  la 
porte. 

Pour  aller  devers  le  Roy  luy  faire  lesdittes  remons- 
trances,  fut  ordonné  le  seigneur  de  Langey,  Martin 
du  Rellay,  lequel  trouva  ledit  seigneur  à  Saincte 
Menehou ,  ayant  avecques  luy  le  comte  de  Sainct 
Paul ,  et  le  cardinal  de  Tournon ,  qui  aVoit  le  manie- 
ment de  ses  affaires  en  l'absence  de  monseigneur  l'a- 
miral ;  et  feit  entendre  au  Roy  amplement  et  par  le 
menu  tout  ce  qui  avoit  esté  mis  en  avant  et  debatu 
par  les  capitaines  estans  près  de  la  personne  de  tnon- 
seigneur  d'Orléans.  Monsieur  de  Sainct  Paul,  le  car- 
dinal de  Tournon  ,  et  autres  estans  près  du  Roy , 
furent  bien  d'advis  que  Ion  devoit  raser  Luxembourg, 
veu  la  difficulté  de  l'envitaillement;  mesmes  que  le 
président  Olivier,  depuis  chancelier  de  France,  lequel 
avoit  la  superintendence  des  vivres,  leur  avoit  mandé 

qu'à  peine  avoit  il  le  moyen  (  pour  la  faulte  de  char- 
roy)  d'envitailler  le  camp,  et,  à  plus  forte  raison,  de 
mettre  vivres  dedans  Luxembourg.  Mais  le  Roy,  quel- 
que persuasion  que  on  luy  feist,  demeura  en  son  opi- 
nion, de  garder  ceste  ville,  disant  que  elle  estoit  son 
héritage,  et,  si  l'Empereur  luy  detenoit  contre  raison 
le  duché  de  Milan ,  luy,  par  mesme  moyen,  et  avecques 
raison,  pouvoit  tenir  celuy  de  Luxembourg;  ores  qu'il 
n'y  eust  autre  droit  (comme  il  avoit),  et  s'il  ne  tenoit 
la  ville  principale,  il  ne  seroit  nomme  duc  de  Luxem* 
bourg.  Parquoy  il  envoia  tous  ses  maistres  d'hostel, 
les  uns  à  Semiers,  autres  à  Estain,  pais  de  Lorraine, 
et  autres  à  Mets,  pour  avoir  vivres  pour  la  fourniture 
de  sa  ville,  et  manda  quérir  le  seigneur  de  La  Bour- 
daiziere,  auquel  il  en  bailla  la  superintendence,  esti- 
mant qu'il  fust  pour  bien  l'exécuter  ;  et  aussi  résolut 
de  luy-mesmes  aller  à  Luxembourg,  renvoyant  ledit 
sieur  de  Langey  devers  monseigneur  d'Orléans,  pour 
luy  déclarer  son  intention  et  afin  d'envoyer  escorte 
au  devant  de  luy. 

Le  vingt  cinquiesme  jour  de  septembre,  le  Roy  par- 
tit de  Saincte  Menehou,  passant  par  Stenay,  par  Ja- 
niets  et  Long-vie,  et  arriva  en  son  camp,  au  dessoubs  du 
mont  Sainct  Jean,  et  logea  audict  mont  Sainct  Jean, 
qui  est  un  chasteau  sur  une  montagne ,  lequel  il  bailla 
en  garde  au  seigneur  de  Sansac,  capitaine  de  deux 
cens  chevaux  légers,  après  y  avoir  séjourne'  une  jour- 
née pour  ordonner  de  la  fortification  d'iceluy.  Puis  le 
lendemain,  veille  Sainct  Michel,  s'en  alla  au  giste  à 
Luxembourg,  auquel  lieu  il  fèit  sa  feste  Sainct  Michel 
et  la  cérémonie  de  l'ordre*,  et  consequemment  disposa 
de  la  fortification  d'icelle  place. 

Peu  de  temps  au-paravant,  ayant  le  P^oy  ordonne' 
l'amiral  d'Annebault,  pour  passer  outre  et  aller  secou- 
rir le  duc  de  Cleves(0,  avec  quatre  cens  hommes 
d'armes  et  dix  mille  hommes  de  pied ,  eut  advertisse- 
ment  comme  iceluy  duc  de  Cleves  avoit  accordé 
avecques  l'Empereur  ;  aussi  estant  à  Luxembourg  le- 
dit jour  Sainct  Michel,  en  intention  d'y  faire  quelque 
séjour,  luy  vindrent  nouvelles  que  l'Empereur,  en 
toute  diligence,  après  avoir  réduit  ledit  duc  en  son 
obéissance  ,  marchoit  avec  toutes  ses  forces  pour  assié- 
ger Landrecy,  nouvellement  fortifie'e  par  le  Roy,  de- 
dans les  pays  dudit  Empereur.  Aussi  luy  manda  mon- 
seigneur de  Yendosme,  qui  estoit  à  Guise ,  que,  outre 
l'armée  laquelle  le  sieur  du  Reux  avoit  de  long  temps 
devant  ledit  Landrecy,  y  estoit  arrivé  dom  Ferrant  de 
Gonzague,  lieutenant  gênerai  de  l'Empereur,  avecques 
îin  gros  renfort,  attendant  la  venue  dudit  Empereur.  A 
ceste  occasion,  eraingnant  que  la ditte  place  de  Lan- 
drecy ne  fust  suffisamment  pourveiie  d'hommes,  il  y 
avoit  faict  entrer,  par  atravers  leur  guet,  René  de  La 
ChapelieRinsouin,  sieur  d'Espeaux,  avecques  cinquante 
hommes  d'armes  de  la  compagnie  du  sieur  de  Jarnac, 
dont  iceluy  La  Chappelle  estoit  lieutenant.  Le  Roy, 
aiant  les  nouvelles  du  renfort  entre  dedans  sa  place, 
fut  fort  satisfaict  ;  et  quant  audit  Empereur,  ledit  sieur 
délibéra  partir  le  lendemain  pour  l'aller  rencontrer 
devant  Landrecy,  auquel  lieu  on  l'attendoit  journel- 

(0  Aller  secourir  le  duc  de  Clei^es  :  le  duc  de  Cleves  fit  sa  paix  avec 
FErapereur,  ou  plutôt  se  soumit  à  lui,  le  2  septembre  i543.  Il  renonça 
à  toute  prétention  sur  le  duché  de  Gueldre,  jura  obéissance  à  TEmpe- 
reur,  et  abandonna  ralliance  de  la  France.  Il  promit  en  outre  d'ab- 
îurer  k  luthéranisme  ,  et  de  le  faire  abjurer  pai'  ses  sujets. 

lement,  et  l'aller  combattre,  ou  secourir  sa  ville;  mai^ 
ce  ne  fut  sans  avoir  songneusement  pourveu  au  faict 
de  Luxembourg,  dedans  laquelle  il  laissa  le  sieur  de 
Longueval  son  lieutenant  gênerai,  avec  sa  compa- 
gnie de  cinquante  hommes  d'armes;  le  sieur  de  Jour, 
nomme'  d'Anglurre ,  avec  mille  hommes  de  la  légion 
de  Champagne  ;  le  sieur  de  Haraucourt,  de  Lorraine, 
cinq  cens  hommes;  le  viconte  de  La  Rivière,  autres 
cinq  cens;  et  le  sieur  Hieronime  Marin,  boulenois, 
avec  cent  ou  six  vingts  Italiens,  lequel  avoit  entrepris 
la  fortification  de  laditte  place,  et  l'avoit  retrenchëe, 
gardant  toutefois  le  bas,  combien  qu'il  fust  séparé  du 
haut.  Puis  ordonna  le  prince  de  Melphe,  son  lieute- 
nant gênerai  en  la  compagnie ,  pour  l'envitaillement 
d'icelle  place ,  avec  luy  le  sieur  de  Jamets  et  sa  com- 
pagnie; le  sieur  de  Langey  et  le  viconte  d'Estauges, 
avec  les  leurs;  le  sieur  de  Senarpont,  avec  la  compa- 
gnie de  monsieur  de  La  Meilleraie,  duquel  il  estoit 
lieutenant;  et  le  sieur  de  Guillaucourt,  avec  celle  de 
monsieur  de  Sedan;  le  sieur  du  Fresnay,  avec  deux 
mille  lansquenets;  et  le  comte  de  Brienne,  avec  cin- 
quante hommes  d'armes  de  sa  compagnie  ,  et  dix 
mille  hommes  de  pied,  tant  des  Jegions  de  Norman^ 
die  que  de  Champagne,  dont  il  estoit  colonnel;  et 
puis  se  retira  à  grandes  journe'es,  avec  le  reste  de  son 
armée. 

Le  Roy  estant  party  de  Luxembourg,  comme  dit 
est,  délibéré  d'aller  rencontrer  l'Empereur,  lequel 
avoit  assiégé  Landrecy  et  Guise,  tout  par  un  mesme 
moyen  luy  fut  proposé  par  le  seigneur  de  Biissac, 
gênerai  de  la  cavallerie  légère,  que,  s'il  luy  vouloit 
permettre  de  se  mettre  devant  avec  toutes  ses  trouppes, 

luy  donnant  pour  le  favoriser  quelque  nombre  d'ar- 
quebusiers à  cheval,  il  pourroit  surprendre  une  partie 
de  l'arme'e  de  dom  Ferrand  de  Gonzague,  lieutenant 
gênerai  pour  l'Empereur,  qui  tenoit  le  siège  devant 
Guise;  par-ce  que,  ne  se  doubtans  de  si  soudain  retour 
de  l'arme'e  de  Luxembourg ,  il  estoit  apparant  que  les 
chevaux  légers  impériaux,  ne  trouvans  nulle  résistance, 
se  pourroient  escarter  par  le  pais,  loing  de  leur  camp, 
pour  faire  butin;  chose  que  le  Roy  trouva  bonne  :  et, 
pour  cest  eifect,  manda  au  comte  de  Sainct  Segand, 
collonnel  des  gens  de  pied  italiens,  qu'il  eust  à  luy 
fournir  le  nombre  d'arquebusiers  à  cheval  qu'il  luy 
demanderoit  ;  mais  ledit  comte  s'offrit  d'aller  en  per- 
sonne en  sa  compagnie  (ce  qu'il  feit)  avec  les  hommes 
plus  expérimentez  qui  estoient  en  ses  bandes.  Arrivez 
qu'ils  furent  à  Marie ,  quatre  lieues  près  de  Guise , 
ayans  passé  à  Nostre  Dame  de  Liesse  et  à   Pierre- 
Pont,  le  seigneur  de  Brissac  fut  adverty  que  le  len- 
demain matin  dom  Ferrant  de  Gonzague,  ayant  eu  le 
vent  du  retour  du  Roy  à  Coussy,  et  de  son  armée, 
n'estoit  d'avis  d'attendre  Tarmée  dudict  seignevir  :  par- 
quoy  estoit  délibéré  de  faire  sa  retraite  à  Landrecy, 
où  estoit  le  reste  de  l'armée  imperialle,  abandonnant 
■Guise,  qu'il  avoit  entreprins  assiéger;  qui  fut  cause 
tjue  ledict  seigneur  de  Brissac  partit  trois  heures  de- 
vant le  jour,  pour  arriver  sur  leur  deslogement.  Estant 
arrivé  une  petite  lieiie  près  de  Guise,  sur  un  hault  à 
couvert  d'un  bois,  duquel  lieu  il  pouvoit  descouvrir 
tout  le  chasteau  de  Guise,  cognent  que  la  garnison 
du  chasteau,  qui  estoit  le  seigneur  de  Bourdillon, 
guidon  de  la  compagnie  de  monseigneur  de  Nevers , 
avoit  attacqué  fescarmouche  contre  les  chevaux  léger? 

impériaux;  parquoy,  pour  mieux  recongnoistre  l'in- 
tention de  Tennemy,  depescha   le  capitaine  Theode 
Bedaigne,  albanois,  avec  sa  bande,  pour  de  plus  près 
aller  recognoistre  l'ennemy,  et  l'attirer ,  si  possible 
estoit,  à  son  ambuscade ,  à  ce  qu'il  eust  moien  de  leur 
couper  chemin   entre  le  chasteau  et  eux,  et  par  ce 
moien  les  defFaire.  Mais  ledit  Theode ,  après  longue- 
ment les  avoir    escarmouchez  ,    veit  son   entreprise 
estre  vaine ,  par-ce  que  l'ennemy  ne  vouloit  s'esloi- 
gner  de  la  grosse  trouppe  que  conduisoit  dom  Fer- 
rant de  Gonzague ,  qui ,  pendant  lesdites  escarmou- 
ches, se  retiroit  le  chemin  de  Landrecy.  Estant  ledit 
Theode  de  retour,  et  faict  son  raport,  ledit  seigneur 
de  Brissac,  par  l'advis  des  capitaines  estans  auprès  de 
luy,  depescha  cinq  cens  chevaux  pour  les  charger  à 
toutes  brides,  et  luy,  avec  la  grosse  troupe,  se  meit  k 
leur  queiie  pour  les  soustenir:  noz  gens,  ayans  faict  la 
charge   gaillarde ,  renversèrent   ce  qu'ils  trouvèrent 
des  ennemis  devant  eux,  où  y  en  eut  plusieurs  prins 
prisonniers,  tuez  et  portez  par  terre.  Et  entre  autres 
y  fut  prins,  par  un  cheval  léger  de  la  bande  du  sieur 
'de  La  Hunaudaye,  dom  Francisque  d'Esté,  frère  du 
duc  de  Ferrare,  capitaine  gênerai  de  toute  la  caval- 
lerie  imperialle;  le  reste  fut  pressé  si  vivement,  que 
dom  Ferrant  de  Gonzague ,  qui  estoit  sur  sa  retraitte, 
fut  contraint  de   rassembler  tous  ses  bataillons,  et 
tourner  teste  pour  sauver  le  demeurant  ;  et  se  retira 
ledit  dom  Ferrant  au  camp  devant  Landrecy ,  et  le 
seigneur  de  Brissac,  à  Marie,  quatre  lieues  de  delà 
dont  il  estoit  party.  Celle  fut  la  fm  de  ceste  entreprise  : 
Varmée  de  l'Empereur  se  logea  devant  Landrecy  avec 
la  trouppe  que  de  long  temps  le  seigneur  du  Reux 

avoit,  et  demeura  du  costé  de  MaroUes  et  de  La 
Capelle,  et  celle  de  dom  Ferrant  se  logea  du  costé 
du  Cateau-Cambrezis,  près  la  forest  de  Mormault. 
L'Empereur  estoit  au  Quesnoy  le  Comte ,  atten- 
dant le  régiment  que  luy  amenoit  le  duc  Maurice 
de  Saxe,  et  celuy  de  Martin  Vanrosson,  mareschal 
de  Gueldres,  et  dix  mille  Anglois  (0  que  luy  envoioit 
le  Roy  d'Angleterre  de  renfort;  car,  sçachant  la  déli- 
bération du  Roy,  qui  estoit  de  secourir  sa  ville,  ne 
vouloit  venir  en  personne  en  son  camp,  sans  avoir 
toutes  ses  forces  pour  luy  mettre  au  devant. 

Le  prince  de  Melphe,  lequel  le  Roy  avoit  laissé 
pour  avitailler  Luxembourg,  après  que  ledict  seigneur 
fut  retiré,  se  vint  camper  aux  Chellas,  village  deux 
lieiies  deçà  ledit  Luxembourg;  mais,  pour  la  faute 
du  charroy,  qui  estoit  à  Stenay  et  à  Mouson,  où  se  fai- 
soit  l'amonition,  la  famine  survint  en  son  camp,  si 
grande,  que  les  capitaines  mesmes  n'avoyent  un  pain 
pour  leur  disner.  La  cause  estoit  qu'on  avoit  retenu 
audit  Stenay  tout  le  charroy,  pour  tout  en  un  coup 
envitailler  Luxembourg,  de  sorte  que  les  lansquenets 
et  légionnaires,  ne  voulans  avoir  la  considération  et' 
patience  do  deux  ou  trois  jours,  se  mutinèrent:  tou- 
tesfois,  à  force  de  remonstrances,  nous  arrestasmes  les 
lansquenets;  quant  aux  légionnaires,  desquels  estoit 
gênerai  le  comte  de  Brienne ,  ils  furent  de  si  mauvaise 

(»)  Et  dix  mille  Anglais  :  Henri  VIII  avoit  été  irrité  des  deux  ma- 
riages de  Jacques  \,  roi  d'Ecosse ,  le  premier  avec  Madeleine ,  fille  de 
François  I,  le  second  avec  Marie  de  Lorraine  ,  fille  du  duc  Claude  de 
Guise.  Jacques  étoit  mort  en  i^^i ,  et  avoit  laissé  pour  unique  héritièie 
la  fameuse  Marie  Stuard.  Henri  avoit  voulu  qu'elle  épousât  son  fils 
Edouard  :  François  s'y  étoit  opposé.  Tels  étoient  les  griefs  qui  avoieni 
déterminé  le  roi  d'Angleterre  à  s'imir  avec  Charles- Quiul. 

volonté,  que  de  dix  mille,  tant  champenois  que  nor- 
mans,  n'en  resta  pas  trois  cens  qu'ils  ne  retournassent 
en  France  :  les  capitaines  demourerent,  mais  soubs 
chacune  enseigne  n'y  avoit  pas  trente  hommes.  Le 
pi'ince  de  Melphe,  et  les  capitaines  estans  près  de  luy, 
tels  que  j'ay  nommez  cy  dessus,  se  voyans  afoiblis 
d'une  si  grosse  trouppe ,  adviserent  de  leur  retirer  à 
Erancy,  cinq  lieues  au  deçà,  et  trois  lieues  près  de 
Jamets,  pour  y  attendre  l'envitaillement,  et  estre  plus 
près  de  leurs  vivres.  Auquel  lieu  ayans  séjourné  trois 
ou  quatre  jours ,  arriva  l'envitaillement  pour  Luxem- 
bourg, lequel,  nonobstant  que  n'eussions  que  deux 
mille  lansquenets  du  capitaine  Fresnay,  avec  la  gen- 
darmerie, et  que  fussions  advertis  que  vers  la  Mozelle 
et  le  chasteau  de  Roquedemar  y  eust  assemblée  de 
dix  ou  douze  mille  lansquenets  pour  nous  empescher, 
si  fut  il  entrepris  de  le  conduire ,  et  fut  mis  dedans  la- 
ditte  ville,  à  la  faveur  de  nostre  gendarmerie,  vivres 
pour  trois  mois. 

Alors  que  nous  y  arrivasmes,  ceux  de  la  ville  d'Ar- 
Ion  envoyèrent  nous  faire  entendre  comme  le  capi- 
taine Tavernier  (lequel  avoit  esté  laissé  dedans  pour 
leur  conservation),  après  avoir  pillé  toute  la  ville,  s'en 
estoit  allé  avec  son  enseigne  en  France,  sans  dire  à 
Dieu ,  et  que  ceux  de  Bastongne  estoient  venuz  de  la 
part  impériale  pour  s'en  saisir  ;  mais  eux ,  ayans  faict 
au  Roy  le  serment  de  fidélité,  n'y  avoient  obey,  déli- 
bérez de  garder  leur  foy,  moyennant  qu'ils  fussent  se- 
couruz ,  nous  prians  de  leur  bailler  gens  pour  la 
garde  d'icelle  ville  ;  autrement,  qu'ils  seroient  con- 
traints par  force  d'obtempérer  à  l'Empereur.  Le  prince 
de  Melphe ,  considérant  la  bonne  volonté  desdits  ha* 

bilans ,  lesquels  av oient  mieux  gardé  leur  foy  que  le 
paillard  auquel  ils  avoient  esté  baillez  en  garde,  dé- 
libéra de  les  aller  secourir  des  choses  dont  il  seroit  be- 
$ôing.  A  ceste  cause ,  partans  de  Luxembourg,  vinsmes 
passer  par  laditte  ville  d'Arlon,  en  laquelle  furent 
laissez  trois  capitaines  de  gens  de  pied ,  avec  chacun 
environ  deux  cens  hommes,  sçavoir  est,  le  capitaine 
Lanque,  Le  Mont  Sainct  Père  et  un  autre,  avec  vi- 
vres suffisamment  pour  quelque  temps.  Ce  faict,  nous 
retirasmes  à  Erancy,  duquel  lieu  le  prince  de  Melphe, 
ayant  exécuté  sa  charge,  depescha  le  sieur  de  Langey 
en  poste  devers  le  Roy,  pour  sçavoir  ce  qu'il  luy  plai- 
roit  commander  de  nouveau ,  et ,  en  attendant  de  ses 
nouvelles ,  on  se  retira  entre  Jamets  et  Stenay,  pour 
mettre  l'armée  en  seureté ,  et  l'approcher  des  vivres , 
par-ce  que  les  pluies  estoient  survenues  telles,  qu'il 
n'y  avoit  plus  de  moyen  de  conduire  le  charroy.  Ledit 
Langey  vint  trouver  le  Roy  à  La  Fére  sur  Oize  -jincon- 
tinant  ledit  seigneur  redepescha  un  courrier  pour  faire 
entendre  son  intention  au  prince  de  Melphe ,  laquelle 
estoit  d'aller  combatre  son  ennemy  devant  Landrecy, 
ou  bien  secourir  sa  place  ;  et ,  à  ceste  cause ,  qu'il  eust 
à  marcher  en  toute  diligence ,  prenant  son  chemin , 
pour  le  plus  court,  le  long  de  la  frontière  des  bois, 
pour  se  venir  rendre  à  Guijse,  et  de  là  là  part  que  se- 
roit ledit  seigneur. 

L'Empereur,  ce  temps  pendant ,  estoit  au  Quesnoy 
le  Comte ,  et  avoit  toutes  ses  forces  devant  Landrecy, 
lesquelles  estoient  de  dixhuict  mille  Allemans ,  et  dix 
mille  Espagnols  des  vieilles  bandes,  six  mille  Wa- 
lons ,  et  de  huict  à  dix  mille  Anglois  que  le  roy  d'An- 
gleterre luy  avoit  envoyé  de  secours,  suivant  leur 

concordat,  et  treze  mille  chevaux,  tant  des  ordon- 
nances de  ses  Païs  Bas,  que  de  Glevois  et  haults  Aile- 
mans  *,  et  estoit  son  lieutenant  gênerai  en  laditte  ar- 
mée dom  Ferrand  de  Gonzague.  Aussi  estoit  près  de 
la  personne  dudit  Empereur  le  duc  d'Albe,  lequel 
depuis  n  agueres  avoit  esté  faict  grand  maistre  de  la 
maison  dudit  seigneur,  ayant  recompensé  le  comte 
du  Reux  du  gouvernement  de  Flandres  et  d'Artois  j 
mesmes  y  estoient  tous  les  princes  et  grands  seigneurs, 
tant  d'Allemagne  que  de  ses  Bas  Pais.  Apres  que  son 
camp  fut  logé,  il  feit  asseoir  son  artillerie,  de  laquelle 
il  feit  diligenter  de  tii^er,  pour  faire  batterie  par  tous 
endroits,  l'une,  le  long  de  la  courtine  realle  qui  ti- 
roit  entre  le  chasteau  et  le  boullevert  d'Orléans,  l'au- 
tre batterie  contre  le  chasteau ,  et  l'autre  au  droit  du 
boulevert  de  Vendosme  et  de  la  courtine  qui  regarde 
à  Gastillon;  puis,  considérant  un  petit  tertre  vers  la  fo- 
rest  de  Mormault,  qui  regardoit  le  flanc  du  dedans  de 
la  grande  courtine ,  y  feit  loger  une  longue  coulevrine, 
pour  empescher  les  assiégez  de  remparer  et  de  venir  à 
leur  deifense  :  car  il  fault  entendre  que  noz  boule- 
vers  et  courtines  n'estoyent  à  demy  haulcez,  parquoy 
ceste  pièce  leur  faisoit  grand  dommage  ;  pour  lequel 
éviter,  ils  cherchèrent  tous  les  moyens  à  eux  possibles 
de  la  lever  de  là.  En  fm,  ayans  advisé  de  dessus  le 
rempart  que  les  lansquenets  qui  en  avoient  la  garde  es- 
toient fort  negligens,  et  qu'il  ne  se  doubtoient  de  pou- 
voir estre  assaillis  que  par  un  costé,  à  l'occasion  que 
la  rivière ,  qui  passoit  au  recoupement   de  la  ville 
basse,  laquelle  estoit  abandonnée ,  estoit  entre  la  ville 
et  eux,  délibérèrent  de  les  surprendre,  et  enclouer  la- 
c[Ute  pièce j  et,  pour  cest  efl'ect,  meirent  dehors  le 

capitaine  Ricarville  avec  quarante  chevaux,  et  Sainct 
Symon  avecques  trente  hommes  de  pied  et  douze 
pionniers,  avec  des  cordages  pour  faire  passer  la  ri- 
vière ausdits  gens  de  pied  :  ceux  qui  furent  mis  dehors 
feirent  si  bon  office,  qu'ils  surprindrent  lesdits  lans- 
quenets, de  sorte  qu'ils  les  meirent  à  vau  de  roupte, 
leur  faisans  abandonner  leur  garde.  Ainsi,  se  voyant  la 
pièce  demeurée,  et  avoir  moyen  de  l'amener,  la  lièrent 
avec  les  cordes  dont  ils  avoient  passé  l'eau,  et,  à  force 
de  bras,  la  trainerent  droict  au  boulevert  d'Orléans, 
par  lequel  ils  estoient  sortis.  Les  ennemis,  ayans  de 
ce  la  cognoissance,  donnèrent  en  toute  furie  pour  la 
recouvrer,  mais  ne  la  peurent  rataindre  qu'elle  ne  fUst 
embourbée  dedans  la  rivière  5  et  fut  si  bien  secourue 
des  assiège? ,  qu'elle  fut  mise  en  seureté  dedans  ledit 
boulevert  d'Orléans  ;  et  soudain ,  par  ce  qu^elle  estoit 
chargée,  fut  tournée  devers  l'ennemy,  et  tirée  sur  luy  ; 
et  aussi  fut  tué  beaucoup  de  Bourguignons,  à  coups 
d'arquebuse  de  dessus  le  rampart,  lesquels  avoient 
donné  jusques  au  fossé  dudit  boulevert,  pour  recourre 
laditte  pièce. 

Dom  Ferrant  de  Gonzague,  voyant  noz  gens  faire 
ordinairement  saillies  sur  son  camp ,  ordonna  redou- 
bler ses  trenchées,  pour  empescher  que  homme,  fust 
à  pied  ou  à  cheval,  peust  sortir  de  la  ville.  Ce  non- 
obstant, peu  de  temps  après,  le  sieur  d'Essé,  ayant 
cognoissance  de  dessus  le  rempart ,  qu'il  y  avoit 
trois  cens  Anglois  travaillans  ausdittes  trenchées  du 
costé  de  leur  garde,  saillit  avecques  cent  ou  six  vingts 
chevaux,  et  la  plus  part  de  la  jeunesse  de  la  Cour 
demeurée  en  laditte  ville;  mais,  ne  pensans  trouver 
que  lesdicts  Anglois,  s'y  trouvèrent  huict  ou  neuf  cens 

clievaux  en  ambuscade,  en  une  vallée  au  dessous, 
pour  les  soustenir,  lesquels  firent  une  cbaige  audit 
d'Essé, telle  qu'il  demeura  liuict  ou  dix  des  siens,  que 
morts  que  blessez,  et  luy  eut  le  bras  perse'  d'un  coup 
de  picque  :  aussi  y  eut  il  eu  plus  grand  desordre ,  sans 
cinq  cens  arquebusiers  sortans  de  la  ville,  qui  sous- 
tindrent  l'efTort  de  l'ennemy,  à  l'ayde  desquels  ledict 
seigneur  de  d'Esse  se  retira  ,  tous)  ours  combatant 
sans  grande  perte,  hors -mis  celle  de  la  première 
charge. 

Sçachant  aussi  l'Empereur  que  le  Roy  se  preparoit 
en  toute  diligence  pour  venir  secourir  les  assiégez ,  feit 
tant  diligenter  sa  batterie,  qu'en  peu  de  temps  il  feit 
brèche  plus  que  raisonnable  pour  assaillir,  laquelle 
fut  trois  sepmaines  ouverte,  hors-mis  quelque  peu  de 
rempart  que  noz  gens  pouvoyent  faire  la  nuict,  car  le 
jour  il  estoit  mal-aisé,  d'autant  qu'ils  estoient  descou- 
verts de  tous  costez  ;  et  feit  apporter  grand  nombre 
de  fascines  pour  emplir  les  fossez.  Mais,  outre  ce,  les 
assiégez  avoyent  telle  pénurie  de  vivres,  qu'un  cha- 
cun soldat  n'avoit  que  demy  pain  d'amonition  par 
jour;  quant  au  brevage,  l'eau  toute  pure.  Aussi,  pour 
plus  les  tourmenter,  en  la  basse  ville,  que  nous  avions 
abandonnée,  avoit  un  portail  dedans  lequel  les  Impe» 
riaux  mirent  des  gens,  et,  dessus,  des  pièces  d'artille- 
rie, dont  on  commandoit  à  la  brèche.  Les  sieurs  de 
d'Essé  et  de  La  Lande ,  considerans  le  grand  dommage 
qu'ils  en  recevoyent ,  mesmes  que  gens  mal  nourris  et 
ordinairement  en  travail,  comme  estoyent  iceux  as- 
siégez, tombent  bien  tost  sous  le  faix,  conclurent  de 
leur  .oster  ledit  portail ,  et  ay ans  attiré  tonte  leur  ar- 
tillerie audit  lieu,  au  cas  que  le  camp  y  vinst  en 

trouppe ,  firent  sortir  trois  cens  hommes  à  un  poinct 
du  jour,  lesquels  combatirent  si  obstinément,  qu'ils 
emportèrent  ledit  portail  d'assault ,  devant  que  ceux 
du  camp  le  peussent  secourir  ;  cela  leur  donna  du 
repos,  car  oncques  puis  les  ennemis  n  osèrent  entre- 
prendre d'y  retourner.  Or  congnoissoit  bien  l'Empe-^ 
reur,  qui  estoit  au  Quesnoy,  que  la  brèche  estoit  suffi- 
sante pour  assaillir,  mais  aussi  n'ignoroit  il  les  gens 
de  bien  qui  estoient  dedans,  et  que  mal  aisément  \^s 
pourroit  il  emporter  d'assault,  sans  perdre  beaucoup 
des  siens.  A  ceste  occasion ,  résolut  de  l'avoir  par  fa- 
mine, au  moyen  de  la  nécessité  de  vivres  qui  y  estoit, 
et  le  travail  que  jour  et  nuict  il  convenoit  porter  aux 
assiégez,  dont,  à  ce  qu'il  pensoit,  en  fin  seroyent  mat- 
tez,  tant  qu'ils  n'auroyent  moyen  de  lever  les  armes, 
se  persuadant  aussi  que  le  Roy  n'arriveroit  d'heure 
pour  les  venir  secourir,  que  premier  il  n'eust  moyen 
d'achever  l'exécution  qu'il  avoit  délibérée. 

Environ  le  dixhuictiesme  jour  du  mois  d'octobre ,  les 
assiégez,  considerans  la  nécessité  de  vivres,  la  débilité 
de  la  place,  et  Tinsu portable  travail  que  nécessaire- 
ment ils  portoyent  jour  et  nuict ,  depesclierent  le  capi- 
taine Yville,  normant,  lequel  avoit  cinq  cens  hommes 
dedans  laditte  place,  et  cognoissoit  les  addresses  du 
païs,  pour  trouver  moyen  de  sortir,  et  advertir  le  Roy  de 
leurditte  nécessité  :  vers  lequel ,  environ  le  vingtiesme 
dudit  mois,  il  arriva  à  La  Fére  sur  Oyze,  oii  il  faisoit  de 
tous  costez  assembler  son  camp ,  ayant  mesmes ,  comme 
j'ay  dit ,  mandé  au  prince  de  Melphe  se  venir  joindre 
avecques  luy.  Yville  arrivé,  déclara,  en  gênerai  et  par 
le  menu.  Testât  des  assiégez,  et  que,  si  de  briefils 
nestoyent  secouruz,  la  faim  les  chasseroit  dehors ^ 

mais  que  la  force  ne  les  en  pourroit  lever  tandis  qu'il 
y  auroit  un  homme  en  vie.  Le  Roy,  ayant  entendu  la 
nécessite'  des  assiégez,  et  aussi  leur  bonne  volonté, 
délibéra  bazarder  sa  personne ,  plustost  que  de  laisser 
perdre  tant  de  gens  de  bien  ;  et  commanda  audit  Yville 
de  trouver  le  moyen  de  rentrer  (  ce  qu'il  fait) ,  et  de  les 
asseurer  qu'il  n'y  auroit  faulte  qu'il  les  secourroit  de- 
dans briefs  jours.  Pourhaster  l'exécution  de  ceste  pro- 
messe, soudain  ledict  sieur  feit  assembler  son  camp  en 
l'abbaye  de  Homblieres,  une  lieiie  au  dessus  de  Sainct 
Quentin ,  sur  la  rivière  ;  et  luy  s'en  alla  à  Sainct  Quen- 
tin, afin  qu'un  chacun  le  suivist;  duquel  lieu,  y  ayant 
seulement  séjourne'  un  jour,  délogea  pour  aller  cam- 
per à  Premont,  gros  village  hors  les  bois  de  Bphain, 
tirant  dudict  Bohain  à  Cambray.  Et  le  jour  ensuivant, 
logea  au  village  de  Sainct  Souplex,  au  dessus  de  Sainct 
Martin  à  la  Rivière  ,  d'où  aisément  on  oyoit  la  furieuse 
batterie  que  faisoit  diligenter  l'Empereur,  sentant  le 
Roy  approcher,  laquelle  estoit  de  quarante-cinq  grosses 
pièces  d'artillerie.  Parquoy,  la  nuict  venue,  le  Roy, 
pour  faire  entendre  aux  assiégez  que  leur  secours 
^stoit  prochain ,  feit  tirer  une  volée  de  toute  son  ar- 
tillerie ,  chose  qui  leur  augmenta  le  cueur,  et  eurent 
grande  resjouissance  pour  l'asseurance  qu'ils  eurent 
du  secours. 

Le  Roy,  estant  campé  audict  lieu  de  Sainct  Souplex, 
assembla  les  capitaines  pour  consulter  le  chemin  qu'il 
devoit  prendre  :  aucuns,  furent  d'advis  qu'il  devoit  al- 
ler loger  à  Castillon,  lieu  avantageux,  pour  estre  d'un 
costé  couvert  de  la  rivière  de  Sembre,  et  de  l'autre 
costé  d'un  ruisseau  marescageux,  de  sorte  qu'il  n'y 
avoit  qu'une  avenue ,  laquelle  se  pouvoit ,  en  moins 
19-  3q 

de  vingt-quatre  heures,  trencher,  parquoy  se  lev croit 
le  moyen  à  l'ennemy  de  nous  assaillir.  Semblable - 
ment  noz  vivres  pourroient  venir  de  Guise  et  Bohain, 
sans  estre  en  sa  mercy  ;  et  là ,  estans  logez ,  on  pour- 
roit  en  un  jour  refaire  les  ponts  sur  la  chaussée  dudit 
Castillon,  par-ce  quelle  y  estoit  bonne  et  ferme'e. Ou- 
tre-plus ,  si  l'ennemy,  qui  avoit  son  arme'e  séparée  en 
deux,  ne  la  remettoit  ensemble,  nous  poumons  pas- 
ser la  rivière,  et  combatre  ce  qui  estoit  delà  l'eau,  du 
costé  de  Longfavery;  et  si  l'ennemy,  pour  reunir  ses 
forces,  faisoit  repasser  vers  la  forest  de  Mormaultceux 
qui  estoient  audit  Longfavery,  nous  y  pourrions  aller 
loger,  et  refreschir  Landrecy,  d'hommes,  de  pionniers, 
de  vivres  et  autres  choses  nécessaires,  tout  à  nostre 
loisir,  et  de  là  nous  retirer  par  Cartigny,  ayans  se- 
couru la  ville.  Car,  si  l'Empereur  nous  vouloit  venir 
combatre ,  il  falloit  qu'il  allast  passer  la  rivière  à  Ma- 
rolles,  deux  lieues  au  dessoubs  ;  ou  bien  si,  nous  es- 
tans logez  audit  Castillon,  il  passoit  les  forces  qu'il 
avoit  devers  Mormault,  pour  les  joindre  à  celles  du 
Longfavery,  nous  pouvions  semblablement  aller  au 
lieu  d'où  il  partoit,  car  nous  avions  le  passage  de  la 
rivière  pour  faire  l'un  ou  l'autre.  Geste  opinion  ne 
fut  la  plus  forte  ;  ains ,  encores  que  le  logis  du  Cas- 
teau-Cambrezis  soit  assez  mal-aisé  pour  loger  une  ar- 
mée, si  fut  il  conclud  d'y  aller  loger  (qui  estoit  la 
teste  droit  à  l'ennemy),  et  qu'il  estoit  plus  honorable 
de  l'aller  chercher,  que  de  tourner  autour  du  pot;  et, 
pour  visiter  ce  logis  du  Casteau ,  furent  ordonnez, 
monsieur  de  Sainct  Paul,  l'amiral  d'Annebault,  le 
anareschal  du  Biez ,  et  quelques  autres. 

Autres  mirent  en  avant  que,  puis  qu'il  estoit  ainsi 

résolu  de  prendre  ce  logis,  ils  estoient  d'advis  que, 
pendant  que  le  Roy  feroit  teste  à  l'Empereur,  on  en- 
voyast  à  Guise  et  à  Vervin  quelque  homme  cognois- 
sant  ie  païs,  lequel  feit  assembler  tout  le  bestial  gras 
qui  se  trouveroit  le  long  de  la  rivière  de  Cere  et  du 
païs  de  Laonnois,  avec  toutes  les  farines  qu'on  pour- 
roit  trouver,  et  soudainement  lever  tous  les  chevaux 
de  labeur  qu'on  trouveroit,  tant  audit  païs  de  Laon- 
nois que  Soissonnois,  pour,  tout  assemblé,  le  faire 
conduire  à  La  Cappelle,  et  porter  à  dos  de  chevaux 
lesdittes  farines,  ne  faisant  chacun  sac  fort  pesant,  afin 
que  le  païsan  peust  aller  sur  sa  beste  et  sur  le  sac, 
pour  faire  plus  grande  diligence,  et  que,  ce  temps 
pendant  que  le  Roy  tiendroit  l'Empereur  amuse'  pour 
le  combat,  on  mist  lesdittes  farines,  bœufs  et  mou- 
tons^ dedans  Landrecy.  Geste  opinion  fut  approuvée  : 
pour  la  conduitte  de  laquelle  fut  ordonné  le  sieur  de 
Langey,  avec  pouvou^  d'estre  obey,  comme  la  personne 
du  Roy,  par  le  païs  susdit  ;  et  fut  mandé  à  sa  compa- 
gnie, laquelle  venoit  de  Luxembourg,  et  à  celle  du 
prince  de  Melphe,  à  celle  du  comte  de  Brienne,  et 
au  seigneur  de  Sansac,  qu'ils  le  vinssent  trouver  à  Ver- 
vin  :  desquels  ne  s'y  trouva  que  ledit  Sansac  avec  sa 
compagnie,  et  celle  dudit  seigneur  de  Langey.  Le 
comte  de  Sainct  Paul,  ledit  sieur  amiral,  et  autres, 
ayans  visité  le  logis^  du  Casteau-Cambrezis,  le  Roy 
marcha  audit  Cambrezis,  et  y  logea  son  armée. 

Deux  jours  après,  lesdits  comte  et  amiral,  advertis 
que  les  forces  de  l'Empereur  estoient  deslogées  de  delà 
l'eau,  et  retirées  deçà,  et  aussi  qu'il  avoit  quelque  peu 
discontinué  la  batterie  qu'il  faisoit  si  furieuse,  sentant 
le  Roy  et  son  armée  logez  si  près  de  luy,  allèrent 

3o. 

passer  a  Castillon ,  pour  retirer  de  Landrecy  les  sol- 
dats, lesquels  y  avoient  tant  soulî'ert,  et  la  refreschir 
de  soldats  nouveaux.  Aussi  aise'ment  y  eust  passé  toute 
l'armée  ;  mais  j'ay  entendu  depuis  qu'on  avoit  si  mal 
pourveu  pour  les  vivres  et  envitaillement,  qu'on  n'a- 
voit  un  seul  cliarroy,  ny  mesmement  vivres  que  bien 
estroittement  pour  nourrir  le  camp,  qui  fut  cause  que 
l'opinion  plus  apparente,  d'aller  loger  audit  Castillon, 
ne  fut  suivie.  En  somme,  mesdits  sieurs  de  Sainct 
Paul  et  d'Annebault  y  entrèrent  sans  danger  de  l'en- 
nemy,  et  en  tirèrent  les  sieurs  d'Essé  et  de  La  Lande, 
et  le  capitaine  La  Chappelle  Rainsouin,  avec  leurs 
soldats,  et  y  laissèrent  pour  lieutenant  d-u  Roy  le 
sieur  de  Vervin ,  aiant  charge  de  mille  hommes  du 
Boullonnois,  de  la  légion  de  Picardie,  et  le  capitaine 
Rochebaron,  frère  du  sieur  de  Lignon  de  Boulon- 
nois,avec  autres  cinq  cens  hommes.  Le  sieur  d'Essé 
et  autres  estans  arrivez  au  camp ,  le  Roy,  pour  rému- 
nération de  leurs  agréables  services,  les  honora  :  il 
feit  le  sieur  d'Essé  gentil-homme  de  sa  chambre;  les 
sieurs  de  La  Lande  et  de  La  Chappelle,  les  feit  ses  mais- 
tres  d'hostel  ordinaires;  à  tous  les  soldats  qui  avoient 
forfaict,  leur  donna  grâce  et  les  anoblit  leurs  vies  du- 
rans  ;  et ,  quant  aux  jeunes  hommes  qui  y  estoyent  en- 
trez pour  leur  plaisir  et  honneur  acquérir,  les  décora 
selon  leur  qualité. 

Durant  ce  temps,  les  deux  armées  n'estoyent  sans 
grosses  escarmouches  d'un  camp  à  l'autre.  Or,  entre 
celuy  de  l'Empereur  et  le  nostre,  y  avoit  une  grande 
vallée,  au  fons  de  laquelle  passe  un  ruisseau,  lequel, 
venant  du  Casteau-Cambrezy,  va  tomber  à  Happre, 
gros  village  et  prieuré,  my  chemin  de  Cambray  à 

Vallentiennes ;  et,  combien  qu'il  soit  petit,  si  est  il 
mal  gaiable,  pour  estre  hault  de  bords.  Environ  le 
vingthuictiesme  jour  dudit  mois  d'octobre ,  l'Empereur, 
estant  venu  du  Quesnoy  en  son  camp,  accompagné 
des  regimens  du  duc  Maurice  et  de  Martin  Vanrosson, 
feit  présenter  au  hault  de  la  montagne,  de  son  costé, 
bon  nombre  de  chevaux  légers  meslez  d'arquebou- 
siers,  derrière  lesquels  estoyent,  en  un  vallon,  deux 
ou  trois  gros  bataillons  de  lansquenets  et  de  gendar- 
merie pour  les  soustenir,  qui  n'estoyent  apperceuz. 
L'alarme  se  donne  en  nostre  camp  :  soudain  le  sieur 
de  Brissac,  lequel  estoit  gênerai  des  chevaiix  légers, 
passa  ledit  ruisseau ,  et  d'arrivée  repoussa  les  Impé- 
riaux bien  avant;  mais,  ayant  cognoissance  desdicts 
gros  bataillons  de  gens  de  cheval  et  de  lansquenets  qui 
marchoyent  pour  soustenir  leurs  gens,  fut  contraint 
de  tenir  bride  ;  dequoy  il  advertit  le  Fxoy,  lequel,  es- 
tant sur  la  montagne,  de  son  coste',  considérant  que,  si 
ceste  escarmouche  estoit  continuée,  le  pourroit  amener 
à  la  bataille  à  son  desavantage  (car  il  n'estoit  raison- 
nable de  passer  le  ruisseau,  et  aller  combattre  son  en- 
nemy  à  pied  en  montant),  envoya  monsieur  l'amiral 
d'Annebault  pour  la  faire  retirer.  Sur  laquelle  retraitte 
nous  perdismes  quelques  gens  par  trop  s'avanturer; 
entre  autres,  le  sieur  d'Andouins  y  fut  frappé  d'une 
arquebouzade,  dont  il  mourut.  Ce  pendant  le  Roy  es- 
toit en  bataille,  monseigneur  deVendosme,  d'autre 
part,  avecques  un  esquadron  ,  monseigneur  de  Guise 
d'autre,  et  un  chacun  au  lieu  où  il  devoit  combatre; 
mais  l'Empereur  ne  fut  conseillé  de  passer  sur  nous, 
ains  se  retira  en  son  logis. 

Le  sieur  de  Langey,  lequel  ce  temps  pendant  •estoit 

à  Vervins  pour  exécuter  ce  qui  luy  esloil  ordonne, 
fait  telle  diligence,  que  le  vingtneufiesme  jour  dudit 
mois  d'octobre  il  eut  assemble  douze  cens  moutons, 
neuf  vingts  bestes  à  corne ,  comme  beufs  et  vaches 
grasses,  et  six  cens  sacs  de  farine,  avec  autant  de 
bestes  à  somme  pour  le  port  desdits  sacs;  et  ledit  jour 
vint  coucher  à  La  Capelle,  auquel  lieu  se  trouva  tout 
ledit  équipage,  spécialement  le  sieur  de  Sansac,  le- 
quel venoit  du  mont  Sainct  Jean  en  Luxembourg,  où 
le  Roy  l'avoit  laissé  :  mais  des  compagnies  du  prince 
de  Meïphe  ny  du  comte  de  Brienne  n'estoient  nou- 
velles. Si  est-ce  que  lesdits  sieurs  de  Langey  et  de  San- 
sac regardèrent  que,  s'ils  faisoient  séjour,  attendans 
lesdittes  compagnies,  et  l'ennemy  en  estoit  adverty, 
il  ne  seroit  en  leur  puissance  par  après  d'achever  ces- 
te-ditte  entreprise.  A  ceste  occasion,  advertirent  le  Roy 
que  le  lendemain  ils  estoyent  délibérez  de  se  mettre 
en  chemin,  afin  que,  à  cedict  jour,  il  mist  ordre  de 
faire  dresser  l'escarmouche  au  camp  impérial,  pour 
l'empescher  d'avoir  la  cognoissance  de  leur  faict.  Le 
lendemain,  qui  estoit  jour  de  Tous-Saincts,  s'achemi- 
nèrent, suivant  leur  desseing,  avecques  environ  deux 
cens  hommes  de  pied,  qu'ils  prindrent  audict  lieu'de 
La  Capelle  seulement,  pour  conduire  l'envitaillement 
jusques  hors  des  bois,  car  ils  n'estoient  délibérez  de 
les  passer  outre,  de  peur  que,  les  cuidans  sauver  (si 
l'ennemy  survenoit),  eux  mesmes  fussent  defaicts.  Et, 
pour  faire  plus  grande  diligence,  feirent  monster  chas- 
que  païsan  sur  son  sac  de  farine  que  portoit  sa  beste, 
tellement  que  la  fortune  leur  fut  si  dextre,  qu'ils  arri- 
vèrent hors  des  bois,  près  de  Prisse,  sans  rencontre, 
où  ils  laissèrent  lesdits  gens  de  pied,  reservez  trente 

OU  quarante,  pour  la  conduite  dudit  bestial.  Mais, 
estansenla  plaine,  descouvrirent,  à  leur  main  gauche, 
mille  ou  douze  cens  chevaux  des  ennemis,  qui  avoyent, 
passé  l'eau  à  Gastillon;  à  raison  dequoy  ils  entrè- 
rent en  dispute  s'ils  dévoient  poursuivre  leur  entre- 
prise, ou  l'interrompre;  toutesfois  le  sieur  de  Langey, 
qui  avoit  promis  au  Roy  de  l'exécuter  (sinon  qu'il  fust 
mort  ou  prins),  résolut  de  passer  outre;  mesmes  le 
sieur  de  Sansac,  encores  qu'il  n'eust  parle'  au  Koy 
pour  cest  effect,  ayant  seulement  entendu  dudit  sieur 
de  Langey  le  service  que  ce  seroit  au  Roy,  fît  pareille 
resolution.  Parquoy  ils  adviserent  de  prendre  le  che- 
min à  main  droitte  p«ur  eslongner  Fennemy,  et  pour 
interposer  entre  luy  et  eux  un  petit  ruisseau  qui 
passe  au  Long-Favery,  concluans  qu'aians  mis  les  vi- 
vres en  sauvete,  ils  mettroient  peine  de  se  retirer,  ou, 
au  moins ,  de  bien  vendre  leur  peau.  Et ,  parce  qu'il 
n'estoit  besoin  de  long  séjour,  soudain  conclurent  de 
parachever  leur  chemin,  faisans  marcher  les  païsans 
sur  leur  chevaux  en  bataille;  et  leur  bailla  ledict 
sieur  de  Langey  le  capitaine  Marville,  son  lieute- 
nant, avec  dix  chevaux,  afin  qu'il  leur  fist  faire  bonne 
mine,  et  marcher  comme  gens  de  guerre.  Les  enne- 
mis, qui  de  loing  les  descouvroient  (à  ce  que  de- 
puis ils  m'ont  dit),  les  voyans  sur  leurs  bestes  et  fa- 
rines, jugèrent  qu'ils  estoient  gens  de  guerre  :  à  cause 
dequoy  ils  tindrent  bride,  esperans  nous  avoir  au  re- 
tour, ce  qu'il  n'avint;  car,  ayans  rendu  noz  vivres  en 
seureté ,  fismes  remonter  chasque  païsan  sur  sa  béste, 
pour  faire  diligence ,  et  nous  retirasmes  le  chemin  de 
Cartigny,  contraire  à  celuy  auquel  nous  attendoyenl. 
les  ennemis  :  de  sorte  que,  sans  riens  perdre,  revins- 

mes  seurement  à  La  Gapelle.  Et,  au  partir  de  devant 
Landrecy,  pour  nostre  retraitte,  le  sieur  de  Sansac  et 
un  gentil-homme  de  la  bande  du  sieur  de  Langey,  avec 
un  bon  guide  que  ledit  sieur  de  Langey  leur  bailla, 
entreprindrent  d'aller  advertir  le  Pxoy  de  leurditte 
exécution  ;  lesquels,  passans  par  les  maraiz  qui  sont  à 
la  queue  du  vivier  d'Oisy,  sans  danger  arrivèrent  au 
Casteau,  vers  ledit  sieur,  et  ledit  sieur  de  Langey,  pas- 
sant près  de  Roque-Koy  pour  éviter  la  rencontre, 
ramena  ceste  trouppe  à  La  Cappelle,  et  puis  de  là  re- 
tourna trouver  le  Roy  à  l'heure  de  la  retraitte  de  nostre 
arme'e. 

Le  Roy,  qui  n'estoit  venu  que^oiir  secourir  sa  ville 
de  Landrecy,  assiégée  par  l'Empereur,  de  toutes  les 
forces  d'Allemagne,  de  Flandres  et  de  tous  ses  Païs 
Bas,  mesmes  de  tous  ses  Espagnols  aguerris,  avec  le 
secours  des  Anglois,  voyant  avoir  achevé  ce  qu'il  avoit 
entrepris  (car  il  fut  mis  vivres  dedans  Landrecy  pour 
le  moins  pour  quinze  jours),  et  qu'il  estoit  impossible 
à  l'Empereur   d'y  séjourner  son   camp  huict  jours, 
pour  estre  le  païs  ruiné  à  six  lieues  à  la  ronde,  à  cause 
de  nostre  armée  et  de  la  sienne,  lesquelles  y  av oient 
campé  six  mois  eonsequutifs,  joinct  qu'il  avoit  l'hy ver 
à  dos,  et  outre,  pour  les  grandes  pluies  qui  conti- 
nuoient,  résolut  de  se  retirer,  et  feit  commander  qu'un 
chacun  fust  prest  à  desloger  à  l'heure  qui  luy  seroit 
ordonnée.  Puis,  estant  tout  le  bagage  troussé,  il  or- 
donna de  sa  retraitte  et  de  ceux  qui  marcheroient  de- 
vant, au  milieu,  et  sur  le  derrière,  et  sur  les  aisles. 
Ledit  sieur  print  le  devant,  jettant  seulement  quelques 
chevaux  devant  luy  ;  au  milieu  ordonna  monseigneur 
le  Dauphin,  son  fils,  avec  sept  ©u  huict  cens  hommes 

d^armes,  et  quatorze  mille  Suisses,  en  forme  de  ba- 
taille; sur  la  queue  ,  le  seigneur  de  Brissac,  avec  tous 
les  chevaux  légers  dont  il  estoit  gênerai,  et  quelque 
arquebuserie,  pour  le  soustenir  en  quelque  passage, 
s'il  s'offroit;  et  dressa  sa  retraitte  à  Guise,  qui  fut  le 
lendemain  de  Toussaincts  i543.  Les  choses  ainsi  dis- 
pose'es,  chacun  se  meit  à  la  retraitte  :  le  Roy  marchoit 
devant,  et  avec  luy  monsieur  de  Guise,  et  tout  devant 
le. bagage,  après  l'artillerie;  puis  monseigneur,  ac- 
compagne' de  messieurs  les  comte  de  Sainct  Paul  et 
Amiral,  et,  à  sa  queue,  lesdits  chevaux  légers  et  ar- 
quebusiers. 

L'Empereur,  au  matin ,  estant  ad^erty  du  desloge- 
ment, de  nostre  camp,  ordonna  dom  Ferrant  de  Gon- 
zague  pour  suivre  nostre  armée ,  espérant  que ,  sur  la 
retraitte,  se  trouverroit  quelque  desordre,  à  cause  des 
bois  qui  estoient  à  passer,  et  que  communément  gens 
qui  se  retirent  ne  sont  coustumiers  à  tenir  bataille, 
ainsi  que  font  ceux  qui  marchent  en  avant.  Mais  ledit 
sieur  dom  Ferrant,  quand  il  arriva  à  la  rive  des  bois, 
trouva  desja  l'artillerie  passée,  et  le  bagage  et  toute 
l'armée,  encores  qu'ils  eussent  esté  contraints  de  pas- 
ser à  la  file  pour  la  difficulté  du  passage.  Voulant 
toutesfois  ledit  de  Gonzague  entreprendre  de  recog- 
noistre  nostre  armée  de  plus  près,  feit  entrer  dedans 
les  bois  quelque  nombre  d'hommes  qui  ne  firent  pas 
grand  voyage,  car  ils  trouvèrent  les  bois  farcis  de 
nostre  arquebuserie,  qui  les  servit  de  sorte,  que  la 
pluspart  de  ceux  qui  y  entrèrent  ne  retournèrent  dire 
les  nouvelles  à  leurs  compagnons.  Durant  que  l'es- 
carmouche s'entretenoit  dedans  le  bois,  l'Empereur 
marcha  avec  le  reste  de  son  armée  à  la  portée  du  ca- 

non  près  dudit  bois.  Dom  Ferrant ,  voyant  qu'il  estoit 
suivy  par  Sa  Majesté,  trouva  moyen,  par  autre  che- 
min à  main  droitte ,  tirant  vers  Boliain ,  de  faire  pas- 
ser mille  ou  douze  cens  chevaux ,  et  quelque  nombre 
d'arquebuzerie ,  et  quelques  chevaux  légers  anglois, 
lesquels  prouffiterent  autant  que  les  autres  qui  estoient 
aux  bois.  Car,  après  que  monseigneur  le  Dauphin  fut 
passe' ,  et  vit  son  artillerie  et  bagage  marcher  en  surete', 
il  laissa  le  sieur  de  Brissac  avecqucs  la  cavallerie  lé- 
gère, et  le  seigneur  de  La  Guiche,  lieutenant  de  mon- 
sieur le  connestable,  avec  cent  hommes  d'armes,  et 
autres  capitaines,  jusques  au  nombre  de  trois  cens 
hommes  d'armes,  pour  soustenir  lesdits  chevaux  l-e- 
gers;  et,  un  peu  sur  le  derrière,  feit  jetter  ses  Suisses 
en  bataille,  et  luy,  avecques  le  reste  de  ses  forces,  sur 
les  aisles  desdits  Suisses,  pour  leur  faire  espaule,  en 
délibération  que,  si  l'Empereur  passoit  le  bois,  luy 
donner  la  bataille;  mais  noz  chevaux  légers,  à  la  fa- 
veur de  la  gendarmerie  qui  les  soustenoit ,  et  nostre 
arquebuzerie  jettée,  comme  enfans  perdus,  contraigni- 
rent l'ennemy  de  repasser  le  bois,  dont  depuis  il  ne 
fut  assez  hardy  de  se  comparoistre  ;  il  en  demoura  plu- 
sieurs des  siens,  pris  que  tuez ,  des  nostres  quelque  peu, 
car,  en  telle  marchandise,  on  ne  peut  gaigner  sans  re- 
cevoir de  la  perte. 

Ce-pendant  le  Roy,  lequel  avoit  marché  jusques  à 
l'abbaye  de  Bonhourie,  sise  sur  la  rivière  d'Oyse ,  pour 
mettre  ordre  de  faire  passer  la  grosse  artillerie  et  le 
bagage  deçà  l'eau,  afin  que,  s'il  estoit  question  de 
combatre,  elle  ne  s'embarassast  parmy  les  gens  de 
guerre,  et  les  mist  en  desordre,  ayant  nouvelles  de 
ceste  cavallerie  imperialle,  laquelle  avoit  passé  le  bois, 

et  que  monseigneur  le  Dauphin  son  fils  estoit  délibéré 
de  présenter  la  bataille  si  l'Empereur  passoit ,  tourna 
bride  pour  le  secourir,  ne  voulant  qu  il  combatist  sans 
luy  ;  mais  il  ne  marcha  le  quart  d'ene  lieiie,  qu'il  n'eust 
advertissement  que  l'Empereur  s'estoit  retiré,  et  que 
monseigneur  estoit  sur  sa  retraitte ,  après  avoir  re- 
poussé les  ennemis  delà  les  bois,  et  longuement  at- 
tendu si  quelqu'un  s'ingereroit  de  le  repasser:  parquoy 
il  se  retira  à  Guise,  laissant  tousjours  monseigneur  le 
Dauphin  sur  sa  queue,  ainsi  qu'au  commencement. 
L'Empereur,  qui  ce-temps  pendant  avoit  repeu  tout  h 
cheval,  voyant  ses  gens  repoussez  si  honteusement, 
changea  l'opinion  qu'il  avoit  de  suyvre  le  Roy,  et, 
après  avoir  quelque  temps  temporisé,  considérant 
qu'il  avoit  en  vain  et  à  sa  perte  suivy  nostre  armée, 
retourna  au  logis  dont  il  estoit  party.  Pour  conclusion , 
le  Roy  secourut  sa  ville  à  la  barbe  d'un  grand  Empe- 
reur, lequel  avoit  toutes  les  forces  d'Allemagne,  de 
ses  Bas  Païs,  et  une  partie  de  celles  d'Espagne,  d'An- 
gleterre et  d'Italie,  qui  n'est  peu  de  réputation,  toutes 
choses  bien  pesées. 

Le  Roy,  estant  arrivé  à  Guise ,  se  voyant  l'hyver  à 
dos,  et  que  les  pluies  estoient  si  excessives,  qu'il  n'y 
avoit  ordre ,  ny  à  l'Empereur  ny  à  luy,  de  campay er, 
délibéra ,  pour  refreschir  son  armée ,  la  séparer,  car 
elle  en  avoit  besoing  pour  les  grands  travaux  qu'elle 
avoit  portez  huict  mois  durant,  tant  en  Ilenault  que 
Luxembourg.  Il  envoya  le  mareschal  du  Riez  à  Sainct 
Quentin,  avec  quatre  cens  hommes  d'armes  et  quatre 
mille  hommes  de  pied,  pour  pourveoir  aux  choses  que 
l'Empereur  pourroit  entreprendre  de  ce  costé là;  aussi 
envoya  les  lansquenets  à  Crecy  sur  Cere  ;  les  Suisses  ;, 

à  Assy,  sur  ladite  rivière  \  et  le  reste  de  son  arme'e  se 
logea  le  long  de  la  rivière  d'Oyse,  aux  lieux  qui 
furent  trouvez  plus  commodes  pour  empescher  l'Em- 
pereur d'endommager  ce  royaume ,  au  cas  (comme  de 
brief  il  estoit  apparent)  qu'il  abandonnast  Landrecy. 
Puis,  pour  aller  renforcer  ceux  dudit  lieu  de  Lan- 
drecy, ordonna  le  capitaine  Stenay,  lieutenant  de 
monseigneur  d'Anguien,  avec  la  compagnie  dudit  sei- 
gneur, de  cinquante  hommes  d'armes,  et  une  partie 
de  celle  des  Escossois,  et  luy  se  retira  à  La  Fe're  sur 
Oyze. 

L'Empereur,  après  avoir  encores  séjourné  quatre  ou 
cinq  jours  en  son  camp,  depuis  le  partement  du  Roy, 
feit  sa  retraitte  à  Cambray  (0.  Arrivé  qu'il  y  fut,  cog- 
noissant  la  honte  que  ce  luy  estoit,  d'avoir  tant  faict  le 
brave,  de  s'estre  vanté,  au  partir  de  Gueldres,  qu'il 
viendroit  jusques  à  Paris  (mais  il  n'avoit  sceu  prendre 
une  petite  ville  faicte  à  la  haste,  en  laquelle  n'estoit 
aucune  fortification  achevée  qui  seulement  peust  estre 
ditte  deffence),  passa  sa  colère  sur  ceux  desquels  il 
avoit  esté  receu  ainsi  qu'en  ville  impériale.  Et  persuada 
faucement  aux  pauvres  Cambresiens  crédules,  par  le 
moyen  de  leur  evesque,  qui  les  vendoit,  qu'il  estoit 
adverty  que  le  Roy  estoit  délibéré  de  se  saisir  de  leur 
ville,  leur  oster  la  liberté  de  neutralité  que  de  toute 
ancienneté  ils  avoient,  et  l'attribuer  à  sa  couronne; 
et,  pour  empescher  cela,  il  estoit  de  nécessité  de  faire 
édifier  une  citadelle,  de  laquelle  ils  auroient  la  garde 
pour  leur  protection.  Lesdits  Cambresiens,  ainsi  sé- 
duits par  l'intercession  de  leurdit  evesque ,  lequel  es- 

("O  Feit  sa  retraitte  à  Camhray  :  Cambrai  étoit  une  ville  libre.  L'évêquc 
en  étoit  seigneur,  et  n^y  avoit  qu'ttne  foible  autorité. 

toit  de  la  maison  de  Crouy,  l'accordèrent;  à  ceste  oc- 
casion ,  l'Empereur  feit  diligenter  à  leurs  despens  la 
construction  d'icelle  citadelle  :  vray  est  qu  elle  est  gar- 
de'e  à  leurs  despens ,  mais  les  soldats  ont  le  serment  à 
l'Empereur,  et  commandent  à  la  ville,  de  sorte  que  de 
liberté  il  les  a  mis  en  servitude. 

En  ce  temps  fut  né  à  Fontainebleau,  François,  pre- 
mier fils  de  Henry,  dauphin  de  Viennois ,  lequel  fut 
tenu  sur  les  fons  par  le  Roy  son  grand  père,  qui  le 
nomma  de  son  nom  François,  laquelle  nativité  fut 
magnifiée  en  grande  joye,  avecques  tournois  et  autres 
sortes  de  solennitez. 

Je  vous  ay  dit  cy  devant  comme  le  Roy  avoit  de- 
pesché  le  sieur  d'Anguien  pour  estre  chef  sur  son  ar- 
mée de  la  mer  de  Levant,  et  se  joindre  avecques  Bar- 
berousse,  qui  devoit  venir  avecques  celle  du  Grand 
Seigneur  :  consequemment  vous  avez  ouy  le  voyage  que 
feit  ledit  seigneur  d'Anguien  à  Nice  soubs  espérance 
d'une  praticque,  et  aussi  ce  qui  en  provint.  Peu  de 
jours  après  son  retour  dudit  voyage  à  Marceille,  Bar- 
berousse,  avecques  cent  et  dix  galleres,  passa  devant 
Ville-Franche ,  près  de  Nice ,  puis  vint  à  Toullon ,  et 
de  là  à  Marceille,  trouver  mondit-seigneur  d'Anguien 
avecques  l'armée  du  Roy,  où,  après  avoir  mis  en  de- 
libération  des  capitaines  ce  qui  estoit  à  faire,  fut  con- 
clud  d'assaillir  Nice,  à  raison  que  le  Roy  la  repute 
sienne,  pour  avoir  esté  par  les  comtes  de  Provence 
baillée  en  gage  au  duc  de  Savoye  pour  une  somme  de 
deniers.  Apres  la  resolution  prinse,  estant  arrivée  à 
Ville-Franche,  l'artillerie  fut  mise  en  terre  hors  des 
galleres,  et  menée  devant  la  ville  de  Nice,  dont  fut  si 
bien  diligentée  la  batterie,  qu'en  peu  de  jours  laditte 

ville  se  rendit,  à  condition  de  n'estre  saccage'e.  Ce  faict, 
ils  plantèrent  leurs  pièces  contre  le  chasteau ,  mais  ils 
perdirent  leur  peine  et  munitions,  car  la  place  est  sur 
un  rocher,  malaise'e  à  battre,  et  encores  moins  facile 
à  miner,  à  cause  de  la  dureté  et  haulteur  d'icelle  ro- 
che. Barberousse,  voyant  le  temps  pour  néant  se  con- 
sommer, et  l'hyver  approcher,  retira  son  armée  à 
Toullon,  car  il  ne  se  sentoit  seurement  pour  pouvoir 
demeurer  n'hyverner  au  port  de  Villefranche  ;  et 
jnonsieur  d'Anguien  retourna  à  Marceille,  et  de  là  de- 
vers le  Roy,  lequel  il  vint  trouver  devant  le  Casteau- 
Cambrezis,  espérant  que  là  se  donneroit  une  ba- 
taille. 

Le  marquis  du  Guast,  alors  lieutenant  gênerai  pour 
l'Empereur  au  duché  de  Milan ,  voiant  Nice  assiégée , 
la  ville  prise,  et  le  chasteau  en  danger,  avoit  mis  en- 
semljle  toutes  ses  forces,  tant  d'AUemans,  Espagnols, 
qu'Italiens,  pour  donner  secours  aux  assiégez;  mais, 
estant  arrivé  dedans  les  montagnes  de  Tendes ,  adverty 
de  la  retraitte  de  l'armée  de  Toullon ,  et  le  chasteau 
en  liberté,  délibéra  d'emploier  ses  farces  ailleurs; 
parquoy  retourna  au  Piémont,  oii  d'entrée  assiégea  le 
Montdevis,  laquelle  estoit  en  son  chemin  la  première 
ville  de  l'obeïssance  du  Roy.  Le  sieur  de  Routières, 
qui  estoit  lieutenant  gênerai  pour  le  Roy  en  Piémont, 
ayant  peu  de  gens  de  pied  françois  pour  la  provision 
d'icelle  ville ,  à  cause  de  sa  grandeur,  fut  contrainct 
y  mettre  des  Suisses ,  gens  malaguerris  pour  la  garde 
d'une  place j  car  c'est  leur  naturel  de  combatre  en 
campagne  ;  si  est-ce  qu'ils  firent  tresbien  leur  devoir. 
Mais,  après  avoir  beaucoup  enduré,  tant  par  faulte 
de  vivres  que  pour  les  continuels  assaulx  qu'ils  avoient 

soustenus  ,  en  fin,  n'esperans  aucun  secours,  capitu- 
lèrent avecques  le  marquis,  qu'ils  s'en  iroient  armes 
et  bagues  sauves.  Le  gouverneur  dudit  lieu  de  Mont- 
devis,  nomme'  Charles  de  Dros,  piemontois,  homme 
dé  guerre  et  de  bon  esprit,  sçachant  bien  la  haine  que 
luy  portoit  le  marquis,  n'osa  se  fier  en  luy,  ains,  ce 
pendant  que  le  traitté  se  concluoit,  monta  sur  un  che- 
val turc,  et ,  par  une  faulse  porte ,  se  meit  aux  champs , 
et  se  retira  à  Roque  de  Bau  ,  place  du  mandement  de 
Montdevis,  distante  dudit  lieu  de  quatre  mille,  la-- 
quelle  en  toute  diligence  feit  remparer  si  bien  ,  que 
le  marquis,  passant  par  devant,  ne  l'osa  attaquer.  Les 
Suisses,  se  confians  au  traitté  faict  avec  le  marquis, 
sortirent,  mais,  nonobstant  îcelle  capitulation,  furent 
par  les  Espagnols  dévalisez,  et  plusieurs  tuez  j  chose 
que  les  Suisses  leur  vendirent  bien  cher,  ainsi  que 
puis  après  vous  entendrez,  en  la  bataille  de  Ceri- 
solles. 

Le  marquis,  partant  de  Montdevis,  passa  par  de- 
vaut  Beyne  et  Savillan,  lesquelles  il  trouva  si  bien 
pourveiies,  qu'il  ne  les  voulut  assaillir;  mais,  ayant 
entendu  que  le  sieur  de  Boutieres  s'estoit  retiré  à  Pigne- 
rol,  et  qu'il  avoit  seulement  laissé  dedans  Carignan  le 
seigneur  d'Aussun  et  le  capitaine  Francisque  Bernar- 
din de  Vimarqua ,  avec  leurs  compagnies  de  chevaux 
légers,  et  quelque  petit  nombre  de  gens  de  pied, 
pour  raser  les  fortifications  que  l'an  précèdent  y  avoit 
faict  faire  le  sieur  de  Langey,  tourna  la  teste  audit 
lieu  de  Carignan ,  pour  mettre  peine  de  le  gaigner,  et 
s'y  fortifier.  Car,  gardant  ce  logis,  il  nous  ostoit  la 
commodité  de  toute  la  plaine  du  Piémont  deçà  le  Pau , 
sçavoir  est?  la  pluspart  du  marquisat  de  Saluées,  et  la 

plaine  jusques  à  Pigneiol  et  à  Turin,  et  mesmes  le  val 
de  Suse ,  à  la  faveur  de  Vulpian.  Quant  à  ce  que  te- 
nions de-là  l'eau,  à  sçavoir  Savillan,  Beine,  Roque 
de  Bau  et  Cental ,  elles  demoui  oient  hors  d'espérance 
de  secours.  Le  marquis,  suivant  sa  délibération ,  print 
son  chemin  à  CarmagnoUes,  et  feit  telle  diligence, 
qu'il  passa  le  Pau ,  et  arriva  audit  Carignan  avant  que 
noz  gens  eussent  loisir  de  parachever  la  ruine;  les- 
quels, voyans  arriver  sur  leurs  bras  une  armée  de 
quinze  ou  seize  mille  hommes  de  pied  et  trois  mille 
chevaux,  se  meirent  à  la  retraitte  vers  La  Loge,  pour 
tirer  le  chemin  de  Montcallier  ou  de  Turin,  ayans  mis 
leurs  gens  de  pied  devant,  à  leur  queiie  Francisque 
Bernardin  et  ses  chevaux  légers,  et  sur  le  derrière, 
monsieur  d'Aussun,  pour  soustenir  le  fais,  ce-pendant 
que  les  autres  passeroient  une  rivière  venant  de  Num, 
laquelle  passe  entre  Carignan  et  La  Loge ,  laquelle  ne 
se  passe  qu'à  pont ,  à  cause  des  bords  qui  sont  haults. 
Les  ennemis ,  lesquels  ledit  sieur  d'Aussun  avoit  tous- 
jours   soustenus,  se  renforcèrent  si  fort,  qu'à  deux 
portées  de  canon  près  ledit  pont ,  ils  le  chargèrent  de 
si  grand  nombre,  qu'il  fut  porté  par  terre,  et  furent  la 
plus  grande  part  des  siens  prisonniers;  ce  temps  pen- 
dant le  reste  passa  le  pont,  et  se  retirèrent  à  Montcal- 
lier, à  la  faveur  de  ceux  qui  en  sortirent  pour  les  se- 
courir. 

Le  marquis  estant  demouré  seigneur  de  Carignan, 
s'y  logea  avec  toute  son  armée ,  et  feit  en  toute  dili- 
gence parachever  le  fort,  y  comprenant  les  faux- 
bourgs,  de  sorte  qu'en  moins  de  cinq  sepmaines  la 
place  fut  en  deffence  ;  pareillement  y  feit  amener  (d'au- 
tant qu'il  estoit  maistre  de  la  campagne)  tous  les  bleds 

et  autres  vivres  de  la  plaine,  jusques  des  environs  de 
Pignerol,  Turin,  Vigon,  Villefranche,  et  d'une  par- 
tie du  marquisat  de  Saluées,  en  telle  abondance,  qu'il 
fui  envitaille'  pour  sept  ou  liuict  mois.  Puis,  l'ayant 
pourveu  d'artillerie  et  d'amonitions  raisonnablement 
y  laissa  pour  chef  le  seigneur  Pirus  de  Pire,  autre- 
ment dit  le  seigneur  Pierre  Colonne,  avec  quinze  cens 
Espagnols  naturels,  des  vieilles  bandes,  et  le  comte 
Félix,  colonnel  de  deux  mille  cinq  cens  lansquenets; 
et  luy,  accompagne'  du  reste  de  son  armée,  se  retira  à 
Quiers,  et  après  y  avoir  mis  le  seigneur  Ludovic  Vista- 
rin,  gentiliiomme  de  Laude,  et  trois  n?ille  hommes 
pour  favoriser  ceux  de  Carignan,  par  ce  que  nous  te- 
nions Villeneufve-d'Ast ,  qui  luy  pouvoit  beaucoup 
nuire,  sans  la  faveur  de  laditte  ville  de  Quiers;  puis  il 
se  retira  en  Ast. 

Nous  nous  tairons  un  peu  des  affaires  de  Piémont 
et  reviendrons  au  Roy,  lequel,  estant  de  retour  à  La 
Fe're,  après  avoir  secouru  Landrecy,  eut  les  nouvelles 
que  vous  venez  d'entendre;  c'estoit,  sommairement, 
que  l'arme'e  impériale  tenoit  la  campagne  en  Piémont. 
Ledit  seigneur,  pour  y  remédier,  depescha  le  sieur  de 
Thais,  colonnel  des  bandes  françoises  estans  audit 
Piémont,  pour  y  aller  et  faire  nauvelle  levée  de  douze 
enseignes  de  gens  de  pied  françois.  Pareillement  il  de- 
pescha le  comte  de  Gruiere,  auquel  il  avoit  baillé  son 
ordre  pour  aller  faire  levée  de  cinq  cens  Gruyens  de 
ses  pais,  pour  les  passer  en  Piémont,  et  se  joindre 
avec  cinq  mille  Suisses  qui  y  estoyent  entretenus,  es- 
pérant que  les  Gruyens  feroient  semblable  faction  que 
les  Suisses,  lesquels  sont  leurs  voisins;  mais  autre- 
ment en  advint,  ainsi  que  ci  après  vous  pourrez  cog- 
^9-  3i 

noistre.  J'ay  ouy  dire  qu'il  est  mal-aise' de  déguiser  ml 
asne  en  un  coursier. 

Aussi  le  Roy  fut  adverty  que  le  comte  Guillaume 
de  Fustemberg,  avecques  douze  mille  lansquenets  et 
bon  nombre  de  chevaux  et  d'artillerie,  tenoit  au  nom 
de  l'Empereur  la  ville  de  Luxembourg  assiégée,  et 
que  desja  les  vivres  deffailloient  aux  assiégez.  Ledit 
seigneur,  ne  voulant  en  façon  quelconque  perdre  rien 
de  sa  conqueste,  encores  que  l'hyver  estoit  le  plus 
extrême  qu'il  fust  vingt  ans  au  précédant,  depescha 
le  prince  de  Melphe  pour  aller  lever  le  siège  et  re- 
freschir  lesdits  assiégez,  et  avecques  luy  le  sieur  de 
Brissar,  gênerai  de  la  cavalerie  légère,  et  environ 
quatre  cens  hommes  d'armes.  Les  gelées  furent  si  for- 
tes tout  le  voiage,  qu'on  departoit  le  vin  de  munition 
à  coups  de  congne'e,  et  se  debitoit  au  poix,  puis  les 
soldats  le  portoient  dedans  des  penniers;  si  est-ce  que 
la  volonté  des  chefs  et  des  soldats  ne  diminua,  ains 
partant  le  prince  de  Melphe  de  Stenay,  marcha  droit 
à  Crency,  de  là  à  Long-Vie,  puis  tira  sur  la  main 
droitte,  vers  le  chemin  du  mont  Sainct  Jean,  pour 
gaingner  l'advantage,  afin  de  combattre  l'armée  de 
l'Empereur.  Le  comte  Guillaume,  adverty  du  grand 
vouloir  de  noz  soldats,  tant  de  cheval  que  de  pied, 
qui  ne  craingnoient  aucun  danger,  ne  fut  conseillé 
de  nous  attendre,  mais  incontinant  leva  son  camp,  et 
se  retira  en  Allemagne  :  par  ce  moyen ,  tout  à  loisir 
nous  refreschimes  la  place.  Le  sieur  de  Longueval, 
lequel  par  cy  devant  avoit  esté  laissé  lieutenant  pour 
le  Roy  dedans  laditte  place  de  Luxembourg,  en  fut 
retiré  dehors,  avecques  les  autres  bandes,  tant  de  pied 
<{ue  de  cheval ,  qu'il  avoit  en  sa  compagnie }  et  en  son 

lieu  fut  mis,  avec  pareil  pouvoir,  le  viconte  cVEstau- 
ges,  surnommé  d'Anglurre,  avecques  sa  compagnie 
de  cinquante  hommes  d'armes  et  quinze  cefis  hommes 
<le  pied.  Le  prince  de  Melphe,  aiant  exécuté  ce  dont 
il  avoit  la  charge,  se  retira  à  Stenay,  auquel  lieu  il 
rompit  son  armée,  laquelle  fut  séparée  par  les  garni- 
sons de  Champagne  et  de  Picardie,  pour  le  reste  de 
l'hyver  faire  teste  à  l'ennemy,  et  conserver  les  choses 
que  nous  avions  conquises: 

Pour  retourner  au  seigneur  de  Boutieres,  lequel 
estoit  lieutenant  du  Roy  en  Piémont ,  après  qu'il  eut 
receu  le  renfort  que  le  Roy  luy  envoyoit ,  de  trois  à 
quatre  mille  hommes  de  pied  françois,  levez  en  Pro- 
vence,. Dauphiné  et  aux  environs,  et  les  cinq  mille 
Gruyens,  avecques  deux  ou  trois  cens  hommes  d'ar- 
mes, la  compagnie,  que  de  long  temps  il  avoit  perdue, 
fut  recouvrée;  et,  ayant  ses  forces  assemblées,  fut 
conseillé,  ce  pendant  que  l'ennemy  estoit  empesché  à 
la  fortification  de  Carignan  (laquelle  toutesfois  estoit 
desja  en  defience),  de  prendre  le  chemin  de  Verceil, 
pour  tenter  s'il  pourroit  eslargir  les  pais  du  Roy  du 
costé  de  deçà  le  Pau.  Suivant  lequel  advis,  ledict  sieur 
de  Boutieres  print  le  chemin  de  Verceil  et  d'Yvrée,  et, 
y  ayant  mis  en  son  obéissance  plusieurs  petites  pla- 
ces, assiégea  Sainct  Germain,  qui  est  sur  le  grand 
chemin  de  Chivas  à  Verceil ,  espérant  la  surprendre  ; 
mais  il  la  trouva  pourveue  de  gens  de  guerre  ;  à  ceste 
cause,' il  fit  planter  son  artillerie  contre  le  lieu  que 
Ion  jugea  le  plus  débile.  Vray  est  que  c'estoit  une  ville 
ny  flanquée  ny  fortremparée,  mais  le  fossé  en  estoit 
bon ,  et  estoit  le  bort  d'iceluy  fossé  aussi  haijlt  que  la 
muraille,  de  sorte  que  l'artillerie  ne  pouvoit  plonger 

jusques  au  pied  d'icelle;  toutesfois  il  y  fut  faict  quel- 
que brèche ,  non  moins  digne  que  desraisonnable 
d'estre  assaillie.  Ce  nonobstant,  noz  gens  de  pied  Fran- 
çois, voyans  qu'il  y  avoit  jour  à  laditte  muraille, 
donnèrent  dans  le  fosse',  et  mesmes  le  capitaine  Achau, 
basque,  qui  portoit  l'enseigne  colonnelle  du  sieur  de 
Thais,  et  le  capitaine  Garrou,  autre  basque,  lieute- 
nant dudit  sieur,  et  le  capitaine  Saincte  Marie,  aussi 
basque ,  lieutenant  du  capitaine  Pienouart ,  donnèrent 
jusques  sur  le  liault  de  la  brèche,  suivis  de  beaucoup 
de  bons  compagnons  :  mais  aussi  furieusement  que  ils 
assaillirent  ils  furent  repoussez,  et  y  moururent  les- 
dits  capitaines  Garrou  et  Saincte  Marie.  Et  le  capi- 
taine Achau,  porteur  de  l'enseigne  colonnelle,  y  ré- 
cent trois  ou  quatre  arquebouzades  ,  tant  dedans  les 
bras  que  le  corps,  et  fut  renversé, l'enseigne  au  poing, 
dedans  le  fossé;  duquel  lieu  ne  pouvant  partir,  pour 
ses  blesseures  et  pour  le  trait  de  l'arquebouzerie  de 
ceux  de  la  ville,  se  rengea,  son  enseigne  au  poing, 
contre  la  muraille,  au  costé  de  la  brèche,  dont  on  ne 
le  pouvoit  desloger  qu'à  coups  de  pierre ,  par-ce  que 
laditte  ville  n'estoit  flansquée  ;  et  y  demeura  jusques 
au  matin ,  que  noz  gens  se  preparoient  de  faire  nou- 
velle batterie ,  pour  donner  nouvel  assault.  Les  assié- 
gez ,  estonnez  de  la  hardiesse  et  fureur  des  nostres , 
n'osèrent  plus  attendre,  ains  parlementèrent,  à  telle 
condition,  qu'ils  s'en  allererit  leurs  bagues  sauves,  lais- 
sans  la  ville,  avecques  les  munitions  de  vivres  et  d'ar- 
tillerie, en  l'obéissance  du  Roy.  Ledit  seigneur  de 
Boutieres,  ayant  pourveu  à  laditte  place,  marcha  de- 
vant Yvrée,  laquelle  il  assiégea  de  toutes  parts;  mais, 
durant  ce  siège,  qui  fut  environ  Noiiel  de  laditte  an- 


DE  MARTIN  DU  BELLAY.    [l544]  4^5 

née  1543,  le  Roy,  adverty  que  ledit  de  Boutieres  n'es- 
toit  bien  obey  en  son  armée ,  depescha  monseigneur 
François  de  Bourbon,  sieur  d'Anguien(*),  pour  aller, 
en  lieu  d'iceluy  sieur  de  Boutieres,  estre  son  lieutenant 
gênerai  en  Piémont.  D'autre  part,  le  Roy  n'avoit  trouvé 
bon  que  ledit  de  Boutieres  eust  permis  l'ennemy  si  lé- 
gèrement fortifier  et  envitailler  Garignan,  sans  Fea 
avoir  empesché. 

[i544]  Monseigneur  d'Anguien,  arrivé  qu'il  fut  en 
poste  à  Turin,  sçachant  que  le  sieur  de  Boutieres  estoit 
devant  Yvrée,  luy  feit  entendre  sa  venue,  à  ce  qu'il 
eust  à  luy  envoier  escorte  jusques  à  Gliivas,  pour  le  con- 
duire au  camp  en  seureté.  Le  sieur  de  Boutieres,  ne 
voyant  espérance  qu'il  peust prendre  Yvrée,  ou  bien 
mal-content  d'estre  destitué  de  sa  charge,  se  résolut  de 
lever  son  siège ,  et  d'aller  avecques  toute  l'armée  au  de- 
vant de  luy  ;  lequel  il  vint  rencontrer  à  Chivas,  auquel 
lieu  mondit  sieur  d'Anguien  print  l'armée  en  main  ,  et 
le  sieur  de  Boutieres  se  retira  en  sa  maison  en  Dau- 
phiné.  Ce  faict,  monseigneur  d'Anguien,  par  l'advis 
des  capitaines ,  lesquels  avoient  la  congnoissance  du 
païs,  marcha  avecques  l'armée  contre  bas  le  Pau,  et  y 
meit  en  son  obeïssance  la  ville  de  Pallezjol ,  Cressentin , 
Desanne,  et  autres  petites  places  circonvoisines,  aus- 
quelles  il  laissa  bonnes  garnisons  et  moien  de  les  for- 
tifier. Puis  ,^  à  raison  que  l'intention  du  Roy  estoit  de 
remettre  en  ses  mains  Carignan ,  qui  luy  estoit  une 
espine  en  son  pied,  attendu  qu'elle  tenoit  toute  la 

(0  François  de  Bourbon  ,  sieur  d'yinguien  :  il  étoit  frère  d'Antoine 
de  Bourbon  ,  duc  de  Vendôme ,  depuis  roi  de  Navarre  ;  de  Louis  I , 
prince  de  Condé  ;  du  cardinal  de  Bourbon ,  que  les  ligueurs  nommèrent 
roi  j  et  de  Jean  de  Bourbon,  tué  eu  i557,  à  la  bataille  de  Saint-Quentin- 

pleine  du  Piémont  en  subjectian,  conclud  y  aller;  et, 
pour  cest  effect ,  print  le  chemin  de  Montcallier,  du- 
quel lieu ,  pour  ester  la  commodité  d'un  pont  que  les 
ennemis  avoyent  sur  le  Pau ,  par  lequel  ceux  de  Ca- 
rignan,  de  jour  en  autre,  pouvoyent  estre  refreschiz 
de  Quiers,  d'AsL,  et  autres  places  de  leur  domination , 
depescha  bon  nombre  d'hommes  pour  la  nuict  aller 
brusler  ledit  pont;  laquelle  expédition  fut  execute'e, 
mais  non   sans  grand  travail,  pour   l'extrême  gele'e 
qu'il  faisoit,  dont  plusieurs  soldats  eurent  les  pieds  et 
mains  estropiez.  Et,  pour  autant  que  la  place  de  Ca- 
rignan  estoit  en  plain  pais ,  composée  de  cinq  beaux 
bastions  de  terre,  avecques  les  courtines  et  beau  fossé, 
et  que  dedans  icelle  estoient  quatre  mille  hommes  des 
plus  aguerris  de  toute  l'armée  de  l'Empereur,  fut  ad- 
visé,  selon  l'opinion  de  tous  les  capitaines,  n'estre 
raisonnable  d'entreprendre   de   la   forcer,   considéré 
mesmes  que  les  hommes  de  dedans  sufiiroient  pour 
faire  une  avant-garde,  mais  la  conclusion  fut  prinse 
de  l'afîamer.  Et ,  pour  cest  efîect ,  s'en  alla  ledit  sieur 
d'Anguien  camper  à  Yimeu,  deux  mille  deçà  Cari- 
gnan  ,  pour  empescher  les  vivres  que  les  ennemis  pre- 
noient  deçà  le  Pau  :  aussi ,  pour  autant  que  du  costé 
tirant  à  Pancalier  et  des  environs,  venoit  aux   enne- 
mis grand  refreschissement,  fut  ordonné  de  faire  un 
fort  à  un  quart  de  mille  de  Carignan,  tii^nt  sur  ledit 
chemin  de  Pancalier  à  une  église  fondée  de  Sainct 
Martin  ;  et  y  furent  mises  deux  enseignes  de  gens  de 
pied  italiens  :  et  ainsi  leur  fut  levée  l'espérance  de  plus 
estre  refreschis  de  ce  costé  là. 

Quelque  temps  après,  le  sieur  d'Anguien ,  adverty 
que  l'ennemy  se  renforçoit  à  Quiers,  pour,  du  costé 

de  là  le  Pau ,  donner  refi  eschissement  aux  assiégez , 
délibéra  de  passer  l'eau ,  laissant  garnisons  dedans 
Vimeu ,  Carpenay  et  autres  petits  forts,  pour  empes- 
cher  l'ennemy  de  faire  saillies  à  son  plaisir  du  costé 
deçà  le  Pau  :  et,  pour  le  passage  dudict  sieur  d'An- 
guien ,  fut  advisé  un  lieu  contre -bas  la  rivière ,  tirant 
à  Montcallier,  deux  mille  au   dessous  de  Carignan, 
auquel  fut  faictun  pont  de  bateaux  en  un  lieu  nommé 
les  Sablons;  et,  afin  que  ledict  pont  servist  pour  nos- 
tre  commodité',  tant    deçà  que   delà  l'eau,   et  que 
l'ennemy  ne  nous  le  peust  oster,  fut  ordonné  à  cha- 
cun bout   dudit  pont  un  fort,   ausquels  furent  mis 
quatre  enseignes  de  gens  de  pied  italiens,  sçavoir  est, 
Hercules   Boutigeres,   Hercules  Viconte,    Bernardin 
Corse,  et  un  autre.  Gela  faict,  nostre  armée  partit  de 
Vimeu,  et,  passans  le  Pau  par  le  pont  des  Sablons, 
vintloger  à  Ville-Déstellon,  qui  est  entre  Carignan  et 
Quiers ,  distant  de  deux  mille  de  Carignan  et  trois  de 
Quiers,  pour  empescher  les  ennemis  de  venir  secourir 
ou  refrescliir  ledit  Carignan  \  car  du  costé  d'Ast  leur 
estoit  mal-aisé  sans  nous  combatre^  à  cause  de  Ville- 
neufve  d'Ast ,  que  nous  tenions  en  nostre  obéissance. 
Estans   audit  lieu  de  Ville -Déstelon,   nous  y  forti- 
fiasmes  nostre  camp,  et,  au  bout  de  delà  du  pont  que 
nous  avions  bruslé  fut  faict  un  fort,  auquel  furent 
logées  deux  enseignes  de- gens  de  pied  de  DaupLiné, 
sçavoir  est,  le  capitaine  Passin  et  un  autre.  En  ce  point 
demeura  nostre  camp  depuis  environ  la  Chandeleur 
jusques  en  Quaresme,  non  sans  qu'il  y  eust  ordinai- 
rement de  belles  escarmouches  ;  car  les  jeunes  geng 
du  camp,   desirans  à  faire  armes,  de  jour  en  autre 
passoient  le  ponl,  et,  à  la  faveur  de  la  garde  d'iceUiy, 

et  des  garnisons  de  Vimeu  et  du  fort  de  Sainct  Martin, 
se  faisoyent  de  belles  entreprinses  et  de  beaux  faicts 
d'armes,  quelquesfois  à  l'advantage  des  nostres,  autres 
fois  au  prouffit  des  assiégez,  d'autant  qu'ils  estoyent 
qualre  mille  Espagnols  et  lansquenets  des  plus  aguer- 
ris de  l'i^urope. 

Environ  le  mois  de  mars  i544j  monseigneur  d'An- 
guien  eut  nouvelles  que  le  marquis  du  Guast  faisoit 
diligence  d'assembler  ses  forces,  pour  secourir  les  as- 
siégez :  et,  pour  cest  effect,  ledit  marquis  avoit  déli- 
béré de  venir  prendre  le  logis  de  Carmagnoles,  le- 
quel s*il   eust  prins,   il  estoit  en  son  pouvoir,  sans 
bazard,  de  les  refreschir  ;  car,  se  fortifiant  audit  lieu, 
il  y  eust  peu  faire  un  pont  pour  passer  deçà  Teau,  et 
nous  laisser  de  là  mourir  de  faim,  par-ce  qu'il  eust 
trouvé  le  marquisat  de  Saluées  remply  de  tous  biens , 
et  nous  n'avions  que  tout  païs  mangé;  d'avantage,  nous 
estions  contrains  de  Quiers,  Ast,  Fossan ,  Montdevy, 
Cony,  Busqué ,  et  autres  places,  tellement  qu'il  nous 
estoit  malaisé  d'avoir  vivres  qu'avec  les  armes.  Ces 
nouvelles  entendues ,  ledict  seigneur  assembla  le  con- 
seil, auquel,  après  plusieurs  opinions  diverses  (car 
aucuns    estoient    d'advis    qu'on    devoit   demeurer    à 
Ville -Déstelon),  fut  conclud  de  prévenir  à  Carma- 
gnoles, pour  oster  à  l'ennemy  ceste  commodité  de 
faire  un  pont  pour  avoir  vivres  au  marquisat  de  Sa- 
luées. 

L'armée  françoise  estant  à  Carmagnoles,  les  Im- 
périaux assiégez  entrèrent  en  plus  grande  nécessité 
de  vivres  que  devant  ;  parquoy  advertirent  le  marquis 
du  Guast  que ,  si  dedans  la  my  avril  ils  n'estoyent 
secourus,  la  famine  les  contraindroit  de  faire  ce  qu'ils 

ii'avoient  délibéré  s'ils  estoyent  refreschis.  Le  mar- 
quis, aiant  eu  cest  advertissement,  fît  de  toutes  parts 
diligenter  ses  forces ,  et  contremanda  quatre  mille  lans- 
quenets, lesquels  estoyent  à  Gennes  prests  d'embar- 
quer, qu'ils  se  vinssent  joindre  avecques  luy.  Dequoy 
monseigneur  d'Anguien  adverty,  depescha  un  gentil- 
homme devers  le  Roy  (0  pour  le  luy  faire  entendre, 
et  que  son  bon  plaisir  fust  d'envoyer  le  paiement  de 
trois  mois  deus  à  ses  gens  de  pied ,  car  il  craingnoit 
qu'arrivant  la  nécessité  de  combatre,  par  faulte  de 
leur  soulde,  ils  en  feissent  refus,  spécialement  les 
Suisses,  desquels  estoit  sa  principale  force  avec  les 
vieilles  bandes  françoises.  Outre-plus,  il  manda  au 
Pioy,  sçavoir  si  le  marquis  se  presentoit  en  lieu  rai- 
sonnable, il  luy  plairoit  l'authoriser  de  bazarder  la 
bataille  plus-tost  que  laisser  secourir  une  ville  la- 
quelle luy  avoit  tant  cousté  pour  estre  reduitte  en 
ceste  extrémité.  Audict  seigneur  d'Anguien  le  Roy 
fît  response  que  de  l)rief  il  luy  depescheroit  le  sieur 
de  Langey,  gouverneur  de  Turin ,  lequel  luy  porte- 
roit  argent ,  et  qu'il  l'avoit  retenu  près  de  luy  pour 
cest  effect  :  quant  à  la  bataille ,  le  remetoit  à  en  user 
par  l'advis  des  capitaines  qui  estoient  auprès  de  luy, 
lesquels  pouv oient  mieux  connoistre,  estans  sur  les 
lieux,  ce  que  la  nécessité  commanderoit  à  ses  affaires, 
que  luy,  qui  ne  le  voioit  à  l'œil. 

Estant  publié  par  la  Cour  que  le  Roy  avoit  permis 
au  seigneur  d'Anguien  de  donner  la  bataille,  la  jeu- 

{^)  Depescha  un  gentilhomme  devers  le  Roi:  ce  gentilhomme  éloft 
Biaise  de  Montluc,  dont  les  Mémoires  suivront  ceux  de  du  Bellay, 
Montluc  ne  mourut  que  sous  Henri  III ,  qui  l'avoit  fait  maréchal  de 
France.  Il  porta  les  armes  pendant  soixante  ans. 

liesse  de  la  Cour  conneut  bien  que  malaisément  se 
passeroit  la  partie  sans  qu'il  y  eust  du  passetemps; 
parquoy,  selon  qu'est  la  coustume  de  la  noblesse  de 
France ,  chacun  se  prépara  pour  s'y  trouver  :  les  uns 
partirent  sans  congé ,  et  les  autres  avecques  congé  du 
Roy  ;  entre  autres,  le  sieur  de  Sainct  André,  le  sieur 
de  Dampierre,  de  la  maison  de  Clermont  en  Dau- 
phiné,  tous  deux  fort  favoris  de  monseigneur  le  Dau- 
phin; le  sieur  de  Jarnac,  Gaspar  de  CoUigny,  sieur 
de  Chatillon  ;  François  de  Vendosme,  vidame  de  Char- 
tres; les  deux  frères  de  Bonnivet;  le  sieur  de  Bour^ 
dillon  ;  le  sieur  de  d'Escars  ;  les  deux  frères  de  Jenlis  ; 
le  sieur  d'Assier,  capitaine  de  l'artillerie,  lequel  avoit 
§a  compagnie  de  cinquante  hommes  d'armes  en  Pie- 
mont;  le  sieur  de  La  Hunaudaye,  fils  unique  de  l'a- 
miral d'Annebault  ;  le  sieur  de  Rochefort  ;  le  siçur  de 
Lusarches  ;  le  sieur  de  Wartis ,  et  le  sieur  de  Lassi- 
gny  :  de  sorte  que  peu  de  jeunesse  demeura  en  la 
Cour,  principallement  de  celle  qui  suivoit  monsei- 
gneur le  Dauphin.  Il  fault  entendre  que  les  finances 
de  mondit  sieur  d'Anguien  estoient  si  courtes,  qu'il 
n'y  avoit  plus  rien  entre  les  mains,  ny  des  threso- 
riers  ny  d'Iiomme  du  camp  ;  parquoy  ceste  arrivée 
fut  commode,  car,  pour  estre  gens  de  maison,  chacun 
avoit  apporté  le  fonds  du  coiïie,  lequel  soudain  mon- 
dit seigneur  d'Anguien  vuida  de  leurs  boistes  pour  con- 
tenter les  soldats,  attendant  la  venue  de  l'argent  du 
Roy. 

Le  vendredy  de  la  Passion ,  le  Roy,  lequel  estoit  à 
Ennet ,  ayant  journellement  nouvelles  que  le  marquis 
du  Guast  avançoit  son  armée  pour  secourir  les  assié- 
gez ;  considérant  que  monsieur  d'Anguien  l'avoit  ad- 

verty  que  la  faulte  de  payement  pourroit  décourager 
les  soldats,  mais  aussi  avoit  il  autre  considération,  que 
trois  cens  mille  livres  n'eussent  satisfaict  audict  paye- 
ment, et  qu'il  avoit  à  soustenir  une  autre  grande  ar- 
mée ,   laquelle   l'Empereur   dressoit    en    Allemagne 
pour  entrer  en  son  royaume,  avec  celle  dont  le  roy 
d'Angleterre  pretendoit  l'assaillir  par  autre  part;  et 
que  finablement  le  fonds  de  ses  finances  pourroit  diffi- 
cilement fournir  à  tout  cela,  toutesfois  il  depescha  en 
poste  le  sieur  de  Langey,  messire  Martin  du  Bellay, 
gouverneur  de  Turin ,  pour  aller  trouver  son  arme'e 
en  Piémont;  auquel,  passant  par  Paris,  il  feit  délivrer 
quarante  liuict  mille  escus,  qui  n'estoient  la  quarte 
partie  de  ce  qui  estoit  deu  aux  estrangers,  mais  luy 
donna  charge  de  chercher  tous  moyens  possibles  de 
contenter  les  gens  de  guerre,  de  sorte  que  on  les  me- 
nast  au  combat. 

Le  jeudy  de  la  sepmaine  saincte,  qui  estoit  le  cin- 
quiesme  jour  d'avril  i544?  avant  Pasques,  arriva  le- 
dit Langey  à  Pignerol ,  oii  il  eut  nouvelles  que  l'ar- 
mée de  l'Empereur  approchoit  de  la  nostre;  et,  pour 
autant  que,  pour  aller  à  Carmagnolles,  où  estoit  nos- 
tre camp,  faloit  passer  à  la  porte'e  d'une  coulevrine 
de  Carignan,  ovi,  comme  dit  est,  estoyent  quatre  mille 
hommes  de  guerre,  trouva  que  seurementne  pouvoit 
passer  sans  escorte.  Parquoy,  par  divers  messagers, 
aQn  que ,  si  l'un  estoit  prins ,  l'autre  passast ,  advertit 
monseigneur  d'Anguien  de  son  arrive'e,  en  lettres  de 
chiffre  ;  lequel  le  vendredy  sainct  luy  envoya  le  sieur 
Bertin  de  SoUiers,  l'un  des  seigneurs  de  Morette, 
avecques  quarante  salades  nouvellement  venuz  du 
camp  impérial  au  service  du  Roy^  par  la  pratique  de 

Feleu  de  Riez,  sieur  de  Cental  ;  et,  par  ledit  de  Sol- 
liers,  luy  manda  qu'à  Cercenas  et  à  Vimeuz,  et  au  pont 
des  Sablons,  il  trouveroit  nouvelles  escortes.  Le  sei- 
gneur de  Langey  fut  en  difficulté  si  sur  Fasseurance 
de  ceste  escorte  il  devoit  bazarder  les  deniers  qu'il 
portoit,  attendu  que  c  estoyent  Italiens  qui  n'avoyent 
encores  faict  serment  ny  prins  la  soulde  du  Roy  ;  car 
il  consideroit  que  ,  perdant  cest  argent.  Testât  du  Roy 
demouroit  en  bazard ,  et  si ,  par  faulte  d'iceluy,  noz 
gens  faisoient  refus   de  combatre,  on  l'en  pourroit 
blasmer.  Toutesfois,  plustost  qu'endommager  le  ser- 
vice du  Roy,  résolut  de  mettre  et  luy  et  l'argent  au 
vueil  de  fortune,  concluant  que,  si  mal  en  advenoit, 
il  seroit  plus  reprocbable  à  ceux  qui  luy  avoient  en- 
voyé l'escorte ,  qu'à  luy  ;  joint  aussi  qu'il  avait  espé- 
rance à  l'autre  escorte ,  laquelle  il  esperoit  trouver  à 
Cercenas  et  Vimeu.  Mais  à  tous  deux  ne  trouva  bomme 
ordonné  pour  cest  affaire,  de  sorte  qu'il  fut  en  op- 
pinion  de  prendre  le   cbemin  de  Montcallier,  pour 
mettre  l'argent  en  seureté,  craingnant  qu'en  passant 
par  devant  Carignan,  si  les  ennemis  faisoyent  une 
saillie,  ceux  mesmes  qui  le  conduisoyent  le  sacca- 
geassent. Mais ,  estant  adverty  par  le  sieur  de  Cercenas 
et  par  l'abbé  de  Morette,  lesquels  il  trouva  audict  lieu 
de  Cercenas,  que  le  camp  impérial  estoit  à  Monta, 
sept  mille  près  du  nostre,  en  apparence  de  vouloir 
dedans  deux  jours  donner  la  bataille,  passa  outre  jus- 
ques  au  pont  des  Sablons,  oii  il  trouva  aussi  peu  d'es- 
corte qu'aux  autres  lieux,  sinon  qu'il  fit  monter  à  che- 
val le  capitaine  Bernardin  Corse,  avecques  tous  les 
arquebusiers  à  cheval,  tant  de  sa  compagnie  que  de 
Hercules  Boutigeres  et  de  Hercules  Visconte,  qui  es- 

toient  à  la  garde  d'iceluy  pont,  lesquels  toute  nuict  le 
conduirent  à  Carmagnoles,  auquel  lieu  il  arriva  une 
heure  après  minuict,  au  logis  de  monseigneur  d'An- 
guien.  Incontinant  il  fut  divulgue'  par  tout  le  camp  que 
ledit  Langey  estoit  arrive'  avecques  l'argent  pour  le 
paiement  de  l'armée;  qui  donna  grande re jouissance  et 
bonne  affection  à  tous  les  soldats. 

Pour  resouldre  ce  qui  estoit  à  faire,  monseigneur 
d'Anguien  manda  quérir  tous  les  capitaines  qui  es- 
toyent  au  camp ,  en  l'assemblée  desquels  le  sieur  de 
Langey  déclara  le  peu  d'argent  qu'il  avoit  apporté, 
et  que  le  Roy,  pour  les  autres  urgens  affaires  qu'il 
avoit  à  supporter,  à  l'occasion  des  armées  que  l'Em- 
pereur et  le  roy  d'Angleterre  preparoyent  pour  Ten- 
dommager  ailleurs,  n'avoit  sceu  fournir  plus  grande 
somme,  ne  voulant  desgarnir  les  finances  qu'il  avoit 
disposées  pour  cest  effect.  Ce  néant  moins,  le  Roy,  se 
confiant  à  leurs  expériences,  esperoit  qu'ils  inven- 
tassent les  moyens  de  faire  marcher  les  soldats  au 
combat.  Apres  avoir  entendu  que  l'argent  qu'il  avoit 
apporté  n'estoit  pour  paier  la  simple  paie  d'un  mois 
aux  estrangers,  ores  qu'il  leur  fust  deu  le  paiement 
de  trois,  adviserent,  afin  que  la  bonne  opinion  en  la- 
quelle estoient  les  gens  de  guerre  ne  leur  fust  diver- 
tie ,  qu'on  feroit  tout  à  l'heure  donner  l'alarme  dedans 
nostre  camp,  à  ce  que  chacun  se  trouvast  au  lieu  or- 
donné pour  combatre,  et  que  ce  temps  pendant  le  jour 
viendroit;  et  qu'alors  on  feroit  retirer  les  enseignes  à 
part  pour  faire  les  monstres  particulières  ,  enseigne 
pour  enseigne,  sans  autre  chose  déclarer,  sinon  de 
toucher  argent,  et  qu'il  seroit  publié  que  leur  paie- 
ment se  feroit  à  la  banque  :  par-ce  moyen,  le  samedy 

de  Pasques  se  passeroit  à  faire  la  monstre,  et  le  jour 
de  Pasques,  selon  les  advertissemens ,  ne  se  passeroit 
que  l'ennemy  ne  fust  si  près ,  qu'en  lieu  de  faire  le 
paiement  il  faudroit  combatre,  avant  que  les  soldats 
eussent  la  cognoissance  du  delïkult  des  deniers.  Geste 
délibération  fut  exécutée  :  l'alarme  se  donna  ;  chacun 
avecques  lanternes  et  falots  (  d'autant  que  la  lune  n'es- 
clairoit)  se  jetta  en  bataille  ;  le  jour  survint  avant  qu'on 
eust  rengé  les  batailles  en  la  forme  qu'elles  dévoient 
marcher  au  combat  ;  puis  ,  les  bandes  séparées  et  les 
monstres  faittes,  le  jour  se  passa  :  parquoy  fut  le  paye- 
ment remis  à  lendemain ,  et  se  retira  chacun  en  son 
logis. 

Incontinant  après  arriva  le  capitaine  Blanfossé,  qui 
ce  jour  estoit  sorty  de  prison  des  mains  des  Impe- 
riaulx ,  par  le  moien  d'un  gentil-homme  serviteur  du 
Boy  estant  à  la  soulde  de  l'Empereur,  lequel  advertit 
monseigneur  d'Anguien  que  le  marquis  du  Guast, 
avecques  l'arme'e  impériale,  partoit  cedit  jour  de  La 
Monta,  délibéré  de  venir  à  Serisolles,  en  intention 
qu'estant  audit  lieu,  il  pourroit  aller  à  Ville-Destellon, 
que  nous  avions  abandonnée ,  et  forcer  le  pont  des 
Sablons  (  chose  que  ne  pouvions  empescher  )  et  passer 
deçà  le  Pau,  pour  nous  contraindre  de  demeurer  delà 
l'eau,  sans  vivres  et  sans  argent  :  et,  au  cas  que  vins- 
sions pour  luy  empescher  le  logis  de  Ville-Destellon  , 
il  prendroit  le  chemin  de  Raconis,  et  par  les  maraiz, 
afin  que  ne  le  pussions  combatre  (  craingnant  nostre 
gendarmerie  )  ,  gaingneroit  le  derrière  de  Carma- 
gnoles, pour  venir  à  Lombriast  et  Casalgras  dresser 
un  pont  de  batteaux  qu'il  menoit  quand  et  luy  pour 
passer  le  Pau  de  deçà  ;,  car  il  estoit  asseuré  qu'il  trou- 

veroit  dedans  le  marquisat  de  Saluées  vingt  ou  trente 
mille  sacs  de  bled  (mesmes  dedans Conis  en  avoit  quinze 
mille  )  qui  fourniroient  pour  envitailler  son  camp  et 
la  ville  de  Garignan,  et  puis  nous  contraindroit  de 
nous  retirer  ;  qui  eust  esté  entièrement  nostre  ruine  , 
parce  que ,  noz  gens  n'estans  paiez ,  il  estoit  mal-aisé 
de  tenir  la  campagne  ;  et  ne  la  tenans,  ains  nous  reti- 
rans  aux  villes,  le  marquis  esloit  délibéré  de  faire  le 
gast  par  tout  le  Piémont,  brusler  le  plat  pais,  et  em- 
lever  tout  le  bestial  pour  oster  le  moien  de  labourer; 
et ,  laissant  gens  fraiz  dedans  Carignan ,  et  grosses  gar- 
nisons en  toutes  les  places  esquelles  les  Impériaux 
avoient  puissance,  marcheroit  à  Yvrée,  auquel  il  de* 
voit  trouver  le  comte  de  Challan ,  lequel  avoit  com- 
mission  de  l'Empereur  de  lever  dix  mille  hommes, 
pour,  avecques  ce  renfort,  passer  par  le  val  d'Oste ,  et 
venir  entrer  en  Savoye  et  en  la  Bresse,  pendant  que 
l'Empereur  feroit  son   grand   effort   par  le  païs  de 
Champagne^ 

Toutes  ces  choses  bien  digérées  par  monseigneur 
d'Anguien  et  les  capitaines  qui  estoient  avecques  luy, 
fut  conclu  d'aller  combatre  les  Impériaux  en  chemin, 
devant  qu'ils  eussent  gaigné  le  païs  fort 5  et,  afin  que 
les  soldats  n'apperceussent  la  pénurie  du  payement , 
fut  ordonné  que  le  matin  on  feroit  marcher  noz  gens 
en  bataille  dedans  le  camp  ordonné  pour  le  combat. 
Puis,  soubs  couleur  qu'on  n'auroit  le  loisir,  eu  esgard 
à  la  proximité  de  l'ennemy,  de  faire  le  payement  des 
gens  de  pied  à  la  banque ,  fut  ordonné  k  chacune  en- 
seigne son  trésorier;  car  nous  avions  espérance  que, 
devant  que  l'argent  qu'on  avoit  apporté  fust  distribué 
aux  soldats,  nous  serions  à  la  bataille.  Aussi  fut  or- 

donné  au  seigneur  de  Termes,  colonnel  des  chevaux 
légers,  d'envoyer  vingt  chevaux  vers  Ville-Destellon , 
pour  entendre  si  l'ennemy  marcheroit  ce  chemin  là  ; 
autres  vingt  vers  Somme-rive,  et  vingt  vers  Raconis, 
à  ce  que  nous,  estans  en  bataille  en  la  campagne,  eus- 
sions le  moyen  de  tourner  la  teste  droict  le  chemin 
où  nous  serions  advertis  qu'ils  marcheroient,  pour 
les  combattre  en  logeant  ou  devant  que  loger,  sans 
attendre  qu'ils  se  fussent  mis  en  païs  fort.  Pareillement 
fut  ordonné  de  combatre  en  trois  trouppes,  avant- 
garde,  bataille  et  arrieregarde. 

Le  seigneur  de  Boutieres,  lequel,  ayant  eu  nou- 
velles de  la  bataille,  estoit  revenu  de  sa  maison  pour 
s'y  trouver,  eut  la  conduitte  de  l'avantgarde  avecques 
trente  hommes  d'armes  de  sa  compagnie ,  la  compa- 
gnie du  comte  de  Tende,  aussi  de  trente  hommes 
d'armes,  que  conduisoit  le  seigneur  de  Thorines,  son 
lieutenant  ;  et  le  seigneur  de  Termes ,  colonnel  de  la 
cavalerie  légère,  avec  les  deux  cens  chevaux  légers 
dont  il  avoit  la  charge  ;  Francisque  Bernardin  de  Vi- 
mercat,  avecques  pareille  charge  de  deux  cens  che- 
vaux légers;  la  bande  du  seigneur  More  de  Novate, 
laquelle  conduisoit  le  seigneur  Cabre,  son  frère  et 
lieutenant,  pareille  charge;  et  le  seigneur  de  Cental 
avecques  trente  cinq  ou  quarante  chevaux  légers  que 
nagueres  il  avoit  tiré  du  service  de  l'Empereur  ;  et 
quatre  mille  hommes  de  pied  des  vieilles  bandes  fran- 
çoises ,  dont  estoit  colonnel  le  seigneur  de  Tais.  Au 
premier  rang  desquels  se  meirent  plusieurs  gentils- 
hommes venuz  en  poste  de  la  Cour,  qui  depuis  n'a- 
voyent  eu  moyen  de  recouvrer  chevaux,  entre  autres , 
les  trois  frères  de  Bonnivet  et  le  jeune  Jenlis.  A  con- 

Juire  la  bataille,  monseigneur  d'Anguien,  avec  luy  le 
seigneur  de  Langey,  gouverneur  de  Turin  ;  le  seigneur 
d'Assier,  avec  sa  compagnie  de  gensd'armes;  celle  du 
baron  de  Cursol,  lequel  estoit  demouré  à  Turin  en 
l'absence  dudit  seigneur  de  Langey  ;  la  compagnie  du 
comte  de  Mont-Ravel,  que  conduisoit  le  baron  d'Oyn , 
son  lieutenant  ;  et  de  gentilshommes ,  pour  leur  plai- 
sir, environ  cent  chevaux,  desquels  estoient  le  sei- 
gneur de  Sainct  André',  le  seigneur  de  Ghastillon ,  le 
seigneur  de  Jarnac,  le  vidame  de  Chartres,  le  seigneur 
de  Bourdillon,  le  seigneur  de  Rochefort,  le  seigneur 
d'Escars,  le  seigneur  de  Luzarches,  le  seigneur  de  La 
Hunaudaye  ,  le  seigneur  de  Jenlis ,  le  seigneur  de 
Lassigny,  de  Sainct  Amand,  nomme'  de  Rochechouart, 
et  autres  ;  laquelle  jeunesse  marchoit  soubs  la  cor- 
nette de  monseigneur  d'Anguien,  porte'e  par  le  sei- 
gneur de  Rubempre';  le  seigneur  d'Aussun,  avec  en- 
viron cent  cinquante  salades  ;  le  seigneur  de  Glayve , 
gouverneur  de  Cahors  ;  et  Pescheray ,  gouverneur  de 
Montcallier,  et  de  gens  de  pied,  quatre  mille  Suisses. 
En  Tarrieregarde ,  le  seigneur  de  Dampierre ,  avec 
tous  les  guidons  et  archers  des  compagnies,  et  les 
Gruiens,  qui  pouvoient  estre  trois  mille  hommes  de 
pied,  et  les  Italiens  estans  soubs  la  charge  du  seigneur 
d'Escro ,  qui  dévoient  estre  deux  mille  ,  et  messire 
Charles  de  Dros,  gouverneur  du  Montdevis,  autre 
mille. 

Les  choses  ainsi  ordonnées ,  le  dixiesme  d'avril , 
jour  de  Pasques  i544?  au  poinct  du  jour,  chacvm  se 
trouva  en  bataille  au  lieu  et  en  la  forme  qu'il  estoit 
ordonné;  auquel  estât  nous  demourasmes  jusques  à 
midy,  que  nous  eusmes  nouvelles  par  noz  chevaux  le- 
19.  Sa 

gei  S  ,  que  Fennemy  marclioit  ;  mais  ne  se  pouvoit 
juger  lequel  chemin  il  tiroit,  ou  de  Somme-Rive,  ou 
de  Raconis,  ou  de  Ville-Destelon.  Ce  rapport  entendu, 
fut  advise',  afm  que  (s'il  prenoit  le  chemin  de  Raconis 
ou  de  Ville-Destelon  )  on  l'amusast  par  escarmouches , 
que  monseigneur  d'Anguien,  et  quand  et  luy  les  che- 
vaux légers  et  mille  ou  douze  cens  arquebuziers,  avec 
trois  moyennes  à  double  équipage ,  pour  diligenter 
aussi  tost  que  la  cavalerie ,  marcheroient  jusques  sur 
un  hault,  distant  un  mille  de  nostre  camp,  près  un 
bois,  sur  le  chemin  de  Serisolles.  Monseigneur  d'An- 
guien,  estant  arrivé  audit  lieu,  envoia  le  sieur  d'Aus- 
sun  avec  sa  bande,  et  quelque  arquebuzerie  qui  le 
suivoit  de  loin,  sur  un  autre  haut,  un  mille  plus  avant, 
duquel  il  descouvroit  une  valée  rase,  qui  est  entre  Se- 
risolles et  Sommedve. 

Ledit  seigneur  d' Aussun ,  y  estant  arrivé ,  découvrit 
les  Impériaux  marchans  de  Serisolles  à  Somme-Rive; 
lequel,  pour  les  divertir  de  leur  chemin,  ayant  jecté 
ses  arquebusiers  dedans  un  bosquet,  lieu  fort  et  près 
le  chemin  que  dévoient  faire  les  ennemis,  pour  le 
soustenir  s'il  estoit  besoin  ,  après  avoir  adverty  le  sei- 
gneur d'Anguien,  alla  dresser  l'escarmouche,  faisant 
tousjours  sa  retraitte  ausdits  arquebusiers  ;  mais  les 
ennemis  ne  l'osoient  enfoncer,  craignans  d'entrer  en 
un  desordre.  Cependant  monseigneur  d'Anguien,  avec 
environ  trois  cens  chevaux  et  le  reste  de  l'arquebu- 
serie,  marcha  :  puis,  ayant  faict  recognoistre  le  che- 
min par  quelques  uns  des  capitaines  estans  avec  luy^ 
trouva  qu'il  pouvoit  sans  hazard  donner  jusques  sur 
le  hault,  par-ce  qu'il  estoit  couppé  tout  court,  en 
sorte  que  l'eniiemy  ne  le  pouvoit  venir  combattre 


DE  MARTI2Î  DU  BELLAY.    [ï544]  499 

qu'en  montant,  et  à  peine  sans  se  mettre  en  desordre. 
Kt  estant  audit  lieu ,  feit  mettre  en  bataille  toute  sa 
cavalerie  sur  le  bord  dudit  costau  ;  si  que  Tennemy  la 
decouvroit,  mais  ne  pouvoit  recognoistre  nostre  der- 
rière ,  dont  il  pouvoit  plustost  conjecturer  que  tout  le 
teste  de  nostre  arme'e  y  fust  qu'autrement.  Ce  faict , 
feit  marcher  noz  trois  moyennes,  qui,  du  milieu  de 
nostre  cavalerie,  tirèrent  dedans  l'un  des  bataillons 
des  gens  de  pied  des  ennemis  arrestez  en  la  valle'e , 
dont  y  eut  quelques  hommes  tuez  •,  et  aussi  d'heure 
en  autre  envoyasmes  renforcer  l'escarmouche,  tant 
d'arquebuziers  que  de  cavalerie,  defendans  toutefois  à 
ceux  qui  en  avoient  la  charge ,  de  se  mesler,  de  peur 
qu'ils  fussent  renversez,  et  que  l'ennemy  peust  avoir 
la  cognoissance  du  derrière. 

Durant  ces  choses,  le  marquis  du  Guast  estoit  à 
Sommerive,  pour  y  visiter  le  logis;  mais  un  soldat 
françois,  serviteur  du  comte  de  Tende,  auquel  comte 
la  place  appartenoit,  estant  dedans  la  tour  du  chas- 
teau,  ne  cessa  de  tirer,  et  ne  se  voulut  rendre,  quel- 
que commination  que  luy  feist  le  marquis ,  par-ce 
qu'il  voyoit  nostre  armée  en  campagne  du  hault  d'i- 
celle  tour,  duquel  lieu,  le  lendemain,  il  eut  le  passe- 
temps  de  la  bataille.  Ledit  marquis,  ayant  ouy  tirer 
nostre  artillerie,  pensa  avoir  ce  soir  la  bataille,  et 
retourna  en  son  camp,  laissant  Sommerive  en  patience  : 
puis ,  après  avoir  bien  considéré  nostre  contenance , 
eut  crainte  d'estre  combatu  en  logeant ,  à  cause  de- 
quoy  il  délibéra  se  loger  pour  la  nuict  à  Serisolles, 
dont  il  estoit  délogé. 

Monseigneur  d'Anguien,  voyant  que  l'ennemy  et 
tout  son  bagage  estoit  rentré  à  Serisolles,  et  qu'il 

avoit  laissé  ses  forces  en  bataille  le  long  des  liayes , 
près  dudit  lieu ,  et  aussi  que  la  nuict  approchoit , 
assembla  tous  les  capitaines ,  pour  avoir  advis  de  ce 
qui  estoit  à  faire.  Les  uns  furent  d'opinion  qu'on  de- 
voit  mander  le  reste  de  l'armée ,  et  pour  le  soir  se  lo- 
ger sur  le  hault  où  nous  estions,  pour  au  poinct  du 
jour  leur  donner  la  bataille;  autres  furent  d'advis 
contraire,  en  remonstrant  que,  veu  qu'il  estoit  tard, 
ils  ne  pourroient  estre  venuz  qu'il  ne  fust  nuict,  et 
que  les  gens  de  cheval  et  de  pied  estoient  en  bataille 
dés  minuict,  sans  avoir  beu  ny  mangé,  et  si  avoit  faict 
grande  chaleur  tout  le  jour,  à  cause  dequoy  les  soldats 
estoient  autant  travaillez  que  s'ils  eussent  marché  :  et 
de  faire  encores  trois  mille ,  ils  seroient  si  travaillez , 
tant  les  chevaux  que  les  hommes,  que,  si  l'ennemy  les 
vouloit  combatre  en  logeant,  ils  auroient  peu  de  force 
pour  s'ayder  de  leurs  armes,  et  aussi  qu'ils  n'avoient 
charroy  pour  amener  vivres  quand  et  eux  pour  re- 
paistre.  Pareillement,  si  l'ennemy  avoit  cognoissance 
de  nostre  faict,  il  ne  nous  donneroit  loisir  de  loger, 
ains,  nous  trouvant  en  desordre  en  logeant,  nous 
pourroit  combatre  à  nostre  desavantage ,  ainsi  que  fist 
le  roy  Edouart  d'Angleterre  au  roy  Philippe  de  Val- 
lois,  à  la  journée  de  Crecy.  Toutes  choses  debatues, 
fut  résolu  qu'on  se  retireroit  à  Carmagnolles,  laissant 
deux  cens  chevaux  légers  pour  recognoistre  et  faire  rap- 
port que  deviendroit  l'ennemy  pour  ceste  nuict  :  puis, 
après  que  noz  gens  seroient  refrechis,  s'il  estoit  nou- 
velle que  les  ennemis  marchassent  à  Ville-Destelon , 
nous  irions  loger  entre  eux  et  Carignan,  ayans  nostre 
pont  sur  le  Pau,  près  de  nous,  pour  avoir  des  vivres 
de  deçà  l'eau ^  afin  que^  nous  estans  logez  audit  lieu. 

les  ennemis  ne  peussent  venir  à  Garignan ,  sans  nous 
combatre  :  aussi  ne  pouvoient  ils  venir  pour  gaigner 
nostre  pont,  sans  nous  avoir  en  teste  ;  et  s'ils  demou- 
roient  à  Serisolles,  nous  partirions  dés  minuict,  pour 
arriver  devant  le  jour  sur  le  hault  auquel  nous  es- 
tions, pour  leur  empescher  le  logis  de  Sommerive. 
Geste  resolution  prise ,  nous  retirasmes  à  Garma- 
gnolles. 

Le  lendemain,  lundy  de  Pasques ,  unzieme  jour 
d'avril  i544y  environ  une  heure  après  minuict,  nous 
sortismes  de  nostre  logis  pour  faire  le  chemin  qui 
avoit  esté  ordonné ,  et  en  tel  ordre  qu'il  est  cy  dessus 
déclaré  ;  mais  le  marquis,  nous  voyant  le  soir  estre 
retirez  à  GarmagnoUes ,  estima  (  comme  l'apparence 
estoit,  et  ainsi  que  par  aucuns  de  ses  espies  luy  fut 
rapporté  )  que  voulions  repasser  le  Pau  en  ça ,  et  luy 
abandonner  le  costé  de  delà  ;  parquoy,  changeant  son 
desseing,  partit  une  heure  devant  le  jour,  pour  nous 
rattaindre  avant  qu'eussions  passé  la  rivière,  et  mar- 
cha à  nostre  queue  tout  le  chemin  que  le  jour  de 
Pasques  nous  avions  faict.  Le  seigneur  d'Anguien  , 
ayant  marché  un  mille  hors  de  GarmagnoUes ,  fut 
adverty  par  les  avant-coureurs  (  mesmes  par  un  Al- 
banois  nommé  Paule  Bonbouque)  comme  ils  avoyent 
veu  l'armée  du  marquis  marcher  droit  à  nous,  et  que 
elle  avoit  desja  gaingné  le  hault  que  nous  avions  déli- 
béré le  soir  de  devant  prendre  pour  nostre  avantage. 
Eu  sur-ce  l'advis  des  capitaines,  fut  conclud  de  les 
aller  combatre ,  encore  qu'ils  fussent  dix  mille  hommes 
de  pied  plus  que  nous ,  car  de  nous  retirer  dedans 
nostre  fort,  lequel  nous  avions  ja  eslongné  d'un  mille , 
c'eust  esté  signe  de  fuitte,  qui  eust  osté  le  cueur  aux 

nosties,  et  augmenté  celuy  des  ennemis  :  parquoy , 
après  avoir  eu  i^apport  de  la  forme  que  marchoit  l'en- 
nemy,  sçavoir  est ,  de  trois  gros  bataillons  de  gens  de 
pied,  ayant  chacun  leur  aille  de  cavallerie,  et  rnar- 
choyent  lesdicts  trois  bataillons  aussi  avant  l'un  que 
l'autre,  fismes  le  semblable,  car  le  pais  estoit  large. 
A  la  main  droitte ,  marcha  le  bataillon  des  vieilles 
bandes  françoises  ,  qui  pouvoyent  estre  trois  mille 
hommes  en  bataille  ,  sans  l'arquebouserie ,  lesquels 
estoyent  conduicts  par  le  seigneur  de  Thais,  leur 
gênerai  ;  et  à  la  main  droitte  desdicts  François  mar- 
choyent  les  chevaulx  légers,  dont  avoit  la  conduitte  le 
seigneur  de  Termes  ;  et  à  la  gauche  y  le  seigneur  de 
Boutieres,  avecques  environ  quatre  vingts  hommes 
d'armes  :  puis ,  à  la  gauche  dudict  seigneur  de  Bou- 
tieres,  le  bataillon  des  Suisses,  qui  pouvoit  estre  de 
pareil  nombre  de  trois  mille  hommes  ;  et  à  la  gau- 
che desdicts  Suisses  estoit  le  seigneur  d'Anguien  , 
avecques  ceulx  que  j'ay  dict  cy  devant  ;  et  à  la  gauche 
dudict  seigneur  d'Anguien,  marchoyent  les  Italiens  et 
Gruiens,  qui  pouvoyent  estre  quatre  mille  hommes; 
et  à  la  gauche  desdicts  Gruiens,  le  sieur  de  Dam- 
pierre,  avecques  tous  les  guidons  et  archers  de  la 
gendarmerie.  Ayant  mis  cest  ordre,  on  tira  des  com- 
paignies  de  gens  de  pied,  tant  françoises  que  ita- 
liennes, jusques  au  nombre  de  sept  ou  huict  cens 
arquebouziers ,  lesquels  se  jetterent  devant  les  batailles 
pour  enfans  perdus ,  dont  fut  donne'e  la  charge  au 
capitaine  Montluc,  ayant  avecques  luy  le  capitaine 
Hevart,  le  capitaine  Guasquet,  et  autres  gens  dispos 
et  de  bon  entendement.  Et  puis  marcha  devant  la 
bataille  des  Suisses  le  seigneur  de  Gaillac,  avecques 

liuict  pièces  d'artillerie  de  campagne,  et  devant  le 
bataillon  des  Gruiens,  le  frère  du  sieur  de  Mailly  de 
Picardie,  avec  pareil  nombre  d'artillerie.  Au  surplus, 
fut  donnée  la  charge  au  capitaine  Martin  du  Bellay^ 
sieur  de  Langey,  gouverneur  de  Turin ,  d'aller  de  la 
bataille  à  Tavantgarde  et  à  Tarrieregarde ,  afm  que, 
selon  que  l'ennemy  se  gouverneroit,  il  fîst  marcher 
les  nostres. 

X  L'ordre  qu'avoit  mis  le  marquis  estoit  qu'il  faisoit 
marcher  sur  nostre  main  droicte  le  prince  de  Salerne 
avec  dix  mille  Italiens  ;  au  milieu  marchoit  Alisprand 
de  Madruce,  frère  du  cardinal  de  Trente,  avec  plu- 
sieurs autres  colonnels  et  capitaines  allemans;  et  avoit 
en  leur  bataillon  dix  mille  lansquenets,  dont  il  n'y 
avoit  un  seul  qu'il  ne  fust  armé,  car  le  marquis  avoit 
pris  tous  les  armes  qu'il  avoit  trouvez  dedans  Milan  ; 
et,  au  droit  de  noz  Gruiens,  et  à  l'autre  costéde  leurs 
lansquenets,  et  à  nostre  main  gauche,  marchoit  dom 
Raimond  de  Cardonne,  avec  un  bataillon  de  six  mille 
hommes,  moitié  viels  soldats  espagnols  et  moitié  viels 
soldats  allemans,  tous  nourris  ensemble  à  la  guerre, 
depuis  le  voyage  de  Tunis  et  d'Alger.  Au  costé  du 
prince  de  Salerne  et  de  son  bataillon,  marchoient  en- 
viron de  sept  à  huict  cens  chevaux,  envoyez  par  le 
duc  de  Florence  au  secours  des  Impériaux ,  conduits 
par  Rodolphe  Baglion.  Au  milieu  d'entre  les  lansque- 
nets et  Espagnols,  marchoit  le  marquis  du  Guast,  avec 
pareil  nombre  de  cavalerie;  et  à  l'autre  costé  des  Es- 
pagnols marchoit  le  prince  de  Sulmonne,  fils  du  feu 
vice-roy  de  Naples,  dom  Charles  de  Lannoy,  capitaine 
gênerai  de  toute  la  cavalerie,  avec  pareil  nombre  de 
cavalerie  que  les  autres.  Et  estoient  lesdittes  trouppcs 

impériales  renge'es  sur  le  liault  dont  nous  estions  par- 
tis le  soir  précédant^  auquel  nous  avions  délibéré  de 
retourner  pour  gaigner  l'avantage  ;  mais  le  marquis 
l'avoit  le  premier  occupe',  et  avoit  mis  au  droit  de 
deux  cassines,  dont  l'une  estoit  du  costé  des  AUe- 
mans,  l'autre  au  costé  des  Espagnols,  dix  pièces  d'ar- 
tillerie d'une  part,  et  dix  de  l'autre,  lesquelles  es- 
toient  en  lieu  si  avantageux ,  que  noz  gens  ne  pouvoient 
marcher  à  eux ,  que  lesdittes  pièces  ne  donnassent 
dedans  noz  batailles  de  hault  en  bas.  Ce  faict ,  le  mar- 
quis, avec  cinq  ou  six  chevaux ,  se  retira  sur  un  petit 
liault,  duquel  il  voyoit  et  pouvoit  commander  à  toute 
son  armée ,  tant  à  droicte  qu'à  gauche  et  au  milieu  ; 
puis  manda  au  prince  de  Salerne  qu'il  n'eust  à  mar- 
cher plus  avant  que  le  lieu  où  il  estoit,  sans  son  com- 
mandement. Mais  le  marquis,  estonné  de  son  gros 
host  d'Allemans  renversé,  comme  tantost  je  diray, 
n'eut,  à  mon  advis,  loisir,  ou  ne  luy  souvint  de  man- 
der au  prince  de  Salerne  ce  qu'il  avoit  à  faire  ;  par- 
quoy  il  ne  bougea  de  son  lieu;  ce  qui  nous  feit  grand 
plaisir,  car,  s'il  eust  marché  au  costé  des  AUemans,  il 
eust  bien  empesché  le  bataillon  de  noz  François ,  pen- 
dant qu'ils  estoient  embesongnez  contre  lesdits  Alle- 
mands. 

Monseigneur  d'Anguien ,  arrivé  qu'il  fut  à  la  por- 
tée d'une  coulevrine  près  du  hault  auquel  les  Impe- 
riaulx  s'estoyent  arrestez ,  regarda  d'accommoder  ses 
batailles  en  lieu  qu'elles  ne  peussent  estre  offensées  de 
l'artillerie  impériale.  Il  estoit  environ  soleil  levé  quand 
les  deux  armées  se  plantèrent  Tune  devant  l'autre: 
soudain  l'escarmouche  se  dressa  entre  les  deux  ba- 
tailles de  nostre  arquebouzerie  et  de  la  leur,  laquelle 

ikira  jusques  sur  les  unze  heures  du  matin,  par-ce  que 
les  Espagnols  et  Italiens  taschoient  de  venir  gaingner 
le  flanc  de  noz  batailles,  comme  ils  avoyent  faict  à  la 
bataille  de  Pavie,  l'an  i5i^.  Aussi  tachoyent  les  nos- 
tres  de  faire  le  semblable  :  chacun  renforçoit  de  sa 
part;  si  qu'il  y  eust,  l'espace  de  quatre  ou  cinq  heu- 
res,  environ  de  quatre  à  cinq  mille  arquebouziers, 
tant  d'un  costé  que  d'autre,  entre  les  deux  arme'es.  Je 
vous  asseure  qu'il  y  eust  eu  beaucoup  de  plaisir  à  voir 
les  ruzes  et  stratagèmes   de  guerre  qui  se  faisoient 
tant  d'une  part  que  d'autre,  à  l'homme  qui  eust  este' 
en  lieu   de  seureté    et  qui  n'eust  eu   autre  chose  à 
faire.  En  fin,  entre  unze  et  douze  heures,  les  ennemis, 
se  voyans  plus  forts  d'hommes  d'un  tiers,  délibérèrent 
de  nous  venir  assaillir.  Le  sieur  de  Thais ,  qui  estoit 
sur  nostre  main  droitte,  tourna  la  teste  pour  aller 
combatre  le  prince  de  Salerne,  et,  pour  cest  efîect, 
s'esloingna  environ  de  demy  quart  de  mille  du  ba- 
taillon des  Suisses;  mais  le  sieur  de  Langey,  qui  avoit 
la  charge  de  recongnoistre  la  contenance  de  l'ennemy, 
et  d'advertir  noz  gens  de  ce  qu'ils  dévoient  faire  (aussi 
avoit  le  sieur  de  Monnins),  voiant  marcher  le  bataillon 
des  lansquenets  impériaux,  qui  estoit  de  dix  mille 
hommes,  pour  venir  attaquer  noz  Suisses,  qui  n'es- 
toyent  que  quatre  mille,  veit  le  jeu  mal  party  ;  voyant 
aussi  que  le  prince  de  Salerne  ne  faisoit  semblant  de 
vouloir  marcher,  et  qu'il  estoit  encores  loing,  manda, 
par  le  sieur  de  Grisse,  au  sieur  de  Thais,  qu'ij  eust  à 
retourner  la  teste  et  se  venir  joindre  près  des  Suisses; 
autrement  qu'il  voyoit  la  bataille  en  hazard ,  par-ce 
que  noz  Suisses  n'estoyent  pour  soustenir  ce  faiz,  et 
aussi  luy  avoyent  dit  qu'on  leur  avoit  promis  de  long 

temps  que,  venans  au  combat,  les  François  seroyent 
près  d'eulx ,  et  qu'ils  n'estoyent  pour  eulx  seuls  sous- 
tenir  ce  gros  bataillon  de  lansquenets.  Outreplus,  il 
fut  remonstré  audit  sieur  de  Langey,  par  le  capitaine 
Fourly,  suisse,  qui  pour  ce  jour  leur  commandoit 
comme  colonnel,  encores  que  Sainct  Julien  en  prist, 
et  eust  par  le  passé,  pris,  et  l'honneur  et  le  prouffit, 
si  est  ce  que  pour  ce  jour  il  en  laissa  la  charge  audit 
Fourly,  lequel  dist  audict  Langey,  luy  persuadant  de 
marcher,  que,  si  son  bataillon  marchoit,  l'artillerie 
de  l'ennemy  luy  donneroit  droit  dedans,  et  que  le  na- 
turel de  sa  nation  n'estoit  d'endurer  la  batterie  de 
l'artillerie,  ains  d'aller  droit  pour  la  gaingner,  et  que, 
par  ce  moyen,  s'il  se  mettoit  au  découvert,  ses  gens  se 
mettroyent  en  desordre  pour  y  courir,  qui  seroit  cause 
que  l'ennemy  luy  donneroit  par  le  flanc;  mais,  estans 
noz  ennemis  marchez  plus  avant,  eux  mesmes  couvri- 
loyent  leur  artillerie,  et  alors  il  meneroit  ses  hommes 
au  combat  sans  confusion. 

Le  sieur  de  Thais,  ayant  eu  cest  advertissement, 
incontinant  changea  d'entreprise,  et,  tournant  la  teste 
de  son  bataillon ,  se  vint  rendre  près  des  Suisses,  lais- 
sant seulement,  entre  les  deux  bataillons,  place  en 
laquelle  se  vint  mettre  monsieur  de  Boutieres,  avecques 
les  quatre  vingts  hommes  d'armes  qu'il  avoit  en  sa 
compagnie.  Les  Allemans  imperiaulx,  voiansles  Fran- 
çois avoir  changé  leur  dessein ,  changèrent  pareille- 
ment le  leur,  et  de  leur  gros  bataillon  en  feirent  deux, 
l'un  pour  combattre  les  Suisses,  et  l'autre  les  Fran- 
çois, si  proches  l'un  de  l'autre,  que  le  derrière  ne 
monstroit  apparence  que  d'un  bataillon.  Pendant  ces 
choses,  le  seigneur  d'Anguien,  qui  dcvoit  estve  join- 

gnant  les  Suisses,  fut  contraint  de  demeurer avecques 
les  Gruiens,  car  ils  estoient  estonnez  ;  de  sorte  que, 
sans  ce  qu'il  demeura  près  d'eux ,  et  les  remonstran- 
ces  que  leur  feircnt  les  capitaines,  ils  s'en  fussent  fuis 
sans  coup  ferir,  à  raison  de  l'efroy  qui  s'estoit  espandu 
parmy  eux.  Le  sieur  de  Termes,  avecques  la  cavale- 
rie légère  estant  à  la  main  droite  des  bandes  françoises, 
voiant  la  cavalerie  du  duc  de  Florence,  laquelle  mar- 
clioit  pour,  à  l'heure  que  les  batailles  se  viendroient 
à  joindre,  donner  par  les  flans  au  bataillon  des  Fran- 
çois, ne  voulut  attendre  cest  inconvénient,  mais  les 
chargea  de  telle  furie,  qu'il  les  rompit  et  les  renversa 
sur  le  bataillon  du  prince  de  Salerne  ;  tellement  que 
ledict  sieur  de  Termes,  pensant  estre  suivy,  donna 
jusques  au  milieu  dudit  bataillon ,  où  son  cheval  fut 
tué  et  luy  prins.  Laditte  charge  servit  beaucoup;  car  il 
est  apparent  que,  sans  icelle,  le  prince  de  Salerne  cust 
marche'  sur  les  flans  de  nostre  bataillon  de  François  ; 
mais  il  fut  couvert  de  la  cavalerie  de  Florence,  la- 
quelle tomba  sur  ses  bras,  et,  ce  pendant,  noz  Fran- 
çois et  Suisses  filment  leur  faction  sans  empeschement, 
que  de  celuy  qu'ils  avoient  en  teste. 

Pendant  laditte  charge,  les  batailles  des  lansque- 
nets impériaux  et  celles  des  Suisses  et  François,  s'a- 
borderent.  Or  avoient  les  François  mis,  entre  le  pre- 
mier rang  et  le  second,  un  rang  d'arquebouziers  ;  et 
les  AUemans  un  rang  de  pistoliers ,  lesquels  tiroient 
par  entre  ceux  du  premier  rang.  Estans  lesdittes  ])a- 
tailles  à  la  portée  d'une  moienne,  l'une  de  l'autre,  le 
capitaine  Villefranche,  lequel  avoit  la  charge  de  la 
corne  droitte  du  bataillon  des  François,  considérant 
que  le  bataillon  d' AUemans  qui  le  venoit  aborder. 

estoit  plus  large  que  le  sien,  et,  par  ce  moien,  à  l'a- 
border, serreroit  les  François  par  ce  costé,  soudain 
feit  tirer  du  derrière  de  son  bataillon  les  armez  des 
deux  derniers  rangs,  dont  il  élargit  sa  teste,  et  feit  à 
l'ennemy  ce  que  ledit  ennemy  avoit  intention  de  luy 
faire.  Ce  faict ,  ils  marchèrent  l'un  vers  l'autre  de  pa- 
reille furie,  et  combatirent,  tant  d'une  part  que  d'au- 
tre, furieusement;  si  est-ce  qu'à  l'aide  des  armes  que 
fit  la  gendarnxerie  françoise,  conduitte  par  le  sieur  de 
Boutieres,  tous  les  A.llemans  impériaux  furent  rom- 
puz.  On  peult  bien  dire  que  jamais  si  petit  nombre 
de  gendarmerie  et  de  gens  de  pied  ne  soustint  si  grand 
faiz  ny  si  furieux.  Le  marquis  du  Guast,  voyant  la 
ruine  tournée  sur  ses  Allemans,  ausquels  estoit  son  es- 
pérance, se  meit  à  la  guarite  sans  coup  ferir. 

Au  mesme  instant,  le  sieur  de  Dampierre,  avecques 
les  guidons,  chargea  les  gens  de  cheval  impériaux, 
conduits  par  le  prince  de  Sulmonne ,  lesquels  faisoient 
espaule  aux  Espagnols,  et  les  rompit.  Semblablement 
le  bataillon  des  Espagnols  et  vieils  Allemans  vindrent 
combatre  noz  Gruiens  et  Italiens,  desquels  ils  eurent 
bon  marché;  car,  hors-mis  les  capitaines  qui  estoient 
au  premier  rang,  tous  se  mirent  en  fuitte,  et  ne  s'en 
fust  sauvé  un,  sans  monseigneur  d'Anguien,  lequel, 
accompagné  de  ceux  qui  estoient  ordonnez  en  sa 
troupe,  chargea  lesdicts  Espagnols  et  Allemans,  en 
prenant  l'un  des  coings  de  leur  bataillon  et  transver- 
sant à  l'autre;  de  sorte  qu'il  rompit  tout  ce  travers, 
dont  ne  demeura  une  seule  enseigne  debout  dudit  ba- 
taillon. Mais  ceste  charge  fut  sanglante,  car  il  y  de- 
meura le  seigneur  d'Assier,  le  baron  d'Oyn,  lieute- 
nant du  comte  de  Montravel;  Monsallais,  enseigne 

du  baron  de  Cursol,  le  seigneur  de  Glaive,  gou- 
verneur de  Cahors  ;  le  seigneur  de  Courville ,  et  les 
deux  escuyers  de  monseigneur  d'Anguien.  Le  sei- 
gneur de  Lassigny  eut  son  cheval  tué  ,  mais  il  se 
sauva  à  pied;  le  seigneur  de  Sainct  Amand,  nommé 
de  Rocheclîouart ,  et  le  seigneur  de  Fervaques,  y 
furent  blessez,  de  sorte  qu'ils  furent  trouvez  parmy 
les  morts;  mais  ils  furent  si  bien  pansez,  qu'ils  gué- 
rirent ;  et  plusieurs  autres  y  furent  tuez  ou  blessez , 
et  jusques  à  quatorze  ou  quinze,  tant  capitaines  que 
gens  de  nom. 

Le  seigneur  d'Anguien  ,  ayant  faict  laditte  charge, 
et  pensant  que  les  Gruiens  eussent  faict  leur  devoir, 
estimoit  avoir  gaigné  la  bataille  de  ce  costé;  mais  il 
trouva  le  contraire,  car,  ayant  tourné  visage  pour  re- 
charger, au  lieu  de  trouver  les  Gruiens  et  Italiens 
victorieux,  les  trouva  à  vau  de  roupte  (hors  mis  le 
premier  rang,  comme  dit  est),  sans  donner  un  coup 
de  picque,  à  cause  de  quoy  la  teste  des  Espagnols, 
n'aians  plus  de  gens  de  pied  à  combattre,  tourna  sur 
monseigneur  d'Anguien,  de  sorte  qu'à  laditte  charge 
il  perdit  plus  qu'à  la  première,  par  ce  qu'il  n'avoit 
plus  de  gens  de  pied  pour  le  soustenir.  Or  n'avoit  il 
nouvelles  qu'estoyent  devenuz  noz  François  et  Suisses, 
qui  luy  faisoit  présumer  qu'ils  estoient  defïàicts  ;  car, 
entre  le  lieu  où  combatirent  noz  Suisses  et  François, 
et  le  lieu  où  combatit  monseigneur  d'Anguein,  y  avoit 
une  petite  colline,  de  sorte  qu'on  ne  pouvoit  avoir 
cognoissance  l'un  de  l'autre:  si  est-ce  qu'il  résolut,  et 
ceux  d'avecques  luy,  de  tous  mourir  avant  que  se  re- 
tirer. Parquoy  par  plusieurs  fois  rechargea;  mais  il 
trouva  tousjours  un  nombre  de  arquebouziers  enne- 


5lO  [l544]    MEMOIRES 

mis,  pesle-mesle  de  luy,  et  le  bataillon  des  picquiers 
les  snivoient  tousjours  sans  rompre  \enr  ordre  ;  et  si 
n'avoit  pas  en  fin  plus  de  cent  chevaux  en  sa  compa- 
gnie, qui  estoit  peu  pour  combattre  quatre  mille 
hommes ,  mais  c' estoit  à  la  desesperade.  Pendant  que 
monseigneur  d'Anguien  s'estoit  retiré  sur  la  main 
droite  pour  avoir  moien  de  recharger  sans  estre  em- 
pesché  de  l'arquebouzerie  ennemie ,  qui  l'empeschoit 
de  ce  faire,  estant  tousjours  pesle-mesle  de  luy,  les 
Espagnols  eurent  nouvelles  de  la  deffaitte  du  reste  de 
leurs  gens;  parquoy  perdirent  le  cueur,  et,  en  lieu 
de  nous  attendre,  commencèrent  leur  retraitte,  la- 
quelle ne  leur  fut  permise  d'achever,  car  le  seigneur 
d'Anguien  ordonna  le  seigneur  d'Aussun,  avecques 
environ  cinquante  chevaux,  pour  les  charger  par  les 
flans ,  et  luy,  avecques  le  reste  qui  s'estoit  rassemblé 
près  de  luy,  leur  donna  sur  la  queue;  mais,  estans 
chargez ,  ils  ne  tindrent  point ,  car  chacun  tascha  à  se 
sauver,  ou  dedans  les  bosques  ou  dedans  les  cassines: 
loutesfois,  peu  ou  point  se  sauvèrent  que  tout  ne  fut 
pris  ou  tué. 

Pour  monstrer  que  jeunesse  faict  faire  beaucoup  de 
choses  hazardeuses,  le  sieur  d'Anguien,  sur  ceste  der- 
nière charge,  voyant  le  sieur  de  sainct  André  s'estre 
mis  devant  la  troupe  pour  recharger  le- premier,  baissa 
la  veuë  pour  faire  le  semblable ,  n  aiant  que  six  che- 
vaux avec  luy  ;  mais  il  fut  arresté  par  un  capitaine  ex- 
périmenté ,  luy  remonstrant  l'inconvénient  advenu  au 
duc  de  Nemours  à  Ravenne ,  pour  pareille  entre- 
prinse  ;  lequel  ne  luy  feit  autre  response ,  sinon  qu'on 
fist  donc  retirer  le  sieur  de  Sainct  André,  ce  qui  fut 
faict. 


DE  MAUTIN   DU  BELLAY.     [l54i]  ^If 

Le  prince  de  Salerne,  voiant  la  defï'aitte  de  leurs 
Allemans  et  de  leur  cavalerie,  se  retira;  parquoy  il  ne 
perdit  beaucoup  de  gens,  car  les  François  et  Suisses, 
qui  poursuy virent  leur  victoire  un  grand  mille,  met- 
toyent  au  fil  de  Tespée  tout  ce  qu'ils  trouvoyent  de- 
vant eux,  speciallement  les  Suisses,  lesquels  estoient 
irritez  pour  la  mauvaise  guerre  que  les  Impériaux 
leur  avoient  faitte  au  Montdevis,  ainsi  que  j'ay  dit  pré- 
cédemment, en  souvenance  de  laquelle  ils  crioient 
Montdevis  et  ne  prenoient  aucun  des  ennemis  à  mercy, 
lïiais  les  tuoient  entre  les  mains  de  ceux  qui  leur  vou- 
loyent  sauver  la  vie. 

Vous  pouvez  entendre  que,  sans  Fadvis  que  print 
monseigneur  d'Ànguien  de  s'arrester  près  de  noz 
Gruiens,  asseure'ment  la  bataille  estoit  perdue  pour 
nous;  car,  estans  lesdits  Gruiens  et  Italiens  defïaicts 
sans  coup  ferir,  le  bataillon  impérial ,  de  quatre  mille 
vieils  soldats,  eust  tourné  la  teste  vers  les  François  et 
Suisses,  qui  poursuivoient  leur  victoire,  et,  les  trou- 
vant en  desordre,  il  est  apparent  qu'il  les  eut  ruinez; 
mais  ils  ne  l'osèrent  entreprendre,  craingnans  que  le- 
dict  seigneur  d'Anguien  les  cliargeast  sur  la  queue. 
Aussi  pouvez  vous  estimer  que ,  si  les  Gruiens  eussent 
faict  leur  devoir,  ou  que  seulement  ils  eussent  faict 
leste,  le  bataillon  des  Espagnols,  dés  la  première 
charge  que  leur  feit  monseigneur  d'Anguien,  estoit 
deflkict  ;  parquoy  noz  François  et  Suisses,  et  mesmes 
nostre  cavalerie,  lesquels  poursuivoyent  leur  victoire, 
semblablement  ledict  seigneur  d'Anguien  et  ceux  qui 
estoyent  demeurez  avecques  luy  pour  combatre  les- 
dicts  Espagnols,  eussent  passé  plus  outre  :  par  ce 
moyen,  le  prince  de  Salerne  ne  se  fust  retiré  avecques 


5lti  [l544]    MEMOIRES 

si  peu  de  perte  qu'il  feit,  ny  pareillement  le  reste  de 
leur  cavalerie,  et  eussions  poursuivy  jusques  en  Ast; 
auquel  lieu  eussions  trouvé  le  marquis  du  Guast  se 
sajivant  à  la  fuitte ,  auquel ,  y  estant  arrive',  les  portes 
furent  refuse'es,  par  ce  que,  au  partir  pour  nous  venir 
combatre,  il  avoit  dit  que,  s'il  ne  retournoit  victo- 
rieux, on  les  luy  fermast;  mais  noz  gens  furent  con- 
trains, pour  venir  secourir  monseigneur  d'Anguien, 
d'interrompre  et  abandonner  l'exécution  de  leur  vic- 
toire. 

Estant  la  bataille  du  tout  gaingnée,  et  ne  restant 
plus  d'ennemis  en  campagne  ,  sinon  les  morts  et  les 
prisonniers  et  blessez,  furent  ordonnez  gens  pour  re- 
congnoistre  le  nombre  d'hommes  qu'ils  avoyeiît  perduz. 
Aussi  à  laditte  défaite  se  feit  un  grand  butin,  car  le 
marquis  du  Guast  avoit  amené  avecques  luy  les  prin- 
cipaulx  du  duché  de  Milan,  en  sorte  qu'il  se  trouva 
bien  pour  trois  cens  mille  francs,  tant  en  argent  mon- 
noié ,  qu'en  vaisselle  d'argent  et  autres  richesses  -,  et  y 
y  fut  gaigné  quatorze  ou  quinze  pièces  d'artillerie, 
avecques  tous  les  ponts  qu'ils  avoyent  amenez  pour 
passer  le  Pau ,  et  aussi  plusieurs  munitions ,  tant  de  fa- 
rines qu'autres  choses,  qu'ils  avoyent  amenées  pour 
envitailler  Carignan.  Pareillement  y  furent  trouvez , 
par  compte  faict,  environ  de  sept  à  liuict  mille  corse- 
lets, tellement  qu'un  liarnois,  qui  coustoit  à  Milan 
douze  escus,  ne  se  vendoit  que  dix  et  vingt  sols  les 
plus  beaux.  Puis ,  après  avoir  mis  l'ordre  tel  que  les 
affaires  requeroyent,  fut  laissé  à  Serisolles  le  chevalier 
Assal,  maistre  de  camp  des .  Italiens ,  avecques  cinq 
enseignes  de  gens  de  pied  italiens  nouvellement  ar~ 
rivez  de  la  garde  du  pont  des  Sablons,  lesquels  es- 

toient  des  plus  aguerris  de  nostre  armée  ;  de  sorte 
que,  s'ils  eussent  esté  au  bataillon  des  autres  Italiens 
et  Gruiens,  on  peult  estimer  qu'il  n'eust  esté  ainsi  ren- 
versé qu'il  fut.  Je  ne  sçay  si  ledict  Assal,  auquel  le 
jour  précédant  fut  faict  commandement  de  les  man- 
der, l'oublia ,  ou  si  son  messager  fist  mal  son  devoir, 
mais  ils  n'arrivèrent  que  la  bataille  ne  fust  gaingnée , 
qui  nous  fut  grand  desfaveur.  Ce  faict ,  monseigneur 
d'Anguien  retourna  victorieux  loger  à  CarmagnoUes, 
pour  refrechir  ses  hommes,  qui  avoient  esté  trois  jours 
et  trois  nuicts  en  continuel  travail ,  sçavoir  est ,  le  sa- 
medy,   dimenche  et  lundy.  Auquel  lieu  arrivé  qu'il 
fut ,  ordonna  de  sçavoir  le  nombre  des  ennemis  pri- 
sonniers ;  lesquels ,  après  qu'ils  furent  retirez  en  deux 
ou  trois  églises,  se  trouvèrent  deux  mille  cinq  cens 
vingt  Allemans,  entre  autres,  le  seigneur  Alisprand  de 
Madruce,  frère  du  cardinal  de  Trente ,  qui  fut  trouvé 
parmy  les  morts,  blessé  en  plusieurs  endroits  de  son 
corps  ;  toutesfois  il  fut  porté  à  Turin ,  oii  il  fut  guery. 
Des  Espagnols ,  se  trouvèrent  six  cens  trente  prison- 
niers, entre  autres,   dom    Kaimond  de  Cardonne   et 
Mendosse;  d'Italiens  de  la  cavallerie,  dom  Charles  de 
Gonzague ,  et  jusques  à  sept  ou  huict  capitaines  espa- 
gnols. Aussi  fut  rapporté  qu'il  s'estoit  trouvé  de  morts, 
en  moins  de  demy  mille  de  païs,  de  douze  à  quinze 
mille  hommes  de  toutes  nations.  Il  se  trouva  des  nos- 
tres,  environ  deux  cens  hommes  morts,  dont,  de  gens 
de  nom,  moururent,  comme  j'ay   desja  dit,  le  sei- 
gneur d'Assier,  qui  ne  mourut  ce  jour,  mais  six  jours 
après;  le  baron  d'Oyn;  Monsallais,  enseigne  de  mon- 
seigneur de  Cursol  ;  l'enseigne  de  monseigneur  Daus- 
sun ,  et  son  nepveu ,  Charles  de  Dros,  gouverneur  de 
19.  33 

Montdevis;  le  seigneur  de  Glayve,  gouverneur  de  Ca- 
hors;  le  seigneur  Descro,  du  comté  de  Nisse,  colon- 
nel  de  six  enseignes  italiennes;  et  le  colonnel  des 
Gruiens,  en  l'absence  du  comte  de  Gruiere,  qui  estoit 
du  Dauphiné.  Et  du  premier  rang  des  François,  mou- 
rurent le  seigneur  de  La  Maule,  provensal;  le  capi- 
taine Passin ,  de  Dauphiné'  ;  le  capitaine  Barberan  et 
le  capitaine  Moncault,tous  deux  gascons:  le  capitaine 
La  Mote  Daute  demeura  parmy  les  morts,  mais  il  eut 
la  vie  sauve  :  toutesfois  il  demeura  aveugle  ;  et  le  capi- 
taine Saincte  Geneviève,  et  encores  quelques  autres 
capitaines  dudit  premier  rang,  y  furent  ou  morts  ou 
blessez.  Des  Suisses  n'y  eut  homme  de  nom  blessé, 
que  le  baron  de  Saxe,  lequel  eut  un  coup  de  picque  à 
la  gorge. 

Apres  avoir  remercié  Dieu  de  ceste  victorieuse  def- 
faitte,  fut,  pour  délibérer  du  surplus  des  affaires,  as- 
semblé le  conseil,  auquel  il  fut  conclud  d'advertir 
noz  ambassadeurs  de  Rome,  de  Venise  et  de  La  Mi- 
randole,  de  la  victoire  que  nous  avions  obtenue.  Pour 
ce  faire  fut  ordonné  le  seigneur  Hercules  Visconte, 
par  ce  qu'il  avoit  meilleur  moien  de  passer  que  nul 
autre;  puis  fut  depesché  le  seigneur  d'Escar,  pour 
semblablement  en  advertir  le  Roy,  et  aussi  pour  luy 
faire  entendre  que ,  si  son  plaisir  estoit  d'envoier 
le  payement  d'un  mois  de  nostre  armée,  avecques 
quelque  argent  pour  la  conduitte  de  l'artillerie,  et 
faire  descendre  six  mille  Grisons,  lesquels  estoient 
desja  levez,  droit  à  Milan,  avecques  l'armée,  laquelle 
les  seigneurs  d'Italie ,  comme  le  comte  de  Petillane ,  le 
comte  de  La  Mirandole,  le  seigneur  Pierre  Strosse^ 
et  plusieurs  autres,  dressoient  pour  se  venir  joindie 


DE  MARTIN   DU    BELLAY.    [  I  544]  5l5 

audit  lieu  de  Milan  avecques  monseigneur  d'An- 
guien,  ledit  seigneur  d'Anguien,  accompagné  de  gen- 
darmerie et  des  François  et  Suisses,  marcheroit  droit 
en  Ast,  laissant  devant  Carignan  sept  ou  liuict  mille 
hommes,  tant  Gruiens,  Italiens,  que  François,  pour 
empescher,  par  boullevers  et  trenche'es,.  les  saillies  de 
ceux  de  dedans  ;  et  qu'il  sembloit  aux  capitaines  es- 
tans  avecques  ledit  seigneur,  que  le  duché'  de  Milan 
estant  estonné  et  depourveu  d'hommes  ,  après  une 
bataille  perdue,  il  estoit  apparant  de  le  lever  des 
mains  de  l'Empereur,  hors  mis  le  chasteau  de  Cre- 
monne  et  celuy  de  Milan.  Véritablement  le  marquis 
du  Ghast  feit  sonner  le  tabourin  vingt  jours  avant 
qu'il  y  eust  homme  qui  se  voulut  mettre  en  campagne, 
tant  le  pais  estoit  elTroié.  De  prime-face,  le  Roy  le 
trouva  bon  ;  mais  depuis  il  en  fut  diverty,  par  ce  que 
de  jour  en  jour  il  avoit  advertissement  que  l'Empe- 
reur assembloit  son  arme'e  sur  le  Pxhin,  la  plus  grosse 
qu'il  avoit  jamais  eue  ;  parquoy  il  ne  se  vouloit  des- 
saisir de  ses  forces,  mais  plustost  en  tirer  d'Italie  pour 
venir  secourir  son  pais.  A  ceste  cause,  il  manda  audit 
seigneur  d'Anguien  qu'il  eust  seulement  à  affamer 
Carignan ,  à  ce  que  plus  aisément  il  se  peust  aider  des 
forces  qu'il  avoit  au  Piémont,  pour  la  conservation 
de  son  royaume.  Qui  fut,  ce  me  semble,  chose  assez 
mal  digérée ,  car,  si  l'Empereur  eust  senty  le  duché 
de  Milan  esbranlé  et  en  danger  de  perdition,  veu 
mesmes  les  grandes  partialitez  lesquelles  estoient  au 
royaume  de  Naples,  il  eust  esté  contraint  d'y  conver- 
tir ses  forces,  pour  plustost  garder  ce  dont  il  estoit 
en  possession,  que  d'essaier  à  conquérir  celuy  d'au- 
truy,  en  hazard  de  ne  riens  gaigner. 

33, 

Monseigneur  d'Anguien,  aiant  eu  ceste  lesponse  de 
la  volonté  du  Roy,  advisa  de  chercher  le  moien  de 
fah^e  vivre  son  armée,  laquelle  n'avoit  aucun  paie- 
ment ;  car  ce  peu  d'argent  qu'il  avoit  receu  devant  la 
bataille,  le  bailla  aux  Suisses  pour  les  arrester  :  si 
est-ce  que,  leur  baillant  tout  ce  qu'il  avoit,  il  leur 
demeura  encores  redevable  de  deux  mois,  sans  le 
mois  de  la  bataille.  Parquoy  il  ordonna  le  seigneur 
de  Thais,  avecques  les  bandes  françoises  et  environ 
deux  cens  hommes  d'armes  de  toutes  compagnies, 
pour  aller  vivre  sur  le  païs  de  Tennemy,  luy  baillant 
six  canons,  avecques  quelques  autres  pièces,  pour  se 
faire  ouverture  ;  et  luy,  avecques  le  reste ,  repassa  le 
Pau,  et  alla  camper  devant  Carignan,  sur  le  chemin 
tendant  de  Vimeuz  audit  lieu  de  Carignan,  et  fit  faire 
tout  au  tour  d'icelle  ville ,  depuis  l'un  des  costez  du 
Pau  jusques  à  Tautre,  des  forts  en  divers  lieux,  pour 
empescher  les  saillies  des  assiégez.  Ledict  seigneur  de 
Thais,  partant  de  Ville-Destellon ,  oii  nous  estions 
campez,  s'en  alla  à  Sainct  Damian,  place  du  Mont- 
ferrat ,  laquelle  n'avoit  encores  obey  ny  aux  François 
ny  aux  Espagnols  :  toutesfois,  se  voiant  sans  espé- 
rance de  secours,  elle  se  rendit,  par  condition  qu  elle 
demeureroit  en  ses  anciennes  franchises,  et  n'auroit 
garnison  que  de  François,  et  point  d'Italiens.  Suyvant 
laquelle  transaction ,  y  laissa  deux  enseignes  de  gens 
de  pied  françois  ;  puis,  passant  plus  outre,  print 
Montcallier  par  composition ,  qui  est  une  place  forte , 
au  milieu  du  Montferrat.  Pareillement  il  print  Vignal, 
Pont  Desture,  Sainct  Salvadour,  Fresenet  de  Pau, 
qui  est  à  deux  mille  au  dessous  de  Cazal  :  bref,  tout  le 
Montferrat  se  rendit  à  luy,  pour  l'efîroy  de  la  bataille 

que  les  Impériaux  avoient  perdue,  hors  mises  Cazal, 
Trin  et  Albe. 

Ce  temps  pendant,  on  avoit  ordinairement  du  passe- 
temps  en  escarmouches ,  lesquelles ,  depuis  le  dix- 
huictiesme  jour  d'avril  jusques  au  vingtiesme  de  juing 
ensuivant,  se  dressèrent  depuis  soleil  levé'  jusques  à 
dix  heures  de  matin,  et  depuis  deux  heures  après 
midy  jusques  à  soleil  couché,  entre  la  ville  de  Cari- 
gnan  et  noz  trenchées.  Si  est  il  que  la  famine  con- 
traingnit  si  extrêmement  les  assiégez ,  que  de  jour  en 
autre  aucuns  d'eux  se  jettoient  par  dessus  le  rempart 
pour  chercher  du  pain  ;  si  que  fînablement  il  leur 
fut  nécessaire  de  demander  grâce,  pour  laquelle  im~ 
petrer,  ils  envoierent  leurs  députez  devers  monsei- 
gneur d'Anguien,  sçavoir  est,  le  comte  Félix,  chef 
des  Allemans,  et  Sainct  Nicquel,  maistre  de  camp 
des  Espagnols  :  ausquels  ledit  seigneur  d'Anguien , 
voyant  qu'ils  avoyent  faict  leur  devoir  comme  gens  de 
guerre,  leur  feit  telle  gratieusete',  qu'il  les  laissa  aller 
avecques  leurs  armes,  toutesfois  sans  enseigne  ne 
tabourin ,  leur  faisant  faire  serment ,  tant  aux  capi- 
taines que  soldats,  de  ne  porter  armes  contre  le  Roy 
ne  ses  alliez  de  six  mois  ^  et  qu'ils  passeroient  de  là 
la  rivière  d'Adde ,  sans  repasser  en  ça  durant  lesdits 
six  mois;  et  que  le  seigneur  Pierre  Colonne,  dedans 
huict  jours ,  après  qu'il  auroit  faict  un  voyage  à  Mi- 
lan ,  viendroit  en  France  se  mettre  entre  les  mains  du 
Roy,  pour  y  demeurer  un  an  entier,  si  le  Roy  ne  luy 
faisoit  grâce  ;  ce  que  feit  ledit  Colonne.  Tout  ce  qui 
leur  fut  promis  leur  fut  tenu  ;  et  furent  ordonnez  le 
seigneur  de  Langey  et  le  seigneur  d'Aussun,  pour  en- 
trer dedans  la  ville,  pour  faire  description  de  ce  qu'ils 

y  trouveroyent,  car  ils  ne  dévoient  emporter  artille- 
rie ne  munitions.  Quant  aux  vivres,  ils  n'eurent  pas 
grande  peine,  par-ce  qu'ils  ne  trouvèrent  que  deux 
pains  de  son,  et  n'y  avoit  un  seul  grain  de  bled,  ny 
poix,  ny  febves,  ny  autre  grain  quelconques;  point 
de  vin,  de  sel,  de  vinaigre  ny  d'huille.  On  pourroit 
trouver  estrange  pourquoy  monseigneur  d'Anguien 
ne  les  envoia  en  pourpoinct  -,  je  respon  qu'il  estoit  deu 
à  noz  Suisses  trois  mois  sans  celuy  de  la  bataille  ; 
mesmes  noz  François  n'avoyent  qu'un  pain  par  jour 
pour  tout  payement,  de  sorte  que  les  Espagnols, 
quand  ils  estoient  à  l'escarmouche,  les  appelloient  sol- 
dais de  la  panoche.  Lesdits  Suisses ,  voyans  que  par 
composition  nous  pouvions  estre  dés  l'heure  seigneurs 
de  la  ville,  vindrent  devers  monseigneur  d'Anguien, 
luy  faire  entendre  que,  s'il  n'accordoit  ceste  composi- 
tion, le  lendemain  ils  estoient  délibérez  de  retourner 
en  leurs  païs ,  au  cas  qu'il  ne  leur  fist  payement  de  ce 
qui  leur  estoit  deu;  parquoy,  quelque  remonstrance 
qu'il  s'efTorçast  leur  faire ,  il  fut  contraint  de  leur  ac- 
corder laditte  capitulation ,  afm  de  les  arrester.  Par  ce 
moyen,  les  assiégez  sortirent  en  armes  de  Carignan, 
en  bon  ordre  et  bon  visage  ;  mais  n'avoient  encores 
cheminé  plus  d'un  mille,  que  mesme  (le  soleil  les 
ayant  échauffez)  ils  demourerent  si  mattez,  pour  la 
pauvreté  qu'ils  avoient  endurée,  qu'on  fut  contrainct 
de  leur  bailler  charroy,  non  seulement  pour  porter 
leurs  armes,  mais  aussi  la  pluspart  des  hommes. 

Pour  retourner  à  Hercules  Visconte,  lequel  avoit 
esté  dépesché  par  monsieur  d'Anguien  pour  advertir 
les  serviteurs  du  Roy  à  Rome  et  à  Venise,  de  l'issue 
de  la  bataille,  incontinant  après  ledit  advertissement , 

le  comte  de  Petillane ,  le  sieur  Pierre  de  Strozy,  qui 
estoient  venuz    de   France  pour   cest   effet  en   hal)it 
dissimule'  ;  le  comte  George  de  Martinengue ,  le  duc 
de  Somme,  le  sieiir  Robert  îfeFaleteste,  et  autres  plu- 
sieurs partiaux  pour  la  part  Françoise,  se  mirent  aux 
champs,  faisans  sonner  le  tabourin  dedans  Rome  et 
autres  lieux  circonvoisins  ;  et  se  donnèrent  assignation 
de  se  trouver  ensemble  à  La  Mirandole,  pour  mar- 
cher droict  à  Milan  et  se  joindre  avec  monsieur  d'An- 
guien,  car  ils  esperoient  que  le  Roy  ne  feroit  difficulté 
d'accorder  audit  sieur  d'Anguien  le  secours  qu'il  avoit 
demandé,  ainsi  que  par   ledit  Hercules  Visconte  ils 
avoient  entendu.  Quand  ils  furent  tou«  ensemble,  ils 
se  trouvèrent  dix  mille  hommes  de  pied,  mais  peu 
ou   point  de    cavalerie;   ce-nonobstant,   marchèrent 
droict  au  Plaisantin,  auquel  ils  furent  bien  recueillis 
par  tout,  leur  faisant  fournir  vivres.  De  là  marchè- 
rent au  Cremonnois,  auquel  lieu  tous  les  Guelphes  et 
bon  nombre  d'autres  du  duché  de  Milan  prenoient 
les  croix  blanches.  D'avantage,  les  Milanois  estoient 
tellement  estonnez,  que,  si  l'armée  qui  estoit  au  Mont- 
ferrat  eut  marché  droit  à  Milan  dés  le  commence- 
ment, et  se  fust  joinct  avec  l'armée  du  sieur  Pierre 
Strozy,  avant  que  le  secours  du  duc  de  Florence  y 
fust  arrivé,  il  y  a  aparence  qu'on  luy  eust  ouvert  les 
portes;  mais  estans  advertis  ledit  Strozy  et  autres  que 
l'entreprise  du  sieur  d'Anguien,  de  venir  à  Milan,  es- 
toit  rompue,  et  se  voyans  depourveus  de  cavalerie, 
résolurent  dépasser  outre,  pour  se  venir  joindre  avec 
ledit  sieur  d'Anguien,  là  part  qu'il  seroit  ;  et,  par  ce 
que  le  marquis  du  Guast  faisoit  faire  grande  assem- 
blée par  le  prince  de  Salerne  et  par  le  prince  de  Sul- 

monne,  pour   les  faire  attendre  à  quelque  passage, 
mandèrent  au  sieur  de  Thais,  qui  estoitau  Montferrat, 
qu'il  leur  envoyast,  à  jour  nommé,  de  la  cavalerie  à 
Sainct  Raval,  au  passage  de  la  rivière  :  ce  que  ledit 
sieur  de  Tliais  leur  promist ,  et  je  le  sçay,  car  j'en  vy 
les  lettres;  mais  il  n'en  feit  rien ,  je  ne  sçay  pourquoy. 
Car  estans  arrivez  ledit  sieur  Strozy  et  les  autres  capi- 
taines, et  voyans  delà  l'eau  une  troupe  de  gens  de  pied 
et  de  cheval,  envoyèrent  leurs  coureurs,  lesquels  les 
recogneurent   pour  ennemis;   toutefois,   considerans 
qu'ils  ne  se  pouvoient  retirer  sans  honte,  se  délibé- 
rèrent d'aller  combattre  les  gens  de  pied  qui  estoient 
loin  g  de  la  ca^talerie ,  lesquels  ils  mirent  en  roupte  ; 
mais,  s'estans  eslongnez  du  païs  fort,  qui  leur  estoit 
avantageux,  ayans  rompu  leur  ordre,  et  s'estans  jettez 
en  campagne,  en  espérance  d'avoir  obtenu  la  victoire, 
ils  furent  chargez  par  les  flancs  de  la  cavalerie  impé- 
riale ,  conduitte  par  le  prince  de  Sulmonne,  et  furent 
rompus,  dont  il  y  eut  plusieurs  gens  de  qualité'  pri- 
sonniers, et  peu  de  tuez;  et  n'y  mourut  homme  de 
nom ,  que  le  seigneur  Valere  Urcin  :  ceux  qui  se  sau- 
vèrent se  retirèrent  vers  Queras ,  et  de  là  à  Carignan. 
Cela  advint  environ  la  mi  juin ,  douze  jours  devant  la 
reddition  de  Carignan  entre  noz  mains.  Il  est  appa- 
rant  que  si  monsieur  de  Thais  leur  eust  envoyé  la  cava- 
lerie pour  les  soustenir,  comme  il  avoit  promis,  les 
Impériaux  eussent  esté  deffaicts,  puis  que,  leurs  gens 
de  pied  estans  rompus ,  cent  hommes  d'armes  eussent 
parachevé  la  victoire. 

Apres  avoir  réduit  la  ville  de  Carignan  en  l'obeïs- 
sance  du  Roy,  monsieur  d'Anguien  depescha  vers  le  < 
Roy,  tant  pour  l'advertir  d'icelle  reddition ,  que  pour 

entendre  sa  volonté.  Le  Roy  feit  lesponse  audit  sieur 
d'Anguien,  que,  pour  se  fortifier  à l'encontre  de  l'Em- 
pereur et  du  roy  d'Angleterre,  lesquels  desja  estoient 
en  campagne  et  faisoient  diligence  d'assaillir  ses  païs, 
il  luy  renvoyast  de  Piémont  six  mille  soldats  Fran- 
çois des  vieilles  bandes,  et  six  mille  Italiens,  pour 
résister  à  l'Empereur,  lequel,  pour  la  haine  invétérée 
qu'il  avoit  d'entrer  et  ruiner  ce  royaume  ,  avoit  ou- 
blié ou  bien  dissimulé  les  injures  que  le  roy  d'An- 
gleterre luy  avoit  faictes,  et  s'estoit  ligué  avec  luy, 
combien  qu'il  eust  asseuré  le  Pape  que  jamais  il  ne 
traitteroit  alliance  avec  ledit  roy  d'Angleterre,  ains 
luy  seroit  capital  ennemy,  jusques  à  ce  qu'il  eust  re- 
paré l'offence  faicte  à  Sa  Saincteté,  d'autant  qu'il  s'es- 
toit intitulé  cbef  immédiat,  après  Dieu,  de  l'Eglise 
anglicane,  et  faisoit  mourir  ceux  qui  soustenoient 
l'authorité  du  Pape  et  de  l'Eglise  romaine,  à  cause, 
comme  avez  entendu  cy  devant,  que  ledit  Pape,  à 
l'instigation  de  l'Empereur,  l'avoit,  pour  la  répudia- 
tion qu'il  feit  de  la  tante  dudit  Empereur,  fulminé 
comme  hérétique,  et  déclaré  son  royaume  en  proye 
à  qui  le  voudroit  entreprendre.  Pour  l'exécution  de 
laquelle  ligue,  ledit  Empereur  devoit  entrer  par  la 
Champagne,  avec  l'armée  qu'il  preparoit  en  Alle- 
magne, la  plus  grande  qu'il  avoit  encore  eue,  dont 
la  plus  part  estoit  payée  aux  despens  des  Estats,  tant 
catholiques  que  protestans,  lesquels  il  avoit  induits, 
principalement  iceux  protestans,  soubs  couleur  qu'il 
disoit  s'estre  mis  à  plus  que  devoir  envers  le  roy  de 
France,  pour  assembler  un  concile,  pour  remettre 
l'Eglise  en  union  ,  et  reformer  le  Pape  et  les  ministres 
de  l'Eglise  \  mais  que  le  Roy  luy  seul  empeschoit  ledit 

concile;  de  sorte  que,  pour  conclusion,  il  les  avoit  si 
bien  endormis  de  ses  mensonges  accoustumez,  que 
les  Protestans ,  qui  jamais  ne  luy  avoient  adhéré ,  tant 
princes  que  villes  impériales,  s'estoient  bandez  avec 
luy,  à  leurs  propres  cousts  et  despens. 

Quant  au  roy  d'Angleterre,  il  devoit  descendre  à 
Calais  (ainsi  qu'il  fit)  avec  toutes  ses  forces ,  et  se  de- 
voit venir  joindre  à  luy  le  comte  de  Bures,  accom- 
pagné de  dix  mille  lansquenets  et  de  trois  ou  quatre 
mille  chevaux  allemans,  et  pareillement  le  comte  du 
Heu,  avec  l'armée  des  Païs  Bas  de  l'Empereur;  et  es- 
toit  leur  intention  de  laisser  les  villes  fortes  derrière 
eux,  et  marcher  droit  à  Paris  ;  puis,  estans  les  forces  de 
l'Empereur  et  les  leurs  mises  ensemble  (qui  pouvoient 
estre,  tant  d'une  part  que  d'autre,  soixante  et  dix  ou 
quatre  vingt  mille  hommes  de  pied,  et  dix-huict  ou 
vingts  mille  clievaulx,  et  un  nombre  infîny  d'artille- 
rie, pouldres  et  autres  munitions),  ils  contraindroient 
le  Roy  de  les  combatre  à  son  desavantage,  sinon  qu'il 
leur  permist  de  gaster  son  royaume  à  sa  veuë. 

Le  roy  d'Angleterre  estant  descendu  à  Calaiz , 
trouva  la  Picardie  fort  depourveue  d'hommes ,  par-ce 
que  le  Roy  avoit  tiré  ses  forces  vers  la  Champagne, 
d'autant  que  l'Empereur  y  devoit  prendre  son  che- 
min, et  avoit  laissé  le  duc  de  Vendosme  en  Picardie, 
mal  accompagné  ;  et ,  ores  qu'il  eust  cinq  villes  à  pour- 
veoir,  sçavoir  est,  Ardres,  Boulongne,  Terouenne, 
Monstreul  et  Hedin,  desquelles  le  roy  d'Angleterre 
pouvoit  assaillir  celle  qu'il  luy  plairoit,  et  aussi  tost 
Tune  que  l'autre,  si  n' avoit  il  armée  qui  suffist  pour 
les  pourvoir,  et  moins  à  faire  teste  à  l'ennemy  oii  il 
seroit  besoin  :  qui  fut  cause  que  le  Roy  d'Angleterre 

changea  le  desseing  qu'il  avoit  de  passer  droict  à  Pa- 
ris sans  s'attaquer  aux  villes,  ains  il  envoya  le  duc  de 
Norfolc,  et  avec  luy  le  comte  de  Bures  et  le  comte  du 
Reu,  assiéger  Monstreul;  et  luy,  huit  ou  dix  jours 
après,  vint  assiéger  Boulongne,  dont  le  mareschal  du 
Biez  estoit  gouverneur,  et  mesmes  il  estoit  en  Picardie 
lieutenant  du  Roy  en  l'absence  de  monseigneur  de 
Vendosme,  et  avoit  charge  du  Roy  de  pourveoir  les- 
dittes  cinq  places.  Lequel ,  voiant  l'ennemy  passer  ou- 
tre pour  aller  assiéger  Monstreul,  abandonna  Bou- 
longne et  se  mist  dedans  Monstreul,  et  avecques  luy 
la  compagnie  de  cent  hommes  d'armes  de  monseigneur 
le  connestable,  conduite  par  son  lieutenant  le  sei- 
gneur de  La  Guiche,  homme  bien  expérimente';  le 
seigneur  de  Jenlis,  avecques  quatre  enseignes  de  gens 
de  pied  François;  le  comte  Berenger,  neapolitain, 
avecques  mille  hommes  de  pied  italiens;  le  capitaine 
Francisque  de  Clîiaramont,  aussi  neapolitain,  avecques 
pareille  charge  :  laissant  dedans  Boulongne,  contre 
l'opinion  d'un  chacun ,  pour  chef,  le  seigneur  de  Ver- 
veins,  son  gendre,  homme  peu  expérimenté,  et  le 
seigneur  de  Lignon,  jeune  homme,  avec  cinq  cens 
hommes  de  pied  ;  le  seigneur  d' Aix ,  surnommé  de 
Renty,  aussi  jeune ,  et  tous  deux  peu  expérimentez  ; 
le  capitaine  Philippes  Corse ,  homme  de  grande  ex- 
périence; et  le  seigneur  de  Sainct  Blimont,  porte-en- 
seigne d'iceluy  mareschal  du  Biez ,  avecques  la  moitié 
de  sa  compagnie  de  cent  hommes  d'armes.  Dedans 
Ardres  fut  envoyé  le  seigneur  de  La  Rochepot,  lieu- 
tenant du. Roy,  avecques  sa  compagnie  de  gens  d'ar- 
mes ;  lequel  trouva  laditte  ville  mal  pourveuë,  mais  il 
y  remédia  si  bien,  qu'il  n'en  vint  inconvénient. 

Durant  ce  temps,  l'Empereur  estoità  Spire  avec  son 
armée,  qui ,  estant  adverty  que  le  seigneur  d'Anguien, 
après  sa  victoire,  s'estoit  arreste'  en  Piémont,  et  avoit 
laissé  l'entreprise  de  Milan ,  laquelle  ledit  Empereur 
craingnoit,  de  sorte  (à  ce  qui  s'en  est  cognu' depuis) 
que,  si  ledict  seigneur  d'Anguien  l'eust  poursuivie, 
il  eust  esté  contrainct  de  convertir  ses  forces  vers  Ita- 
lie et  laisser  France  en  repos ,  envoya  le  comte  Guil- 
laume de  Fustem]3erg,  avecques  une  armée,  devant 
Luxembourg,  laquelle  ayant  enduré  le  siège  si  long 
temps  que  vivres  y  estoyent  faillies ,  le  vicomte  d'Es- 
tauges,  chef  d'icelle  ville,  fut  contraint  de  capituler, 
par  condition  que  luy  et  les  soldats  revindrent  leurs 
bagues  sauves.  De  là  marcha  laditte  armée  droict  à 
Commercy,  qui  est  un  chasteau  sur  la  Meuze,  six 
lieues  par  delà  Ligny,  et  trois  lieues  de  Vaucouleurs; 
où,  après  avoir  tiré  quelques  coups  de  canon,  et  faict 
brèche  au  droit  de  la  grosse  tour  dedans  laquelle  es- 
toient  les  munitions,  les  capitaines  qui  en  avoient  la 
charge,  cognoissans  la  place  n'estre  tenable,  la  ren- 
dirent à  l'Empereur,  et  s'en  allèrent,  leurs  bagues  sau- 
ves, où  bon  leur  sembla.  Partant  de  Commerc}'^,  l'Em- 
pereur vint  assiéger  Ligny  en  Barrois ,  où  s'estoit  mis 
le  comte  de  Brienne,.  comte  dudit  lieu,  et  le  comte 
de  Boussi,  son  frère;  le  seigneur  d'Eschenais,  capi- 
taine de  cinquante  hommes  d'armes,  lequel  y  estoit 
envoyé  par  le  Boy  chef  dedans  laditte  place  ;  le  sei- 
gneur de  Gouzolles,  escuier  d'escuierie  du  Boy;  et  plu- 
sieurs autres  capitaines,  jusques  à  quinze  cens  hommes 
de  pied,  et  environ  cent  hommes  d'armes. 

Ce-temps  pendant,  le  Boy  faisoit  diligence,  pour  ré- 
sister à  son  ennemy,  de  faiix  marcher  dix  mille  Suisses ^ 

SIX  mille  Grisons  et  six  mille  lansquenets,  dont  estoit 
capitaine  gênerai  le  duc  de  Nevers,  et  les  douze  mille 
François  et  Italiens  qu'il  avoit  tiré  de  Piémont,  et 
gros  nombre,  tant  de  légionnaires  que  de  soldats;  tel- 
lement, que  l'arme'e  qu'il  assembloit  estoit  de  quarante 
mille  hommes  de  pied  de  diverses  nations ,  et  environ 
deux  mille  hommes  d'armes  et  deux  mille  chevaux  lé- 
gers; de  laquelle  il  donna  la  charge  à  monseigneur  le 
Dauphin,  ayant  avecques  luy  le  duc  d'Orléans  son 
frère ,  et  à  monseigneur  l'amiral  d' Annebault  la  prin- 
cipalle  conduitte  pour  l'administration  du  conseil  des- 
dits princes.  Et,  attendant  que  ses  forces  fussent  as- 
semblées pour  faire  teste  et  arrester  l'ennemy,  il 
envoya  le  comte  de  Sancserre  pour  estre  son  lieute- 
nant gênerai  dedans  Sainct  Disier,  place  qui  estoit 
mal  flancquée  et  mal  remparée ,  et  indigne  d'attendre 
un  camp  impérial  ;  toutesfois  il  entreprint  d'y  faire  le 
devoir  qu'il  y  feit,  avec  la  compagnie  de  monseigneur 
d'Orléans,  de  cent  hommes  d'armes,  dont  ledit  comte 
de  Sancserre  estoit  lieutenant ,  et  autres  ;  le  capitaine 
La  Lande  et  le  viconte  de  La  Rivière,  ayans  chacun 
mille  hommes  de  pied. 

Ce-temps  pendant,  l'Empereur  faisoit  diligence  d'ap- 
procher le  chasteau  de  Ligny,  pour  y  faire  brèche  ; 
mais,  par  ce  que  les  assiégez  ne  se  pouvoient  tenir  à 
leurs  deffences,  d'autant  que  ledit  chasteau  est  com- 
mandé de  deux  ou  trois  montagnes,  la  brèche  faicte, 
les  assiégez  furent  conseillez  de  parlamenter,  et ,  du- 
rant leur  parlement,  les  ennemis  entrèrent  dedans  par 
la  porte  du  Secours,  et  prindrent  par  derrière  ceux 
<]ui  estoient  sur  la  brèche  pour  attendre  l'assault,  et 
les  firent  prisonniers,  sans  faire  grand  meurdre.  Je  ne 

sçay  qui  en  fut  le  moyen,  sinon  que  Bertheville,  lieu-r 
tenant  du  comte  de  Brienne,  sortit  le  premier  pour 
parlamenter  :  les  chefs  s'en  deschargerent  l'un  sur 
l'autre,  mais  la  pluspart  ne  s'en  sçauroit  bien  laver. 
Vray  est  que  la  place  n'estoit  pour  endurer  l'effort 
d'un  empereur  estant  en  personne  :  aussi  n'estoient  ils 
menez  à  telle  extrémité  qu'elle  ne  meritast  une  ho-» 
neste  composition  ;  et  aussi  des  principaux  de  la  com- 
pagnie avoient assemé  le  Roy  qu'elle  estoit  gardable, 
et  luy  avoient  promis  de  la  garder  ;  mais,  à  vray  dire, 
je  pense  que  ces  prometeurs  se  persuadoient  que 
l'Empereur  prendroit  autre  chemin,  et  vouloient  avoir 
l'honneur  de  l'avoir  entrepris:  plusieurs  en  sont  ainsi 
deceus,  se  fians  à  leurs  advertissemens ,  qui  ne  ^ont 
certains;  j'en  ay  veu  plusieurs  expériences.  Le  Boy, 
ayant  entendu  la  prinse  dudit  Ligny  si  soudaine,  en- 
voya incontinant  dedans  Challons  en  Champagne  mon- 
seigneur de  Nevers,  avecques  quatre  cens  hommes 
d'armes  et  cinq  ou  six  mille  hommes  de  pied  ;  puis  j 
ayant  entendu  que  l'Empereur  s'estoit  attaqué  à  Sainct 
Disier,  manda  à  monseigneur  le  Daupliin  de  s'en  aller 
camper  sur  la  rivière  de  Marne,  en  tel  lieu  qu'il  peust 
empescher  Tennemy  de  maxxher  plus  avant  en  pais. 
Suivant  lequel  mandement,  mondit-seigneur  le  Dau- 
phin envoya  visiter  les  lieux  les  plus  commodes;  et 
fut  conclud,  par  l'advis  des  capitaines,  de  se  logera 
Jallon,  qui  est  environ  mi-chemin  d'Espernay  et  de 
Challons,  deçà  l'eau,  auquel  lieu  le  vindrent  trouver 
les  bandes  venans  de  Piémont,  tant  françoises  qu'i- 
taliennes, bien  armées  et  en  bon  equippage,  et  bien 
délibérées  de  combatre,  lesquelles  monseigneur  d'An- 
guien  avoit  envoyées  suivant  le  mandement  du  Roy. 

JN'agueres  je  vous  ay  dit  comme  le  seigneur  Pierre 
Strosse  fut  defaict ,  si  est-ce  que  ,  sa  personne  s'estant 
sauve'e,  retourna  à  La  Myrandole^  auquel  lieu  luy  et 
le  duc  de  Somme,  qui  avoit  esté  prisonnier  en  icelle 
defaicte,  mais  avoit  esté  relasché  par  le  prince  de  Sa- 
lerne,  son  parent,  qui  craignoit  que,  s'il  tomboit  entre 
les  mains  de  l'Empereur  il  fust  mal  traitté,  firent  nou- 
vel amas  de  six  mille  hommes  de  pied,  et  délibérèrent 
de  passer  par  le  duché  de  Milan,  en  despit  des  Impé- 
riaux, pour  se  venir  joindre  à  monseigneur  d'Anguien, 
lequel  estoit  despourveu  de  forces  :  car,  outre  les  douze 
mille  hommes,  tant  françois  qu'italiens,  lesquels  on 
luy  avoit  levez,  tous  ses  Suisses,  hors  mis  deux  mille, 
avoient  esté  licentiez ,  ayans  obligation  d'estre  payez 
en  leurs  païs.  Le  marquis  du  Guast,  estant  adverty  de 
ceste  nouvelle  assemblée,  amassa  le  plus  d'hommes 
qu'il  luy  fut  possible,  tant  de  cheval  que  de  pied, 
pour  empescher  ledit  passage;  de  sorte  que  ledit  sei- 
gneur Pierre  fut  contrainct ,  par  ce  qu'il  n' avoit  au- 
cune cavalerie,  d'abandonner  la  pleine  et  venir  du 
Parmezan  passer  parles  montagnes  des  Genevois,  où  il 
endura  beaucoup  de  peines  et  de  travaux;  mais,  ayant 
nouvelles  que  ledit  marquis  l'attendoit  à  la  descente 
des  montagnes,  il  envoya  par  espions  advertir  mon- 
seigneur d'Anguien  de  son  passage  et  du  chemin  qu'il 
entreprenoit  de  faire,  lesquels  le  trouvèrent   à  Tu- 
rin, oii  il  s'estoit  retiré,  par  ce  qu'il  n'avoit  gens  que 
pour  la  garde  de  ses  places.  Au  mesme  instant ,  ledit 
seigneur  d'Anguien  eut  pareillement  advis  par  le  sei- 
gneur de  Cental,  gouverneur  de  Queras,  comme  le 
marquis,  pour  estre  plus  fort  pour  combatre  ledit  sei- 
gneur Pierre ,  avoit  tiré  les  garnisons  de  toutes  ses 

places,  y  laissant  seulement  gens  pour  la  garde  de  la 
porte,  mesmes  qu'il  n'estoit  demouré  dedans  Albe  que 
le  seigneur  Ghiapin  Mantuan ,  gouverneur  du  lieu , 
avec  environ  cent  ou  six  vingts  hommes. 

Ayant  eu  ces  nouvelles,  ledit  seigneur  d'Anguien, 
encores  qu'il  fust  foible  d'hommes ,  et  qu'il  n'eust  un 
escu,  mesmes  qu'il  fust  deu  aux  Suisses  qui  luy  res- 
toyent  leur  payement  de  quatre  mois,  se  prépara  tou- 
tesfois  à  deux  entreprises  tout  ensemble,  c'est  à  dire, 
de  surprendre  Albe,  et  de  secourir  le  seigneur  Pierre 
Strosse.  Et,  à  telle  heure  tel  disner,  depescha  le  sei- 
gneur de  Montafié  pour  aller  à  un  petit  chasteau, 
nommé  le  Chastelet ,  lequel  il  tenoit  au  delà  d'Albe , 
tirant  le  chemin  de  Savonne  et  du  païs  des  Langue^, 
et  trouver  moyen  d'advertir  ledit  seigneur  Pierre  qu'il 
eust  à  prendre  le  chemin  du  dit  Chastelet,  et  puis  delà 
en  Albe,  qui  estoit  chemin  que  l'ennemy  n'estimeroit 
jamais  qu'il  deust  prendre  ;  et  que  audit  lieu  d'Albe 
il  trouveroit  ledit  seigneur  d'Anguien  avecques  toutes 
les  forces,  tant  de  cheval  que  de  pied,  qu'il  pourroit 
mener  pour  le  recueillir.  Ce  faict,  alla  au  giste  à  Car- 
magnolles,  pour  faire  marcher  les  Suisses  qui  y  es- 
toient;  ce  qu'ils  refusèrent,  par  faulte  de  payement, 
remonstrans  qu'il  n'y  avoit  moyen  de  mener  les  com- 
pagnons sans  argent,  veu  le  long  temps  qu'il  y  avoit 
qu'ils  estoyent  abusez.  Mais  en  fin  leur  fut  promis  de 
leur  donner  vivres  sans  payement,  jusques  à  ce  qu'ils 
fussent  de  retour  à  Carmagnollesj  qui  estoit  tout  ce 
que  mondict  seigneur  d'Anguien  pouvoit  offrir,  pour 
n'avoir  un  seul  escu  en  tout  son  camp,  joinct  les  per- 
suasions qu'il  leur  feit  de  l'accroissement  de  l'hon- 
neur qu'ils  auroient  de  faire  teste,  avec  la  petite 

trouppe  qu'ils  estoyent,  à  un  lieutenant  d'empereur, 
après  mesmes  avoir  vaincu  en  bataille  les  lansquenets, 
qui  estoyent  deux  contre  un ,  les  asseurant  pareille- 
ment que  la  cavallerie  Françoise  mourroit  plustost  que 
les  abandonner.  Les  Suisses,  flechiz  par  les  remons- 
trances  de  monseigneur  d'Anguien ,  accordèrent  de 
marcher;  et  alasmes  coucher  à  Sommerive,  le  lende- 
main à  Queras,  auquel  lieu  les  Suisses  firent  difficulté 
de  marcher  outre,  s'il  ne  leur  estoit  preste  cinq  cens 
escus  pour  enseigne  ;  ce  qui  leur  fut  acordë  :  et  pour 
les  trouver,  le  seigneur  de  Cental  trouva  quinze  cens 
escus  sur  les  bagues  de  sa  seur,  femme  du  seigneur  de 
Montafié;  le  capitaine  Fausperg,  suisse,   en  presta 
mille ,  et  outre  bailla  cinq  cens  escus  à  sa  bande;  aussi 
le  capitaine  Fourly  feist  pour  la  sienne  :  somme  ne  res- 
toit  que  pour  l'enseigne  de  Sainct  Julian ,  qui  estoit 
colonnel.  Parquoy  fut  conclut  de  partir  avant  le  jour, 
pour  marcher  à  Albe  ;  mais  à  minuict  ledict  seigneur 
de  Sairict  Julian  vint  à  mon  logis,  à  ce  que  j'advertisse 
monseigneur  d'Anguien  que  les  compagnons  estoyent 
mutinez,  et  qu'ils  n'estoyent  délibérez  de  marcher; 
mais,  après  que  je  me  fus  bien  enquis,  je  trouvay  que 
luy  mesmes  les  avoit  mutinez ,  et  n'y  eut  ordre  si  sou- 
dain d'y  pourveoir:  parquoy  monseigneur  d'Anguien, 
ayant  nouvelles  que  le  seigneur  Pierre  seroit  à  midy 
à  Albe,  craingnant  que  le  retardement  n'amenast  se- 
cours à  ceux  d'Albe,  s'estant  mis  en  chemin,  les  Suisses 
eurent  vergongne  de  demeurer;  parquoy,  en  despitde 
leur  colonnel,  marchèrent  après  nous,  et  arrivèrent 
devant  la  ville,  environ  jour  couché,  que  nous  com- 
mencions à  faire  aproche. 

En  nostre  armée  y  avoit  la  compagnie  de  cinquante 

19-  H 


53o  [l544]    MEMOIRES 

hommes  d'armes  de  monsieur  d'Anguien ,  les  chevaux 
légers  du  seigneur  d'Aussun,  ceux  de  Francisque  Ber- 
nardin ,  et  environ  cent  chevaux  du  seigneur  More  de 
Novate,  et  n'y  avoit  que  quatre  canons  mal  équipez, 
dont  le  seigneur  de  Beine  en  avoit  preste  deux,  car 
nous  n'avions  moyen  d'en  amener  de  plus  loing;  sem- 
blablement  nous  n'avions  un  seul  pionnier,  par  faute 
d'argent,  et  si  ledit  sieur  de  Beine  n'eust  faict  con- 
duire à  ses  despens  lesdicts  canons ,  nous  n'eussions  eu 
moien  de  les  mener,  tant  nous  estions  desnuez  d'ar- 
gent, et  moy  mesmes  avoy  ja  emprunte  trente  mille 
escus  à  Turin,  lesquels  avoient  esté  employez  pour 
arrester  noz  Suisses  durant  le  siège  de  Carignan.  De's 
le  soir  mesmes ,  nous  achevasmes  noz  approches  de  si 
peu  d'artillerie  que  nous  avions,  de  sorte  qu'à  soleil 
levé  se  commença  la  batterie  du  costé  de  la  porte  qui 
est  devers  la  montagne  de  delà  l'eau ,  où  fut  faict  un 
trou  paravanture  de  dix  pieds  de  long  :  mais  le  sei- 
gneur Chiapin,.  voyant  de  tous  costez  de  la  ville  les 
^ens  du  seigneur  Pierre  et  du  duc  de  Somme  faire 
mine  de  vouloir  donner  escalade,  et  les  autres  se  pré- 
parer pour  donner  l'assaidt  à  la  petite  brèche,  laquelle 
ne  se  pouvoit  faire  gueres  plus  grande,  à  cause  que 
deux  de  noz  canons  estoient  démontez,  s'estonna,  de 
sorte  qu'il  rendit  la  place,  s'en  allans  seulement  luy 
et. les  soldats  sans  riens  emporter,  ou  bon  leur  semble- 
acoit.  Il  fault  entendre  que  les  soldats  du  seigneur  Pierre 
ja'avoient  souliers  en  pied,  pour  les  avoir  usez  parmy 
les  montagnes. 

Le  marquis  du  Guast,  ayant  esté  adverty  de  nostre 
arrivée  à  Albe,  esloit  venu  avecques  son  armée  en 
toute  diligence  pour  secourir  sa  ville,  de  sorte  que  le^ 

coureurs  impériaux ,  à  Theure  que  ceux  qui  estoyent 
ordonnez  pour  prendre  possession  de  la  ville  en- 
troient dedans,  donnèrent  sur  nostre  guet  de  cheval; 
mais,  aians  eu  congnoissance  de  la  perte  de  la  ville, 
s'en  retournèrent  plus  légèrement  qu'ils  n'estoient  ve- 
nuz,  hors  mis  quelques  uns,  qui  furent  prins  par  le 
seigneur  d'Aussun  :  qui  fut  cause  que  le  marquis  ne 
marcha  plus  avant,  estant  frustré  de  son  espérance. 
Parquoy  le  seigneur  d'Anguien  demeura  possesseur 
de  la  ville ,  dedans  laquelle  il  mist  pour  chef  le  sei- 
gneur Corneille  Bentivolle,  avecques  deux  mille  Ita- 
liens; puis  il  se  retira  à  GarmagnoUes,  après  avoir 
mis  en  son  obeyssance  la  plus  grande  part  des  chas- 
teaux  du  pais  des  Langues.  Quelque  peu  de  temps 
après,  le  marquis  du  Guast  feit  pratiquer  par  le  gou- 
verneur d'Alexandrie  une  suspension  d'armes,  jusques 
à  ce  qu'ils  eussent  envoyé  devers  le  Roy  et  l'Empereur, 
pour  sçavoir  si  leurs  Ma  jestez  auroient  agréable  de  con- 
clure une  trefve  ;  ce  qu'ils  accordèrent ,  après  avoir 
eu  le  consentement  des  deux  Majestez  pour  trois  mois. 
Revenons  en  Champagne  :  l'Empereur,  ayant  entre 
ses  mains  le  chasteau  de  Ligny,  y  laissa  garnison, 
d'autant  que  c'estoit  le  chemin  des  vivres  qui  luy  ve- 
noyent  de  Mets  et  de  Lorraine,  pour  tirer  à  Sainct 
Disier,  où  il  tendoit  aller;  et,  ayant  mis  ordre  à  la 
seureté  de  la  conduitte  d'iceux  vivres,  dressa  son  che- 
min àudict  Sainct  Disier,  cinq  lieues  au  deçà  de  Li- 
gny, sur  la  rivière  de  M  arne ,  et  y  arriva  environ  le 
huictiesme  jour  de  juillet  i544-  Le  comte  de  Sancserre, 
le  sentant  approcher,  envoya  au  dessus  de  la  ville, 
tirant  aux  forests,  rompre  quelques  estangs,  qui  em- 
pçscherent  que   de  ce  costé,  pour  quelque  temps, 

l'Empereur  ne  peust  approcher  ;  qui  fut  cause  qu'il 
tourna  son  siège  ailleurs  pour  faire  sa  batterie.  Aussi 
le  comte  de  Sancserre  jetta  dehors  le  seigneur  de  Tel- 
ligny,  guidon  de  sa  compagnie,  avecques  vingt  cinq 
chevaux ,  pour  entendre  des  nouvelles  :  lesquels  ra- 
menèrent dix  ou  douze  prisonniers,  qui  luy  donnè- 
rent advertissement  de  l'ennemy,  lequel,  incontinant 
qu'il  fut  arrive'  devant  Sainct  Disier,  feit  diligenter 
en  toute  extrémité  les  approches  du  costé  d'entre 
les  moulins  et  la  porte  qui  soûl  oit  tirer  droit  en  Par- 
thois  et  à  Vitry.  Ce  pendant,  monseigneur  le  Dauphin 
depescha  le  seigneur  de  Brissac ,  gênerai  de  la  caval- 
lerie  légère,  et  environ  deux  mille  hommes  de  pied, 
tant  françois  que  italiens,  pour  se  loger  à  Vitry  en 
Pàrthois ,  cinq  lieues  près  dudit  Sainct  Disier,  mi-che- 
min dudit  lieu  et  de  Challons,  afin  de  tousjours  don- 
ner empeschement  à  l'Empereur  et  à  ses  vivres,  et 
aussi  pour  le  tenir  en  crainte  de  donner  assaut.  Or  est 
ledit  lieu  de  Vitry  une  petite  ville  mal  ferme'e ,  et  un 
petit  chastelet  qui  est  sur  une  pointe  de  montagne,  et 
passe  par  le  milieu  d'icelle  ville  une  rivière  venant  de 
Ligny  à  Bar  le  Duc,  puis  se  décharge  au  dessous  de 
Vitry  en  la  rivière  de  Marne. 

L'Empereur,  voiant  ordinairement  son  camp  fort 
travaillé  de  nostre  cavallerie  légère  qui  estoit  à  Vitry, 
laquelle  de  jour  en  autre  destroussoit  ses  fourrageurs , 
dont  advenoit  grande  nécessité  de  vivres  en  son  camp, 
délibéra  de  les  en  déloger,  et,  pour  cest  effect,  de- 
pescha dom  Francisque  d'Est ,  frère  du  duc  de  Fer- 
rare,  gênerai  de  sa  cavallerie  légère,  avecques  toute 
sa  troupe,  et  le  duc  Maurice  de  Saxe,  avecques  douze 
cens   chevaux  allemans,  et  le  comte  Guillaume  de 

Fustamberg,  avecques  huict  ou  dix  mille  lansquenets, 
et  de  l'artillerie  pour  suivre  laditte  cavallerie.  Et  estoit 
leur  entreprinse  que  la  cavallerie  passeroit  la  rivière 
de  Vitry,  à  un  village  nommé  Cliangy,  à  une  lieue 
Françoise  au  dessous  dudict  Vitry,  pour  se  trouver  sur 
le  chemin  de  Challons,  à  ce  que,  si  les  François  se 
vouloyent  retirer  vers  ledict  Challons,  ils  les  peussent 
rencontrer  en  teste,  et,  s'ils  se  retiroyent  audit  lieu  de 
\itr3?^,  le  comte  Guillaume  venoit  avecques  l'artillerie 
pour  les  forcer.  Mais  le  jour  les  surprint  avant  qu'ils 
fussent  à  Changy,  où  ils  trouvèrent  vingt  chevaux  de 
guet  de  la  compagnie  du  seigneur  de  Langey,  laquelle 
estoit  conduite  par  le  seigneur  de  Marville ,  Cathelin 
Raillart ,  son  lieutenant ,  à  cause  que  ledict  seigneur 
de  Langey  estoit  en  Piémont.  Lequel  Marville ,  ayant 
découvert  les  coureurs  des  ennemis,  qui  vouloient  re- 
congnoistre  le  passage,  se  ferma  au  bout  du  pont;  aussi 
firent  les  ennemis  attendans  leur  grosse  trouppe  :  et , 
ce  pendant,  ledrct  Marville  advertit  La  Motte  Gon- 
drin,  capitaine  de  chevaux  légers,  lequel,  estant  ar- 
rivé ,  passa  l'eau  pour  combatre  les  coureurs  des  en- 
nemis ;  mais  il  fut  chargé  de  telle  furie,  qu'il  fut 
renversé,  et  luy  fort  blessé  et  repoussé  jusques  où  es- 
toit la  compagnie  du  seigneur  de  Langey;  laquelle, 
voyant  sur  leuys  bras  cinq  ou  six  cornettes  de  chevaux 
légers,  commencèrent,  tousjours  en  combatant,  à 
faire  leur  retraitte  vers  Vitry,  non  sans  qu'il  en  dè- 
meurast  dix  ou  douze  prisonniers,  et  plusieurs  bles- 
sez ;  et  les  Albanoys  qui  estoyent  logez  près  laditte 
compagnie,  oyans  l'alarme,  se  retirèrent  vers  Chal- 
lons, tous  esbandez.  Estans  lesdits  chevaux  légers  ras- 
semblez près  de  Vitry,  trouvèrent  la  bande  du  siQur 

de  La  Hunaudaye,  conduite  par  Michel  Ange,  son 
lieutenant,  qui  leur  feit  espaule,  et  se  retirèrent  en- 
semble, tousjours  combatans,  jusques  àVitry  ;  auquel 
lieu  estans  arrivez ,  trouvèrent  le  seigneur  de  Brissac 
avecques   quelques   arquebouziers   de   la    bande   de 
Sainct  Petre  Corse,  dedans  des  vignes,  lesquels  sous- 
tindrent  à  coups  d'arquebouse  l'ennemy  ;   qui  leur 
vint  bien  à  propos,  autrement  ils  eussent  esté  defaicts. 
Ledit   seigneur  de   Brissac,  voiant   la    force   n'estre 
sienne,  délibéra  sa  retraitte,  et  print  le  chemin  de  la 
rivière  de  Marne,  pour  se  retirer  à  Challons,  ou  à 
mi-chemin.  Monsieur  de  Nevers  avoit  envoyé  trois 
ou  quatre  cens  hommes  d'armes,  qu'il  avoit  jette  hors  • 
de  la  ville  pour  soustenir  noz  gens;  mais  ils  ne  les 
rencontrèrent,  d'autant  qu'ils  avoient  prins  le  chemin 
de  la  chaussée:  parquoy  le  seigneur  de  Brissac,  ayant 
passé  la  rivière  avecques  si  peu  de  chevaux  légers  qui 
luy  estoient  restez,  meit  la  moitié  de  ce  qu'il  avoit  sur 
la  main  dextre,  et  luy  sur  la  gauche,  et  envoia  quel- 
que nombre  de  piquiers  et  d'arquebouziers  au  pas- 
sage de  la  rivière,  pour  soustenir.  Mais  soudain  l'en- 
nemy esbanda  sept  ou  huict  cens  pistoliers,  et  autant 
de  chevaux  légers,  et  bon  nombre  d'arquebouziers  à 
cheval,   lesquels  contraingnirent  Sansac,   qui  estoit 
demeuré  sur  la  queue,  de  donner  dedans  le  vilage 
oîi  estoit  le  passage  ;  qui  porta  grand  ennuy  à  noz 
gens  de  pied,  car  l'ennemy  les  trouva  en  desordre, 
rompus  par  noz  gens  mesmes,  et  les  tailla  en  pièces, 
hors  une  partie  qui  se  retirèrent  en  une  église  ;  les- 
quels se  voulans  rendre,  arrivé  que  fut  le  comte  Guil- 
laume, après  leur  avoir  présenté  le  canon,  et  faict 
battre  l'église,  y  feit  mettre  le  feu,  et  furent  tou3 

bruslez  là  dedans.  Ce  temps  pendant ,  le  seigneur  de 
Brissac  faisoit  sa  retraitte,  tousjours  tournant  sur  son 
ennemy  quand  l'occasion  se  presentoit  -,  de  sorte  qu  il 
fut  deux  fois  prins  et  deux  fois  recoux,  si  que  sa  vertu 
et  conduitte  vainquit  la  force,  car,  en  combatant 
obstinément,  se  retira  près  de  Challons.  Les  Impé- 
riaux se  logèrent  la  nuict  à  Vitry,  puis,  laissans  le 
comte  Guillaume ,  tant  dedans  la  ville  que  au  chasteau, 
pour  favoriser  leurs  fourrageurs,  se  retirèrent  en  leur 
camp  devant  Sainct  Disier,  auquel  lieu  l'Empereur 
continuoit  son  siège,  et  cherchoit  tous  les  moyens  pos- 
sibles pour  endommager  les  assiégez. 

Le  comte  de  Sancserre,  lequel  estoit  dedans,  advi- 
soit  diligemment  à  se  conserver,  et  départit  les  quar- 
tiers, afin  que  chacun  sceust  où  il  devoit  combattre. 
Au  vicomte  de  La  Rivière  bailla  la  garde  du  boulevert 
de  la  Victoire,  qui  est  à  la  porte  qui  tire  à  Parthe, 
avecques  l'une  de  ses  enseignes  ;  et  à  son  autre  en- 
seigne ,  la  garde  depuis  ledit  ])oulevert  jusques  à  la 
plateforme  qui  tire  vers  Sainct  Menneliou  ;  et ,  depuis 
laditte  platteforme  jusques  au  chasteau ,  ordonna  une 
autre  enseigne;  et  dedans  ledit  chasteau,  le  capitaine 
Neufvillette,  l'un  deslieutenans  du  capitaine  La  Lande, 
de  l'une  de  ses  enseignes;  et  aussi,  depuis  ledit  chas- 
teau jusques  au  boulevert  où  estoit  le  vicomte  de  La 
Rivière,  furent  ordonnez  deux  cens  hommes  de  pied 
estans  sous  la  charge  du  seigneur  de  Doumers,  le- 
quel avoit  este' prins  dedans  Ligny.  Et  en  chacun  des- 
dits quartiers  fut  ordonné  dix  hommes  d'armes  ;  et 
puis,  pour  la  garde  de  la  place  et  secourir  où  il  se- 
roit  besoing,  vingt  hommes  d'armes  et  cinq  cens 
hommes  du  capitaine  RicarviUe ,  desquels  il  avoit  la 

charge,  sous  le  capitaine  La  Lande.  Aussi  l'Empereur, 
estant  logé  près  de  la  Justice,  fît  approcher  ses  Espa- 
gnols entre  la  ville  et  la  rivière,  en  un  fonds  auquel 
ils  ne  pouvoient  estre  offensez  de  l'artillerie  de  dedans. 
Lesquels,  après  avoir  faict  leurs  trenche'es  droit  à  la 
poincte  du  boulevert  de  la  Victoire,  mirent  deux 
bandes  d'artillerie  en  batterie,  l'une  qui  battoit  depuis 
ledit  boulevert  jusques  à  la  porte  qui  descend  aux 
moulins,  et  l'autre  du  costé  de  Parthe,  laquelle  bat- 
toit  en  flanc  :  mais  le  comte  de  Sancserre,  voyant  la 
diligence  qu'ils  faisoyent ,  feit  venir  les  vingt  hommes 
d'armes  et  l'enseigne  de  Ricarville,  qui  estoyent'àla 
place ,  pour  remparer  au  lieu  de  la  batterie  que  les 
ennemis  faisoyent. 

Pareillement ,  voiant  l'Empereur  que  noz  gens  fai- 
soient  ordinairement  des  saillies  par  devers  le  chas- 
teau,  envoya  le  prince  d'Orenge  avecques  dixhuict 
enseignes  d'Allemans  et  six  grandes  coulevrines,  pour 
de  ce  costé  battre  dedans  la  ville,  et  empescher  les- 
dittes  saillies;  lequel  se  logea  à  la  forge,  vis  à  vis 
du  chasteau,  près  du  pont  qui  est  sur  la  rivière  de 
Marne.  Estant  arrivé  à  laditte  forge,  trouva  moyen 
de  divertir  les  eauës  hors  du  fossé  de  la  ville  ;  dont  il 
meit  les  assiégez  en  nécessité  d'eau ,  car  ils  n'avoyent 
plus  que  trois  puis,  qui  mal-aisément  pouvoient  four- 
nir aux  gens  de  guerre.  Ce  pendant  aussi  l'Empereur 
faisoit  continuer  sa  batterie;  mais,  estant  le  capitaine 
La  Lande  travaillé  d'avoir  remparé  tout  le  jour,  et 
s'estant  retiré  dedans  son  logis  pour  se  refreschir,  un 
coup  de  canon ,  passant  par  la  brèche  et  tout  à  tra- 
vers la  ville,  luy  emporta  la  teste;  qui  fut  grand  dom- 
mage, car  il  estoit  vaillant  homme  et  beaucoup  expe- 

rimenté  :  dequoy  le  comte  de  Sancseï  re  adverty,  feit 
ce  jour  celer  sa  mort,  craingnant  estonner  ses  soldats. 
Ce  jour  mesmes,  le  prince  d'Orenge  estant  party  de 
la  forge  où  il  estoit  campé,  et  estant  es  trencbées 
pour  aller  visiter  l'Empereur,  un  coup  de  coulevrine 
venant  de  la  ville,  donna  sur  le  haut  d'icelles  tren- 
chées,  où  avoit  force  pierres,  dont  les  esclats  frap- 
pèrent ledict  prince  d'Orenge ,  de  sorte  qu'il  en  mou- 
rut, au  grand  regret  de  l'Empereur  et  des  Impériaux. 
Deux  jours  après,  l'Empereur,  voyant  que  la  brèche 
estoit  raisonnable,  délibéra  faire  donner  l'assault,  et, 
pour  cest  effect,  sur  les  neuf  heures  du  matin,  feit 
préparer  son  armée.  Les  Espagnols,  craingnans  que  les 
AUemans  vousissent  avoir  l'honneur  d'assaillir  les  pre- 
miers, soudain,  sans  autre  commandement,  dixhuict 
enseignes  des  leurs  donnèrent  droict  à  la  brèche,  au- 
quel lieu  ils  com])atirent  main  à  main  contre  les  as- 
siégez une  grande  heure.  L'Empereur,  sçachant  les 
Espagnols  estre  à  l'assault,  feit  haster  de  marcher 
neuf  ou  dix  mille  Allemans  pour  les  soustenir  ;  tou- 
tesfois  noz  gens,  à  force  de  bien  combattre,  repoul- 
serent  les  Espagnols  du  hault  de  la  brèche  en  bas  : 
puis  après,  l'Empereur  envoya  sept  ou  huict  cens 
hommes,  tous  ayans  casaques  de  veloùs  et  la  bourgui- 
gnotte  en  leste,  lesquels  furent  soustenus  comme  les 
premiers,  et  renversez  dedans  les  fossez.  De  rechef 
il  feit  renouveller  l'assault  de  huict  enseignes  d' Alle- 
mans, avec  force  petits  barils  de  poudre,  lances,  et 
autre  artifice  de  feu;  lesquels  feirent  si  bien  leur 
prouffit,  qu'ils  laissèrent  dedans  le  fossé  tous  lesdits 
artifices,  avec  sept  ou  huict  cens  hommes  morts,  qu'ils 
perdirent  aux  trois  assaulx.  L'Empereur,  considérant 

la  vertu  des  assiégez,  mesme  qu'il  avoit  perdu  grand 
nombre  d'hommes  et  des  plus  expérimentez,  feit  re- 
tirer chacun  en  son  lieu.  Telle  fut  la  fin  dudit  assault, 
lequel  avoit  dure'  depuis  les  neuf  heures  du  matin 
jusques  à  quatre  heures  après  midy.  Le  comte  de  Sanc- 
serre  y  eut  son  espe'e,  qu'il  tenoit  au  poing,  empor- 
tée d'un  coup  de  canon,  sans  luy  faire  autre  mal, 
sinon  quelque  blesseure  au  visage  de  quelques  petits 
esclas,  mais  il  perdit  à  la  brèche  trente  ou  quarante, 
tant  hommes  d'armes  qu'archers,  et  deux  cens  hommes 
de  pied.  Peu  de  jours  après  ledit  assault ,  l'Empereur 
envoya  un  trompette  pour  sonder  la  volonté  des  as- 
siégez, estimant  qu'eux,  après  avoir  faict  leur  deb- 
voir,  se  contenteroient  d'une  composition  honnorable  ; 
mais  les  assiégez  ne  voulurent  jamais  escouter  ledit 
trompette,  à  ce  qu'il  ne  peust  donner  estonnement 
aux  soldats,  et  leur  faire  changer  la  bonne  opinion  en 
laquelle  ils  estoient  de  faire  leur  debvoir. 

Le  comte  de  Sancserre,  après  avoir  assis  son  guet, 
assembla  tous  les  capitaines,  spécialement  Hieronyme 
Marin,  bouUenois ,  fortifîcateur ,  pour  délibérer  ce 
qu'ils  avoient  à  faire.  Finablement,  il  fut  conclud  que 
la  nuict  ledit  Hieronyme,  et  le  capitaine  Ricarville 
accompagné  de  vingt  de  ses  soldats,  descendroient 
dedans  le  fossé,  pour  escarper  la  brèche  :  ce  qu'ils 
feirent,  et  rapportèrent  quand  et  eux  grand  nombre 
de  pouldres  que  les  Allemans  y  avoient  laissées ,  qui 
servirent  bien  à  noz  arquebousiers,  car  ils  commen- 
çoient  d'en  avoir  faulte  ;  pareillement  fut  faicte  telle 
diligence  de  rempai^er  la  brèche,  qu'elle  estoit  au 
matin  plus  forte  que  devant.  Quoy  voyant,  l'Empe- 
reur feit  cesser  la  batterie  pour  tenter  la  sappe,  et 

feit  en  diligence  commencer  des  trenchëes  pour  aller 
droict  au  boullevert  de  la  Victoire;  et  aussi  du  costé 
de  la  brèche  commença  une  platte  forme  de  dixliuict 
gabions  de  front,  sur  lesquels,  quand  ils  estoient  em- 
plis, on  en  dressoit  d'autres  jusques  à  tant  que  la  hau- 
teur fust  convenable.  Ceux  qui  besongnoient  pour  ve- 
nir sapper  le  boullevert,  estans  leurs  trenclie'es  desja 
près  du  dit  boullevert,  trouvèrent  une  grosse  source 
de  fontaine  qui  les  empeschoit  de  passer  outre  ;  mais 
les  assiégez,  voyans  jetter  l'eau  hors  de  laditte  tren- 
chée,  souspeçonnerent  que  les  ennemis  vouloient  mi- 
ner ou  saper,  et,  pour  en  sçavoir  la  vérité,  ils  mirent 
la  nuict  dehors  un  gentilhomme  nommé  le  capitaine 
Limieres,.  normant ,  avec  quelques  hommes,  lequel 
feit  si  bien  son  devoir,  qu'il  feit  abandonner  aux  Espa- 
gnols la  garde  desdittes  trenchées,  et  les  visita  de  bout 
en  bout,  et  ramena  quelques  pionniers  dedans  la  ville, 
pour  dire  des  nouvelles  :  le  reste  fut  taillé  en  pièces. 

Durant  que  le  siège  estoit  devant  Sainct  Disier, 
monsieur  d'Aumalle,  fils  aisné  du  duc  de  Guise,  estoit 
dedans  Stenay,  ville,  comme  j'ay  dit,  sur  la  Meuze, 
avec  cent  cinquante  hommes  d'armes  et  quelque 
nombre  de  gens  de  pied  ;  lequel,  outre  ce  qu'il  avoit 
délibéré  de  la  garder  si  l'Empereur  la  venoit  assaillir, 
portoit  grand  dommage  au  camp  impérial,  car  ordi- 
nairement il  estoit  à  cheval,  et  rompoit  les  vivres  à 
l'ennemy,  principalement  ceux  qui  luy  venoient  de 
Barleduc,  de  sorte  que  ses  détrousses  véritablement 
apportoient  grande  fascherie  à  l'Empereur. 

Environ  dixhuict  jours  après  ledit  assault,  un  ta- 
bourin  françois,  estant  allé  au  camp  impérial  pour 
quelques  prisonniers,  apporta  au  comte  de  Sancserre 

unes  lettres  en  chiffres,  lesquelles  luy  avoient  esté 
baille'es  en  secret  par  un  homme  interpose'  et  à  luy 
incogneu  ,  qui  disoit  avoir  charge  de  monsieur  de 
Guise  de  les  faire  tenir  secrettement  audit  comte  ; 
lequel  les  ayant  receuës  et  faict  dechifrer,  feit  assem- 
bler les  capitaines  pour  en  ouir  la  substance  :  c'estoit 
que  monsieur  de  Guise  escrivoit  que  le  Roy,  sçachant 
Textremité  de  vivres  et  de  poudres  en  laquelle  ils 
entroient ,  leur  mandoit  de  trouver  moyen  de  faire 
composition  si  honnorable  que  les  hommes  fussent 
sauvez,  par-ce  qu'il  n'y  avoit  ordre  de  les  pouvoir 
secourir.  Or  avoit  le  seigneur  de  Granvelle  faict  sur- 
prendre un  pacquet,  dedans  lequel  fut  trouve'  l'al- 
phabet du  chiffre  que  ledit  seigneur  de  Guise  avoit 
avec  le  comte  de  Sancserre,  sur  lequel  il  avoit  contre- 
faict  laditte  lettre ,  au  nom  dudit  seigneur  de  Guise. 
Le  comte  et  les  autres  capitaines,  n'ayans  cognoissance 
de  ceste  falsité,  furent  en  diverses  opinions;  mais  en 
fin ,  ayans  respect  au  grand  travail  que  les  soldats 
avoient  porte',  pour  avoir  esté  assiégez  par  l'espace  de 
six  sepmaines ,  et  que  les  vivres  et  munitions  leur 
commençoient  à  défaillir,  de  sorte  que  malaisément 
eussent-ils  eu  poudres  pour  soustenir  encores  un  as- 
sault,  conclurent  de  tenter  la  volonté  de  l'Empereur, 
et  envoyèrent  un  trompette  au  camp  impérial,  afin 
d'obtenir  saufconduit  pour  envoyer  un  gentilhomme 
devers  l'Empereur;  ce  qui  leur  fut  accordé.  Et  puis 
après,  par  l'advis  des  capitaines,  fut  ordonné  pour  y 
aller  Jacques  de  La  Chasteigneraye,  seigneur  de  La  Che- 
nvaire,  lieutenant  dudit  comte  de  Sancserre  :  lequel  Che- 
nvaire,  cognoissant  les  capitulations  que  l'Empereur 
vouloit  faire  trop  rigoureuses,  se  retira  sans  rien  con~ 

dure  ;  mais  en  fin,  après  avoir  esté  par  trois  fois  assem- 
blez pour  laditte  capitulation,  fut  accordé  douze  jours 
de  trefves,  et  qu'il  leur  seroit  baillé  saufconduit  pour 
envoyer  devers  le  Roy,  sçavoir  si  dedans  ledit  temps  il 
les  envoiroit  secourir,  ou  si  la  capitulation  luy  seroit 
aggreable;  et  au  cas  que  non,  ils  demoureroient  en, 
leur  entier  :  aussi ,  où  il  l'auroit  aggreable ,  et  que  de- 
dans le  temps  ils  ne  fussent  secourus,  lesdits  assiégez 
rendroient  la  ville  entre  les  mains  de  l'Empereur,  et 
s'en  iroient,  à  sçavoir,  la  cavalerie  avec  leurs  armes  et 
chevaux ,  enseignes  desployées  et  armet  en  teste  ;  les 
gens  de  pied,  avec  leurs  armes,  marchans  en  bataille, 
enseignes  desployées  et  tabourin  sonnant  ;  et  qu'ils 
ameneroient  leurs  bagues,  et  quatre  pièces  d'artille- 
rie, au  cliois  des  assiégez,  avec  leur  equippage. 

L'occasion  de  ceste  capitulation,  véritablement  tant 
avantageuse  et  honnorable  pour  les  assiégez  (  lesquels 
avoyent  arresté  l'un  des  plus  grands  empereurs  qui  ait 
esté  depuis  Charlemaigne ,  avecques  toutes  les  forces 
de  l'empire  occidental,  devant  une  place  non  fortifiée^ 
laquelle  n'avoit  jamais  eu  réputation  que  d'une  ville 
champestre  ),  provenoit  de  ce  que  l'Empereur  vouloit 
oster  au  roy  d'Angleterre  les  moyens  de  se  plaindre, 
à  cause  qu'il  estoit  campé  devant  Boulongne  et  Mons- 
treul,  s'excusant  de  ce  qu'il  ne  passoit  outre,  sur  ce 
qu'il  estoit  dit  par  leur  traitté ,  que  l'Empereur  et  luy 
marcheroyent  sans  s'arrester  ailleurs  ,  pour  assemblei* 
leurs  forces  près  de  Paris,  et  contraindre  le  Roy  de  les 
combattre  à  son  desavantage  ;  sinon ,  qu'il  permist  rui- 
ner ses  pais  et  subjets  à  sa  veué.  Car  l'Empereur  co^ 
gnoissoit  bien  la  nécessité  desdits  assiégez,  et  le  peu 
d'apparence  de  leur  secours,  et  mesmes  que  dedans 

quinze  jours,  pour  le  plus  tard,  il  les  auroit  par  fa- 
mine ;  mais  aussi  consideroit  il  comJ)ien  luy  estoit 
malaisé  luy  seul,  et  ores  qu'il  eust  esté  accompagné 
de  FAnglois ,  selon  leur  desseing ,  de  destruire  ce 
royaume ,  non  comprins  qu'il  avoit  en  barbe  l'armée 
gaillarde,  dispose  et  bien  délibérée,  de  monseigneur 
le  Dauphin,  lequel,  après  luy  avoir  laissé  consommer 
la  sienne,  le  tiendroit  la  corde  au  col,  dont  luy  ad- 
viendroit  plus  de  perte  et  de  honte  plus  reprochable , 
que  celle  tant  insigne  qu'il  avoit  receuëen  Provence. 
Parquoy,  voulant  l'Empereur  faire  cognoistre  qu'il  ne 
tiendroit  à  luy  que  le  traitté  qu'il  avoit  avecques  le 
roy  d'Angleterre  ne  fust  accomply,  accepta  ceste  ca- 
pitulation ,  espérant  attirer  ledit  roy  d'Angleterre ,  et 
se  renforcer  de  son  armée,  pour  ensemblement  tenter 
l'exécution  de  leur  entreprinse.  Or  par  incidant  je 
vous  diray  que ,  au  commencement  de  ceste  entre- 
prinse ,  le  plus  grand  nombre  du  conseil  du  roy  d'An- 
gleterre estoit  d'avis  qu'il  devoit  faire  sa  descente  en 
Normandie  (comme  avoyent  fait  ses  prédécesseurs), 
et  qu'estant  son  armée  de  trente  mille  hommes,  fai- 
sant sa  descente  en  trois  divers  lieux ,  et  en  chacun 
lieu  dix  mille  hommes,  et  ayant  liberté,  et  trouvant 
le  pays  despourveu  de  gens  de  guerre,  cependant  que 
le  Roy  et  toutes  ses  forces  seroit  amusé  contre  une  si 
grande  armée  qu'estoit  celle  de  l'Empereur,  et  contre 
l'armée  que  conduisoit  monsieur  du  Reulx  et  le 
comte  de  Bures,  pour  faire  descente  en  Picardie,  il 
se  pourroit  investir  du  duché  de  Normandie ,  l'esti- 
mant l'ancien  héritage  d'Angleterre.  Mais  Dieu,  qui  a 
tousjours  voulu  conserver  ce  royaume,  les  feit  chan- 
ger d'opinion,  et  entreprint  de  conquérir  Boulongne 


DE  MARTIN  DU  BELLAY.    [  l  544]  ^43 

et  Monstreul ,  qui  a  esté  la  ruine  par  après  du 
royaume  d'Angleterre  ,  ainsi  que  Ion  pourra  cog- 
noistre  par  ceux  qui  par  cy  après  escriront  des  choses 
advenues  du  règne  du  r-oy  Henry  à  présent  régnant. 
Le  Roy,  ayant  entendu  le  traitté  des  assiégez,  le- 
quel estoit  mis  sur  sa  discrétion,  le  tint  pour  agréable  : 
tellement  qu'ils  mirent  e's  mains  de  l'Empereur  la- 
dicte  ville  de  Sainct  Disier,  et  en  sortirent  en  l'ordre 
et  selon  qu'ils  avoyent  capitulé.  Et,  par  ce  qu'il  pre- 
voyoit  que  ledit  Empereur  prendroit  son  chemin  le 
long  de  la  rivière  de  Marne ,  manda  à  monseigneur 
le  Dauphin  de  renforcer  monsieur  de  Nevers  qui  estoit 
dedans  Challons,  tant  d'hommes  que  de  vivres  et  au- 
tres munitions,  par  ce  qu'elle  estoit  peu  fortifiée,  et 
qu'il  estoit  besoing  de  la  garder  par  la  force  et  vertu 
des  hommes;  au  reste,  qu'il  se  fortifiast  le  long  de 
ladicte  rivière,  et  donnast  telle  provision  à  ses  affaires, 
que,  si  l'ennemy  entreprenoit  de  la  passer,  il  peust  le 
combattre  à  son  avantage  à  demy  passé,  luy  deffen- 
dant  de  hazarder  autrement  la  bataille,  pour  l'impor- 
tance que  c'estoit  s'il  l'eust  perdue  au  milieu  de  son 
royaume,  ayant  en  son  dos  un  tel  ennemy  que  le  roy 
d'Angleterre  :  chose  qui  fut  diligemment  observée  par 
mondit  seigneur  le  Dauphin.  Vray  est  qu'il  eut  bien 
désiré  avoir  en  sa  compagnie  monsieur  le  connestable 
de  Montmorency,  qui  estoit  retiré  en  sa  maison,  pour 
user  de  son  conseil  ;  et  pour  cest  effect  envoya  devers 
le  Roy,  lequel  trouva  fort  mauvaise  laditte  requeste 
de  son  fils ,  pour  la  haine  qu'il  portoit  audit  connes- 
table ,  et  en  voulut  grand  mal  aux  capitaines  qui 
estoyent  près  de  son  fils.  Pendant  que  le  roy  d'An- 
gleterre tenoit  le  siège  devant  Boulongne  et  Mons- 

treul,  ordinairement  se  feirent  de  belles  entreprinses; 
et  entre  autres  monseigneur  le  duc  de  Vendosme,  ad- 
verty  que  de  Sainct  Orner  et  Aire  devoit  partir  un 
avitaillement   pour   amener    audit    siège  de    devant 
Monstreul,  délibéra  de  le  destrousser,  passant  par  le 
Boulonnois.  Estant  party  pour  cest  effect,  eut  adver- 
tissement  par  les  chemins,  que  l'ennemy  avoit  à  la 
conduitte  dudit  envitaillement  huict  cens  chevaux  et 
douze  cens  lansquenets,  lesquels  menoyent  quant  et 
eux  quatre  coulevrines  moyennes,  pour  se  fortifier,  si 
par  les  chemins  ils  estoyent  assaillis.  Ledit  seigneur 
de  Vendosme,  après  avoir  esté  trois  grandes  lieues  au 
trot,  ayant  l'homme  d'armes,  l'armet  en  teste,  et  la 
lance  sur  la  cuisse ,  envoya  le  sieur  de  Villebon  avec 
sa  compagnie ,  le  sieur  d'Estrée ,  et  d'Esgvilly,  pour 
attaquer  les  ennemis,  et  les  amuser  cependant  qu'il 
arriveroit;   et  mena  quand  et  luy  sa  compagnie  de 
cent  hommes  d'armes,  le  sieur  de  La  Chastaigneraye, 
avec  cinquante  de  monsieur  le  Dauphin;  et  le  sieur  de 
Senerpont ,  avec  pareille  charge  :  lesquels ,  arrivans 
près  des  ennemis,  les  chargèrent  de  sorte  qu'ils  furent 
rompus  et  mis  à  vau  de  routte  ;  et  sans  les  morts  furent 
menez  dedans  Therouenne  huict  cens  prisonniers,  et 
deux  coulevrines  moyennes  ;  les  autres  deux  demeu- 
rèrent, à  cause  du  roiiage  qui  estoit  rompu  ;  et  y  furent 
gaignez  quatre  enseignes  de  gens  de  pied  allemans. 
Ledit  sieur  avoit  laissé  sur  sa  queiie  la  compagnie  de 
monsieur  de  Crequi,  et  celle  de  monsieur  de  Heilly, 
de  cent  hommes  d'armes ,  pour  le  soustenir,  mais  il 
n'en  eust  besoing.  L'Empereur,  voulant  suyvre  son 
entreprinse,  partit  de  sainct  Disier,  y  laissant  bonne 
garnison,  et  vint  loger  le  lendemain  à  Vitry  en  Par-, 

tîiois,.  auquel  lieu  il  eut  nouvelle  que  le  roy  d'Angle- 
terre ,  quelque  promesse  qui  fust  entr'eux ,  n'estoit 
délibéré  de  passer  outre  ,    qu'il  n'eust  mis    en  son 
obéissance  Boulongne  et  Monstreul.  Cela  diligemment 
considéré  par  l'Empereur,  et  que  si  luy  seul  marchoit 
plus  avant  en  païs  (  estans  desja  ses  soldats  déballez 
pour  le  travail  et  faute  de  vivres  qu'ils  avoyent  souf- 
fert devant  Sainct  Disier,  et  que  pareillement  ils  souf- 
froyent)la  faim  suffiroit  pour  le  combattre,  sans  les 
forces  du  Roy,  lesquelles  il  voyoit  gaillardes  et  sur  le 
point  de  prospérer,  pour  le  contraindre  ainsi  qu'ainsi 
de  faire  honteusement  sa  retraitte ,  il  commença  à 
gouster  quelques  pourparlez  qui  avoyent  esté  mis  en 
avant  durant  le  siège   de  Sainct .  Disier,  d'une  paix 
entre  le  Roy  et  luy,  par  le  moyen  de  son  confesseur 
e,t  du  seigneur  de  Granvelle ,  avecques  quelques  ser- 
viteurs du  Roy  :  chose  oh  ledit  Empereur  estima  pou- 
vou'  honnestement  entendre  sans  en  communiquer  au 
roy  d'Angleterre,  attendu  que  desja  il  avoit  failly  de 
promesse,  et  qu'il  doutoit  (outre  ce  qu'il  cognoissoit 
bien  que  si  ledit  roy  d'Angleterre  prenoit  Boulongne 
et  Monstreul ,  la  conqueste  ne  seroit  que  pour  luy) 
que  par  après,  se  sentant  fort  deçà  la  mer,  il  luy  fust 
plus  difficile  quand  ils  auroyent  à  traitter  ensemble  : 
si  est-ce  qu'avant  passer  plus  outre,  il  envoya  sommer 
kdit  roy  d'Angleterre  de  se  venir  joindre,  suyvant 
kurs  traittez,  au  lieu  qu'ils  avoyent  conclud.  Mais  vé- 
ritablement l'Empereur  ayant  considéré  l'arduité  de 
son  entreprinse ,  des  son  arrivée  en  France ,  avoit    en 
passant  et  sans  se  déclarer,  introduit  iceux  propos, 
mais  du  depuis  les  avoit  cachez  ,  ],es  reservant  pour 
s'en  servir  alors  que  la  nécessité  en  laquelle  il  estoit 
39-  35     ' 

réduit  le  contraindroit.  Et,  après  avoir  pensé  à  ici 
proximité  de  sa  ruine,  feit  poursuyvre  chaudement  ce 
qu'il  avoit  prémédité  touchant  la  paix,  de  sorte  qu'il 
fut  prins  jour  d'assembler  les  députez ,  tant  de  la  part 
de  l'Empereur  que  du  Roy,  au  lieu  de  La  Chaussée , 
mi-chemin  de  Challons  et  de  Vitiy.  De  la  part  du  Roy 
furent  députez  pour  cest  efFect  Claude  d'Annebault , 
amiral  de  France ,  et  le  seigneur  de  Chemans ,  garde 
des  seaux  de  France;  et  de  la  part  de  l'Empereur,  le 
sieur  Dom-Ferrant  de  Gonzague,  et  le  sieur  de  Gran- 
velle.  Et  pour  aller  devers  le  roy  d'Angleterre ,  de  la 
part  du  Roy  fut  député  le  cardinal  du  Bellay,  et 
avecques  luy  le  président  Remon,  premier  président 
de  Rouen,  et  le  seigneur  de  l'Aubespine,  conseiller 
du  Roy,  et  secrétaire  d'Estat  et  des  finances.  L'amiral 
d'Annebault  et  les  députez  de  l'Empereur,  ayans 
par  quelques  jours  communiqué  ensemble,  entrèrent 
en  quelques  articles  de  traitiez  ,  mais  ils  ne  feirent 
aucune  conclusion ,  et  s'en  retourna  ledit  amiral  au 
camp ,  et  feit  entendre  au  Roy  Testât  de  sa  negotia- 
tion,  pour  sur  iceluy  sçavoir  sa  volonté. 

Ce  temps  pendant,  l'Empereur  vint  loger  à  Thin 
l'Evesque,  deux  lieues  près  de  Challons;  puis,  passant 
entre  Challons  et  Nostre  Dame  de  l'Espine,  vint  cam- 
per près  de  la  rivière  de  Marne ,  une  lieue  au  dessous 
de  Challons,  et  deux  lieues  près  de  nostre  camp,  et  es- 
toit  laditte  rivière  entre  deux.  Passant  l'armée  impe- 
rialle  par  devant  Challons ,  ceux  de  laditte  ville  cog- 
noissans  que  l'Empereur  passoit  outre  sans  les  vouloir 
attaquer,  la  jeunesse  de  monseigneur  de  Nevers  sortit 
à  l'escarmouche  pour  recognoistre  l'ennemy  et  rom- 
pre leurs   lances  pour  l'amour  de  leurs  dames,   et 

avecques  eux  les  chevaulx  légers;  de  sorte  que  Tescar- 
mouche  se  dressa  forte  et  roide ,  et  se  feirent  de  belles 
charges,  prinses  et  recousses,  tant  d'un  coste'  que  d'au- 
tre :  mais  en  fin,  arrivant  la  force  du  camp  de  l'en- 
nemy,  noz  gens  furent  contraints  de  tenir  bride.  Il  y 
mourut  de  gens  de  bien,  et  d'une  part  et  d'autre,  et 
entre  autres,  des  nostres,  le  seigneur  des  Bordes  et  le 
jeune  Jenlis,  tous  deux  de  la  maison  de  monseigneur 
d'Orléans;  et  furent  tuez  de  coups  de  pistoles,  qui  sont 
petites  harquebuses  qui  n'ont  qu'environ  un  pied  de 
canon,  et  tire  l'on  avecques  une  main,  donnant  le  feu 
avecques  le  rouet. 

Estant  l'Empereur  campé  au  lieu  que  je  vien  de 
dire,  le  comte  Guillaume  de  Fustamberg  (qui  estoit 
l'un  des  principaux  qui  avoyent  persuadé  à  TEmpe- 
reur  de  prendre  ce  chemin,  par  ce  qu'il  le  cognois- 
soit,  pour  avoir  esté  sept  ou  huict  ans  au  service  du 
Roy,  et  venant  d'Allemagne  pour  ledit  service ,  pre- 
noit  tousjours  son  chemin  le  long  d'icelle  rivière  de 
Marne)  partit  environ  minuict  du  camp  impérial,  seu- 
lement accompagné  d'un  guide,  pour  aller  recog- 
noistre  un  gué  de  laditte  rivière,  où  autresfois  il  avoifc 
passé,  espérant  par  là  faire  passer  l'Empereur  et  son 
armée.  Arrivé  qu'il  fut  audit  gué,  laissa  son  guide 
sur  le  bord  de  l'eau ,  pour  luy-mesmes  sonder  le  gué, 
lequel  il  trouva  fort  aisé,  et  le  passa.  Mais  quelques 
gentils-hommes  de  la  maison  du  Roy,  et  une  partie 
de  la  compagnie  de  monsieur  l'amiral,  ausquels  il  tou- 
choit  ceste  nuict  dfe  faire  la  garde ,  estans  leurs  senti- 
nelles prochaines  de  là  (car  elles  estoyent  le  long  de 
l'eau),  descouvrirent  ledit  comte  Guillaume,  et,  sans 
faire  alarme,  se  jetterent  entre  la  rivière  et  luy,  tel- 

35. 

lement  que ,  se  cuidant  retirer  au  passage,  il  fut  prins 
sans  résistance;  puis,  estant  amené'  au  camp,  fut  re- 
cogneu  et  envoyé  en  la  bastille  de  Paris,  et  depuis 
paya  trente  mille  escus  pour  sa  rançon. 

L'Empereur,  voyant  son  armée  se  ruiner  par  fa- 
mine ,  à  cause  que  de  toutes  parts  les  vivres  luy  es- 
toyent  coupez,  tant  devant,  derrière,  que  par  les 
costez ,  délibéra  faire  sa  retraitte  par  Soissons.  Mais 
secrettement ,  par  un  moine  espagnol  de  la  maison  de 
Gousments,  lequel  avoit  esté  l'instrument  du  confes- 
seur de  l'Empereur  pour  mettre  les  traittez  en  avant, 
feit  haster  de  remettre  sus  les  propos  de  la  paix,  fein- 
gnant  toutesfois  qu'elle  ne  venoit  de  luy  ;  et ,  ce-pen- 
dant, pour  trouver  moyen  de  vivre,  suyvit  tousjours 
la  rivière ,  estant  en  hazard  d'une  grande  ruine ,  sans 
qu'il  fust  adverty  que  monseigneur  le  Dauphin  avoit 
envoyé  à  Espernay  un  capitaine  de   gens   de  pied, 
pour  faire  retirer  les  vivres  qui  estoyent  audit  lieu ,  et 
rompre  le  pont  qui  estoit  sur  la  rivière,  et  ce  qui  ne 
se  pourroit  sauver,  tant  de  bleds,  vins,  qu'autres  vi- 
vres, le  jetter  en  la  rivière  aval  l'eau,  et  le  gaster. 
Mais  il  y  feit  mal  son  devoir,  de  sorte  qu'il  fut  sur- 
prins  de  l'Empereur,  lequel  trouva  le  pont  qui  n'estoit 
rompu,  et  grande  abondance  de  vivres,  d'autant  que 
c'estoit  Tune  des  estappes  de  nostre  camp,  chose  qui 
luy  donna  occasion  de  passer  outre  jusques  à  Chas- 
teau-Thierry,  où  pareillement  il  surprint  les  vivres  en 
si  grande  abondance,  que  son  armée,  qui  estoit  affa- 
mée ,  se  remist  en  vigueur.  Audit'lieu  de  Chasteau- 
Thierry  fut  grand  mutinement  entre  les  Espagnols  et 
lansquenets  dudit  Empereur,  de  sorte  qu'à  peine  peu- 
rent  ils  estre  empeschez  de  ne  se  donner  la  bataille  les 

uns  aux  autres,  à  cause  que  lesdits  lansquenets  trou- 
voy  ent  mauvais  que  les  vivres  leurs  fussent  départis  par 
lesdits  Espagnols. 

Monseigneur  le  Dauphin ,  adverty  de  la  faute  ad- 
venue à  Espernay,  laquelle  pourroit  estre  cause  de 
faire  marcher  l'Empereur  jusques  près  Paris,  depes- 
cha  le  sieur  de  L'Orges  avecques  sept  ou  huict  mille 
hommes  de  pied  et  quatre  cens  hommes  d'armes,  pour 
entrer  dedans  Paris,  y  avenant  le  besoing;  lequel 
s'arresta  à  Lagny  sur  Marne,  pour  estre  plus  à  pro- 
pos pour  exécuter  ce  dont  il  avoit  charge,  car  ledit 
lieu  est  à  cinq  lieues  de  Paris;  puis,  suivant  la  ri- 
vière en  toute  diligence,  gaingna  le  devant,  et  vint 
camper  à  La  Perte  sous  Joiiare,  quatre  lieues  au 
dessous  de  Chasteau-Thierry,  sur  la  mesme  rivière, 
et  envoya  à  Meaux  bon  nombre  d'hommes  pour  em- 
pescher  le  passage  audit  Empereur;  puis,  avecques 
son  armée,  s'approcha  près  de  Paris,  craignant  que 
le  roy  d'Angleterre  marchast  de  ce  costé.  L'Empereur, 
cognoissant  la  diligence  que  mondit  seigneur  le  Dau- 
phin avoit  faicte,  de  venir  gaigner  le  passage  de  La 
Fertë,  et  ayant  crainte  de  tomber  en  extrémité  de  fa- 
mine, tourna  son  chemin  vers  Villiers  Costerets,  à  tra- 
vers le  pais  de  Vallois,  pour  arriver  à  Soissons. 

Ce  pendant  le  Roy  estoit  à  Paris ,  importuné  sous 
main  défaire  paix  avecques  l'Empereur,  laquelle  il  con- 
sentit, neantmoins  qu'il  luy  coutast  de  ses  nouvelles 
conquestes,  cognoissant  (ores  qu'audit  Empereur  il  don- 
nas! la  bataille)  qu'elle  ne  se  pouvoit  passer  sans  grande* 
perte  d'hommes,  soit  ou  qu'il  la  gaingnast  ou  perdist; 
et  que  le  roy  d'Angleterre  et  le  comte  de  Bures,  les- 
quels avoyent  aussi  puissante  armée  que  la  sienne,  luy 

pourroyent  encores  donner  une  bataille,  et,  perdant 
Tune  ou  l'autre,  ou  toutes  deux,  son  royaume  seroit 
enhazard;  et  les  gaingnant,  si  ne  pouvoit  il  beaucoup 
profiter,  mesmes  sur  le  royaume  d'Angleterre,  qui 
est  insulaire;  joinct  qu'il  estoit  tous  les  jours  solicité 
par  le  mareschal  du  Biez  de  luy  envoyer  secours  de 
vivres  dedans  Monstre ul ,  autrement  il  seroit  con- 
traint par  famine  la  remettre  entre  les  mains  de  Ten- 
nemy.  Pareillement  n'estoit  trop  asseuré  de  la  suffi- 
sance du  seigneur  de  Vervin,  qui  estoit  clief  dedans 
Eoulongne,  et  consideroit  que,  s'il  perdoit  lesdittes 
villes ,  l'ennemy  auroit  entrée  pour  empiéter  son 
royaume;  et  que  difficilement  elles  pouvoyent  estre 
secourues,  s'il  n'appointoit  avecques  ledict  Empereur. 
Parquoy  depescha  l'amiral  d'Annebault,  lequel  fut 
trouver  l'Empereur  en  l'abbaye  de  Sainct  Jean  des 
Vignes,  aux  faulxbourgs  de  Soissons;  auquel  lieu  es- 
tant arrivé,  le  Roy  l'advertit  comme  il  avoit  eu  nou- 
velles que  le  seigneur  de  Vervin  avoit  rendu  Eoulon- 
gne, et  qu'il  procedast  diligemment  à  la  conclusion  du 
traitté  ;  car  si  l'Empereur  eust  esté  certain  de  ceste  red- 
dition (combien  que  la  paix  luy  fust  nécessaire),  il  eust 
esté  plus  baiilt  en  ses  demandes. 

Il  est  fait  mention  aux  précédents  livres  comme 
tous  les  différends,  ou  la  plus  grande  part,  d'entre  le 
Eoy  et  l'Empereur,  estoyent  meuz  pour  le  duché  de 
Milan  ;  et  que ,  du  vivant  de  feu  monseigneur  le  Dau- 
phin François,  premier  fils  du  Roy,  iceluy  seigneur 
avoit  proposé  audit  Empereur  que  dudit  duché  (comme 
propre  héritage  de  la  maison  d'Orléans)  il  investist 
monseigneur  Henry,  duc  d'Orléans,  qui  depuis  fut 
monseigneur  le  Dauphin ,  et  puis  Roy,  chose  à  quoy 

ledit  Empereur  n'avoit  voulu  entendre;  mais  bien 
avoit  fait  offre  de  faire  le  mariage  de  monseigneur 
Charles,  duc  d'Angoulesme,  tiers  fils  du  Roy,  qui  de- 
puis a  esté  duc  d'Orléans,  avecques  sa  fille  ou  niepce, 
et  que,  par  le  moyen  dudit  mariage,  l'investiroit 
d'iceluy  duché  de  Milan.  Laquelle  offre  le  Roy  n'avoit 
admise ,  pour  éviter  de  mettre  en  division  mondit  sei- 
gneur d'Orléans  et  monseigneur  d'Angoulesme,  de 
préférer  le  puisné  à  Taisné.  Mais  quand  l'occasion  s'of- 
frit de  traitter  la  paix  avecques  l'Empereur,  pour  l'ef- 
fect  de  laquelle  monseigneur  l'amiral  d'Annebault, 
par  le  commandement  du  Roy,  fut  trouver  ledit  Em- 
pereur en  l'abbaye  de  Sainct  Jean  des  Vignes,  près 
Soissons,  ce  party  fut  remis  en  avant  pour  ledit 
Charles,  fils  puisné  du  Roy,  alors  duc  d'Orléans.  Et 
en  fin  fut  conclud  que  ledit  duc  d'Orléans  devoit  de- 
dans deux  ans  espouser  la  fille  de  l'Empereur,  ou  sa 
niepce,  fille  du  roy  des  Romains;  moyennant  lequel 
mariage,  à  la  consommation  d'iceluy,  l'Empereur  in- 
vestiroit  iceluy  duc  d'Orléans  du  duché  de  Milan ,  ou 
Lien  du  conté  de  Flandres  et  Païs  Bas,  à  l'option  du- 
dit Empereur.  AuvSsi  le  Roy,  en  ce  faisant,  remettoic 
à  l'Empereur  le  droit  par  luy  prétendu  audit  duché 
et  au  royaume  de  Naples,  au  cas  qu'il  baillast  les  Païs 
Bas  audit  seigneur  d'Orléans  ;  et  pareillement  devoit 
le  duc  de  Savoy e  esti'e  remis  en  la  possession  de  ses 
païs,  alors  que  ledit  duc  d'Orléans  seroit  jouissant  da 
duché  de  Milan  ou  du  conté  de  Flandres.  Et ,  atten- 
dant ledit  terme  de  deux  ans,  se  devoit  rendre,  tant 
d'une  part  que  d'autre,  ce  qui  avoit  esté  respective- 
ment usurpé,  tant  deçà  que  delà  les  monts,  depuis  la 
trefve  faite  à  Nice  ;  et  seroyent  toutes  choses  remises 

en  Testât  qu  elles  estoyent  lors  d'icelle  trefve.  Quant 
à  TEmpereur,  il  rendit  au  Roy,  du  costé  de  deçà  les 
monts,  Sainct  Disier,  Ligny  et  Commercy.  De  la  part 
du  Roy  fut  rendu  audit  Empereur  Yvoy,  Montmedy 
et  Landrecy;  et  fut  la  ville  de  Stenay  (les  fortifica- 
tions d'icelles  rasées)  remise  entre  les  mains  du  duc  de 
Lorraine.  Du  costé  d'Italie ,  l'Empereur  rendit  seule- 
ment la  ville  de  Montdevis,  et  le  Roy  luy  rendit  Albe, 
Queras,  Antignan,  Sainct  Damian,  Palezol,  Cresen- 
tin,  Verrue,  Montcal,  Rarges,  Pont  d'Esture,  Lans 
Vignal  et  Sainct  Salvadour,  Sainct  Germain  et  la  plus 
part  du  païs  des  Langues  et  du  marquisat  de  Sève,  et 
aussi  La  Valpergue. 

Les  traittez  de  paix  ainsi  accordez,  l'Empereur 
manda  au  comte  de  Rures  et  au  comte  du  Reux,  qui 
estoyent  devant  Monstreul  avecquesson  armée,  en  la 
compagnie  du  duc  de  Norfolc,  et  d'une  partie  de  l'ar- 
mée d'Angleterre,  qu'ils  eussent  à  leur  retirer,  et  li- 
centier  saditte  armée.  Ce  fait,  partant  de  Soissons 
pour  prendre  son  chemin  à  Valentiennes,  s'en  alla  à 
Nisi  le  Chasteau,  de  là  à  Crespy  en  Laonois,  puis  à 
La  Fére  sur  Oize  ;  auquel  lieu  le  vint  trouver  le  duc 
d'Orléans  pour  l'accompagner  jusques  hors  des  limites 
de  ce  royaume,  et  avecquesluy  monsieur  Jean,  car- 
dinal de  Lorraine,  le  cardinal  de  Meudon,  le  comte 
de  Laval,  le  seigneur  de  La  Hunaudaye,  et  autres: 
lesquels  l'accompagnèrent  jusques  à  Rruxelles,  comme 
hostagers,  jusques  à  ce  que  la  reddition  des  places 
que  le  Roy  tenoit  delà  les  monts  fust  faicte.  Pui&l'Em* 
pereur  et  le  Roy  depescherent  en  Piémont  devers  le 
marquis  du  Guast  et  le  seigneur  d'Anguien,  leurs 
lieutenans  generaulx  delà  les  monts,  pour  faire  pu- 


DE  MARTIN  DU  BELLAY.    [id45]  ^^^ 

hlier  la  paix,  et  pour,  chacun  en  son  endroit,  faire 
restituer  les  places  qu'ils  tenoyent  l'un  de  l'autre ;,  mais 
le  marquis  n'eut  grande  peine  à  rendre,  car  il  ne  te- 
noit  de  conqueste  sur  nous,  depuis  la  trefve  de  Nice, 
que  le  Montdevis. 

[i545]  Or  revenons  au  roy  d'Angleterre,  devers  le- 
quel le  Roy  (alors  que  les  députez  de  Sa  Majesté  et 
ceux  de  l'Empereur  furent  depeschez  pour  se  trouver  au 
lieu  de  La  Gljaussée,  pour  le  traicte'  de  paix  dont  est 
faicte  mention)  avoit  depesché  le  cardinal  du  Bellay. 
Iceluy  du  Bellay  l'eust  peu  conduire  à  ceste  raison  de 
paix,  veu  que  l'Empereur  y  vouloit  entrer,  mais  ledit 
roy  d'Angleterre,  estant  bien  adverty  de  Festonne- 
ment  auquel  estoit  entré  le  seigneur  de  Vervin,  chef 
dedans  Boulongne,  usa  de  dissimulation,  remettant 
les  choses  en  longueur,  se  tenant  certain  que  de  brief 
il  auroit  telle  issue  de  son  entreprinse  de  Boulongne 
qu'il  desiroit  ;  et  ce  pendant  il  envoya  ledit  seigneur 
cardinal  et  sa  compagnie  au  chasteau  de  Hardelot, 
pour  estre  logé  plus  commodément.  Le  seigneur  de 
Vervin,  qui,  comme  j'ay  dit,  estoit  homme  peu  expé- 
rimenté, après  avoir  enduré  grande  et  furieuse  bat- 
terie, soustint  quelque  forme  d'assault,  mais  (à  ce  que 
j'ay  entendu  par  luy  mesmes)  la  vertu  du  capitaine 
Philippe  Corse  fut  cause  de  le  faire  soustenir  si  lon- 
guement; mais  en  fin  ledit  capitaine  Philippe ,  estant 
à  la  brèche ,  fut  frappé  par  la  teste  d'un  esclat  d'artil- 
lerie venant  du  camp,  dont  il  mourut.  Ledit  seigneur 
de  Vervin  l'ayant  perdu ,  et  n'ayant  plus  que  toute 
jeunesse  auprès  de  luy,  et  de  soy  mesmes  estonné, 
commença  à  parlementer  ;  auquel  parlement  succéda 
tel  effect,  que  iceluy  seigneur  de  Vervin  feit  sortir  le 

seigneur  de  Sainct  Blimont,  vieil  soldat,  portenseigne 
du  seigneur  du  Biez,  et  le  seigneur  de  Freumeselles, 
commissaire  des  guerres,  pour  entendre  la  volonté 
du  roy  d'Angleterre  :  laquelle  fut  que  les  gens  de 
guerre  et  citadins  s'en  iroyent  leurs  bagues  sauves,  re- 
mettans  la  place  entre  ses  mains,  avecques  toute  Tar- 
tillerie,  munitions  et  vivres,  dont  de  tout  y  avoit 
abondance.  Les  citadins  n'y  vouloyent  consentir, 
mesmes  le  majeur  feit  ofii:e  audit  seigneur  de  Vervin, 
que ,  s'il  vouloit  s'en  aller,  luy,  avecques  les  citadins 
et  les  gens  de  bonne  volonté' ,  garderoit  la  ville  ;  mais 
jamais  ne  fut  ouy.  Le  lendemain  que  la  composition 
fut  accorde'e,  et  devant  que  hostages  fussent  baillez, 
survint  si  extrême  tourmente,  tant  de  vent  que  de 
pluye,  que  dedans  le  camp  de  l'ennemy  ne  demeura 
une  seule  tente  debout,  et,  pour  les  terres  qui  sont 
grasses,  nul  ne  pouvoit  marcher,  ny  avant  ny -arrière. 
Toutesfois,  jamais  l'opinion  du  seigneur  de  Vervin  ne 
changea ,  et  ne  peut  estre  persuade'  qu'il  ne  remist  la 
place  entre  les  mains  du  roy  d'Angleterre,  disant  qu'il 
ne  luy  vouloit  faillir  de  sa  parole  ;  mais  il  faillit  bien 
de  sa  foy  à  son  naturel  et  souverain  prince,  dont  du 
depuis  il  eust  la  teste  tranchée  à  Paris.  Il  est  certain 
que,  s'il  eust  tenu  deux  jours,  la  ville  estoit  sauvée  : 
car,  comme  j'ay  dit,  pour  la  pluye  n'y  avoit  ordre  de 
marcher  à  l'assault,  et  cependant  monseigneur  le  Dau- 
phin ,  qui  marchoit  en  diligence  pour  le  secourir,  fust 
approché,  qui  eust  fait  changer  le  desseing  du  Roy 
d'Angleterre. 

Durant  le  siège,  le  seigneur  de  Sainct  André,  jeune 
homme  de  grande  volonté,  des  plus  proches  de  la  per- 
sonne de  monseigneur  le  Dauphin ,  entreprint  d'en- 

trer  dedans  Boulongne,  ayant  choisi  des  gens  de  bien 
et  d'expérience,  pour  mener  quant  et  luy,  espérant 
faire  grand  service  à  son  prince ,  et  luy  sauver  sa  ville, 
que  l'on  cognoissoit  en  hazard  de  perdition;  et,  par 
ce  que  par  terre  n'y  avoit  moyen  d'y  entrer,  pour  les 
trenche'es  qu'y  avoyent  fait  les  Anglois,  et  forte  garde 
d'icelles,  délibéra  d'y  entrer  par  mer  ;  mais  le  vent  et 
la  tourmente  luy  furent  si  contraires,  que  deux  ou 
trois  fois  ayant  donné  à  rembouchement  du  havre , 
autant  de  fois  il  fut  rejette  en  la  mer;  parquoy,  après 
avoir  tenté  toutes  fortunes,  fut  contraint  de  retourner 
dont  il  estoit  party. 

Le  Roy,  ayant  fait  la  paix  avec  l'Empereur,  feit 
promptement  marcher  son  armée ,  pour  surprendre  le 
camp  des  Anglois,  qui  estoit  devant  Monstreul,  et  trou- 
ver le  Roy  d'Angleterre  devant  Boulongne,  aban- 
donné de  l'armée  imperialle,  et  luy  donner  la  bataille, 
sinon,  qu'il  levast  son  camp  et  se  retirast;  puis,  trou- 
vant Boulongne  fort  ruinée,  comme  on  disoit,  avant 
que  les  Anglois  eussent  loisir  de  la  remparer,  y  auroit 
moyen  de  la  reprendre.  Mais  le  duc  de  Norfolc,  qui 
estoit  devant  Monstreul,  ayant  entendu  que  nostre 
armée  approchoit  de  Hedin,  craingnant  qu'elle  ne  se 
jettast  entre  Boulongne  et  luy,  pour  empescher  sa  re- 
traitte ,  leva  son  camp ,  et  pria  le  comte  de  Bures  de 
l'accompagner  jusques  au  lieu  de  seureté;  ce  qu'il 
feit.  Le  roy  d'Angleterre  (estant  le  duc  de  Norfolc 
joint  avecques  luy),  cognoissant  que  ses  forces  sépa- 
rées d'avec  celles  de  l'Empereur,  n'estoyent  suffisantes 
pour  soustenir  l'armée  du  Roy,  se  retira  à  Calais,  fai- 
sant embarquer  à  Boulongne  une  partie  de  sa  grosse 
artillerie,  pour  mener  en  Angleterre;  et  laissa  pour 

la  garde  de  sa  conqueste  le  duc  de  vSombresset , 
nommé  Miloit  Semer,  frère  de  la  feue  dernière  roine 
son  espouse,  dont  estoit  sorty  Edouart,  qui  depuis  fut 
roy. 

Monseigneur  le  Dauphin,  adverty  que  le  siège  de 
devant  Monstreul  estoit  levé,  et  que  le  roy  d'Angleterre 
s'estoit  retiré  à  Calais,  mais,  pour  la  haste  qu'il  avoit 
de  desloger,  avoit  laissé  la  plus  part  de  son  artillerie, 
vivres  et  autres  munitions  dedans  la  Basse  Boulon- 
gne,  partit  d'Auchy  le  Chasteau,  et  print  le  chemin 
par  le  hault  pais  du  Boulenois ,  passant  à  un  village 
nommé  Escueulles,  laissant  la  Fosse  Boulenoise  à  gau- 
che, pour  venir  à  Marquise,  mi-chemin  de  Boulongne 
et  de  Calais.  Duquel  lieu  de  Marquise,  après  y  avoir 
refreschy  son  armée  deux  ou  trois  heures,  partit  pour 
arriver  à  la  Basse  Boulongne  devant  le  jour  (ainsi  qu'il 
feit,  afin  de  surprendre  laditte  artillerie,  vivres  et  mu- 
nitions qui  y  estoyent  (or  n'estoit  laditte  Basse  Boulon- 
gne fermée  que  de  quelques  petites  tranchées).  Et  es- 
tant près,  furent  ordonnées  dmix  troupes,  dont  la 
première  estoit  conduitte  par  le  seigneur  de  Fouques- 
solles,  pour  faire  l'exécution;  et  avecques  l'autre  et 
plus  grosse  troupe ,  devoit  marcher  le  seigneur  de 
Thais,  pour  soustenir  ledit  de  FouquessoUes;  puis  dé- 
voient marcher  six  mille  Grisons  pour  se  jetter  en  un 
vallon ,  et  secourir  où  besoing  seroit.  Mais  il  me 
semble  qu'ils  devoyent  jetter  une  teste  de  dix  ou  douze 
enseignes  entre  la  Basse  Boulongne  et  la  Haulte,  pour 
empescher  les  saillies  de  ceux  de  la  Haulte  Boulon- 
gne; je  ne  sçay  s'il  fut  ordonné,  toutesfois  il  ne  fut 
pas  exécuté.  Aussi  estoit  il  raisonnable  qu'il  de- 
meurast  quatre  ou  cinq  enseignes  en  bataille  sur  la 

place  de  la  Basse  Boulongne,  pendant  que  se  feroit 
rexecution,  où  chacun  se  pourroit  recueillir.  Le  sei- 
gneur de  Fouquessolles,  suyvant  ce  qui  luy  estoit  or- 
donné, donna  dedans  la  place,  et  le  suivit  le  seigneur 
de  Tliais  :  tout  ce  qui  se  trouva  d'ennemis  fut  mis  au 
fil  de  l'espée,  l'artillerie  du  roy  d'Angleterre  et  les 
munitions  gaingnées,  de    sorte    que    noz  gens  pen- 
soyent  avoir  la  victoire;  mais  autrement  en  advint: 
car  cinq  ou  six  enseignes ,  sortans  de  la  Haulte  Bou- 
longne,  trouvèrent  noz  soldats  en  desordre,  comme 
gens  qui  s'amusent  au  butin,  et  les  mirent  à  vau  de 
roupte.  Le  seigneur  de  Fouquessolles,  cuidant  se  re- 
tirer à  la  place  pour  faire  teste,  y  fut  tué  ;  le  seigneur 
de  Thais,  se  retirant,  eut  quelque  coup  de  flesche, 
et  n'y  eut  jamais  ordre  de  rassembler  les  soldats,  et^ 
quelques  remonstrances  que  leur  peussent  faire  les 
capitaines,   ne  voulurent  tourner  visage  au  peu  de 
nombre  qui  estoit  sorty,  et  mesmes  noz  Italiens  s'en 
allèrent  en  confusion  jusques  au  lieu  où  estoyent  les 
six  mille  Grisons  pour  les  soustenir  ;   et  si  je  pense 
qu'il  y  avoit  autant  de  bons  soldats  qu'il  en  fust  pour 
l'heure  en  Europe  :  qui  me  fait  croire  que,  sur  tou- 
tes choses,  on  doit,  en  faisant  quelque  entreprinse, 
preveoir  les  inconveniens  qui  peuvent  advenir,  et  y 
pourveoir  en  temps    et  lieu,   d'autant  qu'il  est  tard 
et  quelquesfois  impossible  d'y  remédier,  après  que  le 
desordre  est  advenu.  Monseigneur  le  Dauphin  à  toutes 
forces  vouloit  marcher   luy-mesmes  et  bazarder  sa 
personne  pour  y  donner  ordre  ;   mais  il  ne  fut  con- 
seillé de  ce  faire,  attendu  que  le  jour  estoit  venu,  et 
que  la  ville,  à  coups  de  canon  qui  battoyent  de  poincte 
en  blanc,  de  liault  en  bas,  empeschoit  qu'on  ne  se 

pouvoit  rallier  ensemble  ;  aussi  la  pluye  estoit  si  ex- 
trême, que  la  plus  part  de  noz  arquebuziers  estoyent 
sans  feu,  et  le  reste,  pour  l'indisposition  du  temps, 
n  avoyent  moyen  de  s'aider  de  leurs  armes.  Ce  pendant 
quelque  cavalerie  des  nostres  avoit  donné  entre  Bou- 
longne  et  la  tour  d'Ordre ,  mais  elle  fut  contraincte  de 
se  retirer,  se  voyant  abandonnée  des  gens  de  pied* 

Ce  desastre  advenu,  monseigneur  le  Dauphin,  voyant 
les  pluyes  si  continuelles ,  et  la  faulte  de  vivres  qui  estoit 
en  son  camp  (  par  ce  qu'il  estoit  venu  en  telle  diligence , 
que  mesmes,  à  cause'des  mauvais  chemins,  les  vivres 
ne  l'avoyent  peu  suyvre,  tellement  que  la  pluspart  de 
son  armée  fut  trois  jours  sans  manger  pain,  et,  à  qui 
en  avoit ,  le  soldat  donnoit  son  harnois  pour  un  pain  ; 
et  ne  pouvoit  Ion  avoir  vivres  de  plus  pies  qu'Abbe- 
ville,  d'autant  que  tout  le  Boulonnois,  jusquesà  Mons- 
treul,  estoit  ruiné  et  bruslé,  et  semblablement  depuis 
Monstreul  jusques  à  Abbeville,  qui  sont  dix  sept  lieues 
d'intervalle  ;  et  ne  se  trouvoyent  herbes  ny  autre 
fourrage  pour  les  chevaux  ) ,  se  retira ,  par  l'advis  des 
capitaines,  vers  Monstreul  :  auquel  lieu,  après  avoir 
eu  nouvelles  du  Roy  son  père,  licentia  les  Suisses  et 
Grisons,  laissant  à  Monstreul,  pour  faire  teste  à  ceux 
de  Boulongne,  monsieur  le  mareschalduBiez,  avecques 
les  bandes,  tant  françoises  qu'italiennes,  venues  de 
Piémont,  et  puis  se  retira  devers  le  Boy,  qu'il  trouva 
à  Sainct  Germain  en  Laye.  Aussi  le  seigneur  d'An- 
guien,  après  avoir  ordonné  le  seigneur  de  Termes, 
pour,  suyvant  le  traitté  de  paix,  restituer  les  places 
par  luy  conquises  sur  l'Empereur,  se  retira  devers  le 
Boy,  qu'il  vint  trouver  à  Mante ,  peu  de  jours  avant 
que  mondit  seigneur  le  Dauphin  y  arrivast. 

Durant  cest  hyver,  ne  se  feit  de  grandes  entreprin- 
Ses,  sinon  que  le  mareschal  du  Biez,  ayant  mis  en- 
semble toutes  les  forces  qui  estoyent  demeurées  en 
Picardie,  alla  camper  au  Portet,  qui  est  un  petit  port 
oîi  seulement  se  retirent  les  pescheurs,  un  quart  de 
lieue  deçà  Boulongne,  estant  la  rivière  du  pont  de 
Brique,  entre  la  ville  et  luy,  espérant,  au  dessus  du- 
dit  lieu  ,  tirant  vers  Boulongne ,  et  le  long  de  la  coste 
de  la  mer,  faire  un  fort,  pour  tenir  en  subjection  le 
Lavre  de  Boulongne.  Mais  le  milort  Sorel,  fils  du  duc 
de  Norfolc  ,  pour  rompre  laditte  entreprinse ,  assem- 
bla les  forces  que  le  roy  d'Angleterre  avoit  par  deçà 
la  mer,  et  vint  surprendre  ledit  mareschal,  devant 
qu'il  eust  eu  moyen  de  se  fortifier,  de  sorte  qu'il  fut 
contraint  de  se  retirer  vers  Monstreul  ;  et ,  sans  l'ordre 
qui  fut  mis  par  le  capitaine  Villefranche ,  maistre  de 
camp  des  vieilles  bandes  françoises,  lequel  demeura 
sur  la  queue,  il  y  avoit  grande  apparence  qu'il  y  fust 
advenu  une  roupte.  Si  est-ce  qu'il  y  mourut  de  gens 
de  bien,  tant  d'une  part  qu(3  d'autre,  et,  pour  le  mau- 
vais chemin  qui  estoit  à  cause  des  pluyes  continuelles: 
sur  la  retraitte  demeurèrent  deux  pièces  d'artillerie  de 
campagne  :  le  reste  fut  retire'  ;  et  se  campa  ledit  ma- 
reschal une  lieue  par  delà  Monstreul,  tirant  vers  Bou- 
longne, pour  avoir  la  commodité  des  vivres  qui  luy 
venoyent  dudit  lieu  de  Monstreul. 

En  ce  temps  mourut  le  roy  Jacques  d'Escosse,  à 
cause  dequoy  le  royaume  demeura  fort  despourveu  ; 
et,  pour  y  remédier,  le  Roy  depescha,  avecques  bon 
nombre  de  gens  de  guerre  et  d'argent,  le  comte  de 
Leno ,  de  la  maison  de  Stuart,  neveu  du  feu  mares- 
chal d'Aubigny,  qui  estoit  capitaine  des  cent  hommes 

d'armes  escossois  des  ordonnances  du  Roy,  pour  al- 
ler donner  secours  à  la  roine  d'Escosse,  vefve  dudit 
deffunct  Roy,  et  fille  du  duc  de  Guise;  lequel  Roy  ne 
laissa  de  luy  et  laditte  Roine  qu'une  fdle,  seule  hé- 
ritière dudit  royaume.  Ledit  comte  de  Leno ,  arrivé 
en  Escosse,  comme  jeune  et  mal  conseillé,  dépensa 
les  deniers  du  Roy  fort  mal  à  propos,  et  sçachant  le 
mal  contentement  que  Ion  avoit  de  luy,  prattiqua  de 
se  retirer  au  service  du  roy  d'Angleterre ,  qui  le  re- 
cueillit ,  espérant  en  tirer  du  service ,  et  luy  donna  en 
mariage  une  sienne  niepce ,  fille  de  sa  sœur,  mère  du 
feu  roy  d'Escosse  ;  laquelle ,  après  la  mort  du  roy 
Jacques  Le  Quart ,  père  d'iceluy  feu  roy,  espousa  un 
gentil-homme  d'Angleterre,  dont  estoit  issue  laditte 
fille.  Le  Roy,  adverty  de  laditte  révolte,  en  toute  dili- 
gence depescha  le  seigneur  de  LaRrosse,  gentil-homme 
de  Rourbonnois,  homme  sage  et  bien  advisé,  pour  con- 
soller  et  conseiller  la  roine  d'Escosse  ;  puis,  peu  de 
temps  après,  depescha  le  seigneur  de  Lorges,  cheva- 
lier de  son  ordre ,  avecques  une  armée ,  pour  donner 
aide  et  secours  au  pais  d'Escosse. 

Le  Roy,  après  avoir  depesché  pour  le  secours  d'Es- 
cosse, se  retira  à  R.omorentin ,  auquel  lieu  feit  séjour 
jusques  environ  le  commencement  du  mois  de  may 
15455  mais,  ce  temps  pendant,  ayant  considéré  que, 
laissant  longuement  les  Anglois  dedans  Roulongne,  ils 
pourroyent  de  jour  en  autre  se  renforcer  et  prendre 
pied  en  son  royaume,  qui  seroit  une  mauvaise  se- 
mence, à  ceste  occasion  délibéra,  pour  y  remédier, 
chercher  tous  moyens  de  les  en  desloger.  Parquoy  or- 
donna de  dresser  une  grosse  armée  par  mer,  dont  au- 
roit  la  conduitte  l'amiral  d'Annebault,  et  la  faire  si 

gaillarde,  qu  elle  fust  pour  combattre  l'armée  d'An- 
gleterre, s'il  la  tiouvoit  sur  la  mer,  et,  où  l'occasion 
se  presenteroit,  prendre  pied  en  Angleterre;  et,  pour 
cest  elï'ect ,  manda  en  Provence  le  capitaine  Paulin , 
depuis  baron  de  La  Garde,  pour  amener  vingt-cinq 
galleres  de  la  mer  de  Levant  en  la  mer  de  Ponant, 
passant  le  destroit  de  Gibaltar,  chose  que  Ion  n'avoit 
encores  veuë ,  sinon  l'an  1 5 1 2 ,  que  le  capitaine  Pre- 
gent  en  passa  six  (0.  Aussi  ordonna  de  vaisseaux  ronds 
huict  ou  dix  carraques  genevoises,  pour  renforcer  son 
arme'e,  lesquelles  vindrentsi  tard,  qu'elles  ne  servirent 
de  rien;  mesmes,  entrans  dedans  la  bouche  de  Sene, 
par  faulte  de  bons  pilots,  s'en  perdit  la  plus  grande 
part.  Pareillement  ordonna  de  dresser  une  grosse  et 
puissante  armée  par  terre,  pour,  ce-pendant  que  son 
armée  de  mer  feroit  son  exécution ,  se  venir  camper 
devant  Boulongne,  la  rivière  entre  deux,  et  là  faire 
un  fort  auquel  il  peust  laisser  quatre  ou  cinq  mille 
hommes  en  seureté,  et  tenir  ceux  de  Boulongne  en 
telle  sujection,  qu'ils  n'eussent  moyen  de  passer  deçà 
l'eau  en  ses  pais  ,  et  semblablement  le  faisant  sur  la 
pointe  vis  à  vis  de  la  tour  d'Ordre,  empescher  à  coups 
de  canon  que  navires  ne  peussent  entrer  dedans  le 
havre,  pour  secourir  ceux  de  la  ville,  espérant  que 
dedans  la  mi-aoust,  que  son  armée  de  mer  seroit  de  re- 
tour, ledit  fort  seroit  en  defï'ence ,  ainsi  que  Ion  luy 
promettoit.  Et,  ce  faisant,  estoit  délibéré,  ayant  reuny 
tous  ses  gens  de  guerre ,  tant  de  terre  que  de  mer, 
marcher  luy  mesmes  en  personne,  laissant  dedans  le- 
dit fort  trois  ou  quatre  mille  hommes,  et  aller  assié- 
ger   Guines,   qu'il  esperoit  forcer,  et  là  se  fortifier, 

;«)  L'édition  de  1572  porte  quatre. 

pour  tenir  Calais  et  la  terre  d'Oye  en  sujection,  et, 
par  ce  moyen,  affamer  Boulongne;  mais  autrement  en 
advint ,  ainsi  que  vous  orrez  par  cy  après.  Et ,  pour 
renforcer  son  arme'e,  tant  de  mer  que  de  terre,  il  en- 
voya en  Allemagne  le  comte  Rin  Grave  ;  le  colonnel 
Riquerog  et  le  colonnel  Ludovic,  qui  desja  avoyent  cha- 
cun deux  mille  lansquenets  à  son  service,  pour  faire 
nouvelle  levée,  et  remplir  leurs  regimens  jusques  au 
nombre  de  quatre  ou  cinq  mille  chacun  ;  et  en  Gas- 
congne  et  Languedoc  envoya  faire  autre  nouvel 
aiïias,  jusques  au  nombre  de  dix  mille  hommes,  pour 
remplir  ses  bandes  françoises;  et,  pour  la  terre,  or- 
donna chef  de  l'armée  monsieur  le  mareschal  du  Biez, 

Ayant  fait  telles  ordonnances,  le  Roy  partit  de  Ro- 
morentin,  pour  prendre  son  chemin  en  Normandie, 
par  ce  qu'il  vouloit  faire  l'embarquement  de  son  ar- 
mée en  la  ville  françoise  du  Havre  de  Grâce,  qui  est 
à  l'embouchement  de  la  rivière  de  Sene;  et,  prenant 
le  chemin  par  Argentan,  environ  la  Sainct  Jean,  se 
trouva  à  Touques.  Estant  audit  lieu,  se  descouvrit 
son  armée  de  Levant  :  dequoy  n'estant  adverty,  il  es- 
tima que  c'estoit  celle  d'Angleterre  qui  vousist  faire 
descente  en  la  Basse  Normandie  pour  divertir  son 
entreprinse  ;  mais  soudain  vint  un  brigantin  qui  l'as- 
seura  que  c'estoit  son  armée  de  Levant.  Aussi ,  peu  de 
jours  après,  se  présenta  devant  le  chef  de  Caux  trente 
cinq  navires  anglesches,  qui  tirèrent  à  coup  perdu  en 
terre  ;  mais,  ayans  cognoissance  de  noz  galleres  qui 
approchoyent,  feirent  leur  retraitte  à  Porsemue. 

Audit  lieu  de  Touques,  le  seigneur  de  Langey  vint 
trouver  le  Roy,  qui  l'avoit  depesché  aux  frontières  de 
Champagne  pour  recueillir  les  lansquenets,  lequel  luy 

apporta  nouvelles  de  leur  descente  à  Mezieres,  et  qu'il 
les  avoit  acheminez  par  estappes,  suyvant  son  com- 
mandement, le  chemin  droit  à  Monstreul.  Ayant  le 
P\.oy  cest  advertissement  de  la  venue  desdits  lansque- 
nets, qui  estoit  la  principalle  force  qu'il  attendoit, 
manda  au  mareschal  du  Biez  que ,  incontinant  qu'ils 
seroyent  arrivez   a  Monstreul,  il  eust  à  marcher  à 
Boulongne,  et  commencer  le  fort  dont  j'ay  parlé  cy 
dessus,  et  qu'il  eust  à  luy  faire  entendre  le  temps  que 
ledit  fort  pourroit  estre  en  defFence  :  et  luy  feit  en- 
voyer six  ou  sept  mille  pionniers,  et  bon  nombre  de 
charroy,  pour  conduire  fascines,  gazons,   et   autres 
choses  nécessaires  pour  cest  efTect.  Le  mareschal  du 
Biez ,  par  le  gentil-homme  qui  alla  devers  luy,  manda 
au  Roy  que  dedans  la  mi-aoust  le  fort  seroit  en  def- 
fence;  ce  qui  n'advint  toutesfois,  comme  cy  après  je 
vous  reciteray.  Sur  l'asseurance  d'iceluy  mareschal , 
le  Roy  dressa  son  estât ,  et  meit  son  but  sur  icelle  ;  et 
quant  et  quant ,  le  sixiesme  jour  de  juillet,  feit  faire 
voille  à  son  armée  de  mer,  laquelle  estoit  assemblée 
au  Havre  de  Grâce,  et  luy,  pour  la  veoir  partir,  estoit 
sur  le  chef  de  Caux,  dont  il  pouvoit  tout  descouvrir. 
Mais,  tirant  les  ancres  du  Carraquon,  qui  estoit  le 
plus  beau  navire  de  la  mer  de  Ponant,  et  le  meilleur 
à  la  voille,  portant  huit  cens  tonneaux  de  charge,  de- 
dans lequel  devoit  estre  la  personne  de  l'amiral  pour 
le  combat,  le  feu  se  meit  au  fougon,  tellement  qu'on 
ne  le  sceut  jamais  sauver  qu'il  ne  fust  consommé  en 
cendres  ;  et  y  avoit  cent  grosses  pièces  d'artillerie  de 
bronze,  mesmes  y  estoit  l'argent  du  Roy,  lequel  fut 
sauvé.  Plusieurs,  voulans  éviter  la  furie  du  feu ,  se  pré- 
cipitèrent en  la  mer  ;  les  galleres  en  sauvèrent  beau- 

36, 

coupj  mais,  depuis  que  le  feu  vint  au  bas  dudit  na* 
vire,  elles  furent  contraintes  de  prendre  le  large,  car 
le  feu  se  donna  en  l'artillerie,  de  sorte  que  la  batte- 
rie qui  se  faisoit  de  si  grand  nombre  de  pièces ,  met- 
toit  en  fonds  tout  ce  qui  se  trouvoit  devant ,  derrière 
et  aux  costez.  Le  nombre  des  navires  ordonnez  pour 
l'armée  montoit  à  cent  cinquante  gros  vaisseaux 
ronds,  sans  compter  soixante  flouin  set  vingt-cinq  gal- 
leres  :  lesquels  tous  ensemble  se  levèrent  ledit  sixiesme 
jour  de  juillet,  tant  du  Havre  de  Grâce,  que  de  la 
Fosse  d'Eure ,  Honnefleu  ,  Harfleu  et  Dieppe ,  et 
prindrent  la  volte  pour  tirer  vers  l'isle  d'Huicht  et  le 
liavre  de  Porsemue,  en  Angleterre ,  auquel  lieu  de 
Porsemue  estoyent  les  forces  de  mer  du  roy  d'Angle- 
terre, lesquelles  nostre  arme'e  cherchoit  à  combattre. 

Le  dixhuitiesme  jour  dudit  mois  de  juillet  i545, 
estant  arrivé  monsieur  l'amiral  près  l'isle  d'Huicht, 
manda  le  baron  de  La  Garde  avecques  quatre  galle- 
res,  tant  pour  recognoistre  l'isle  jusques  à  la  pointe 
de  Saincte  Heleine ,  que  pour  considérer  la  contenance 
des  ennemis.  Geste  pointe  est  par  où  Ion  entre  de- 
dans le  canal  qui  fait  la  séparation  de  l'isle  d'Huicht 
et  d'Angleterre,  regardant  vis  à  vis  de  Porsemue.  L'ar- 
mée des  ennemis  estoit  de  soixante  navires  esleuz  et 
tresbien  ordonnez  en  la  guerre;  quatorze  desquels ^ 
à  la  faveur  du  vent  de  terre ,  sortirent  de  Porsemue 
d'une  grande  promptitude,  et  en  si  bel  ordre,  que  Ion 
eust  dit  qu'ils  attendoyent  de  pied  coy  nostre  armée 
pour  la  combattre.  Mais  monsieur  l'amiral,  allant 
contre  eux  avec  le  reste  des  galleres,  sortit  aussi  le 
reste  de  leur  armée  hors  du  havre  au  devant  de  luy, 
oii ,  après  avoir  long  temps  combatu  à  coups  de  ca- 

non,  les  ennemis  commencèrent  à  se  couler  à  main 
senestre,  au  couvert  de  la  terre,  en  lieu  où  ils  estoyent 
deffendus  par  quelques  forteresses  qui  estoyent  sur  la 
falaize,  et  de  l'autre  coste'  de  bans  et  de  rochers  cou- 
verts d'eau,  lesquels  sont  assis  au  travers  du  chemin, 
laissans  seulement  une  entrée  estroitte  et  oblique, 
pour  passer  peu  de  navires  de  front.  Geste  retraitte  el 
la  nuit  qui  approchoit,  meirent  fin  au  o)mbat  de  ce 
jour,  sans  que,  en  tant  de  coups  de  canon  et  d'autre 
artillerie  qui  furent  tirez,  eussions  receu  perte  nota- 
ble. Quand  les  galleres  furent  de  retour  près  de  la 
pointe  Saincte  Heleine,  vindrent  nouvelles  à  monsieur 
l'amiral  que  la  Maistresse  (qui  estoit  le  meilleur  et 
principal  navire  de  nostre  armée,  et  sur  lequel  il  avoit 
délibéré  de  combattre)  couloit  en  fonds,  et  qu'il  n'y 
avoit  autre  espérance  que  de  sauver  les  hommes  et 
l'argent  du  Roy,  lequel  estoit  dedans  pour  le  paye- 
ment de  l'armée.  La  cause  de  ce  dommage  fut,  à  ce 
que  l'on  presumoit,  que,  sortant  du  havre  de  lion- 
nefleu  pour  se  jetter  à  la  rade,  ledit  navire  toucha  en 
terre ,  et  de  ce  heurt  là  quille  et  gaborts  s'estonne- 
rent,  de  sorte  que  les  joints  des  planches  s'ouvrirent 
tant,  que  les  estouppes,  qui  estoyent  mal  pressées 
dedans  lesdits  joints,  vindrent  à  s'abrever  tellement, 
que,  le  jour  d'après,  ce  navire  estant  agité  d'un  vent 
frais,  feit  tant  d'eau,  que  Ion  ne  pouvoit  plus  fournir 
à  l'évacuation. 

Estant  monsieur  l'amiral  venu  pour  donner  remède 
tant  aux  hommes  que  audit  navire,  trouva  que  le  sei- 
gneur de  La  Mailleraye ,  vice  amhal  de  France,  l'a- 
voit  jà  fait  descharger,  et  renvoyé  au  Havre  pour  ra- 
douber. Ce  fait,  ledit  amiral,  ayant  député  un  autre 

navire  pour  luy,  disposa  de  l'ordre  des  batailles  pour 
le  lendemain.  L'ordre  fut  que  le  navir«  qu'il  avoit 
esleu  pour  représenter  celuy  qu'on  avoit  renvoyé  au 
Havre,  dedans  lequel  devoit  estre  sa  personne,  seroit 
au  front,  accompagné  de  trente  navires  qu'il  avoit 
esleuz  ,  le  seigneur  de  Boutieres ,  costoyant  ce  batail- 
lon sur  la  corne  droitte ,  accompagné  d'autres  trente 
six  navires,  le  baron  de  Curton  feroit  la  corne  senes- 
tre,  armé  de  pareil  nombre  de  navires.  Et,  considéré 
l'avantage  du  lieu  où  se  tenoyent  les  ennemis,  fut  or- 
donné que  dés  le  matin  les  galleres  les  iroyent  trou- 
ver à  l'ancre,  pour  les  escarmoucher  à  coups  de  ca- 
non le  plus  furieusement  qu'ils,  pourroyent,  et,  en 
combatant,  se  retireroyent  vers  noz  batailles,  pour  y 
attirer,  s'il  estoit  possible,  noz  ennemis,  pour  les  avoir 
au  large  au  combat,  et  les  tirer  hors  du  destroit. 
Geste  ordonnance  fut  tresliardiment  exécutée  ;  mais  le 
temps  feit,  par  son  changement,  telle  commutation 
de  danger,  qu'on  n'eust  sceu  juger,  en  si  peu  d'espace 
de  temps,  auquel  fortune  se  monstroit  plus  favorable, 
à  eux  ou  à  nous  ;  car  au  matin,  à  la  faveur  de  la  mer, 
qui  estoit  calme,  sans  vent  ne  fureur  de  courante, 
noz  galleres  se  pouvoyent  régir  et  manier  à  leur  plai- 
sir, et  au  dommage  des  ennemis,  lesquels,  n'ayans 
pouvoir  de  se  mouvoir  par  faulte  de  vent,  deraeu- 
royent  appertement  exposez  à  l'injure  de  nostre  ar- 
tillerie, qui  avoit  plus  grande  prinse  sur  leurs  na- 
vires que  les  navires  sur  elles,  d'autant  qu'ils  sont 
plus  eminens  et  plus  corporus,  et  que,  par  l'usage  des 
rames,  noz  galleres  pouvoyent  fouyr  et  décliner  le 
danger,  et  gaingner  l'avantage. 

Fortune  entretint  nostre  armée  en  ceste  sorte  plus 

d'une  heure  :  durant  lequel  temps,  entre  autres  dom- 
mages qu'en  receurent  les  ennemis,  la  Marirose,  l'un 
de  leurs  principaux  navires,  à  coups  de  canon  fut 
mis  au  fonds,  et  de  cinq  ou  six  cens  hommes  qui  es- 
toyent  dedans ,  ne  s'en  sauva  que  trente  cinq  ;  le 
Grand  Henry,  qui  portoit  leur  amiral ,  fut  tellement 
affligé,  que;  s'il  n'eust  esté  soustenu  et  secouru  des 
prochaines  navires,  il  faisoit  une  mesme  fin.  Autres 
plus  mémorables  pertes  eussent  ils  fait,  si  le  temps  ne 
se  fust  tourné  en  leur  faveur,  qui  non  seulement  les 
exempta  de  ce  péril,  mais  fut  propice  à  nous  courir 
sus,  en  se  levant  seulement  un  vent  de  terre,  lequel 
avecques  la  courante  les  apportoit  à  plaine  voille  sur 
noz  galleres  ;  et  fut  ceste  mutation  si  soudaine ,  que 
noz  gens  à  peine  eurent  loisir  ne  la  commodité  de  gi- 
rer  les  proues  :  car  au  temps  de  la  bonasse  que  vous 
avez  ouy,  et  à  la  chaleur  du  combat ,  les  galleres  es- 
toyent  si  fort  approchées,  venans  si  soudain  les  na- 
vires sur  elles  de  telle  impétuosité,  que,  sans  aucun 
remède,  leur  passoyent  par  dessus  le  corps  et  les  met- 
toyent  en  fons  ;  si ,  par  une  grande  asseurance  des 
chefs,  adresse  et  expérience  des  mariniers  et  de  la 
chiorme,  on  n'eust  donné  force  et  célérité  extrême  à 
tourner  les  galleres;  et,  par  ces  moyens,  ayans  noz 
gens  giré  les  proues  avecques  l'agilité  des  rames  et  fa- 
veur des  voilles,  s'esloignerent  en  peu  d'heure  à  la 
portée  d'un  canon  ,  et  commencèrent  à  eslargir  la  vo- 
gue et  alentir  leurs  cours,  pour  attirer  les  ennemis, 
ainsi  que  leur  estoit  ordonné ,  hors  des  bans  et  diffi- 
cultez  des  lieux  cy  dessus  exposez.  • 

Il  y  a  une   espèce  de  navires  particulières  dont 
usoyent  noz  ennemis,  en  forme  plus  longue  que  ronde, 

et  plus  estroîtte  beaucoup  que  les  galleres,  pour 
mieux  se  régir  et  commander  aux  courantes,  qui  sont 
ordinaires  en  ceste  mer  ;  à  quoy  les  hommes  sont  si 
duits ,  qu'avec  ces  vaisseaux  ils  contendent  de  vitesse 
avec  les  galleres  ;  et  les  nomment  remberges.  Il  s'en 
trouva  quelques  unes  à  ceste  retraitte ,  qui  d'une  in- 
croyable vélocité  suivoyent  noz  galleres  en  pouppe , 
et  les  molestoyent  de  leur  artillerie  tresinstamment  : 
dequoy  elles  ne  se  pouvoyent  deffendre,  n'ayans  ar- 
tillerie en  pouppe  ;  parquoy  eust  falu  qu'elles  eussent 
retourné  sur  eux ,  et ,  ce  faisant ,  se  fussent  mises  en 
évidente  perdition  ;  car ,  girant  pour  les  combatre ,  les 
ennemis  avoyent  temps  de  les  aborder  à  plaine  voille, 
et  par  ainsi  les  tresbucher.  Toutesfois ,  le  prieur  de 
Capouè,  frère  du  seigneur  Pierre  Strosse,  ne  pouvant 
plus  comporter  ceste  indignité ,  se  confiant  en  l'agilité 
de  sa  gallere,  commença  à  tourner  sur  un,  lequel, 
ayant  devancé  les  autres,  tenoit  presque  une  de  noz 
galleres  par  pouppe  ;  mais  ce  navire,  pour  estre  plus 
court,  tourna  plus  tost,  et  redressa  son  chemin  de- 
vers son  corps  de  bataille,  et  depuis,  ne  luy  ny  les 
autres  se  meirent  à  suyvre.  Ce-pendant  monsieur  l'a- 
miral estoit  dedans  son  navire,  ayant  fait  mettre  les 
autres  en  armes,  selon  l'ordonnance  cy  dessus  expri- 
mée^ et  ja  estoit  pour  donner  le  signe  de  combat,  s'il 
n'eust  veu  les  ennemis  eux  retirer  de  leur  chasse  et 
reprendre  le  chemin  de  leur  fort  :  à  quoy  il  cognent 
seurement  qu'ils  attendoyent  qu'à  la  confiance  de  noz 
forces,  nous  vinssions  témérairement  à  les  trouver  à 
nostre  desavantage,  et  que  leur  intention  estoit  de  suy- 
vre noz  galleres  en  tant  qu'ils  le  pourroyent  faire  sans 
riens  bazarder,  esperans  nous  attirer  sur  les  bans  et 

battues.  En  ce  conflict,  nous  feismes  perte  de  quelques 
forsats  et  de  quelques  soldats  privez  j  d'hommes  de 
nom,  il  ne  s'en  perdit  pas  un. 

Ayant  monsieur  l'amiral  comprins  l'intention  des 
ennemis,  se  résolut  de  tenter  par  autres  moyens  de 
les  attirer  :  car,  ayant  nouvelles  que  le  roy  d'Angle- 
terre estoit  arrivé  à  Porsemue,  eut  opinion  que,  fai- 
sant descente  en  terre,  gastant  et  bruslant  son  pais  à 
sa  veuë,  et,  presque  entre  ses  mains,  tuant  ses  hommes, 
que  l'indignation  qu'il  prendroit  de  telle  injure,  la 
compassion  qu'il  auroit  du  sang  et  mort  de  ses  sujets  , 
et  le  gast  et  bruslement  de  son  pais,  l'esmouveroyent 
tant,  qu'il  feroit  partir  ses  navires  pour  aller  au  se- 
cours, principalement  n'en  estant  esloigné  de  deux 
traits  de  canon  ;  ou,  s'il  n^y  vouloit  entendre ,  le  des- 
plaisir de  ses  sujets,  se  voyans  n'estre  en  riens  relevez 
de  la  présence  du  prince,  pourroit  engendrer  quel- 
que sédition  et  mutinement  au  païs.  La  descente  se 
feit  en  trois  divers  lieux  tout  en  un  temps,  pour  tenir 
la  force  des  ennemis  separe'e  :  en  un  costé  fut  mandé 
le  seigneur  Pierre  Strosse,  pour  descendre  au  dessus 
d'un  petit  fort  oii  les  ennemis  avoyent  quelque  ar- 
tillerie, dont  ils  battoyent  noz  galleres  par  flanc  :  là 
dedans  s' estoit  retiré  un  nombre  de  gens  de  pied  du 
païs,  lesquels,  ayans  veu  la  hardiesse  des  nostres, 
abandonnèrent  le  fort,  et  se  meirent  en  fuitte  dedans 
un  bois  taillis,  vers  les  parties  mediterranes  :  noz  gens 
à  la  poursuitte  en  tuèrent  quelques  uns,  et  bruslerent 
les  maisons  circonvoisines. 

En  autre  endroit  descendit  le  seigneur  de  Thaïs, 
gênerai  des  gens  de  pied,  et  avecques  luy  le  baron  de 
La  Garde,  gênerai  de  noz  galleres.  Eux^,  n'ayans 

trouvé  resistence  à  leur  descente,  tirèrent  avant,  pour 
recognoistre  et  considérer  le  pais,  mais  ils  n'allèrent 
gueres  loing,  qu'ils  ne  trouvassent  aucuns  escadrons 
de  gens  de  pied,  qui,  par  voyes  secrettes  et  couvertes 
par  les  bois,  s'estoyent  assemblez  es  lieux  plus  op- 
portuns pour  le  combat  à  leur  avantage;  à  la  con- 
fiance dequoy  ils  feirent  teste  à  noz  gens,  et  en  bles- 
sèrent quelques  uns;  et,  entre  autres,  le  seigneur  de 
Monin  y  eut  la  main  droitte  persée  d'un  coup  de 
flesclie  :  mais  le  reste  de  noz  gens,  marchans  en  ba- 
taille, leur  feirent  abandonner  leur  lieu ,  et  se  retirè- 
rent à  vau  de  routte  par  les  mesmes  chemins  qu'ils 
estoyent  venuz,  par  lesquels  on  ne  les  pouvoit  suyvre 
qu'en  desordre  et  à  la  file.  En  autre  endroit  descen- 
dirent les  capitaines  Marsay  et  Pierrebon ,  capitaines 
de  galleres,  lesquels  furent  blessez  en  un  combat  con- 
tre une  troupe  d'Anglois  qui  s'estoyent  assemblez. 
Les  autres  gens  de  guerre  estoyent  ce-pendant  es  na- 
vires ,  attendans  le  commandement  de  monsieur  l'a- 
miral pour  sortir  :  aucuns  desquels,  voyans  le  feu  de 
tous  costez  par  pais,  et  la  lisière  de  la  mer  abandon- 
ne'e  à  nostre  liberté',  descendirent  secrettement  et  sans 
congé  en  lieu  esloigné  de  leur  coronnal ,  pour  n'estre 
par  luy  empescbez  ;  lesquels ,  descendus  sans  con- 
duitte  et  sans  chef  pour  leur  commander,  s'espandi- 
rent  plus  franchement  par  le  pais  et  sans  considéra- 
tion. Ayans,  à  la  veuë  des  ennemis,  gaingné  le  hault 
d'une  montagne  qui  traverse  l'isle  d'Huicht  en  largeur, 
furent  assaillis  par  gens  de  cheval  et  de  pied  si  vive- 
ment, que  quelques  uns  furent  tuez,  et  autres  prins, 
et  le  reste  poursuyvis  en  desordre  jusques  au  bas  de 
la  montagne  près  de  la  marine,  où,  à  la  faveur  de 

nostre  armée  et  d'une  haye  et  fossé  qu'ils  trouvèrent, 
se  rassemblèrent  et  feirent  teste  à  l'adveu  de  leurs 
compagnons  qui  estoyent  dedans  les  navires;  dont 
plusieurs,  de  ce  esmeus,  montèrent  en  barque  à  grande 
haste,  et  allèrent  à  levir  secours  :  qui  leur  donna  tel 
cueur,  qu'ils  regaingnerent  la  montagne,  mettans  les 
ennemis  en  chasse,  qui  se  retirèrent  loin  g  en  terre  jvis- 
ques  à  un  ruisseau  qu'ils  passèrent  par  dessus  un  pont 
qu'ils  coupèrent  pour  crainte  d'estre  suyvis  des  nos- 
tres,  et  là  se  tindrent  cois,  attendans  du  renfort.  Cela 
venu  à  la  cognoissance  de  monsieur  l'amiral,  crai- 
gnant que  ses  gens,  estans  sans  chef,  vagabonds,  ne 
receussent  qtielque  honte,  commanda  au  seigneur  de 
Thais  d'y  aller  en  personne  pour  les  faire  retirer;  ce 
qu'il  feit. 

Le  jour  ensuyvant,  ledit  seigneur  amiral,  ayant 
veu  que  par  nul  moyen  se  pouvoyent  attirer  les  en- 
nemis au  combat,  délibéra  les  aller  assaillir  au  lieu 
oh  ils  estoyent;  et,  sur  ceste  délibération,  assembla 
en  public  tous  les  pilots,  capitaines  et  mariniers,  pour 
mieux  entendre  la  nature  et  qualité  du  lieu,  et  le  re- 
mède que  Ion  pourroit  prendre  contre  la  difficulté 
des  bans  cy  dessus  mentionnez,  leur  remonstrant 
combien  nous  estions  supérieurs,  tant  de  nombre  de 
navires  que  de  valeur  d'hommes,  et  quel  proffit  por- 
teroit  au  Roy  et  au  royaume  une  telle  victoire,  la- 
quelle il  tenoit  certaine  qui  pourroit  aller  jusques  à 
eux.  Les  hommes,  tant  capitaines  que  soldats,  se  trou- 
vèrent prompts  de  vouloir  aller  au  combat;  mais  l'in- 
commodité du  lieu  leur  apportoit  tant  de  hazarts, 
que  les  capitaines  de  marine  let  pîlots  asseuroyent 
n'estre  possible  d'y  aller  sans  évidente  perte.  Et  les 

raisons  qui  les  mouvoyent  estoyenl  telles,  qu'il  faloiC 
entrer  par  un  canal  par  lequel  ne  pourroyent  arriver 
que  quatre  navires  de  front  ;  ce  que  aisément  les  en- 
nemis pouvoyent  deffendre ,  présentant  pareil  nombre 
de  navires  en  teste;  avec  ce  on  n'y  pouvoit  aller  qu'en 
faveur  de  la  courante  et  du  vent,  et  quand  les  quatre 
premiers  navires  seroyent  empeschez,  laditte  cou- 
rante porteroit  sur  eux  les  autres  qui  les  suivoyent, 
et  les  fracasseroyent ;  et  outre  cela,  qu'ils  avoyent  à 
combattre  près  de  leur  terre,  de  laquelle  à  coups  de 
canon  ils  seroyent  favorisez  à  nostre  préjudice;  ce  que 
encores  n'estant  receu  en  considération ,  il  devoit  es- 
tre  certain  que ,  si  les  navires  s'abordoyent  et  accro- 
choyent,  la  force  de  la  courante  les  jetteroyt  en 
terre  les  uns  sur  les  autres.  En  cest  endroit  fut  parlé 
de  combattre  à  l'ancre,  à  quoy  respondirent  les  pilots, 
que  les  cables  se  pourroyent  couper;  et,  là  où  ils  ne 
se  couperoyent,  que  le  danger  n'en  seroit  moindre, 
car  la  courante  est  de  telle  nature ,  qu'elle  fait  tous- 
jours  girer  la  proue  des  navires  devers  soy,  et,  en  ce 
faisant,  se  monstreroit  la  poupe  de  noz  navires  à  noz 
ennemis,  en  lieu  de  leur  présenter  la  proue  ou  le 
costé.  Aces  raisons  en  adjousterent  une  autre  :  qu'ayans 
jette  l'ancre,  les  navires  ne  s'arresteroyent  pas  tout 
court ,  car  ils  vont  de  telle  force ,  que ,  les  contrain- 
gnant ,  ils  tresbucheroyent  ou  romperoyent  l'ancre  ou 
cable;  et  partant,  il  fault  filer  et  couler  les  cables  peu 
à  peu,  pour,  par  ceste  mesme  sorte,  arrester  les  na- 
vires; et,  venans  à  ce  faire,  ils  pourroyent  aller  jus- 
ques  à  toucher  la  terre,  et  s'ouvrir  et  perdre. 

Ces  raisons  se  trouvèrent  si  apparentes,  que  l'on  n'y 
pouvoit  contredire;  mais  monsieur  l'amiral  et  autres 

capitaines,  craingnans  que  les  pilots  (combien  qu'ils 
fussent  tous  conformes  à  leur  dire)  ne  feissent  par 
couardise  les  choses  plus  difficiles  qu'elles  n'estoyent, 
ne  se  voulurent  satisfaire  qu'ils  n'eussent  envoyé  son- 
der le  fons  du  canal ,  mesmes  sa  largeur,  et  considé- 
rer l'avantage  que  le  dedans  du  goulphe  portoit  aux 
ennemis;  et,  pour  ce  faire,  donna  commission  à  trois 
pilots,  accompagnez  d'autant  de  capitaines,  pour  la 
nuit  sonder  tout  à  loisir  et  vaquer  à  cest  affaire.  Le 
matin,  à  leur  retour,  ils  feirent  rapport  tout  con- 
forme à  ce  que  vous  avez,  ouy,  et  dirent  d'avantage 
que  l'entre'e  du  canal  n'estoit  droitte ,  mais  sinueuse  et 
tirant  vers  les  ennemis,  de  sorte  qu'un  navire  estran- 
ger  y  pourroit  à  peine  entrer  sans  pilot,  et  y  allast 
il  sans  souspeçon  ne  doute  du  combat.  Le  raport  fait 
en  la  présence  des  capitaines,  Ion  meit  en  délibération 
ce  qui  seroit  plus  expédiant  pour  le  service  du  Roy, 
ou  se  lever  de  là  pour  prendre  chemin  vers  Picardie , 
et  favoriser  noz  gens,  et  empescher  le  secours  des 
Anglois  d'aller  à  Boulongne,  ou  d'entendre  à  la  forti- 
fication de  l'isle  d'Huicht,  qui  seroit  au  grand  dom- 
mage du  royaume  d'Angleterre.  Entre  autres  raisons 
qui  induirent  aucuns  seigneurs  assistans  à  vouloir  for- 
tifier l'isle,  furent  celles  cy  :  que,  l'ayans  en  nostre 
puissance,  aisément  nous  viendrions  à  estre  seigneurs 
de  Porsemue,  qui  est  un  des  plus  beaux  ports  d'An- 
gleterre, et,  par  ce  moyen,  tiendrions  les  ennemis  en 
incroyal)le  despence ,  ayans  à  entretenir  continuelle- 
ment armée ,  tant  par  mer  que  par  terre ,  pour  faire 
teste  à  nos  gens;  et  outre,  nous  serions  sur  le  passage 
d'Espagne  et  Flandres,  que  nous  tiendrions  à  nostre 
plaisir;  et  que,  avecques  le  temps,  l'isle  se  pourroit 

cultiver,  et  rapporter  vivres  pour  la  nourriture  de  la 
garnison  que  le  Roy  y  tiendroit. 

Ces  utiLitez  semblèrent  grandes  et  fortes  à  considé- 
rer j  mais  au  contraire  debatoyent  autres  difficultez  non 
de  moindre  considération:  la  première,  que  au  lieu 
trouvé  plus  commode  à  fortifier,  pour  estre  de  forme 
demy  circulaire,  faudroit,  à  l'opinion  du  seigneur  de 
Thais  et  de  Sainct  Reray,  et  autres  à  ce  cognoissans, 
édifier  trois  forteresses  tout  en  un  temps  :  deux  sur  les 
deux  pointes  du  demy  cercle,  pour  la  delFence  de  la 
rade  et  protection  de  noz  navires ,  et  une  autre  sur  la 
rotondité,  pour  loger  noz  gens;  ce  qui  monteroit  à 
extrême  despense,  et  ne  se  pourroit  achever  en  moins 
de  temps  que  de  trois  mois,  encores  qu'on  eust  six 
mille  pionniers;  et  que  le  lieu  estoit  tel,  pour  estre  au 
cueur  des  ennemis ,  que  Ion  n'y  pourroit  laisser  moins 
de  six  mille  soldats,  chose  impossible  pour  l'heure, 
laissant  les  vaisseaux  armez.  Et  outre  plus,  que  l'ar- 
mée ne  se  pourroit  esloigner  que  les  forts  ne  fussent 
en  deffence  ;  et  de  demeurer  il  leur  estoit  impossible , 
n'ayans  port  contre  la  fureur  et  tourmente  des  vents, 
ny  vivres  abondamment  ;  et ,  s'approchant  l'arriére 
saison,  qui  est  pluvieuse  et  venteuse,  les  navires  n'y 
pourroyent  estre  seurement,  ny  les  soldats  qui  se- 
royent  laissez  en  terre  ne  pourroyent  résister  à  l'injure 
du  temps ,  n'ayans  habitation  pour  se  tenir  à  couvert , 
ny  tentes  ny  couvertures.  Lesquelles  incommoditez 
déduites,  divertirent  les  autres  de  leur  opinion ,  et  fut 
conclud  à  différer  ceste  entreprinse  jusques  à  la  res- 
ponse  de  la  volonté  du  Roy.  Quant  à  mon  opinion, 
ne  desplaise  à  celle  des  seigneurs  de  Thais  et  de  Sainct 
Remy,  il  me  semble  que,  veuë  l'affection  et  le  moyen 

qu'avoit  le  Roy  de  se  mettre  en  repos  contre  son  en- 
nemy  le  Roy  d'Angleterre,  il  se  présenta  une  occasion 
pour  ce  faire,  laquelle  malaisément  de  long  temps 
s'offrira  :  mais  Dieu  conduit  les  choses  en  la  forme 
qu'il  luy  plaist. 

Ce-pendant  les  galleres  se  refreschirent  d'eau ,  pour, 
le  soir  survenu,  faire  voille  vers  Douvres,  costoyant 
laditte  isle  d'Huicht,  pour  de  là  traverser  à  Boulon- 
gne.  L'endroit  qui  se  trouva  plus  commode  à  prendre 
l'eau,  estoit  en  un  lieu  au  dessous  de  la  montagne, 
qui  fait  la  lisière  de  l'isle,  à  l'encontre  du  Havre  de 
Grâce;  là  où  estant  venu  le  chevalier  d'Aulx,  proven- 
sal ,  capitaine  des  galleres  faittes  en  Normandie,  pour 
n'estre  empesché  en  son  aiguade,  de  peur  que  ses  gens 
en  ceste  occupation  ne  fussent  assaillis  au  despourveu, 
alla  à  terre  pour  asseoir  son  guet,  nes'asseurant  du  tout 
en  son  argousin ,  l'ayant  assis  en   compagnie  d'une 
troupe  de  gens  qui  l'avoyent  suivy  au  sortir  de  sa  gallere; 
pour  mieux  encores  descouvrir,  monta  au  hault  de  la 
montagne,  où  il  trouva  une  embuscade  d' Anglois  qui  luy 
vindrent  courir  sus  si  vivement,  que  ses  gens,  n'ayans 
loisir  de  se  recognoistre ,  se  meirent  en  fuitte  et  l'aban- 
donnèrent. En  cest  instant  ledit  chevalier  fut  frappé 
d'une  flesche  au  genoil,  qui  le  feit  tresbuscber  ;  puis,  se 
relevant,  fut  frappé  sur  la  teste  d'un  coup  de  vouge  (qui 
sont  armes  que  portent  lesdits  Anglois)  si  rudement, 
qu'on  luy  feit  voler  le  morion  hors  de  la  teste  et  tres- 
buscber une  autre  fois;  et  alors  un  autre  coup  luy 
fut  redoublé,   lequel  luy  feit  tomber  la  cervelle  à 
terre  ;  qui  fut  grande  perte  pour  le  service  du  Roy,  car 
il  estoit  tres-vaillant  et  expérimenté  gentil-homme. 
Pendant  que  quelques  uns  des  leurs  s'amusèrent  à 

le  desarmer,  les  autres  poursuy virent  noz  gens,  qui 
ne  se  recogneurent  ny  arresterent  jusques  à  ce  qu'ils 
fussent  arrivez  près  de  la  marine.  Quoy  voyant,  mon- 
sieur l'amiral  envoya  le  seigneur  de  Thais  pour  les 
ralier,  et  faire  tenir  fort  en  quelques  maisons  pro- 
chaines, pour  ne  mettre  en  desordre  ceux  qui  estoyent 
à  prendre  l'eau.  A  son  arrive'e,  un  nombre  de  bons  et 
asseurez  soldats  qu'il  avoit  menez  quand  et  luy,  et 
autres  qui  faisoyent  escorte  aux  aquerots,  mis  en  es- 
cadron, marchèrent  droit  aux  ennemis,  et  les  repous- 
sèrent à  la  montagne;  au  moyen  dequoy  ne  receut 
autre  perte.  Le  prieur  de  Capoue  fut  en  autre  endroit 
assailly,  mais  il  se  trouva  si  bien  accompagne',  et  avoit 
si  bien  pourveu  à  ses  affaires ,  qu'après  en  avoir  mis 
plus  de  trente  au  fil  de  Fespée,  meit  les  autres  à  vau 
de  route.  Sur  le  soir,  monsieur  l'amiral  se  retira,  et  le 
lendemain  feit  partir  ses  navires,  demeurant  à  l'ar- 
riére garde  avecques  les  galleres  pour  soustenir  les  en- 
nemis, où  ils  feroyent  quelque  saillie.  Sur  le  parte- 
ment  de  noz  navires ,  le  vent  fut  si  à  propos ,  qu'ils 
arrivèrent  à  Valseau ,  loing  d'Huicht  quatorze  lieues, 
avant  que  les  galleres  les  peussent  attaindre.  Ce  lieu, 
pour  estre  plain  et  descouvert,  sembla  si  beau  à  noz 
gens,  qu'il  print  volonté  à  un  bon  nombre  d'y  des- 
cendre :  ce  qu'ils  feirent  en  l'absence  de  leur  coronal, 
sans  ordre  ny  conduitte;  et  s'estans  un  peu  esloignez 
de  la  marine,  vers  un  village  qu'ils  veirent  escarté,  ils 
y  donnèrent ,  pensans  y  faire  butin  ;  mais  ils  y  furent 
attendus  des  ennemis  au  près  d'un  ruisseau  assez  pro- 
fond ,  à  cause  du  reflus  de  la  mer,  lesquels  voyans 
partie  de  noz  gens  avoir  passé  par  dessus  quelques 
planches,  sortirent  soudainement  d'un  petit  fort,.  011 

ils  s'estoyent  embuschez ,  et,  après  le  pont  rompu  pour 
clorre  le  passage  aux  autres,  chargèrent  sur  ceux  qui 
estoyent  de  leur  costé,  si  vigoureusement,  qu'ils  les 
contraingnirent  de  sauver  leur  vie  à  la  fuitte;  mais  au 
repasser  le  ruisseau,  une  partie  furent  emportez  de 
l'eau  courante,  et  noyez  ;  quelques  uns  qui  sceurent 
nager,  forcèrent  l'impétuosité  de  l'eau,  et  se  sauvèrent 
à  la  faveur  de  leurs  compagnons,  lesquels  estans  de 
l'autre  costé  de  l'eau,  les  soustindrent  à  coups  de  ar- 
quebouse. 

En  ces  entrefaittes  arriva  monsieur  l'amiral,  lequel 
à  coups  d'artillerie  repoussa  les  ennemis,  et  leur  feit 
quitter  le  fort,  et  par  ce  moyen  retira  ses  gens.  Sur  le 
soir,  il  feit  voille  vers  Blanchef  ;  puis,  costoyant  la  rive 
jusques  auprès  de  Douvres ,  dressa  son  chemin  vers 
Boulongne,  où  il  refreschit  de  vivres  l'armée  de  mer, 
et  meit  en  terre  au  Portet,  près  Boulongne,  pour  ren- 
forcer nostre  armée  de  terre ,  quatre  mille  hommes  et 
trois  mille  pionniers  ,  laissant  son  armée  de  mer  pour- 
veuë.  Par  là  vous  pouvez  cognoistre  qu'il  pouvoit 
laisser  en  l'isle  d'Huicht  lesdits  quatre  mille  hommes , 
et  quatre  mille  pionniers  ;  qui  estoit  suffisamment 
pour  garder  laditte  isle ,  attendant  nouveau  refres- 
chissement ,  et  leur  pouvoit  laisser  vivres  (  à  ce  que 
j'entendis  des  munitionnaires  )  pour  un  mois  ou  cinq 
semaines.  Ce -pendant  les  vents  d'aval  se  meirent  à 
souffler  partant  de  devant  Boulongne,  de  sorte  que 
nostre  armée  de  mer,  pour  se  mettre  en  lieu  de  seu- 
reté ,  fut  contrainte  de  relascher,  pour  chercher  le 
couvert,  vers  Angleterre  :  où  estans  venuz  en  un  lieu 
appelle  Les  Perrais,  et  là,  détenus  par  la  force  du  vent 
et  d'une  grosse  mer ,  sembla  au  roy  d'Angleterre 
19.  37 

s'estre  présente  à  luy  Toccasion  de  deffaiie  nostre 
année  ;  parquoy,  ne  voulant  perdre  ceste  occasion , 
en  toute  diligence  feit  nnettre  en  mer  son  arme'e,  qui 
montoit  à  cent  bons  navires,  pour  nous  venir  trouver 
à  la  faveur  de  ce  temps,  qui  les  apportoit  par  la 
poupe  et  à  plaine  voille  sur  nous.  Entre  autres  rai- 
sons qui  luy  donnoyent  espérance  de  victoire,  estoit 
que  la  violence  des  vents  et  la  commotion  de  la  mer 
nous  osteroyent  l'usage  et  le  service  de  noz  galleres , 
et  que  son  armée,  se  présentant  devant  la  nostre,  la 
contraindroit  sans  coml)attre,  ou  de  donner  en  terre 
et  se  perdre,  ou  de  passer  le  destroit  de  Calais,  chose 
qui  ne  se  pourroit  faire  sans  desordre  et  grand  danger. 
L'un  et  l'autre  party  luy  sembloit  aisé  :  car,  si  nous 
attendions  à  nous  lever  jusques  à  ce  que  les  eussions 
en  teste ,  et  si  alors  nous  venions  à  desancrer,  la  cou- 
rante et  les  vents  qui  les  apportoyent  sur  nous ,  par 
force  nous  jetteroyent  en  terre;  au  contraire,  si  nous 
attendions,  ils  nous  trouvoyent  escartez  les  uns  des 
autres ,  et  ne  nous  estoit  possible ,  pour  la  crainte  du 
mauvais  temps,  de  nous  tenir  serrez  :  et  eux  nous 
abordans  en  si  grande  avantage,  nous  forceroyent  et 
nous  jetteroyent  à  travers.  Outre-plus,  et  si,  pour  ob- 
vier à  ces  inconveniens ,  voulions  provenir  à  laditte 
arrive'e,  et  nous  lever  de  bonne  heure,  la  mer  et  le 
vent  nous  forceroyent  d'aller  en  Flandres,  où  nous 
aurions  à  passer  le  destroit,  qui  nous  seroit  au  retour 
empesché  et  deffendu;  avec  ce,  il  seroit  possible  que 
le  temps  contraire  nous  retiendroit  là  si  longuement, 
que  nous  y  pourrions  avoir  faulte  de  vivres  :  et  ce- 
pendant les  ennemis,  qui,  pour  nous  attendre  au  pas- 
sage, viendroyent  à  Boulongne,  pourroyent  destour- 

ber  les  forts  que  le  Roy  avoit  délibéré  d'y  faire.  A 
quoy  monsieur  l'amiral  vouloit,  par  tous  les  moyens 
du  monde,  remédier  :  ces  choses  requeroyent  aussi 
prompt  et  soudain  remède  que  les  dangers  que  vous 
avez  ouys  estoyent  grands;  car  un  Flament,  qui,  la 
nuit  précédente ,  s'estoit  enfuy  d'avec  eux ,  asseuroit 
que  le  jour  mesmes  ou  le  lendemain  matin  ils  se 
pourroyent  trouver  sur  nostre  arme'e. 

Monsieur  l'amiral  ayant  toutes  ces  considérations, 
par  Fadvis  des  ca-pitaines ,  conclud  qu'au  changement 
du  flux ,  si  aussi  le  vent  venoit  à  changer  ou  calmer, 
qu'on  se  leveroit  pour  se  jetter  en  haulte  mer,  dres- 
sant tousjours  le  chemin  vers  l'ennemy,  afin  de  le 
pouvoir  combattre  au  large,  et  gaingner  le  vent; 
et  là  où  le  temps  le  forceroit  de  demourer,  il  or- 
donna que  les  galleres  iroyent  sous  une  pointe  appro- 
chant d'eux,  qui  les  couvroit  du  vent,  et  là  où  ils 
estoyent  ce  liendroyent  les  vaisseaux ,  les  pouppes 
vers  la  terre ,  et  les  grands  navires  se  mettroyent  en 
bataille  un  peu  au  dessous,  tant  serrez  que  le  temps  le 
permettroit,  afin  que  l'arme'e  des  ennemis,  venant  à 
exécuter  son  entreprinse ,  et  voulant  aborder  noz  na- 
vires ,  eust  à  passer  par  devant  les  galleres  qui  leur 
demoureroyent,  par  ce  moyen,  au  dessus  du  vent.  Et 
là  où,  par  crainte  de  cest  inconvénient,  les  ennemis 
voudroyent  arriver  de  Ijonne  heure  pour  combattre 
les  galleres ,  ils  ne  le  pourroyent  faire ,  estans  en  si 
peu  d'eau ,  mesmes  que  leurs  petits  navii^es  n'en  pour- 
royent approcher  sans  toucher  en  terre  ;  avec  ce,  pour 
le  peu  d'intervalle  qui  seroit  entre  les  galleres  et  les 
navires  ,  il  pourroit  advenir  que  non  seulement  les 
ennemis  passeroyent  oultre  les  galleres,  mais  la  cou- 

37. 

rante  estoit  telle,  qu'elle  les  pourroit  jetter  de  là  noz 
navires. 

La  chose  ainsi  résolue,  on  attendit  le  changement 
du  flux  à  l'ancre,  pour  veoir  ce  que  le  temps  nous 
apporteroit  ;  mais  nous  trouvasmes  que  le  temps 
persévéra  en  sa  fureur  tout  ce  jom-,  dont  fusmes 
forcez  d'attendre  la  mare'e  le  lendemain  ,  qui  nous 
fut  tant  favorable  en  bonasse ,  avecques  change- 
ment de  vent ,  que  nous  pensâmes  partir  et  dres- 
ser le  chemin  la  part  où  avions  rvouvelles  de  trou- 
ver les  ennemis.  La  bonasse  augmenta  tellement  peu 
à  peu,  que  sur  le  midy  nous  ne  souhaitions  riens 
plus  que  de  rencontrer  ceux  qui  bravoyent  de  nous 
venir  trouver  ;  et ,  sur  ce  poinct  descouvrans  quel- 
ques voilles  ,  soudain  noz  galleres  feirent  diligence 
de  les  aller  recognoistre  :  les  ayans  approchez  ,  se 
trouva  qu'ils  estoyent  flamens,  et  par  eux  s'enten- 
dit que  l'armée  de  l'ennemy  n'estoit  pas  loing  de  là. 
Monsieur  l'amiral,  l'ayant  entendu,  alla  au  navire  rend 
qu'il  avoit  choisi  pour  combatre  l'amiral  d'Angleterre, 
et  manda  les  galleres  donner  plus  avant  pour  en  sça- 
voir  plus  certaines  nouvelles.  Lesquelles  au  poinct  du 
jour  vindrent  à  la  veuë  des  ennemis;  monsieur  l'ami- 
ral les  suyvit  avecques  l'armée,  en  toute  diligence  ; 
mais  le  temps  estoit  si  calme  qu'il  ne  pouvoit  avancer 
chemin  que  autant  qu'il  estoit  porté  par  les  cou- 
rantes. Les  ennemis,  ayans  la  veué  de  noz  galleres, 
pour  ne  demourer  entre  icelles  et  nostre  armée  par 
ce  temps  calme ,  faisoyent  grande  diligence  de  gain- 
gner  le  dessus  du  vent ,  ce  que  noz  galleres  à  toutes 
forces  voul©3^ent  avoir  ;  en  quoy  les  armées  voguèrent 
presque  tout  le  jour,  costoyant  l'une  l'autre  de  si  près, 

que  aisément  Ton  pouvoit  compter  les  navires  et  juger 
de  leur  grandeur. 

En  ceste  navigation  les  ennemis  portoyent  tous- 
jours  les  proues  devers  la  mer,  faisans  contenance  de 
vouloir  combatre,  sans  toutesfois  qu'ils  perdissent  la 
'  veuë  de  leur  terre  :  mais  en  fin,  ayans  veu  nostre  armée 
au  dessus  du  vent,  et  suyvre  en  bonne  ordonnance, 
sans  plus  dissimuler,  meirent  les  voilles,  et  dressèrent 
leur  chemin  en  pouppe  vers  l'isle  d'Huiclit.  Dont 
s'estant  advisé  le  baron  de  La  Garde ,  pour  les  retar- 
der et  donner  temps  à  nostre  arme'e  d'approcher,  print 
opinion  de  donner  en  queue  sur  quelques  navires 
qui ,  pour  estre  pesants  ,  estoyent  demourez  assez 
loing  des  autres  ,  et ,  par  ce  moyen,  le  reste  de 
Tarmée  alentiroit  sa  retraitte  ;  mais  sur  le  champ 
le  vent  se  refreschit,  sans  toutesfois  commotion  ne 
tourmente  de  la  mer;  qui  fut  cause  qu'ils  se  retirèrent 
sans  desordre:  si  est-ce  qu'on  eut  loisir  d'estre  plus  de 
deux  heures  au  combat  avecques  eux,  et  de  si  près, 
qu'à  peine  pouvoit  on  descharger  nostre  artillerie.  Il 
n'y  a  faulte  qu'ils  n'espargnoyent  les  nostres  ;  mais 
noz  galleres,  pour  estre  plus  basses,  estoyent  moins 
expose'es  à  la  fureur  de  leur  artillerie.  L'escarmouche 
fut  bien  chaulde,  car  le  matin  il  fut  veu  en  mer  plu- 
sieurs corps  morts,  et  force  pièces  de  bois,  et  ne  fut 
pas  tiré  moins  de  trois  cens  coups  d'artillerie,  tant 
d'un  costé  que  d'autre.  En  combatant,  la  courante  et 
le  vent  portoient  les  ennemis  tout  droit  vers  leur  port , 
et  la  nuict  vint  qui  meit  fin  au  combat:  Le  matin, 
quand  on  les  alla  recognoistre,  on  les  trouva  en  lieu 
de  seureté;  parquoy  monsieur  l'amiral  print  son  che- 
luin  vers  Le  Havre  de  Grâce,  pour  rcfrcschir  son  ar- 

mée  et  descendre  grand  nombre  de  malades  qui  es- 
toyent  sur  noz  navires  :  les  gros  vaisseaux  vindrent 
descendre  au  Havre  de  Grâce.  Monsieur  l'amiral , 
estant  adverty  que  le  Roy  estoit  à  Arques ,  alla  sur 
une  gallere  descendre  à  Dieppe,  deux  lieues  près  du- 
dit  lieu  d'Arqués ,  qui  fut  le  lendemain  de  la  mi- 
aoust. 

Vous  avez  entendu  cy  devant  comme  le  mareschal 
du  Biez  avoit  asseuré  le  Roy  que  son  fort  commencé 
devant  Boulongne  seroit  en  delFence  à  la  mi-aoust  ; 
parquoy  (  estant  ce  jour  venu  )  le  Roy,  espérant  exé- 
cuter l'entreprinse  de  Guines  dont  est  parlé  cy  des- 
sus ,  depescba  le  seigneur  de  Langey  sur  clievaulx  de 
poste,  pour  aller  en  son  camp  devant  Boulongne,  et 
luy  faire  rapport  de  Testât  auquel  il  trouveroit  ledit 
fort.  Lequel,  y  estant  arrivé,  le  trouva  aussi  peu  en 
defFence  que  huit  jours  après  qu'il  fut  commencé  : 
car  premièrement  il  n' estoit  assis  sur  la  pointe  quî 
estoit  ordonnée,  vis  à  vis  de  la  tour  d'Ordre,  pour 
empescher  l'entrée  du  havre  ;  mais  il  estoit  planté  en 
un  lieu  appelle  Outreau,  vis  à  vis  de  la  basse  Bou- 
longne, où  il  n'empeschoit  en  façon  du  monde  l'en- 
trée dudit  havre.  Les  raisons  qu'en  donnoit  le  ma- 
reschal du  Biez   pourquoy   il  n'y  avoit  esté  planté, 
estoyent  qu'on  luy  avoit  fait  entendre  qu'il  ne  s'y  trou- 
veroit eau  ,   et  que ,  pour  les  vents ,  les  soldats  n'y 
pourroyent  faire  demeure  :  aussi  le  mareschal  du  Biez 
se  confioit  en  un  Italien ,  nommé  le  capitaine  Antoine 
Mellon,  pensant  qu'il  fust  bon  fortificateur  et  homme 
de  guerre.  Ledit  Mellon,  ne  sçachant  ses  mesures, 
avoit  composé  son  fort  de  cinq  bouleverts  en  quin- 
tangle  3  et,  à  ce  que  ledit  fort  fust  plustost  en  defFence, 

avoit  fait  les  fossez,  tant  des  bouleverts  que  des  cour- 
tines, de  quarante  pieds  de  large ,  et  de  profondeur 
dix-huit  pieds,  espérant,  sur  le  bord  du  fossé  par  de- 
dans, y  faire  seulement  un  rempart  en  forme  de  pa- 
rapect,  pour  se  couvrir,  d'autant  qu'il  n'y  avoit  mon- 
tagne qui  luy  commendast.  Mais ,  estans  lesdits  fossez 
parachevez,  et  les  terres  jettées  dedans  pour  servir  à 
faire  ledit  parapect,  estimant  qu'il  n'y  faudroit  plus 
que  les  fascines  et  gasons ,  se  trouva  qu'il  avoit  prins 
ses  mesures  si  courtes,  estimant  le  bas  sur  le  hault, 
n'ayant  esgard  au  taluz  qu'il  estoit  besoin  de  luy 
donner,  que  les  bouleverts  se  trouvèrent  si  petits, 
qu'il  n'y  avoit  lieu  où  Ion  eust  sceu  loger  une  pièce 
d'artillerie  ;  et  mesmes  le  dedans  du  fort  se  trouva  si 
serré,  qu'il  n'y  eust  eu  espace  pour  loger  cinq  ou  six 
cens  hommes.  Parquoy  il  falut  remplir  lesdits  fossez  ; 
et,  par  ce  qu'en  les  remplissant  de  terre  remuée  (  la 
faloit  lier  de  fascines  et  de  gros  chesnes  de  bout,  de 
sorte  que  pour  ce  faire  on  fut  contraint  d'y  mettre  la 
plus  part  de  tous  les  chesnes  de  la  forest  de  Hardelot, 
voisine  de  lieue  et  demie  de  là ,  pour  les  planter  de- 
bout à  soustenir  ledit  rempart),  tout  le  charroy,  tant 
de  l'artillerie  qu'autre,  qui  avoit  accoustumé  d'amener 
les  fascines  et  gasons,  fut  employé,  et  tout  ce  qu'en 
six  semaines  ou  deux  mois  avoit  esté  fait,  demeura 
inutil,  de  sorte  que  ce  fut  autant  d'argent  et  de  temps 
perdu.  Le  seigneur  de  Langey,  retournant  devers  le 
Roy,  qu'il  trouva  à  Senerpont ,  feit  ce  rapport  ;  mais 
le  lendemain  arriva  le  seigneur  de  Sainct  Germain , 
gascon,  devers  le  Roy,  envoyé  de  la  part  du  mares- 
chai  du  Riez ,  lequel  asseura  le  Roy  que  dedans  huit 
jours  le  fort  seroit  en  delFence.  Le  Roy,  adjoustant  foy 

au  dire  dudit  seigneur  du  Biez,  qui  estoit  son  lieute- 
nant gênerai  et  mareschal  de  France ,  espérant  que  le 
rapport  seroit  véritable ,  s'achemina  pour  marcher  en 
avant,  et  s'en  alla  à  Forest  Montier,  abbaye  près  de 
Rue  ;  duquel  lieu  depescha  ledit  Langey  de  rechef 
pour  aller  audit  fort,  et  y  faire  séjour  de  huit  jours, 
et  considérer  de  jour  à  autre  combien  se  haussoyent 
ses  bouleverts  et  courtines,  afin  que  par  ce  moyen  on 
peust  faire  jugement  dedans  quel  temps  on  se  pourroit 
asseurer  que  le  Roy  se  peust  aider  de  son  armée  pour 
luy  servir  ailleurs;  laquelle  arme'e  estoit  de  douze 
mille  lansquenets ,  douze  mille  hommes  de  pied  fran- 
çois,  six  mille  Italiens  à  pied,  et  quatre  mille  légion- 
naires, environ  mille  ou  douze  cens  hommes  d'armes, 
et  sept  ou  huit  cens  chevaux  légers. 

Arrive'  ledit  Langey  au  camp,  exposa  audit  mares- 
chal du  Riez,  en  la  présence  de  tous  les  capitaines, 
tels  que  le  seigneur  de  La  Roche  du  Maine,  le  sei- 
gneur de  La  Guiche,  le  seigneur  d'Estre'e,  le  seigneur 
de  Villebon,  le  seigneur  de  Heilly,  le  seigneur  de  Rris- 
sac,  gênerai  de  la  cavalerie,  le  comte  Rin  Grave,  et 
plusieurs  autres  capitaines,  la  charge  qu'il  avoit  du 
Roy  j  mais  ledit  mareschal  déclara  en  laditte  compa- 
gnie qu'il  avoit  advertissement  que  l'ennemy  s'assem- 
bloit  à  Calais  pour  venir  secourir  Roulongne  par  terre, 
laquelle,  à  ce  qu'il  disoit,  il  tenoit  pour  affamée  ;  et 
que,  à  ceste  occasion,  il  estoit  délibéré  de  passer  la  ri- 
vière et  abandonner  le  fort,  laissant  seulement  trois 
ou  quatre  mille  hommes  dedans,  et  aller  loger  sur  le 
Mont-Lambert,  pour  estre  en  teste  à  l'ennemy,  et  luy 
donner  la  bataille,  s'il  venoit  pour  secourir  laditte  ville. 
Plusieurs  des  capitaines  ne  trouvèrent  qu'il  fust  vray 

semblable  que  FA-nglois  vousist  bazarder  une  bataille 
par  terre,  attendu  qu'il  n'estoit  si  fort  que  nous,  pour 
venir  renvitailler  sa  ville ,  laquelle ,  tous  les  jours  à 
nostre  veuë  et  sans  danger,  il  refrescbissoit  par  mer, 
et  qu'en  un  navire  seul  on  peut  porter  plus  de  vivres 
qu'en  mille  cbariots  ;  à  ceste  occasion,  ne  pouvoyent 
trouver  bon  qu'on  abandonnast  ledit  fort  pour  passer 
l'eau ,  attendu  mesmement  que ,  passant  de  là ,  on  re- 
tardoit  de  beaucoup  la  fortification;  qui  n'estoit  l'in- 
tention du  Roy,  car,  partant  le   camp,  on  ostoit  la 
commodité  de  quatre  ou  cinq  mille  soldats,  tant  fran- 
çois,  lansquenets ,  que  italiens,  qui  tous  les  jours  tra- 
vailloyent  au  rempart ,  et  de  cinq  cens  pionniers  de 
l'artillerie,  qui  faloit  qu'ils  l'accompagnassent,  et  de 
cinq  cens  chevaulx  de  laditte  artillerie ,  lesquels  ordi- 
nairement amenoyent  fascines  et  gasons.  Toutes  les- 
quelles remonstrances  n'eurent  lieu,  car  le  lendemain 
matin,  sans  autre  resolution  du  conseil,  dés  le  poinct 
du  jour,  il  envoya  le  seigneur  de  Villebon  faire  rabil- 
1er  le  passage  du  pont  de  Brique ,  pour  passer  l'artil- 
lerie et  l'armée ,  et  alla  loger  au  Mont-Lambert ,  ainsi 
qu'il  avoit  délibéré,  sans  en  riens  faire  entendre  au  sei- 
gneur d'Estrée,  qui  estoit  mareschal  du  camp  avecques 
ledit  Villebon,  d'autant  qu'il  sçavoit  que  ledit  Estrée 
n'estoit  de  ceste  opinion.  Pour  dire  vérité,  j'estime  que 
ledit  du  Biez  le  faisoit  par  braverie,  et  moymesmes 
luy  remonstray  à  part  que  ce  n'estoit  l'intention  du 
Roy,  mais  je  n'y  proffitay  riens;  et  depuis,  le  Roy  me 
dit  qu'il  pensoit  que  ledit  mareschal  n'eust  voulu  que 
Boulongne  eust  esté  reprinse,  craingnant  perdre  son 
authorité  de  commander  aux  princes  et  a  une  si  grosse 
armée. 

Les  nouvelles  entendues  à  la  Cour  que  le  mares- 
chal  du  Biez  alloit  donner  la  bataille,  toute  la  jeu- 
nesse qui  estoit  près  du  Roy,  espérant  estre  à  ceste 
journée,  deslogea  pour  s'y  trouver,  aucuns  sans  congé 
du  Roy,  autres  avecques  congé.  Entre  autres  partirent 
monsieur  d'Anguien,  monsieur  d'Aumalle,  monsieur 
Je  duc  de  Nevers,  monsieur  le  comte  de  Laval,  mon- 
sieur de  La  Trimouïlle ,  et  tout  le  reste  de  la  jeunesse  ; 
lesquels  vindrent  trouver  le  camp  au  Mont-Lambert, 
et  se  logea  monsieur  d'Aumalle  à  l'avangarde,  laquelle 
monsieur  de  Brissac  conduisoit.  Ledit  lieu  de  Mont- 
Lambert  est  si  près  de  Boulongne,  que  coup  à  coup 
nostre  artillerie  donnoit  dedans  la  ville ,  et  celle  de  la 
ville  dedans  nostre  camp,  et  tous  les  jours  se  faisoyent 
de  belles  escarmouches,  oii  en  demouroit  et  des  leurs 
et  des  nostres. 

Ce-pendant  le  R^oy  estoit  en  laditte  abbaye  de  Fo- 
rest  Montier,  qui  tire  d'Abeville  à  Monstreul,  à  unze 
lieues  de  Boulongne;  auquel  lieu  de  Forest  Monstier, 
après  y  avoir  séjourné  quelques  jours,  monsieur  d'Or- 
léans, second  fils  du  Roy,  jeune  prince  de  l'aage  de 
vingt -trois  ans,  fut  saisi  d'une  fièvre  continue,  que 
les  médecins  estimoyent  pestilencielle,  à  laquelle  ils  ne 
sceurent  remédier,  qu'il  ne  rendist  l'ame  à  Dieu  le 

huictiesme  jour  de  septembre,  et  le jour 

de  sa  maladie.  Qui  ne  fut  (à  ce  que  vous  pouvez  con- 
sidérer) peu  d'ennuy  au  Roy  son  père,  d'avoir  perdu 
deux  de  ses  enfans  ,  sçavoir  est  l'aisné  et  le  dernier,  en 
la  fleur  de  leur  aage  adolescente  ;  mais,  à  l'imitation 
de  David,  print  la  fortune  comme  chose  venant  de 
Dieu  -,  et ,  pour  passer  sa  douleur,  et  aussi  qu  on  esti- 
moit  que  mondit  seigneur  d'Orléans  estoit  mort  de 

peste  (ce  qui  ne  fut  trouve  vei  ital)le  ;  vray  est  que  le 
pais  estoit  fort  infecté  de  mauvais  air,  pour  la  nécessité 
que  la  guerre  et  le  feu  y  avoyent  apporté),  deslogea 
promptement  dudit  lieu  de  Forest  Monstier,  et  alla 
coucher  en  un  village  nommé  L'Hospital,  à  l'autre 
bout  de  la  forest  de  Cressy,  où  estant  arrivé,  et  yoyant 
la  diversité  des  rapports  qu'on  luy  faisoit  de  jour  en 
autre  de  la  fortification  de  son  fort,  à  cause  dequoy 
il  ne  pouvoit  conclurre  du  moyen  qu'il  auroit  de  se 
servir  de  son  armée ,  depescha ,  pour  mieux  s'en  re- 
souldre,  monsieur  l'amiral  d'Annebault ,  et,  en  sa 
compagnie, le  prince  deMelphe,  maresclial  de  France, 
et  le  seigneur  de  Maugeron  ,  chevalier  de  son  ordre  et 
gouverneur  de  Dauphiné,  pour  aller  devant  Boulon- 
gne,  afin  de  recognoistre  le  fort,  et  luy  rapporter  au 
vray  en  quel  estât  il  se  trouveroit ,  et  avecques  eux  le 
seigneur  de  Langey,  qui  par  plusieurs  fois  y  avoit  esté, 
pour  leur  faire  entendre  sur  le  lieu  ce  qu'il  en  avoit 
cogneu. 

Peu  de  jours  au  paravant,  les  garnisons  d'Ardres  et 
celles  de  Calais  et  de  Guines,  estoyent  en  courses  con- 
tinuelles les  unes  contre  les  autres;  et  entre  autres, 
s'estoit  fait  une  entreprinse  par  le  seigneur  de  Dam- 
pierre,  lieutenant  du  Roy  dedans  Ardres,  ayant  ap- 
pelle du  camp,  pour  son  renfort,  le  seigneur  de  Ta- 
vannes,  lieutenant  de  la  compagnie  de  monseigneur 
d'Orléans,  avecques  icelle  compagnie,  en  laquelle, 
après  quelque  perte  des  nostres  et  des  ennemis,  ledit 
Dampierre  fut  tué. 

[i546]  Monsieur  l'amiral,  ayant  prins  congé  du 
Roy  pour  aller  au  lieu  prédit,  alla  coucher  à  Mons- 
treul;  partant  duquel  lieu,  et  arrivé  au  Neuf  Chastel, 

trois  lieues  deçà  Boulongne ,  tomba  malade  d'une  fiè- 
vre chaulde,  si  véhémente,  qu'il  fut  contraint  de  de- 
meurer audit  Neuf  Chastel;  parquoy  le  prince  de 
Melphe,  le  seigneur  de  Maugeron  et  de  Langey,  pa- 
rachevèrent le  chemin ,  pour  faire  rapport  au  Roy  de 
ce  dont  ils  ayoyent  charge.  Le  prince  de  Melphe,  ar- 
rive' audit  lieu,  ayant  bien  visité  le  fort,  et  considéré 
le  temps  qu'il  estoit  commencé ,  et  le  temps  qu'il  faloit 
pour  l'achever,  jugea  qu'on  seroit  bien  avant  en  l'hy- 
ver  devant  qu'il  peust  estre  en  estât  d'estre  deffendu , 
sans  avoir  l'espaule  d'une  armée.  Et,  après  toutes  ces 
choses  bien  considérées,  retourna  trouver  ledit  sei- 
gneur l'amiral^  encores  malade  au  Chasteau  de  Cour- 
teville,  trois  lieues  par  delà  Monstreul,  sur  le  chemin 
de  Boulongne,  d'oti  ils  s'acheminèrent  pour  retourner 
devers  le  Boy,  luy  faire  rapport  de  ce  qu'ils  avoyent 
trouvé;  lequel,  voyant  son  espérance  perdue,  et  la 
saison  trop  tardive  pour  ceste  année  se  mettre  en  cam- 
pagne, se  retira  en  l'abbaye  de  Sainct  Fuscien,  deux 
lieues  au  dessus  d'Amiens,  à  cause  que  la  peste  estoit 
dedans  la  ville. 

Ce-pendant  que  ledit  seigneur  amiral  et  le  prince 
de  Melphe  se  retirèrent  devers  le  Boy,  à  raison  de  la 
proximité  du  Mont- Lambert ,.  où  estoit  assis  nostre 
camp,  ordinairement  s'y  faisoyent  de  belles  et  grandes 
escarmouches;  et  entre  autres,  un  jour,  monsieur 
François  de  Lorraine  ,  duc  d' Aumalle ,  jeune  prince 
de  grande  volonté,  fils  aisné  du  duc  de  Guise,  estoit 
allé  pour  veoir  l'escarmouche;  mais,  voyant  noz  gens 
la  soustenir  assez  lentement,  et  estre  sur  le  poinct 
d'estre  renversez,  pour  les  remettre  debout,  voyant 
une  trouppe  d'Anglois  qui  les  venoyent  chai'ger  par  le 

flanc,  et  se  pensant  asseuré  que  plusieurs  qui  estoyent 
près  de  sa  personne  ne  Tabandonneroyent ,  chargea 
lesdits  Anglois  si  vigouieusement,  qu'il  les  arresta  sur 
cul;  mais,  n'estant  suivy  comme  il  esperoit,  receut 
un  coup  de  lance  (0  dedans  la  veuë,  qui  luy  donna 
entre  le  nez  et  l'œil,  et  entra  dedans  la  teste  environ 
demy  pied:  car  il  faut  entendre  que  le  fer  de  la  lance 
estoit  à  trois  quarres,  et  n'estoit  gros,  et  avoit  envi- 
ron une  paulme  de  long,  lequel  entra  tout  dedans  la 
teste  avecques  la  douille ,  et  bien  deux  doigts  du  bois  ; 
la  lance  rompit,  et  luy  demoura  le  tronçon  dedans  la 
teste  :  toutesfois,  pour  ledit  coup,  il  ne  perdit  ny  les 
arsons  ny  l'entendement  ;  dont  bien  luy  print ,  car, 
s'il  fust  tombé,  jamais  homme  ne  l'eust  sauvé  des 
mains  des  gens  de  pied  anglois,  qui  en  prenoyent  peu 
à  mercy.  Estant  retourné  au  camp,  tous  les  chirur- 
giens doutoyent  fort  que  la  force  dont  il  convenoit 
user  pour  retirer  ledit  tronçon  hors  de  la  teste,  ne 
meist  ledit  prince  en  liazard,  ne  pouvant  supporter  la 
secousse ,  et ,  par  ce  moyen ,  qu'il  rendist  l'esprit  en- 
tre leurs  mains  :  mais  il  porta  la  douleur  aussi  pa- 
tiemment que  qui  ne  luy  eust  tiré  qu'un  poil  de  la 
teste;  ce  nonobstant,  estant  porté  en  une  littîere  jus- 
ques  à  Piquigny,  il  fut  deux  ou  trois  jours  qu'on  ne 
luy  esperoit  vie  ;  à  l'occasion  dequoy,  il  disposa  de 
tous  ses  affaires,  en  pourvoyant  tous  ses  serviteurs. 
Quant  àmoy,  je  pense  asseurementque  Dieu  luy  sauva 
la  vie,  non  pas  les  médicaments  des  hommes,  et  qu'il 

(i)  Receut  un  coup  de  lance  :  Ambroise  Paré  ,  chiiurj^ien  célèbre,  fit 
ropération  dont  il  est  parlé  plus  bas.  Paré,  auteur  d'un  ouvra'  e  curieux 
sur  son  art,  fut,  quoique  protestant,  chirmgiçn  des  rois  Hemi  P  j 
François  II ,  Charles  IX  ,  el  H«nri  III. 

le  pi  eserva ,  afm  que  par  cy  après  le  Roy  en  tirastplus 
grand  service. 

Il  se  feit  plusieurs  autres  faits  d'armes  qui  seroyent 
malaisez  de  mettre  icy  par  escrit,  et,  entre  autres, 
un  auquel  François  de  Toutteville,  seigneur  de  Me- 
nainville ,  frère  du  seigneur  de  Villebon ,  fut  tué  à  coups 
de  lance  et  de  picque.  Autre  jour,  Jean  de  La  Vieuville, 
seigneur  du  Fretoy,  jeune  homme  de  Picardie,  pro- 
mettant beaucoup  de  soy,  tomba  au  pareil  danger  que 
ledit  de  Toutteville  ;  et  fault  entendre  que  l'avantage 
estoit  grande  pour  l'Anglois,  d'autant  que,  du  costé 
oïl  se  dressoyent  les  escarmouches  (  qui  estoit  devers 
le  chasteau  tirant  à  la  tour  d'Ordre ,  et  dudit  chasteau 
dévalant  à  la  tour  Sainct  François),  le  roy  d'Angle- 
terre l'année  précédente  y  avoit  assis  son  camp,  pour 
assiéger  la  ville,  à  cause  dequoy  y  avoit  de  grandes 
tranchées,  et  plusieurs  fossez   où  estoyent  logez  ses 
lansquenets;  et  noz  gens, les  cuidans  suyvre,  quand  ils 
les  avoyent  repoussez,    tomboyent  dedans  lesdittes 
tranchées. 

Es  mesmes  jours,  considérant  le  Roy  qu'à  l'occa- 
sion de  l'hyver  qui  approchoit ,  son  entreprinse  de 
Guines  estoit  faillie,  et  qu'il  estoit  adverty  que  l'An- 
glois avoit  envoyé  en  Allemagne  faire  levée  de  dix 
mille  lansquenets  et  quatre  mille  chevaulx  haults  alle- 
mans,  pour,  passant  par  le  paï's  de  l'Empereur,  se  ve- 
nir joindre  avecques  son  armée  en  la  terre  d'Oye,  et, 
avec  ce  renfort,  lever  le  siège  de  devant  Roulongne, 
délibéra  de  pourveoir  audit  passage,  à  ce  que,  sous 
umbre  d'iceluy,  ils  ne  feissent  descente  au  païs  de 
Tierache,  et  es  environs  d'Aubenton  ,  Vervins  et 
Guise.  Et,  afin  qu'il  peust  mettre  ordre  à  toute  sa  fron- 

tiere ,  et  que ,  ce-pendant  qu'il  voudroit  assaillir  au- 
truy,  on  n'entrast  en  ses  pais,  il  s'achemina  pour  tirer 
à  La  Fére  sur  Oize,  duquel  lieu  il  pouvoit  ordonner 
des  affaires  selon  qu'ils  s'offriroyent  ;  mais  ce  ne  fut, 
que  premièrement  il  n'eust  mandé  au  maresclial  du 
Biez  qu'il  eust  à  assaillir  la  terre  d'Oye,  et  la  ruiner, 
et  tout  brusler,  à  ce  que  laditte  arme'e  que  le  roy 
d'Angleterre  faisoit  venir  d'Allemagne,  ne  trouvast 
dequoy  se  refreschir,  et  mesmes  pour  lever  à  l'ennemy 
la  commodité  d'icelle  terre ,  d'autant  que  la  ville  de 
Calais,  celle  de  Guines ,  et  le  cliasteau  de  Hames,  que 
le  Roy  d'Angleterre  a  en  terre  ferme,  n'ont  refreschis- 
sèment  que  de  cedit  lieu  ;  et,  s'il  fait  descente  deçà , 
n'a  autre  endroit  où  se  puisse  loger  son  armée ,  atten- 
dant l'un  l'autre  ;  car  une  grande  armée  de  mer  ne 
peult  passer  tout  en  un  passage,  et  il  faut  lieu  pour 
refreschir  ceux  qui  descendent,  les  premiers  atten- 
dants le  reste.  L'assiette  de  la  terre  d'Oye  est  mares- 
cageuse  et  fertile  en  herbages,  laquelle  peult  avoir 
quatre  lieues  de  long  et  trois  de  large,  ayant  d'un  costé 
la  mer  ;  et  est  à  l'un  des  bouts,  devers  la  mer,  la  ville 
de  Calais,  et  à  l'autre  bout  la  ville  de  Gravelines,  qui 
est  des  pais  de  Flandres.  Devers  la  terre  ferme ,  et  le 
long  du  bort  du  marais,  est  située  la  ville  de  Guines 
et  le  chasteau  de  Hames;  et  au  bout,  tirant  en  Artois, 
est  la  ville  d'Ardres,  qui  est  au  Roy;  et  plus  avant, 
estoit  le  chasteau  de  Tournehan  ,  assis  au  pais  de 
Flandres,  plusieurs  fois  ruiné  par  nostre  armée. 

Le  maresclial  du  Biez,  qui  estoit  encores  campé  à 
Mont-Lambert,  ayant  receu  le  commandement  du 
Roy,  se  meit  au  chemin ,  pour,  selon  le  vouloir  dudit 
seigneur,  entrer  en  la  terre  d'Oye.  Le  seigneur  de  Bris- 


Sgii  [l546]    MEMOIRES 

sa€  avoit  la  charge  de  conduire  Favantgarde  avecques 
sa  compagnie  de  gens  d'armes,  et  les  chevaulx  légers 
dont  il  estoit  gênerai;  la  compagnie  de  monsieur  le 
connestable,  conduitte  par  le  seigneur  de  La  Guiche, 
et  cinquante  hommes  d'armes,  sous  la  charge  du  sei- 
gneur de  Heilly  ;  la  compagnie  du  seigneur  de  Boisy, 
celle  du  seigneur  d'Escars,  celle  du  seigneur  de  La 
Roche  du  Maine,  et  autres;  et  le  seigneur  de  Thais, 
gênerai  des  gens  de  pied  françois  ;  et  grande  jeunesse 
qui  estoit  venue  de  la  Cour  en  espérance  de  combat- 
tre, comme  j'ay  dit  cy  devant;  entre  autres,  monsieur 
François  de  Bourbon,  seigneur  d'Anguien;  le  duc 
d'Aumalle;  le  duc  de  Nevers;  le  comte  de  Laval,  qui 
fut  ce  voyage  blesse'  en  un  bras  d'une  arquebouzade  ; 
et  plusieurs  autres  que  je  ne  nommeray,  pour  éviter 
prolexité.  Or,  pour  la  seureté  de  la  teire  d'Oye,  que 
î'ay  desja  dit  estre  marescageuse,  les  Anglois  ont  fait, 
du  costé  de  la  terre  ferme ,  de  grands  fossez  ,  qui  sont 
ordinairement  pleins  d'eau,  avecques  remparts  ;  et,  par 
intervalles ,  ont  fait  des  bastions  qu'ils  appellent  blo- 
cuz  ou  forts,  pour  flanquer  lesdits  remparts;  dedans 
lesdits  forts  ils  ont  garnison  ordinaire  ;  parquoy  estoit 
mal  aise'  d'entrer  dedans  le  païs ,  car,  estant  l'alarme 
ausdits  forts ,  tout  le  païs  vient  en  armes  à  la  defî'ence 
d'iceux  remparts  ;  et  d'avantage,  en  temps  d,e  guerre, 
ils  ont  autre  garnison  ordinaire  en  un  gros  bourg 
nomme'  Marc,  qui  est  au  milieu  du  païs. 

Estant  partie  nostre  arme'e ,  feit  telle  diligence,  que 
l'avant-garde  arriva  au  principal  de  leurs  forts ,  le- 
quel fut  assailly  si  brusquement  par  noz  vieilles  ban- 
des françoises,  qu'en  peu  de  temps  il  fut  forcé,  et  ce 
qui  se  trouva  dedans  mis  au  fil  de  l'espe'e.  On  avoit 

fait  provision  de  ponts  pour  passer  l'artillerie  et  gen- 
darmerie sur  les  canaulx  qui  sont  en  laditte  terre 
d'Oye;  toutesfois  ils  demourerent  à  Ardres  :  je  ne  sçay 
si  ce  fut  la  faulte  ou  négligence  du  chef,  mais  le  frère 
du  seigneur  de  Mailly,  de  Picardie ,  qui  avoit  la  charge 
de  Fartillerie ,  feit  tel  devoir,  que,  faisant  abattre  le 
bord  du  fossé,  il  passa  laditte  artillerie,  chose  qu'on 
pensoit  impossible  ;  aussi  la  gendarmerie ,  voulant 
monstrer  l'aflection  qu'elle  avoit  de  faire  service  au 
Roy,  passa  outre  :  les  uns ,  menans  leurs  chevaulx  par 
la  bride,  se  mettoyent  en  l'eau  jusques  à  la  ceinture 
avecques  leurs  harnois-,  autres  passèrent  à  cheval, 
dont  quelques  uns  tombèrent  dedans,  et  meirent  de 
l'eau  dedans  leurs  bottes  par  le  collet:  bref,  tout  passa. 
Estans  passez ,  le  seigneur  de  Brissac  marcha  pour  ti- 
rer le  chemin  de  Marc  ;  mais,  n'ayant  encores  fait 
demie  lieue,  ses  coureurs  rencontrèrent  environ  deux 
mille  Anglois,  qui  venoyent  au  secours  de  ceux  du 
fort  que  noz  gens  avoyent  force  (mais  n'estoyent  ad- 
vertis  de  ce  qui  leur  estoit  advenu),  lesquels  furent 
chargez  si  vivement  de  la  gendarmerie  qui  estoit  de- 
vant, que  lesdits  Anglois  furent  défaits,  et  la  plus  part 
tuez  sur  le  champ  ;  les  autres  se  sauvèrent  à  la  fa- 
veur des  fossez,  où  la  gendarmerie  ne  les  pouvoit 
suivre.  Si  fut  ceste  charge  si  sanglante,  que  quatre 
vingts  ou  cent  chevaulx  des  nostres  y  demeurèrent 
ou  morts  ou  blessez,  et  plusieurs  hommes  d'armes, 
spécialement  de  la  compagnie  de  monsieur  de  Boisy, 
conduitte  par  le  seigneur  de  Sainct  Sire ,  son  lieute- 
nant. 

Noz  gens  ayans  forcé  le  fort,  et  défait  les  Anglois 
qui  venoyent  pour  leur  empescher  le  passage,  nostre 
19.  38 

camp  se  logea  ;  mais  la  pluye  survint  si  véhémente  la 
nuict ,  que  les  fossez  qui  sont  en  laditte  terre  d'Oye, 
pour  esgouter  les  terres.,  devindrent  grosses  rivières, 
de  sorte  qu'il  eust  falu  autant  de  ponts  comme  il  y  avoit 
de  trenchees.;  parquoy  fut  résolu  de  se  retirer,  par  ce 
que,  continuant  la  pluye,  on  n'eusteu  le  moyen  de  ra- 
mener l'artillerie  sans  grand  hazard  :  si  est-ce  qu'avant 
partir,  on  brusla  grande  partie  des  villages  jusques 
auprès  de  Marc. 

Pendant  que  nostre  arme'e  fut  en  la  terre  d'Oye ,  les 
ennemis,  qui  estoyent  forts  dedans  la  haulte  et  basse 
Boulongne ,  et  en  la  tour  d'Ordre  (qui  est  assise  sur  la 
pointe  où  la  rivière  qui  passe  au  pont  de  Brique  se 
descharge  en  Ja  mer  j  laquelle  tour  Julles  César  feit 
édifier  quand  il  passa  en  Angleterre,  pour  tenir  une 
lanterne  au  hault  d'icelle,  pour  radresser  ses  navires, 
si  de  fortune  luy  advenoit  tourmente  comme  à  son 
premier  passage;  tout  au  tour  de  laquelle  les  Anglois 
avoyent  fait  un  fort  de  terre  bien  flanqué ,  tant  pour 
la  conservation  de  laditte  tour,  qui  estoit  la  salvation 
des  navires  qui  entroyent  dedans  le  canal  de  la  ri- 
vière ,  que  pour  tenir  plus  grand  nombre  de  gens  en 
seureté),  sortirent  une  nuict  avecques  toutes  les  for- 
ces desdits  lieux,  pour  surprendre  le  fort  que  nous 
avions  fait  deçà  l'eau,  vis  à  vis  de  la  basse  Boulongne, 
d'autant  qu'il  y  avoit  encores  la  plus  part  de.  la  forti- 
fication où  Ion  pouvoit  monter  sans  eschelle  ;  et  pou- 
voyent  estre  sortis,  pour  laditte  entreprinse,  jusques  au 
nombre  de  sept  ou  huit  mille  hommes ,  tous  bien  déli- 
bérez de  faire  leur  devoir.  Or  n'y  avoit-il,  entre  la  basse 
Boulongne  et  le  fort,  que  la  grève,  de  sorte  qu'on  tiroit 
de  l'un  en  l'autre  de  pointe  en  blanc  d'une  coulevrine, 


DE  MARTIN   DU  BELLAY.    [  i  54^]  SqS 

et  cn>and  la  mer  est  retirée,  on  n'y  est  pas  en  Teau  jus- 
ques  au  gros  de  la  jauil)e.  Ils  arrivèrent  environ  une 
heure  devant  le  jour  :  mais  Thil)ault  Roubault,  sei- 
gneur de  Riou ,  qui  estoit  lieutenant  du  Roy  dedans 
ledit  fort,  et  Je  capitaine  Ville-Franche,  son  lieute- 
nant audit  fort,  sentans  leur  secours  loing,  faisoyent 
la  veill.e  jour  et  nuict  avecques  la  plus  part  de  leurs 
soldats,  et  le  jour  se  reposoyent  :  dont  bien  leur  print; 
car,  de  première  arrivée,  les  ennemis  donnèrent  sur 
le  haut  du  rempart  ;  mais,  ainsi  que  furieusement  ils 
assaillirent,  aussi  avçcques  grande  asseurance  ils  fu- 
rent recueillis  (comme  par  gens  qui  estoyent  bien  ad- 
visez  de  ce  qu'ils  avoyent  à  faire),  et  tout  ce  qui  donna 
3ur  le  haut  fut  tue',  et  le  reste  renversé  et  mis  à  vau 
jde  route  \  et  oncques  puis  n'osèrent  entreprendre  de 
Jes  vouloir  forcer. 

Le  Roy,  estant  adverty  que  son  armée  estoit  retirée 
de  la  terre  d'Oye ,  manda  au  mareschal  du  Biez  qu'il 
eust  à  se  camper  au  Portet,  qui  est  à  un  trait  de  ca- 
non du  fort,  afin  de  tousjours  donner  espaulle  à  ceux 
qui  faisoyent  la  fortification  d'iceluy  fort  ;  et  puis  il 
print  le  chemin  de  Corbie ,  Ham  et  La  Fére.  Et  estant 
arrivé  audit  lieu  de  La  Fére,.  adverty  que  desja  les 
lansquenets  qui  venoyent  pour  le  secours  du  roy 
d'Angleterre,  estoyent  arrivez  à  Fleurines,  qui  est  un 
gros  village  au  païs  du  Liège,  à  dix  lieues  de  Mesie- 
res,  depescha  le  seigneur  d'Anguien ,  François  de 
Bourbon,  pour  aller  à  Guise,  avecques  trois  cens 
hommes  d'armes  et  quelque  nombre  de  gens  de  pied, 
pour  empescher  lesdits  lansquenets  d'entrer  par  cest 
endroit  dedans  ses  païs.  Pareillement  le  Roy  depescha  le 
seigneur  de  Longueval ,  son  lieutenant  en  Champagne, 

pour  aller  lever  la  légion  dudit  pais,  et  pourvoir  tous 
les  passages  par  oh  il  cognoistroit  que  Tennemy  pour- 
roit  entrer  ;  et  dedans  Mesieres  (  qui  estoit  la  ville  de 
plus  grande  importance  si  l'ennemy  l'eust  surprinse) 
envoya  le  seigneur  de  Langey  avecques  mille  hommes 
de   pied,  et  les   arrierebans  de  Bourgongn'e  et  une 
partie  de  ceux  de  Champagne.  Ce  fait,  il  meit  ordre 
d'estre  seurement    adverty  des  entreprinses   de  l'en- 
nemy ;  car  l'Empereur,  craingnant  que  ceste  grosse 
armée  d'Allemans,  tant  de  pied  que  de  cheval,  en- 
trant en  son  pais,  et  le  trouvant  despourveu  de  gens 
de  guerre,  n'y  feist  quelque  dommage,  leur  refusa  le 
passage  par  ses  païs  :  qui  faisoit  douter  au  Roy  que, 
se  voyans  désespérez  de  passer  par  amitié  par  le  païs 
de  l'Empereur,  ils  ne  vousissent  entreprendre  de  pas- 
ser par  son  royaume.  En  fin,  lesdits  Allemans,  après 
avoir  séjourné  trois  semaines  audit  lieu  de  Fleurines, 
sans  pouvoir  prendre  resolution,  le  jour  de  la  paye 
survint,  et  n'estans  les   deniers  prests,  quelque  re- 
monstrance  que  peussent  faire  les  commissaires  et  tré- 
soriers du  roy   d'Angleterre,    que    de   bref  l'argent 
seroit  venu,  ils   n'y  voulurent  adjouster   foy,    mais 
tournèrent  leurs  enseignes  pour  eux  retirer  en  Alle- 
magne ,  et  amenèrent  quand  et  eux  lesdits  trésoriers 
et  commissaires ,  qui  avoyent  charge  du  roy  d'Angle- 
terre de  les  conduire  pour  la  seureté  de  leur  payement. 
Par  ce  moyen,  ledit  Anglois  feit  une  despense  exces- 
sive qui  revint  en  fumée,  et  espuisa  bien  ses  trésors, 
qui  desja  e§toyent  fort  entamez. 

Environ  la  feste  de  Toussaincts  i545,  après  la  re- 
traitte  desdits  Allemans,  le  Roy,  ayant  esgard  que, 
par  le  trespas  de  .monseigneur  le  duc  d'Orléans  ,  son 

fils,  les  alliances  concluttes  avecques  l'Empereur  es- 
toyent  nulles  et  de  nul  effect,  depescha  monsieur  l'a- 
miral d'Annebault  et  monsieur  Olivier,  chancelier  de 
France,  pour  faire  nouveaux  traittez,  et  confirmer 
nouvelles  alliances  et  amitiez  entre  luy  et  l'Empereur. 
Lesquels,  après  avoir  prins  congé  du  Roy,  lors  estant 
à  Folambray,  près  Coussi,  le  jour  de  Toussaincts, 
prindrent  le  chemin  de  Cambray,  de  Valentiennes  et 
de  Courtray,  et  vindrent  trouver  l'Empereur  à  Bru- 
ges, auquel  lieu,  après  avoir  plusieurs  fois  commu- 
niqué avecques  Sa  Majesté,  furent  remis  à  avoir  res- 
ponse  à  Anvers.  L'occasion  pour  laquelle  l'Empereur 
estoit  venu  à  Bruges  et  alloit  à  Anvers ,  estoit  qu'il 
avoit  intention  de  dresser  une  armée  pour  aller  en 
Allemagne  subjuguer  les  Protestans,  et  autres  princes 
et  communautez  d'Allemagne  qui  ne  luy  estoyent  si 
obeissans  comme  il  desiroit  ;  et,  pour  dresser  laditte 
armée,  luy  faloit  avoir  grandes  finances,  pour  les- 
quelles recouvrer  il  alloit  audit  lieu  de  Anvers,  afin 
d'en  avoir,  tant  par  ottroy  que  par  prest.  Aussi  ne 
vouloit  il  si  promptement  faire  response  aux  ambassa- 
deurs du  Roy,  que  premièrement  il  n'eust  entendu  la 
volonté  de  ceux  dudit  Anvers,  à  ce  que,  selon  qu'il 
feroit  ses  affaires,  il  fust  ou  plus  rigoureux  en 
response,  ou  plus  gratieux.  Monsieur  l'amiral  et  mon- 
sieur le  chancelier,  après  avoir  esté  audit  Anvers  en- 
viron sept  ou  huit  jours  à  la  suitte  dudit  Empereur, 
àyans  cognoissance  des  dissimulations  dont  il  usoit, 
prindrent  congé  de  luy,  sans  autre  resolution,  sinon 
que  là  où  le»Roy  ne  luy  commenceroit  la  guerre,  il 
n  estoit  pas  delil)eréde  la  luy  faire. 

Estans  lesdits  ambassadeurs  de  retour,  qui  fut  en- 

viron  la  Sainct  André,  trouvèrent  le  Roy  à  Villiers 
Costerets;  lequel,  ayant  ouy  la  response  de  TEmpe- 
reur,  cognent  bien  qu'il  luy  estoLt  besoing  de  se  pré- 
parer, et  qu'il  ne  restoit  à  l'Empereur  que  l'occasion 
de  commencer  la  guerre  h  son  avantage.  A  ceste  cause 
(par  ce  qu'il  avoit  fait  monseigneur  d'Anguien  gou- 
verneur de  Languedoc),  depescha  le  prince  de  Mel- 
phe,  qui  nouvellement  avoit  esté  fait  mareschal  de 
France,  pour  aller  en  Piémont,  y  estre  son  gouver- 
neur et  lieutenant  gênerai;  aussi,  considérant  que 
l'Empereur  (s'il  venoit  à  chef  de  réduire  en  son 
obéissance  la  Germanie)  luy  ameneroit  sur  les  bras 
toutes  les  forces,  tant  des  Catholiques  que  des  Protes- 
tans,  depescha  devers  monsieur  de  Vendosme,  son 
lieutenant  gênerai  en  Picardie,  trésoriers  etargentpour 
fortifier  les  places  débiles  ;  et  aux  autres  gouverne- 
mens  feit  le  semblable,  mesmes  en  Bresse,  pour  for- 
tifier Bourg.  Et,  ayant  expérimenté  par  la  précédente 
guerre,  que  la  principale  descente  d'Allemagne  pour 
entrer  en  ce  royaume,  estoit  par  la  Champagne,  et 
toutesfois,  qu'il  n'avoit  frontière  en  son  royaume  si 
mal  garnie  de  places  fortes,  pour  faire  teste  à  une 
grosse  armée,  délibéra  d'y  pourveoir;  et,  pour  cest  ef- 
fect,  il  depescha  le  seigneur  de  Langey,  Martin  du 
Bellay,  son  lieutenant  audit  paï's  de  Champagne,  et 
luy  donna  charge  de  visiter  la  frontière ,  depuis  Ver- 
vins  jusques  à  Coifïi,  et  luy  faire  rapport  des  lieux 
plus  nécessaires  de  fortifier,  pour  empescher  l'entrée 
de  l'ennemy  en  ses  païs.  Lequel  seigneur  de  Langey 
partit  cinq  ou  six  jours  devant  Noël,  et  rfvecques  luy 
Hieronime  Marin  ,  boulonnois,  homme  bien  entendu 
au  fait  des  fortifications;  et,  après  avoir  fait  laditte  vi- 

sitation,  et  bien  recogneu  la  frontière,  iceluy  de  Lan- 
gey  feit  rapport  au  Roy  qu'il  estoit  besoing  de  forti- 
fier une  place  entre  La  Capelle  et  Mesieres,  d'autant 
qu'il  y  a  grand  pais  ouvert,  comme  de  dixhuit  lieues, 
et  qu'il  luy  sembloit  que  Aubenton  estoit  bien  à  pro- 
pos, faisant  une  citadelle  au  hault  devers  les  bois, 
pour  commander  à  la  ville.  Mais  le  Roy,  pour  quel- 
que occasion  à  ce  le  mouvant,  ne  voulut  que  la  forti- 
fication se  feit  audit  lieu,  mais  ordonna  qu'elle  se  fe- 
roit  au  dessus  d'un  village  nommé  Maubert-Fontaine , 
à  sept  lieues  de  Vervins  et  cinq  de  Mesierés,  à  la  sail-= 
lie  des  bois  ;  puis  il  ordonna  de  fortifier  Mesierés  et 
Mouson  :  mais  ledit  lieu  de  Mouson  se  trouva  mal- 
aisé à  fortifier,  à  l'occasion  de  la  montagne  de  devers 
Yvoy,  qui  luy  commande,  et  que  du  costé  de  deçà 
la  rivière  de  Meuse,  à  l'opposite  de  laditte  montagne 
devers  France,  on  veoit,  par  dessus  la  ville,  le  pied 
et  le  derrière  de  ceux  qui  viennent  à  la  deffence  du 
rempart.  Si  est-ce  qu'il  y  fut  ordonné  ce  qu'on  veit  le 
plus  nécessaire,  sçavoir  est,  une  traverse  de  muraille 
de  bout  en  bout  de  la  ville,  par  dedans,  pour  couvrir 
ceux  qui  seroyent  à  la  deffence,  et  dehors,  un  grand 
et  profond  fossé.  Et,  par  ce  que,  par  la  paix  qui  fut 
conclutte  à  Sainct  Jean  des  Vignes,  près  Soissons,  la 
ville  de  Stenay  avoit  esté  rendue  au  duc  de  Lorraine, 
le  Roy  ordonna  faire  une  place  sur  la  rivière  de  Meuse, 
deçà  l'eau,  dedans  ses  pais,  laquelle  fut  édifiée 
entre  ledit  Stenay  et  Dun  le  Chasteau,  et  fut  nom- 
mée Ville-Franche  sur  Meuse ,  près  un  village  nommé 
Samorel,  et  vis  à  vis  d'un  autre  village  de  là  l'eau, 
nommé  Mosas. 

Environ  le  mois  de  juing  subséquent ,  l'Empereur, 

partant  d'Yvoy  pour  son  voyage  d'Allemagne,  voulût 
revisiter  sa  duché  de  Luxembourg,  et,  pour  cest  effect, 
prenant  son  chemin  par  devant  Jamets,  passa  par  de- 
vant laditte  place  de  Ville-Franche,  estant  la  rivière 
de  Meuse  entre  deux.  Auquel  lieu  estant  arrive',  il  feit 
complainte  à  l'ambassadeur  du  Roy,  lequel  estoit  près 
d'iceluy  Empereur,  que  laditte  Ville- Franche  estoit 
edifie'e  sur  le  fief  de  l'Empire  ;  mais  par  le  seigneur  de 
Langey  luy  furent  envoyez  des  registres  de  deux 
cens  ans,  qui  faisoyent  apparoir  comme  de  tout  temps 
les  habitans  dudit  pais  avoyent  esté  sujets  à  la  ju- 
risdiction  et  grenier  à  sel  de  Saincte  Menehou  ;  dont 
il  se  contenta.  Et  partant  dudit  lieu ,  alla  à  Danvil- 
lier,  et  ordonna  reedifier  et  fortifier  la  ville  aupara- 
vant ruinée  par  le  duc  d'Orléans;  et  puis  il  passa 
outre  à  Luxembourg,  pour  achever  son  voyage  d'Al- 
lemagne. Et  parce  que  ce  voyage  ne  touche  point 
de  la  matière  que  j'ay  entreprinse  d'escrire ,  je  le  laisse 
aux  serviteurs  de  l'Empereur,  lesquels  en  ont  escrit 
bien  amplement,  et  mesmes  dom  Louis  d'Avila. 

Aussi  le  JFvoy  feit  besongner  au  cliasteau  de  Saincte 
Menehou  ;  à  Sainct  Disier  feit  faire  trois  gros  boule- 
verts;  à  Chaumont  en  Bassigny,  pareillement  com- 
mença à  fortifier;  et  à  Coiffi,  feit  commencer  une  ci- 
tadelle, lequel  lieu  de  Coiffi  est  à  la  portée  d'une 
coulevrine  de  la  Franche-Conté,  sept  lieues  plus  ou- 
tre que  Chaumont,  et  à  six  lieues  par  delà  Langres  ; 
et  à  Ligny,  feit  commencer  un  chasteau  sur  le  hault  de 
la  montagne  tirant  à  Coijimercy  :  mais  la  mort  le 
surprint  devant  qu'avoir  parachevé  lesdittes  fortifica- 
tions. 

Durant  cest  hyver,  la  guerre  se  faisoit  ordinaiie- 

ment  entre  les  Anglois  et  les  François  qui  estoyent 
dedans  le  fort  d'Oultreau ,  vis  à  vis  de  la  basse  Bou- 
longne;  et  y  eut  audit  fort,  à  l'occasion  des  neges, 
pluyes  et  mauvais  temps,  telle  véhémence  de  peste, 
que,  en  une  nuit  seule,  furent  mis  en  terre  plus  de  six 
vingts  soldats  (chose  que  je  vey,  y  estant  aile'  de  par 
le  Roy),  et  continua  de  sorte,  qu'en  fin  on  ne  leur  fai- 
soit  autre  sépulture,  sinon,  quand  tout  estoit  mort  en 
une  maison,  on  l'abatoit  sur  eux.  Aussi  les  maisons 
estoyent  des  trouz  en  terre  ,  couverts  de  quelques  ap- 
pentis de  paille  ou  de  chaume,  qui  pouvoyent  bien 
estre  cause  en  partie  de  ceste  mortalité ,  veu  l'humi- 
dité de  l'hy  ver.  Je  y  fus  quelque  fois  logé  en  la  cham- 
bre du  capitaine  Ville-Franche,  laquelle  je  pensoy  la 
plus  saine  du  fort;  mais  la  nuit,  en  la  chambre  où 
j'estoy  couché,  mourut  son  frère  et  deux  de  ses  fils, 
lesquels  le  jour  ne  monstroyent  apparence  d'estre  ma- 
lades; et  dura  tellement  laditte  mortalité,  que,  de 
vingt  enseignes,  ne  demeurèrent  pas  plus  de  huit  ou 
neuf  cens  hommes  :  mais  nonobstant,  jamais  les  soldats 
ne  voulurent  abandonner  leur  garde  tant  qu'il  fut  pos- 
sible ,  et  y  endurèrent  beaucoup  de  maux. 

Le  seigneur  d'Essé  ,  le  seigneur  de  Riou,  estans 
un  peu  refreschis  et  renforcez  d'hommes  ,  et  la 
peste  aucunement  rapaisée,  feirent  de  belles  entre- 
prinses  et  insignes  defaittes  sur  les  ennemis  ;  et,  entre 
autres  ,  environ  le  mois  d'avril  1 546 ,  fut  délibéré  de 
foire -mettre  des  vivres  dedans  ledit  fort  d'Oultreau, 
où  la  nécessité  commençoit  à  les  contraindre.  Pour 
faire  laditte  exécution,  fut  ordonné  le  seigneur  de 
Senerpont,  lieutenant  du  mareschal  duBiez,  avecques 
soixante  hommes  d'armes,  lequel  partit  d^aupres  de 

Monstreul  le  jour  de  Pasques  au  soir,  et  arriva  le  lundy 
matin  audit  fort  d'Oultreau,  avec  les  vivres  et  autres 
refre^chissemens  qu'il  conduisoit  :  mais,  passant  près 
du  pont  de  Brique,  au  dessous  du  mont  Sainct  Es- 
tienne,  rencontra  trois  cens  chevaulx  anglois,  venuz 
pour  luy  empescher  ledit  envitaillement.  L'escarmou- 
che se  dressa  d'un  costé  et  d'autre ,  de  sorte  qu'il  y 
eut  deux  hommes  d'armes  et  trois  archers  de  laditte 
compagnie   du    seigneur   de   Senerpont,   qui  furent 
prins,  sans  y  avoir  aucun  moyen  de  les  recourre.  L'a- 
larme estant  venue  à  Boulongne ,  les  Anglois  renfor- 
cèrent leurs  gens  jusques  au  nombre  de  sept  cens  che- 
vaulx, et  quatre  cens  arquel)ouziers  à  pied  ,  lesquels, 
passans  la  rivière,  se  vindrent  embusquer  en  un  vil- 
lage appelle'  Danes,  entre  Estappes  et  ledit  fort,  ce- 
pendant que  ledit  de  Senerpont  meit  les  vivres  dedans 
ledit  fort,  espérant  sur  sa  retraitte  le  défaire.  Mais,  ar- 
rivant ledit  de  Senerpont  sur  les  gens  de  cheval,  n'es- 
tans  encores  joints  les  arquebouziers  avecques  eux, 
délibéra  de  tenter  la  fortune ,  et  les  combattre  avant 
qu'ils  fussent  assemblez.  Leur  cavalerie  estoit  en  trois 
trouppes,  dont  les  deux  se  joingnirent  ensemble,  et 
la   tierce  se  jetta  sur  les  aelles,  pour    charger  noz 
gens  par  les  flans.  Auquel  lieu  se  trouva,  avecques 
ledit  seigneur  de  Senerpont,  le  seigneur  de  Thais, 
ayant  seulement  six  ou  sept  gentils  hommes  avec  luy, 
et  le  comte  Rin  Grave  avec  pareil  nombre,  lequel* 
comte  Rin  Grave ,  dés  la  première  charge ,  fut  porté 
par  terre  et  blessé,  et  le  mareschal  du  Riez  menoit  la 
bataille  avec  le  reste  de  l'armée.  Mais ,  arrivans  lesdits 
hommes  d'armes  à  la  charge ,  la  feirent  si  furieuse , 
que  les  Anglois  n'eurent  moyen  de  les  soustenir;  ou 

furent  tuez  des  leurs  et  des  nostres,  sur  la  place,  envi- 
ron deux  cens  chevaulxj  et  le  mareschal  de  Calais, 
chef  de  Tentreprinse,  y  mourut,  et  pareillement  de 
cent  à  six  vingts  Anglois;  et  fut  prins  le  nombre  de 
soixante  et  quinze  prisonniers,  tous  ayans  la  casaque 
de  veloux  pour  fille  d'or  et  d'argent. 

Un  autre  temps,  le  mareschal  du  Biez,  adverty  que 
les  vivres  commençoyent  à  diminuer  au  fort,  délibéra 
d'y  mener  envitaillement;  parquoy,  partant  de  son 
camp  au  dessus  de  Monstreul,  print  le  chemin  du 
mont  Sainct  Estienne,  auquel  lieu  il  trouva  le  millor 
Sorel,  accompagne'  de  six  mille  Anglois,  pour  empes- 
cher  ledit  envitaillement.  En  la  compagnie  dudit  ma- 
reschal avoit  cinquante  hommes  d'armes,  et  le  comte 
Rin  Grave,  avec  son  régiment  de  quatre  mille  lans- 
quenets, et  deux  cens  arquebousiers  conduits  par  le 
capitaine  Brueil,  breton,  et  le  capitaine  Escarbouïllat. 
Ledit  mareschal,  se  trouvant  en  ce  hazard,  délibéra, 
par  Tadvis  des  capitaines ,  de  passer  outre  ,  et  les 
combattre,  encores  qu'il  fust  moindre  de  nombre  de 
deux  mille  hommes;  car,  se  retirant,  il  eust  perdu  son 
charroy  et  vivres.  Ayant  conclud  le  combat,  marcha 
droit  aux  ennemis  :  le  combat  fut  long  et  furieux , 
mais  en  fin  les  Anglois  furent  renversez,  et  ««e  reti- 
rèrent en  un  petit  fort,  lequel  ils  ne  sceurent  garder. 
Audit  combat  moururent  de  sept  à  huit  cens  Anglois  : 
le  millor  Sorel,  fils  du  duc  de  Norfolc,  leur  gênerai, 
se  sauva  avec  le  reste  à  la  fuitte,  et  demeurèrent  des 
leurs  de  sept  à  huit  vingts  prisonniers. 

Le  roy  d'Angleterre,  considérant  la  diminution  de 
ses  finances,  le  grand  nombre  d'hommes  qu'il  avoit 
perdus ,  et  Ips  infinis  fraiz  qu'il  anroit  encores  à  sup- 

porter,  eu  esgard  à  robstination  en  laquelle  estoit  le 
Roy  pour  reconquérir  sa  ville  de  Boulongne,  et  ayant 
cognoissance  que  l'Empereur  (  quelque  ligue  qu'ils 
eussent  ensemble  )  ne  taschoit  qu'à  son  profit  parti- 
culier, délibéra  de  mettre  fin  à  la  guerre  et  aux  que- 
relles d'entre  le  Roy  et  luy  ;  ce  qu'il  feit  entendre  au 
Roy,  et  que,  faisant  trouver  à  Ardres  ses  députez  à 
ceste  fin,  il  feroit  trouver  les  siens  à  Guines.  Le  Roy, 
encores  qu'il  eust  desja  bien  restraint  la  ville  de  Bou- 
longne ,  consentit  toutesfois  ceste  assemble'e,  par  ce 
qu'il  cognoissoit  la  mauvaise  volonté  que  luy  portoit 
l'Empereur,  par  le  peu  d'asseurance  de  paix  qu'a- 
voyent  rapporte'  ses  ambassadeurs  à  leur  retour  devers 
ledit  Empereur,  et  qu'il  ne  vouloit  avoir  tout  en  une 
fois  sur  ses  bras  deux  tels  ennemis  que  l'Empereur 
et  le  roy  d'Angleterre.  A  ceste  occasion,  acpescha 
monsieur  l'amiral  d'Annebault,  et  monsieur  Raimond, 
premier  présidant  de  Rouen,  pour  aller  à  Ardres,  et 
se  trouva  à  Guines  l'amiral  d'Angleterre  ,  nommé 
millor  Dudelet,  qui  depuis  a  esté  duc  de  Nortom- 
belland.  Lesquels  estans  assemblez  en  un  lieu  or- 
donné entre  Guines  et  Ardres  ,  finalement ,  après 
avoir  convenu  de  plusieurs  choses,  accordèrent  une 
paix,  avecques  telles  conditions,  que  le  Roy,  dedans 
huit  ans,  devoit  payer  huit  cens  mille  escus  au  roy 
d'Angleterre ,  tant  pour  les  arrérages  de  sa  pention , 
et  pour  les  frais  de  la  guerre  qui  estoit  provenuë 
à  cause  du  refus  de  payement  d'icelle  pention,  que 
pour  plusieurs  autres  despenses  faittes  par  ledit  Roy 
d^Angleterre ,  tant  aux  fortifications  de  Boulongne 
que  du  Boulonnois.  Aussi  le  roy  d'Angleterre  devoit, 
moyennant  laditte  somme,  rçmettre  çntre  les  mains 

du  Roy  Boulongne  et  tout  le  Boulonnois,  avecques 
les  places,  tant  anciennes  que  par  luy  nouvellement 
édifiées,  comme  le  Mont-Lambert,  la  tour  d'Ordre, 
Ambletueil ,  Blacquenay  et  autres ,  en  leur  entier,  et 
toute  l'artillerie,  vivres  et  munitions  qui  estoyent  de- 
dans lesdittes  places.  Ces  choses  estans  accordées  et 
signe'es  respectivement  par  le  Roy  et  le  roy  d'Angle- 
terre ,  alla  l'amiral  d'Annebault  devers  iceluy  roy 
d'Angleterre ,  pour  luy  veoir  jurer  laditte  paix  :  et  le 
millor  Dudelet,  de  la  part  du  roy  d'Angleterre,  vint 
devers  le  Roy  luy  veoir  faire  le  semblable  ;  ce  qui  fut 
fait,  tant  d'une  part  que  d'autre,  par  lesdittes  Majestez. 

Le jour  de i546,  estant  le  Roy 

à  La  Roche  Guion,  les  neges  estoyent  fort  grandes,  se 
dressa  une  partie  entre  les  jeunes  gens  estans  près  la 
personne  de  monseigneur  le  Dauphin  :  les  uns  gar- 
doyent  une  maison ,  et  les  autres  l'assailloyent  à  pe- 
lottes  de  nege;  mais,  durant  ledit  combat,  le  seigneur 
d'Anguien,  François  de  Bourbon,  sortant  de  fortune 
hors  d'icelle  maison  ,  quelque  mal  advise'  getta  un 
coiTre  plain  de  linge  par  la  fenestre ,  lequel  tomba  sur 
la  teste  dudit  seigneur  d'Anguien ,  et  le  blessa ,  de 
sorte  que,  peu  de  jours  après,  il  mourut,  au  grand 
regret  du  Roy  et  de  toute  la  Cour,  pour  la  jeunesse 
florissante  de  luy,  et  le  peu  d'occasion  de  l'événement 
de  sa  mort  :  lequel  avoit  este'  autant  bien  fortune'  en 
tous  les  lieux  où  le  Roy  l'avoit  employé,  aimé  et  es- 
timé des  gens  de  guerre  (mesmes  des  estrangers)  que 
jeune  homme  de  son  aage  qui  ait  esté  de  nostre 
temps. 

Apres  la  paix  accordée  avec  le  roy  d'Angleterre, 
le  Roy,  sentant  l'Empereur  en  Allemagne,  et  n'estant 

asseuré  quelle  fin  prendioil  la  guerre  encommenceti 
par  ledit  Empereur  contre  les  Protestans,  voulut  luy 
mesmes  visiter  sa  frontière,  tant  de  Champagne  que 
de  Bourgongne,  pour  veoir  quelle  diligence  on  avoit 
fait  aux  fortifications  qu'il  avoit  ordonnées;  et  s'ache- 
mina par  la  Bourgongne,  pour  faire  laditte  Visitation, 
commençant  à  Bourg  en  Bresse,  delà  à  Chalons  sur  la 
Saône,  puis  à  Seurre,  petite  ville  sur  laditte  rivière, 
laquelle  de  nouveau  il  avoit  commence'e  à  fortifier. 
Puis,  passant  à  Beaune  et  Dijon,  print  son  chemin  par 
la  Champagne,  et,  y  estant  arrive,  visita  sa  ville  de 
Langres ,  et  envoya  l'amiral  d'Annebault  pour  visiter 
Coifïi  et  Montigny  le  Roy,  lequel  vint  retrouver  le 
Boy  à  Chaumont  en  Bassigny.  Et,  partant  de  Chau*- 
mont,  le  Roy  visita  Ligny  en  Barrois,  Sainct  Disier 
et  autres  places,  et  vint  faire,  sa  feste  de  Toussaincts  à 
Jenville  ,  après  avoir  visité  madame  la  duchesse  de 
Lorraine  à  Barleduc.  Puis  il  passa  à  Vitry  le  Fran- 
çois, qui  est  une  place  qu'il  avoit  commencée  sur  la 
rivière  de  Marne,  à  une  lieue  de  Vitry  en  Partois, 
par  ce  qu'il  ne  trouvoit  qu'on  peust  fortifier  ledit  lieu 
de  Vitry  en  Partois,  pour  l'incommodité  de  l'assiette 
commandée  de  trois  ou-  quatre  montagnes.  De  Vitry 
le  François  alla  à  Saiticte  Menehou ,  à  Ville-Franche 
sur  Meuse,  à  Mouson,  à  Sedan,  à  Mesieres,  à  Mau- 
bert  Fonteine,  passant  à  Mont-Cornet  en  Ardenne, 
et  se  retira  à  Nostre  Dame  de  Liesse,  et  à  Folembray, 
où  il  solemnisa  la  feste  de  Sainct  André. 

[1547]  ^^  ^^Jy  P^ii'tant  de  Folembray,  vint  à  Corn- 
piegne,  et,  y  ayant  séjourné  trois  semaines  ou  un  mois, 
se  retira  à  Sainct  Germain  en  Laye  ,  auquel  lieu  il 
receut  les  nouvelles  du  trespas  du  roy  Henri  dAn- 

gleterre ,  liuictiesme  de  ce  nom ,  lequel  laissa  un  fils 
de  l'aage  de  huit  ans,  nommé  Edoiiait  ;  duquel  trespas 
le  Roy  porta  grand  ennuy,  tant  pour  Tesperance  qu'il 
avoit  de  faire  ensemble  une  alliance  plus  ferme  que 
celle  qu'ils  avoyent  commencée  ,  que  par  ce  qu'ils  es- 
toyent  presque  d'un  aage  et  de  mesme  complexion,  et 
leut  doute  qu'il  fut  pour  bien  tost  aller  après;  mesmes 
ceux  qui  estoyent   près  sa  personne  trouvèrent  que 
depuis  ce  temps  il  devint  plus  pensif  qu'auparavant. 
Si  jest  ce  que,  considérant  que  l'événement  de  la  guerre 
est  incertain,  et  que,  advenant  que  l'Empereur  vint  à 
son  entente  contre  les  Allemans,  il  pourroit  tourner 
ses  forces  sur  luy ,  dont  la  Champagne  en  pourroit 
souiTrir,  depescha  le  seigneur  de  Langey  pour  faire 
parachever  les  fortifications  de  laditte  frontière  ,  et , 
pour  cest  efï'ect,  ordonna  neuf  vingts  mille  livres;  et, 
pour  pourveoir  lesdittes  places  de  vivres  ,  depescha  le 
seigneur  de  Plancy,  son  maistre  des  requestes,  et  le 
seigneur  de  Boran  :  mais  devant  que  la  chose  fust  exe-* 
cutée,  sa  mort  intervint;  car,  peu  de  jours  après,  luy 
vint  une  fièvre  lente,  pour  laquelle  passer  il  s'en  alla 
à  La  Mqette,  maison  nouvellement  par  luy  édifiée,  à 
deux  lieues  de  Sainct  Germain ,  au  bout  de  la  forest. 
Mais,  y  ayant  fait  séjour  de  sept  ou  huit  jours,  il  s'en- 
nuya, et  en  partit  sans  repasser  par  Sainct  Germain 
en  Laye ,  et  alla  coucher  à  Villepreux ,  où  la  nuit  il 
eut  quelque  accès  de  fièvre;  le  lendemain,  alla  cou- 
cher à  Dampierre,   près  Chevreuse,   duquel  lieu  il 
print  son  chemin  pour  aller  faire  son  quaresme  pre- 
nant à  Limours;  et  de  jour  en  jour  ceux  qui  estoyent 
autour  de  luy  le   trouvoyent  fort   changé  de  com- 
plexions  et  de  façons  de  faire.  Ayant  séjourné  deux  ou 

trois  jours  à  Limours,  s'en  alla  à  Rochefort,  où  il  se- 
iourna,  allant  de  jour  en  autre  à  la  chasse;  mais  tous 
les  soirs,  à  son  retour,  avoit  quelque  accez  de  fièvre. 
Parquoy  voulut  prendre  son  chemin  pour  se  retirer  à 
Sainct  Germain  en  Laye ,  et  pour  avoir  son  passe 
temps  de  la  chasse  par  les  chemins.  Partant  de  Ro- 
chefort,  vint  coucher  à  Rambouillet,  espérant  n'y  estre 
qu'une  nuit;  mais  le  plaisir  qu'il  eut  approchant  du- 
dit  Rambouillet,  tant  en  la  chasse  qu'en  la  volerie,  luy 
feit  changer  d'opinion,  et  délibéra  d'y  faire  séjour 
cinq  ou  six  jours;  mais  en  fin  la  fièvre  qui  de  long 
temps  l'avoit  saisi,  se  renforça  tellement  par  inter- 
valles, qu'elle  se  convertit  en  continue,  avecques  la 
douleur  d'une  apostume  qu'il  avoit  eue  peu  de  temps 
au  précédant  qu'il  allast  au  devant  de  l'Empereur, 
quand  il  passa  par  France.  Alors,  ayant  bonne  co- 
gnoissance  de  sa  fin ,  disposa  des  affaires  de  sa  cons- 
cience et  de  sa  maison,  et,  après  avoir  fait  plusieurs 
belles  remonstrances  à  monseigneur  le  Dauphin,  son 
fils  à  présent  régnant,  et  luy  avoir  recommande'  son 
peuple  et  ses  serviteurs,  rendit  l'ame  à  Dieu,  audit 
chasteau  de  Rambouillet ,  le  dernier  jour  de  mars 
i547  ,  avant  Pasques. 

Ce  prince  fut  fort  regretté  tant  de  ses  sujets  que  des 
estrangers,  pour  avoir  flory  en  toutes  vertus.  Il  estoit 
magnanime  et  généreux,  amateur  de  bonnes  lettres, 
lequel,  par  son  moyen,  a  illuminé  les  ténèbres  d'i- 
gnorance, lesquelles  avoyent  régné  par  cy  devant;  et 
aima  toutes  gens  d'esprit,  et  fonda  à  Paris  des  collèges 
pour  les  lettres  latines,  grecques  et  hébraïques,  et  feit 
venir  de  toutes  les  parties  du  monde  gens  instruits  eh 
toutes  sciences  et  arts  liberaulx,  pour  édifier  la  jeu- 

nesse  en  bonnes  meurs  et  sciences  :  et ,  combien  qu'il 
n'eust  esté  noun  y  aux  estudes  en  son  jeune  aage , 
n'estoit  science  de  laquelle  il  ne  peust  rendre  raison , 
d'autant  qu'il  avoit  souvent  communiqué  avecques 
gens  excellens  en  toute  érudition ,  et  que  Dieu  l'avoit 
doiié  de  divine  mémoire  ,  de  sorte  que  toutes  gens 
doctes  qui  l'ont  hanté,  ont  confessé  avoir  plus  aprins 
de  luy  que  luy  d'eux.  Il  mourut  en  son  aage  de  cin- 
quante et  trois  ans,  après  avoir  eu  beaucoup  de  bonnes 
et  mauvaises  fortunes,  mais  plus  de  mal-heureuses  que 
de  prospères  :  toutesfois  jamais  adversité  qui  luy  peust 
advenir  ne  luy  abaissa  le  cœur,  ayant  tousjours  son 
recours  et  ferme  fiance  en  Dieu,  et  continua  en  bonne 
mémoire  et  sain  entendement  jusques  à  la  fm  de  ses 
jours. 

